
PAVASARIS 


Buvo pavasario priešaušris. 

Balandžio diena tingiai kėlėsi iš tamsos ir rūkų 
guolio, tarytum bernas, kuris atsigulė nusidirbęs ir 
dar nepasilsėjęs turi keltis paryčiu, stvertis plūgo ir 
eiti arti. 

Ėmė aušti. 

Tačiau tebebuvo dar visiškai pastirusi tyla, tik ra- 
sa sodriai lašeno nuo-medžių, sumigusių neperveria- 
moj pilkumoj. 

Dangus tarytum Žydra, drėgmės prisirinkusi ir ra- 
sota marška jau kiek blaivėsi ties juoda, tylia ir 
tamsoje pradingusia žeme. 

Rūkai lyg melžiant suputojęs pienas laikė užlieję 
plynes ir žemus laukus. Kažkur dar nematomuose sO- 
džiuose lenktyniaudamį ėmė giedoti skėtrūnai. 

Paskutinės žvaigždės geso lyg miego įveiktos akys. 

O rytuose kaip iš po atvėsusių pelenų įsidegančios 
žarijos sušvito raudonos aušros. 

Rūkai staiga susiūbavo, pasipūtė ir tarytum pava- 
sario potvynio vandenys sunkiai judėdami nuslinko 
į juodus laukus arba it smilkytuvo dūmai melsvomis 
gijomis vyniojosi į dangų. 

Diena jau aušo ir grūmėsi su blykštančia naktimi, 
kuri glaudėsi prie žemės it stori peršlapę kailiniai.. 


Pamažėli dangų užliejo šviesa, jis vis labiau lei- 
dosi prie žemės, jau net kur ne kur miglų apsupti 
medžių vainikai išsiveržė į šviesą, o vėl kitur, aukš- 
tumose, išniro iš nakties kažkokie pilki, rasos prisi- 
sunkę laukai; čia vėl tvenkiniai sušvytravo it apsitrau- 
kę veidrodžiai, čia viešmenys tarsi ilgos, Iasotos gi- 
jos traukėsi per skystėjančius rūkus ir aušras. 

Diena darėsi vis aiškesnė, aušros sunkėsi į negy- 
vas žydras taip, jog ėmė žėrėti it krųvinos dar ne- 
matomų gaisrų pašvaistės, ir taip puikiai viskas nušvi- 
to, kad jau ir girios sustojo aplink juodu lanku, o di- 
delis kelias, apsodintas eilėmis palinkusių, tarytum nu- 
ilsusių: nuo sunkaus kopimo į kalną tuopų, vis aiš- 
kiau kilo į šviesą; kaimai, nuskendę pažemio tamso- 
je, kur ne kur kyšojo į aušras lyg kokie juodi ak- 
menys iš putoto vandens, o kai kurie artimesni me- 
džiai jau žvilgėjo it sidabras, visi rasoti ir aušrų nu- 
šviesti. 

Saulės dar nebuvo, tačiau galėjai jausti, kad kiek- 
vieną akimirksnį ji išsiris iš liepsnojančių aušrų ir 
užkris ant pasaulio, kuris baigė atsigulėti, sunkiai mer- 
kė miglomis aptrauktas akis, truputį raivėsi, pamažė- 
li budo, bet dar tebetingėjo saldžiame poilsio miege, 
nes radosi dar didesnė, dar labiau ausyse spengianti 
tyla, tarytum žemė būtų kvapą sulaikiusi — vien tik 
tylus it kūdikėlio alsavimas vėjas papūtė iš miškų, 
net rasos nubyrėjo nuo medžių. 

Ir štai iš tos nualpusios aušrų pilkumos, iš dar mie- 
guistų tamsių laukų, tarytum bažnyčioje, įsimeldu- 
sioje ir nuščiuvusioje, kai kunigas rengiasi per paky- 
lėjimą iškelti Švenčiausiąjį — staiga iššovė viever- 
sio balsas... | 

Išsprūdo kažkur iš dirvų, suplazdėjo sparnais ir 
suskambo kaip gryno sidabro varpeliukas, pakilo blan- 

kiame danguje it kvapus pavasario dvelkimas, veržė- 
si aukštyn ir skambėjo per visą pasaulį toje šventoje 
saulėtekio tyloje. 

Beregint ir kiti ėmė kilti, sparneliais plazdenti, į 
dangų veržtis ir nirtulingai čiulbėti, ir visiems gyviams 
rytą skelbti. 

O po jų ir pempės sudejavo sukliko balose. , 

Ir gandrai garsiai suklegėjo kažkur dar pilkumoje 
nematomuose sodžiuose. | 

O saulė jau tuoj tuoj turėjo pasirodyti... 

Ogi ir pasirodė ji iš tolimų užgirių, kilo iš pra- 
rajos, tarytum nematomos Dievo rankos būtų kėlusios 
milžinišką, auksinę, liepsnojančią patiną ant mieguistų 
laukų ir, laimindamos spinduliais pasaulį gyvus ir 
mirusius, gimstančius ir sudūlėjusius, būtų pradėju- 
sios šventas dienos mišias, ir viskas tarytum puolė 
žemėn ir prieš jo didybę ir nutilo, ir merkė niekingas 
akis. 

Ir štai pasidarė diena, sakytum beribė džiaugsmin- 
gos šviesos jūra. . 

"Rūkai it kvapūs dūmai veržėsi nuo pievų į auksiną 
dangų, o paukščiai ir 'visi gyviai prapliupo džiugiomis 
giesmėmis lyg nuoširdžia padėkos malda. 

O saulė vis augo, kilo viršum juodų miškų, viršum 
nesuskaičiuojamų sodžių, vis aukščiau, ir didelė, lie- 
psnojanti, šilta it šventa Viešpaties malonės akis ap- 
globė pasaulį savo galinga ir saldžia valdžia. “ 

Kaip tik tuo tarpu pamiškėj ant smėlėtos aukštu- 
mos, iš už dvaro lubinų stirtų palei platų duobėtą -ke- 
lią, pasirodė Agota, Klombų giminaitė. 

Ji grįžo elgetavusi. Dar per bulviakasį išėjo Die- 
vo duonos, o dabar štai atgal į Lipcus traukė, kaip tie 
paukščiai, visuomet pavasarį grįžtą į savo lizdus. 

Ji buvo sena, paliegusi, silpna, vos bekrutanti, at- 


9 


rodė nelyginant sukrypęs, sutrūnijęs pakelės gluos- 
nis, kuris vos bežemba ir merdi smiltynuose; vilkėjo, 
žinoma, skarmalais, su ubagės lazda rankoje, su ryše- 
liais ant nugaros, apsikarsčiusi rožančiais. 

Išslinko iš už stirtų pačiu saulėtekiu ir skubiai 
trepsėdama kėlė į saulę „savo pilką veidą, sudžiūvusį 
tarsi bergždi pernykščiai pūdymai; tik jos,pilkos, pa- 
raudusios akys spindėjo džiaugsmu. 

O kaipgi!.. Po ilgos ir sunkios žiemos ji grįžo į sa- 
vo brangų sodžių, tai bėgo tekina, net jos ryšeliai 
tabalavo pašonėse ir skambėjo rožančiai, tiktai jau 
stigo kvapo, dusulys smaugė skaudančią krūtinę, tad 
turėjo sustoti, sulėtinti žingsnį ir jau ėjo sunkiai, nu- 
ilsusi, tik alkanomis akimis lakstydama po apylinkę 
ir šypsodamasi pilkiems, žalsvais rūkais aptrauktiems 
laukams, kaimams, pamažėli išslenkantiems iš ūkų 
gelmių, dar nuogiems medžiams, bundantiems palei 
kelius arba vienišai stovintiems sargyboje laukuose, 
visam pasauliui! 

Saulė jau buvo pakilusi per du stuomenis, ir galė- 
jai matyti kad ir tolimiausius laukų pakraščius; vis- 
kas dar tebežibėjo rožine rasa, juodos dirvos žvilgėjo 
saulėje, vandenys mirgavo grioviuose, vieversių bal- 
sai skambėjo vėsiame ore, o kur ne kur, palei ak- 
menų krūvas, tebebaltavo paskutinės sniego marškos; 
kai kuriuose medžiuose lyg gintariniai karoliai virpė- 
jo geltoni pumpurai, užuovėjose ir apšilusiose valko- 
se iš po pernykščių surūdijusių lapų stiebėsi auksini 
jaunos žolės daigai, žvelgė geltonos purienų akys; ir 
švelnutėliai pūsčiojo vėjelis ir sklaistė drėgnus, gai- 
vius kvapus laukų, tingiai skendinčių saulėje, o visur 
buvo taip pavasariškai, apstingai šviesu, nors dar šiek 
tiek pilka, ir viskas dvelkė tokia palaima, jog Agotos 

siela jau veržėsi lėkti kaip paukštis, džiaugsmo ap- 
svaigintas, kad skrenda į platųjį pasaulį. 

— O Jėzau mano! Jėzau brangiausias! — vos iš- 
vaitojo ji, kiek prisėdusi ir lyg suglobdama visą tą 
pasaulį į savo virpančią ir didžiai jautrią širdį. 

Vaje! Juk tai pavasaris skrido neapglėbiamais lau- 
kais, vieversių balsai skelbė jį pasauliui, ir šventa 
saulė, ir glamonėjąs, saldus ir šiltas vėjas tarsi moti- 
nos pabučiavimas, ir dar slaptas kvėpavimas dirvų, 
su pasiilgimu laukiančių žagrės ir grūdų, ir visur sklin- 
dančio džiaugsmo kunkuliavimas, ir šiltas, gaivus 
oras, tarytum pritvinęs to, kas netrukus taps ža- 
lumu, 'žiedais ir varpomis— visa skelbė pavasarį. 

Vaje! Pavasaris ėjo tarytum ponaitis, apsisiautęs 
saule, aušriniu ir jaunu veideliu, su žydrų vandenų 
pynėmis, nuo saulės plaukė, virš Žemės skriejo ba- 
landžio rytais, o iš išskėstų rankų leido vieversius, 
kad garsintų linksmybę, o paskui jį džiaugsmingai 
klykdamos traukė virtinės gervių, ir vilkstinės lauki- 
nių žąsų plaukė blankiu dangumi, ties pievomis svy- 
ravo gandrai, o prie trobų krykštavo kregždės ir giedoda- 
ma traukė visa sparnuočių giminė; kur tik žemę palie- 
tė saulės apsiaustas, ten kilo virpančios žolės, tvinko 
lipnūs pumpurai, veržėsi žalios metūgės ir šlamėjo 
nedrąsūs lapeliai; kilo naujas, tarpus, galingas gyve- 
nimas, o pavasaris jau skriejo per visą pasaulį nuo 
rytų iki vakarų, tarytum didis Dievo pasiuntinys, ne- 
šantis malonę ir pagailą... 

Vaje! Pavasaris gaubė 'susmegusias, Įsukrypusias 
lūšnas, gailestingomis akimis žvilgčiojo po stogais, ža- 
dindamas baimingas, aptemusias žmonių širdis, ir jie 
kėlėsi iš sielvartų ir rūpesčių, tikėdamiesi geresnio 
likimo, gausingesnio derliaus ir tos su ilgesiu lauktos 
laimės valandos... 

Žemė skambėjo gyvybe įtarytum atgijęs varpas, 
kuriam įdėta nauja širdis, širdis nulieta iš saulės, ir 
skamba skardžiai, gaudžia džiaugsmingai, žadina mie- 
gančius ir gieda apie tokius dalykus, apie tokius ste- 
buklus ir galias, jog net širdys plaka džiaugsmu pri- 
tardamos, net ašaros pačios rieda iš akių, net žmogaus 
siela prisikelia nemirtingomis galiomis ir iš laimės klū- 
podama apglėbia savimi visą žemę, kiekvieną pabrin- 
kusį grumstelį, kiekvieną medį, kiekvieną akmenį ir 
debesį kiekvieną, — visa, ką mato ir jaučia... 

Taip jautė ir Agota, pamažėli kiūtindama ir ryda- 
ma ištroškusiomis akimis tą brangią Žemę, tą SveRią 
žemę, ėjo tarytum girta. 

Ir tik tąsyk, kai Lipcų bažnyčios varpelis sučiul- 
bėjo it paukštelytis, šaukdamas pamaldų, senė stai- 
ga atsipeikėjo ir puolė keliaklupsčia: 

„kad šventa savo pagalba padarei, jog pargrįžau... 

„kad, Viešpatie, pasigailėjai vargdienės... 

Kur begalės ir kalbėti, kad ašaros it sodrus lietus 
užliejo jai širdį ir tekėjo išsekusiu veidu, ji tik kaž- 
ką murmėjo ir taip drebėjo viduje, jog nei rožan- 
„čiaus nebesugraibė, nei maldos žodžių, kurie išlakstė 
po sielą degančia rasa; tad greit pašoko ir nuėjo, ati- 
džiai žvalgydamasi po laukus ir balsiai kalbėdama mal- 
dos žodžius, staiga grįžusius atmintin... 

O kad jau buvo įdienoję ir rūkai visiškai. išsisklai- 
stę, tai Lipcai pasirodė prieš ją kaip ant delno, sto- 
vėjo kiek įklony, priė milžiniško tvenkinio, žydruo- 
jančio tarsi veidrodis iš po balzganos, plonutėlės dan- 
gos, nusėdę palei vandenį ratu žemų, plačių trobų, 
kurios it kūmutės labai įsišnekusios gūžojo dar nuo- 
guose soduose. Kur ne kur viršum šiaudinių stogų 

rūko dūmai, kitur švytravo saulėje stiklai, ten vėl 
pro juosvus sodus baltavo naujai nubaltintos sienos. 

Kiekvieną trobą ji jau galėjo matyti skyrium. Kai- 
mo pakrašty, prie kelio, kuriuo ji ėjo, stovėjo malū- 
nas; jo duslus gausmas sklido vis aiškiau, o bemaž 
priešais, kitame gale, iš didžiulių medžių kyšojo au- 
kšti balti bažynčios mūrai, mirgėjo langai ir auksinis kry- 
žius, ant bokšto, o greta jos raudonavo klebonijos čer- 
pės. Aplinkui, kiek tik akis siekė, mėlynu vainiku stūk- 
sojo girios ir tįsojo neįžvelgiami laukai, tolimi kai- 
mai, it pilki vikšrai, pasislėpę soduose ir prisigūžę 
prie žemės; išsivingiavę keliai, akmenų krūvelės, ei- 
lės palinkusių medžių, smėlėtos kalvos, retai -apžėlu- 
sios kadugiais, ir siaura gija upelio, kuris žybčioda- 
mas tekėjo į tvenkinį tarp trobų. 

O arčiau, aplink kaimą, dideliu ratu sklaistėsi Lip- 
cų žemė, sukarpyta juostomis nelyginant pašukinės 
drobės marškos, patiestos pakrantėse ir supjaustytos 
gabalais. Laukai tįsojo ir vinguriavo greta laukų, at- 
skirti vieni nuo kitų stačiomis ežiomis, kuriose tankiai 
kerojo kriaušės, stypsojo erškėčiais apaugusios akme- 
nų krūvos, auksinėj šviesoj ryškiai skyrėsi pilki ir 
it mazgotės sučiurę pūdymai; žali rėžiai žiemkenčių, 
čia vėl pernykštės bulvienos juodavo arba ir šieme- 
tiniai arimai, o vietomis duobelėse pilkavo vanduo ir 
sruvo tartum lydytas stiklas; už malūno driekėsi 
rusvos pievos, kuriose varlinėjo klegantys gandrai, ir 
kopūstadaržiai, taip dar vandens užlieti, kad tik pa- 
žliugusių lysvių keteros kyšojo it gružai; viršum jų 
skriejo ratus baltapilvės pempės, o kryžkelėse stovė- 
jo sargyboje šventi kryžiai ir kitokie Viešpaties at- 
vaizdai, ogi viršum visos tos apylinkės, kiek įdubu- 
sios toj vietoj, kur buvo prisigūžęs kaimas, kybojo 

įsiliepsnojusi auksinė saulė, skambėjo vieversių čiul- 
besys, tarpais iš kūčių sklido gailus galvijų baubimas, 
čia vėl kažkur žąsys klykavo gageno, skraidė garsūs 
žmonių šūkavimai, o tarpais vėjas pūsčiojo maloniu, 
šiltu dvelkimu, nupūsdamas visus tuos garsus, ir ta- 
da žemė apsisiausdavo tokia tyla ir susimąstymu, ta- 
rytum šventą gimdymo ir pradėjimo valandą. 

Betgi laukuose dar maža kur tegalėjai matyti dir- 
bant, tik už kaimo triūsė keletas moterų, kratančių 
mėšlą, net gręžiąs nosį kvapas plaukė ištisa juosta. 

— Pamigo, dykūnai, ar ką, tokia puiki diena kaip 
reta, 0 į dirvas maža kas teišėję... žemė net prašosi 
plūgo! — murmėjo ji pasipiktinusi. 

Ir norėdama būti dar arčiau rėžių, ji pasuko iš 
kelio į takelį, einanitį pagrioviu, kur jau skėtėsi į saulę 
rausvos šimtažiedžių blakstienos ir tankiau žaliavo 
žolė. 

Teisybė, laukuose buvo taip tuščia, kad net nuo- 
stabu! Juk gerai ji atsimena, kaip kitais metais šiuo 
laiku raudonuodavo rėžiai sijonais ir net drebėdavo 
nuo merginų dainų ir rykavimo;. suprato, kad tokiam 
orui esant, karščiausias laikas vežti mėšlą, arti, sėti, 
o šiandien kas? Vienas vienintelis vyras, kurį pama- 
tė kažkur laukų viduryje, kažką sėjo, sulinkęs vai- 
kščiojo į vieną ir kitą galą, barstydamas pusračiu kaž- 
kokius grūdus. 

— Turi būti, žirnius: sėja, jei taip anksti... Man 
Iodosi, bene Dominikienės vaikinai, nes kaip tik jų 
laukai ten... “O, tegu jums dera, tegu duoda gailes- 
tingas Viešpats Dievas, gaspadoriai jūs mano bran- 
gūs! — šnibždėjo nuoširdžiai. 

Takas buvo nelygus, sunkus, užgriozdintas naujais 
kurmiarausiais, akmenimis, o vietomis purvinas, ta- 

čiau ji.to nepaisė, palaimiai ir širdingai įsižiūrėdama 
į kiekvieną rėžį, į kiekvieną laukelį“ skyrium. 

— Kunigo rugiai vešlūs, šaufiiai pakilęl.. Teisybė, 
kai traukiau į svietą, bernas arė jiems dirvą, o kle- 
bonas kažkur čia sėdėjo sau, gerai pamenu.. 

„ Ir vėl kepėstavo, sunkiai atsidūsėdama ir pilnomis 
ašarų akimis žiūrėdama aplinkui. 

— Še, Ploškos rugiai... turbūt vėlyvi, 0 gal kiek 
vandens nugulėti. 

Vargiai pasilenkė, liesdama drebančiais pasenu- 
siais pirštais drėgnus laiškelius ir glostydama juos su 
meile, lyg vaikui plaukus. 

— Borynos kviečiai, šitoks plotas! Žinia, ar tai jis 
ne pirmas gaspadorius Lipcuose?.. Bet kažko pageltę, 
rasi pašalę, ar ką... sunkios žiemos čia būta...— svars- 
tė ji, iš priplotų rėžių ir įspaustų į Žemę, susipurvi- 
nusių žiemkenčių laiškų atspėdama didžiulių sniegų ir 
polaidžio vandenų pėdsakus. | 

— Iškentė žmoneliai nemaža, privargo! — atsidū- 
sėjo, prisidengdama akis delnu, nes priešais, nuo kai- 
mo, ėjo kažkokie vaikinai. 

— Žinia, vargoninkų Mykolas su kurio vargonin- 
kiuku. Matyti, velykinių sąrašų daryti į Volią eina, 
kad su tokiomis pintinėmis... Žinia, kad ne kas kitas. 

Tarė pagarbintą, aniems priėjus, be galo norėda- 
ma su jais kiek pasišnekučiuoti, bet vaikinai murm- 
telėjo į pasveikinimą ir greitai nuėjo sau, kalbėda- 
miesi tarpusavy. 

— Taigi tokius Ve mažyčius juos pamenu, o jie 
nepažino manęs! — Liūdna jai pasidarė — Taigi, o kur 
čia ir pažins, kur čia atsimins tokią ubagę! Bet Myko- 
las gerokai išaugęs, turbūt jau kunigui vargonais gro- 
ja... 

Galvojo vėl žiūrėdama į kelią, nes iš kaimo išėjo 
kažkoks žydas, priešais stumdamas geroką veršį. 

— O iš ko jis pfiktas? — paklausė ji. 

— Iš Klombienės! — atsakė, grumdamasis su žal- 
„margiu veršiu, kuris spyrėsi, gręžiojosi ir gailiai blio- 
vė. 

— Ne kitaip, kaip žalmargės bus, žinia... dar prieš 
rugiapjūtę ji pasilakstė... o gal ir palšosios... Puikus 
veršis... | 

Atsigręžė ūkiškai pasigėrėti, bet jų jau nebebuvo 
ant kelio: veršis ištrūko iš rankų, šoko į lauką ir užrietęs 
uodegą nukūrė per lauką į kaimą, o žydas su atsila- 
pojusiu palaidiniu bėgo jam už akių. 

— Pabučiuok jam į uodegą ir gražiai paprašyk, 
tai grįš...— sušnibždėjo ji patenkinta, žiūrėdama į lenk- 
tynes. j 

— O ir Klombų lauke nė gyvos dvasios! — paste- 
bėjo ji, tačiau nebeturėjo laiko svarstyti: kaimas bu- 
vo jau taip arti, jog pajuto dūmų kvapą ir pamatė 
soduose vėdinamas. duknas, tad aprėpė akimis visą 
sodžių, ir jos širdį suvirpino giliausias, dėkingas 
džiaugsmas, kad Dievas leido sulaukti jai to pavasa- 
rio, ir štai ji grįžtanti pas saviškius, grįžtanti pas gi- 
mines... 

O juk galėjo pasimirti žiemą tarp svetimųjų, nes 
sunkiai buvo susirgusi, bet gailestingiausiasis Jėzus 
leido jai grįžti... 

į Taigi tuo tik ir penėjo savo sielą per ilgą Žiemą, 
tuo tik ir stiprinosi kiekvieną valandą ir tuomi gynė- 
si nuo šalčių, skurdo ir mirties... 

Atsisėdo po krūmais kiek apsigerbti prieš įeida- 
ma į kaimą, bet ar turėjo jėgų, ar galėjo turėti, jei 
toks ją apėmė džiaugsmas, kad kiekvienas kaulelis 

virpėjo skyrium, o širšdis skausmingai spurdėjo nely- 
ginant smaugiamas paukštis? 

— Yra dar gerų ir gailestingų Žmonių, yra...— šni- 
bždėjo, rūpestingai apžiūrinėdama ryšulėlius. Kaipgi: 
susirinko tiek, kad turėtų užtekti laidotuvėms. 

Juk daugelį metų ji apie tai tik ir galvojo, į tai 
tik ir dėjo visą sielą, kad Dievo skirtai mirties valan- 
dai atėjus, numirtų savo kaime, troboje, lovoje, paklo- 
toje duknomis, po eile šventųjų paveikslų, taip, kaip 
visos gaspadinės mirdavo. Per visą gyvenimą ji tau- 
pė tai paskutinei ir šventai valandai. 

Jau turėjo ji pas Klombus palėpėj skrynelę, o jo- 
je nemažas duknas, priegalvius ir paklodes, ir naujus 
impilus, ir visa tai buvo švaru, visiškai nevartota, kad 
kartais nesuterštų, kad būtų parengta, na ir todėl, kad 
nebuvo kur viso.to pakloti. Argi turėjo. ji kada savo 
trobą arba lovą? Visuomet kur kerčioje, kokiam guo- 
lyje, čia vėl kūtėje, kaip pasitaikydavo, kur geri žmo- 
nės lėisdavo, ten ir priglausdavo galvą. Niekad nesi- 
veržė į priekį, tarp galingųjų ir turtingųjų, nesiskun- 
dė likimu, nes nuoširdžiai tikėjo, kad visa pasaulio 
tvarka Dievo valios nustatyta ir Žmogus nuodėmin- 
gas jos nepakeis. 

Tad tik slapčiomis, tylutėliai, atsiprašinėdama Die- 
vą už puikybę, svajojo, kad gaspadoriškai būtų palai- 
dota,— to tik baimingai maldavo... 

Nenuostabu tad, kad dabar, jėgų likučiais parsivil- 
kusi į kaimą, jausdama, jog paskutinioji jos valanda 
ateina, ėmė minėti, kad kartais ko neužmirštų. 

Bet ne, turėjo viską, kas reikalinga — žvakę grau- 
dulinę nešėsi su savim, išprašė ją, saugodama kažko- 
kį numirėlį, ir buteliuką švęsto vandens turėjo, ir nau- 


2, Kaimiečiai. 17 


ją šlakstyklę turėjo nusipirkusi, ir Čenstakavos Panelės 
Švenčiausios šventą paveikslėlį, kurį reikia laikyti 
rankose merdėjimo valandą, ir keliasdešimt auksinų 
laidotuvėms... o gal užteks ir šventoms mišioms prie 
grabo su žvakėmis ir pašlakstymu, kad ir bobinčiuj! 
Žinia, jog nedrįso net galvoti, kad kunigas lydėtų ją į 
kapus. 

Kurgi „jau čia šitaipl.. Ne visi gaspadoriai susilau- 
kia tokios garbės, o ir visų pinigų vien tam neužtek- 
tų! | 

Gailiai atsiduso ir pakilo. 

Bet keistai nusilpusi buvo, diegė jai krūtinėje taip, 
jog vos pajudėjo, kiekvienu akimirksniu vis turėjo il- 
sėtis. : 

— Kad nors ligi šienapjūtės pratraukčiau arba li- 
gi ankstybosios rugiapjūtės,— svajojo, saldžiai šlieda- 
masi akimis prie vis artėjančių trobų. 

— O paskui jau atsigulsiu ir mirsiu, Jėzau bran- 
giausias, Mirsiu...— tarytum baimingai aiškinosi dėl tų 
nuodėmingų savo vilčių. 

Tačiau beregint užgulė ją rūpestis: o, kas priims 
ją į trobą tą merdėjimo valandą? 

— Pasiieškosiu gerų ir užjaučiančių žmonių, o gal 
ir grašį kokį pažadėsiu, tai lengviau sutiks... Žinia, 
kokia čia pareiga rūpintis svetimais ir trobą sau terš- 
ti. | , 

O kad tai galėtų įvykti pas Klombus, pas gimines, 
to ji nė pagalvoti nedrįso. 

— Tiek vaikų, troboj ankšta, o dar ir vištos dabar 
peri, tai ir joms nėra vietos, ir negarbė būtų tokiems 
gaspadoriams, kad po jų stogu ubagė giminaitė mir- 
tų... 

Galvojo sau be pagiežos, sukdama į kelią, einantį 
kiek pakeltu pylimu, kuris saugojo žemas pievas ir ko- 
pūstadaržius nuo tvenkinio potvynių. 

Šalimais pylimo dunksojo malūnas, bet taip žemai, 
kad miltuoti jo stogai vos kyšojo viršum kelio; jis vi- 
sas drebėjo ir dirbo dusliai ūždamas. 

CO kairėje spindėjo tvenkinys, saulė vilko auksinius 
plaukus per tylius, nuo dangaus žydrynės pamėlyna- 
vusius vandenis, palinkusiais alksniais apaugusiose 
pakrantėse gagendamos plasnojo žąsys, o ant dar kiek 
purvinų kelių kirbinėmis lakstė vaikai, šūkaudami iš 
džiaugsmo. 

Lipcai stovėjo abipus tvenkinio, kaip ir anksčiau, 
kaip ir visuomet, rasi nuo pat pasaulio pradžios, ap- 
augę sodais ir aptverti tvoromis. 

Agota vilkosi vargiai, vien akimis skubiai laksty- 
dama ir viską pastebėdama. Malūninko namuose, ku- 
rie stovėjo kiek tolėliau nuo kelio ir buvo panašūs 
mažne į dvarą, pro atvirus langus plevėsavo baltos 
užuolaidos, o pati malūninkienė sėdėjo prieš slenks- 
tį viduryje Cypaujančio būrelio geltonų tarytum vaš- 
kinių žąsiukų ir juos mylavo. 

Senė tarė pagarbintą ir praėjo tylėdama, džiaugda- 
masi, kad jos neužjųto pasieniais drybsą šunes. 

Perėjo tiltą, po kuriuo vanduo ūždamas vertėsi ant 
malūno ratų; iš čia keliai skyrėsi lyg rankos, apglė- 
busios visą tvenkinį. 

Valandėlę svyravo, betgi noras viską apžiūrėti 
įveikė, ir ji pasuko kairėn, kiek tolimesniu keliu. 

Kalvė, kuri stovėjo pirma nuo krašto, buvo užda- 
ryta ir tyli; kažkoks vežimo pirmagalys ir keli surū- 
diję plūgai gulėjo palei suodinas sienas, bet kalvio 

nebuvo matyti, tik vienmarškinė kalvienė darže pa- 
lei kelią pureno lysves. 

Dabar senė stovinėjo ties kiekviena troba, atsirem- 
dama į žemas akmenines tvoras ir smalsiai žvalgyda- 
masi po sodybas, tarputvorius, atdaras priemenes ir 
langus. Tarpais ją lodavo šunes, bet apuostę ir tary- 
tum pažinę saviškę, grįždavo drybsoti saulėje palei 
trobą. 

O ji dabar ėjo pamažėli, žingsnis po žingsnio, vos 
kvėpuodama iš nuoilsio, o dar labiau iš nuoširdaus 
džiaugsmo. | 

Slinko tylutėliai, nelyginant tas vėjas, kuris tar- 
pais pūsčiojo į tvenkinį ir rausėsi ruduose alksnių pum- 
puruose, o buvo pilka ir nepastebima lyg tos tvoros 
ar kur ne kur jau džiūstanti žemė arba lyg liesas še- 
šėlis, kurį klojo ant žemės nuogi medžiai, tad jos nie- 
kas ir nepastebėjo. 

Ir džiaugėsi ji visa širdimi, kad viską atranda taip 
pat, kaip buvo palikusi rudenį. 

Matyti, pirkiose ruošė pusryčius, nes rūko kami- 
nai, o vietomis pro atdarus langus ėjo virtų bulvių 
kvapas. 

Kad ir šūkavo vienur kitur vaikai, ar kai kada im- 
davo baimingai gagenti žąsiukus saugančios žąsys, kai- 
me buvo kažkaip keistai tylu ir tuščia. 

Saulė jau buvo pakilusi lig pusiaukelės į dieno- 
vidį ir sijojo tarytum gryną auksą, ir ėmė žiūrėtis tven- 
kinyje, o tuo tarpu niekas neskubėjo į laukus, nė vie- 
nas vežimas nesudardėjo tarputvoriuose, negirgždėjo 
į dirvas traukiami plūgai. 

— Į jomarką bus išvažiavę, ar ką? — galvojo, dar 
atidžiau žvalgydamasi į trobas. 

Iš belapių sodų naujais rąstais geltonavo vaito dar- 
žinės, Oo greta prisigūžusi Gulbaso troba buvo nu- 

plėštu stogu, net styrojo gegnės nelyginant nuogi šon- 
kauliai. 

— Vėjas nuplėšė, bet mat tinginys, nenorėjo pa- 
taisyti! — murmėjo. 

O greta senoj pakrypusioj lūšnoj gyveno Pričkai: 
pro išdaužytus stiklus kyšojo šiaudų gniūžtės. 

Štai ir šaltyšiaus troba, galu į kelią, pagal seną 
madą. 

Tučtuojau už jos Ploškų namai, abiem galais gy- 
venami. | 

Paskui Balcerekų sodyba: būtų ją pažinusi kad ir 
kažin kur, nes namai buvo žymūs, mat merginos pil- 
kas sienas nutepliojo kalkėmis ir langų rėmus nudažė 
mėlynai. 

O tenai, plačiame, sename sode, įsikūrę Borynai, 
pirmieji Lipcų gaspadoriai ir didžturčiai. Saulė mir- 
guliavo švariuose larnigų stikluose: sienos švytravo ta- 
rytum naujai išbaltintos; sodyba buvo erdvi, trobešiai 
sustatyti eile, o tokie tiesūs ir puikūs, kad ne kiekvie- 
no ir pirkia tokia buvo; tvoros sveikos, ir viskas taip 
tvarkinga, jog ir pas kokį olandą kolonijose geriau 
nerastum. 

O toliau Golombų namai. 

Ir kitų, kuriuos visus tarsi poterius atmintinai ji 
žinojo. Bet visur buvo tylu, tik soduose raudonavo 
vėdinamį patalai ir įvairūs drabužiai, ir kur ne kuI 
triūsė vienmarškinės moterys, kasiodamos lysves. 

Sodų užuovėjose, jau leido žalias pynes iš apipu- 
vusių galvų bastučių sėklojai, palei sienas iš pilkos 
žemės tįso blankios lelijų iltys, kryklių šakelių prie- 
dangoje dygo daigai, medžiai stūksojo su pritvinusiais, 
lipniais pumpurais, O visur patvoriuose žaliavo dilgė- 
lės ir „įvairiausios piktžolės, ir agrastų krūmai buvo 
apipūkšnoti šviesiu jaunučių žalumu. 

O kad ir tikriausias pavasaris stačiai iš dangaus by- 
Iėjo ir tvinksėjo kiekvienam pabrinkusios žemės grums- 
stely, bet Lipcuose atrodė kažkaip liūdna, tylu ir nuo- 
stabiai tuščia. 

"=>0 vyriško tai nė pasižiūrėti nėra. Ne kitaip, 
kaip tik į teismą bus išvykę, ar gal į susirinkimą juos 
sušaukė. 

Taip ji sau aiškino, įeidama į kiaurai atdarą baž- 
nyčią. 

Jau buvo po mišių, klebonas klausė išpažinčių, ke- 
liolika žmonių iš tolimesnių kaimų „sėdėjo suoluose ty- 
lėdami ir susikaupę, tik tarpais sunkūs atodūsiai nu- 
skriedavo per bažnyčią arba koks garsesnis maldos 
žodis. 

Iš smilkstančio prieš didįjį altorių ant virvės paka- 
binto žibintuvėlio į aukštus langus, pro kuriuos liejosi 
saulė, traukėsi melsvų dūmų juostos, už stiklų čirškėjo 
žvirbliai, tarpais su šiaudeliais snapuose skraidydami 
po atbrailomis, o tarpais pro didžiąsias duris krykštau- 
damos įpuldavo kregždės, apskriedavo klajodamos ke- 
lis. ratus tyloje ir mūrų vėsumoje ir skubiai išlėkdavo 
į šviesų pasaulį. 

Tik trumpą poterį tesukalbėjo, taip mat skubinosi 
pas Klombus, bet tuoj prieš bažnyčią kaktomušom su- 
sidūrė su Jagustynka. 2 

— Jagatal — sušuko toji, nemažai nustebusi. 

— Taigi gyva dar aš, gaspadine, gyva! — norėjo 
jai ranką pabučiuoti. 

— O pasakojo, kad jau kojas pakratei kažkur šil- 
tuosiuose kraštuose... Bet tau toji lengva Dievo duone- 
lė ne į sveikatą, nes man rodos, kad jau pas Abraomą 
rengiesi...— kalbėjo, pašaipiai ją apžiūrinėdama. 

— Jūsų teisybė, gaspadine... taigi jau vos bepar- 
vilkau kaulelius.? nusibaigsiu jau netrukus pamažėli, 
nusibaigsiu... 

— Pas Klombus skubinies? 

— O kurgi eičiau. Juk giminės... 

— Noriai priims, nemenkus ryšelius neši, o ir pi- 
nigėlių rasi kiek turi susimezgusi mazgeliuose, tai Ži- 
nia, noriai pripažins už giminę. 

— Ar sveiki jie? Nežinott — Nesmagu jai pasida- 
rė nuo tos pajuokos. 

— Sveiki... tik Tomas mat truputį sirguliavo, tai 
dabar gydosi kalėjime. 

— Klombas! Tomas! Nesakykit taip, man ne juo- 
kas! 

— Pasakiau, ir dar pasakysiu, kad ten ne vienas sėdi, 
o su gera kompanija, nes su visu kaimu... Ir margai 
nieko nepadės, kai teismas duris užtrenks ir ESPN, 
užtvers. 

— Jėzau Marija, | šventas! — sudejavo ir 
lyg stulpas sustojo nustebusi. | 

— Bėk greičiau pas Klombienę, tai papenėsi ten 
save už medų saldesnėmis naujienomis. Chi, chi! Šven- 
čia sau vyrai, net gražu! — pašaipiai nusijuokė, o jos 
piktos akys šaudė neapykantos liepsnas. 

Agota nusivilko apsvaiginta, negalėdama įtikėti 
girdėta naujiena, sutiko keletą pažįstamų moterų, ku- 
rios pasveikino ją geru žodžiu, kalbindamos apie. šį 
ir tą, tačiau ji, tarytum negirdėdama kalbų, vis krau- 
pesnės baimės viduje krečiama, jau tyčia lėtino žin- 
gsnį, kad tik nutęstų skaudžių naujienų patikrinimą. 
Ilgai sėdėjo palei klebonijos tvorą, beprasmiškai žiū- 
Įėdama į kunigo namus. Priebuty ant vienos kojos 
stovėjo gandras ir tarytum saugojo besišvaistančius 
geltonais sodo takais šunis, o Jambrožis su merga dė- 

liojo naujas velėnas palei gėlyną, kuris nelyginant 
geležinis šepetys jau raudo jaunais“ įvairiausių gėlių 
daigais. 

Tik kiek sustiprėjusi, pagužomis nukiūtino tarpu- 
tvoriais į Klombų kiemą, čia pat greta klebonijos. 

Aišku, virpėdama ėjo, ramstydamasi tvoromis iI 
lakstydama persigandusiomis akimis po sodą ir gilu- 
moj stovinčią trobą; palangėje iš auseklių garsiai 
čiaupsėjo karvės, priemenė buvo kiaurai atdara, senė 
net pamatė kiemo purve atsidrėbusią kiaulę su paršiu“ 
kais ir uoliai po mėšlą besikapstančias vištas. 

Pakėlusi jau ištuštintą auseklį, mat kažkaip drąsiau 
buvo jai įeiti, nešant ką rankoje, įslinko į didelę tam- 
sią trobą. 

— Tegul bus „pagarbintas! — vos beiškukčiojo. 

+— Taigi per amžius! O kas ten? — atsiliepė po va: 
landėlės mikčiojąs balsas iš kamaros. 

— Taigi čia aš, Agota! — O Jėzau, kaip jai su- 
spaudė po krūtine! 

— Agota! Vaje, žiūrėkit! Agota! — greitai kalbėjo 
Klombienė, pasirodžiusi ant slenksčio su pilna sterble 
žąsiukų, o paskui ją šnypšdamos ir gagendamos vir- 
tavo senės.— Na, tai ačiū Dievui! O žmonės pasakojo, 
kad dar per Kalėdas pasimirei, tik nežinia kur, ma- 
nasis jau buvo besirengiąs į kanceliariją sužinoti. Sės- 
kis... rasi pavargusi. Žąsiukai kaip tik ritasi... 

— Gražiai išsirito, kad tiek daug jų! 

— Taigi bus bemaž kapa, be penkių. Eiva prieš tro- 
bą, nes reikia juos palesinti ir pasaugoti, kad senės 
nesumindžiotų. 

Rūpestingai iškilnojo visus iš prijuostės, sudėjo 
žeinėn, tie ėmė kirbėti lyg geltoni kamuoliukai, o senės 
pradėjo džiaugsmingai gagenti ir vadžioti virš jų sna- 
pais. 

Klombienė atnešė ant lentutės prikapotų kiaušinių 
su dilgėlėm ir kruopom ir pritūpė prie jų, budriai žiū- 
rėdama, nes senės gnaibė mažyčius, mindžiojo ir vogė 
lesalą kaip tik galėdamos, keldamos rėksmingą triu- 
kšmą. | Ž 
— Balnotos bus visos,— pastebėjo, sėsdamasi pa- 
šalėje. 4 E 

— Žinia, geros veislės. Vargoninkienė išmainė kiau- 
šinių, aš Už vieną tris savo daviau... Gerai, kad jau 
pargrįžai į trobą... darbo tiek, kad jau nežinia nė į ką 
pirma kibti. 

— Tuoj imsiuos darbo, tuoj... tik kiek sustiprėsiu... 
buvau susirgusi ir visai netekau jėgų... bet... tegu tik 
atsikvėpsiu... tuoj... | 

Norėjo pakilti, norėjo eiti... imtis kokio darbo, bet, 
vargšelė, tik susverdėjo palei sieną ir dejuodama par- 
puolė. 

— Matau, kad visai pakvėžai, darbas jau nebe tau, 
ne! — tarė Klombienė tyliau, žiūrėdama į jos pamė- 
lynavusį, suputusį veidą ir susirietusį stuomenį. 

Susirūpino pažiūrėjusi ir išsigando, kad ne tik pa- 
galbos iš jos nesusilauks, bet dar, ko gero, ir rūpes- 
čių gali prisidėti. 

Matyti, Agota tai nujautė, nes baimingai, atsipra- 
šinėdama atsiliepė: || || 

— Nebijokit, neužimsiu jum vietos, nesisprausiu 
prie dubens, ne, tik atsikvėpsiu ir eisiu sau... norėjau 
tik pamatyti visus... pasiklausinėti... bet eisiu sau...— 
Ašaros plūdo jai į akis. | 

— Juk nevarau pačios, sėdėk, o kai norėsi eiti sau, 
tai eisi... 
| — O kur vyrai? Turbūt lauke su Tomu? — paga- 
liau paklausė. 

— Tai ar nieko nežinai? Gi kalėjime visi! 


Agota tik rankas supynė nebyliu skausmo šauks- 
mu. 

— Pasakė jau man tą žodį Jagustynka, ale nega- 
lėjau įtikėti. , 

„— Tikriausią teisybė pasakė, taip yra, taip! 

Išsitiesė sulig tais prisiminimais, o sulysusiu jos 
veidu ėmė byrėti ašaros. 

Agota žiūrėjo į ją kaip į paveikslą, nedrįsdama 
daugiau klausinėti. 

— Vajezau! Sūdna diena čia buvo kaime, kai su- 
ėmė visus ir į miestą išsivarė, paskutinioji valanda, 
sakau tau, dyvai, kad gyva dar tebesu ir šviesią die- 
nelę matau! Taigi ryt jau bus trys savaitės, o man ro- 
dosi, kad tai vakar atsitikę. Tik vienas Macekas pasi- 
liko troboj, žinai, ir mergos, kur mėšlą dabar į lauką 
vežti išvažiavo, o aš viena, varguolė nelaiminga! 

— A žiūte! Bestijos... savus vaikus trypia kaip kiau- 
lės! — staiga sušuko Žžąsims: — Ziul, ziul, Ziul! 

Šaukė žąsiukus, nes visi būriu su motinomis prie- 
ky nutraukė į patvorius. 

— Tegu pasilaksto, varnų niekur nematyti, budriai 
pasaugosiu. 

— Pasijudinti negali, tai kur čia paskui žąsiukus 
lakstysi!,. 

— Jau truputį liga mane paliko, kai tik žengiau į 
šitą trobą. 

— Tik pmsaugok... paruošiu tau ko valgyti, o gal 
pieno atšutinti? 

— Ačiū, gaspadine, betgi Gavėnios subata, tai ne- 
tinka man su pienu valgyti... karšto vandens duokit 
kokį puodelį, duonos turiu, įsitrupinsiu ir sočiai užval- 
gysiu. 

Tad ir atnešė jai beregint Klombienė karšto vi- 
rinto vandens dubenėly, įdėjusi kiek druskos, o senė 

prisitrupino duonos ir pamažėli sau valgė, pūsčioda- 
ma į šaukštą; Klombienė tuo tarpu atsisėdo ant slen- 
ksčio ir, akimis gaudydama patvoriuose besiganančius 
žąsiukus, vėl ėmė kalbėti: 

— Nuo girios prasidėjo. Ponas slapčiomis nuo Lipcų 
pardavė ją žydams. Netrukus ėmė kirsti. Tokia skriau- 
da, ir teisybės niekur rasti negalėjo, tai ką turėjo da- 
ryti? Pas ką eiti skųstis? O be to, ponas taip papyko 
ant viso kaimo, kad net kampininko nė vieno prie 
darbo nepaėmė. Taigi susitarė ir nuėjo visu kaimu, 
kiek tik Žmonių buvo, savo ginti. Sakė, kad visų nenu- 
baus, jeigu jau kas ir. būtų, ir niekas apie tai nė -ne- 
pagalvojo, nes kaipgi? Tai už ką čia baustų? Juk tik 
savo geru rūpinosi. Nuėjo į kirtimą, sumušė kirtėjus, 
kam geruoju nepasitraukė, sumušė dvarokus ir visus 
iš girios išvijo... Savo padarė, ir teisingai, mat, kol iš 
miško neišskirs, kieno kas yra, niekas neturi tiesos 
$udinti. Bet per tai daug mūsiškių nukentėjo, senį Bo- 
ryną parvežė su perskelta galva; eigulys jį taip ištaise, 
o jį patį vėl Borynų Antanas už tėvą nudobė. 

— Vajezau, nudobė, negyvai?! 

— Negyvai, o senis lig šiol dar tebeserga ir visai 
be proto guli, žinia, jis daugiausia nukentėjo, bet ir 
kitiems kliuvo: Dominikienės Simui koją permušė, Ma- 
tas Golombas taip buvo sumuštas, kad net parvežti jį 
gavo, Stachui Ploškai makaulę praskėlė, o ir kitiems 
taipgi nemaža teko, kad ir neatsimenu jau, kiek ku- 
riam! Niekas dėl to per daug nesirūpino ir nedeja- 
vo, nesgi savo parodė, grįžo triukšmingai, dainuodami, 
lyg po laimėto karo, visą naktį iš džiaugsmo karčiamoj 
gėrė, o labiau prikultiems degtinės į trobas nešiojo. 

O taip gal į trečią dieną, sekmadienį, pasileido 
šlapdriba, ir nuo pat ryto pasidarė tokia dargana, kad 
sunku buvo nosį iškišti laukan. Kaip tik buvom besi- 

rengią bažnyčion eiti, ogi Gulbasų berniokai ėmė po 
kaimą šaukti: ,„Stražnikai atvažiuoja!“ 

Tai netrukus ir privažiavo jų gal koks trisdešimt, 
o su jais valdininkai ir visas teismas; apsistojo klebo- 
nijoje. Tai jau ir neišpasakosiu, kas darėsi, kaip pra- 
dėjo teisti, klausinėti, užrašinėti ir vyrus iš eilės areš- 
tuoti... Niekas nesispyrė, visi buvo tikri dėl savo tei- 
sybės ir visi kaip per išpažintį liudijo ir gryną teisybę 
sakė. Tik pavakarėj pabaigė ir išsyk norėjo visą kaimą 
draug su visom bobom imtis, bet kilo toks riksmas ir 
vaikų verksmas, kad vyrai jau ėmė mietų dairytis... 
Matyt, klebonas bus ką pasakęs, kad mus paliko, net 
1 Koziolienės, kūri smarkiai visems grasė, nepaėmė, 
tik vienus vyrus išvarė į kalėjimą, o Borynų Antaną 
liepė virvėmis surišti! 

— Vajezau! Virvėmis liepė surišti! 

— Ir surišo, bet jis sutraukiojo jas kaip patrešu- 
sius siūlus, net išsigando visi, toks visiems pasirodėp 
lyg pablūdęs ar velnio apsėstas, o jis stojo prieš juos 
ir į akis jiems tarė: 

— Sukaustykit mane stipriai grandinėmis ir žiū- 
Iėkit, o jei ne, tai visus užbakinsiu ir sau ką blogo pa- 
darysiu... 

Taip buvo įpykęs, kad jam tėvą užmušė, -pats davė 
rankas sukaustyti, pats kojas atkišo, taip jį ir išvežė... 

— Vajezau mano brangiausias! O Panele Švenčiau- 
sia! — vaitojo Agota. 

— Vis tebematau, kaip juos ėmė, ir lig mirties ne- 
užmiršiu... - 

— Paėmė manąjį su vaikais... paėmė Ploškus... 

— Paėmė Pričkus... , , 

— Paėmė Golombus... 

— Paėmė Vachnikus... , 


— Paėmė Balcerekus... 

— Paėmė Sochus... 

— „Ir tiek dar kitų paėmė, kad daugiau kaip pen- 
kiasdešimt vyrų išsivarė į kalėjimą... | 

Kad jau žmogaus protas neišgali apsakyti, kas čia 
darėsi... kokios kilo kruvinos raudos, kokie riksmai, 
vaitojimMai... ir tįe baisūs keiksmai. 

O čia ir pavasaris užėjo, sniegai bematant nutir- 
po, dirvos padžiūvo, žemė net prašosi dirbama, metas 
arti, metas sėti, metas visiems darbams, o nėra kas 
dirba! 

Tik vienas vaitas pasiliko, kalvis ir keletas senių, 
kur vos bepakruta, o iš bernų tai tik tas puskvailis 
Jasius Griova! 

O čia ir gimdymų metas užeina, jau kitos sugriu- 
vo, ir karvės taip pat ima vesti, vištos, žąsys visur 
peri, apie vyrus irgi reikia galvoti ir vežioti jiems čia 
Maisto, čia kokį pinigą, čia švarių marškinių, o ir kito- 
kių darbų tiek, kad jau nežinia ko ir stvertis pirmiau- 
sia, pati viena juk neapsidirbsi, o samdininkų iš kitų 
kainų gauti negali, nesgi kiekvienas pirma savo apsi- 
dirbti turi... 

— Tai jų greit nepaleis? | 

— Dievas žino, kada! Važiavo į valdžią kunigas, 
važiavo ir vaitas ir sako, kad kol. tardymo nebaigs, 
tai nepaleis, o teismas tai mat vėliau bus, bet jau trys 
savaitės praėjo, o dar nė vienas negrįžo. Rokas taip 
pat ketvirtadienį buvo nuvažiavęs sužinoti. 

:— Boryna ar tebegyvas? 

— Gyvas, bet vos bepučia ir proto neatgauna, kaip 
rąstas guli... Buvo Hanka parvežusi daktarų ir šiaip 
nusimanančių, o vis nieko nepadeda... 

— Žinia, kur čia padės daktarai, jei kas mirtimi 
serga! 

Abi nutilo, apsiblaususios nuo tų atsiminimų. Klom- 
bienė įsižiūrėjo pro sodą į tolimą tuopų kelią, einantį 
miesto linkui, ir ėmė tyliai verkšlenti, vis šluostyda- 
masi nosį. 

O paskui uoliai triūsdama ruošė pietus ir pamažėli 
pasakojo viską, kas per žiemą įvyko kaime ir ko Ago- 
ta visiškai nežinojo. + | 

Senė net nuleido rankas ir palinko prie žemės iš 
pasibaisėjimo ir nustebimo, nes tos naujienos lyg ak- 
menys kraičiojo ant jos ir vėrė sielą tokia širdgėla ir 
skausmu, kad ėmė tyliai kukčioti. 

— Dieve brangus, ten sviete vis galvojau apie Lip- 
cus, bet kad tokie dalykai būt pasidarę, tai nė galvon 
man nebuvo atėję... taigi per ilgą savo gyvenimą nie- 
ko panašaus nesu girdėjusi! Nelabasis čia apsigyveno, 
ar ką jau? 

— Taigi, kad taip atrodo! 

— "O gal tik Dievo koronė už Žmonių piktumą ir 
griekus! į 

— Turbūt, kad ne kitaip, Dievas baudžia kad ir“ už 
tokius mirtinus griekus, kaip kad Antano su pamote. 
O ir nauji nusikaltimai vis tebedaromi visų akyse! 

Agota jau bijojo daugiau klausinėti, tik pakėlė dre- 
bančią ranką'ir ėmė skubiai žegnotis, karštą maldą va- 
paliodama! 

— Tokia nelaimė užgriuvo visus ir Boryna taip pat 
guli be kvapo, o sako, — nuslopino balsą, baimingai 
dairydamasi,— kad Jagusė. jau kaip reikiant susidėjo 
su vaitu... Nebeliko Antano, nebėra Mato, ir kitų ber- 
nų pritrūko, tai jau geras bet koks, kad tik pataiky- 
tų... O sviete, sviete! — sudejavo, siaubingai užlau- 
žusi rankas. 

Senė daugiau nebeatsiliepė, staiga pasijuto tokia 
nuvargusi ir taip tų naujienų sujaudinta, kad nušliau- 
žė į kūtę pasilsėti. 

Tik jau per patį saulėlydį pamatė ją traukiančią 
į kaimą pasikieminėti, o pargrįžo, kai Klombų jau si 
vo susėde vakarienės. 

Jos laukė šaukštas ir vieta, tiesa, ne pirmoji, bet 
visgi ir ne paskutinioji, nes greta Klombienės; tačiau 
ji nedaug tevalgė, lyg ėkštus kūdikėlis, tyliai pasako- 
dama apie pasaulį, apie tas atlaidų vietas, kur buvo 
vaikščiojusi, ir visi labai tAo stebėjosi. 

O kai jau nusileido naktis ir net stikluose Žai- 
dusios žaros prigeso ir kaimas visiškai aptilo, tro- 
boj užžiebė šviesą ir pamažėli ėmė rengtis gulti, tąsyk 
Agota išsitraukė savo ryšelius į šviesą ir iš lėto imlio- 
jo įvairius parneštus dalykėlius. 

Visi ją apspito glaudžiu ratu, sulaikę kvapą, ir 
nuostabu, kaip dar jos neprarijo degančiomis akimis. 

O ji visų pirma davė kiekvienam po šventą pavei- 
kslėlį, o paskui merginoms po varstį karolių, tokių gra- 
žių, net mirguliavo spalvomis; riksmas dėl to pakilo 
troboj, nes viena per kitą spraudėsi prie veidrodėlio 
taikydamosi, džiaugdamosi ir gurklius pūsdamos, nely- 
ginant kalakutai; O ir berniukams atsirado po gražų, 
aštrų peiliuką, ir visas pakas machorkos Tomui, o pa- 
galiau ir Klombienei ištraukė plačią, banguotą, spal- 
votais siūlais apkraštuotą apykaklę, šeimininkė iš dide- 
lio džiaugsmo net rankomis suplojo... 

Ir visi labai džiaugėsi, ne kartą ir ne du apžiūrė- 
dami tas grožybes ir džiugindami akis dovanomis, o 
ji, be galo patenkinta, su dideliu malonumu pasakojo, 
kiek kas kainavo ir kur pirkta. 

Ligi vėlybos nakties išsėdėjo visi, šnekučiuodamiesi 
dar apie nesančius. 


31 


— Net baimė už koserės ima, taip tylu kaime! — 
pastebėjo pagaliau Agota visiems nutilus ir atsiradus 
gūdžiai, mirtinai tylai.— Kur čia tau, kitais metais pa- 
vasarį tai net visas kaimas, būdavo, dreba nuo šūks- 
mų ir juoko!., 

— Nes kaip iškastas kapas atrodo visas kaimas, 
rodos, tik akmeniu užversk ir kryžius pastatyk... kad 
„net ir poterių nebus kam sukalbėti nei mišių užpirk- 
ti...— liūdnai patvirtino Klombienė. 

— Teisybė! Jei leisite, gąspadine, tai jau eičiau į 
palėpę, kaulus man gelia iš kelionės, ir akis jau mie- 
gas merkia. | 

— Taigi mik, kur tik patiks atsigulti, juk vietos 
netrūksta. 

Senė beregint susirinko ryšelius ir buvo priemenėj 
jau belipanti kopėčiomis, kai Klombienė pro atviras du- 
ris ėmė jai sakyti: 

— Vaje! Būčiau kad kiek užmiršusi pasakyti, kad 
pasiėmėm tavo duknas iš skrynelės... Marcicha per Už- 
gavėnes susirgo Iaupais... toks buvo šaltis, nė kuo ap- 
kloti... tai pasiskolinom iš tavęs.. duknos jau išvėdin- 
tos, užnešim ant aukšto kad ir ryt... 

— Duknos... jūsų valia... žinia, jei reikėjo... žinia... 

Taip sugriebė jai kažkas už gerklės, jog žodžio ne- 
beištarė; apgraibomis prislinko prie skrynelės, pritūpė 
ir, pakėlusi dangtį, skubiai ėmė drebančiomis ranko- 
mis klaidžioti ir graibyti savo mirtinį kraitį... 

Aišku... duknų nebuvo... o naujutėles buvo paliku- 
si... su švariu užvalkalu... nė karto nevartotas... taigi 
jas pripešiojo iš ganyklose susirankiotų plunksnelių... 
kad turėtų paskutinei mirties valandai... 

Ogi pasiėmė jas... pasiėmė... 

Tokia gaili rauda ją pagavo, kad nuostabu, kaip 
širdis neplyšo. 

Ir ilgai ji kalbėjo maldą, graudžiomis ašaromis ją 
laistydama, ilgai ir skausmingai verkė ir tylutėliai 
skundėsi savo skriauda Jėzui brangiausiam... | 

Išnakčiai jau turėjo būti, nes gaidžiai pragydo pu-- 
siaunakčio, o gal prieš oro permainą. 


II 


Rytojaus dieną buvo Verbų sekmadienis. 

Gerokai dar prieš saulėtekį, bet jau visai išaušus, 
iš Borynų trobos išėjo Hanka, tik vienu sijonu ir ap- 
sisiautusi kažkokia skara, nes lauke smarkiai žvarbino. 

Pažvelgė net už tarputvorių, į juosvą kelią, rasų 
prisigėrusį, kur ne kur apšerkšnijusį. Dar buvo tuščia, 
niekur nė ženklo gyvybės, tik kibirkščiavo sausa auš- 
Ia ir siautė apmirusius medžių vainikus žydrais rū- 
bais, o patvoriuose baimingai tykojo nakties likučiai. 

Sugrįžo į priebutį ir sunkiai priklaupusi, mat diena 
po dienos laukėsi, ėmė kalbėti maldą, mieguistomis 
akimis klaidžiodama po laukus. 

O diena iš lėto sklaistėsi balzganais gaisais, žaros 
byrėjo tarsi pro Iėtį, užpildamos brėkštais rytų pusę, 
kuri kėlėsi vis aukščiau, tarytum aukso baldakimas 
ties spinduliuojančia, bet dar nematoma monstrancija. 

O kad iš nakties dar tebebuvo šalna, tai tvoros, til- 
teliai, stogai ir akmenys spindėjo šerkšnais, o medžiai 
stūksojo kaip nubalę debesys. 

Kaimas dar tebemiegojo nuskendęs pažemio santė- 
my, ir tik kai kurios arčiau kelio stovinčios trobos 
buvo kiek prasikalusios baltintomis, švytinčiomis sie- 
nomis, o rūkų apgaubta tvenkinio lygme traukėsi il- 

gos, juosvos tėkmių juostos, nelyginant bestingstąs 
lydytas stiklas. 

Kažkur be paliovos dardėjo malūnas, ir kažkoks 
nematomas upeliūkštis kirbėjo per akmenis, tyliai, ty- 
kojamai vapaliodamas. 

Gaidžiai giesmininkai giedojo jau plyšdami, ir įvai- 
rūs paukšteliai tylutėliai šnekučiavosi soduose, tarsi 
kalbėdami visuotinę maldą, kai Hanka atsipeikėjo; mie- 
gas buvo ją pavergęs, ir nuilsę, nepasilsėję kaulai 
traukė po duknom, bet ji nesidavė, šerkšnu persibrau- 
kė akis ir pagavus nutrūkusį maldos žodį, nuėjo į kie- 
mą žiūrėti galvijų ir kelti miegančiųjų. | 

Visų pirma atidarė kiaulidę, kur meitėlis stengėsi 
atsikelti ant priekinių kojų, bet, smarkiai nupenėtas, 
griuvo ant storo pasturgalio ir kriuksinčiu knysiu va- 
džiojo paskui ją, kol ji grobstinėjo jam ėdalą ir pridėjo 
šviežio. , 

— Kelnės taip tave nusveria, kad ir ant kojų ne- 
bepastovi; mažiausia per keturis pirštus bus lašinių.— 
Su malonumu pačiupinėjo jam šonus. 

Paskui atidarė vištidę, prieš slenkstį pabėrusi kiek 
kiaulės ėdalo vištoms primasinti, ir jos skubiai ėmė 
leistis nuo laktų, o gaidžiai ėmė skardžiai giedoti. 

Greta užtvertos žąsys pasveikino ją gagendamos 
ir šnypšdamos; ji išvijo lauk Žąsinus, tie beregint pakė- 
lė karą su vištom, o ji ėmė iš po perinčių gūžtose kiau- 
šinius ir žiūrinėjo juos prieš šviesą. 

„Beregint ims įkaltis“,— pagalvojo, -klausydamasi, 
kaip tyliai, vos juntamai kalė snapeliais kiaušiniuose. 

Kaip tik ir Lapa išlindo iš būdos, jai einant į ark- 
lidę, rąžėsi ir žiovavo, nekreipdamas dėmesio į šnypš- 
čiančius ant jo žąsinus. 


34 


— Va dykaduonis, lyg bernas per naktį miega, 
užuot sergėjęs! 

uo pavizgino uodegą, vamptelėjo džiaugsmingai, 
puolė pro vištas, net plunksnos pasipylė, ir kad ims 
veržtis prie jos, šokinėti ant krūtinės, rankas laižy- 
ti — norom nenorom paglostė jam kaktą. 

— Kitas ir žmogus toks jautrus nėra, kaip tas gy- 
vulys. Pažįsta, bestija, šeimininką! — Išsitiesė truputį, 
vadžiodama akimis per apšerkšnijusius stogus, nes ten 
ant šelmens jaukiai krykštė eilute sutūpusios kregž-- 
dės. 

— Petrek! Diena jau. kaip jautis! — sušuko, bels- 
dama kumščiu į arklidės duris, o nugirdusi murmant 
ir atsklendžiant velkę, tuoj atidarė antrąsias, į karvi- 
dę. Li 

Karvės eile gulėjo prieš ėdžias. 

— Vitek! Taigi miega, kerėpla, lyg po vestuvių! 

Berniukas bematant nubudo, pašoko iš gulto, sku- 
biai ėmė trauktis kelnes ir kažką baimingai murmėti. 

— Užmesk karvėms šieno, kad paėstų ligi pamilšiu, 
ir tuoj ateik bulvių skusti. O Balnei neduok, tegu pati 
ją liuobia,— kietai pridūrė, nes tai buvo Jagusės kar- 
vė. | 

— Taip ją liuobia; kad karvė net baubia ir iš bado 
šiaudus iš po savęs ėda. 

— O tegu pastimpa, ne man nuostolis! — atkakliai 
sušnibždėjo. | 

Vitekas dar kažką murmtelėjo, bet jai išėjus, griu- 
vo skersai guolį su diržiųku rankoje dar valandėlę snu- 
stelti. : 

O Hanka dar užėjo į klojimą, kur ant plūkto buvo 
supiltos ir apklotos šiaudais sėklinės perrinktos bul- 
vės, ir pažiūrėjo į pašiūrę, kur buvo dedami įvairūs 

ūkio padargai. Lapa šoko prieš ją, vis sukdamas prie 
žąsinų ir keldamas su jais karą, o ji, atidžiai viską 
apžiūrėjusi, ar nėra kokio nuostolio iš nakties, kaip kas- 
dien kad darydavo, nuėjo prie perlipos pasižiūrėti lau- 
kų ir žiemkenčių. 

Vėl pradėjo kalbėti pertrauktą maldą. 

Ir saulė jau buvo pakilusi, per sodus dvelktelėjo 
liepsnų vėtra, net šerkšnai sukibirkščiavo ir rasos ėmė 
lašėti nuo medžių; ir vėjas sujudo ir pamažėli sukru- 
tėjo šakose, vis gausiau ėmė skambinti vieversiai, o 
kaime, ant kelių, radosi judėjimas, buvo girdėti iš 
tvenkinio semiamo vandens talaškavimas, vienur kitur 
girgždėjo surūdiję vartai, kažkur gageno žąsys arba 
ir žmogaus balsas skambėjo rytmečio tyloje. 

Kaimas budo kiek vėliau, nes buvo sekmadienis, 
ir kiekvienas noriai ilgiau po duknom lepino išvargin- 
tus kaulus. | 

Hanka nieko nepaisė, nugrimzdusi į save, į tas įvai- 
rias mintis, kurios ją taip apraizgė, jog maldą vien 
lūpomis tekalbėjo, nutolusi nuo jos širdim, visa pa- 
skendusi atsiminimuose. 

Pakėlė tylias, džiaugsmo apsvaigintas akis į pla- 
čius Iaukus, užsklęstus tolimo miško sienos, kurioje 
sklaistėsi saulėtekio liepsnos taip, jog iš melsvų tank- 
mių veržėsi gintarinės storulės eglės; o visi laukai ta- 
rytum virpėjo auksinėse bundančiose aušrose; žiem- 
kenčiai javai šlapia, žalsva vilna gaubė rėžius, o kur 
ne kur vagose srauteliais žvilgėjo vandenys, tarsi si- 
dabriniai upokšniai, nuo laukų sklido drėgnas vėsus 
dvelkimas draug su šventa pavasario tyla, kurioje vis- 
kas auga ir į pasaulį ateina... 

Bet ne į tai ji žiūrėjo, ir ne tai jai rūpėjo. 

Užplūdo atsiminimai negandų, bado, Antano neiš- 
tikimybės, sugėlė skausmai, tarytum kalamos vinys 

žalojantys, ir liūdesio ir rūpesčių tiek, jog jai net buvo 
nuostabu, kaip įstengė visa tai įveikti, ir įveikė, ir su- 
silaukė štai, kad Dievas permainė viską į gera... 

Juk vėl ji ūkyje, ant žemės. 

O kas įstengs ją iš čia išplėšti? Kas pajėgs tai pada- 
ryti? 

Tiek jau iškentė, tiek išvargo per tą pusmetį, jog 
kitas Žmogus per visą gyvenimą tiek negauna iškentė- 
ti, tad dabar jau pakels, ką ponas Dievas norėjo jai 
užkrauti, ištvers ir sulauks, kad Antanas susitvarkys 
ir kad tos žemės bus jų per amžius. 

Jau trys savaitės, o jai rodosi, lyg viskas vakaI 
buvo, kai vyrai ėjo į girią... 

Ji tada nėjo draug su kitais, nes jos būklėje buvo 
sunku ir pavojinga... 

Tik tąsyk labai rūpinosi Antanu, nes tuoj žmonės 
jai pasakė, jog jis su visu kaimu nesusidėjęs ir neišė- 
jęs: suprato, kad jis tai iš keršto seniui padarė, o gal 
tuo laiku su Jaguse kur susitiko... 

Graužė ją tai, bet ji nėjo jo sekti. 

O čia preš pat pietus parlekia Gulbasiukas ir rėkia: 

— Sumušėm dvarokus! Sumušėm! — ir kaip patra- 
kęs nukūrė toliau. | 

Ji susitarė su Klombiene, ir abi išėjo pasitikti. Do-. 
minikienės sūnus kaip tik parbėga ir iš tolo šaukia: 

— Boryna užmuštas, Antanas užmuštas, ir Matas, 
ir kitil..— pamojavo rankomis, kažką sumurmėjo ir 
krito taip, jog reikėjo jam net peiliu dantis praverti, 
kad galėtų truputį vandens įpilti, — tiek buvo nualpęs 
iš nuovargio. 

O jai siela iš baimės į vienalytį akmenį sustingo. 

Laimė, kad kol vaikiną atgaivino, jau išsirito žmo- 
nės iš girios į kelią ir ėmė pasakoti, kaip buvo, o ne- 


37 


trukus ir ji pati pamatė greta tėvo vežimo Antaną 
gyvą; buvo it lavonas pamėlynavęs, kruvinas ir visai 
pakvaišęs. 

Aišku, kad ją sugriebė rauda ir skausmas draskė, 
bet susitramdė, o ir tėvas, senis Bylica, nusitempė ją 
į šalį ir tyliai pasakė: 

— Senis bematant pasimirs, Antanas visai apkvai- 
šęs, o Borynos troboje nieko nėra, dar, ko gero, kal- 
vis ten įsikraustys, ir tąsyk jau niekas jo.neiškrapš- 
tys!.. 

Suprato beregint, tekina parkūrė į trobą, pasiėmė 
vaikus ir kas tik buvo parankėj, šiokias tokias drapa- 
nėles, kitką paliko Veronkai globoti, ir pagūžomis per- 
sikėlė į seną vietą, į Borynos trobos antrąjį galą. 

Dar Jambrožis tebetvarstė Boryną, dar Žmonės ne- 
buvo išsiskirstę, dar visas kaimas virte virė džiaugs- 
mu, sklido sužeistųjų dejavimai, o ji tylutėliai įsi- 
kraustė ir apsigyveno amžinai. 

Ir sergėjo budriai: taigi juk ir Antano čia buvo že- 
mė, o senis vos bekvėpavo ir kiekvieną akimirką ga- 
lėjo kojas nukratyti. 

Juk žinia, kas pirmas griebs palikimą ir įsmeigs į 
jį nagus, to lengvai neatplėši, to ir teisė bus. 

Ką jai reiškia kalvio šauksmai ir grasymai, kuriais 
jis draudė jai čia apsigyventi, smarkiai papykęs, kad 
jinai jį aplenkė! 

Bene klaustis ką turėjo leidimo — stvėrėsi žemės 
ir, nelyginant kalė, saugojo ir gynė savo, įsitikinusi, 
kad senis netrukus mirs ir kad Antaną suims, nes 
taip ją buvo įspėjęs Rokas. 

Tad kieno gi globai ji galėjo save pavesti? Juk ži- 
noma, kad jei pats žmogus neprisidės, tai iam ir Die- 
vas nepadės. 

Ne ašaromis ir ne verkšlenimu pasieksi savo, o tik 
kietais atkakliais nagais — jau ji tai žinojo, žinojo! 

Tad, nors ir suėmė Antaną, ji greitai nurimo, nes 
ką gi padarysi, žmogau, prieš likimą? Kuo atsispirsi, 
krisleli? 

O kur ir laiko rastum ilgai dejuoti ir skųstis, kai 
tokį ūkį pasiėmė ant savo galvos! 

Viena juk paliko, tarytum keras kryžkelės pagai- 
rėj, bet nesišalino darbo ir nebijojo žmonių. O pricš ją 
buvo Jagna; buvo kalviai, tokie įniršę ant jos, kad 
Dieve saugok; buvo vaitas, kuris turėjo savo suma- 
nymų dėl Jagnos ir todėl smarkiai ėmėsi ją globoti; net 
ir klebonas buvo prieš ją, Dominikienės nuteiktas. 

Betgi neįveikė jos, ji niekam nepasidavė, kasdien 
vis giliau įaugdama į žeme ir tvirčiau laikydama ran- 
kose valdžią, — praėjo vos dvi savaitės, -o jau viskas 
vyko pagal jos valią, jos išmanymu ir galia. 

O ji pati ir nepavalgydavo kaip reikiant, ir nepa- 
miegodavo, nepasilsėdavo, plušo nelyginant tas jautis 
junge, nuo aušros ligi vėlybos nakties. 

Tačiau nepratusi taip dirbti ir viską savo galva 
tvarkyti, iš prigimties nedrąsi ir dar Antano užguita, 
dažnai pasijusdavo prislėgta, net rankos jei nusvirda- 
vo. 

Bet stiprino ją baimė, kad iš "ūkio neišvarytų, ir 
įniršis prieš Jagną. 

Pagaliau, iš kur toji jos galia plaukė, iš ten plaukė, 
gana to, kad nenusileido,— visų akyse augo, įpijo vis 
daugiau pagarbos ir kėlė nusistebėjimą. 

— Žiūrėkit! Anksčiau atrodė ligi trijų nesuskaitanti, 
o dabar štai jau ir gerą vyrą atstotų— kalbėjo apie 
ją pirmiausios kaimo gaspadinės; net Ploškienė ir kitos 
dabar noriai ieškojo jos draugystės, mielai padėdamos 
jai gerais patarimais ir kuo tik galėdamos. 

Žinia, ji dėkinga širdimi viską priimdavo, bet per 
daug vis dėlto nesusidraugaudavo ir nesidžiaugdavo 
jų malonėmis, nes nelengva jai buvo užmiršti nesenas 
skriaudas. 

Ji nemėgo bet ko plepėti, tad ir nebuvo reikalinga 
kaimynių postringavimų ir stovėjimo tarputvoriuose 
paliežuvauti. 

Ar maža turėjo savų rūpesčių, kad dar svetimais 
galvą sau kvaršintų!.. 

Kaip tik dabar ji prisiminė Jagną, su kuria inirtin- 
gai, tyliai ir neatlyžtamai kovojo, Jagusę, kurios vien 
pats prisiminimas buvo nelyginant dūris širdin, net 
ir dabar pašoko iš vietos, skubiai žegnodamasi ir muš- 
damasi į krūtinę maldos pabaigai. 

Dar labiau papyko, kam troboje visi dar tebemie- 
gojo ir kieme tebebuvo tylu. 

Aprėkė Viteką, nuvijo nuo gulto Petreką, kliuvo ir 
Juzei, kad saulė jau per stuomenį pakilusi, o ji tebe- 
drybso. 

— Tik paleisk iš akių valandėlę, tai visi kerčiose 
miega! 

Murmėjo, kurdama ugnį krosny. 

Išvedė vaikus į priebutį ir, įspraudusi jiems į rankas 
po riekelę duonos, pašaukė Lapą su jais žaisti, o pati 
nuėjo pažiūrėti Borynos. 

Bet tėvo gale dar tebebuvo visiškai tylu, tad ji 
piktai trenkė durimis; tačiau tai neprikėlė Jagnos, o 
senis gulėjo taip pat, kaip jį buvo palikusi vakar: ant 
Iaudonai dryžuoto patalo šmėksojo pamėlynavęs ap- 
šepęs .veidas, sudžiūvęs ir toks apmiręs, kad buvo pa- 
našus į iš medžio išdrožtus šventuosius; plačiai atvertos 
akys žiūrėjo priešais nejudėdamos, visiškai nieko ne- 

Matančios, galva buvo aprišta skarmalais, o plačiai at- 
mestos rankos karojo negyvos, tarytum pakirstos ša- 
kos. 

Pataisė jam patalą, nutraukdama duknas labiau ant 
kojų, nes troboj buvo karšta, o paskui ėmė po truputį 
pilti jam į burną šalto vandens: gėrė lėtai, net gurk- 
lys krutėjo, bet pats nesijudino; vis tebegulėjo lyg nu- 
griautas rąstas, tik akyse kažkas sušvytėjo, kaip upė 
iš patamsių kad sumirga ir akimirksnį sušvinta. 

Gailiai atsidūsėjusi prie jo, vėl trenkė klumpe į 
kibirą, įniršusi sviedė žvilgsnį į miegančiąją. 

Tačiau Jagusė ir dabar nepabudo; gulėjo sau ant 
šono, veidu į trobos vidurį, duknas, matyti, dėl šiltu- 
mo, nusitraukusi lig pusiau krūtinės, pečiai ir kaklas 
buvo nuogi, nuraudę ir pamažėli judėjo nuo tylaus 
alsavimo; pro praviras vyšnines lūpas tartum balčiausi 
perlai žvilgėjo dantys, o palaidi plaukai draikėsi po 
baltą priegalvį, leisdamiesi net ant žemės, tarytum 
gryniausi linai, saulėj išdžiovinti. 

— Suakėti tau nagais tą marmuzę, tai nebesididžiuo- 
tum prieš kitas savo gražumu! — sušnibždėjo Hanka 
su tokia neapykanta, net jai per širdį nuėjo ir patys 
pirštai jau tiesėsi draskyti, tačiau ji nesąmoningai pa- 
sitaisė plaukus ir pasižiūrėjo veidrodėlin, kuris kabėjo 
ant lango staktos; bet greitai pasitraukė, išvydusi sa- 
vo sulysusį, geltonai dėmėtą veidą ir paraudusias akis. 

„Jokio susikrimtimo, sočiai prisiryja, šiltai išsi- 
miega, vaikų negimdo, tai bepig būti gražiai!“ — pagal- 
vojo taip karčiai, jog išeidama trenkė durimis, net 
stiklai suskambėjo. 

Nubudo pagaliau Jagna. Tik senis vis tebegulėjo 
nejudėdamas, įsižiūrėjęs priešais save. 

Jau trys savaitės taip gulėjo, nuo to laiko, kai 
parvežė jį iš girios. Tik tarpais lyg ir nubusdavo, šauk- 

davo Jagną, paimdavo ją už rankų, norėdavo kažką 
pasakyti ir vėl nutirpdavo, neprataręs nė vieno žodžio. 

Rokas jau buvo parvežęs jam iš miesio daktarą, 
kuris jį apžiūrėjo, kažką užrašė popierėly, paėmė de- 
šimtį rublių ir vaistai nemaža kainavo, o lygiai tisk te- 
padėjo, kiek ir nemokami Dominikienės užkalbėjimai. 

Netrukus visi sUiprato, kad jis jau nebeišsiris, ir 
paliko ramybėje. Juk žinia, kad jeigu kas mirtimi ser- 
ga, tai nors kažkokių vaistų ir daktarų vežk, vis vien 
turės mirti; o jeigu skirta pasveikti, tai ir be jokio 
gelbėjimo pasveiks. 

Tad tiek dabar jį bežiūrėjo, kad dažnai keisdavo 
jam ant galvos šlapius skudurus, duodavo vandens at- 
sigerti ar truputį pieno, nes valgyti negalėjo, mat vis- 
kas jam atgrįždavo. 

Ir sprendė žmonės, o labiausiai Jambrožis, nės bu- 
vo didelis praktikas, -kad jeigu Boryna neatgaus są- 
monės, tai mirtis jam bus lengva ir greita. Tikėjosi jos 
kiekvieną dieną, o ji nėjo; net jau ir nusibodo toks 
laukimas, nes reikėjo gi jį žiūrėti ir kiek globoti. 

Tai Jagnos šuniška pareiga buvo jį žiūtėti ir prie 
jo stūksoti — bet ką padarysi, kad ji ir valandos ne- 
įstengdavo troboj pasėdėti? Senis buvo jai ligi gyvo 
kaulo atsipykęs ir vargino nuolatinis karas su Hanka, 
kuri stūmė ją šalin nuo visko ir saugojo pikčiau nei 
kokį vagį — tad ir nenuostabu, kad traukė ją į pa- 
saulį, kad norėjo lėkti į tuos prišildvytus dienovidžius, 
tarp žmonių, į laisvę, tad ir pavesdavo priežiūrą Ju- 
zei ir leisdavosi nežinia nė kur, dažnai tik vakarais 
tepargrįždavo... 

O Juzė tiek jį težiūrėjo, kiek prie žmonių akių; 
kvaila dar buvo mergiūkštė ir lakstakoja. Tad turėjo 
Hanka pasiimti ant savo galvos ir ligonį, nes nors kal- 
viai ir po dešimt sykių per dieną užsukdavo į trobą, 

bet tik jos saugoti, ar ko iš trobcs neišnešanti, o la- 
biausiai tai laukė, gal senis dar prakalbės ir turtą pa- 
skirstys, > 

O be to, riejosi nelyginant šunes prie stimpančio 
avino ir spyriojosi urgzdami, kuris pirmas įleis iltis į 
dūblius ir kokį gabalėlį sau išsiplėš; kalvis, ką tik pa- 
matęs, kas tik po nagais jam pakliūdavo, tą ir grieb- 
davo, kad ir seną virvagalį ar lentos galą; iš nagų 
reikėdavo jam plėšti ir kiekvienam žingsny saugoti, 
tad nė viena diena nepraeidavo be barnių ir plūdimo- 
Si. 

Sakoma: ankstybasis dantis rakinėja, vėlybasis akis 
krapštinėja, ir teisybė,— betgi jau kalvis tai mokėjo 
keltis kad ir vidurnaktį, lėkti kad ir į dešimtą kaimą, 
jei tik kur užuosdavo gerą pelną; gobšus pinigų buvo 
vyras ir toks landus, kaip retai kuris kitas. 

Štai ir dabar, vos. tik Jagna iš lovos išvirto ir si- 
jonus užsivilko, sugirgždėjo durys, ir jis tylutėliai 1S- 
linko, eidamas tiesiai prie ligonio. 

— Ar nekalbėjo ko? — pažvelgė iš arti jam į akis. 

— Taigi gūli kaip gulėjęs! — burbtelėjo kišda- 
masi plaukus po skarele. 

Dar tebebuvo basa, vienmarškinė, kiek mieguista 
ir tokia daili, kažkokia degančia šilima ir geidulin- 
gumu dvelkianti, kad jis nužvelgė ją  primerktomis 
žlibėmis. | 

— Ar žinai, — prisikišo prie pat jos, — vargoninkas 
man išsiplepėjo, kad senis turįs nemaža gyvo pinigo, 
nes dar prieš Kalėdas norėjęs paskolinti vienam Dem- 
bicos žmogui penkiasdešimt rublių; tik nesutarė dėl 
procentų. Tie pinigai turi būti kur nors troboj paslėp- 
ti... Budriai žiūrėk Hankos, jeigu ji pagriebtų pirma 
mūsų, tai jau nebeišvystų jie svieto... Galėtumei pama- 

žėli slapčiomis apieškoti visas kerčias, tik kad niekas 
nesuprastų... Ar girdi? 

« — Kurgi ne! — apsigaubė pečius skara, nes jis ta- 
rytum greibė ją savo vagiliškomis žlibėmis. 

Apsuko keletą ratų po trobą ir lyg netyčia vis Žvilg- 
čiojo už paveikslų, uoliai ieškodamas, kur tiktai kliuvo. 

— Ar turi kamaros raktą? — dėbtelėjo žlibėmis į 
mažas užrakintas duris. 

— Taigi kabo prie kryželio, palei langą. 

— Kaltą buvau jam paskolinęs, bus jau koks 
mėnuo, o dabar man reikalingas, ir niekur negaliu jo 
rasti. Manau, gal kur tarp šlamštų užsimetęs. 

— Ieškokitės patys, aš ten tai jau neieškosiu. 

Jis pasitraukė nuo durų, nes priemenėj pasklido 
Hankos balsas, pakabino raktą į vietą ir stvėrėsi kepu- 
Iės. 

— Rytoj paieškosiu... skubu namo... Rokas ar par- 
važiavo? 

— O ką aš žinau? Pasiklauskit Hanką! 

Dar kiek pastovėjo, pasikrapštė rudus ūsus, o akys 
kaip vagys lakstė po kerčias; nusijuokė kažko pats 
sau ir išėjo. | 

Jagna nusimetė skarą, ėmė kloti lovą ir kitus ruo- 
šos darbus dirbti, tarpais svaidydama tykojančius žvil- 
gsnius į vyrą, ir visą laiką taip vaikščiojo po trobą, 
kad nesusidurtų „su jo amžinai atmerktomis akimis. 

Aišku, kad jis buvo jai šlykštus, bijojo ir neapken- 
tė jo visomis išgalėmis už visas patirtas skriaudas, o 
kai jis šaukdavo ją ir paimdavo savo karštomis lipnio- 
mis rankomis, ji apmirdavo iš pasišlykštėjimo ir bai- 
mės, taip nuo jo dvelkė mirtimi ir lavonu; bet vis dėlto 
gal "tik ji vienintelė nuoširdžiai norėjo, kad jis pasvei- 
ktų. 

Tik dabar ji suprato, ko neteks jam mirus; prie jo 
jinai jautėsi esanti šeimininkė, visi jos klausė, o kitos 
moterys ir merginos norom nenorom turėjo jai nusileigš 
ti, ją gerbti ir pirmą vietą užleisti — kaipgi! Juk Bo- 
rynienė buvo — o Motiejus, nors namie būdavo kan- 
dus it šuo ir gero žodžio nepratardavo, betgi Žmonių 
akyse didžiai ja rūpindavosi ir I, kad tik kas ne- 
isdrįstų jos nepagerbti. 

Nesuprato ji to anksčiau, tik tada, kai Hanka įsi- 
kraustė į trobą ir ėmė vyrauti, nustūmė ją nuo val- 
džios, pasijuto esanti apleista ir skriaudžiama. 

Ne žemė juk jai rūpėjo — kas ten nauda?.. Tiek 
terūpėjo, kiek pernykštis sniegas, o kad ir buvo jau 
pripratusi prie valdžios ir labai noriai didžiuodavosi 
turtais, pūsdavosi ir didžia vesdavosi savo ūkiu, tai 
ir dėl to nebūtų verkusi, nes pas motiną jai taip pat 
nebuvo blogai — bet tik vienas dalykas baisiai ją skau- 
dino, kad turi nusileisti Hankai, Antano moteriai; tai 
degino ją ligi gyvo kaulo, kėlė pyktį ir norą viską 
tyčia daryti priešingai. 

Aišku, kad ją ir motina įkalbinėjo, kalvis kiršino 
kasdieniu siundymu, nes pati savaime ji gal ir leng- 
vai būtų nusileidusi; - taip jai įgriso tie karai, jog ne 
kartą norėjo viską mesti ir persikelti pas motiną. 

— Ir nedrįsk! Sėdėk, kol numirs! Saugok savo! — 
griežtai įsakinėjo senė. 

Tad ir sėdėjo, nors neapsakomai tuo bodėjosi — kur- 
gi ne? — per ištisas dienas nebuvo į ką burnos atver- 
ti, nei pasijuokti, nei išbėgti pas ką... 

O namuose vaitojo senis, neatstojo visuomet vaidy- 
tis pasirengusi Hanka, ėjo nuolatinis karas, toks, kad 
jau visiškai nebeįmanoma buvo ištverti. 

Pas motiną taip pat negalėjo nusėdėti. 


Tad ir lakstė su verpstu po trobas — bet ar galėjo 
ir ten pabūti, jeigu kaime liko vien moterys, surūgu- 
sios, nusiverkusios, rėksmingos lyg tos kovo dienos, 
ir visur tarytum nepaliaujama litanija skundai, o nie- 
kur nė vieno berno, nors pasižiūrėti! 

Kad jau nei vietos nebegalėjo sau rasti, nei savęs 
sutvarkyti. 

Be to, vis dažniau ir dažniau ją aplankydavo atsi- 
minimai apie Antaną. 

Teisybė, į pat galą, prieš jį suimant, buvo labai 
jam atšalusi, ir tie susitikimai jau atrodė vien baimė 
ir kančia; galop jis ją taip smarkiai nuskriaudė, kad 
siela pritvino apmaudo, tai prisiminus... Bet vis dėlto 
buvo pas ką išeiti, žinojo, kad tenai, prie stirtos, kiek- 
vieną dieną, prieblandai užėjus, jis laukia jos ir žiūri... 
kad yra kažkas, ko malonu klausyti... Tad, nors ir dre- 
bėjo siela iš baimės, kad jų nesusektų, nors jis ne 
kartą ir aprėkdavo ją, kam ilgai laukti teko, ji noriai 
bėgdavo pas jį, pamiršusi visą pasaulį, kai jis ap- 
glėbdavo ją stipriai, lyg ugningas slibinas, ir imdavo. 
nesiklausdamas leidimo... Nė galvoj jai nebūdavo prie- 
šintis, kai jis suspausdavo, ir tokiu karščiu persmelk- 
davo, net ji viduje nualpdavo. 

Dažnai ligi vidurnakčio negalėdavo užmigti,  vė- 
sindama nuo bučinių įsiliepsnojusį veidą į šaltą sieną, 
ligi esybės gelmių sujaudinta, kupina tų saldžių, ugnimi 
deginančių atsiminimų! 

O dabar ji nelyginant mietas viena, niekas jos ne- 
beseka, niekas neturi valios ant jos, bet ir ji prie nie- 
ko nebesiveržia, niekas ten už perlipos jos nebelau- 
kia ir niekas nebeprievartauja... 

Kad vaitas paskui ją slankioja, gnybteli kartais, 
saldžius žodelius šneka, prie tvorų spaudžia, į karčia- 
mą vaišinti traukia ir norėtų į save palaužti, tai tik 

dėl to jam leidžia,.kad jai didžiai nuobodu ir nebėra 
su kuo kitu pasijuokti, bet jis tiek teprilygsta Antanui, 
kiek šuo gaspadoriui! 

Ir dar tyčia, įš keršto visam kaimui ir anam, ji taip 
daro. 

Paniekino jis ją ir pažemino prieš pat galą! 

Kaipgi — visą naktį ir visą dieną išsėdėjo troboj 
prie senio, net ir miegojo jos lovoj, nė žingsnio iš tro- 
bos nebuvo išėjęs, o jos tartum nė matyti nematė, 
nors vis stoviniavo priešais ji kaip šuo, akimis mal- 
daudarza pasigailėti. 

Nepasižiūrėjo net į ją, tėvą tiktai matė ir Hanką 
su vaikais, dar šunį. 

Tai gal dėl to ir ji visiškai neteko jam širdies, ir 
viskas joje persimainė priešingai; nes kai jį apkaustė 
grandinėmis, jis pasirodė jai kažkoks kitoks; visai sve- 
timas ir toks abejingas, kad neįstengė jo net ir pasi- 
gailėti, o dar su slepiamu džiaugsmu žiūrėjo į Hanką, 
kaip toji plaukus draskosi, daužydama galvą į sieną, 
ir staugia nelyginant kalė šuniukus skandinant. 

Kerštingai džiaugėsi jos kančia, su pasibjaurėjimu 
nugręždama akis nuo' jo baisaus, lyg pamišusio veido. 

Toks tęsyk jis pasidarė jai svetimas, kad net ne- 
įstengt.: jo dabar prisiminti, lyg vieną kartą tematyto 
žmogaus. . 

Be juo geriau atsiminė aną -Antaną, aną iš meilės 
ir šėlimo dienų, iš susitikimų ir glėbesčiavimų, bučinių 
ir įsiliepsnojimo... aną, prie kurio dabar dažnomis ne- 
migo naktimis veržėsi jos siela ir kančios draskoma 
širdis šaukė sielvartu ir neapsakomu ilgesiu. 

Prie ano... prie ano laimės dienų Antano veržėsi 
Jagusės siela, nežinodama nė kame jis yra ir ar tebe- 
gyvas plačiame pasaulyje... 

Štai ir dabar slinko jis per jos atmintį tarytum ma- 
lonus sapnas, su kuriuo sunku išsiskirti, kai staiga 
pasklido rėksmingas Hankos balsas. 

— Kaip nuluptas šuo, taip draskoši ir komanduo- 
ja! — sušnibždėjo prižadinta iš prisiminimų. 

Saulė jau žvilgčiojo skersomis, raudonindama apy- 
tamse trobą, sode džiaugsmingai čireno paukščiai, da- 
Tėsi vis šilčiau, nes nuo stogų, tarsi stikliniais karo- 
liais, varvėjo šalna, o pro atvirą langą draug su ryt- 
mečio vėjeliu sklido besitalaškuojančių tvenkiny žą- 
sų klykavimas. 

Sukiojosi po trobą lyg dagilėlis, tyliai niūniuoda- 
ma, nesgi buvo sekmadienis ir buvo jau laikas rengtis 
su verbomis bažnyčion; jau nuo vakar puode stypso- 
jo raudonos gluosnio „metūgės, apkibusios sidabriniais 
pumpurais; buvo kiek pavytusios, nes ji pamiršo pri- 
pilti vandens. Kaip tik rūpestingai ėmė jas gaivinti, 
kai Vitekas suriko pro duris: 

— Gaspadinė liepė, kad savo karvę pasišertumėt, 
alkana, net baubia! 

— Pasakyk jai, kad nekištų nosies prie mano kar- 
vės! — sušuko ji visu balsu, klausydamasi, ką anoji 
loja atsakydama. | 

— Ogi lok, kol liežuvis pavargs: nesupykinsi ma- 
nęs šiandien! 

Ir ramiausiai ėmė rinktis iš skrynios šventadienius 
drabužius. Išdėliojo juos lovoj, ir taip jai bežiūrint, ku- 
riais čia apsivilkti einant bažAiyčion, ūmai, kaip kad 
debesis užgula saulę ir visas pasaulis sutemsta, taip ir 
jos sieloje keistai aptemo. Kam čia taisytis ir puoštis? 
Kam? 

„ Ar toms bobų žlibėms, pavydžiai vertinančioms 
kiekvieną jos kaspiną ir paskui už tai valkiojančioms 
ją liežuviais? 

Paliko drabužius su apmaudu ir, atsisėdusi ant pa- 
lahgės, ėmė šukuotis šviesius, vešlius plaukus, liūdnai 
žvilgčiodama į visą jau saulėje ir sodriose rasose Žvil- 
gantį kaimą; kur ne kur is nuogų sodų baltavo trobos 
ir veržėsi į viršų stulpai.mėlynų dūmų, o antroj pusėj 
tvenkinio, visiškai medžių užstotu keliu, tarpais praei- 
davo moterys; ji matė vandeny atsispindinčius raudo- 
nus jų sijonus ir kaip jie slinko pro jau blankstan- 
čius pakrantės medžių šešėlius; paskui baltomis virti- 
nėmis praplaukė žąsys, atrodė, tarytum jos plauktų 
per Žydrą atsispindinčio dangaus gelmę, palikdamos 
užpakaly savęs juosvus, pusapskričius ratilus, it žal- 
čiai tyliai sliuogiančius; žemai skriejo žvalios kregž-- 
dės, švytruodamos baltais pilveliais, o dar kažkur gir- 
dyklose mykė karvės arba lojo šuo. 

Veikiai metė masčiusi apie tuos daiktus ir paskan-- 
dino akis aukštybėse, aukštai, kur drėgname danguje 
ganėsi kaimenės debesų, panašių į baltas garbanotas 
avutes, o iš po jų aukštybėmis traukė kažkokie nema- 
tomi paukščiai, ir tik graudžiai barstėsi ant Žemės pra- 
tisas, vaitojantis jų klykavimas, net krūtinę jai surė- 
mė nuo tų balsų, ir staigus, seniai jau tykojęs ilgesys: 
sugniaužė širdį; ji vadžiojo prigesusiomis akimis per 
įsisiūbavusius medžius, per vandenį, kur plaukė žyd- 
roje pasinėrę debesys, per visą pasaulį, tačiau nieko 
nematydama pro pritvinusį ilgesį, net svarios ašaros 
ėmė riedėti pablyškusiais jos veidais, lyg žvilgantys 
pertraukto rožančiaus karoliai, ir pamažėli biro vie- 
na paskui antrą, kažkur į pačią sielos gelmę liejosi. 

Argi galėjo ji suvokti, kas jai pasidarė? 

Jautė tik, kad kažkas ją iš vidaus plėšo, kelia ir 
traukia, kad eitų štai į pasaulio kraštą, kur akys veda, 
kur neša tas neįveikiamas ilgesys. Ir verkė ji taip be- 
jėgiškai ir bemaž neskausmingai, lyg medis, apl-rau- 

tas žiedais pavasario rytmečiu, kai saulei pašildžius ir 
vėjams susverdinus, sodriai rasoja, įsispiria į žemę, 
pritvinsta gyvybės SS o žieduotas šakas tiesia į 
dangų... 

— Vitek! Paprašyk gražiai tą ponią pusryčių! — 
vėl suriko Hanka. 

Jagna tarytum atsipeikėjo, nusišluostė ašaras, bai- 
gė šukuotis ir skubiai nuėjo. 

Hankos troboj jau visi sėdėjo pusryčių. Dubeny 
garavo bulvės, Juzė buvo aplaisčiusi jas grietine, at- 
šutinta su svogūnais, o kiti tuo tarpu badė šaukštais, 
godžiomis žlibėmis įsisiurbę į valgį. 

Hanka atsisėdo pirmojoje vietoje, viduryje prie- 
šais suolą, ant kurio valgė, Petrekas sėdėjo gale, o 
greta jo tupėjo ant žemės Vitekas, Juzė valgė stovė- 
dama ir vis pripildydama dubenį, o vaikai sėdėjo palei 
krosnį su geroku dubeniu, šaukštais gindamiesi nuo 
Lapos, kuris tarpais imdavo ėsti draug su jais. 

Jagnos vieta buvo nuo durų, priešais Petreką. 

Valgė pamažėli, tarpais žvilgčiodami iš padilbų. 

Veltui Juzė plepėjo šį ir tą, ir Petrekas pridurdavo 
kokį žodį, o pagaliau ir Hanka ėmė kalbinti, sujaudin- 
ta jos apsiverkusių liūdnų akių — Jagusė nė prasi- 
žiot neprasižiojo. | 

— Vitek, o kas tau tokį guzą įdėjo? — paklausė 
Hanka. 

— Į ėdžias užsigavau! — išraudo lyg vėžys ir per- 
sibraukė skaudamą vietą, nuovokiai žvelgdamas į Ju- 
'Z8. 

— Ar jau parnešei verbų? 

— Tuoj lėksiu, tik pavalgysiu,— aiškinosi, skubiai 
baigdamas valgyti. ' 


Jagna padėjo šaukštą ir išėjo. 

— Vėl kažkokia musė jai įkando! — sušnibždėjo 
Juzė, pripildama Petrekui barščių. 

— Ne kiekvienas moka taip vis tratėti, kaip tu. 
Ar jau pamelžė karvę? 

— Pasiėmė milžtuvę, tai gal jau nuėjo į kūtę. 

— Va, Juze, Palšei reikia išspaudų išvirti. 

— Jau krekeną atleidžia, mėginau šiandien. 

—-Atleidžia, tai greit jau ir atsives... 

— Buliuka atsives,— tarė Vitekas, stodamasis pa- 
valgęs. 

— Kvailas! — paniekinamai sukuždėjo Petrekas, 
kiek atleisdamas diržiuką, nes buvo kaip reikiant pri- 
valgęs, ir nuo kuragalio užsirūkęs papirosą, išėjo drau- 
ge su berniuku. || 

Moterys tylėdamos ėmėsi darbo. Juzė mazgojo in- 
dus, o Hanka klojo lovas. 

— Ar eisit su verhomis į bažnyčią? 

— Eik su Vitekų, ir Petrekas gali, tik tegu arklius 
pirma apruošia; aš liksiu, žiūrėsiu tėvą, o gal ir Rokas 
pargrįš ir ko naujo parneš apie Antaną... 

— Gal Jagustynkai pasakyti, kad ryt ateitų padėti 
bulvių rinkti? Ką? 

— Gerai, pačios vienos neapsidirbsim, o jau sku- 
biai reikia jas perrinkti. 

— Oir mėšlą reiktų iškratyti! 

— Petrekas ryt ligi pietų žada baigti vežti, tai 
nuo pietų draug su Viteku imsis kratyti, ir tu padėsi, 
kiek spėsi... 

Už lango pakilo žąsų gagenimas, įbėgo uždusęs Vi- 
tekas. * 

— Tu jau nė žąsinams neduūuodi ramybės! “ 

— Gnaibytis norėjo, tai tik gyniausi nuo jų! 


5£ 


Metė ant dėžės visą saują dar drėgnų nuo rasos, 
pumpurais nusėtų gluosnio virbelių. Juzė ėmė juos 
rinkti į puokštes, raišiodama raudonais vilnoniais siū- 
Aais. 

— Ar gandras tau kąlstelėjo į galvą? — paklausė 
jį tyliai. 

— Aiškų, kad ne kas kitas, tik neišduok...— Pasi- 
žiūrėjo į šeimininkę, imančią iš skrynios šventadie- 
nius drabužius.— Taigi papasakosiu, kaip buvo... Ap- 
žiūrėjau, kad naktį jis paliekamas lauke... prisėlinau 
vėlai, kai klebonijoje visi jau miegojo... ir jau buvau 
jį Lečiumpąs... o kad ir kalstelėjo man snapu... būčiau 
jį apsukęs švarkeliu ir išnešęs... bet suuodė šunes... pa- 
žįsta juk mane, bet taip užpuolė pasiutėliai, kad turė- 
jau bėgti, dar ir kelnės man perplėšė... bet nedovano- 
siu... 

— O kai kunigas sužinos, kad paėmei iš jo gandrą? 

— O kas jam pasakys?.. O atimt atimsiu iš jo, nes 
jis Mano.. Į 

— O kur jį paslėpsi, kad vėl iš tavęs neatimtų? 

— Jau aš tokią slėptuvę išgalvosiu, kad ir stražni- 
kai nesuuos... O paskui, kai užmirš, atsivesiu jį į trobą 
ir pasakysiu, kad naują prisiviliojau ir prisijaukinau — 
negi pažins kas, Juze? Tik neišduok manęs, tai tau 
kokių paukščiukų parnešiu arba ir kiškelį jauną. 

— Ar aš berniukas, kad su paukščiukais žaisčiau? 
„Kvaišeli, persirenk tuoj, tai drauge eisim į bažnyčią. 

— Juze, ar duosi man verbą nešti? Ką? 

— Matyk, ko užsimanė!.. Juk tik moterys gali nešti 
pašventinti. 

— Prieš bažnyčią atiduosiu tau, tik per kaimą... 

Taip karštai prašė, kol ji prižadėjo, skubiai atsi- 
gręžMama į kaip tik įeinančią Nastę Golombaitę, jau iš- 
sirengusią bažnyčion, su verbomis rankose. 


| 

— Ar neturėjai kokių žinių iš Mato? — paklausė 
Hanka pasisveikinusi. 

— Tik tiek, kiek vaitas vakar parvežė: sako, jis 
sveikesnis esąs. 

— Tiek ir težino vaitas, kaip ir nieko arba ką,pats 
išsigalvoja, ko nė būt nebuvo. 

— Ir klebonas tą pat sakęs. 

— O apie Antaną tai nė žodžio pasakyti nemokėjo. 

— Sako, Antanas sėdįs skyrium, o Matas drauge 
su kitais. Ž 

— Ė... taip tik loja, kad galėtų po trobas su nau- 
jienom landžiot... 

— Ar ir pas jus buvo? 

— Kasdien užeina, bet pas Jagusę; turi su ja kaž- 
kokių reikalų, tai susitinka ir prie žmonių akių šne- 
kučiuojasi tarputvoriuose. 

Tai ji pasakė tyliau, primygtinai, žiūrėdama pro 
langą, nes iš priebučio ėjo Jagna, puikiai pasišvietu- 
si, su knyga rankose ir. su verbcmis. Ilgai žiūrėjo pas- 
kui ją. 

— Pavėluosit, merginos: žmonės jau visu keliu trau- 
kia. 

— Dar neskambino. 

Tačiau ir varpai beregint griausmingai atsiliepė, 
šaukdami į Dievo namus, ir gaudė lėtai, ilgai ir skaIr- 
džiai. | 

Netrukus visi išėjo iš trobos bažnyčion. 

Hanka pasiliko viena, užkaitė pietus, kiek apsiren-- 
gė ir pasiėmusi vaikus atsisėdo su jais priebuty iššu- 
kuoti ir išutinėti, nes šiokiadieniais amžinai stokojo: 
laiko. 

Saulė jau aukštai buvo pakilusi, ir žmonės iš visur 
rinkosi bažnyčion, kiekvienu akimirksniu vis išsipil- 
davo iš tarputvorių, tad ant kelių tarsi aguonos rau- 

donavo moterų apdarai ir skambėjo klegesys ir šūka- 
vimai vaikų, kurie žaidė mėtydami akmenėlius į van- 
denį ir į paukščius; tarpais sudardėdavo vežimas, pil- 
nas prisėdęs Žmonių iš kito kaimo, čia vėl praeidavo 
pro šalį kažkokie, matyt, svetimi vyrai, tardami pagar- 
bintą, kol pagaliau visi praėjo ir ištuštėję keliai ap- 
tilo. 

Švariai išutinėjusi vaikus, Hanka nuvedė juos ant 
šiaudų prie rūsių, tegu ten patys sau žaidžia, pasižiū- 
rėjo kunkuliuojančių puodų ir sugrįžo į seną vietą, 
pusbalsiu kalbėdama rožančių, nes iš knygos nemokė- 
jo. 

Diena jau ėjo į pietus, kaimą apsiautė visai šven- 
tadieniška tyla, nebesigirdėjo jokių balsų, tik tiek, kiek 
žvirbliai čireno ir krykštavo kregždės, lipdydamos gūž- 
tas po atbrailomis. Oras buvo šiltas, ankstyvas pavasa- 
ris tik ką palietė žėmę ir pajudino medžius; dangus ky- 
bojo jaunas, žydras ir nuostabiai žvilgąs; sodai stūk- 
sojo nejudėdami, tiesdami į saulę pritvinkusiais pum 
purais nusėtas šakas, tvenkinio pašalių alksniai lyg al- 
suodami krutino geltonus gurgučius, o tuopų pupuolės, 
nurudavusios, lipnios ir kvapnios, tarsi medum aplie- 
tos, žiojosi į šviesą lyg jauniklių paukščiukų snape- 
liai... | 

Palei trobas saulė jau gerokai kaitino, net ir musės 
jau laipiojo sušildytomis sienomis, o tarpais ir bitė 
pasirodydavo, zirzdama puldavo ant besistiebiančių 
iš patvorio saulučių arba uoliai skraidydavo virš krū- 
mų, kurie lyg žalios liepsnos veržėsi jaunais lapeliais. 

Bet nuo laukų ir nuo girių dar tebepūtė žvarbus, 
drėgnas vėjas. 

Matyti, mišios buvo jau įpusėjusios, nes tyliame ir 
tarytum pavasariu kunkuliuojančiame ore rąžėsi toli- 

mas giedojimas, vargonų gausmas ir tarpais lyg sodrus: 
lietus pabirdavo alpstantys varpelių garsai. 

Laikas slinko lėtai ir tyliai, nes saulei užkopus į 
aukščiausią vietą, net ir paukščiai nutilo, tik -vienos 
varnos, it vagys tykojančios žąsiukų, 'praskriedavo Že- 
mai virš tvenkinio, erzindamos rėkti žąsinus; ir gand- 
Ias taip pat vieną kartą kažkur suklegėjo ir praskyi- 
do taip žemai, jog didžiulis jo šešėlis nuslinko žemę. 

Hanka karštai meldėsi, žiūrėdama vaikų ir tarpais 
užsukdama pas senį. 

Bet ką gi, jis gulėjo kaip visuomet, nejudėdamas: 
ir įsižiūrėjes priešais. 

Taip jis iš lėto ir merdėjo, ėjo i savo laiką pama- 
žėli, diena po dienos, nelyginant varpingi javai, sau- 
lėje nokstantys' aštriam pjautuvui... Nebepažinojo nė 
vieno žmogaus, nes net ir tada, kai šaukdavosi Jagnos 
ir ją už rankų imdavo, žiūrėdavo į kitą pusę, bet Han- 
kai atrodė, kad jai prabilus, krutina lūpas, ir akys jo 
sujuda, lyg ką pasakyti norint... 

Ir taip vis nebuvo jokios permainos, jog žiūrinčiuo- 
sius net rauda sugriebdavo. 

Vajezau, kas galėjo pamanyti! Toks gaspado- 
rius, toks galvočius, toks didžturtis, kad antro tokio ir 
nerastum, 0 dabar šit guli lyg perkūno perskeltas me- 
dis, pilnas dar žalių šakelių, bet jau mirčiai į nasrus pa- 
skirtas... 

Nei miręs jis, nei gyvas, ir jau visas Dievo malo-- 
nės rankose. 

O, žmogaus likime, nenumaldomas likime! 

O, dieviškoji likimo galia, kuri atsirandi, kai nie- 
kas to nesitiki, ar šviesią dieną ar tamsią naktį, ir 
visuomet Žmogų krislelį nušluoji į karčios mirties ša- 
lį!.. 


Ji mąstė prie jo graudžiai, žiūrėdama į dangų, atsi- 
dūsėjo sykį ir antrą, pabaigė rožančių ir turėjo stvertis 
vidudienio melžimo, nes dūsauk nedūsavus, o darbas 
"visų pirma. 

"Kai sugrįžo su pilnomis milžtuvėmis, visi buvo jau 
parėję. Juzė pasakojo, ką sakė kunigas iš sakyklos 
ir kas buvo bažnyčioje; troboj ir priebuty radosi kle- 
gesys, nes su Juze atėjo keletas jos vienmečių, ir jos 
visos drauge rijo švęstus pumpurėlius, kurie, sako, ap- 
saugą „nuo gerklės skaudėjimo. 

Juoko buvo smagaus, nes kitos Esaio ja nuryti ir 
užspringdavo, net vandens turėdavo atsigerti, čia vėl 
reikėdavo kumščiu per nugarą padaužyti, ką su dide- 
liu džiaugsmu atlikdavo Vitekas. 

Tik Jagna negrįžo pietų; matė ją einant su motina 
ir kalviais. Tik spėjo atsikelti nuo dubenų, kai įėjo 
Rokas. Šoko visi džiaugsmingai sveikintis, nes jis buvo 
jiems pasidaręs artimas, lyg tikras senelis, o jis sveiki- 
nosi ramiai, kiekvienam pasakė ką ir į galvą pabu- 
čiavo, o kai jam padavė valgyti, tai nevalgė: buvo 
smarkiai pavargęs ir rūpestingai dairėsi po trobą. Han- 
ka tykojo jo akių, o klausti nedrįso. 

— Mačiausi su Antanu! — tarė tyliai, į nieką ne- 
žiūrėdamas. 

Ji pašoko nuo skrynios, baimė ją pergėrė ir širdį 
sugniaužė, kad nė žodžio negalėjo išspausti. 

— Jis visai sveikas ir linksmas. Kad ir sergėjo 
mus stražnikas, kalbėjausi su juo gerą valandą. 

— Ar su tais geležiniais sėdi? — baimingai išspau- 
dė ji žodį. 

— Kur ten!.. Paprastai, kaip ir kitil.. Nėra jam ten 
taip jau bloga, nebijok. 

— Koziolas pasakojo, kad ten muša ir prie sienos 
rakina. 

— Gal ir būna taip kur kitur... už kitką... bet Antano 
nė nepalietė, — pasakojo. 

Sunėrė ji rankas iš džiaugsmo, o šypsnis it saulė 
perskrido. 

— O man išeinant, pasakė, kad nieko nepaisydama 
dar prieš šventes paskerstumėt meitėlį, nes ir jis norįs 
velykinio kumpio paragauti. 

— Badu jį ten marina, vargdienį, marina! — pra- 
tisai suvaitojo ji. 

— O kad tėvas sakė, kai pasipenės, tai parduosiąs 
jį, — įsikišo Juzė.- 

— Sakė, bet jei Antanas liepia paskersti, tai dabar 
po tėvo jo pirma valia,— pakėlė aštrų, nepalenkiamą 
balsą. 

— Ir dar sakė, kad laukuose lieptumėt daryti vis- 
ką, ką tik reikia, į nieką nesidairydama. Aš papasako- 
jau jam, kaip išmintingai čia šeimininkaujat... 

— AI pasakė ką į tai? Ar pasakė? 

Džiaugsmas it verdančiu vandeniu. ją perpylė. 

— Tiek man pasakė, kad jei panorėsit, tai apsttek- 
sit. 

— Apsiteksiu, apsiteksiu! — sušnibždėjo, ir jos akys 
nušvito nepalaužiama valia. 

— O kas pas jus naujo? 

— Ogi Mieko, kaip ir buvę... Ar greit jį paleis? — 
"paklausė su baimės virpuliu. 

— Gal tuoj po švenčių, o gal kiek vėliau, kai baigs 
tardymą... O tai nusitęs, mat visas kaimas, tiek žmo- 
nių...-— atsakė išsilenkdamas, nežiūrėdamas jai į akis. 

— -Ar klausė apie namus, apie vaikus, apie... ma- 
ne... apie visus?..— baimingai teiravosi. 

— Klausė, aišku, iš eilės pasakojau. 

— Ir apie visus kaime?.. 

Baisiai ji norėjo žinoti, ar ir apie Jagną klausė, 
bet ką gi, stačiai kalbėti nedrįso, o aplinkiniu keliu, 
taip, kad nieko nepajutęs pats prasitartų, kad ir ilgai 
vargo, bet nesugebėjo, o ir tam patogus leikas praėjo, 
nes jau pasklido 'po kaimą garsas, kad jis pargrįžęs ir 
netrukus, dar prieš mišparus, pradėjo rinktis .moterys, 
norėdamos šį tą-išgirsti apie saviškius. 

Jis išėjo prie jų priešais trobą ir, atsisėdęs paša- 
lėje, pasakojo, ką Luvo apie kiekvieną skyrium suži- 
nojęs, įr: kad ir nieko blogo nepapasakojo, vis dėlto 
būryje vis kildavo tylus bobiškas verkšlenimas, o ki- 
tur ir garsi rauda, ir koks graudus žodis ištrūkdavo... 

O paskui jis nuėjo į kaimą, užsukdamas bemaž į 
kiekvieną trobą, o atrodė lyg koks šventasis, su balta 
barzda ir pakeltomis akimis, kuris visur nešė paguo- 
dos žodžius, ir jam kur užėjus, tarytum šviesos prisi- 
pildydavo trobos, o širdyse pražysdavo viltys, pasitikė- 
jimas imdavo stiprinti dvejojančius, tačiau drauge ir 
ašaros sodriau imdavo byrėti, ir atnaujinti atsiminimai 
sunkiau slėgti, ir graudumas pakildavo su didesniu 
ilgesiu... 

Nesgi teisybę vakar pasakė Klombienė Agotai, kad 
kaimas pasidarė panašus į iškastą kapą; teisybė, nes 
Lipcuose atrodė nelyginant po maro, kai daugumas gy- 
ventojų jau išvežta į kapus, arba kai karas sutrempia 
ir išmuša vyrus taip, jog ištuštėjusiose trobose lieka 
vien bobų vaitojimai, kūdikių verksmas, raudos, dū- 
savimai ir gyvas, skaudus skriaudų atminimas. 

Kad ir neapsakysi, kas darėsi iškankintose sielose! 

Trečia savaitė jau baigėsi, o Lipcai vis negalėjo 
nurimti, priešingai, vis labiau augo skriaudos ir netei- 
sybės jausmas, tad ir nenuostabu, kad kiekvieną prie- 
aušrį, kai tik pabusdavo iš miego, kiekvieną vidurdienį 
ir kiekvieną pavakarę — ar trobose, ar lauke, kur tik 

susirinkdavo žmonių, be paliovos tarsi ubagų malda 
sklisdavo skundai ir dejonės, o širdyse žėrėdavo kerš- 
to troškimas, nelyginant velniškos piktžolės, net kumš- 
čiai patys gniauždavosi, ir kruvini, pikti žodžiai ištrūk- 
davo it perkūnai. 

"Tad aišku, kad Roko žodžiai lyg žarsteklis, kuriuo 
neatsargiai išgraibstoma, prigesusi ugnis, kad liepsna 
vėl su nauja jėga išsiveržia, padarė tiek, jog visų 
skriaudų atsiminimus ištraukė prieš akis, ir maža ku- 
rie benuėjo mišparų, tik rinkosi visi tarputvėriuose, 
pakeliui būrėsi ar į karčiamą traukė, šnekučiuodamie- 
si, verkdami ir keikdami... 

Viena tik Hanka pasijuto ramesnė ir taip apsi- 
džiaugė tuo vyro pagyrimu, taip dvasioje dėl jo su- 
stiprėjo, pasidarė tokia kupina vilties, taip troško dar: 
bo ir norėjo parodyti, jog viską įveiks, kad neimano- 
ma net ir apsakyti. 

Kai tik moterys išsiskirstė, netrukus atėjo kalviėnė 
pasėdėti prie ligonio, o Hanka su Juze nuėjo į kūtę 
apžiūrėti meitėlio. 

Išleido jį į kiemą, tačiau meitėlis buvo toks nupe- 
nėtas, kad beregint pargriuvo mėšlyne ir nieku gyvu 
nebenorėjo judintis. ' 

Nebeduok jam šiandien ėsti, tegu apsivalo. « 

— Kaip tik ir pamiršau jį po pietų pašerti... 

— Tai ir gerai šį kartą, reikės rytoj jį griauti. Ar 
pašaukei Jagustynką? 

— Pažadėjo ateiti dar šiandien pavakarėj... 

— Apsirenk ir bėk pas Jambrožį, tegu rytoj, kad 
ir tuoj po mišių, ateina su indais meitėlio mėsinėti. 

— Kaži ar galės, klebonas užsakė, kad rytoj du ku- 
nigai atvažiuos spaviedoti? 


— Ras laiko!.. Žino, kad degtinės nepašykštėsiu, o 
jis tik vienas temoka puikiai mėsą ištaisyti. Ir Jagus- 
tynka padės. 

— Tai gal ryt anksti rytą man reiktų į miestą nu- 
važiuoti druskos ir prieskonių... 

— Mat užsimanė prasivėdinti. Nereikia: visko 
gausim pas Jankelį, pati tuoj ten nueisiu ir parnešiu. 

— Juzka! — sušuko dar jai pavymu.— O kur Pet- 
rekas su Viteku? 

— Turbūt išėjo į kaimą, nes Petrekas pasiėmė smui- 
ką. 

— Jei sutiksi juos, tai parvaryk, reikia, kad atneštų 
iš pašiūrės lovį prie trobos, anksti rytą reiks išplikyti. 

Juzė patenkinta, kad galėjo ištrūkti į kaimą, nu- 
kūrė pas Nastę drauge su ja paieškoti Jambrožio. 

O Hanka į karčiamą neišsirengė, nes netrukus at- 
pėsčiavo jos tėvas, senis Bylica, tad ji kiek pavalgy- 
dino jį, džiaugsmingai pasakodama, ką Rokas buvo par- 
vežęs iš Antano, tačiau nebaigė visko pasakoti, kai st 
riksmu įbėgo Magdė. 

—, Eikit greičiau, tėvui kažkas pasidarė! 

Iš tikrųjų, Boryna sėdėjo ant lovos krašto, dairy- 
damasis po trobą. Hanka pribėgo prie jo palaikyti, 
kad nenugriūtų, o jis vadžiojo akimis per ją ir staiga 
įsmeigė jas į duris, pro kurias kaip tik netikėtai įėjo 
kalvis. 

— Hanka! 

Pasakė aiškiai ir garsiai, net ji viduje nutirpo. 

— Taigi aš čia. Tik nesijaudinkit, daktaras užgy- 
nė, — šnibždėjo išsigandusi. 

— O kas lauke? 

Jo balsas buvo kažkoks įskilęs, svetimas. 

— Pavasaris eina, šilta...— mikčiojo ji. 

— Ar jau atsikėlė?... Metas į lauką... 


Jie nežinojo, nė ką pasakyti, tik žiūrėjo vienas į 
kitą, o Magdė prapliupo verkti. 

— Savo ginkit! Nepasiduokit, vyrai! 

Šaukė, bet žodžiai jam trūko; jis ėmė drebėti ir lenk- 
tis Hankos rankose, kalviai norėjo ją pavaduoti, ta- 
čiau ji nepaleido jo, nors jai tirpo ir rankos, ir strė- 
nos. Žiūrėjo visi į jį su baime, laukdami, ką dar pa- 


sakys: 

— Miežius reikia sėti pirmiausia... Prie manęs, vy- 
Tai!.. Gelbėkit!..— staiga baisiai sušuko, įsiręžė.ir kri- 
to aukštielninkas, akys jo užsimerkė, ir jis pradėjo 
gargėti. 

— Mirštal.. Vajėzau!.. Miršta!..— rėkė Hanka. iš vi- 
sų jėgų jį kratydama. , 


O Magdė tuoj ėmė jam sprausti į bejėgišką ranką 
užžiebtą graudulinę. 

— Kunigo, greičiau, Mykolail.. 

Tačiau kalviui dar nespėjus išeiti, Boryna atvėrė 
akis, išmetė iš rankų graudulinę, ši net subyrėjo į ga- 
balėlius. | 

— Jau jam geriau, kažko ieško... 

Kalvis šnibždėjo, pasilenkęs prie jo, bet senis ga- 
aa stipriai jį atstūmė ir visai sąmoningai sušuko: 

— Hanka, išvaryk tuos žmones. 

Magdė verkdama puolė prie jo, bet jis, matyti, jos 
nepažino. 


— Nenoriu... nereikia... išvaryk...— atkakliai kar- 
tojo. | 

— Nors į priemenę išeikit, nesipriešinkit...— mal- 
davo Hanka. 


— Išeik, Magde, aš iš šitos vietos nepasijudinsiu,— 
atkakliai iškošė kalvis, suvokdamas, kad senis nori Han- 
kai kažką slaptai pasakyti. 

Senis tai išgirdo ir pakilęs taip rūsčiai pažiūrėjo, 
rodydamas jam ranka į duris, kad šis išsinėšino nely- 
ginant paspirtas šuo, nusikeikęs šoko prie verkiančios 
priebuty Magdės, tačiau. ūmai nutilo, apsidairė IT puo- 
lė į sodą; prisėlinęs pagužomis prie galinio lango, pri- 
sišliejo klausytis, nes kaip tik toje vietoje buvo lovos 
galvūgalis, iad pro stiklus buvo galima šį tą nugirsti. 

— Sėskis čia prie manęs...— įsakė senis, aniems išė- 
jus. | 

Aišku, kad atsisėdo ant kraštelio, vos beišlaikydama 
neverkusi. 

— Kameroj rasi kiek pinigų... paslėpk, kad tau jų 
neišplėštų.... 

— Kame? 

Ji jau net drebėjo iš susijaudinimo. 

— Grūduose... 

Jis kalbėjo aiškiai, pasilsėdamas po kiekvieno žo- 
džio, o ji, slopindama viduje kažkokią baimę, visa pa- 
skendo jo keistai žvilgančiose akyse. 

— Antaną gink... pusę ūkio parduok, bet jo ne- 
Guox... neduok... tavo... 

Nebebaigė, pamėlynavo ir griuvo į patalą, jo akys 
prigeso ir apsitraukė rūku, dar vapėjo kiek ir lyg mė- 
gino pasikelti. 

Hanka suriko iš baimės, beregint atbėgo. kalviai, 
ėmė gaivinti, lieti vandeniu, bet jis jau nebeatsipeikėjo 
ir kaip anksčiau gulėjo nutirpęs, nejudėdamas, su at- 
vertomis akimis, tolimas nuo to, kas aplink jį darėsi. 

Ilgai dar jie sėdėjo prie jo; moterys tyliai verkė, 
o nė vienas nepratarė nė žodžio; jau ir sambrėškis 
ėmė leistis, troba grimzdo šešėliuose, kai jie visi drau- 
ge išėjo į gęstančią dieną; tik tvenkinyje dar tebesmil- 
ko saulėlydžio žarų likučiai. 

— Ką jis pasakė? — griežtai paklausė kalvis, už: 
stodamas jai kelią. 
„— Girdėjai. 
— Bet ką vėliau sakė? 
— Tą pat, ką ir prie jūsų... 
— Hianka, nepykink manęs, bus blogai... 
— Tiek aš tavo grasymų bijau, kiek to šuns... 


— Ir kišo tau kažką į saują...— viliūgiškai pridū- 
rė jis. 

— O ką, tai ryt už daržinės rasi...— pašaipiai ty- 
čiojosi ji. 


Puolė ją, ir gal būtų nutikę kas Li655: bet tuo tar- 
pu priėjo Jagustynka ir beregint saviškai prašneko: 

— Taip sau taikingai, draugiškai šnekulluojatės, 
kad per visą kaimą skamba... 

Kalvis išplūdo ją kiek lenda ir nukūrė į sodžių. 

Netrukus užėjo tamsi naktis, dangų uždengė debe- 
sys, kad nė vienos žvaigždės mirgesys neprasiveržė, 
sukilo vėjas ir lėtai nušliaužė medžiais, net jie gū- 
džiai ir liūdnai suošė; vėl artinosi oro permaina. 

Hankos troboj buvo šviesu ir gana triukšminga, ug- 
nis spragsėjo krosnyje, baigė virti vakarienė, keletas 
vyresniųjų moterų su Jagustynka priešaky šnekučiavo- 
si apie šį bei tą, o Juzė su Naste ir Jagiujn (ariova sė- 
dėjo priebuty, nes Petrekas traukė smuiku tokias gai- 
lias gaidas, kad joms net verkti norėjosi; tik viena 
Hanka negalėjo nusėdėti vietoje, vis svarstydama Bo- 
rynos žodžius, ir dažnai vis žvilgčiojo į antrąjį trobos 
galą... 

Bet ką git.. Dabar neįmanoma kamaroje ieškoti: 
troboj sėdėjo Jagna, dėliodama į skrynią šventadie- 
nius apdarus. | 

— Petrek, liaukis, juk jau bemaž Didžiosios sa- 
vaitės pirmadienis, o jis dilina ir dilina, griekas! 


Apibarė, pati taip virpėdama viduje, jOg Net VeIK- 
ti norėjo. Aišku, jis liovėsi, ir visi suėjo į trobą. 

— Apie tą pono brolį, apie kvailąjį Jackų, kalba- 
mės! — aiškino viena. 

Tačiau Hanka negalėjo suprasti, apie ką jos kal- 
ba, nes šunes vis garsiau ėmė loti tarputvoriuose, o jž 
vėl pažvelgė pro duris, dar labiau juos siundydama. 
Lapa nirtulingai puolė į sodą... 

— Uzia jį, Lapa!.. Griebk jį, Rudi!.. Uzia!.. 

Tačiau šunes staiga nutilo ir grįžę linksmai Cypa- 
vo, 

Ir ne vieną sykį tą vakarą tas pats kartojosi; jai 
kilo baimingas įtarimas. 

— PMrek, užrakinėk viską nakčiai, čia turbūt kaž- 
kas slankioja, matyti, savas, kad šunes nenori pulti. 

Netrukus visi išsiskirstė, 1r beregint miegas apsiau- 
tė visus namus, tik Hanka dar išėjo pasižiūrėti ir pa- 
tikrinti, ar visos durys užrakinėtos, o paskui ilgai sto- 
vėjo palei sieną, baimingai klausydamasi... 

— (Grūduose... tai jau žinia, kad kurioj nors stati- 
nėj... Kad tik kas manęs neaplenktų!.. 

Šaltas baimės prakaitas apipylė ją, ir širdis ėmė 
smarkiai plakti. 

Tą naktį ji bemaž visai nemiegojo. 

— Juze, kurk ugnį ir kiek tik yra puodų visus pri- 
pilk vandens ir užkaisk, o aš lėksiu pas žydą priesko- 
nių. | 

— Pasiskubink, Jambrožis tuoj ateis. 

— Nebijok, su aušra neatkibilkštuos, pirma turi 
bažnyčią apruošti. 


64 


— A jau, tik paskambins ir tuoj atsiras, mat Ro- 
kas žadėjo jį pavaduoti. 

— Suspėsiu dar, tik šūktelk berniokams, kad grei- 
čiau išgrandytų lovį ir atneštų į priebutį. Kai Jagus- 
tynka ateis, tegul išplauna auseklius, taip pat ir stati- 
nes reik išnešti iš kamaros ir nuritinti į tvenkinį, kad 
subrinktų; tik neužmiršk akmenų pridėti, kad vanduo 
jų nenuneštų. Vaikų nekelk, tegu sau miega vabalai, 
daugiau vietos bus...— griežtai įsakė Hanka ir, pasi- 
rišusi galvą skarele, skubiai išslinko į ankstų ir smar- 
kiai patižusį rytą. 

Tik ką pakilusi diena buvo debesuota, šlapia ir 
bjauriai žvarbi; žili ūkai rūko iš pabjurusios Žęmės, 1a- 
šendami smulkiu ir šaltu lieteliu, nuslidinti kėliai pil- 
kavo pritvinę vandens, o pajuodusios trobos tik tik ky- 
šojo iš darganos, peršlapę medeliai, susisukę, atrodė 
nelyginant kokie virpantys šešėliai, tarytum iš gumu- 
luotų, pieniškų rūkų padaryti, ir žiūrėjo į vos bemė- 
lynuojantį tvenkinį, po kurio susiraizgiusia danga pliau- 
škėjo tylus be paliovos vandenį plakančių lašų kliunk- 
sėjimas, o visur buvo tokia dargana, kad vos begalė- 
jai matyti pasaulį, ir dar tebebuvo tuščia. 

Tik tada, kai bažnyčioje sudejavo suskambo var- 
pelis, kur ne kur ėmė radonuoti sausesnėmis vietomis 
slenkančių bažnyčion moterų apdarai. 

Hanka skubėjo, tikėdamasi, kad gal pakeliui prie 
posūkio ties bažnyčia susitiks su Jambrožiu, tačiau 
jis dar nebuvo išėjęs, tik kaip ir kasdien tuo laiku 
prie tvenkinio sukiojosi aklas klebono kuinas, trauk- 
damas ant pavažų statinę, vis stovinėjo ir krapaliojo 
po kelduobes, tik vien uosle ieškodamas vandens, nes 
bernas, pritūpęs tarputvoriuose, pasislėpęs nuo darga- 
nos, Iūkė papirosą. 

Ir kaip tik tada prie klebonijos privažiavo veži- 
mėlis, pakinkytas nupenėtais sarčiais, o iš jo išlipo rie- 
bus ir raudonas Laznovo kunigas. 

„Spaviedos mat, agi ir Slupios klebonas tuoj turi 
atvažiuoti '. | 

Pagalvojo, veltui dairydamasi Jambrožio, o paskui, 
daugiau nedelsdama, nuėjo palei bažnyčią, dar šlapes- 
niu keliu, ies apsodintu didelėmis tuopomis, taip nu- 
skendusiomis darganoje, jog jos šmėkščiojo tarsi jud- 
Iūs šešėliai, regimi pro rasotą stiklą; praėjo pro kar- 
čiamą ir pasuko dešinėn pabjurusiu lauko keleliu. 

Pamanė suskubsianti dar aplankyti tėva ir pasikal- 
bėti su seserimi, su kuria buvo jau visiškai susitaikiu- 
sios, kai persikėlė pas Boryną. 

Visi sėdėjo troboje. 

— Nes tai Juzka vakar plepėjo, kad tėvas nega- 
luojas, — prašneko įeidama. 

— Ė... kad tik nereiktų padėti, tai: drybso sau po 
kailiniais ir stena, ir liga atsikalbinėja,— apsiblaususį 
atsakė Veronka. 

— Šalta čia pas tave, kad net šlaunys šiurpsta. 

Ji susipurtė, nes iš tikrųjų pro stogą varvėjo kaip 
pro rėtį ir aslą dengė patižęs purvas. 
 — Taigi, bene yra kuo kūrenti! O kas parneš sau- 
suolių? Argi aš pajėgsiu bėgti tokį galą į girią ir vilk- 
ti ant kupros, kad tiek kitokių darbų, jog nežinia, nė 
ko pirmiausia stvertis! Ar galiu viena viską apspėti! 

Atsidūsėjo abi dėl savo liūdno likimo ir vienat- 
vės. | 

-— Kai Stachas buvo, tai rodėsi, kad nieko troboj 
nėra, 0 kai jo nėra, tai tik dabar matyti, ka vyras 
reiškia. Ar nevažiuoji į miestą? 

— Žinia, kad norėčiau kuo greičiausiai, bet Rokas 
sužinojo, kad tik per šventes ims prie jų leisti, tad 

sekmadienį išsirengsiu ir nuvešiu vargšeliui ką nors 
Velykų valgių. 

— Nuneščiau ir aš savajam šio to, bet ką gi ga- 
liu? Duonos riekelę? 

— Nesirūpink, pataisysiu daugiau, kad dviem už- 
tektų, ir drauge nuvešim. | 

— Dėkui tau ųž tavo gerumą, savo laiku atsily- 
ginsiu, kad ir atidirbdama. 

— Iš širdies duodu, o ne už darbą. Buvau gerokai 
susigiminiavusi su vargu ir žinau, kaip tas šuo kanda, 
pamenu...— sušnibždėjo gailiai. 

— Visą amželį žmogus su juo bičiuliaujiesi, gal 
tik į kapus nuo jė pabėgsi. Turėjau kiek pinigėlių at- 
sargos; Maniau sau: pavasarį nusipirksiu kokį paršelį, 
papenėsiu ir bulviakasiui pasidarysiu keletą auksinų. 
O dabar Stachui turėjau duoti keliolika auksinų, čia 
grašis, ten du, ir išplaukė lyg vanduo, o naujo pinigo 
neprisideda. Tiek ir uždirbom, kad su visais drauge 
ėjo.. 

— Nekalbėk niekų,.:savu noru ėjo su kitais, savo 
gero ginti, ir jūs taip pat gausit kokį margą savo 
miško... | 

— Gausim!.. Kol saulė patekės, rasa akis išės; kas 
pinigų turi, tam ir muzika griežia, o tu, vargdieni, ma- 
nykis badu ir džiaukis, kad gausi kada nors pavalgy- 
ti!.. 

— Ar trūksta tau ko? — nedrąsiai paklausė Han- 


ka. 

— O ką aš turiu? Tiek, kiek žydas ar malūninkas 
bargan duoda! — sušuko, sielvartingai išskėsdama ran- 
kas. | 


— Nieko negaliu tau padėti, kad ir iš gryniausios 
širdies norėčiau; ne ant savo gyvenu ir pati turiu gin- 
tis kaip nuo šunų, ir žiūrėti, kad manęs pačios neiš- 

grūstų iš trobos... kad jau kartais ir proto netenku iš 
rūpesčių! 

Atsiminė ji šią naktį. 

— Užtat Jagusei dėl nieko galvos neskauda: ji ne 
tokia kvaila, naudojasi, kiek tik lenda... 

— Kaip tai? 

Pakilo ir neramiomis akimis suėmė seserį. 

— Nieko didelio, tik tiek, kad ligi valios pagyvens 
gerai; puošiasi, kieminėjasi ir kasdien šventadienį da- 
rosi. Antai vakar matė ją karčiamoj su vaitu; alkie- 
riuj sėdėjo, o žydas vos spėjo nešioti puskvortes... Ne 
tokia ji kvaila, kad senio gailėtųs... — kandžiai pridū- 
Iė. 

— Viskam ateina galas! — niauriai sušnibždėjo 
Hanka, užsitraukdama ant galvos skarelę. 

— Bet kuo pasinaudos, to jau niekas iš jos ne- 
atims; gudri, bestija... 

— Lengva gudrauti tam, kas nieko nežiūri! Taigi 
šiandien meitėlį skerdžiam, ateik pavakarėj, padėsi...— 
pertraukė tuos karčius išvadžiojimus Hanka ir išėjo. 

Užsuko pas tėvą į kitą galą, į savo senąją trobą, 
senis vos buvo matyti guolyje, tik tyliai vaitojo. 

— Tėve, kas yra? 

Pritūpė prie jo. 

— Nieko dukrel, nieko, tik drugys mane krečia 
ir duobukėj balsiai spaudžia... 

— O kad čia šalta ir drėgna kaip lauke, Atsikel- 
kit ir ateikit pas mus, vaikus pasaugosit, mat mes šįan- 
dien meitėlį skerdžiam. Ar valgyt nenorit? 

— Valgyti?.. Taigi, truputį... mat vakar užmiršo 
man duoti... o kaipgi... ir patys tik bulves su druska... 
ogi Stachas kalėjime... Ateisiu, Hanuse... ateisiu...— 
džiaugsmingai stenėjo, lipdamas iš guolio. 

O Hanka, kupina minčių apie Jagną, kurios ją smai- 
gstė lyg aštrūs peiliai, nulėkė į karčiamą pirkinių. - 

Aišku, kad dabar jau žydas nebereikalavo pinigų iš 
anksto, o tik skubiai svarstė ir seikėjo visko, ko tik ji 
norėjo, dar pakišdamas prieš akis vis naujų dalykų, 
norėdamas privilioti pirkti. 

— Duok, Jankel, ką sakau!.. Aš ne vaikas, žinau, 
ko atėjau ir ko reikalinga! — išdidžiai sudraudė jį, ne- 
siveldama į kalbas. 

Žydas tik šypsojosi, nes ji ir taip paėmė prekių už 
keliolika auksinų; mat ir degtinės daugiau paėmė, kad 
ir šventėms užtektų, o be to, pitliuotos duonos, dvi ei- 
lutes bandelių, silkių ar ne tuziną, o galop net ir ma- 
žą buteliuką arako; vos begalėjo pakelti ryšulį. 

„Jagna tai gali naudotis, o aš ar šuo? Juk dirbu kaip 
jautis!“ | 

Taip ji galvojo, grįždama namo, tačiau beregint pa- 
sigailėjo padariusi nereikalingų išlaidų, ir jei nebūtų 
gėdinusis, būtų grąžinusi žydui araką. 

Troboje rado jau didelį pasirengimų sąmyšį. Jam- 
brožis šildėsi prie krosnies, savo papročiu spyriodama- 
sis su Jagustynka, kuri smarkiai sukosi ,su indų pliky- 
mu, Iet visa troba buvo pilna garų. 

— Tik kol pareisit laukiau paskambinti paršui vėz- 
du per galvą! 

— Kad ir pasiskubinot taip greitai! 

— Rokas mane pavaduoja zakristijoj, klebono Va- 
lekas papūs dumples vargoninkui, o Magdė iššluos baž- 
nyčią. Viską taip padariau, kad tik jūsų neapvilčiau. 
Kunigai tik papusryčiavę imsis spaviedoti! Bet kad ir 
šalta šiandien, net kaulai pastiro! — gailiai sušuko. 

— Dantis ugnyje džiovina ir skundžias, kad šalta! — 
nustebo Juzė. 


— Kvaiša — viduje šalta, kad net toji mano me- 
dinė koja sustiro. 

— Tuoj. paruošiu jum kai ko. sušilti. Juze, greit 
užmerk silkes. 

— Duokit, kokios yra, tik degtine užpilkit, tai be- 
regint visą druską ištrauks. 

— O pats tai vis saviškai, kad ir vidurnaktį kas su- 
skambintų stikliukais, tuoj atsikelsi ir girtuokliausi,— 
kandžiai įgėtė Jagustynka. 

— Tavo teisybė, bobut, bet man taip rodos, kad tau 
liežuvis (sustiro, ir mielai jį pamirkytum degtinėj, 
ką? — juokėsi, trindamas rankas. 

— Dar manęs ir neįveiktum gėrimu, senas kriene. 

— Kažkodėl maža žmonių beeina bažnyčion,— per- 
traukė juos Hanka, labai nepatenkinta tais PERLA 
nėjimais degtinės. 

— Dar yra laiko, dar sulėks, tekini bėgs savo grie- 
kų iškratyti. 

— Ir patinginiauti, ko naujo išgirsti ir naujų grie- 
kų prisizinkti. 

— Jau nuo vakar merginos rengėsi, —iš kažkur su- 
Cypė Juzė. 

— Aišku, mat savo klebono joms gėda — krims- 
telėjo senė. | | | 

— Bobut, tau jau metas būtų atsisėsti bobinčiuj at- 
gailoti ir rožančiaus varstyti, o ne kitus apkalbinėti! 

— Palauksiu, kol tu, šlubi, greta atsisėsi! 

— Man dar neskubu, pirma tau gražiai paskambin- 
siu ir kastuvu kapelį sulyginsiu... 

— Neliesk manęs, aš pikta! — tyliai suurzgė senė. 

— Lazdele užsidengsiu, ir neįkąsi, o dantukų juk 
gaila, nes jau paskutinieji... | 

Jagustynka turstelėjo piktai, bet nieko neatsakė, 
nes Hanka kaip tik pripylė stikliuką ir užgėrė juos, 

o Juzė padavė silkę, kurią senis padaužė į kojos medinį 
galą, nunėrė odą ir, pačirškinęs ant žarijų, skaniai su- 
valgė. 

— Gana dykinėti! Prie darbo, žmonės! — staiga su- 
šuko jis, nusivilko kailinius, atsiraitė rankoves ir, dar 
kiek pagalandęs peilį, paėmė iš kerčios storą medžga- 
lį, kuriuo grūdamos kiaulėms bulvės, ir Žvaliai išdrožė 
laukan. 

Ir visi paskui jį išėjo į kiemą, o jis su Petreku vil- 
ko iš kūtės smarkiai besispiriantį meitėlį. 

— Geldą duokit kraujui, greičiau! — sušuko. 

Atnešė beregint, o paršas kasėsi į kampą ir tyliai 
kriuksėjo. 

Visi apstojo ratu, tylėdami žiūrėjo į jo baltus šo- 
nus, riebų nukarusį pilvą ir gerokai šlapo, nes lijo so- 
driau ir sodus užgriuvo rūkai; tik vienas Lapa .vis 10- 
jo, lakstydamas aplinkui. Kažkokios moterys sustojo 
tarputvoriuose, ir užsikorę ant tvoros, smalsiai žiūrėjo 
keli vaikai. 

Jambrožis persižegnojo, pagalį užsikišo ūž nugaros 
ir ėmė sėlinti prie paršo. iš šono. Staiga sustojo, atme- 
tė ranką, pasilenkė skersas, įsiręžė ir kad trenks mei- 
tėliui per galvą į tarpuausį, tas net sužviegęs parpuo- 
lė ant priešakinių kojų, 0.paskui kad pataisys dar kar- 
tą jau abiem rankom, tas ir pargriuvo ant šono ir ėmė 
spardytis; tąsyk vienu akimitksniu atsisėdo jam ant 
pilvo, sušvytravo peiliu ir ligi kriaunų įvarė jį į širdį. 
 Pakišo geldą, kraujas čiurkštelėjo lyg iš švirkšto, 
net ant kūtės sienos, ir kliunksėdamas ėmė tekėti, ga- 
ruodamas lyg verdąs vanduo. | 

— Šalin, Lapa! Žiūrėk tik: jukos užsimanė, Gavė- 
nia juk! — prakalbo pagaliau senis, nuvijo šunį ir sun- 
kiai atsidūsėjo. Buvo kiek pailsęs. 

— Ar priebuty plikysit? 

— Trobon įnešiu lovį, juk reikia jį pakabinti mė- 
sinėjant. 

— Troboj ankšta, buvau maniusi. 

— Turit gi antrąjį galą, tėvo, tenai daug vietos, 
seniui tas nekenks... tik greičiau, nes kol neatšalęs — 
šeriai lengviau pešasi! — įsakinėjo, raudamas meitė- 
liui nuo nugaros ilguosius šerius. 

Ogi netrukus meitėlis, jau nuplikytas, nupeštas, 
numazgotas, kabojo Borynos troboj ant brankto prie 
sijos. 

Jagnos nebuvo: iš pat ryto išėjo į bažnyčią, nė ne- 
numanydama, kas čia turėjo įvykti; vienas senis gu- 
lėjo kaip paprastai lovoj, įsižiūrėjęs kažkur nesąmonin- 
gomis akimis. 

Iš sykio ruošėsi tyliai, dažnai žvilgčiodami į ligonį, 
kadangi jis nė nesijudino, netrukus jį pamiršo, triūs- 
dami apie meitėlį, kurs jų neapvylė, nes lašiniai ant 
jo nugaros buvo gerų šešių pirštų storumo, o ir tau- 
kų nemaža. 

— Apgiedojom, parlydėjom, metas jau ir degtine 
ji apšlakstyti! — šaukė Jambrožis, plaudamasis rankas 
ant lovio. | 

— Eikit pusryčių, rasis ko ir išgerti. 

Aišku, kad prieš imdamas srėbti barščius su bulvė- 
mis, išgėrė gerą gurkšnį, tačiau prie stalo sėdėjo 
trumpai, tučtuojau ėmėsi darbo ir visus ragino, o ypač 
Jagustynką, su kuria drauge dirbo, mat ji, kaip ir jis, 
mokėjo taisyti ir sūdyti mėsą. | 

Hafka padėjo kiek galėdama, o Juzė graibstėsi vis- 
ko, kas tik papuolė, kad tik troboj ir prie mėsinėjimo 
galėtų pasilikti. 

— Padėk mėšlą mėžti, tegu greičiau veža, nes man 
atrodo, kad šiandien nebaigs, dykūnai| — šaukė Han- 
ka ant jos. 

Žinia, kad su dideliu gailesčiu išlėkė į kiemą ir visą 
pyktį išliejo ant vaikinų, užtat nuolat buvo girdėti 
jos tarškėjimas — nes ir kaipgi! — išvarė ją, kai tro- 
boj tuo tarpu darėsi vis triukšmingiau, mat kas akimir- 
ksnis įpuldavo kokia kūma, lyg pasikieminėti, o išvy- 
dusi pakabintą meitėlį, skėtriodavo rankomis ir imda- 
vo balsu stebėtis, kad toks didelis, toks nupenėtas, 
kad tokio nesą turėję net malūninkas ir vargoninkas. 

Hanka didžiai tuo džiaugėsi, smarkiai pūtėsi, kad 
mėsinėja meitėlį, ir nors truputį gaila jai buvo degtinės, 
nieko nepeši, būtinai turėjo, nes toks jau buvo gas- 
padorių paprotys, tokią šventę švenčiant; tad ir vai- 
šino, duonos su druska paduodama užkąsti, ir su malo- 
numu klausydamasi tų pataikių žodelių ir pati kalbė- 
dama, nesgi vos tik viena išeidavo už slenksčio, žiū- 
rėk, jau kitos priemenėj sutrepsėdavo klumpėmis, pur- 
vą nuo jų kratydamos, l4$s pakeliui į bažnyčią ir tik 
vienam akimirksniui teužėjusios — ir traukė taip, lyg 
į kokius atlaidus, o dar vaikų būrys sukinėjosi kerčio- 
se ir pro langus žiūrėjo, tad Juzė dažnai turėjo juos 
vaikyti. 

Mat ir kaime radosi netikėtas sujudimas, vis dau- 
giau žmonių klampojo keliais, tarpais dardėjo veži- 
mai iš kitų sodžių ir ties tvenkiniu tarsi procesijoj vis 
raudonavo bobų apdarai, nes žmonės traukė išpažin- 
ties, nepaisydami blogų kelių nei apsiverkusios, nema- 
lonios dienos, tokios nepastovios, kad dažnais šuorais 
lijo, čia vėl šiltas vėjas šlitinėjo po sodus, arba net ir 
sniego kruopos byrėjo, tokios stambios, lyg grūstinės, 
o vienu tarpu užėjo tokia valanda, kad saulė prasiver- 
žė pro debesis ir it auksu aptraukė pasaulį — kaip pa- 
prastai kad būna ankstyvą pavasarį, kai oras dėl savo 
graikštumo darosi panašus į vieną kitą merginą, ku- 

riai tinka ir juoktis, ir verkti, ir linksmintis, ir gailes- 
tis dažnai muša į galvą, o pati ji nė nesuvokia, kas 
jai darosi. 

Aišku, kad pas Hanką niekas blogo oro nežiūrėjo, 
ir darbas bei kalbos taip ritosi, jog net skambėjo. Jam- 
brožis sukosi, ragino kitus, savo papročiu juokus krė- 
tė, bet dažnai turėdamas eiti pasižiūrėti bažnyčion, ar 
viskas ten sklandžiai vyksta, skundėsi žvarbiu ir vis 
šaukė, kad duotų jam ko susišildyti: 

— Susodinau kunigus, žmonėmis apverčiau, tai 
ligi vidurdienio ir nepasijudins. Ę 

— Ą jau, Laznovo klebonas ilgai neištvers: pasa- 
kojo žmonės,:kad jam gaspadinė nuolat puodą turin- 
ti padavinėti! 

— Bobut, žiūrėk savo nosies, neapkalbinėk kunigų! 

Jis to nemėgo. 

— O apie tą slupiškį ij kad visuomet spa- 
viedodamas buteliuka kvepalų laikąs saujoj ir nosį 
užsikemšąs, nes Mat žmonės jam smirdi, ir kad vieną 
kurį išspaviedojęs, blogą orą skarele išsklaidąs ir iš- 
kvėpinąs... | 

— Užčiaupk kakarinę: neliesk kunigų!.. — pratrūko 
papykęs. 

— Ar Rokas yra bažnyčioj? — skubiai prakalbo 
Hanka, taip pat didžiai nepatenkinta tuo Jagustynkos 
lojimu. 0 

— Nuo pat ryto sėdi. Mišioms tarnavo ir viską tvar- 
ko, kas reikia. | 

— O kame Mykolas? 

— Su vargoninkiuku išėjo į Žepkus' surašinėti. 

— Žąsim aria, smėlį sėja, ir klojasi jam nepras- 
tai! — atsidūsėjo Jambrožis. 

— Kur tau ne! Jau mažų mažiausiai už kiekvieną 
užrašytą po kiaušinį gauna... 

— O už išpažinties korteles tai skyrium ima po 
tris grašius nuo žmogaus. Kasdien matau, kokius mai- 
šus parvelka su visokiausia nauda. Vienų kiaušinių var- 
goninkienė praėjusią savaitę pardavė gal dvidešimt dvi 
kapas, — tarė Jagustynka. 

— Kai čia stojo vargoninkauti, tai atpėsčiavo su 
vienu ryšeliu, o dabar ir keturiais dvaro vežimais jo ne- 
išvežium. 

——- Vargoninkas jau daugiau kaip dvidešimt metų 
Lipcuose gyvena, parapija didelė, jis dirba, triūsia, 
pinigus tausoja, tai ir prasisiekė,—- aiškino Jambrožis. 

— „Prasisiekė! Plėšia žmones kiek tik galėdamas, o 
kol padarys kam ką gero, tik ir žiūri į svetimas ran- 
kas, po trisdešimt auksinų ima už palaidojimą,— kad 
lotyniškai pabliauna ir vargonus pabirbina. 

— O vis dėlto jis savo darbo mokytas ir dažnai 
gauna galvą pasukti. ė 

— Žinia, kad mokytas, kada ploniau subliauti, o 
kada storiau ir kaip ką iškaulyti. 

— Kitas būtų pragėręs, o jis sūnų į kunigus lei- 
džia. 

— Tai ir jam garbės bus iš to, ir pelno nemaža, — 
nirtulingai vis šnekėjo senė. 

Nutraukė kaip tik geriausioj vietoj, nes tuo tarpu 
" įlėkė Jagusė ir it apstulbusi sustojo tarpdury. 


— Meitėliu stebiesi? — juokėsi Jagustynka. 

— Ar negalėjot savo pusėj - mėsinėti! Visą trobą 
man užterš,— sušvykštė, visa raudoniu nutviskusi. 

— Turi laiko lig valiai, gali išsiplauti! — šaltai, pri- 
mygtinai atsakė Hanka. 

Jagusė šoko į priekį, lyg bartis, bet nurimo, tik 
pasisuko po trobą, pasiėmė rožančius nuo kryželio ir, 

kažkokia skariūkšte apklojusi sujauktą lovą, išėjo, Žo- 
džio netarusi, nors lūpos jai drebėjo iš slepiamo pyk- 
čio. 

— Padėtumei, tiek daug darbo! — pasakė jai Juzė 
priemenėj. 

Paleido ant jos gerklę taip papykusi, jog net žo- 
džių negalėjai suprasti, ir nulėkė it pasiutusi. Vitekas 
pasekė ją ir pasakė, kad nulėkusi tiesiai pas kalvį. 

— Ogi tegu sau eina: pasiskųs, tai jai kiek paleng- 
vės! 

— Vėl teks jums kariauti! — tyliai pasakė Jagus- 
tynka. 

— Tamstele, tai juk vien karu begyvenu! — Tamiai 
atsakė Hanka, nors buvo išsigandusi, nes aiškiai nu- 
manė, kad bematant čia atbėgs kalvis ir be smarkaus 
barnio neapsieis. 

— Tik ir lauk jų! — užjaučiamai tarė Jagustynka. 

— Nebijok, ištversiu, manęs neišgąsdins,— atsilie- 
pė Hanka šypsodamasi. | 

Jagustynka net galvą palingavo nustebusi, nuovo- 
kiai pažvelgusi į Jambrožį, kuris jau nutraukė darbą. 

— Nueisiu bažnyčion, vidurdienio paskambinsiu ir 
tuoj grįšiu pietų! — tarė. 

Ir grįžo netrukus, pasakodamas, kad kunigai jau 
sėdį prie stalo ir stiprinąsi, kad malūninkas atsiuntęs 
visą bučių žuvų ir kad po pietų dar klausysią išpažin- 
čių, nes žmonių laukią daug. 

Greit papietavę, tik gerokai tuos pietus apšlakstę, 
nes Jambrožis vis gailiai skundėsi, kad degtinė esanti 
per silpna su tokiomis sūriomis silkėmis, vėl visi ėmėsi 
darbo. | 

Jambrožis kapojo skerdieną į dalis ir pjaustė rau- 
menis dešroms, o Jagustynka, paklojusi paltis ant sta- 

lo, pataisyto iš nukeltų durų, pjaustė lašinius, rūpes- 
tingai juos sūdė, kai įlėkė kalvis. 

Iš jo veido buvo matyti, kad tik tik save tramdo. 

— Nežinojau, kad net tokį meitėlį sau pirkaisi! — 
pradėjo kandžiai. 

— O pirkaus ir mėsinėju, matai! Ž 

Ją pervėrė baimė. 

— Puikus meitėlis, mokėjai gal trisdešimt rublių. 

Ėmė atidžiai jį žiūrinėti. 

— O lašiniai jo stori, tokių tik paieškoti! — nusi- 
juokė senė, prikišdama jam prie akių paltį. 

— Ė... ne visus trisdešimt mokėjau, kiek mažiau! — 
pašaipiai atsakė Hanka. 

— Borynos meitėlis! — prasiveržė staiga kalvis, ne- 
begalėdamas sulaikyti pykčio. 

— Žiū, koks gudruolis: net ir iš uodegos pažįsta 
kieno! — tyčiojosi senė. 

— O kokią teisę turėjot paskersti? — sušuko įpy- 
kes. 

— Nešauk, čia ne karčiama, o teisė tokia, kad An- 
tanas per Roką liepė jį paskersti. 

— O ką čia Antanas gali liepti? Ar tai jo, ką? 

— O žinia, kad jo! | 

Jau sustiprėjo viduje, sukaupė jėgų kovai. 

— Jis visų!.. Brangiai už tą meitėlį užmokėsi! 

— Ne tau turėsiu atsiskaityti! - 

— Tai kam?! Teisman bus paduotas skundas. 

— Tylėk, užčiaupk valgomąją, nesgi ligonis čia 
guli, o visa tai jo... 

— Bet jūs valgysit. 

— Žinia, kad pačiam nė pauostyti neduosiu. 

— Pusę kiaulės duosi, tai pragaro nekelsiu,— švei- 
niau sušnibždėjo kalvis. 

— Prievarta nė vienos kinkos negausi. 


— Tai geruoju duok tą ketvirtį ir lašinių paltį. 

— Jei Antanas lieps duoti, tai duosiu, o be jo įsa- 
kymo — nė kaulelio. | 

— Pasiuto bobal!.. Ar tai Antano meitėlis, ką? — 
vėl jį pagavo pyktis. 

— Tėvo, tai tas pats kaip ir Antano, nes tėvui ser- 
gant, jis čia viską tvarko už jį, ir jo protu viskas da- 
roma. O paskui bus, kaip Dievas duos... 

— Kalėjime tegu sau tvarko, kiek jam leidžia... 
Ūkis jam mat kvepia. Išvarys jį su geležiniais pančiais 
į Sibirą, Ar ten galės sau ūkininkauti! — sušuko apsipu- 
tojęs. 

— Šiukštu tau jį liesti!.. Gal ir išvarys... bet tu vis 
tiek neapžiosi tų rėžių, kad ir dar blogesnis Judošius 
žmonėms pasidarytum! — rūsčiai kalbėjo, staigios bai- 
mės dėl vyro nukrėsta. 

Kalviui net kojos suvirpėjo ir rankos ėmė drebėti 
ir purtinti drabužius, tokį jis pajuto norą griebti ją 
už gerklės, vilkti per trobą ir spardyti, bet susivaldė: 
žmonių čia buvo — svaidė į ją įsiutusių Žlibių Žvilgs- 
nius, negalėdamas nė žodžio išspausti. Bet ji neišsi- 
gando, paėmė mėsos pjaustomą peilį ir gyvai, su pa- 
tyčia pažvelgė į jį, net jis prisėdo ant skrynios, ėmė 
suktis papirosą ir paraudusiom žlibėm lakstė po trobą, 
kažką mintyse svarstydamas ir skaičiuodamas, nes greit 
atšikėlė ir geraširdiškai tarė: 

— Eiva į antrąjį galą, pasakysiu kai ką dėl susi- 
taikymo. | 

Nusišluosčiusi rankas nuėjo, palikusi kiaurai atda- 
ras duris. 

— Nenoriu su jum. nei bylinėtis, nei vaidytis — 
pradėjo, užsirūkydamas papirosą. 

— O kad nieko nepeši su manim kariaudamas! 

Ji buvo jau nusiraminusi. 

— Ar dar ką sakė tėvas vakar? 

Kalvis jau buvo švelnus, šypsojosi jai. 

— Ne... gulėjo tylus, kaip ir šiandie kad guli... 

. Jai kilo įtartinas budrumas. 

— Meitėlis tai menkniekis, mažas daiktas, skersk 
jį sau ir valgyk, tavo valia... ne man nuostolis. Daž- 
nai žmogus plepi, ko paskui gailiesi. Užmiršk, ką sa- 
kiau! Čia svarbesnis dalykas yra... Žinai, kaime kal- 
ba, kad tėvas turįs nemaža gryno pinigo kažkur tro- 
boj paslėpęs...— nutraukė, įsigręžęs akimis jai į vei- 
dą.— Apsimokėtų paieškoti, neduok Dieve mirtų, tai 
dar kur užsimestų ar kas svetimas pačiuptų. 

— Negi pasakys, kame paslėpęs! 

Jos akys buvo visiškai neįspėjamos. 

— Tau jis išgiedotų, kad tik gudriai už allEžuyjo 
patrauktum. “ 

— Tegu tik protą kiek atgauna, tąsyk pamėgin- 
siu paklausinėti... 

— Jeigu tu gudri būtum ir nieko neplepėtum, tai 
pinigams atsiradus tik mudu žinotume, ir daugiau nie- 
kas. Jei atsirastų kiek daugiau pinigo, tai ir Antaną bū- 
tų lengviau iš kalėjimo „išpirkti... o kam čia kitiems 
apie tai žinoti?,, Jagnai užtenka užrašo... o gal ir by- 

“lai iškelti užtektų, tuos. jos margus išbylinėti... O Gže- 
liai į kariuomenę ar maža siuntinėjo! — šnibždėjo pa- 
silenkęs prie jos. | 

— Teisybę sakai, aišku..— mikčiojo Hanka, sau- 
godamasi, kad. ko neišsiplepėtų. 

— Aš manau, jis bus kur nors troboj paslėpęs... O 
kaip sakai? 

— O ką aš žinau, kad jis nė žodžio apie tai nepra- 
sitarė... 

— Apie grūdus kažką vakar tau sakė... ar neatsime- 
ni, ką? — mygo kalvis. 

— Taigi apie sėją minėjo. 

— Ir apie bačkas kažką kalbėjo, — priminė, nenu- 
leisdamas nuo jos akių. 

— O kaipgi! Bačkose supilti grūdai sėjai! — sušu- 
ko, apsimesdama nesuprantanti. 

Jis tyliai nusikeikė, bet dabar jau tikresnis buvo, 
kad ji kažką žino; išskaitė iš jos slaptingo veido ir iš 
per daug jau atsargių ir baimingų akių. 

— O ką tau patikėjau, to niekam nepasakok... 

— Tai ar aš plepė, kuriai niežti lakstyti su nau- 
jienomis pas kūmas?... 

— Taigi tik įspėju... Bet saugok gerai, nes jeigu 
seniui kartą jau buvo prašvitę makaulėj, tai beregint 
gali ir visai diena išaušti... 

— Na... tegu kuo greičiau tai įvyksta!.. 

Jis kartą ir antrą apmetė ją lipniomis žlibėmis, pa- 
sipešiojo ūsus ir išėjo, palydėtas tykojančios pašaipos 
kupinų jos akių. 

— Judošius, bestija, salvažiūysi 

Išsiveržė neapykanta, žengdama paskui jį keletą 
žingsnių; juk jau nebe pirmą kartą jis sviedė jai akys- 
na grasymus ir gąsdinimus, kad Antaną į Sibirą išva- 
Trys ir ten prie vienračio prikaustys. 

Aišku, juo aklai netikėjo, numanydama, jog iš“ 
piktumo loja, kad tik ją išgąsdintų ir tuomi lengviau 
iš trobos išgraužtų. 

Bet jeigu ir taip, krimto ją baimė dėl vyro. Teira- 
vosi tad dažnai, kur tik galėdama, kokia bausmė gali 
jo laukti, liūdnai numanydama, kad visai sausas iš to 
jis neišbris. 

— Pagal teisybę jis tikrą savo tėvą. gynė, bet ei- 
gulį nudėjo, tai jau, žinia, jį turi nubausti, kaipgi... 

Taip sakė išmintingesnieji, ir ji jokios teisybės ne- 
galėjo suvaikyti, nes kiekvienas kitką išvedžiojo. Ad- 

vokatas mieste, pas kurį buvo ją nusiuntęs su laišku 
kunigas, pasakė, kad gali būti visaip: ir visai prastai, 
ir ne blogiausiai, tik pinigų bylai reikią nešykštėti ir 
kantriai laukti. O kaime labiausiai ją gąsdindavo, nes 
kalvis plepėjo ką tik pramanydamas ir visus nuteikė. 

Tad ir nenuostabu, kad ir dabar jo žodžiai tarsi ak- 
menys užgriuvo jai sielą. Darbe kojos tirpo iš baimės, 
kalbėfi nebegalėjo, taip ją vėrė būgštavimas, o be to, 
kalviui išėjus, atlėkė Magdė ir atsisėdo prie ligonio, 
lyg vaikydama nuo jo muses, kurių nebuvo, o iš tik- 
rųjų viską budriomis akimis sekė. 

Bet, matyti, netrukus jai nusibodo, nes pasisiūlė 
prie darbo padėti. 

— Nesivargink, patys apsiruošim, ar maža savo 
troboj plušėti gauni! | 

Hanka atkalbinėjo tokiu balsu, kad Magdė atstojo, 

tik retkarčiais baimingai prabildavo, mat iš prigimties 
buvo nedrąsi ir nešneki. 

O pavakariop vėl parsirado Jagusė, bet dabar jau 
su Motina. O 
“  Pasisveikino, lyg būtų taikingiausiai gyvenusios, ir 
taip bičiuliškai, taip Maloniai, net sujaudino Hanką; 
ji atsiteisė joms tuo pačiu, nešykštėdama malonių žo- 
džių ir net degtinės, tačiau laikėsi budriai. Bet Domi- 
nikienė atstūmė stikliuką. 

— Didžioji savaitė! Kurgi čia gersi degtinę! 

— Ne karčiamoj ir gera dingstimi, tai ne griekas! — 
teisino Hanka. | 

— Žmogus mielai sau pataikauja ir visuomet din- 
gstimis mielai dangstosi... | 

— Išgerkit, gaspadine, su manim, aš ne vargonin- 
kas! — sušuko Jambrožis. 

— Tegu tik stiklas suskamba, tai pats beregint imi 
šokinėti, — sumurmėjo  Dominikienė, imdama tvarkyti 
ligonio galvą. 

— Tai... vienas bažnyčios varpelį išgirdęs, atgai- 
lodamas mušasi krūtinėn, o antras nuo buteliuko skam- 
bėjimo stiklelio aplinkui dairosi... 

— Guli sau tas vargšelis, guli ir nieko nebenu- 
vokia! — gailiai sušuko Dominikienė, prie Borynps pa- 
silenkusi. 

— Ir dešros nevalgys, ir degtinės neparagaus! — 
pašaipiai taikėsi prie jos Jagustynka. 

— Tau vien juokai galvoje! — piktai subarė ją. 

— O ką? Verkdama vargo nesumažinsiu. Tiek ma- 
no gero, kiek pasijuokiu. 

— Kas sėja pikta, tegu dagoja liūdesį ir daro at- 
gailą!.. 

— Ne veltui sakoma, kad Jambrožis ir prie baž- 
nyčios tarnaudamas mielai su grieku susigiminiuotų, 
kad tik galėtų sau pataikauti ir pasinaudoti! — išdi- 
džiai tarė Dominikienė, apmesdama jį rūsčiomis akimis. 

— Geram priešintis, ir su piktu giminiuotis, suge- 
ba, tik tas, kas nepaiso, kokį paskui gaus atpildą,— 
pridūrė tyliau, lyg grasydama. 

Trobą apsiautė tyla. Jambrožis piktai nusigręžė, bet 
susilaikė nuo aštraus atsakymo, nes žinojo, kad ir taip 
vėliausiai ryt po mišių klebonas žinos kiekvieną jo 
tartą Žodį; ne veltui Dominikienė nuolat tūnojo bažny- 
čioj... O ir kiti taip pat susigūžė nuo jos apuokiškų žli- 
bių; net ir atkaklioji Jagustynka baimingai nutilo. 

O kaipgi, visas kaimas jos bijojo; jau ne vienas 
savo kailiu buvo pajutęs jos piktų žlibių galią, ne vie- 
ną jau susuko, ne vienas apsirgo, jos užkeiktas. 

Dirbo tylomis, baimingai palenkę galvas; vien tik 
jos baltas veidas, sudžiūvęs ir išvagotas, tarsi iš ly- 

dyto vaško, švaistėsi po trobą. Ir ji taip pat nė žodžiu 
neatsiliepė, taip nirtingai draug su Jagna rengdamasi 
padėti, jog Hanka nedrįso užginti. 

O kai Jambrožį klebono bernas pašaukė bažnyčion, 
jos liko vienos ir uoliai krovė mėsą ir paltis į ausek- 
lius ir statinę. 

— Šitam gale kamaroj bus mėsai šalčiau, mažiau 
troba kūrenama...— patvarkė senė, ritindama drauge su 
Jaguse indus kamaron. ' 

Šitai įvyko taip greit, jog Hanka nespėjo pasiprie- 
šinti, dar nesusivokė, o jos jau įritino į kamarą; tad 
smarkiai papykusi skubiai ėmė tempti į savo galą, kas 
tik buvo pasilikę, pasišaukusi pagalbon Juzę ir Petre- 
ką. 

Visai jau temstant, kai užžiebė žiburį, visi suskato 
skubiai kimšti dešrų, vėdarų ir tų storųjų vyniotinių, 
Hanka kapojo mėsą su kažkokiu niauriu įsiutimu,. taip 
buvo sujaudinta. 

— Nepaliksiu toj kamaroj, kad surytų ar išneštų! 
Kad tu nesulauktum! Tai klasčius boba! — sušnibždėjo 
pagaliau pro dantis. 

— Iš ryto, tylutėliai, kai išeis bažnyčion, reik vis- 
ką perkelti į savo kamiarą, ir bus po visam. Juk neat- 
muš jum! — patarinėjo Jagustynka, kimšdama mėsą į 
ilgas žarnas, kurios vinguriavosi po stalą nelyginant 
raudoni, riebūs žalčiai; tarpais ji vis kabindavo jas ant 
kartelės ties krosnimi. 

— Tegu tik pamėgina! Susitarė mat ir atlėkė! 

Vis dar negalėjo nurimti. 

— Kol Jambrožis pargrįš, dešros bus jau gata- 
vos...— užkalbinėjo senė. 

Bet Hanka autilo, labai įdarbusi, o labiausiai svars- 
tydama, kaip čia reiks atsiimti tas paltis ir kumpius. 

Ugnis traškėjo krosnyje ir taip smagiai liepsnojo, 
jog visoj troboj buvo raudona; puoduose parpsėjo 
įvairūs virinami skanėstai, iš kurių taisė vėdarus, o 
vaikai kažką baimingai vapaliojo prie geldos su krau- 
jais. 

— Vaje, net šleikštu darosi nuo tų 22 — atsi- 
dūsėjo Vitekas, patraukęs nosimi. 

— Neuostinėk, kad negautum per kuprą! Karves 
pagirdyk, paliuobk ir akselio nakčiai pripilk... Jau vė- 
lu! Kada gi apsiruošiė.. 

— Tuoj Petrekas pareis, pats vienas juk neapsi- 
ruošiu... | 

-— O kur jis išėjęs? 

— Ar nežinotė.. Padeda ruoštis aname gale!.. 

4 Ką? Petrek! Tučtuojau liuobtis! 

Hanka staiga sušuko. į priemenę su tokia galia, kad 
Petrekas tuo akimirksniu išlėkė į kiemą. 

— Ogi pakrutink kinkas ir pati savo trobą apruošk!.. 
Ar nematėt, ponia atsirado, rankelių gailis, bernu pa- 
sivaduoja! — šaukė, įpykusi paskutiniškai, versdama 
iš puodo rūkstančius plaučkepenius, tuo tarpų lauke 
sulardėjo kažkieno ratai ir suaimanavo varpejis. 

— Taigi kunigas su ponu Dievu važiuoja pas kaž- 
ką! — paaiškino į trobą. įėjęs Bylica. 

— Kas gi čia būtų susirgęs? Nebuvo girdėti!.. 

— Už vaito trobos nuvažiavo! — sušuko pro langą 
uždusęs Vitekas. į 

— Pas kurį trobelninką, ne kitaip... 

— O gal pas jūsiškius, pas Pričkus, juk anoj pusėj 
gyvena... 

— A jau! Sveiki buvo, tokiems bestijoms nieko 
blogo neatsitiks,— sušnibždėjo Jagustynka, tačiau kad 
ir nesantaikoj gyveno su vaikais ir nuolat bylinėjosi, 
vis dėlto sudrebėjo: 

— Tik sužinosiu ir tuoj parlėksiu... 

Skubiai išbėgo. 

"Bet geras vakaro galas praėjo, ir Jambrožis susku- 
bo grįžti, o jos vis nebuvo; senis kaip tik pasakojo, 
kad kunigą šaukę Agotai, Klombų giminaitei, kuri 
šeštadienį iš elgetavimo parėjo. 

— Tai kaip? „Ar ji ne pas Klombus? 

— Pas Koziolus ar pas Pričkus prisiglaudė merdėti. 

Tik tiek ir pasišnekėjo, didžiai įdarbę ir, be to, vis 
trukdomi, nes Juzė, o tarpais ir pati Hanka . dažnai 
palikdavo darbą, išbėgdamos kieman vakaro ruošos. 

Vakaras traukėsi pamaži, labai įkyrėjo ir prailgo, 
nes ir tamsa užgriuvo pasaulį, jog net savo kumščio 
nebūtum įmatęs, kirto žvarbus lietus, vėjas vis plakėsi 
į sienas ir niokė sodus taip, jog medeliai ošdami blaš- 
kėsi tamsoje, o tarpais vėjas įsiverždavo į krosnį, net 
nuodėguliai išvirsdavo į vidurį trobos. 

Konę pačiu vidurnakčiu baigė dirbti, o "AENEiYS 
ka dar nebuvo grįžusi. 

„Dargana ir purvas, tai nebenorėjo apgraibomis 
pėsčiuoti!" — pagalvojo Hanka, išėjusi prieš guldama 
į kiemą. | 

Iš tikrųjų, oras buvo toks, kad net ir šuns būtų 
gaila laukan varyti, vėtra tokia, kad stogai braškėjo, 
lietaus prisisunkę debesys, palši ir pritvinę, ritosi drum- 
zlinu dangumi, o aukštybėse niekur nė vienos žvaigž- 
dės; ir nė vieno žiburėlio nemirgėjo naktyje visiškai 
pradingusiose trobose. Kaimas seniai jau miegojo, tik 
vėjas ūžavo laukuose, grūmėsi su medžiais ir švilp- 
damas taškė tvenkinio vandenis. 

Tuoj visi sugulė, daugiau nebelaukdami. 

O Jagustynka tik rytojaus rytą atsirado, bet tokia 
apsiblaususi, nelyginant toji purvina, vėjuota ir šalta 

diena; tik sušilo troboje rankas ir nedelsdama nuėjo 
į klojima perrinkti ten krūvomis suverstų bulvių. 

Bemaž viena dirbo, nes Juzė dažnai atsitraukdavo 
krauti mėšlo, kurį jau nuo pat aušros skubinosi vežti 
Petrekas, jau šiandien gerai Hankos aprėktas, kam va- 
kar tingėjo ir nesuskubo; tad jis smarkiai skubėjo, 
Viteką stamantrino, arklius botagu plakė ir važinėjo, 
net purvas taškėsi. 

=; Dykūnas, rupūžė, dabar ant arklių atsigriebia! — 
tarė senė, kažką sviesdama-į žąsis, nes visu pulku bu- 
vo atvirtavusios į plūktą ir ėmusios gnaibyti bulves, 
bjauriai gagendamos. Paskui ją prakalbino Juzė, bet 
ji neatsiliepė, sėdėjo lyg apuokas atidžiai po nuleista 
skarele slėpdama kažkodėl paraudusias akis. 

-, Hanka iš sykio tik vieną kartą buvo prie jų priėju- 
si, mat troboj tykojo Jagnos išeinant, kad galėtų pasi- 
imti mėsą į savo kamarą ir kartu apieškoti statines su 
grūdais. Bet lyg tyčia Jagna nė žingsnio iš trobos ne- 
sitraukė, tad Hanka nebegalėdama ištverti, ėmė lan- 
kyti ligonį, čia vėl, kažkuo atsikalbėjusi, įlindo į ka- 
marą. 

— Ko ten ieškai? Aš gi žinau, kur kas padėta, tai 
parodysiu! — sušuko Jagna, eidama įkandin, tad anoji 
turėjo išeiti, vos tik sukišusi rankas į grūdus, o juk 
pinigai galėjo būti kur nors giliau, pačiamė dugne... 

Beregint suprato, kad Jagna ją saugo, tad noromis 
nenoromis liovėsi, savo sumanymą atidėjusi parankes- 
niam laikui. 

„Reikia imtis ruošti skerstuves“,— pagalvojo, gai- 
liai žiūrėdama į sukabintas ant kartelės dešras; mat 
toks buvo Borynų ir kitų turtingesnių ūkininkų papro- 
tys, kad paskerdę kiaulę, tuoj pat rytojaus dieną arti- 
miesiems giminėms ir tiems, su kuriais bičiuliavosi, nu- 
siųsdavo dešros ar mėsos gabalą. 

— Žinia, nelengva, bet duoti reikia, nes pasakytų, 
kad gaili...— staiga tarė Bylica, pataikydamas į pat gai- 
lius jos rūpesčius. | 

Tad nors ir gniaužė gailis širdį, sunkiai atsidususi 
ėmė ruošti lėkštelėse ir dubenėliuose, ne kartą per 
trumpus gabaiėlius pakeisdama ilgesniais, kai kuriems 
'Čia pridėdama po galelį vėdaro;: čią vėl atimdama, o 
pagaliau, nuvargusi ir įskaudusi, pašaukė Juzą. 

— Apsitaisyk gražiai ir išnešiok žmonėms... 

— Vajezau, tiek daug visko!.. 

— O ką darysi, kad reikia! Prieš vėją nepapūsi! 
Tas ilgesniąsias nešk visų pirma dėdienei; kaip galva- 
žudys koks žiūri į mane, loja, bet nieko nepeši; šitas 
su dubenėliu vaitams: žaltys jis, bet su Motiejum ge- 
rai sugyveno bičiulystėj, gali dar kuo padėti; visas vė- 
daras, dešra ir gabalas šoninės Magdei, kalviams: tegu 
neloja, kad patys vieni ryjame tėvo meitėlį; žinia, tuo 
jiems snukio neužkimši, bet priekabių bus mažiau... 
Pričkienei štai šitą dešrą: išpuikusi ji, pasipūtėlė, lie- 
žuvinga, bet pirmoji pagalbos ranką ištiesė... Klom- 
bienei tą paskutinį... 

— O Dominikienei nieko nepasiųsi?. 

— Vėliau duosiu, po pietų... žinia, kad reikia... su 
tokia tai kaip su mėšlu: nekibink ir dar iš tolo lenk. 
Nešk gražiai, tik neužsiplepėk su merginom, nes dar- 
bas laukia. 

— Duokit ir Nastei, jos tokios vargšės, net druskai 
neturi...— tyliai paprašė. 

—. Tegu ateina — duosiu kiek. Tėve, Veronkai pa- 
imkit, vakar buvo žadėjusi ateiti... 

— Malūninkienė ją pavakarėj pašaukė kambarių 
tvarkyti, matyt, svečių laukia šventėms. 

Ir ilgai dar mikčiojo naujienas, bet Hanka, išsiun- 
tusi Juzę, apsitaisė šilčiau ir nUoE8o Jagustynkai pa- 
dėti ir bernų paraginti. 

— Laukėm jūsų vakarienės, — pasakė nustebusi, kad 
senė vis tyli. 

— Ė... prisivalgiau ten žiūrėdama, kad net ir šian- 
dien dar spaudžia po krūtine... 

— Tai, sako, Agota susirgusi?.. 

— Taigi, pas Koziolus baigiasi vargdienė. 

— Tai kaip čia dabar, ar ne pas Klombus guli? 

— Tik tokius per gimines Įaiko, kam nieko nerei- 
kia arba kas su pilnom saujom ateina; o kitus, kad ir 
tikrus gimines, šunimis užpjudyti žiūri... 

— Na ką čia šneki! Juk jos neišvarė! 

— Ą jau, parsivilko pgs juos subatoj ir tųoj naktį 
susirgo... Sako, Klombienė pasiėmė jos duknas ir be- 
maž nuogą paleido į svietą... 

— Klombienė! Negali būti, tokia gera moteris, gal 
taip tik kalba. 

— Išgalvojusi nekalbu, tik tą, ką kiti man sakė... 

— Ir pas Koziolienę guli! Ogi kas būtų pamanęs, 
kad ji tokia gailestinga! 

— Už pinigus tai ir kunigas gailestingas. Koziolie- 
nė paėmė iš Agotos dvidešimt auksinų grynais pinigė- 
liais ir už tai žada ją laikyti pas save ligi pat mirties, 
Imat senė mano, kad toji netrukus pasimirs. Bet laido- 
tuvėms skyrium, o senė ne šiandien, ryt pasibaigs, ne- 
ilgai laukti... ne 

Staiga nutilo, veltui stengdamasi nuslopinti kukčio- 
jimus. 

— Tai kas pačiai, ar sergi? — su užuojauta paklausė 
Hanka. 

— Tiek jau žmonių vargo privalgiau, kad pagaliau 
ir mane įveikė. Žmogus ne akmuo, ginasi pats nuo sa- 

vęs, kad ir tuo pykčiu ant viso pasaulio, bet apsigint 
nėapsigina; ateina toks metas, kad daugiau nebeištve- 
ria ir širdis subyra į gailų smėlį. 

Pratrūko rauda ir ilgai drebėjo, garsiai šluostyda- 
masi nosį, o paskui vėl ėmė skausmingai kalbėti, taip, 
jog jos žodžiai lyg karčios ir deginančios ašaros la- 
šėjo į Hankos sielą. 

— Ir galo nematyti tam žmonių skurdui. Kunigai 
išvažiavus, atsisėdau prie Agotos, o čia atlekia Pilypie- 
nė, kur už tvenkinio gyvena, ir šaukia, kad jos vy- 
riausioji baigias... Žinia, nulėkiau... Vajėzau, troboj gy- 
vas speigas... Langai šiaudų gniūžtėmis užkamšyti... 7ie- 
na tik lova tėra lūšnoj, o visi kiti kaip šunes guolyje 
rangosi.. nemirė mergina, tik iš bado ją taip suspau- 
dė... bulvių jau pritrūkę, duknas jau pardavę... kiekvie- 
ną kvortą kruopų turi išmaldauti iš malūninko, niekas 
nenori nei bargan duoti, nei paskolinti ligi naujo der- 
liaus... nes ir kas gi? Nėra kas padeda, Pilypas juk 
draug su kitais kalėjime. Tik iš jų išėjau, o čia vėl 
Gregorienė sako, kad Fliorka Pričkienė sugriuvo ir pa- 
galbos reikalinga... Niekšai jie ir mano skriaudikai, 
kad ir tikri vaikai... bet užėjau, dabar ne laikas skriau- 
das minėti... Na ir tenai vargas dantis iššiepęs; mažų 
vaikų pilna, Fliorka serganti, nė skatikėlio grynų nėra 
ir nėra kas padeda... žemės juk negrauš... nėra kas vi- 
ralo išvirtų, laukai apleisti, nors jau pavasaris... nes 
Adomas kalėjime drauge su kitais... Pagimdė berniuką, 
sveiką kaip ridikas; kad tik gerai augtų, nes Fliorka 
sudžiūvusi lyg skiedra, nė lašelio pieno krūtyse netu- 
ri, o karvė dar neapsiveršiavusi... Ir visur taip bloga, 
o jau pas kampininkus kaip, tai sunku ir apsakyti... Nė- 
ra nei kam dirbti, nei kur uždirbti; nei pinigų, nei pa- 
galbos iš niekur... Jau galėtų Dievas taip padaryti, kad 

nors lengva mirtimi mirtų, nevargtų žmonės, kurie vaI- 
gingiausi. 

— O kuriem čia kaime taip jau gerai klojas? Vi- 
sur vargas II širdgėla. 

— A jau, ir gaspadoriai nemaža rūpesčių turi... vie- 
nas rūpinasi, kuo geriau vėdarą prisikimšti, o kitas — 
kam už didesnius procentus pinigus išskolinti... bet nė 
vienas nesirūpina vargšų, kad tasai ir patvory stiptų... 
Dieve mano, vienam kaime 'gyvena, tik ežia teskiria, 
o niekam tai miegoti nekliudo... Žinia, kiekvienas po- 
nui Dievui palieka rūpintis vargdieniais ir Dievo Ap- 
vaizdai viską suverčia, o pats noriai prie pilno dubens 
savo pilvą džiugina ir šiltais kailiniais ausis užsidengia, 
kad tik vargdienių dejavimų nebūtų girdėti... 

— O ką padarysi? Kuris jau čia toks turtuolis, kad 
visiems stingantiems ištektų? 

— Kai neturi noro, tai ir neištenka! Čia ne pačiai 
prikišu, ne ant savo gyveni, ir gerai žinau, kaip pa- 
čiai sunku, bet yra tokių, kurie galėtų padėti, yra; O 
malūninkas, o kunigas, o vargoninkas, o ir kiti... 

— Jei kas jiems tai primintų, gal ir pasigailėtų...— 
užstojo Hanka. 

— Kas jautrios širdies, tas ir pats nugirs kenčian- 
čiųjų šauksmus, tokiam nereiks apie tai iš sakyklos 
skelbti! Vaje, tamstele, jie gerai žino, kaip vargšams 
žmonėms einasi, nes tuo vargu -sotinas ir iš jo tun- 
ka... Malūninkui dabar rugiapjūtė, nors ligi priešpjūtės 
dar toli: miniomis traukia žmonės pas jį miltų ir kruo- 
- pų už paskutinį skatikėlį, bargan, už atodirbį ar už 
gerą procentą; o kad ir duknas žydui parduotum, o 
valgyti reik nusipirkti... 

— Teisybė, dykai niekas neduos... 

Atsiminė savo neseniai išgyventą vargą ir sunkiai 
atsidūsėjo. ' 

— Ligi vėlybos nakties išsėdėjau prie-Fliorkos, mo-. 
terų buvo daug: susirinkusių ir pasakojo, kas kaime 
darosi, pasakojo.... 

— Vardan Dievo Tėvo! — staiga sušuko Hanka, 
pašokdama į kojas, nes vėjas taip trenkė klojimo du- 
ris, jog nuostabu, kaip jos nesubyrėjo. Ji šiaip taip 
atidarė jas vėl ir stipriai parėmė mietais. 

— Smarkiai pučia, bet kažkoks šiltas, kad tik lie- 
taus neatpūstų. 

— Tr be to jau ratai lauke ligi stebulių grimzta. 

— Kad nors pora smagiai saulėtų dienų, ir bere- 
gint pradžiūtų, juk pavasaris. 

— Kad bent sodinti pradėtume prieš šventes! 

Šnekučiavosi tarpais, uoliai dirbdamos, o pagaliau 
ir visai nutilo, tik renkamų bulvių barbėjimas tebuvo 
girdėti, nes smulkias mėtė į vieną krūvą, o kiek papu- 
vusias į antrą. ' | 
- .— Bus kuo papenėti kiaulę ir karvėms gėralui už- 
teks... 

Bet Hanka tarytum ir negirdėjo, vis galvodama, kaip 
Cia vikriau prieiti prie tų tėvo pinigų; tad tik tarpais 
žvilgčiojo pro duris į lauką, į išsidraikiusius, su vėtra 
besigrumiančius medelius. Nuspurinti, mėlyni debesys 
Titosi dangumi tarsi išdraikyti pėdai, o vėjas vis kilo ir 
pūsčiojo kažkaip iš apačios, šiaudiniai trobų stogai 
šiaušėsi tarytum šepetys. Be to, traukė drėgnas šaltis, 
smarkiai pakvipęs iš diendaržio vežamu mėšlu. O kaime 
buvo -kone tuščia, tik prabėgdavo. pasišiaušusios, vė- 
jo varomos vištos, žąsys tupėjo užuovėjoj patvoryje 
ant tyliai pypsinčių žasiukų, o kas ketvirtis valandos 
privažiuodavo Petrekas, apsukdavo ratą, sustodavo tie- 
siai priešais klojimą, paplakdavo rankomis, arkliams 

pamesdavo gniūžtę šieno ir, su Viteku prisimėžęs ve- 
žimą, paremdavo jį dumbravuose ir važiuodavo į lau- 
ką. 

Čia vėl tarpais rėkdama įpuldavo Juzė, išraudusi, 
be kvapo, sujaudinta to dešrų nešiojimo, ir sutratėdavo. 

— Vaitams nunešiau, dabar lėksiu pas dėdienę... 
Jie troboj sėdėjo, jau baltina trobą šventėms, taip dė- 
kojo, taip dėkojo... 

Pasakojo plačiai, nors niekas jos už liežuvio netrau- 
kė, ir vėl skuto į kaimą, atsargiai nešdama balta ska- 
rele aprištus dubenėlius su skerstuvėmis. 

— Tarškalas mergina, bet sumani,— tarė Jagustyn- 
ka. 

— Žinia, kad didžiai sumani, bet tik visokiems pokš-- 
tams ir pasipramogavimams... 

— Ko nori... taigi dar vaikas, mergiūkštė... 

— Vitek, pažiūrėk, kas ten įėjo trobon! — staiga 
sušuko Hanka. 

— Gi kalvis ką tik įėjo! 

Kažkokio blogo nujautimo paliesta, Hanka nubėgo 
tiesiai į tėvo galą; ligonis gulėjo kaip paprastai aukštiel- 
ninkas, Jagna siuvo kažką po langu, trobojį daugiau 
nieko nebuvo. 

— O kur Mykolas dingo?.. 

— Turi čia kur nors būti, ieško rakto ratams, kurį 
kadaise Motiejus buvo pasiskolinęs, — aiškino, nepa- 
keldama akių. 

Hanka pažvelgė į priemenę, jo ten nebuvo; pažvelgė 
į savo galą: tik vienas Bylica sėdėjo su vaikais prie kros- 
nies ir drožinėjo jiems malūnėjius; net ir kieme ieško- 
jo; niekur nė ženklo; tad puolė tiesiai į kamarą, nors 
durys buvo uždarytos. 

Ir išties ten stovėjo kalvis, lig alkūnių sukišes ran- 
kas į grūdus, ir uoliai juose graibstėsi. 

— Ar tai gal miežiuose raktą bus paslėpęs? Ką? — 
sviedė uždususi, vos beatsipūsdama iš piktumo, gra- 
sinamai atsistojusi prieš jį. | 

— Žiūriu, ar nesupeliję, ar tinka sėklai...— mikčio- 
jo, netikėtai užkluptas. 

— Ne paties dalykas!.. Ko čia įlindai? — sušuko 
Hanka. 

Nenorom ištraukė rankas ir vos slopindamas pyk- 
tį sumurmėjo: 

— O tu kaip kokį vagį mane sergsti... 

— O ką aš žinau, ko čia atėjai, ką? Matai! Į sve- 
timą kamarą lįs ir graibstysis po bačkas; gal dar spyne- 
les imsi laužyti, skrynias rakinėti... ką? — šaukė ji vis 
garsiau. 

— Nesakiau tau vakar, ko mums reikia ieškoti, ką?.. 

Jis vertėsi būti ramus. 

— Man melavai, miglą į akis pūtei, o pats kitką 
darai. Permatau tavo judošiškus sumanymus, perma- 
tau... 

— Hanka, užvcžk valgomąją, o jei ne, pats užvo- 
šiu! — bloga lemdamas subliovė. 

— Tik pamėgink, galvažudy tu! Tik paliesk mane 
nors vienu pirštu, tokį riksmą pakelsiu, kad pusė kaimo 
subėgs ir pamatys, kas tų per paukštelis! — grasė ji. 

Jis atidžiai apsižvalgė, peržvelgė sienas ir pagaliau, 
smarkiai plūsdamas, nusileido.: 

Pasižiūrėjo vienas antram į akis iš arti ir su tokia 
galia, kad jei būtų galėję, tai mirtinai būtų pervėrę 
vienas antrą tomis įsiliepsnojusiomis žlibėmis. 

Hanka net. vandenį gėrė, ilgai negalėdama nurimti 
po to susijaudinimo. 

„Reikia juos rasti ir saugiai paslėpti, nes jei jis 
užtiks, tai beregint pavogs“,— galvojo ji, eidama atgal 
jaujon, bet staiga nuo pusiaukelės grįžo. 

— Sėdi troboj, žiūri, o svetimus leidi kamaron! — 
išdidžiai šūktelėjo Jagnai, atidarius duris.. 

— Mykolas ne svetimas; tokią pat turi teisę, kaip 
ir pati! — Jagna visiškai neišsigando jos šauksmo. 

— Loji kaip šuo, gerai, matyti, susikalbėjai su juo; 
bet žiūrėk, tegu tik dings kas iš trobos, tai, kaip Dievą 
myliu, paduosiu teisman ir tave nurodysiu, kad padė- 
jėja buvai... įsikalk tai į galvą!..— rėkė Hanka įniršu- 
si. 

Jagna pašoko iš vietos, griebdama saujon, kas bu- 
vo po ranka. 

— Muštis nori! Mušk! Tik pamėgink, tai tą dailų 
tavo snukutį taip ištaisysiu, kad net raudonais apsi- 
pilsi, ir tikroji motina nebepažins!.. 

Grasė nirtingai šaukdama ant jos, ką tik seilė ir 
pyktis ant liežuvio nešė. 

Ir nežinia, kuo visa tai būtų baigęsi, nes jau nagus 
buvo išskėtusios, vis arčiau verždamosi viena prie ant- 
ros, jei ne Rokas, kuris atėjo pačiu laiku, tad Hanka, 
susigėdusi jo žvilgsnio, kiek atlyžo ir nutilo, tik iš viso 
pykčio trenkė išeidama paskui save duris. 

O Jagna pasiliko troboj, negalėdama iš išgąsčio 
nė pajudėti; jos lūpos virpėjo tarsi drugio krečiamos, 
ir širdis plakėsi, ir ašaros ėmė it žirniai byrėti. Ga- 
liausiai atsipeikėjo; sviedė kampan rankoj laikytą ko- 
čėlą ir puolė lovon, skausmingos, nenuraminamos rau- 
dos purtoma. 

Tuo tarpu Hanka pasakojo Rokui, dėl ko jos susipy- 
ko. , 

Jis kantriai klausėsi jos spiegimo ir verkšlenimų 
pilno pasakojimo, bet negalėdamas iš jo nieko suvok- 
ti, griežtai nutraukė ir ėmė rūsčiai ja barti, net pa- 
duotą valgį nustūmė ir, didžiai papykęs, dairėsi kepu- 
Iės. 

— Jau, matyti, teks man eiti į svietą ir niekad 
daugiau Lipcų nebelankyti, jei jūs čia tokie. Iš viso to 
tik velniui džiaugsmas arba. žydams, kurie juokias iš 
krikščionių žmonių kvailumo ir barnių! O Jėzau gailes- 
tingas, ar maža vargo, ar maža ligų, ar maža bado,-tai 
dar ir pavieniui už plaukų griebiasi ir pykčio prideda. 

Net užduso nuo tos prakalbos, o Hanką pervėrė 
toks gailesys ir baimė, kad jis papykęs neišeitų sau, 
jog pabučiavo jam ranką, iš visos širdies atsiprašinė- 
dama... 

— O kad žinotumėt, su ja jau visai ištverti nebe- 
galiu, viską daro tyčia ir mano skriaudai. Juk ji mus 
skriaudžia, čia gyvendama... o kaipgi, juk tiek žemės 
jai užrašyta... O ar nežinot, kokia ji yra... Kaip dūksta 
su bernais... kokia ji... (ne, neįstengė prikišti Antano) 
o dabar, sako, jau su vaitu susidėjusi...— pridūrė ty- 
liau.— Tai jau žinia, kad kai tik pamatau ją, toks pyk- . 
tis užverda, kad jau stačiai, rodos, peiliu galėčiau ją 
nudurti... | 

—- Kerštą palikit Dievui! Ji taip pat žmogus ir skriau- 
das jaučia, o už savo nuodėmes sunkiai gaus atgai- 
loti. Sakau jum: neskriauskit jos! 

— Tai ar aš ją skriaudžiu? 

Didžiai nustebo, niekaip negalėdama suvokti, kaip 
čia Jagna būtų skriaudžiama. 

Rokas kramtė duoną, vadžiodamas paskui ją aki- 
mis ir kažką svarstydamas, pagaliau paglostė vaikų 
galvelės, kurios glaudėsi prie jo kelių, ir susirengė 
išeiti. . 

— Užsuksiu pas jus kurią dieną vakare, o dabar 
tik tiek pasakysiu; palikit ją ramybėje, dirbkit savo 
darbą, o visa kita Dievas sutvarkys... 

Tarė pagarbintą ir išėjo į kaimą. 

IV 


Rokas pamažu kėbrino keliu palei tvenkinį, viena, 
todėl, kad vėjas taip jį plakė, jog vos begalėjo išsilai- 
kyti ant kojų, o antra, kad smarkiai buvo susisielojęs 
dėl visko, kas darėsi kaime; tad tik tarpais pakeldavo 
įkaitusias akis į trobas, rimtai galvojo ir gailiai dūsa- 
vo. Nes taip bloga buvo Lipcuose, kad jau blogiau nė 
būti nebegalėjo. 

Ir ne tai buvo blogiausia, kad daugelis badą kentė, 
kad ligos plito, kad labiau vis vaidijosi ir į čiupras ki- 
bosi, kad net ir mirtis dažniau stverdavo savo aukas 
negu kitais metais — lygiai taip buvo ir pernai, ir se- 
niau; prie to žmonės jau buvo pripratę, gerai susivok- 
dami, kad kitaip jau nebus... Blogiausias, pats blogiau- 
sias dalykas buvo tas, kad žemė dirvonavo, nes ne- 
buvo kas ją dirba... 

Pavasaris jau ėjo per visą pasaulį draug su paukš- 
čiais, traukiančiais į pernykštes gūžtas, aukštesnėse 
vietose dirvos jau buvo pradžiūvusios, vandenys atslū- 
gę ir žemė kone prašėsi arklių, mėšlo ir šventų grū- 
dų... 

Betgi kas tau eis į laukus, kad visos dirbti tinka- 
mos rankos buvo kalėjime... Juk kaime liko bemaž vien 
tik moterys, o čia ne jų jėgoms ir ne jų galvoms dar- 
bas. 

O dar he vienai artėjo laikas gimdyti, kaip papras- 
tai būna pavasarį, ir karvės ėmė veršiuotis, viščiukai 
ir Žąsiukai kaltis, kiaulės vestis, daržuose taip pat jau 
buvo laikas sėti ir sodinti, bulves reikėjo iš rūsių iš- 
imti ir perrinkti prieš sodinant, vandenį nuo laukų 
nuleisti, mėšlą mėžti — tai kad ir ligi alkūnių rankas 
nudirbtum, o be vyro nieko nepeši... O dar juk ir gal- 
vijus reikia apruošti, akselio pripjauti, pagirdyti, mal- 

kų priskaldyti arba ir iš miško parsivežti, o ir kitokių 
kasdieninių darbų begalės; kad ir su tais vaikais, ku- 
rių visur buvo kaip aguonų, — o Jėzau! — kaulų jau 
nebejautė, pavakarėj strėnos tirpdavo iš nuovargio, O 
darbų nė pusės nebūdavo padaryta — nesgi kur tie 
visų skubiausieji:-— lauko darbai?.. 

O žemė laukė; šildė ją jauna saulė, džiovino vėjai, 
kiaurai smelkė šilti vaisingi lietūs, brinkino ūkanotos 
ir įšildytos pavasario naktys — taip, jog žolės jau lei- 
dosi žaliu šepečiu, kilo į viršų žiemkenčiai, viršum Iė- 
žių čireno vieversiai, po pievas braidė gandrai ir gė- 
lės jau kur ne kur veržėsi iš pelkynų į žvilgantį dan- 
gų, į dangų, kuris kasdien lyg šviesi ir jauki marška 
kėlėsi vis aukščiau, ir vis toliau siekė ilgesio kupinos 
akys, net ligi kaimų ir girių švarplių, neįžiūrimų žiemos 
prietėmiuose; visas pasaulis budo iš mirtino miego, 
rąžėsi ir linksmai, džiaugsmingai puošėsi pavasario. 
šventei... , 

O kaimynystėje visur, kur tik akis pasiekia, dirbo 
taip uoliai, jog ištisomis dienomis, ar tau lietus, ar 
giedra, skambėjo linksmos dainos ir kūkavimai; laukuo- 
se Žvilgėjo piūgai, judėjo žmonės, žvengė arkliai ir 
linksmai dardėjo vežimai, ir tik Lipcų laukai driekėsi 
tylūs, tušti, apmirę ir liūdni tarytum kapinės... 

O kur dar sunkūs rūpesčiai kalinamaisiais... 

Bemaž kasdieną traukdavo į miestą su ryšeliais po 
keletą žmonių beviltiškai maldauti, kad paleistų ne- 
kaltus. 

A jau! Ar pasigailės kas skriaudžiamų žmonių, jei 
jie patys teisingumo neišsikovos!.. 

Bloga buvo, taip bloga, kad net svetimi žmonės, iš 
kitų kaimų, jau ėmė suvokti, jog Lipcų skriauda yra 
visų kaimiečių skriauda. O kaipgi, juk tik beždžionės 

gali gaurus draskytis, o žmogus su žmogumi turi iš- 
vien eiti, kad ir jo paties neištiktų toks pat galas. 

Tad ir nenuostabu, jog kiti kaimai, kad ir vaidijęsi 
anksčiau su Lipcais dėl ežių ir įvairių kaimyniškų nuo- 
stolių arba ir iš gryno pavydo, kam lipciečiai didžia- 
vosi prieš kitus ar savo kaimą laikė visų geriausiu, 
dabar metė vaidus ir nusikratė pykčio, nes dažnai koks 
žmogelis iš Rudkų, ar ir Vulkos, ar iš Dembicos, o net 
ir Žepkų šlėktų atslinkdavo į Lipcus slaptai pažval- 
gyti. 

O sekmadienį po sumos arba, kaip kad vakar, su- 
važiavę išpažinties atlikti, vis uoliai klausinėjosi apie 
kalinamuosius, kartu rodydami rūsčius veidus, ugnin- 
gai plūsdami ir draug su lipciečiais gniauždami kumš- 
čius iš pagiežos skriaudėjams ir didžiai gailėdamiesi 
nuskriaustų žmonių likimo. 

Kaip tik apie tai ir mąstė dabar Rokas, drauge d3- 
Iydamas kažkokį svarbų sprendimą, nes vis labiau 
lėtino žingsnį, dažnai slėpdamasis nuo vėjo už stores- 
nių medžių ir lyg nieko aplink save nematydamas, žiū- 
rėjo į tolimus laukus... 

Pasidarė kažkaip šviesiau ir šilčiau, tik tas įkyrus 
vėjas tebekilo su. kiekviena valanda, tad vien ūžesys 
skrido per visą pasaulį, ir plonesnieji medeliai dejuo- 
dami linko, pliekė šakomis tvenkinį, o vėjas vis siuto, 
plėšė nuo stogų šiaudus ir laužė trapesnes šakeles, pūtė 
dabar jau aukštai ir tokia jėga, kad viskas judėjo: ir 
sodai, ir tvoros, ir trobos, ir pavieniai medžiai, net 
atrodė, tarytum jie skrenda drauge su juo vienon 
pusėn, net ir toji blanki saulė, išsilukštenusi iš atsidrė- 
Dusių debesų, atrodė taip pat bėganti dangaus plotais, 
apipustytais smėliu, o ties bažnyčia pulkas kažkokių 
paukščių su pašiurpusiomis plunksnomis, negalėdami 

įveikti srovės, leidosi vėtros nešami ir baimingai klyk- 
dami daužėsi į varpinę ir įsisiūbavusius medžius... 

Tačiau, kad ir nemalonus ir kiek žalingas, vėjas 
smarkiai džiovino dirvas; jau nuo ryto rėžiai gerokai 
pabalo, o nuo kelių vanduo nykte nyko. 

Rokas ilgai stovėjo susimąstęs, visą pasaulį užmir- 
šęs, bet staiga sujudo, nes drauge su vėtra jį pasiekė 
kažkokie pikti balsai. 

Gyvai apsidairė: anapus tvenkinio, priešais šalty- 
šiaus troba, tarputvoriuose raudonavo būrelis moterų 
ir kažkokie Žmonės viduryje... 

Nuskubėjo smalsaudamas, nežinojo, kas gi čia būtų 
galėję įvykti. 

Tačiau iš tolo pamatęs stražnikus su vaitu, pasuko 
į artimiausią tarputvorį, o iš tenai ėmė atsargiai sėlinti 
sodais prie būrio, mat kažkodėl jis nemėgo lįsti i akis 
valdžios vyrams. 

O klegesys darėsi vis rėksmingesnis, moterų vis 
daugėjo, vaikai taip pat kirbinėmis subėgo iš visų 
pusių, spIrausdamiesi prie vyresniųjų ir *umščiuoda- 
miesi tarpusavy, tai net ankšta pasidarė tarputvoriuo- 
se, ir visi išgriuvo į kelią, nepaisydami nei purvo, nei 
šakomis plakančių įsisiūbavusių medžių. Kažką visi 
drauge tratėjo, čia vėl ištrūkdavo kažkokie atskiri bal- 
sai, bet ką jie rėkavo, jis negalėjo suprasti, nes vėjas 
draskė žodžius. Tik pamatė pro medžius, kad pirmavo 
Ploškienė; stora, nusipenėjusi, išraudusia burna, ji visų 
garsiausiai šūkavo ir taip įnirtingai veržėsi su kumščiais 
prie vaito nosies, jog vaitas traukėsi, o kiti visi teigė 
jai riksmu, nelyginant pulkas įsiutusių kalakutų. O Ko- 
bienė sukiojosi pašaliais, veltui norėdama prisigrūs- 
ti prie stražnikų, ties kuriais vis grūmojo sugniaužti 
kumščiai, o kur ne kur jau ir lazda ar palaikis šluot- 
kotis... 


Vaitas aiškino kažką, susirūpinęs kasydamasis gal- 
vą ir sulaikydamas savimi bobų spaudimą, o stražnikai 
atsargiai išslinko iš minios prie tvenkinio ir nuėjo į 
malūną; vaitas nutraukė paskui juos, tarpais atsiloda- 
mas ir grasydamas berniūkščiams, kurie pradėjo svai- 
dyti jam į pakulnę purvu. „ 

— Ko jie norėjo? — paklausė Rokas, įeidamas į 
moterų tarpą. Ė 

— Ko! Ogi kad sodžius duotų dvidešimt vežimų 
ir tiek pat Žmonių ir kad tučtuojau važiuotų taisyti ke- 
lio miške... — paaiškino jam Ploškienė. 

— Kažkoks didesnis valdininkas žada pro ten. va- 
žiuoti, tai dėl to liepia užpilti kelduobes... 

— Pasakėm, kad nei arklių, nei vežimų neduosim. 

— O kas gi važiuos? 

— Tegu pirma paleidžia mūsų vyrus, tai jie patai- 
sys jiems kelią. 

— Poną tegu užkinko! 

— Patys imtųsi darbo, užuot landę po trobas! 

— Judoštai, skriaudikai! — šaukė viena per kitas 
vis garsiau. 

— Kai tik išvydau stražnikus, tuoj kažką negero 
pajutau... 

— Juk jau nuo pat ryto jie tarėsi su vaitu karčia- 
moj. a 

— Prisilakė arielkos ir aida vaikščioti po trobas, 
varyti žmones į darbą... 

— Vaitas juk gerai žino, turėjo valdyboj pasaky- 
ti, kas Lipcuose darosi, — atsiliepė Rokas, veltui: norė- 
damas perrėkti įniršusius balsus. 

— A jau, jis vieną dūdą su jais pučia! 

— Ir pats pirmas juos visur pjudo. 

— Ir tuomi tik rūpinas, iš ko turi naudos,-- sušu- 
ko vėl bobos. 

— Įkalbinėjo duoti aniems po dvylika kiaušinių 
nuo trobos arba po vištą, tai, sako, išeis ir kitus kai- 
mus į darbą pavarys. 

— Ir akmenų neduočiau, ne tik kiaušinių! 

— Dar ir pagaliu pridėčiau! 

— Tylėkit, moterys, kad neapskųstų jūsų už val- 
džios užgavimą! 

— Tegu baudžia, tegu 'sukiša į kalėjimą, didžiau- 
siai valdžiai viska papasakosiu, kokiomis skriaudomis 
gyvename!.. 

— Vaito mat bijosiu!.. Ponas, ar nematėt!.. Tiek jis 
man tereiškia, kiek toji baidyklė žvirbliams!.. Užmiršo, 
kad žmonės jį išrinko, tai ir vėl gali nuo valdžios nu- 
versti! — rėkė Ploškienė. 

— Dar ir baustų!.. Ar gal mokesčių nemokam, gal 
bernų neduodam į naujokus, gal nedarom, kaip prisa- 
ko!.. Maža dar jiems, kad vyrus mums atėmė!.. 

— O kai tik pasirodo, tuoj ką nors kokia nelaimė | 
ištinka. 

— Šunį man nušovė per rugiapjūtę!.. 

“ — Mane į teismą atidavė, kam suodžiai užsidegė!.. 
— O mane, kad linus už jaujos pernai džiovinau? 
— O Gulbasiuką Rap sumušė, kam akmenį į juos 

paleido!.. 

Šaukė visos drauge, verždamosi į Roką, jog šis net 
ausis užsikimšo nuo to riksmo. 

— Tik nutilkit!.. Kalbomis nieko nepadėsi! .Tylė- 
kit!..— šaukė jis. 

— Tad eikit pats pas vaitą ir jam išdėstykit, o jei 
ne, tai visos ten traukiame su šluotomis! — atkakliai 
rėkė Kobienė. 

— Nueisiu, tik išsiskirstykit!.. Juk kiekviena ši- 
tiek darbo turite troboj... Jau aš išdėstysiu, gerai jau, 

gerai!..— karštai prašė jis, bijodamas, kad stražnikai 
negrįžtų. 

O kad ir vidudienio suskambino bažnyčioj, tai jos 
ėmė iš lėto skirstąytis, garsiai postringaudamos ir sto- 
vinėdamos priešais trobas. 

O Rokas skubiai nuėjo į antrąjį kaimo galą už smuk- 
lės, į šaltyšiaus namus, kur dabar jis gyveno, nes ten 
mokė vaikus tuščioj Sikorų troboj. Šaltyšiaus nebuvo 
namie, buvo išvažiavęs į apskritį su mokesčiais. 

Sochienė tuoj ramiai, tvarkingai papasakojo jam, 
kaip viskas buvo. 

— Kad iš to triukšmo tik neišeitų ko blogo!.— 
pabaigė ji pagaliau. 

— Vaitas kaltas. Stražnikai daro, kas jiems įsaky- 
ta, o jis žino, kad kaime kone vienos bobos likusios, 
kad nėra kas laukus dirba, o čia dabar — kelių taisy- 
ti! Nueisiu pas jį, tegu sutvarko, kad pabaudų neuždėtų 
mokėti!.. 

— Visa taip atrodo, lyg kas keršytų Lipcams už gi- 
rią!..— pasakė ji. | 

— O kas keršys?.. Ponas?!. Taigi, tamstele, o ką 
jis bendro turi su valdžia?.. 

— Tai jau vis viena ponas su ponu sutarti moka, 
draugystėj gyvena, o juk grasė, kad keršys Lipcams!.. 

— O Dieve! Kad jau ir ramios dienelės nebėra!.. Vis 
kas nors naujo!.. į 

— Kad tik dar blogiau nebūtų! — atsidūsėjo ji, su- 
dėdama rankas lyg maldai. 

— Suskrido it šarkos, o jau burnojo, Dieve sau- 
gokl.. | 

— Kurgi ne, kam niežti, tas ir kasosi!.. 

— Riksmu nepadėsi, -tik naują nelaimę pali prisi- 
šaukti!.. 

Jis buvo suirzęs ir išsigandęs, kad vėl kokia nau- 
ja bėda neužgriūtų kaimo. 

— Ar grįžtat prie vaikų“ 

Jis buvo pakilęs nuo suolo. 

— Paleidau savo mokyklą, dabar šventės; o antra, 
jie namie turi padėti: tiek visur darbo!.. 

— Buvau iš ryto Volioj samdininkų pasidairyti, po 
tris auksinus per dieną siūliau už arimą, ir pavalgyt 
duočiau, o nė vieno neprikalbėjau. Kožnas pirma sa- 
vo dirba: kur čia tau kitu rūpinsis! Žada ateiti po sa- 
vaitės arba po dviejų!.. 

— O Jėzau! Kad žmogus teturi dvi rankas, ir ias 
silpnas!..— sunkiai atsiduso jis. 

— Pats jau ir taip padedi žmonėms, padedi!.. Kad 
ne paties protas ir gera širdis, nežinia, kas su mumis 
visais ir būtų!.. 

— Jeigu galėčiau, ko noriu, tai jau nebebūtų var- 
go sviete! Ne! 

Išskėtė rankas sunkia negalia ir skubiai išėjo pas 
vaitą. Tačiau negreit ten nukako, nes pakeliui užeidi- 
nėjo į trobas. 

Kaimas buvo jau kiek aprimęs; dar vienur kitur 
tarputvoriuose rėkavo nirtingiausios, bet dauguma jau. 
buvo išsiskirsčiusios ruošti pietums viralo, o ant kelių 
vien tik vėjas ūžavo, kaip pirma, ir blaškė medelius.. 

Tačiau tuoj po dienovidžio, kad ir siautė įkyri vėt- 
ra, visur suknibždėjo žmonės, ir sodybose, daržuose, 
priešais pirkias, priemenėse ir trobose kaip aviliuose 
užvirė darbas ir nepaliaujamas bobų tratėjimas — nes 
juk vien moterys ir merginos triūsė, o jei pasitaikv- 
davo koks berniukas, tai vien toks, kuris dar marški- 
nius dantyse laiko ir daugiausia tik piemenauti tinkc- 
mas, nes visi vyresnieji draug su tėvais suimti sėdėjo. 

Jos sukosi sparčiai, dar paragindamos viena ki- 
tą, nes vakar, kunigams suvažiavus išpažinčių klausy- 
ti. buvo pasidariusios ubagišką šventę ir kone visą die- 
ną ištupėjo bažnyčioje, o šiandien vėl susitrukdė dėl 
stražnikų. 

O čia juk ir šventės artėjo, Didysis antradienis li- 
po ant sprando, tai ir. darbo prisidėjo, ir visokių rū- 
pesčių — čia aplink trobas reikėjo .apsiruošti, čia vėl 
vaikams šį tą pasiūti, o ir save truputį apžiūrėti, į ma- 
lūną nuvažiuoti, apie Velykų stalą pagalvoti ir dar 
tiek įvairių įvairiausių dalykų, kad jau kiekvienoj tro- 
boj šeimininkės suko galvas kaip čia viską ištaikyti; 
atidžiai apžiūrinėjo kamaras, bene ras ką smuklinin- 
kui parduoti arba į miestą išvežusios bene gaus vieną 
kitą taip reikalingą skatiką. Keletas moterų net ir iš- 
važiavo tuoj po pietų, po šiaudais veždamos ką nors 
parduoti. | 

— Kad neužgriūtų jums kur! — įspėjo Rokas Gul- 
basienę, kuri važiavo pro šalį tokiu padvėsusiu kui- 
nu, jog vos bepašliaužė prieš vėją. 

Ir beregint pasuko į jos trobą, pamatęs, kad mer- 
ginos, belipdydamos plyšius, negali pasiekti viršulan- 
gės. Padėjo joms, dar ir kalkių sienoms baltinti pritai- 
sė bertuvėj, ir gerą teptuką iš šiaudų nutaikė. 

Ir nuslinko toliau. | 

Vachnikų vežė mėšlą į netolimą lauką, bet taip 
puikiai joms sekėsi, kad pusė išsikratydavo pro lentas 
ant kelio, o merginos, dviese įsikibusios į apynasrį, 
traukė arklį, nes šis nenorėjo jų klausyti. Priėjo ten 
Rokas, mėšlą vežime priplakė kaip reikiant, -o arklį 
taip perliejo botagu, jog ėmė traukti klusnus it vai- 
kas... 

O pas Balcerekus vėl: Marysė, toji, kur po Jag- 
nos Borynienės buvo laikoma dailiausia kaime merga, 

sėjo žirnius čia pat, tuoj už tvoros, į juodą, gausiai 
įmėžtą žemę; tačiau judėjo nelyginant musė dervoj, 
galvą apsisukusi skara, apsivilkusi tėvo miline ligi 
žemės, kad vėjas sijonų ant galvos neverstų. 

— Neskubėk taip, dar suspėsi!. -— nusijuokė Ro- 
kas, žengdamas į rėžį. | 

— O kaipgi... Didžiajam antradieny gorčių žirnių 
pasėjęs — prikulsi maišą! — sušuko ji. 

— Kol baigsi sėti, tai pirmieji tau sudygs! Tik per 
tankiai, Maryse, per tankiai... jei ir išdygtų, tai susi- 
vels kaltūnais ir išguls! 0 

Parodė jai, kaip reikia sėti pavėjui, nes, kvaila, to 
nenumanė ir sėjo kaip pakliuvo. 

— O Lauras Socha man sakė, kad tu viską suge- 
banti! — pasakė tarytum netyčia, Eanos greta jos 
vaga, pilna dumblo. 

— Tai kalbėjotės su juo?..— sušuko, staiga sustoda- 
Ima kvapo atgauti. 

Ji išraudo baisiai, bet klausinėti bijojo. 

O Rokas tik nusišypsojo, bet nueidamas dar pasa- 
kė: 

— Per šventes pasakysiu jam, kaip smarkiai dar- 
buojies!.. 

O pas Ploškus, Stacho pusbrolius, du berniukai čia 
pat prie kelio arė bulvieną: vienas arklį varinėjo, o 
antras arė; tik buožgalviai buvo abu, vos arklio uo- 
degą tepasiekją ir be jokios jėgos, tad aišku, jog plū- 
gas jiems šlitinėjo lyg pasigėręs bernas, o arklys nuo- 
lat vis į tvartą suko; tad ir plakė jį abu bendrai susi- 
dėję, ir plūdo bardamiesi tarpusavy. 

— Įveiksim, Rokai, įveiksim, tik per tuos rupūžes 
akmenis plūgas vis iššoka, o ir kumelė traukia prie 

kumeliuko...— su ašaromis aiškinosi vyresnysis, kai 
Rokas atėmė iš jo plūgą ir ėmė skrosti vagą po va- 
gos, drauge mokydamas, kaip laikyti kumelę. 

* — Dabar tai jau ligi vakaro visą Iėžį suarsim'..— 
agniai šūkavo berniukas, baimingai dairydamesis, ar 
kas nepastebėjo Roką jiems padedant, o seniui nuėjus 
toliau, tuoj atsisėdo ant plūgo pavėjui, taip, kaip tė- 
vas darydavo, ir užsirūkė papirosą. 

O Rokas ėjo toliau per sodybas, žiūrėdamas, kur ir 
kam dar galėtų padėti. 

Ramino barnius, sprendė ginčus, patarinėjo, o kur 
reikėjo, ten ir darbe, kad ir sunkiausiame, padėjo; pa- 
vyzdžiui, Klombams malkų priskaldė, matydamas, įcg 
Klombienė negali įveikti stavariuoto kelmo, Pačesienei 
vandens atnešė iš tvenkinio, o kitur vėl išdykaujančius 
vaikus klausyti privertė... 

O jei pastebėdavo, kad kur nors per daug jau liū- 
di ir skundžiasi — linksmus juokus krėtė, pokštavo... 
Ir su merginomis noriai apie mergiškus reikalus šneku- 
čiavosi, ir vaikinus minėjo, su moterimis kalbėjosi apie 
vaikus, apie rūpesčius, apie kaimynes ir apie viską, 
kas bobų giminei džiaugsmą sudaro — O Vis tam, kad 
prie linksmesnių minčių Žmones atvestų... 

O būdamas žmogus išmintingas, dievobaimingas, pa- 
saulio nemaža matęs, iš pirmo pažvelgimo žinojo, ką 
reikia tarti ir kam, kokia pasakėčia ištraukti sielą. iš 
liūdesio, kuris yra reikalingas juoko, kuris bendros 
maldos arba kieto, protingo žodžio, ar kuriam pagra- 
syti reikia... 

Betgi buvo jis toks geras ir užjaučiąs, jog ir ne- 
prašytas, o ne vieną naktelę sargino ligonis, stiprino 
savo gerumu vargdienius, žmonės net labiau už kuni- 
gą ėmė jį gerbti... 

Ir pagaliau pasirodė jis žmonėms tarsi tas Viešpa- 
ties šventasis, Dievo malonę ir paguodą po namus ne- 
šiojas. 

Bet Kur tau! Ar galėjo jis visų vargus įveikti? Ar 
galėjo parblokšti likimą ir išmaitinti alkanus, pagydy- 
ti sergančius arba pats vienas atstoti visiems tas stoko- 
jančias rankas?.. 

Daugiau, negu vieno žmogaus jėgos pakelia, plušė- 
jo, padėdamas ir gindamas žmones — betgi visam kai- 
mui tai buvo tik krislelis, tiek, lyg kas per šutrą rasa 
drėkintų ištroškusias lūpas, atsigerti neduodamas!.. 

O kaipgi! Juk kaimas buvo didžiulis, vienų pirkių 
da.3iau negu penkiasdešimt, ir dirbamos žemės drie- 
kėsi plotas nemažas, ir galvijų apruošti, o ir pilvų iš- 
maitinti reikėjo galybė. | 

O kad visa nuo to meto, kai suėmė vyrus, laikėsi 
labiau Dievo Apvaizda negu Žmonių pastangomis, tad 
ir nenuostabu, jog sulig kiekviena diena vis daugėjo 
vargo, reikalų, aimanų ir kybelių... 

Rokas gerai visa jautė ir žinojo; tačiau tik šiafdien, 
eidamas iš trobos į trobą, išvydo, koks nusmukimas 
visur prasideda... 

Nes maža, kad laukai stovėjo nedirbami, kad nie- 
kas nebearė, nebesėjo, nebesodino, nes ką ten dirvoje 
truputi knaisiojosi, tai: vien vaiku žaidimas buvo,— 
bet jau iširimas ir apleidimas buvo matyti kiekvienam 
žingsny, vietomis tvoros jau griuvo, kitur pro nuplėš- 
tus stogus kyšojo gegnės ir grebėstai, kybojo iškrypę 
vartai tarsi permušti sparnai, plakdamiesi į sienas, o 
ir troba ne viena tursinosi, veltui prašydama pagal- 
bos. 

Tr visur palei trobas vandenys rūgo, visur purvo li- 
gi kelių ir netvarka pasieniais, kad net ir praeiti buvo 
nelengva, o kiekviename žingsnyje tokia pragaištis, jog 

net širdis gniaužėsi; užtat jau ir karvės dažnai baubė 
iš bado, ir arkliai stačiai mėšlu apžėlė, nes nebuvo kas 
nuvalo. 

Net ir veršiai, purvini lyg kiaulės, slankiojo nežiū- 
rimi keliais, ūkio padargai nyko po lietum, plūgus grau- 
žė rūdys, šlajose drybsojo kiaulės, o jau kas palinko, 
tas nutrūko, kas griuvo palaužtas — taip jau ir liko, nes 
kas gi pakels ką?: Kas pataisys? Kas blogį įveiks ir di- 
desniam blogiui už akių užbėgs*.. Gal moterys*.. 

Betgi joms, vargšelėms, vos ne vos jėgų ir laiko už- 
tenka atlikti kas skubiausia! Aišku, tegu tik vyrai grįž- 
tų, beregint viskas kitaip klotųs... 

Tad ir laukė jų grįžtant, laukė kaip išganymo, lau- 
kė diena po dienos, stiprindamosi viltimi.;, 

Bet vyrai vis negrįžo, ir nieku gyvu negalėjai 'su- 
žinoti, kada juos paleis. Tad tik nelabajam buvo džiau- 
gsmo ir naudos iš tos žmonių pragaišties, iš tų kiršini- 
mų, barnių ir peštynių, iš tos širdžių kančios varge ir 
sielvarte... 

Jau po pasaulį sklaistėsi žila prieblanda, kai Rokas 
išėjo iš paskutinės lūšnos už bažnyčios, iš Golombų, 
ir nukėbrino pas vaitą į antrąjį galą kaimo... 

Vėjas vis tebeužė, kaskart labiau smarkaudamas ir 
taip .blaškydamas medžius, jog pavojinga buvo eiti, 
nes dažnais tarpais į kelią vis kraičiojo šakų nuolau- 
ŽOS. | 

Tad senis, susimetęs į kuprą, sėlino pačiais patvo- 
riais, vos beužmatomas toje keistoje pilkoje prieblan- 
doje, lyg iš sutrinto į dulkes stiklo. 

— Jeigu pas vaitą einat, tai žinokit — jis malūne; 
troboj jo nėra! — staiga priešais jį atsirado Jagustyn- 
ka. 

Jis be žodžio pasuko į malūną, nes nekentė tos 10- 
jikės. 

Pasivijo jį ir, greta tipendama, kone stačiai į ausis 
sušnibždėjo: 

— Užsukit pas manuosius, pas Pričkus, ar pas Pi- 
lypienę... užsukit!.. 

— Kad tik ką padėti gebėčiau — užsuksiu... 

— Jau taip cypė, taip prašė, kad pas juos užsuktu- 
mėt... užeikit!..— karštai maldavo ji. į 

— Gerai, bet pirma turiu su vaitu pasikalbėti. 

— Dėkui! Dieve atlygink! 

Pabučiavo drebančiomis lūpomis jam ranką. 

— O jums kas? 

Nustebo, nes visuomet juodu viens su kitu lyg ka- 
riaudavo. 

— Kas čia bus... tik kad kiekvienam ųžeina toks 
metas, jog nelyginant užuitas ir benamis šuo būni pa- 
tenkintas, jei gera ranka jį paglosto...— sušnibždėjo ap- 
siašarojusi, tačiau kol jis suskubo jai tarti gerą Žodį, 
ji greit nuėjo sau. 

Tačiau Rokas ir malūne vaito nerado; jis, girdi, su 
stražnikais į miestą išvažiavęs, — taip pasakė malūnin- 
ko bernas, kviesdamas jį pasilsėti į savo kamaraitę, 
kur jau sėdėjo nemaža bobų iš Lipcų ir vyrų iš kitų. 
kaimų, laukiančių eilės. Rokas mielai būtų ten ir il- 
giau pasėdėjęs, bet Teresė, kur vyras kareiviuos, bu- 
vusi ten drauge su kitais, beregint prisigretino prie jo 
ir nedrąsiai, tylutėliai ėmė klausinėti apie Matą Go- 
lombą. 

— Buvot pas vyrus, tai gal ir jį matėt... ar sveikas? 
Ar nenusiminęs? O kada jį paleis?..— klausinėjo, nežiū- 
rėdama jam į akis. 

— O kaip tavasis laikosi kariuomenėj? Ar sveikas? 
Ar greitai pargrįš? — paklausė pagaliau ir jis, smogda- 
mas jai rūsčiomis akimis. 

Ji nuraudo ir pabėgo į malūną. 

O jis palingavo galvą dėl jos aklumo ir nuėjo pas- 
kui, norėdamas šio to ją pamokyti ir įspėti dė! nuo- 
dėmės, tačiau malūne, kad ir žibėjo lemputės, negalė- 
jo jos įžiūrėti pro skrajojančias miltų dulkes; ji pasi- 
slėpė nuo jo. Malūnas taip dardėjo, »andenys su to- 
kiu nepaliaujamu ūžesiu liejosi ant ratų, o vėjas tary- 
tum didžiausiais maišais vis pliekė į sienas ir stogą, 
jog viskas taip drebėjo ir kratėsi, kad, rodėsi, beregint 
sugrius; tad Rokas liovėsi ieškojęs ir nedelsdamas išė- 
jo pas anas vargšes. 

Tuo tarpu užėjo jau visiška naktis; pro įsisiūba- 
vusius mėdžius kur ne kur virpėjo užžiebti žiburiai ne- 
lyginant vilkų žlibės, tačiau lauke buvo nuostabiai 
šviesu, soduose galėjai matyti pasislėpusias trobas, o 
net ir laukus akys siekė; dangus kybojo aukštas ir 
tamsus, juodai mėlynas, bemaž švarus, nes tik vienur 
kitur tarytum sniegu nubarstytas, o ir žvaigždės vis 
dažniau ėmė rodytis, tik vėjas nerimo; priešingai, dar 
didesnę jėgą įgavo ir jau ritosi per visą pasaulį. 

Ir pūtė taip kone visą naktį, jog maža kas teįstengė 
akis sumerkti kokią valandėlę, nes vėrė trobas kiau- 
rai, medžiai plakė sienas ir daužė stiklus, o vėjas ta- 
Iytum pečiais vertė ir draskė sienas, Žmonės net pa- 
galvojo, kad visą kaimą atplėš nuo žemės ir po laukus 
išbarstys. 

Tik pačiu priešaušriu kiek aprimo; bet tik spėjo 
skėtrūnai aušrą nurėkti ir nuvargę žmonės sumigti, o 
čia kad ims griaustiniai trenkti ir ristis viršum pasau- 
lio, kad sumirgės kruvinais saitais Žaibai, 0 paskui 
pratrūko baugus lietus. Kiti net pasakojo, kad kažkur 
į girias perkūnai trenkę. | | 

Tačiau išaušus visiškai nurimo, liovėsi diję, ir šilima, 
tiesiog dvelkte padvelkė nuo laukų; paukščiai ėmė 
džiaugsmingai čiulbėti, o kad saulė ir nesirodė, tačiau 

vietomis žemi, balzgani debesys prasiskleisdavo ir dan- 
gus gražiai žydruodavo.... Žmonės sakė, kad bus giedra. 

O kaime kilo dejavimai ir šauksmai, nes po vėtros 
pasirodė tiek žalos, kad ir nesuskaičiuotum: ant kelių 
eilėmis gulėjo nulaužti medžiai, stogų lūženos, tvoros, 
jog negalėjai nė pravažiuoti. 

Ploškams sugriovė tvartus ir užgulė visas žąsis. Ir 
kiekvienoj troboj pasirodė koks nuostolis, tad visi tar» 
putvoriai kirbėjo moterų, o vaitojimai ir raudos byrėjo 
tarsi sodriausias lietus. 

Kaip tik ir Hanka buvo išėjusi laukan pasižiūrėti 
ūkic ir patikrinti nuostolių, kai į kiemą įpuolė Sikorie- 
nė. 

— Tai ar nežinai?.. Stachų trobą sugriovė!.. Tikras 
Dievo stebuklas, kad jų neužspaudė! — rėkė jau iš to- 
1c. 

— O Jėzau Marija!.. 

Apmirė iš išgąsčio. 

— Atlėkiau pačios, nes jie ten visai proto netekę, 
tik verkia, tik verkia... 

Tik skarelę ant galvos sugriebusi, Hanka tekina 
nubėgo, o žmonės, beregint sužinoję apie nelaimę, tan- 
kiais būreliais traukė paskui ją. 

Pasirodė teisybė: iš Stacho trobos belikusios tik sie- 
nos, tik dar labiau sukraipytos ir į žemę susmegusios; 
stogo nebuvo visiškai, tik kažkokios sutriuškintos geg- 
nės svyravo čiukuro vietoj; kaminas taip pat įgriuvęs, 
palikes iš jo vien nedidelis strypas, kyšąs nelyginant 
išpuvęs dantis; žemė aplinkui apversta  išdraikytais 
stogo šiaudais ir sutriuškintais rakandais. 

Veronka sėdėjo pasieny ant krūvos suverstų daik- 
tų ir, apglėbusi rankomis raudančius vaikus, bliovė ko- 
ne plyšdama. 


111 


Pripuolė prie jos Hanka, ir žmonės apsupo guos- 
dami, tačiau ji nieko negirdėjo ir nieko nematė, smaug- 
damasi vis sunkesne rauda. 

— Vai našlaičiai mes vargšai, našlaičiai nelaimin- 
gi!..— vaitojo skausmingai, ir ne vienai moteriai ėmė 
iš gailesčio ašaros lietis. 

— Ir kurgi dingsim nelaimingi? Kur galvas pri- 
glausim? Kur eisim?!..— šaukė be proto, glausdama vai- 
kus... 
O senasis Bylica, susitraukęs ir pamėlynavęs it la- 
vonas, vis vaikštinėjo aplink griuvėsius ir spietė Viš- 
tas į būrį, čia vėl prie trešnės pririštai karvei pames- 
davo gniūžtę šieno aiba pritūpęs pasieny švilpdavo 
šuniui ir žiūrėjo.į Žmones lyg kvailas... 

Visi manė, kad jis visiškai proto neteko. 

Staiga visi sujudo, p:asiskyrė ir nusižeminę lenkėsi 
iki žemės, nes netikėtai atėjo klebonas. 

— Ambrazas ką tik pasakė man apie tą nelaimę. 
O kur Stachienė? 

Atidengė ją, pasitraukdami į šalį, tačiau ji nieko 
nebematė pro ašaras. 

— Veronka, gi pats kunigas klebonas atėjo! — pa- 
šnibždėjo jai Hanka. . 

Tąsyk pašoko, o priešais išvydusi kunigą, griuvo 
jam po kojų, pratrūkdama dar verksmingesne rauda, 
dar labiau ėmė vaitoti. 

— Nusiraminkit, neverkit!.. O ką padarysi*.. Dievo 
valia... na, sakau: Dievo valia! — pakartojo dar, tačiau 
toks susijaudinęs, kad pats vogčiomis ašaras šluostėsi. 

— Ubagais teks mums eiti, ubagais, į svietą! 

— Na, nešaukit, geri žmonės neduos jums pražūti, 
ir ponas Dievas kuo kitu palS Neužgavo jūsų? Ką? 

— Dievo malonė! 

— Tikras stebuklas. 

— Galėjo lig vieno visus nuspausti, kaip tas Ploš- 
kienės žąseles. 

— Taigi nė viena gyva koja galėjo nebeišeiti! — 
kalbėjo viena po kitos. 

"— O iš galvijų ar turit kokių nuostolių? Ką? Iš gal- 
vijų, sakau! 

— Viešpats kažkaip apsaugojo, prieangy buvo vis- 
kas, o prieangio neužgriuvo. 

Kunigas šniaukštė taboką, ašaringomis akimis žiū- 
rinėdamas tą Krūvą griuvėsių, likusių iš trobos, nes sto- 
gas buvo suiręs visiškai ir drauge su lubomis įgriuvęs 
į vidų, tad pro išdaužytus stiklus buvo matyti tik sulū- 
Žusių pūzrų ir supuvusių stogo šiaudų krūvos. 

— Dar laimingi EE, nes galėjo visus jus užgriū- 
ti... na, na! 

— O tegu ir būt užgriuvę, tegu visus būt užmušę, 
tai neturėčiau žiūrėti į tą pragaištį, nebūčiau susilauku- 
si tokio vargo ir nelaimės... O Jėzau, Jėzau! Be niekur 
nieko likau su tais našlaičiais... Ir kur dabar dingti, kur 
pasidėti? Ką daryti? — ėmė vėl baubti, sielvartingai 
taršydamasi plaukus. 

Kunigas bejėgiškai išskėtė rankas, mindžikuodamas 
nuo kojos ant kojos. 

— Sausiau bus! — nedrąsiai sušnibždėjo viena mo- 
teris, pakišdama jam leritgalį nes jis stovėjo purve: 
ligi kojų riešų. Užsistojo ant jo ir, šniaukšdamas tabo- 
ką, svarstė, ką čia dar galėtų pasakyti paguodai. 

Hanka karštai susirūpino seserimi ir tėvu, o visi ki-- 
ti grūdosi apie kunigą, įsmeigę į jį akis. 

Iš kaimo ėjo-vis daugiau moterų ir vaikų, net pur- 
vas kliunksėjo po klumpėmis, vis didėjančiame būryje 
šnibždėjo baimingi balsai, nesiliovė vaikų verksmas ir 
Veronkos jau tyląs kukčiojimas, ir visų veiduose, vos 
matomuose iš po užtrauktų ant akių skarelių, tykojo 

gailesys, ir driekėsi debesingas susirūpinimas, sakytum 
tas virš galvų kabantis dangus, ir ne vienu skruostų 
riedėjo karštos ašaros... 

Bet viduje visi jie buvo ramūs, nusižeminę kėlė tą 
Dievo bausmę. O kaipgi? Jeigu taip kiekvienas Žmogus 
imtųs širdin svetimus vargus, tai savų pakelti nebeuž- 
tektų jėgų, o be to: ar pataisysi, jei nelaimė jau įvyko? 
Ar užbėgsi už akių? 

Kunigas staiga priėjo prie Veronkos ir tarė: 

— O visų pirma tai turite padėkoti Viešpačiui Die- 
vui, kad išgelbėjo nuo mirties... 

— Taigi, teisybė, tai jau kad ir paršelį pardavusi, 
o mišioms atnešiu... 

— Nereikia, pasilaikyk pinigus skubesniems reika- 
lams, aš ir be to tuoj po švenčių atlaikysiu mišias jū- 
sų intencija. 

Ji karštai nubučiavo jam rankas ir apglėbė kojas, 
širdingai dėkodama už gerumą ir gailestingumą, o jis 
peržegnojo ją laimindamas ir galvą apkabino, o vai- 
kus, su klyksmu besiglaudžiančius prie jo kelių, gera- 
širdiškai priglaudė ir tarsi geriausias tėvas paglamonė- 
jo... 

— Tik nenusiminkit, nenusiminkit, viskas į gera 
pavirs. O kaip tai įvyko? 

— Kaip? Nuėjom gulti tuoj iš pat vakaro, užtat, 
kad gazo nebuvo lemputėj, ir malkų pritrūko pasikurti. 
Jau smarkiai pūtė, net troba braškėjo, bet aš nė kiek 
nebijojau, nes ir ne tokias vėtras juk buvo atlaikiusi. 
Išsyk nemiegojau, mat pūsčiojo kiaurai per visą tro- 
bą, bet paskui, matyt, užsnūdau. O čia staiga kadgi 
trenks, kad sudrebės, kad duos kažkas į sienas! Vaje- 
zau!.. Maniau, visas pasaulis griūva. Šokau iš lovos ir 
vos spėjau vaikus sugriebti į glėbį, o čia jau viskas 
braška, lūžta, ant galvos krinta.. tik spėjau išbėgti į 

priemenę, ir paskui mane troba sugriuvo... Dar nė min- 
čių nesusigaudžiau, jau ir kaminas nudardėjo trenkda- 
mas... O lauke taip pūtė, kad sunku buvo ir nustovėti, 
ir vėjas draskė stogą. O čia naktis, ligi kaimo galas 
kelio, visi Miega, ir nemanyk, kad išgirstų šaukiant... 
Į bulvių rūsį sulindom.su vaikais ir taip išsėdėjom, ligi 
išaušo. r 

— Viešpats apsaugojo jus. Kieno toji karvė prie 
trešnėsė 

— Taigi mano, vienintelė mano maitintoja! 

— Bus pieninga, nugara lyg rąstas, strėnos aukštos... 
Veršinga? 

— Šiom dienom turi apsiveršiueti. 

— Atveskit ją į mano karvidę, vietos užteks, ligi 
žolės gali ten pastovėti... Bet kur jūs pasidėsit?.. Sa- 
kau: kur?.. 

Staiga kažkieno šuo ėmė loti ir įsiutęs puldinėti 
žmones, 0 nuvarytas šalin, atsitūpė ant slenksčio ir 
veriamai užkaukė. 

— Pasiuto, ar ką? Kieno jis? — paklausė kunigas, 
šiek tiek slėpdamasis už bobų. 

— Taigi čia mūs Rudis... žinia, gaila jam, kad toks 
nuostolis... jautrus šunelis...— mikčiojo Bylica, eidamas 
jo raminti. 

O kunigas atsisveikindamas tarė pagarbintą, pamojo 
Sikorienei, kad eitų paskui jį, ir ištiesęs abi rankas 
supuolusioms bučiucti moterims, pamažėli nuėjo sau. 

Matė, kad ilgai su ja kažką kalbėjosi ant kelio. 

O bobų padermė, truputį pasiplepėjusi ir pagailesta- 
vusi nelaimės ištiktosios, ėmė gana skubiai skirstytis, 
staiga prisiminusi pusryčius ir neatidėliotinus darbus. 

Prie griuvėsių pasiliko tik pačių šeima ir svarstė, 
kaip čia nors šį tą ištraukus iš užgriuvusios trobos, kai 
grįžo uždususi Sikorienė. 


115 


— Taigi pas mane persikelkit, į antrąjį galą, kur 
Rokas vaikus mokė... Teisybė ten. nėra židinio, bet įsi- 
taisysit pečiuką ir užteks jums... — tarė greitai. 

— Tamstele, o kuo gi aš jumi už butą mokėsiu! 

— Ne jūsų galva. Rasit kokį grašį, tai užmokėsit, o 
jei ne, tai kokį darbą padėsite dirbti, arba ir šiaip sau, 
už dėkui gyvenkit. Juk tuščia troba stovi! Iš širdies pra- 
šau, o kunigas šiuos pinigus jums siunčia pirmai pagal- 
bai! 

Ištiesė jai prieš akis trirublinę. 


— Duok, Dieve, jam sveikatos! — sušuko Veronka, 
bučiuodama tą popierėlį. 

— Geras, kad kito tokio ir nerastum! — pridūrė 
Hanka. 


— Karvei klebono tvarte taipgi nebus blogai! Ži- 
nia...— pasakė senis. 

Ir tuoj prasidėjo kraustymasis. 

Sikorų troba stovėjo prie pat kelio, ties posūkiu į 
kaimą, gal per du šimtus žingsnių nuo Stachų. Tad ne- 
laukdami ėmė ten kraustyti išlikusią mantą ir patalus 
bei indus, kuriuos greitomis įstengė ištraukti iš po 
griuvėsių. Hanka net savo berną pašaukė, kad padėtų, 
o galop ir Rokas atėjo, agniai ėmėsi darbo, tad iki su- 
skambinant vidudienio Veronka jau buvo apgyvendin- 
ta naujajame bute. 

— Kampininkė dabar likau, kone ubagė! Keturios 
kerčios, ir tos pačios dykos, net paveikslo nėra, nė vie- 
no sveiko dubens! — karčiai skundėsi dairydamasi. 

— Atnešiu tau kokį paveikslą ir indų, kokių tik ra- 
siu atliekamų. Stachas pargrįš ir su žmonių pagalba 
greit trobą pastatys, ilgai taip nebūsi...— geraširdiškai 
ramino ją Hanka.— O kur tėvas? 

Norėjo jį pasiimti pas save. 

Senis buvo pasilikęs prie griuvėsių, sėdėjo ant slen- 
ksčio ir tvarstė šuniui šoną. 

— Renkitės su manim, pas Veronką naujam bute 
ankšta, o pas mus juk atsiras jums kokia kertelė. 

— Neisiu, Hanuse... žinia... pasiliksiu... čia gimęs, 
čia ir mirsiu. 

Kiek ji prašė, kiek ne, kiek aiškino,— nenorėjo, ir 
tiek. 

— Priemenėj sau guolį pasitaisysiu... žinia... o jei 
liepsi, tai pas jus pavalgyti ateisiu... vaikus už tai tau. 
prižiūrėsiu... žinia... Tik šunelį pasiimk, šoną jam su- 
žeidė... žinia... sargas tau bus... didžiai budrus. 


— Dar sugrius sienos ir jus prislėgs!- — prašė ji 
aiškindama. | 

— Ė... dar jos perstovės ne vieną žmogų... Šunelį 
pasiimk... 


Tad nebemygo daugiau, jeigu jau jis nenorėjo. Tei-. 
sybę pasakius, ir pas ją buvo ankšta, o su seniu nau- 
jas vargas prisidėtų. į 

Liepė Petrekui pririšti Rudį už saitelio ir vestis na- 
mo. 

— Pavaduos Margi, anas kažkur pabėgo. Ė, vėpla- 
tu! — sušuko nekantriai, nes Petrekas negalėjo įveikti 
šuns. į 

— Kvaiša... dar čia kandžiosies... ten kasdieną gau- 
si ėsti... žinia, ir gulėsi šiltai... Rudi! — draudė jį se-. 
nis, padėdamas rišti prie saitelio. 

Hanka išbėgo pirma, norėjo dar pareidama užsukti 
pas seserį. | 

Nustebo, radusi troboje keletą moterų ir Veronką, 
vėl apsiašaiojusią. 

— Ir kuo aš nusipelniau iš jūsų šitiek gerumo? Kuo- 
mit — verkšleno. 

— Nedaug teišgalim, visur skurdas, bet kę atnešėm, 
tai imkit; iš grynos širdies duodam,— pratarė Klom-- 
bienė, spausdama jai į delną geroką ryšelį. 

— Tokia nelaimė jus ištiko! | 

— Juk ne akmeninės žmonių širdys, ir kiekvienas 
su vargu pasižįsta. 

— Ir vyro netekusi esi, kaip ir kitos. 

— Tai tokiu laiku pačiai sunkiau kaip kitoms. 

— Ir Dievas labiau tave mėgina..— kalbėjo visos 
drauge, dėdamos prieš ją ryšelius, nes bendrai buvo 
susitarusios ir atnešė jai, ką tik kuri galėdama: ir žir- 
nių, ir miežinių kruopų, ir miltų... 

— Žmonės brangūs, gaspadinės, tikros močiutės! — 
graudžiai kukčiojo, glėbesčiuodama jas taip karštai, 
"jog visos apsiverkė. 

„Yra dar gerų Žmonių pasaulyje, yra!..“ — susigrau- 
dinusi galvojo Hanka. O čia staiga ir vargoninkienė 
įsirito pro duris, kepalą duonos pasikišusi po pažastim 
ir į popierių įsuptu lašinių gabalu nešina. 

Hanka, nelaukdama jos prakalbos, skubiai išlėkė 
namo, nes kaip tik ėmė skambinti vidudienio. 

Lauke buvo šviesu, saulė: nesirodė, tačiau diena 
„sijojo nuostabiai saulėtą vaiskumą; dangus kybojo au- 
kštai lyg kokia žydra marška, vienur kitur apdrėbta 
nuspurusi: debesų skaromis, o apačioje dirvos buvo 
išsiliejusios į neaprėpiamus, matomus kaip ant delno, 
vietomis žaliuojančius, o kitur nuo rugienų ir pūdy- 
: mų palšus, tarytum stiklais vandens klanais žvilgančius 
plotus. 

Skardžiai čivireno vieversiai, o nuo laukų, nuo gi- 
rių, nuo melsvų tolių per visą pasaulį plaukė gaivus 
"pavasario oras, priaisunkęs šiltos drėgmės ir tuopų pum- 
purėlių medaus kvapo. 

Kaimo keliai knibždėjo žmonių: jie tempė į tarpu- 
tvorius vėtros nulaužtas šakas ir medžius. 

Oras buvo toks ramus, kad pirmu pumpurų žals- 
vumu apipūkšnoti medeliai vos pastebimai svyravo. 

Nesuskaičiuojamas debesis žvirbhų sukiojosi prie 
bažnyčios, net juoda buvo nuo jų ant klevų ir išsi- 
kerojusių liepų, nelyginant nuo suodžių, o klegesys ir 
kurtinąs čirškėjimas sklido per visa kaimą. 

O ties lygiu, žvilgančiu tvenkiniu garsiai gageno 
žąsiukus saugoją žasinai ir skardžiai taukšėjo kultu- 
vės, nes išsyk keliose vietose bobos skalbė. 

Visur buvo sąmyšis, visi darbavosi, tarp trobų skam- 
bėjo šūksniai, buvo matyti kirbinės vaikų ir soduose 
raudonuojančios moterys. 

Priemenės ir trobos buvo kiaurai atdaros, ant tvorų 
tuk ką išdžiaustytas žlugtas, soduose vėdinami patalai, 
kur ne kur baltinamos sienos, šunes vaidijosi su kiau-- 
lėmis, kurios knisinėjosi grioviuose, o kitur gailiai baub- 
damos kilnojo iš už aptvarų raguotas galvas karvės. 

Ir vežimų nemaža išvažiavo į miestelį pirkinių šven- 
tėms. O pačiu vidudieniu ilgomis vežėčiomis atvažiavo 
senas prekijas Judka su savo žyde ir vaiku. * 

Jie važiavo nuo pirkios prie pirkios, lydimi smar- 
kiai puolančių šunelių, ir reta iš kurios trobos Judka iš- 
eidavo tuščiomis rankomis, nes jis nebuvo apgavikas, 
kaip smuklininkas. ir kiti, mokėjo neblogą kainą, o jei 
kam priešpjūtei reikėdavo, tai ir paskolindavo už ne- 
didelį procentą. Cudrus buvo žydas, visus kaime pa- 
žinojo ir nusivokė, kaip kurį prakalbinti, tad vis ir 
tempė į vežimą veršį ar kokių grūdų puspūrį vilko, 
o žydė skyrium savarankiškai prekiavo, atsinešdama 
kiaušinių, geidži: ar kokie išsišėrusiaą vištelę arba ir“ 
ritinėlį drobės; mat ji daugiausia mainais prekiavo, 
įkalbinėjo parduoti už kaspinėlius, už mezginėlius, už 

Taiščius, sagteles, už visą tą krautuvėlę pašvaltų, Kurių 
bobų padermė visuomet godi; visa tai ji nešiojo didžiu- 
lėj dėžėj, gundydama godžiausiąsias... 

Kai atvažiavo prie Borynų D8TE Juzė tuoj puolė 


cypdama: 
— Hianuse, nupirkit raudonų T Žaiiai, Ir dažų kiau- 
šiniams marginti reikia... ir siūlų nebeturim! — melste 


meldė Hanka. 

— Rytoj nuvažiuosi į miestą, tai ir apsipirksi ko 
reikia. 

— Mieste dar ir pigiau, ir ne taip apmonys! — pa- 
tvirtino Juzė, apsidžiaugusi, kad gaus nuvažiuoti į mies- 
tą, ir jau net neliepiama išlėkė pas prekiautojus, šauk- 
dama, kad nieko nereikia ir nieko neparduos. 

— Pavaryk vištas, kad kuri neįsikinkytų į Žydų ve- 
žimąl — sušuko Hanka pridurmu, iškišusi galvą iš tro- 
bos. 

Tuo tarpu Teresė, kur vyras kareiviuos, suko į tar- 
putvorius; lyg bėgdama nuo — kuri. kažką šaukė 
jai pavymu. . 

Įpuolė į trobą, nė žodžio us ištarti, tik mik- 
čiodama: ir baisiai raudonuodama, tokia kažko susirū- 
pinusi, kad het ašaros pakibo ant ilgų jos blakstienų. 

— Kas tau, Terese? — paklausė Hanka, didžiai pa- 
gauta smalsumo. 

— O kad man tie apgavikai tik penkiolika auksinų 
teduoda, o sijonas visai naujas! Taip reikia pinigų, kad 
nors į žemę lįsk kasti... 

— Parodyk... ar brangiai nori? — ji buvo godi ap- 
darų. 

— Kad nors trisdešimt auksinų! Sijonas naujutėlai- 
tis, septynios uolektys ir pusė sprindžio medžiagos išėjo, 
grynos vilnos daugiau neį keturi svarai... ir dažytojui 
užmokėjau. ij 2 

Išskleidė jį troboj, tai suspindėjo ir sumirgėjo it 
vaivorykštė ir taip žėrė spalvomis, kad net akis reikė- 
jo merkt. 

— Puikumėlis — ne sijonas! Bet ką gi, labai gaila... 
man pačiai reikia pinigų šventėms. Ar negalėtum pa- 
laukti ligi Atvelykio? 

— A jau! O kad man tuoj, kad ir šią valandėlę 


Ieikia! 

Skubiai susisuko sijoną, nugręždama veidą, tarsi su- 
sigėdusi. 

— Gal vaitienė nupirks, jiems lengviau pinigą iš- 
leisti. 


Paėmė jį dar kartą pasižiūrėti, prie šono taikyti ir, 
gailiai atsidūsėjusi, grąžino Teresėi. 

— Ar savam į kariūmenę pinigų nori nusiųsti? 

— Taigi... rašė... skundžiasi, kad vargsta... EeSHNKIĘ 
su ponu 5 2 

Ir kone tekina išbėgo iš trobos, o Jagustynka, au- 
sekly grūsdama bulves kiaulei, ėmė juoktis pilvą su- 
siėmusi. 

= Taip ją prispyrėt, kad nuostabu, kaip sijono ne- 
pametė beskubėdama! Jai pinigų reikia Matui, o ne 
vyrui. 

— Tai juodu taip pasižįsta! — didžiai nustebo Han- 
ka. 

— Še tau! Kalbat, lyg girioj gyventumėt... 

— O iš kur galiu žinoti? 

— Taigi Teresė kiekvieną nedėlią laksto pas Matą 
ir kaip tas šuo per kiauras dienas tyko prie kalėjimo, 
ir neša jam ką tik galėdama. 

— Vajezau! Ar tai savojo vyro neturi, ar ką jau? 

— Žinia, bet anas kariūmenėj, toli ir kaži ar bepar- 
grįš, o moterėlei synku vienai; o Matas buvo čia pat 

parankėj, ir vyras kaip slibinas. Tai ko čia jau ge:lš- 
tųs?!.. 

Hankai atėjo galvon Antanas su Jagna. Ji giliai 
susimąstė. 

— O kai Matą suėmė, susidraugavo su jo seserim, 
su Naste, net ir apsigyveno jų troboj, ir dabar abi crau- 
ge laksto į miestą. Nastė lyg pas brolį, bet labiausiai 
ked Dominikienės Simas jos neužmirštų... 

— Kad jūs ir žinot viską! Na, na! 

— Visų akyse daro viską, kvailiai, tai bepigu matyti. 
Paskutinį sijoną parduoda, kad šventes Matui turėtų iš 
ko sutaisyti! — kandžiai tyčiojosi. 

— Vaje, vaje, kokie tie žmonės!.. Ir man reiktų Au- 
važiuoti pas Antaną. 

— Toks kelio šmotas, pati sunki, dar apsirgsi. ko 
gera... Ar negali Juzė ar kas kitas? — tik tik susilaikė 
nepaminėjusi Jagnos. 

— Pati nuvyksiu, Dievas duos — nieko neatsiiiks. 
Rokas sakė, kad per šventes leis pasimatyti, nuvyk- 
siu... Beje, reiktų paltis apversti kita puse. 

— Trečia diena jau sūdosi, žinia, reikia; tuoj nu- 
eisiu. 

Ir nuėjo, bet dar greičiau grįžo kažkokia sumišusi 
ir pasakė, kad trūksta geros pusės mėsos. 

Hanka šoko į kamarą, paskui ją įlėkė Juzė, ir atsisto- 
jo abi išsigandusios prie auseklio, svarstydamos kur 
galėjo dingti. 

— Čia ne šuns darbes: aiškiai matyti — peiliu api- 
pjaustyta... svėtimas vegis taip pat nebūtu atėjęs tų 
kelių svarų... Tai Jagusės darbelis! — nusprendė Ha>- 
ka, nirtulingai šokdama trobon, bet Jagnos ten dar ne- 
buvo, tik senis gulėjo, kaip visuomet akis išsproginęs. 

Dabar ir Juzė prisiminė, kad rytą išeidama iš na- 
mų, Jagusė kažką slėpė po prijuoste, bet ji pamanė, 


122 


kad :ai koks drabužėlis, kurį įsitaisė šventėms draug 
su Galcerekaite. 

— Pas motiną nunešė... Kam patinka, tas neklau- 
sia, kieno... 

Sulig tais Jagustynkos žodžiais Hanka sušuko pa- 
pykusi: | 

— Juze! Pašauk Petreką!.. Reikia tuos likučius per- 
kelti į mano kamarą. 

Tuo akimirksniu ir perkėlė; Hanka ta proga norėjo 
ir statines su grūdais perritinti į savo galą, kad laisvai 
galėtų jose paieškoti, bet metė tą sumanymą: per daug 
jų ouvo, ir galėtų dar kas pranešti kalviui. 

Visą popietę kaip šuo tykojo Jagnos, o kai pagaliau 
toji parėjo prietemoj, Hanka tuoj puolė ją už mėsą. 

— Ir suvalgiau!.. Tokia pat ji mano kaip ir jūsų, 
tad atsipjoviau gabalą ir suvalgiau! — įžūliai atsakė, 
ir nors Hanka visą vakarą nedavė jai ramybės, atkak- 
liai vis murmėdama, daugiau neatsiliepė nė Žodžio, ta- 
Iytum tyčia erzino. Net vakarienės atėjo lyg niekur 
nieko ir šypsodamasi žvilgčiojo jai į akis. 

Hanka kone pasiuto iš pykčio, kad negalėjo jos 
įveikti. 

Užtat visą vakarą kibo prie visų dėl menko nieko, 
gulti visus anksčiau nuvarė, nes ryt Didysis ketvirta- 
dienis ir reikės imtis tvarkytis. | 

Ir pati atsigulė anksčiau negu paprastai, tačiau il- 
gai naktį negalėjo užmigti ir, išgirdusi šunis pašėlusiai 
“ lojant, išėjo į kiemą. 

Jagnos troboj dar tebebuvo su šviesa. 

— Vėlu jau, gaila gazo, dykai jo niekas neduo 
da! — suurzgė priemenėj. 

— Deginkit ir jūs, kad ir visą naktį! — atsakė jai 
pro duris. 

Ir vėl taip papyko, kad tik po pirmųjų gaidgysčių 
užsnūdo. 

O anksti rytą, tik auštant, Juzė, kad ir didžiausia 
miegalė būdama, pati pirmutinė pašoko iš lovos, primi- 
nė, kad reikia važiuoti pirkinių, ir nubėgo žadinti ber- 
nų, kad kinkytų arklius, o paskui net labai įžūliai ėmė 
smarkauti, kai Hanka liepė Petrekui pakinkyti i vežimą 
bėrąją. | 

— Aš kryplėse ir akla kumele nevažiuosiu! — Iė- 
kė žliumbdama.— O ką, ar aš kokia ubagė, kad mėšli- 
nėm kryplėm mane vežiotų? Juk mieste visi žino, kieno 
aš duktė! Tėvas niekad to nebūtų leidęs... 

Tokį pakėlė pragarą, kad pagaliau ir laimėjo, ir iš- 
važiavo gražiaisiais ratais, pora arklių, su bernu ant. 
priekinės sėdynės, kaip kad gaspadinės paprastai va- 
žinėdavo. 

— Ir raudono nupirk, ir auksinio, ir kokių tik bus 
popierių! — šaukė jai pavymu Vitekas iš darželio, kur 
jis nuo pat aušros kapojo grumstus ir pureno žemę, 
nes Hanka dar šiandien žadėjo pasėti ten rasodą. O 
gaspadinei kiek ilgiau užtrukus troboj ir nesirodant, 
jis bėgo į kelią ir drauge su kitais berniųkais barbeno 
patvoriais, nes varpai nuo.pat ryto buvo aptilę, kaip 
kad paprastai kiekvieną Didįjį ketvirtadienį. 

Oras nusistovėjo toks kaip vakar dieną; tik šiandien 
buvo kažkaip liūdniau ir tarytum tyliau. Naktį buvo 
šalna, tad rytas kėlėsi pražilęs rasomis, ūkanotas ir šal- 
tas, ir net gerokai dienai išaušus, vis dar tebečvireno 
kregždės ant stogų susigūžusios, ir garsiau gageno žą- 
sys, išvarytos į tvenkinį, bet kaimas vos išaušus paki- 
lo ant stačių kojų. 

Ligi pusryčių buvo dar toli, o jau kilo sąmyšis ir 
judėjimas, vaikai, išvyti iš trobų, kad nekliudytų, la- 
kstė keliais, barbendami ir barškindami klebekliais. 

Reta kuri buvo nuėjusi mišių, kurios šiandien buvo 
laikomos be vargonų ir be varpų. 

Nes artinosi jau pats paskutinis laikas imtis šven- 
tėms tvarkytis, o svarbiausia keptis duoną ir minkyti 
tešlą kepiniams ir prašmatnioms bandelėms, tad kone vi- 
sose trobose langai ir durys buvo aklai uždarinėti, kad 
nesušaltų tešlos, krosnyse spragsėjo ugnis, o iš kaminų 
į apsiniaukusį dangų smelkėsi dūmai. 

Tvartuose baubė galvijai, grauždami iš alkio lovius, 
kiaulės knisosi darželiuose, vištos kapstėsi ant kelių, 
o vaikai dirbo ką tik užsimanydami — kibo vieni ant- 
riems į čiupras ir lipinėjo į medžius varnų lizdų, mat 
nebuvo kas juos sudraudžia, nes visos moterys taip bu- 
vo užsiėmusios, — minkė, tešlą, ritino kepalus, klojo 
duknomis auseklius ir minkytuvės su tešla, kišo pyra- 
gus į krosnis,— jog tarytum visą pasaulį užmiršo, tik 
+ūpinosi, kad nesuzmektų ar nesudegtų pyragai. 

Ir visur dėjosi tas pats: pas malūninką, pas vargo- 
ninką, klebonijoj, pas ūkininkus ir pas trobelninkus, 
nes kad ir vargingiausieji, o vis turėjo paruošt sau šio 
to šventėms, nors ir patikin paėmę ar už paskutinį 
puspūrį, kad tik galėtų vieną kartą per metus, per Ve- 
lykas, lig sočiai privalgyti mėsos ir įvairiausių skanės- 
tų. 

O kadangi ne visų pirkios buvo su duonkepėmis 
krosnimis, tai soduose tarp trobų sukiojosi merginos 
su glėbiais pliauskų, O tarpais ties tvenkiniu pasirody- 
davo miltuotos, atsilapojusios moterys ir tarytum alto- 
Iėlius per procCesiją atsargiai nešdavosi didžiules lentas 
ir geldas, pilnas duknomis apklotų pyragų. 

Net ir bažnyčioje virė darbas: klebono bernas vežė iš 
miško eglaites, o vargoninkas su Roku ir su Jambro- 
žiu rengė Viešpaties Jėzaus grabą. 

Rytojaus dieną, penktadienį, darbas dar labiau įsi- 
smagino, tad maža kas bemaitė vargoninko sūnų Jasių, 
kuris iš klasių parvažiavo švenčių ir vaikštinėjo po kai- 
mą, žvilgčiodamas tiktai pro langus, nes nei užeiti pas 
ką, nei pasikalbėti su kuo nebuvo įmanoma. 

Kur čia tau! Nė įeiti nejeisi į jokią troba, nes visur 
kiemai, o net ir sodai buvo užgriozdinti spintomis, 10- 
vomis ir visokiais rakandais, mat šiandien visu smarku- 
mu baitino pirkias, šveitė grindis, prieš trobas švariai 
valė šventus paveikslus, sustatytus pasieniais. 

Ir visur buvo toks judėjimas, toks sąmyšis, tokia 
skuba, kad visi lakstė tekini, vienas antrą dar rafindami 
skubėti ir vis didesnę maišatį keldami; net ir vaikus 
ikinkė į darbą — kuopti purvo iš kiemų ir geltonu smė- 
liu takų barstyti. 

O kadangi pagal seną paprotį nuo penktadienio ry- 
to ligi sekmadienio nederėjo valgyti šilto viralo. tad 
alko visi po truputį Dievo garbei, tenkindamiesi sau- 
sa duona ir keptomis bulvėmis. 

Aišku, tomis dienomis ir pas Borynus viskas buvo 
kaip ir pas kitus; gal tiek skirtumo, kad daugiau ran- 
kų „prie darbo ir mažiau rūpesčio dėl pinigo, užtai jie 
anksčiau už kitus baigė ruošą. 


Penktadienį, pačia sambrėška, Hanka su Petreku 
baigė baltinti kambarius ir trobą, tad ėmė skubiai praus- 
tis ir rengtis bažnyčion, nes kitos moterys jau ėjo i 
pamaldas, — dalyvauti padedant į grabą Jėzaus kūną. 

Krosnyje ūžė smarki ugnis, o katile, kurį ir dviese 
nelengva buvo pakelti, virė visas kiaulės kumpis, grei- 
tomis vakar parūkytas; mažesniame puode parpėjo ver- 
damos dešros. Troboje sklido tokie kvapai ir taip vė- 
rė šnerves, jog Vitekas, kuris sėdėdamas tarp vaikų 
kažka drožinėjo, vis traukė orą nosimi ir dūsavo. 

Palei krosnį, pačioje liepsnos šviesoje, draugiškai 
sėdėjo Jagna su Juze ir uoliai dažė kiaušinius, kiek- 
viena slėpėsi ir skyrium dėjo savo, kad tik labiau kitą 
viršytų. Jagusė savo dažomus kiaušinius visų pirma 
nuplovė šiltu vandeniu ir sausai nušluosčiusi lipdė ant 
jų įvairius raštus iš lydyto vaško, 0 po to paeiliui lei- 
doc į tris puodelius su verdančiu vandeniu. Tai buvo 
kruopštus darbas, nes vaškas vietomis nenorėjo laikytis 
arba kiaušiniai trynėsi rankose ir sproginėjo virdami, 
Det pagaliau nudažė jų daugiau negu puskapį ir kad 
ims viena antrai rodyti ir girtis gražiau. numargintaisi 

Kur ten Juzei lygintis su Jaguse! Rodė savo, virtus 
su rugių daigais ir svogūnų lukštais, geltutėlius, išmar- 
gintus baltais lamstais ir tokius dailius, kad reta kuri 
taip mokėtų, bet išvydusi Jagusės, išsižiojo nustebusi 
ir pagavo ją liūdesys. Kurgi ne! Juk net akys raibo: 
buvo raudonų, geltonų, violetinių ir it lino žiedas Žy- 
drų, o aht jų primarginta tokių dalykų, kad stačiai ne- 
patikėtum: gaidžiai, giedą ant tvorų, kituose žąselės 
šnypšė ant purvyne drybsančių kiaulių, vėl kitur pul- 
kas baltų karvelių ant raudono lauko, o kiti su tokiais 
lamstais ir raštais, tarsi ant šalčio išmargintų stiklų. 

Stebėjosi visu tuo, žiūrinėdamos vėl ir vėl, o kai 
Hanka su Jagustynka grįžo iš bažnyčios, taip pat ėmė 
žiūrėti, tačiau nieko nepasakė, tik senė, apžiūrėjusi 
visus, sušnibždėjo nustebusi: 

— Iš kur tau ir eina šitai?.. Na, na... 

— Iš kur?.. Ogi šiaip iš galvos į pirštus ateina! 

Ji buvo labai nudžiugusi! 

— Klebonui reiktų keletą nunešti! 

— Rytoj šventins, tai paduosiu jam, gal paims... “ 

— Tokie čia dyvai, kad klebonas bus jų nematęs!.. 
Didžiai nustebs mat!..— pašaipiai burbtelėjo  Hanka, 
Jagnai išėjus į savo galą. Buvo jau vėlu. 

Ir kaime visi ilgai tą naktį vakaIrojo. 

Buvo apsiniaukę ir tamsu, nors ramu; tik malūnas 
įkyriai dardėjo, o trobose kone ligi pat vidunakčio švie- 
tė langai, tad šviesa gulė ant kelių ir virpėjo tvenki- 
nyje draug su vandeniu: žmonės mat taisėsi šventadie- 
"nę aprangą ir ėjo visokią Iuošą. . 

Šeštadienis išaušo visiškai šiltas ir: skystų miglų ap- 
suptas, tačiau kažkodėl taip linksma buvo lauke, kad 
žmonės, nors ir pavargę po vakar dienos darbų, gy- 
vai kėlėsi vėl iš naujo triūsti ir rūpintis. 

O priešais bažnyčią netrukus viskas ėmė net dre- 
bėti nuo šūksmų ir lakstymo, nes toks jau buvo pra- 
amžinas paprotys, kad kiekvieną Didįjį šeštadienį rin- 
kosi iš pat ryto laidoti avižinio kisieliaus ir užkasti sil- 
kės, tų didžiausių vargintojų per Gavėnią. Nebuvo nei 
bernų, nei vyresniųjų, tad susitarė vieni piemenukai, 
tik Jasiaus Griovos vadovaujami, nutvėrė kažkur di- 
delį puodą kisieliaus ir pridėjo į jį dar visokių šlykš- 
tybių. 

Vitekas leidosi įkalbamas ir nešė ant nugaros puo- 
dą sūrdėtyje, o antras berniukas greta vilko už virvės 
silkę, nudrožtą iš medžio. Kisielius su silke ėjo poroj 
prieky, o paskui juos visa kirbinė kitų, barbendami, 
klekendami ir rėkdami kiek tik gerklės leido. Jasius 
vedė juos.visus, nes, kad ir apykvailis ir lepšis būda- 
mas, išdaigoms turėjo gerą galvą ir sugebėjo jas krėsti. 
Eisena apėjo tvenkinį ir ties bažnyčia buvo jau besu- 
kanti/ į tuopų kelią, kur turėjo būti laidotuvių apei- 
gos, tik staiga Jasius taip šveitė kastuvu per puodą, 
jog tas subyrėjo skeveldromis, o kisielius su šlykšty- 
bėmis apipylė Viteką. 

Kilo tokia linksmybė, jog kiti net griuvinėjo ant ke- 
lio, bet Vitekas papyko ir stačiai dykom rankom puo- 

lė Jasių, paskui susimušė ir su kitais, kol pagaliau iš- 
trūko ir baubdamas nurūko į trobą. 

Dar ir Hanka pridėjo jam nuo savęs už visiškai .su- 
bjaurotą švarkelį ir išvarė į girią parnešti bruknių ša- 
kelių ir pataisų. | 

Ir Petrekas pasijuokė iš jo, nepasigailėjo ir Juzė, 
uoliai barstanti smėliu plačius tarputvorius ligi pat 
kelio; smėlio parsivežė nuo kapinių, nes ten buvo gel- 
toniausias; nubarstė visą kiemą ties priebučiu ir ta- 
kelį pašalėj, tad visą trobą apjuosė tarytum geltonu 
patiesalu. 

O Borynos pirkioj jau ėmė taisyti Velykų stalą. 

Troba buvo išplauta ir smėliu pabarstyta, langai ir 
sienos švarios, nuo paveikslų nuvalyti voratinkliai, 
o Jagusės lova gražiai apklota skara. 

Hanka su Jaguse ir Dominikiene, kad ir nesikalbė- 
damos tarpusavy, po galiniu langu, šalia Borynos 10- 
vos, pastatė didelį stalą, apklotą plonyte, baltute stal- 
tiese, kurios kraštus Jagusė aplpdė plačia raudonų kar- 
pinių juosta. Vidury, tam krašte, kur nuo lango, pasta- 
tė kryželį, -padabintą popierįinėmis gėlėmis, o priešais, 
amt apverstos čerpės, padėjo avinėlį, taip išmoningai 
Jagnos iš sviesto padarytą, jog atrodė kaip gyvas; tu- 
Tėjo akis, įspaustas iš rožančiaus žirnelių, uodega, au- 
sys, nagos ir vėliavėlė buvo iš raudonos supašytos Vil- 
nos. Tik po to pirmu ratu gulė pitliuotos duonos kepalai 
ir kvietiniai pyragai, su pienu užmaišyti, su sviestu 
minkyti, paskui ėjo geltonutėljai, razinų it vinių prika- 
linėti papločiai; buvo jų ir mažesnių, -skirtų Juzei ir 
vaikams, buvo ir tokių skanumynų su sūriu ir su kiau- 
šiniais, apibertų cukrum ir saldžiom aguonom, o galiau- 
siai pastatė didelį dubenį su ritiniu dešrų, apdėtų nulup- 
tais kiaušiniais, ir keptuvėj visą kumpį bei geroką 
gabalą galvos vyniotinio; ir viskas buvo padabinta mar- 

gučiais; dabar belaukė Viteko pareinant, kad galėtų 
apkaišyti žaliomis bruknių šakelėmis ir apjuosti visą 
stalą pataisais. 

Tik baigė, o čia jau ir kaimynės ėmė pamažėli rink- 
tis, nešdamos kiekviena savo su dubenimis, geldomis ir 
čerpėmis, ir dėjo viską ant suolo palei stalą, mat kuni- 
go buvo liepta rinktis su velykiniais valgiais tik pas 
keletą kur stambesnių ūkininkų, nes visų apvaikščioti 
neturėjo laiko. 

Lipcai būvo čia pat, tad šventindavo pačioj pabai- 
goj, dažnai jau temstant. 

Išsiskirstė ilgai neužsiplepėjusios, nes norėjo spėti 
nueiti į bažnyčią,. į ugnies ir vandens pašventinimo. apei- 
gas, pirma užliejusios židinius namuose, kad paskui, 
grįžusios iš bažnyčios, vėl juos pakurtų tąja nauja, 
švęsta ugnimi. 
* Ir Juzka ten nulėkė, pasiėmusi vaikus. 

Bet užsibuvo gana ilgai, nes jau pačiu dienovidžiu 
tegrįžo moterys, atsargiai dengdamos nuo vėjo ir sau- 
godamos bažnyčioj užžiebtas žvakes. 

Juzė parnešė pilną butelį vandens ir ugnies, kuria 
Hanka tučtuojau pakūrė jau sudėtas malkas ir pirmoji 
nugėrė švęsto vandens, iš eilės duodama visiems, — 
mat jisai saugojo nuo gerklės ligų — o paskui pašla- 
kstė juo gyvulėlius ir vaisinius medelius sode, nes tai 
didino derlių ir lengvino galvijams vesti. 

O paskui, matydama, kad nei Jagna, nei kalvienė 
nepasirūpina seniu, nuprausė jį šiltu vandeniu, sušu- 
kavo susivėlusius plaukus, pervilko jam marškinius ir 
guolį. Boryna leido daryti viską, nepasijudino nė kar- 
to; kaip ir visuomet gulėjo įsižiūrėjęs į save ir negy- 
vas... 

Tuoj po vidudienio kaime pasidarė tarytum šventė, 
vieni kiti dar tebebaigė prastesniuosius darbus, bet dau- 

guma jau rengėsi šventadieniškai, šukavosi, prausėsi 
ir šveitė vaikus, užtat ne viena troba plyšo nuo gyny- 
bos šauksmų. 

Ir nekantriai laukė kunigo, kuris tik prieš sutemas 
parvažiavo iš dvarų ir tuoj pasirodė kaime, apsivilkęs 
kamža. 

Vargoninko Mykolas nešė jam iš paskos dubenį su 
švęstu vandeniu ir šlakstytuvą. 

Hanka net į kelią išėjo jo pasitikti. 

Jis skubėjo, greit įpuolė į trobą, sukalbėjo maldą, 
pašlakstė Dievo dovanas ir pažvelgė į pamėlynijusį, 
apšepusį Borynos veidą. 

— Neina geryn? Ką? 

— Taigi, žaizda beveik užgijusi, o jam nė kiek 
ne geriau. 

Kunigas pašniaukštė tabokos, perbraukė akimis per 
susispietusius tarpdury ir priemenėj. 

— Kur tas berniukas, kur man gandrą pardavė? 

Juzė iš už krosnies išstūmė į vidurį trobos susigė- 
dusį Viteką. 

— Še griveną, tau nusisekė, vištas taip vaiko iš 
daržo, kad nė vienos nelieka!.. O rytoj -kurios pas vy- 
rus eisit? į 

— Bent pusė kaimo rengiasi!.. 

— Tai ir gerai, kad tik santaikoj ir ramiai, 0 į re- 
zurekciją ateikit, dešimtą valandą pradėsiu, sakau: de- 
šimtą! O kuri miegos bažnyčioj, tą Jambrožiui liepsiu 
išvesti! — rūsčiai pridūrė išeidamas. 

Sujudo paskui jį visu būriu, lydėdami pas malt- 
ninkus. | 

Vitekas, rodydamas Juzei sidabrinę griveną, piktai 
sušnibždėjo: 

— Neilgai jau mano gandrelis klebono vištas vai- 
kys, ne!.. 

Nubėgo juodu kas sau, nes tuo tarpu gaspadinė 
grįžo į priebutį. 

' Temo iš lėto, sambrėškis tylutėliai biro žemėn, skan- 
dindamas sodus, namus ir aplinkinius laukus žydroj, 
vos perregimoj blandoj; kur ne kur bolavo prie žemės 
prikritusių trobų sienos ir pro sodus virpėjo užžiebti 
"žiburiai, o aukštybėse, šviesiame danguje, blizgėjo blan- 
kus jauno mėnesio pjautuvas. 

Kaimas apsisiautė šventadieniška tyla ir sutemomis, 
viršum trobų iškilusioj bažnyčioj sužėrėjo visi langai, 
ir pro didžiules atdaras duris veržėsi plati šviesos juos- 
ta. | 

Netrukus sudardėjo pirmieji vežimai, privažiavo prie 
šventoriaus, ir iš tolimesnių kaimų žmonės būriais ėmė 
rinktis, o ir iš Lipcų trobų vis ėjo bažnyčion, nes daž- 
nai pro atidarinėjamas duris į nakties tamsą kraičiojo 
šviesos juosta, skęsdama tamsiame tvenkiny; šiltame, 
migiotame ore sklido trepsenimai ir slopinami pasikal- 
bėjimai. Sveikinosi ant kelio, nepažinę vieni antrų 
naktį, ir sakytum kokia upė pamažėli ir be paliovos 
vis labiau tvindami, traukė prisikėlimo. 

Borynų namuose ūkio saugoti pasiliko tik šunes, se- 
nis Bylica ir Vitekas drauge su Klombų Maceku uoliai 
drožinėjo gaidelį, kurį žadėjo nešioti, eidami dinguso 
rinkti 1. 

Visų pirma Hanka išsiuntė bažnyčion Juzę su vai- 
kais ir berną; pati žadėjo kiek vėliau nueiti. Buvo jau 
apsitaisiusi, tačiau delsė, tarytum ko laukdama, vis 
stoviniavo priebuty ir sergėjo kelią. Tik tada, kai išė- 
jo Jagna su kalviene ir kai išgirdo, kad kalvis. su vaitu 


' Lenkų kaimiečių senas paprotys: antrąją Velykų dieną jauni- 
mas dainuodamas vaikšto po kaimą ir laistosi vakėeniu; kas nenori 
būti aplietas, turi „atsipirkti“ — duoti dinguso: kiaušinių, dešros ir 
pan. - 

nuėjo link bažnyčios, ji grįžo į trobą, kažką tyliai įsa- 
kiusi seniui Bylicai. Jis atsistojo saugoti tarputvoriuo- 
se, 0 ji pirštų galais įslinko į Borynos kamarą... Po gero 
pusvalandžio išėjo iš ten, kažkaip rūpestingai segio- 
damasi kikliką; jos akys žėrėjo ir rankos virpėjo. 

Pakalbėjo kažką, ko niekas nesuprato, ir nuėjo pri- 
sikėlimo. | 

7 
Vv 

Keliuose buvo tuščia ir tamsu, trobose geso Žibu- 
riai ir ėjo jau paskutinieji žmonės, tik bažnyčios aikš- 
tė buvo tirštai pristatyta vežimų su iškinkytais arkliais, 
tamsoje .girdėjai vien kanopų trepsėjimą ir prunkšti- 
mą, o šalia varpinės juodavo dvarų karietos. | 

Hanka bobinčiuj dar kartą pasigraibinėjo apie kik- 
liką ir, nuleidusi skarą ant pečių, ėmė smarkiai spraus- 
tis į priekinjus suolus. 

Bažnyčia jau buvo tartum grūste prigrūsta, susispau- 
dę Žmonės gumulavo ir -kunkuliavo nelyginant van- 
duo, ošdami maldomis, atsidūsėjimais, pasveikinimais, 
kosėjimais, ir siūbavo nuo sienos iki sienos taip, jog 
nuo tos spūsties svyravo į suolus sukaišiotos vėliavos 
ir eglutės, kuriomis buvo: apkaišytas altorius ir visos 
sienos. 

Tik spėjo ji nusigrūstė'į savo vietą, 0 -čia ir klebo- 
nas iš zakristijos išėjo pamaldų laikyti, ir beregint iš 
spūsties ėmė veržtis galsūs: atodūsiai ir plačiai skečia- 
mos rankos. Klaupėsi Žmonės nuolankiai, vis labiau 
spausdamiesi, ir visa minia atsidūrė keliaklupsčia, pe- 
tis prie peties, siela prie sielos, lyg koks laukas, nuso- 
dintas galvomis, ir vien akys ribėjo tame kiek siūbuo- 
jančiame žmonių rėžyje ir skrido tarsi drugiai lengvai 

plevendamos prie didžiojo altoriaus, į tą statulą, į pri- 
sikėlusįjį Kristų, kuris stovėjo nuogas, sukruvintas, 
žaizdotas, vien raudona skraiste prisidengęs, su vėlia- 
vėle rankoje. 

Staiga bažnyčią apsiautė tyla lyg pavasario vidudie- 
nį, kai saulė kepina, vėjas nurimsta ir palinkę javai 
šnekasi varpomis, ir tik kažkur aukštai, žydroj padan- 
gėj, saldžiai skamba vieversių giesmės... 

Skendo maldoje po truputį, iš lėto, ir jau visur kru- 
tėjo lūpos, ir poteriai su atodūsiais tylutėliai, bet vis 
sodriau šlamėjo, tarytum tas lietutis, šnarenąs į lapus; 
galvos linko vis žemiau, tarpais iš kažkur ištrūkdavo 
aimana, čia vėl kažkieno rankos maldaujamai tiesda- 
vosi į altorių, čia vėl sučirpdavo gaili, it mažo paukš- 
telio, rauda minioje, kuri nelyginant žemučiai kerai 
ebaimingai glaudėsi aukštų ir tamsių it praamžina giria 
skliautų -šešėlyje, nes kad ir žėrėjo altoriai, bažnyčią 
gulė tirštas santėmis, mat pro langus, o labiausiai pro 
didžiules atviras duris spraudėsi juoda naktis ir iš už 
debesų žvilgčiojo blankus mėnulio pjautuvas. 

Viena tik Hanka negalėjo susikaupti melstis, vir- 
pėjo viduje, tokia RT tarsi dar tebebūtų ten, 
uošvio kamaroj. 

Šiurpas ją krėtė, ji jautė ant rankų berlią grūdų 
vėsą ir vis gūžčiojo pečius, norėdama pajusti tarp krū- 
tų iglaustą ryšulėlį. 

Taip ją išblaškė džiaugsmas ir drauge kažkokia bai- 
mė, jog dažnai rožančius slydo jai iš pirštų, ji miršo 
maldos žodžius, vadžiodama liepsnojančiomis akimis po 
minią ir nieko nepastebėdama, nors šalimais sėdėjo Ju- 
zė, Jagusė su motina ir kitos. 

„Suoluose šalia altoriaus meldėsi iš knygų Rudkos 
bei Modlicos ponios ir Vulkos panelės, o ponai stovė- 
jo zakristijos tarpdury, kažką šnekučiuodamiesi, ant 


134 


altoriaus pakopų, iš tolo, stovėjo malūninkienė ir vaI- 
goninkienė, labai išsišvietusios. O prie grotelių, ten, kur 
buvo vieta pirmiesiems Lipcų gaspadoriams, kurie vi- 
suomet per pamaldas budėdavo, baldakimą nešiodavo 
ties kunigu ir jį už parankių vedžiodavo per procesijas, 
dabar susiplakę į krūvą klūpojo kitų kaimų vyrai, ir 
vargais negalais begalėjai tarp jų įžiūrėti vaitą, šal- 
tyšių ar raudoną kalvio makaulę. 

Ne vienos moteriškės akys skrido tenai, su ilgesiu 
ieškodamos savųjų... bet veltui: ten buvo Dembicos, 
Volios, Žepkų vyrų, buvo visos parapijos vyrų, - tik 
lipciečių tenai nebematė, tik tų pačių pirmųjų šiandien 
nebebuvo. Užtat suspurdėjo moterų širdys nelyginant 
pabaidyti paukščiai, ne viena galva raudodama prie 
žemės pripuolė, ne viena gaili aimana išsiplėšė iš 
spūsties, o skausmingi našlaičio dalios prisiminimai 
degino gyva ugnimi. 

Kurgi ne! Didžiausios visų metų šventės, Velykos, 
ir tiek svetimų Žmonių prisirinkę, ir visų veiduose, kad 
ir kiek sukritusiuose nuo pasninko, tvyro džiaugsmas, 
jie pučiasi, didžiuojasi išsigašinę, šakojasi bažnyčioj lyg 
kokie ponai, įžūliai vadžioja akimis, pirmas vietas 
užima, o anie, Lipcų vargdieniai, ką dabar veikia, ką? 
Kalėjime, tamsiuose rūsiuose alkani ir sušalę karčią 
nuoskaudą kremta, širdgėla minta ir ilgesiu... 

Visiems gyviams džiaugsminga diena išauš, tik ne 
jiems... nuskaustiems vargšeliams... Visi drauge pargrįš 
į trobas džiaugsmingai leisti švenčių, naudotis poilsiu, 
valgiu, pavasario saule, bičiuliškai šnekučiuotis, kaip 
ponas Dievas liepęs, tik ne tos apleistos Lipcų našlai- 
tės... 

Pačios vienos, įskaudusios, pagužomis išsiskirstys į 
tuščius namus ir su ašaromis ragaus velykinių pyragų, 
o drauge su ilgesiu, su rūpesčiais miegoti atguls. 

O Jėzau mano, Jėzau! Draskėsi gailesčiai, nusmaug- 
tos raudos skraidė aplink Hanką, net ji atsipeikėjo, stai- 
ga išvydusi pažįstamus veidus ir ašarų pritvinusias 
akis... Net Jagusė nukorė galvą ant knygos ir lašino 
sunkias ašaras į baltus lapus, o motina ėmė ją baks- 
noti, versti, kad atsipeikėtų, bet kur tau! Ar galėjo ji 
nurimti, jei Antanas įsmigo jos atmintin kaip gyvas, 
ji kaip tąsyk, per Kalėdas, girdėjo karštą jo balsą, ir 
jai pasirodė, kad jis klūpo greta, glausdamas galvą prie 
jos kelių... tad ir suspaudė gailis širdį, ir ašaros pačios 
pabiro nuo staigaus ilgesio... 

Laimė, kunigas pradėjo pamokslą ir bažnyčioje kilo 
triukšmas, nes žmonės kėlėsi klūpoję, vis labiau spaus- 
damiesi prie sakyklos ir atkragine galvas į kunigą, ku-, 
ris pasakojo apie Viešpaties kančią ir kaip tie bjaurūs 
žydpalaikiai jį nukryžiavo už tai, kad atėjo pasaulio 
išganyti, kad nuskriaustiesiems norėjo teisybės, kad 
varginguosius užstojo. Taip jis graudžiai tas Viešpaties 
nuoskaudas žmonių akims rodė, jog net karšta darėsi, 
ir ne vieno vyro kumštis gniaužėsi keršyti, o bobų pa- 
dermė balsu žliumbė, darydama tvarką aplink nosis. 

ligai mokė, viską aiškiausiai išdėstė, net kai kuriems 
akvs jau ėmė merktis, snaudulio pavergtos, o kerčiose 
žmoneliai jau kaip reikiant snūduriavo; tačiau galop 
jis kreipėsi tiesiai į Žmones ir, išsilenkęs iš sakyklos, 
ėmė smarkiai grūmotį kumščiais ir šaukti, kad kiekvie- 
ną dieną, kiekvieną valandą ir kiekvienoj vietoj Jė- 
zus kankinamas mūsų nuodėmių, žudomas mūsų pyk- 
čio, 'bedievystės ir neklusunumo Dievo įstatymams, kad 
kiekvienas žmogus jį kryžiuoja savyje, nežiūrėdamas 
jo žaizdų ir švento kraujo, pralieto dėl mūsų išgany- 
mo! 

Tai kad prapliupo verksmu visi žmonės, ir raudos, 
kukčiojimai it viesulas nusiaubė bažnyčią širdį virpi- 

nančia aimana, net kunigas liovėsi kalbėjęs. Tik kai 
jau vėl aptilo, jis ėmė toliau sakyti, bet dabar jau 
džiaugsmingai ir sustiprindamas, apie Viešpaties prisi- 
kėlimą. Apie tą pavasarį, kurį Viešpats iš didžios savo 
malonės kasmet nuodėmingam Žmogui teikia ir teiks li- 
gi to laiko, kol Jėzus vėl grįš į pasaulį gyvųjų ir miru- 
siųjų teisti, išdidžiųjų nužeminti, nuodėmingųjų į pra- 
garo ugnį amžinai nutrenkti, o teisingųjų savo dešinėje 
pasisodinti amžinoj garbėj! Ir ateis tas laikas, kai visos 
neteisybės liausis, visos nuoskaudos bus atlygintos, o 
kenčiančiųjų raudos nutils, iž piktas nebeviešpataus... 

Ir taip karštai jis tai sakė, taip širdingai, jog kiek- 
vienas žodis tarytum saldybė liejosi į širdis ir it saulė 
šildė sielas, visus apglėbė nuostabi malonė, tik Lipcų 
žmonės suvirpėjo iš gailesčio ir skriaudų atsiminimai 
taip skausmingai sugniaužė jiems širdis, jog prapliupo 
visi bendru verksmuų, šauksmais, kukčiojimais ir puolė 
kryžium ant grindų, gailia aimana, aEaEmIASS širdgėla 
maldaudami pasigailėti ir išgelbėti... 

Užvirė bažnyčioi, kilo bendras verksmas ir šauks- 
mai, tačiau beregint kiti susiprato ir ėmė kelti Lipcų 
moteris, sodinti jas ir stiprinti gerais žodžiais, o gerasis 
kunigas, šluostydamasis rankove ašaras, šaukė, kad 
Viešpats Jėzus tuos mėgina, kuriuos myli, kad nors 
jie ir nusikaltę, bausmė greit pasibaigsianti, tegu tik pa- 
sitikį Viešpaties gailestingumu, ir beregint pargrišią jų 
vyrai... 

Nurimo po tų žodžių, gerokai joms palengvėjo, 1T 
pasitikėjimas įžengė į jų širdis. 

O kai tučtuojau po to kunigas užgiedojo prie al- 
toriaus prisikėlimo giesmę, kai vargonai sugriaudė iš 
visų jėgų, kai varpai suskambėjo per visą pasaulį, 
o klebonas su Švenčiausiuoju sakramentu ėmė leistis 
į žmones, eidamas mėlyname smilkalų debesyje ir var- 

pų skambesyje — iš visų gerklių išsiveržė giesmė, mi- 
nia susiūbavo, deginanti įkvėpimo vėtra išdžiovino aša- 
ras ir pagavo sielas taip, jog staiga visi drauge, tarsi 
kokia žmonių giria, įsisiūbavusi ir vienu didžiu balsu 
giedanti, sujudo procesija paskui kunigą, kuris laikė 
iškėlęs monstranciją ir ji lyg aukso saulė žėrėjo viI- 
šum galvų, tarytum spinduliuojanti saulė pamažėli plau- 
kė pro nesuskaičiuojamą spūstį, pro žėrinčias, vos be- 
matomas smilkalų dūmuose šviesas, apsiausta giesmių 
ir visų žmonių akių, ir visų širdžių su meile nešama... 

Ėjo aplink bažnyčią viduje, iš lėto, žingsnis po žin- 
gsnio, spausdamiesi baisioj spūsty ir iš visų jėgų giedo- 
dami, o vargonai vis gaudė, o varpai nesiliaudami 
skambino... 

Aleliuja! Aleliuja! Aleliuja! Užė bažnyčia, net mū- 
rai drebėjo, giedojo visų širdys ir gerklės, o liepsnin- 
gi, ugnies pritvinę balsai tarsi rojaus paukščiai skriejo 
didžiuliu džiaugsmo šūksmu, suko ratus po skliautais 
lyg apakę karšty ir plaukė į pavasario naktį, kažkur į 
saulę skrido, į platųjį pasaulį, ten, kur Žmogaus siela 
įkvėpimo pagauta tepasiekia... 

Kone prieš patį vidurnaktį baigėsi pamaldos, ir 
žmonės ėmė skubiai grūstis Jaukan. Tik Hanka dar pa- 
siliko, nes taip buvo įsimeldusi, taip ją paveikė ku- 
nigo žodžiai, tokį įkvėpė pasitikėjimą, o džiaugsmingos 
giesmės ir prisiminimai to, ką ji šiandien pasiekė, taip 
ją sustiprino, jog visą savo džiaugsmą dėjo Jėzui po 
kojų, meldėsi užmiršusi visą pasaulį. Tik Jambrožis 
žvangindamas raktus privertė ją išeiti iš jau tuščios 
bažnyčios. 

Net ir baimė -dėl Antano, kuri tiek laiko gyveno 
joje ir kiekviena proga staugė, dabar taIsi staiga išgai- 

šo — tokia ji pasijuto rami ir savimi pasitikinti. 

Dairėsi. saviškių, iš lėto traukdama į. namus, nes 

vežimai dardėjo vientisa grandine ir žmonės ištisais 
būriais ėjo šalikele, vas bematoma, nes mėnulis jau 
buvo nusileidęs ir lauke buvo tamsu. Palši debesys slin- 
ko aukštybėmis, kaskart uždengdami tamsiai mėlynus 
dangaus laukus, kuriuose mirgėjo tolimos žvaigždės. 

Naktis buvo šilta, tyli ir dėl sodrių rasų drėgna, 
nuo laukų traukė lengvutis vėjelis, prisigėręs arimų 
ir pelkynų vėsumos, o keliais sklaidėsi medum dvel- 
kiantys tuopų ir berželių kvapai. Žmonės kirbėjo tam- 
siame kaime, ir vienur kitur neužstoto tolio šviesoje 
sudūluodavo galvos; visur buvo girdėti žingsniai ir 
balsai, o šunes smarkiai puldinėjo iš tarputvorių, ir 
trobose šen bei ten ėmė Žybčioti žiburiai. 

Apžiūrėjusi praeidama tvartą ir kūtę, Hanka įėjo tro- 
bon. Ten jau visi rengėsi gulti. 

„Tegu tik pargrįžta ir gaspadoriauja, tai nė Žode- 
liu neprikišiu jam, kas buvo.— Taip nusprendė, reng- 
damasi gulti — O jei ir vėl susidės su ja?“ — pagal- 
vojo staiga, išgirdusi Jagną grįžtant savo galan. 

Atsigulė lovon, kurį laiką klausydamasi. Kaimas 
buvo tylus, tik nuo tolimų kelių sklido paskutiniųjų 
vežimų dardėjimas ir tuščiuose toliuose mirštantys bal- 
sai. 

— Jau gal Dievo nebūtų ir teisybės ant svieto! — 
sušnibždėjo rūsčiai, bet pristigo jai vieko svarstyti ir 
beregint įveikė miegas. 


——— —— -— — — — —— — — — — ——— —— 


Rytojaus dieną Lipcai sukilo labai vėlai. 

Diena jau skleidėsi tarsi žydra akis, dar miego gied- 
ravalkiu aptraukta, tačiau visiškai jau matoma ir žvil- 
ganti, o kaimas vis tebemiegojo. 

Nesiskubino šokti iš guolių, nors aušo Viešpaties 
prisikėlimo diena. Saulė beregint iškilo iš rytų ir sužė- 


139 


rėjo: tvenkiniuose ir rasose, plaukė aukštu, blankiu 
dangumi, tarsi savo šiluma ir šviesa visam pasauliui 
giedodama Aleliuja! 

Didžiulė ir spindulinga, ji kilo pro žemus rūkus, pro 
sodus, trobas ir laukus; netrukus sučiulbo paukščiai, 
smagiais balsais suskambo varpai, stošė girios, papūtė 
vėjas, suvirpėjo jauni lapai, o žemė taip sudrebėjo, 
jog tankūs javų želmenys tylutėliai susiūbavo ir rasos 
tarsi ašaros pabiro žemėn. 

Štai! Linksma diena mums prašvito! Kristus prisi- 
kėlė! Aleliuja! 

Prisikėlė jis, nukankintas ir žiauria mirtimi nužu- 
dytas! Prisikėlė ir.vėl gyvas, iš tamsybių, iš speigų, 
iš darganų pakilo mieliausias! Iš žiaurios mirties ištrū- 
ko, žmonių laimei įveikė kas neįveikiama ir štai šiuo 
pavasarišku laiku, šiuo vaisingu metu skrieja viršum 
žemės, toje šviesiausioje saulėje užslėptas, ir sėja ap- 
linkui linksmybę, žadina miegančius, prikelia mirusius, 
ištiesia sulinkusius, duoda vaisių bergždiesiems. 

Aleliuja! Aleliuja! Aleliuja! 

Štai kuo visas pasaulis skambėjo tą dieną. 

Tik Lipcuose buvo tyliau ir liūdniau negu kitais 
metais šiuo laiku. | 

Ilgai pamigo, nes jau tik geru pusryčių, saulei iš- 
kilus viršum sodų, trobose visi sujudo, sugirgždėjo | 
durys ir sutaršytos galvos žiovaudamos ėmė dairytis į 
orą, kuris švyksojo saulėje, skambąs vieversių čyrulia- 
vimu, nubaIstytašs jaunu žalumu. 

Ir Borynų pamigo. Viena tik Hanka truputį anks- 
čiau atsikėlė, prižadino .Petreką, kad rengtų vežimą ir 
arklį, Oo pati ėmė ruošti lauktuves. Tuo tarpu Juzė 
šveitė smarkiai rėkiančius vaikus, pati taip pat apsi- 
taisė šventadienio drapanėlėmis, o kieme, prie šulinio, 

Petrekas su Viteku baigė visai švariai praustis; senis 
Bylica žaidė su šuneliu priebuty, dažnai patraukdamas 
nosimi, — ar gal jau pjausto dešras. 

Švenčių papročiu nekūrė krosny ugnies, tenkinda- 
miesi šaltais valgiais. Hanka nešė juos iš tėvo galo, 
skirstydama į lėkštes, kad kiekvienam po lygiai tektų 
gabalas dešros, kąsnis kumpio, luitelis sūrio, kiauši- 
nių ir saldaus pyrago... 

Tik kai jau pati apsitaisė, tada šaukė visus prie 
valgio ir net Jagusės nuėjo; toji netrukus atėjo taip 
puikiai išsišvietusi ir tokia daili, jog atrodė tarsi aušra, 
o žydros jos akys kaip žvaigždės žėrėjo iš po švie- 
sių, lygiai sušukuotų plaukų. Bet ir kiti visi buvo -šventa- 
dieniškai apsitaisę, net akys raibo nuo spalvingų sijo- 
nų ir kiklikų, o ir Vitekas, kad ir basas, vilkėjo naują 
švarkelį su žibančiomis sagomis, kurias išsiprašė iš 
Petreko, o šis šiandien pasirodė su visai nematytais 
naujais drabužiais: vilkėjo tamsiai mėlyną žiuponą ir 
geltonai ir žaliai dryžuotas kelnes, buvo švariai nusi- 
skutęs, plaukus nusikirpęs vienodai kaip ir kiti, lygiai 
su kakta, marškinius susirišęs raudonu kaspinu, tad kai 
įėjo, visi nustebo dėl jo persimainymo, o Juzė net del- 
nais suplojo: 

— Argi Čia Petrekas*! Taigi tikroji motina tavęs 
nepažintų! 

— Rudžio odą nusimetė, tai vyras kaip žvakė... — 
pastebėjo Bylica. 

Bernas tik nusišypsojo, akimis sekiodamas Jagusę 
ir rydamas seilę, nes Hanka, pensižegnojusi balsu, ėmė 
vaišinti kiekvieną iš eilės degtine ir kvietė prie stalo. 
Apsėdo suolus, ir net Vitekas, kad ir nedrąsiai, pri- 
sėdo ant kraštelio. 

Ir valgė sau iš lėto, tyloje gardžiuodamiesi velyki- 
niais skanėstais, nes juk per tiek Gavėnios savaičių 

išsipasninkavo. Dešros buvo kvapios, gerokai įdėta čes- 
nakų, tad po trobą pasklido tokie kvapai, kad ir šunės 
ėmė sukaliotis tarp žmonių ir gailiai Cypauti. 

Niekas neatsiliepė, kol numarino pirmą alkį; šau- 
niai darbavosi, toje iškilmingoje valgymo tyloje sklido 
čiauškesiai, atsikvėpimai ir degtinės kliuksėjimai, mat 
Hanka niekam negailėjo, dar ir pati vertė gerti. 

— Ar greit važiuosim? — pirmas atsiliepė Petre- 
kas. | 

— O kad ir tuoj po pusryčių. 

— Jagustynka norėjo kartu su jumis į miestą, — 
įsiterpė Juzė. 

— Jei ateis laiku, tai važiuos; laukti nelauksiu. 

— Pašaro ar pasiimti? 

— Vienam kartui, vakare grįšim. 

Ir vėl valgė. toliau, ne vienam net žlibės išsprogo 
nuo to malonumo, veidai išraudo, o sotumas pritvin- 
dė širdis šilimos ir didžio džiaugsmo. Pamažėli valgė 
sau, apdairiai kimšdami, kad kuo daugiausia įtalpintų 
ir kiek galint ilgiau jaustų burnoj skanėstus. Ir tik Han- 
kai pakilus, visi taip pat ėmė keltis nuo dubenų su 
geroka našta pilvuose, o Petrekas su Viteku, ko nespė- 
jo suvalgyti, nusinešė į arklidę. 

— Tuoj kinkyk arklius! — įsakė Hanka ir, paruo- 
šusi vyrui ryšulį su Velykų stalo skanumynais, tokį, 
kad vos galėjo pakelti, ėmė rengtis į kelionę. 

Arkliai jau laukė prieš trobą, kai įpuolė uždususi 
Jagustynka. | 

— Bemaž teko jūsų laukti!.. L 

— Tai jau atsigavėjot? — gailiai atsiduso, patrauk- 
dama nosimi. | 

"— Atsiras dar ir jums šis tas, sėskit, užkąskit ko 
nors... 

Aišku, kad nereikėjo išalkusios vargšelės versti, 
taip įsikibo į valgį, nelyginant vilkas, ir šlavė viską, 
kas tik po ranka pasitaikė. 

— Viešpats Dievas žinojo, kam kiaulę sutverti! — 
sušnibždėjo kiek užvalgiusi— Tik tas nuostabu, kad 
nors jai gyvai leidžia liūge gulėti, negyvą uoliai deg- 
tinėje mirko! — juokavo saviškai. 

— Gerkit į sveikatą, tik greitai, nes laiko maža. 

Netrukus ir išvažiavo. Jau sėdėdama vežime, Han- 
ka kartojo Juzei, kad neužmirštų tėvo, tada mergina 
tuoj pat pritrupino įvairiausių dalykų lėkštėn ir nu- 
nešė. Neatsiliepė jos kalbinamas, net ir nepažvelgė į 
ją, bet ką jam burnon įkišo, tą godžiai suvalgė, žiū- 
rėdamas kaip ir visuomet savo negyvu žvilgsniu. Gal 
ir daugiau būtų valgęs, bet Juzei pabodo, tad išlėkė į 
kiemą pasižiūrėti, kaip kone iš kiekvienos trobos va- 
žiavo arba ėjo moterys su ryšuliais, net keliolika veži- 
mų dardėjo į miestą, o pagrioviais traukė virtine rau- 
donai apsitaisiusios moterys, ryšulėliais „ant kupros 
nešinos. 

O išaidėjus paskutiniems dardėjimams, kaimą užgu- 
lė nuostabiai liūdna tyla ir tuštuma; diena ėmė vilktis 
lėtai, nyku ir gūdu liko keliuose, nebuvo nei įprastų 
tuo metu dainų, nei Žmonių, tik keletas vaikų suka- 
liojosi prie tvenkinio, svaidydami akmenis į žąsis. 

Saulė kilo aukštyn, užlHiedama žemę šviesa, pasidarė 
šilta, net ir musės jau Zzvimbė po stiklus, kregždės pa- 
šėlusiai šaudė po vaiskų Orą, tvenkinys mirgėjo lieps- 
nose, o medžiai, tarsi sulydyti žalumu, žvilgėjo jau- 
nais lapeliais, skleisdami medaus kvapus; nuo didžiu- 
lių laukų, apsiaustų žydros, tarpais dvelkė vėsokas že- 
me kvepiąs pūsčiojimas ir skambėjo vieversių gies- 
mės: visas pasaulis alsavo pavasariška, tylia palaima, 

o nuo tolimų kaimų, vos beįžiūrimų, saulės ūkanose 
panirusių, tarpais skrido sodrūs šauksmai ir taukšėjo 
pistoletų šūviai. 

Tik Lipcuose buvo tuščia ir gedulinga, tartum po 
šermenų, tik girdyti paleisti galvijai landžiojo, kur tik 
norėjo, kasydamiesi į medžius ir būbaudami į žaliuo- 
jančius laukus. Lygiai tušti buvo tarputvoriai, lygiai 
ir atdaros priemenės, tik vietomis saulėtoje pusėje bal- 
tais pasieniais kai kas sėdėjo ir šildėsi, kitur vėl prie 
atviru langų šukavosi merginos, 0 senės, susėdusios alt 
slenksčių, utinėjo vaikus. 

Taip ir slinko mieguistos ir liūdnos tylos valan- 
dos, tarpais vėjas supurtydavo medžius, tie tylutėliai 
sušlamėdavo, lenkdamiesi ant pirkių ir tarsi baimingai 
žvilgčiodami į tuščias trobas, arba žvirbliai visu pul- 
ku čirškėdami pasikeldavo iš sodo į kelią, arba pa- 
sklisdavo trumpi šūksmai vaikų, vejančių varnas nuo 
viščiukų. “ 

Dieve brangiausias, ne taip būdavo anksčiau tokią 
dieną, ne taip!.. 

Saulė jau kopė į dienovidį, viršum kaminų, kai 
Rokas atkiūtino pas Borynus, aplankė ligonį, pasikal- 
bėjo su vaikais ir atsisėdo priebuty prieš saulutę. Skai- 
tė. sau kažką iš knygos ir atidžiai Žvalgėsi į kelius. 
Netrukus atėjo kalvienė su vaikais ir, aplankiusi tėvą, 
„ atsisėdo trobos pašalėje. 

— Jūsiškis ar namie? — paklausė Rokas, ilgai ty- 
lėjęs. 

— Kur tenl!.. Į miestą su vaitu išvyko. 

— Visas kaimas šiandien ten. 

— Žinia, bent Velykų skanėstais pasidžiaugs, varg- 
šeliai. 

— O judvi su motina nevažiavot? — paklausė Ro- 
kas išeinančią Jagną. 

— O kam manes ten reikia! — išėjo į tarputvorius, 
su ilgesiu žvelgdama į laukus. 

— Su nauju sijonu šiandien! — sušnibždėjo Magdė 
atsidūsėdama. | 

— Amžinatilsį motutės, ar nepažinai jo, ką? Ir 
karolius visus užsikabino ant kaklo, ir tuos didžiulius 
gintarus amžinatilsį Motutės! — 22 aiškino jai Ju- 
zė.— Tik skarelė jos... 

— Teisybė... tiek drabužėlių paliko amžinatilsį, tai 
mums nė paliesti jų neleido, o jai viską AS ir ji 
pučiasi sau dabar... 

— A jau, dar kažkada skundėsi Nastei, kad suplėkeę 
ir dvokia... 

— Kad jai taip velnio mėšlas kvepėtų! 

— Tegu tik tėvas pasitaisys, tuoj imsiu prašyti ka- 
rolių, puikios virtinės paliko, k kaip botagai ir kaip 
didžiausi žirniai! 

Magdė daugiau nebeatsiliepė; sunkiai atsidūsėjusi 
ėmė utinėti mažylį vaiką. Juzė taip pat nurūko kaž- 
kur į kaimą. Vitekas palei tvorą dar kažką triūsė prie 
gaidelio, o vaikai M su šunimis dūko priešais 
it Ss o Rokas lyg ir užsnūdo. 

— Ar baigėt lauko darbus? 

— Bulves tik pasodinom ir žirnius pasėjom. 

— Kiti ir to nepadarę! 

— Suspės dar; sakė, kad per Atvelykį paleis vyrus. 

— O kas toks žinąs tai pasakojo? 

— O daug kas kalbėjo bažnyčioj! Koziolienė ke- 
tina eiti pono prašyti... 

— Kvaiša, bene ponas juos kalina? 

— Kad užtartų, tai gal paleistų... 

— Užtarė jau ne kartą, ir nieko nepadėjo... 

— Kad tik norėtų, bet nenori, piktas ant Lipcų, ma- 
nasis sako...— staiga nutraukė, palenkdama sumišusį 
veidą prie vaiko galvutės, kurią laikė tarp kelių. Ro- 
kas veltui laukė kokio žodžio. 

— Tai kada Koziolienė ketina ten eitiė — paklausė 
jis smalsioi. 

— Tuoj po pietų ir eis... 

— Tiek tepelnys, kad pasivaikščios ir kitu oru pa- 
kvėpuos. | 

Ji nebeatsakė nieko, nes iš kelio į tarputvorius įėjo 
ponas Jackus, pono brolis, apie kurį buvo kalbama, 
kad truputį kvaišas, nes visuomet su smuiku vaikšti- 
nėjo, kryžkelėse po kryžiais griežė ir tik su žmonėmis 
bičiuliavosi. Ėjo sulinkęs, smuiku po pažastimi nešinas, 
įsikandęs pypkelę, liesas, aukštas, su geltona barzdele 
ir Jakstančiomis akimis. Rokas pakilo pasitikti. Matyti, 
buvo pažįstami, nes tuoj abu nuėjo prie tvenkinio ir 
ilgai ten sėdėjo ant akmenų, tyliai šnekučiuodamiesi. 
Jau seniai buvo nuskambinta dienovidžio, kai juodu 
išsiskyrė. Rokas grįžo į priebutį, tačiau buvo kažkoks 
apsiblausęs ir nelinksmai žiūrėjo. 


— Sumenko ponelis, vargiai bepažinau! — atsilie- 
pė Bylica. 
— Tai pažinojot iš seniau? — nuslopino balsą, 


žvilgčiodamas į kalvienę. 

— O kaipgi... Nemaža išdykavo, jaunas būdamas, 
nemaža... Nevidonas buvo merginoms... Volioj nė vienos 
nepraleisdavo... gerai pamenu, kokiais žirgais važinė- 
josi... kaip naudojosi... pamenu...— miknojo senis. 

— Sunkią atgailą už tai pasiėmė, sunkią!.. Tai pats 
būsi kaime seniausias, ką? 

— Jambrožis gal senesnis, nes, kiek tik pamenu, 
jis visuomet buvo senas. 

— Pats sakosi, kad giltinė jį užmiršusi! — pridūrė 
kalvienė. 

— Giltinė tai nė vieno neužmirš, tik ji vis dar pa- 
lieka, kad labiau išsistovėtų, nes kietas jis, žinia... iš- 
sisukinėja, kaip galėdamas... žinia...— tyliai  mikčiojo 
Bylica. 

Nutilo ilgam. 

— Pamenu, kai Lipcuose iš viso penkiolika gaspado- 
rių tebuvo, — vėl prašneko jis, nedrąsiai tiesdamas pirš- 
tus į Roko taboką. 

— O dabar keturiasdešimt gyvena! — padavė jam 
tabokine. 

— Ir nauji jau laukia dalybų, ar derlingi metai, ar 
ne, o Žmonės visuomet dera, žinia... o žemės nedaugė- 
ja... dar. praeis kiek metų, ir pritrūks visiems...— Ėmė 
smaIkiai čiaudėti. 

— Tai kad ir dabar jau ankšta kaime! — tarė kal- 
vienė. | - 

— Teisybė, o kai vaikinai apsives, jų vaikams ir 
po margą neteks, žinia... |, 

— Tad turi eiti į svietą! — pasakė Rokas. 

— O su kuo eis? Dykais nagais vėjo graibstyti? 

— O vokiečiai, žiūrėk, Slupioj atpirko žemę iš pono 
ir dabar statosi... po du valaku kiekvienai sodybai, — 
kalbėjo Rokas gana liūdnai. 

— Taigi... kalbėjo kažkas... mat vokiečiai kitokie 
žmonės, mokyti ir turtingi, prekiauja drauge su žydais 
ir žmonių skriaudomis pelnosi... o tegu kaip mūsų 
žmogus tuščiom rankom kabintųs į žemę, tai nė trijų 
sėjų neišlaikytų... ir visi lig vieno išsiparduotų... Lip- 
cuose ankšta, žmonės dūsta, o anas tiek turi žemės, 
kad dirvonais stovi...— parodė dvaro žemes už malū- 
no, bėgančias kalvomis iki miško, kur stūksojo lubinų 
stirtos. 

— Podlesėje? a 

— Kaip tik greta mūsų laukų pati tinkamiausia iš- 
pirkti žemė, bent trisdešimt ūkių galima būtų tenai iš- 
rėžti... žinia... bent trisdešimt... bet ar ponas parduos, 
kad pinigų nereikalingas... toks turtuolis... 

— Taigi! Turtuolis, o pinigų vaikosi kaip gružas 
dumblo, jau net ir.iš prastų žmonių skolinasi ir kur 
tik galėdamas. Žydai jį spaudžia dėl įmokų, duotų už 
mišką, mokesčiai nemokėti, dvarokams nemoka, jie 
dar negavę ordinarijos, kurią per Naujus metus turėjo 
atiduoti, visiems prasiskolines, o iš kur paims, kad val- 
džia uždraudė girią kirsti, kol su kaimu susitaikys? 
Nebeišsilaikys jis ilgai Volioj, ne! Sakė, jau dairosi 
parduoti, kad tik kas pirktų..— netikėtai išsiplepėjo 
kalvienė, bet kai Rokas norėjo ją dar labiau patraukti 
už liežuvio, ji kažkaip užsikirto ir, kažką nereikšmingo 
pasakiusi, susišaukė vaikus ir išėjo namo. 

— Matyti, nemažai žinanti iš savo vyro, tik bijo 
išplepėti... Aišku, kad tos gretimos žemės derlingos, 
pievos du kartu pjaunamos, aišku...— balsiai galvojo 
-senis, įsižiūrėjęs į pagirio laukus, kur už stirtų buvo 
matyti palivarko trobesių stogai, tačiau Rokas jo nesi- 
klausė, nes pamatęs Koziolienę, stovinčią prie tven- 
kinio su kitomis moterimis, skubiai nuėjo prie ju. 

— Chi... chi... pergalėjo poną... Dievuli brangus, 
o žmonės mokėtų pasinaudoti... Aišku, antras kaimas 
išaugtų, rankų ir žemės išalkusių žmonių niekad ne- 
pristigs... žinia..— svajojo Bylica, tursendamas paskui 
vaikus, kurie net į kelią išriedėjo. 

Ėmė skambinti mišparų. 

Saulė jau ritosi link girių, ir medžiai ėmė kloti il- 
gus šešėlius ant kelių ir ant tvenkinio, pavakarės tyla 
taip užgulė pasaulį, jog buvo girdėti dar tolimas veži- 

mų dardėjimas, paukščių klykavimai pūdymuose ir 
tylus, širdį veriąs vargonų griežimas bažnyčioje. 

O kad kai kas jau ėmė grįžti iš miesto, tai -visi 
tilteliai subildėjo nuo klumpių, taip buvo bėgama pa- 
siklausyti naujienų. 

Po mišparų, pačiu saulėlydžiu, kunigas išvažiavo : į 
Vulką. Jambrožis pasakė, kad į dvarą, į pokylį, o tik 
jam išvažiavus, vargoninkai visa šeima nutraukė į sve- 
čiūs pas malūninkus: Jasius vedė puikiai 'įsiganiusią 
motiną ir linksmai. sveikino iš ETO žiūrinčias 
merginas. 

Laukus gobė tylus prietėmis, saulė nusileido, ir vis 
plačiau driekėsi žaros, net pusė dangaus žėrėjo kru- 
vinomis liėpsnomis, tarytum žarijomis apiberta, van- 
denys ėmė kruvinai gruzdėti ir sušvito langų stiklai, 
o nuo miesto važiavo vis daugiau vežimų ir vis garsiau 
skambėjo šauksmai kiemuose. 

Tik Hanka dar nepargrįžo, tačiau prie trobos buvo 
linksma ir triukšminga; pas Juzką atėjo vienmečių 
mergaičių, ir jos nelyginant margi dagilėliai čiauškė- 
damos nusėdo trobos pašalę ir gonkas, smagindamosi 
juokais su Jasium Griova, kuris atlėkė paskui Nastu- 
sę, NOIS ji dabar vijo jį nuo savęs, taikydama į kitą. 
Juzka vaišino jas kuo tik galėdama, kiaušininiu pyra- 
gu ir dešromis. 

Nastusė, būdama vyriausia, pirmavo ir labiausiai 
tyčiojosi iš bernioko, kuris buvo skrabalas,. o norėjo 
vaidinti šaunų berną; jis stovėjo prieš merginas su 
dryžuotomis kelnėmis, su nauju švarkeliu, skrybėlę 
užsidėjęs ant šalies, įsisprendęs ir juokdamasis kalbė- 
jo: 

— Jūs turite mane branginti, nes pats vienas ber- 
nas kaime likau! 

— Nebijok, yra kas laksto paskui karves! 


149 


— Baidyklė, tik bulvėms skusti tetinka! 

— Vaikams nosis šluostyti! — rėkė viena per ki- 
tą, pratrūkdamos garsiu juoku, bet Jasius nesumišo, 
švirkštelėjo seiles pro dantis ir tarė: 

— Aš nebranginu tokių kvailų mergiūkščių!.. Žą- 
sis jums dar ganyti! . 

— Pats pernai užpakaly karvės uodegos šoko, o da- 
bar bernu dedasi... 

— Ir kasdien kelnes pamesdavo, nuo jaučio bėg- 
damas. 

— Vesk Jankelio Magdę, ji tau kaip tik pora. 

— Žydo vaikus žiūri, tai ir tau nosį nušluostyti 
mokės. 

— Arba su Jagata apsiženyk, tai vedžiosi ją po at- 
laidus, — svaidė į jį pašiepiamai. 

— O kai nusiųsčiau pas kurią piršlius, tai tuoj į 
Čenstakavą nueiti apsižadėtų ir visas pėtnyčias sausai 
valgytų! — atsakė jis. 

— Argi tau motina leis, kad troboj tu reikalingas 
puodų šveisti ir vištų žiūrėti, — sušuko Nastė. 

— Papyksiu ir nueisiu pas Marysę Balcerekaitę! 

— Eik: Marysė jau laukia tavęs su ražu arba 
ir dar su kuo geresniu... 

— Tegu tik ji tave pamato, tuoj šunis paleis. 

— Ir nepamesk ko nors bėgdamas! — juokėsi Nas- 
tusė, patampiusi jam už kelnių, nes visi jo drabužiai 
buvo lyg išaugtinai pasiūti. 

— Amžinatilsį senelio batus baigia nešioti. 

— O liemenė iš impilo, kurį anuomet kiaulės su- 
draskė. 

Byrėjo žodžiai lyg kruša drauge su juoku; jis juokė- 
si kartu su jomis ir šoko Nastės apkabinti, tačiau kaž- 
kuri pakišo jam koją, ir jis griuvo kaip ilgas pasieny, 
ir nebegalėjo atsistoti, nes jos nuolat jį stumdė. 

— Palikit jį ramybėj, ar galima taip...— ramino 
Juzė, padėdama jam atsikelti, nes kad ir skrabalas, jis 
vis dėlto buvo ūkininko sūnus ir šioks toks giminė 
jai. 

O paskui sumanė žaidimą: gužučių gaudyti. 

Vanagu išrinko Jasių, užrišusios jam akis, pastatė 
jį priešais gonkas ir staiga išlakstė rėkdamos į visas 
puses lyg Žvirbliai. Jis ėmė jas gainioti, išskėtęs ran- 
kas, vis krapaliodamas ant tvorų ir sienų; taikė ant 
juoko, bet nelengva buvo kurią pagauti, nes jos šaudė 
aplink jį lyg kregždės ir stumdė pralėkdamos, tai net 
dundėjo priešais trobą, nelyginant būrį kumeliukų kas 
būtų varęs per gruodą, o Ccypimai, klegesys ir juokai 
taip skambėjo, jog net po visą kaimą sklido. 

Santėmis jau tirštėjo, saulėlydžiai baigė gesti, o 
žaidimas buvo pačiame įkarštyje, kai staiga kieme pra- 
trūko vištų kvaksėjimas. 

Juzka tuoj tekina nubėgo tenai. 

Prie pašiūrės stovėjo Vitekas, kažką slėpdamas už- 
pakaly, o. Gulbasiukas užsiglaudė už plūgų, ir jo tik- 
tai kakta baltavo. 

— Nieko, Juze... Nieko...— šnibždėjo sumišęs. 

— Vištą smaugėt... plunksnos tebelaksto... 

— Ne... Tik gaidžiui iš uodegos truputį išpešiau, 
mat man reikia savo paukščiui. Bet ne mūsų gaidys, 
ne, Juze! Gulbasiukas iš kažkur atnešė... savo... 

— Parodyk! — griežtai įsakė. 

Sviedė jai po kojų vos gyvą paukštį, visiškai nu- 
pešiotą. 

— Turbūt, kad ne mūsų! — tarė, negalėdama pa- 
žinti.— Bet parodyk tą savo padarą. 

Jis ištraukė jau visiškai: padarytą gaidį: buvo nu- 
drožtas iš medžio ir aplipdytas tešla, į kurią prismaigs- 

tė plunksnelių, ir atrodė lyg gyvas, net ir galva su 
snapu buvo pritaisyta tikrojo gaidžio, užmauta ant ieš- 
melio. , 

Jis stovėjo ant raudonai nudažytos lentutės, kuri 
taip išmoningai buvo pritaisyta prie mažo vežimėlio, 
jog Vitekui pajudinus ilgą grąžulą, gaidys ėmė šokuo- 
ti ir skėsti sparnus, o Gulbasiukas taip užgiedojo, kad 
net vištos ant laktų atsiliepė. 

— O Jėzau, taigi kaip gyva dar tokio stebuklo ne- 
su mačiusi! — pritūpė greta. 

-— Ar geras, ką? Pataikiau, Juze, ką? — šnibždėjo 
pasididžiuodamas. 

— Ar pats tai išgalvojai? Iš savo galvos? 

Negalėjo atsistebėti. 

— Ogi pats! Tik Jendrekas atnešė man gyvą gai- 
dį..: o šiaip — pats, Juze... - 

— Vajergutėliau, taigi juda kaip gyvas, kad ir 
medinis. Parodyk jį merginoms!.. Tai dyvysis!.. Paro- 
dyk, Vitek!: . | 

— Ne, rytoj eisim dinguso, ir pamatys. Dar tvo- 
relės trūksta aplink jį, kad nenukristų. 

— Tai paliuobęs karves ateik į trobą dirbti, švie- 
siau bus... | 

— Ateisiu, tik dar kaime turiu reikalų... 

Ji grįžo į kiemą, bet merginos buvo jau baigusios 
žaisti ir ėmė skirstytis, nes artėjo naktis, pirkiose žie- 
bėsi žiburiai, ir žvaigždelės kur ne kur pasirodė, o nuo 
laukų traukė vakaro vėsuma. 

Visos moterys jau buvo grįžusios iš miesto, o Han- 
kos vis dar nebuvo. 

Juzė paruošė gausią vakarienę: barščių su dešro- 
mis ir riebiai uždarytų bulvių. Ėmė viską dėti ant sta- 
lo, nes Rokas laukė, vaikai kaulijo valgyti ir Jagna 
tolydžio kaišiojo nosį į trobą, o tuo tarpu tylutėliai įs- 

linko Vitekas ir tuoj pritūpė prie garuojančių dubenų. 
Buvo kažkoks keistai nuraudęs, maža tevalgė ir tik 
šaukštu dantis barškino, taip mat drebėjo jam rankos; 
nepavalges išbėgo. | 

Juzė pagavo jį kieme ties tvartu besemiantį į sk- 
verną kiaulių ėdalą iš lavio ir tuoj smarkiai užpuolė: 
kas jam pasidarė? 

Išsisukinėjo kiek galėdamas, melavo, Isšt: pagaliau 
pasakė teisybę: 

— Taigi atsiėmiau iš klebono savo gandrą! 

— O Jėzau Marija! O ar niekas tavęs nepamatė! 

— Ne, klebonas išvažiavęs, šunes buvo nuėję ėsti, 
o gandras stovėjo priebuty! Tai susekė Macius .ir atlė- 
kė pasakyti! Petreko švarkeliu susukau jį, kad netvotų 
man snapu, ir nusinešiau į slėptuvę! Tik nė žodelio 
niekam neprasitark, mano iu brangiausia! Po kokių 
dviejų savaičių atsivesiu jį trobon, pati pamatysi, kaip 
vaikštinės po priebutį, ir niekas juk jo nepažins. Tik 
neišduok manęs! 

— Ą jau! Argi esu kada tave išdavusi? Tik man 
nuostabu, kad išdrįsai, o Jėzau! 

— Savo atsiėmiau. Pasakiau, kad nedovanosiu, ir 
atsiėmiau... Gal tam jį buvau prisijaukinęs, kad kiti 
juo džiaugtųsi, taigi mat!..— sušnibždėjo ir nulėkė kaž- 
kur į lauką. 

Netrukus pargrįžo ir draug su vaikais BEL prieš 
krosnį savo gaidelio baigti. 

O troboj. pasidarė kažkaip miėpiikta i ir liūdna. Ja- 
gusė nuėjo į savo galą, o Rokas sėdėjo prieš pirkią 
drauge su Bylica, kuris jau nosimi kelius siekė, taip jį 
siautė snaudulys. | 

— Eikit namo, nes ten fūsų laukia ponas Jackus! — 
sušnibždėjo jam Rokas. 


— Manęs laukia... ponas Jackus... taigi bėgu:.. ma- 
nęs?.. Na... na,— mikčiojo nustebęs, jau visiškai atsi- 
peikėjęs, ir išėjo. 

O Rokas pasiliko pašalėje, šnibždėjo poterius, įsi- 
žiūrėjęs į Naktį, į tuos neperregimus dangaus tolius, 
kur net ribėjo nuo žvaigždžių mirksėjimo, o apačia, 
pažemiu, jau kilo smarkiai raguotas mėnulis ir badė. 
tamsybes. 

Pirkose žiburiai geso iš lėto, sakytūm miego INeT- 
kiarnos akys; aplinkui driekėsi tyla, tik tylutėliai vir- 
pėjo lapeliai ir šnarėjo tolimas upokšnis. Tik malūnin- 
ko namuose žėrėjo langai, ir ten linksminosi ligi vėly- 
bos nakties. 

Borynų troboj jau nutilo, visi sugulė, užgesinę Ži- 
burį, tik "aplink puodus, pastatytus su vakariene židiny, 
tebežėrėjo žarijos, kažkur kerčioj cirpė svirplys, tačiau 
Rokas vis dar sėdėjo lauke, laukdamas Hankos. Tik 
apie patį pusiaunaktį sudundėjo kanopos tiltu palei ma- 
lūną, ir netrukus į kiemą įdardėjo vežimas. 

Hanka buvo nuostabiai liūdna ir tyli, ir tik jai pa-“ 
vakarieniavus ir bernui išėjus į tvartą, Rokas išdrįso 
paklausti: 

— Mateisi su vyru? 

— Visą popietę su juo išsėdėjau! Jis sveikas ir 
nenuliūdęs... Liepė jus pasveikinti... Ir kitus vyrus taip 
pat mačiau... žada juos paleisti, tik niekas nežino ka- 
da... Ir pas tą, kuris žada ginti Antaną teisme, taip 
pat buvau... , 

Nesakė to, kas jai tarsi akmuo slėgė širdį, tik šiaip 
visokius niekus, ne apie Antaną, bet staiga pravirko, 
ir kad ir užsidengė rankomis veidą, ašaros ėmė var- 
vėti pro pirštus. 

— Ateisiu rytoj rytą... pasilsėk dabar: prikratė tave 
smarkiai... kad tik nepakenktų. 

— O tegu jau pastipčiau kartą, kad nebereiktų ken- 
tėti: — pratrūko ji. 

Jis palingavo galvą ir išsinešdino be žodžio, bet 
priešais trobą nuramino ir į būdą suvarė kažkodėl pik- 
tai lojančius šunis. 

O Hanka, kad ir prigulė tuoj prie vaikų, kad ir 
nuvargusi buvo, užmigti negalėjo. Kaipgi!.. Juk Anta- 
nas taip ją priėmė, nelyginant įgrisusį šunį... Ką buvo 
atvežusi, skaniai pavalgė, tuos keliolika auksinų pa- 
ėmė, nepaklausęs, iš kur juos gavusi, ir net jos ne- 
pagailėjo, kad buvo ilgos kelionės išvarginta!.. 

Ji papasakojo jam, kas ir kaip daroma ūkyje — jis 
nepagyrė, priešingai, daug ką piktai prikišo... Apie 
visą kaimą klausinėjo, o apie vaikus nė neužsiminė... 
Ėjo pas jį su ištikima ir mylinčia širdimi, didžiai pa- 
siilgusi jo malonėjimų; juk tikra jo žmona buvo ir jo 
vaikų motina, o jis jos net nepriglaudė, nepabučiavo, 
nesusirūpino jos sveikata... Kaip svetimas atrodė ir kaip 
į svetimą į ją žiūrėjo, nelabai klausydamasis jos pa- 
sakojimų, tad galop ji ir kalbėti nebegalėjo, skausmas 
ją smaugė ašaros tvindė, o jis tada net suriko, kad 
žliumbti pas jį nebevažinėtų! Dieve brangiausias, nuo- 
stabu, kaip nekrito negyva... Tai še tau už tą sunkų 
triūsą dėl jo gero, už darbą ne pagal jėgas, už visas 
tas kančias — jokio atlygio; nė vieno pamaloninamo 
žodelio, nė vieno paguodos žodelio! 

— Jėzau, įžvelk maloningai, padėk, neišlaikysiu! — 
vaitojo, įsikniaubusi visa galva į priegalvį, bijodama 
prikelti vaikus, ir kiekvienas kaulelis, skyrium drebė- 
jo verksmu, skausmu, pažeminimu ir baisiu nuoskau- 
dos pajutimu! 

Negalėjo palengvinti sau širdies ten, jam matant, 
nei paskui, grįždama, prie žmonių, tad tik dabar pasi- 
davė sielvartui, leido kančiai draskyti širdį ir grau- 
džioms ašaroms lietis. 


—— —  — — ——  ———  — —X X — X X X X XO— X X X X X XA— X X X X AA —— AAA —— A —  — 


O rytojus, Velykų antroji diena, pakilo dar giedres-. 
nė, dar labiau rasota ir žydrų rūkų apsiausta, bet drau- 
ge ir labiau saulėta ir kažkokia iš viso linksmėsnė. 
Paukščiai giedojo balsiau, o šiltas vėjas vaikėsi po 
medžius, jie net. šnibždėjo, tarytum tyliai poteriauda- 
mi; žmonės šoko iš guolių gyviau, atidarinėjo duris ir 
langus, bėgo pasižiūrėti į platųjį pasaulį, į žalumu api- 
bertus sodus, į tuos neaprėpiamus laukus, pavasario 
peraustus, kibirkščiuojančius' rasomis, skendinčius: džiau- 
gsmingoj saulėj, į rėžius, kuriuose jau vėjo siūbuoja- 
mį žiemkenčiai lyg palši, suraukšlėti sa DlABte 
namų linkui. 

Žmonės prausėsi priešais pirkias, šūksmai skraidė 
per sodus, vienur kitur iš kaminų jau rūko -dūmai, 
tvartuose žvengė arkliai, girgždėjo vartai, kitur vėl sė- 
mė vandenį iš tvenkinio, kaimenės traukė gerti, gage- 
no žąsys, o kai suskambo varpai ir milžiniški, dangų 
siekią garsai ėmė gausti ir sklisti po kaimą, po lau- 
kus, po tolimas girias, dar smarkiau kilo šauksmai, 
o širdys gyviau ir linksmiau plakti ėmė. 

Berniukai jau lakstė su švirkštais ir laistėsi vie- 
nas kitą arba tykojo už medžio prie tvenkinio. Laistė 
ne tik praeivius, bet ir kiekvieną, kas tik pro slenkstį 
nosį iškišdavo, net ir sienos jau buvo suūlaistytos, ir 
priešais trobas tyvuliavo valkos. 

Užvirė visi keliai ir sodybos, riksmai, juokai, vaiky- 
masis augo vis labiau, nes ir mėrginos dūko, laistydamos 
viena kitą ir lakstydamos po sodus, o kad jų buvo 

daug ir visos sUaugusios, tai beregint įveikė berniu- 
kus, išvaikė juos į visas puses. Net Jasių Griovą, ku- 
ris su ugniagesių švirkštu tykojo Nastės, užpuolė Bal- 
cerekaitės, apliejo vandeniu ir dar į r įstūmė 
dėl patyčių... 

Tačiau jis, papykęs iš gėdos, kad merginos jį įvei- 
kė, prisišaukė pagalbon Borynų Petreką, ir juodu taip 
gudriai nutykojo Nastę, jog pagavo ją į savo nagus, 
atvilko prie šulinio ir taip smarkiai išmaudė, kad ji 
rėkė plyšdama... O paskui, pasiėmę dar Viteką, Gulba- 
siuką ir keletą vyresniųjų, pagavo Marysę Balcerekai- 
tę ir tokią jai ištaisė maudynę, jog net jos motina at- 
bėgo su vėzdu gelbėti, taip pat ir Jagną prispyrė kaž- 
kur ir gerokai sučiurino, net ir Juzės neaplenkė, kad 
toji ir maldavo, ir verkdama nubėgo skųstis Hankai. 

— Skundžiasi, o pati patenkinta, net akys jai žiba 
išdaigoms! 

— O ir mane tie padūkėliai suliejo ligi gyvo kai- 
lio! — linksmai skundėsi. Jagustynka, įpuolusi į trobą. 

— A jau, tie pakaruokliai niekam nedovanos! — 
bambėjo Juzė, vilkdamasi sausais drabužiais, tačiau 
nepaisydama baimės, paskui išėjo į priebutį, nes keliai 
net dundėjo nuo yaikymosi ir atrodė, kad visas kaimas 
dreba nuo šauksmų: berniukai siuste pasiuto iš džiaugs- 
mo, aidėsi visa kirbine, vydamiesi kiekvieną, patekusį 
po švirkštu, net šaltyšius turėjo išvaikyti padaužas, 
nes niekas-negalėjo nosies iškišti iš trobos. 

— Pati, matyti, nesveikuoji po vakarykščios? — 
sušnibždėjo Jagustynka Hankai, džiovindamasi nugarą 
prieš krosnį. 

— Taigi, drebu viduje, ir nuolat mane spardo, o 
be to, širdis pyksta... 

— Atsigulk. Reiktų pačiai atsigerti čiobrelių arba- 
tos! Susikratėt vakar! — smarkiai susirūpino, tačiau su- 

kvipus pačirškintam vėdarui, atsisėdo drauge su kitais 
pusryčių, godžiai ieškodamasi didesnio gabalo. 

— Užvalgykit ir jūs, gaspadine: alkinimasis svei- 
katos nepataisys... 

— O kad mane purto nuo mėsos; arbatos išsiviI- 
siu. 

— Žarnoms praskalauti ji gerai, bet jeigu atsiger- 
tumėt degtinės, pavirintos su taukais ir šaknelėmis, 
tai greičiau padėtų... 

— Kur ne, ir numirėlį prikeltų tokie gydalai!..— 
nusijuokė Petrekas, kuris sėdėjo greta Jagusės, žvilg- 
čiojo jai į akis, paslaugiai paduodamas visko, į ką tik 
ji pažiūrėdavo, ir nuolat ją kalbindamas, tačiau, jai 
menkai teatsakinėjant, ėmė klausinėti Jagustynką apie 
Matą, apie Ploškų Stachą ir apie kitus. 

— O kaipgi, mačiau visus, drauge sau sėdi, o jų 
kambariai tai visai kaip dvare, aukšti, šviesūs, su grin- 
dimis, tik su geležiniu voratinkliu languose, kad jie 
kartais neužsimanytų pasivaikščioti. Maitina juos irgi ne 
blogiausiai. Pietų atnešė jiems žirnienės; paragavau, 
skani, tartum iš seno čebato išvirta ir ratų tepalu už- 
daryta; 0 paskui šutintų sorų padėjo... na, Lapa užpa- 
kalinę koją pakeltų ant jų, bet pauostyti nepauostytų. 
Už savo pinigus maitinasi, o kuris neturi skatiko, po- 
teriais sau valgį taiso, — pasakojo pašaipiai. 

— Ar greit pradės juos leisti? 

— Sakė, jau per Atvelykį kai kurie grįšią! — sušni- 
bždėjo tyliau, baimingai dairydamasi į Hanką, o Jag- 
ną tarytum kas išmetė iš vietos, nes nebaigusi valgyti 
išbėgo iš trobos, 0 senė ėmė pasakoti apie Koeziolienę. 

— Grįžo vėlai ir tuščiomis, tik po dešrų pasikra- 
tė ir dvaro pasižiūrėjo! Sako, tenai kitaip kvepia, ne- 
kaip prastoj troboj!.. Ponas jiems pasakęs, kad niekam 
padėti negalįs, nes tai komisoriaus ir valdžios reikalas, 

o įeigu net ir galėtų, tai Vis tiek neužstotų nė vieno 
lipciečio, nes dėl jų jis pats labiausiai nukentėjęs! Ži- 
no, kad jam uždraudė girią parduoti, ir kupčiai jį da- 
bar po teismus tampo. Sako, smarkiai plūdo ir šaukė, 
kad jei jis dėl mužikų turįs eiti ubagais, tai visą kaimą 
tegu maras išsmaugiąs!.. Koziolienė jau nuo pat ryto 
su ta žinia po trobas laksto ir graso keršysianti. 

— Kvaiša, ką gi ji padarys jam grasymais! 

— Vaje, ką čia žinai, juk kitas pačiupinėja kitam 
strėnas, kad ir menkiausias būdamas...— nutraukė, šok- 
dama palaikyti bepuolančios į sieną Hankos. 

— Vai Dievuliau! Kad tik nebūtų per anksti, prieš 
laiką — šnibždėjo išsigandusi, tempdama ją į lovą, 
nes jos rankose apalpo, prakaitas stambiais lašais iš- 
tryško geltonai dėmėtame jos veide. Gulėjo vos bekvė- 
puodama, o senė aCtu trynė jai smilkinius, ir tik kai 
pakišo po nosimi krienų, Hanka atsipeikėjo, atmerkė 
akis, bet ėmė Žagsėti. 

Visi išsiskirstė ruoštis, tik vienas Vitekas pasiliko 
ir, nutykojęs patogią progą, ėmė prašyti gaspadinę, 
kad įį leistų su gaidžiu. 

— Gi eik, tik drabužių nesučiurink ir gražiai elkis! 
Šunis pririšk, kad neišlėktų paskui jus į kitus kaimus! 
O kada eisi? 

— Ogi tuoj po pamaldų. 

Jagustynka įspraudė galvą pro langą ir paklausė: 

— O kurgi šunes, Vitek? Išnešiau jiems ėsti, šau- 
kiu, ir nėra nė vieno! 

— Teisybė, taigi ir prie tvarto rytą nebuvo!. Lapa! 
Rudi! Ciū ciū ciū! — šaukė, išbėgęs į kiemą, tačiau jie 
neatsiliepė. 

— Turbūt į kaimą išlėkė, nes Klombų kalė vaiko- 
si...— paaiškino. 


Niekas ir nemanė sukti galvos, Kur, dingo sunės — 
juk tai paprastas dalykas. Tik po kurio laiko Juzė 
kažkur kieme išgirdo lyg tylų Cypimą, bet nieko ten 
neradusi, pabėgėjo į sodą, manydama, kad Vitekas 
peria kailį kokiam svetimam šuniui: sodas buvo tuš- 
čias ir tas Cypimas nutilo; bet grįždama užtiko Rudį: 
gulėjo negyvas palei :galinę trobos sieną — jo gaiva 
buvo perskelta... 

Pakėlė tokį riksmą, kad visi subėgo. 

— Rudis užmuštas! Tikriausiai vagys! 

Į visus dvelktelėjo baimė. 

— Tai jau ne kas kitas, vardan Dievo Tėvo ją 
Sūnaus! — sušuko Jagustynka, staiga pamačiusi krūvą 
išverstos žemės ir didžiulę duobę, iškastą po sienos 
apačia. 

— Pasikasė į tėvo kamarą! 

— Duobė, kad arklį išvilktum| 

— O duobėj pilna grūdų! 2 

— O Jėzau, gal dar ten tebėr galvažudžiai! — 
suriko Juzė. 

Puolė visi į Borynos galą. Jagusės jau nebebuvo, 
tik senis gulėjo, atsigręžęs į vidų, o visuomet tamsioj 
kamaroj buvo šviesu, šviesa ėjo pro skylę, ir visi leng- 
vai pamatė, kad viskas sumaišyta, vienas jovalas, grū- 
dų ant žemės priversta drauge su drabužiais, numėty- 
tais nuo karčių; net linų ir vilnų verpalų sruogos mė- 
tėsi suveltos ir sutaršytos. Iš sykio AEimenoma buvo 
patikrinti, ko trūksta. 

Bet Hanka tučtuojau suvokė, jog čia greičiausiai 
bus kalvio darbas; net karštis ją pervėrė, pagalvojus, 
kad jeigu ji vieną dieną būtų pasivėlinusi, jis būtų 
radęs ir pasiėmęs pinigus... Pasilenkė ties duobe, slėp- 
dama nuo žmonių pasitenkinimą ir kažką tikrindama 
už kikliko. 

— Ar netrūksta ko tvarte? — tarė ji, lyg nujaus- 
dama ką. 

Laimė, niekur nieko netrūko. 

— Užrakinėta visur buvo gerai! — atsiliepė Pet- 
rekas ir staiga šoko į bulvių rūsį, atvertė nuo angos 
dideles duris ir iš ten ištraukė cypiantį Lapą. 

— Žinia, kad vagys jį ten įmetė, bet ar ne nuo- 
stabu, šuo piktas ir leidosi... 

— Ir niekas naktį negirdėjo lojant! 

Pranešė apie įvykį šaltyšiui; tad vienu akimirksniu 
žinia pasklido po kaimą, ,žmonės tekini bėgo žiūrėti, 
svarstyti ir dejuoti. Netrukus sodas buvo pilnas žmo- 
nių, kurie spraudėsi lyg prie klausyklos, kiekvienas 
kišo galvą į duobę, savaip kalbėjo ir atidžiai žiūrinėjo 
Rudį. 

Atsirado ir Rokas ir, nuraminęs apsiverkusią ir rė- 
kiančią Juzę, kuri kiekvienam skyrium pasakojo, kaip 
čia buvę, nuėjo pas Hanką, kuri vėl atsigulė lovon, 
tačiau buvo kažkokia nuostabiai rami... 

— Išsigandau, kad per daug to į širdį nepaimtum! — 
prašneko jis. 

— Ė... dėkui Dievui, nieko nepaėmė... pasivėlino...— 
nuslopino ji balsą. 

— Ar numanai, kas?.. 

— Galvą dėčiau, kad kalvis. 

— Tai, matyt, kažką iš anksto numatęs medžiojo? 

— Žinia... bet jam išsprūdo, tik jumi tai sakau... 

— Aišku, už rankos reikėtų pagauti arba liudinin- 
kų turėti... Na, na, ir ko Žmogus nesiryžta dėl pini- 
gų!.. 

— Net ir Antanui neprasitarkit, mano brangiau- 
sias! — prašė ji. 

— Juk žinot, kad aš negreitas plepėti, o juk leng- 
viau užmušti žmogų negu jį pagimdyti. Pažinojau jį, 
kad jis sukčius, bet tokio dalyko tai nebūčiau įtaręs. 

— Jis ir blogesnių gali, gerai jį pažįstu... 

Atėjo vaitas su šaltyšium ir ėmė smulkiai apžiūri- 
nėti, apie viską klausinėdami Juzę. 

— Jeigu Koziolas nesėdėtų kalėjime, manyčiau, kad 
tai jo darbelis...— sušnibždėjo vaitas. 

— Tylėkit, Petrai, nes Koziolienė ateina prie mu- 
sų,— kumštelėjo jam šaltyšius. 

— Matyti, kažko išsigando, kad nieko neišnešė. 

— Turbūt reiktų stražnikui pranešti... naujas dar- 
bas, velnias papainiojo, kad žmogus net ir švenčių 
ramiai negali atšvęsti. 

Staiga šaltyšius pasilenkė ir pakėlė geležinį kruviną 
virbą. 

— Štai kuo nudėjo Rudį! 

Geležis ėjo iš rankų į rankas. 

— Iš tokio virbo akėčkuolius kala. 

— Galėjo pavogti kad ir iš Mykolo kalvės. 

— Kalvė jau nuo pėtnyčios uždaryta. 

— Reikia kalvį paklausinėti, ar jam neprapuolė. 

— Lygiai galėjo pavogti, lygiai galėjo ir atsinešti, 
vaitas jumi tai sako, kalvio juk nėra namie, o kas 
daryti, tai mano ir šaltyšiaus reikalas! — pakėlė bal- 
są, šaukdamas, kad dykai čia nesigrūstų, bet eitų na- 
mo. 

Niekas jo nepabūgo, tačiau jau buvo metas rengtis 
bažnyčion, tad netrukus ir išsiskirstė, nes jau ir kitų 
kaimų žmonės traukė virtinėmis palei tvoras ir vis 
dažniau tiltu dundėjo vežimai. 

O kai jau kiemas visiškai ištuštėjo, į sodą įslinko 
Bylica ir kad ims apžiūrinėti savo šunelį, gaivinti jį 
ir tylutėliai šnekėtis. 

Ir troba ištuštėjo, visi išėjo bažnyčion, tik -viena 
Hanka pasiliko lovoje, kalbėdama sau poterius ir gal- 
vodama apie Antaną, o kadangi pasidarė tylu, mat se- 
nis vaikus buvo išsivedęs į kelią, tai netrukus kietai 
užmigo. 

Jau ir dienovidis užėjo, puikiai sušildytas ir toks 
tylutėlis, kad net žmonių giedojimas sklido iš bažny- 
čios ir skambėjo stikluose, jau nuskambino pakylėji- 
mo, o ji vis miegojo. Pagaliau ją pažadino dardėjimas 
vežimų, smarkiai lekiančių kelduobėmis, nes toks jau 
buvo antrosios Velykų dienos paprotys, kad po sumos 
lenktyniuodavo, kuris pirmas pasieks savo trobą, tad 
tik ir šmėkščiojo pro medžius žmonių prisigrūdę ve- 
žimai ir botagais plakami arkliai. Taip liepsningai 
lenktyniavo, kad net troba drebėjo, ir dardėjimas bei 
juokų klegesys skrido po šalį tarytum vėtra. | 

Ji norėjo atsikelti, pasižiūrėti, tačiau jau grįžo na- 
miškiai, ir Jagustynka, ruošdama pietus, ėmė pasakoti, 
kad prigriuvo tiek žmonių, jog nė pusės netilpo baž- 
nyčioje, kad visi dvarai buvo suvažiavę, 0 po sumos 
klebonas buvo susišaukęs gaspadorius į zakristiją ir 
kažką su jais tarėsi, o Juzė pasakojo apie ponias, kaip 
jos buvo išsišvietusios. 

— Kad žinotumėt, tos panelės iš Volios tai tokius 
sturplius kelia ant užpakalių, lyg kalakutai, išskėstas 
uodegas pastatę. 

— Jos šienu tas vietas iškemša arba skarmalais,— 
aiškino senė. 

— O per liemenį tokios plonos, kaip širšės, bota- 
gu jas perkirstum, negali permanyti, kur tuos pilvus 
susikemša... Iš arti žiūrėjau. 

— Kur? Ogi po gorsetu pakiša. Pasakojo man viena 
dvarokė, kambarine Modlicos dvare buvusi, — sako, 
kitos panelės badauja ir naktį diržais veržiasi, kad tik 

nesustorėtų. Tokia dvaro mada, kad kiekviena ponia 
atrodytų plonutėlė kaip basliukas, tik per užpakalį iš- 
pūsta. 

— Kaime kitaip, nes iš liesų bernai juokiasi. 

— Kurgi ne! Mergina turi būti kaip krosnis, visur 
apaugusi, kad prie jos prisiglaudus, būtų kaip prie 
karštos krosnies — pasakė Petrekas, įsižiūrėjęs į Ja- 
gusę, kuri traukė puodus. 

— Žiūrėk, baidyklė, išsidykinėjo, mėsos užėdė, tai 
mat kokie gardumynai ateina jam galvon! — sudrau- 
dė jį Jagustynka. 

— Tokia kai juda prie darbo, tai nuostabu, kad si- 
jonas netrūksta... 

Norėjo dar kažką sūraus pasakyti, bet atėjo Domi- 
nikienė Hankos apžiūrėti ir išvarė jį lauk iš trobos. 

Netrukus ir pietus padavė priebuty, mat buvo šil- 
ta ir saulėta. Jauna žaluma žvilgėjo, pamažėli virpė- 
dama šakelėse ir mirgėdama tarytum drugiai, iš sodų 
sklido paukščių čiulbesys. 

Dominikienė uždraudė Hankai keltis iš lovos, o tuoj 
po pietų atėjo Veronka su vaikais; prie lovos pristūmė 
suolą, ir Juzė prinešė valgio nuo Velykų stalo ir bu- 
telį degtinės su medum, nes Hanka, kad ir vargiai, bet 
oriai, gaspadoriškai vaišino seserį ir kaimynes, kurios 
senu papročiu ėmė viena po kitos traukti pasisvečiuo- 
ti, jos pagailėti, degtinės išge.ti, saldžiu pyragu pasi- 
gardžiuoti ir apie kaimyniškus įvairumynus pasišneku- 
čiuoti, o labiausiai papostringauti apie tą įsirausimą po 
kamara. 

O namiškiai šildėsi prieš trobą, šnekučiuodamiesi 
su žmonėmis, kurie vis ėjo į sodą ir galvojo bei svars- 
tė prie duobės. Ji dar tebebuvo neužversta, nes vaitas 
uždraudė tai daryti, kol atvažiuos raštininkas ir straž- 
nikai. 

Jagustynka nežinia jau kelintą kartą apie tai pasa- 
kojo, kai iš kiemo išsigrūdo berniukai su gaidžiu. Juos 
vedė Vitekas, dailiai išsigašinęs, net batuotas ir su Bo- 
rynos kaškietu ant šalies, 0 greta jo būryje ėjo Klom- 
bų Macius, Gulbasiukas, Jendrekas, Kuba, Gželios krei- 
vaburnio sūnus, ir kiti. Rankose jie laikė vėzdus, per 
pečius turėjo persikabinę krepšius, o Vitekas po pažas- 
tim glaudė Petreko smuiką. 

Iškilmingai išėjo į kelią ir visų pirma nutraukė pas 
kleboną, nes taip kitais metais pradėdavo bernai. Drą- 
siai suėjo į sodą prieš kleboniją, išsirikiavo eilėn, iš- 
kišo į priekį gaidelį. Vitekas užgriežė smuiku, Gulba- 
siukas ėmė sukioti gaidį ir giedoti, o visi kiti, mušdami 
lazdomis ir trepsendami kojomis, sutartinai, Ccypdami 
užtraukė: 

Mes atėjome dinguso! 

Apie Jėzų pagiedosim, 

Apie Jėzų ir Mariją — 
Duokit mums ko, gaspadinės!.. 

Ir ilgai giedojo, vis drąsiau ir balsiau, kol išėjo kle- 
bonas ir padalino jiems po penkias kapeikas; pagyrė 
gaidelį ir maloniai atsisveikino... 

Vitekas net sukaito iš baimės, ar nepaklaus kartais 
apie gandrą, tačiau, matyti, jis nepažino jo kitų bū- 
ryje ir nuėjo sau į kambarius, o paskui dar atsiuntė 
per merginą saldaus pyrago. Tąsyk jie užtraukė dar 
giesmelę dėkodami ir nusirito pas vargoninkus. 

O paskui lankė kaimo trobas drauge su visa minia 
vaikų, rėkiančių ir taip besispraudžiančių, jog turėjo 
ginti gaidelį nuo spūsties, nes kiekvienas norėjo plun- 
ksneles pačiupinėti ir grąžulėlį pajudinti. 

Vitekas vedė juos, vadovaudamas ir visko budriai 
žiūrėdamas, koja davinėjo ženklą pradėti, o stryku 

rodė, kada traukti plonutėlę gaidą, o kada storą; jam 
šeimininkės įdavinėjo dovanas. Jie taip iškilmingai 
ir taip triukšmingai vaikštinėjo, jog po visą kaimą 
sklido dainos ir smuiko griežimas, o žmonės didžiai ste- 
bėjosi, kad tokie bambliai, vos pakilę nuo žemės, o 
padaro visai kaip bernai. 

Jau ėjo vakarop, truputį paraudusi saulė ritosi viI- 
šum girių, žydru dangumi slankiojo balti debesėliai, 
tarsi nesuskaičiuojamas pulkas žąsų, ir vėjas judėjo 
kažkur aukštybėse, siūbuodamas nurudavusių tuopų 
viršūnes, o kaime darėsi vis judriau ir triukšmingiau: 
vyresnieji šnekučiavosi prieš trobas, nusėdę slenksčius, 
merginos dūko prie tvenkinio arba, susikabinusios per 
liemenis, vaikštinėjo sūpuodamosi, traukdamos daine- 
les, lyg tie aguonų žiedai ar nasturtos kirbėjo tarp me- 
delių, atsispindėdamos vandenyje tarytum veidrodyje, 
vaikai lakstė su dingusininkais, o kiti ėjo ežiomis į 
laukus. 

Jau skambino mišparų, kai storoji Ploškienė, pirma 
aplankiusi Boryną, įėjo pas Hanką. 

— Buvau pas ligonį, o Jėzau, taigi guli kaip gulė- 
jęs... Kalbinau: nė nepažvelgė į mane. Saulė šviečia 
jam į lovą, tai graibstinėja ją pirštais, lyg į rieškutes 
norėdamas susisemti, ir kaip mažutis kūdikėlis graibo- 
si joje! Stačiai verkt norisi pamačius, kas pasidarė 
žmogui, — pasakojo, sėsdamasi prie lovos, bet išgėrė 
degtinės, kaip ir kitos, siekė pyrago.— Ar jis valgo 
dabar, man rodos, kad pasitaisęs? 

— Dabar jau valgo, gal jam į sveikatą eisl.. 

— Berniukai į Volią nuėjo su gaideliu! — sutratėjo 
įpuolusi Juzė, bet išvydusi Ploškienę, išsinešdino prieš 
trobą prie Jagusės. 

— Juze, metas liuobtis! — sušuko Hanka. 

— Žinia, kam šventės tai šventės, o pilvas niekad 
alkio neužmiršta! Ir pas mane buvo su gaideliu... Ap- 
sukrus tas jūsų Vitekas! Ir, matyti, geras berniukas. 

— Teisybė, prie išdaigų pats pirmutinis, tik prie 
darbo reikia lazda varyti! 

— A jau, taigi su šeimyna visur vienodas vargas! 
Malūninkienė skundėsi man dėl mergų, kad pusės me- 
tų išlaikyti negalinti. 

—- Greitai jos ten užsitaiso vaiką... Šviežia duona 
padeda! 

— Duona kaip duona, bet vis mat čia bernas įtai- 
so, čia sūnelis, tas, kur mokslus eina, po namus apsi- 
suka, o sako, kad ir pats malūninkas nė vienos nepra- 
leidžiąs... Tad ir sunku mergą metus išlaikyti. Tiesą pa- 
sakius, šeimyna greit išdyksta... Štai mano piemuo, ma- 
tydamas, kad bernų dabar nebėra, per šunį mane laiko 
ir pavakarių liepia pieno duoti! Kur tai girdėta! 

— Laikau berną, tai man ne naujiena, ko jie užsi- 
mano, bet sutikt su viskuo turiu, nes, ko gero, išeis 
pačiu darbymečiu, ir ką gi veiksiu be jo tokiam ūky! 

— Kad tik jum kuri jo neatkalbėtų,— tarė tyliau. 

— O gal žinot ką? — smarkiai susirūpino. 

— Pasiekė mane šis tas iš šalies... gal meluoja, tad 
nepasakosiu. Na, bet šneku šneku, o ko aš čia atėju- 
si? — kai kurios prižadėjo subėgti, pasikalbėsime, naš- 
laitės, ateikit ir jūs... kaipgi dabar Borynienės nebūtų, 
jei visos pačios pirmutinės susirinks. 

Gerinosi, bet Hanka atsikalbinėjo silpnumu, nes iš 
tikrųjų pasijuto truputį įsigėrusi. 

Didžiai dėl to nuliūdusi, kad ji atsisakė, Ploškienė 
išėjo Jagnos kviesti. 

Tačiau ir Jagusė atsikalbinėjo, sakydama, kad jau 
kažkur pakviestos abi su motina... 

— Nueitumėt, Jagna, juk ilgitės bernų, o pas Ploš- 
kienę tikriausiai užsuks Jambrožis arba kuris ubagas, 
vis bent kelnių kvapas...— sušnibždėjo Jagustynka iš 
pasienio. 

— O jūs tai vis saviškai, žodžiu lyg peiliu duriat... 

— Man linksma, tad ir linkiu kiekvienam, ko jam 
reikia! — tyčiojosi. 

Jagusė net pašoko iš pykčio ir išėjo į kelią, bejė- 
giškai vadžiodama akimis po laukus ir vos sulaikydama 
raudą. Aišku, kad ji labai ilgėjosi! 

Kas iš to, kad visur buvo jausti šventės, kad Žžmo- 
nės judėjo, kad juokai ir šūksmai pleveno viršum kai- 
mo, kad net pilkuose laukuose raudonavo moterys ir 
skambėjo dainelės?..— jai buvo liūdna ir taip kažkodėl 
graudu, jog negalėjo ištverti. Nuo pat ryto kažkas ją 
taip draskė ir traukė, jog lakstė pas pažįstamus, ke- 
liais, į laukus vaikščiojo ir net, rodos, tris kartus persi- 
rengė, viskas veltui, nepadėjo: traukė ją vis labiau kaž- 
kur lėkti, kažką veikti, kažko ieškoti... 

Tad ir dabar pasuko net į tuopų kelią ir ėjo, įsi- 
žiūrėjusi į didžiulį, raudoną saulės rutulį, krintantį ant 
girių; ji ėjo per tuos šešėlių ir šviesuolėčių slenksčius, 
kuriuos saulėlydis klojo pro medžius. 

Ją apipūtė sambrėškos vėsuma, o tylus, įšilęs lau- 
kų alsavimas kiaurai vėrė džiugiu virpėjimu; nuo kai- 
mo skrido tilstąs klegesys, ir iš kažkur skriejo prati- 
sas smuiko balsas, kuris kibo į širdį lyg tas nuo auksi- 
nių rasų subrinkęs voratinklis, išsidriekė tylutėliame 
tuopų šlamėjime, santėmiuose, kurie jau ropojo vago- 
mis ir tykojo erškėčių krūmuose. 

Ėjo, kur akys vedė, nė nežinodama, kas ją neša 
ir kur. 

Giliai dūsavo, tarpais skėsčiojo rankas, tarpais be- 
jėgiškai stovinėjo ir vadžiojo įkaitusiomis akimis, ta- 

rytum ieškodama kažkokios prieglobsties iškankintai 
sielai, bet ir vėl ėjo toliau, ausdama mintis lieknas ir 
nykias, tarsi tos šviesios gijos vandenyse, kurių nepa- 
gausi, nes susidrums ir pradings nuo rankos šešėlio. 
Žiūrėjo į saulę, nematyadama nieko, tuopos, virtinėmis 
palinkusios ant jos, atrodė jai lyg ūkų apsiausti atsi- 
minimai... Vien tik jautė, kad plėšo ją ligi skausmo, 
ligi šauksmo, ligi raudos, kad traukia kažkur į tolį taip, 
jog, rodos, įsikibtų į tuos paukščius, lekiančius sau- 
lėlydžio pusėn, ir nuskristų į pasaulio kraštą. Augo jo- 
je kažkokia jėga, deginanti ir tokia graudi, jog ašaros 
temdė akis ir liepsnos tvino po ją visą: skynėsi lipnias, 
kvapnias tuopų metūges, vėsindama jomis įkaitusias 
lūpas ir akis... 

Tarpais atsisėsdavo po medžiu ir susirietusi, kumš- 
čiais veidą parėmusi, nugrimzdavo savyje be sąmo- 
nės, šliedamasi prie kamieno ir rąžydamasi... ir vos be- 
kvėpuodama... 

Tarytum ir joje pavasaris užtraukė savo kaitrią 
giesmę, ir audrinosi joje kažkas ir kažkas prasidėti 
norėjo, kaip tose derlingose dirvose, tįsančiose pūdy- 
mais, užgimsta gyvybė pavasarį, kaip tuose nuo au- 
gimo jėgos apsvaigusiuose medeliuose ji gieda ir kaip 
visur ima tarpti, pirmai saulei pašildžius... 

Ji virpėjo viduje, jai degė akys, o nutirpusios ko- 
jos bejėgiškai gniužo ir vos ją bekėlė. Ji norėjo verk- 
ti, dainuoti, vartytis ant minkštučių, šaltomis rasomis 
it perlais nubarstytų želmenų, čia vėl sugriebdavo ją 
pašėlęs noras šokti į erškėčius, spraustis pro dygias 
tankmes ir pajusti laukinį grumtynių skausmą. 

Staiga pasuko atgal ir, išgirdusi smuiko garsus, nu- 
bėgo į ten. Ū! Taip ėmė suktis galva, tokia svaiginanti 
aistra ją pervėrė, kad, rodos, būtų puolusi šokti, į 

ūžiančios smuklės spūstį, į klegesį, į girtuokliavimą 
net, kad ir į pačią pražūtį, ū!.. 

Keleliu nuo kapinių į tuopų kelią, užlietą raudono- 
mis saulėlydžio liepsnomis, kažkas ėjo su knyga ran- 
koje ir tarpais stabčiojo po baltais berželiais. 

Tai buvo Jasius, vargoninko sūnus. 

Ji norėjo tik iš už medžio pasižiūrėti į jį, tačiau 
jis ją pamatė. 

Net ir pabėgti neįstengė, kojos tarsi kabinosi už 
žemės, ir akių negalėjo nuo jo atplėšti; artinosi šyp- 
sodamasis, dantys žvilgėjo tarp raudonų lūpų, buvo 
tevas, nuaugęs ir balto veido. 

— Lyg ir nepažinai manęs, Jaguse? 

Net jai po krūtine spustelėjo nuo to balso. 

— Kurgi nepažinčiau!.. Tik ponas Jasius dabar 
toks dailus, toks kitoniškas... 

— Žinoma, metai juk eina... Buvote pas ką Budo- 
se? 

— Taip sau tik vaikštinėjau, juk šventės. Ar mal- 
daknygė? — nedrąsiai palietė knygą. 

— Ne, apie tolimus kraštus ir apie jūras! 

— O Jėzau! Apie jūras! O tie paveikslėliai ar taip 
pat nešventi? 

— Pasižiūrėk! — pakišo jai knygą po akių ir rodė. 

Stovėjo petis į petį, nesąmoningai į kits kitą Iem- 
damiesi šlaunimis ir suglaudę žemai nulenktas galvas. 
Aiškino jai, o ji kėlė į jį nuostabos kupinas akis, ne- 
drįsdama kvėpuoti, susijaudinusi ir vis labiau glaus- 
damasi geriau pasižiūrėti, nes saulė jau buvo nusileidu- 
si į užgirį. 

Staiga jis visas pasipurtė ir truputį atsitraukė. 

— Temsta jau, laikas namo! — tarė tyliai. 

— Eikiva! 

Ėjo tylėdami, kone visai apkloti medžių šešėlių. 
Saulė nusileido, ant laukų draikėsi melsvi santėmiai, 
žarų šiandien nebuvo, tik pro storus tuopų kamienus 
švytėjo danguje auksinis potvynis; visas pasaulis ge- 
so. 

— Ir visa tai teisybė, kas ten parodyta? — sustojo 
ji. 

— Viskas, Jaguse, viskas. 

— O Jėzau, tokie vandenys didžiausi, tokie kraštai, 
kad patikėti sunku. 

— Yra, Jaguse, yra! — šnibždėjo jis vis tyliau, žvilg- 
čiodamas jai į akis iš taip arti, jog ji sulaikė kvapą, 
ją nukrėtė šiurpas, ir ji palinko krūtimis į priekį, lauk- 
dama, kad ją apkabintų ir priremtų prie medžio; net 
jos rankos išsiskėtė, ir ji buvo pasiruošus duotis, bet 
Jasius skubiai atsitraukė. 

— Turiu greičiau eiti, labanakt, Jaguse! — ir nulė- 
kė sau. 

Gerą valandėlę pastovėjo, kol įveikė save ir galėjo 
pasijudinti iš vietos. 

„Apkerėjo mane, ar ką jau!“ — galvojo, vilkdama- 
si sunkiai, galva jai svaigo, rąžuliai tampė. 

Stojo vakaras, šen bei ten žybčiojo žiburiai, o iš 
smuklės sklido muzika ir prislopintos kalbos. 

Pažvelgė pro langą į nušviestą vidų: viduryje sto- 
vėjo ponas Jackus ir griežė smuiku, o prie smuklinin- 
ko stalo svyravo Jambrožis ir rėksmingai kažką pa- 
sakojo kampininkams dažnai vis siekdamas stiklo. 

Staiga kažkas tvirtai ją apkabino per liemenį, ji 
net šūktelėjo riesdamasi ir plėšydamasi. 

— Pačiupau tave ir nepaleisiu... įsigersim. truputį... 
eikš...— šnibždėjo vaitas, nepaleisdamas jos iš nagų, ir 
pro šonines duris įsitempė į alkierių. 

Niekas to nematė, nes lauke buvo gana tamsu ir 
maža kas ėjo keliu. 

Kaimas jau tilo. Rimo klegesys ir tuštėjo tarputvo- 
riai, žmonės skirstėsi namo, šventės ir saldaus dykinė- 
jimo dienos baigėsi, už slenksčio stovėjo šiokiadienis 
rytojus ir kaišiojo iltis tamsoje, tad nę vieną sielą 
smaugė baimė ir iš naujo gulė rūpesčiai... 

Kaimas nuliūdo ir apkurto, tarytum labiau prie Žže- 
mės prisigūžė ir glaudėsi į nebylius sodus, kur ne kur 
žmonės dar sėdėjo pašalėse, baigdami valgyti velyki- 
nius skanėstus ir tyliai šnekučiuodamiesi, kitur anks- 
čiau rengėsi gulti, niūniuodami šventas giesmes. 

Tik pas Ploškienę buvo daug žmonių ir triukšmo: 
susirinko kaimynės ir, nusėdusios suolus, oriai tarpu- 
savy šnekučiavosi. Pirmoje vietoje sėdėjo vaitienė, 
o greta jos storulė liežuvinga Balcerekienė kažką įro- 
dinėjo; ir liesoji Sikorienė buvo, ir nuolat niurzgian- 
ti Borynienė, ligonio brolienė, buvo ir kalvienė su jau- 
niausiuoju vaiku prie krūtinės, ji šnekučiavosi su 
tylia dievobaiminga šaltyšiene; ir daugiau moterų bu- 
vo, pačių pirmutinių kaime. 

Sėdėjo pasipūtusios ir išpampusios, nelyginant pe- 
reklės gūžtoj, ir visos su duksliais šventadieniais sijo- 
nais, su skaromis, Lipcų mada ant pečių nuleistomis, 
su kykais, panašiais į baltus ratus, suklostytais ties 
kaktomis, su iškeltomis lig ausų rievėmis, ant kurių 
buvo pasirišusios tiek karolių, kiek kuri turėjo. Links- 
minosi dailiai, veidai pamažu raudo, ir pasitenkinimas 
jas siautė. Uoliai taisėsi sijonus, kad nesusiglamžytų, 
ir jau ėmė sėstis viena arčiau kitos ir tyliau postrin- 
gauti, nes dabar apkalbinėjo čia pat esančias. 

O kai. užėjęs kalvis pasakė grįžtąs tiesiai iš miesto, 
jos pralinksmėjo kaip reikiant. Jis buvo vyras liežu- 
vingas, kaip reta kuris, o kad jau kiek išgėrė, tai ėmė 

porinti tokius juokingus dalykus, jog visos už pilvų 
stvėrėsi; troba sudrebėjo, o jis juokėsi visų garsiau- 
siai, net Borynų kieme buvo girdėti. 

Ilgai linksminosi, nes Ploškienė ar ne tris kartus 
siuntė pas Žydą degtinės. 

O Borynų dar tebesėdėjo prieš trobą, Hanka buvo 
atsikėlusi ir sėdėjo drauge su kitais, apsisiautusi kai- 
liniais, nes po saulėlydžio atvėso. 

Kol buvo šviesu, Rokas jiems skaitė iš knygos, o 
Hanka, dažnai dairydamasi, tyliai įsakinėjo Juzei: 

— Eik pažvelgti į kelią... 

Bet nieko nebuvo, ir jis skaitė, kol vakaras aptem- 
dė žemę, o paskui dar ir pasakojo įvairių dalykų, nes 
visi buvo labai susidomėję. Juos apklojo naktis, ir jie 
vos bežymėjo ties balta namo siena; vakaras stojo tam- 
sus ir šaltas, Žvaigždės nepatekėjo, gūdi tyla apglėbė 
pasaulį, tik kažkur kliunksėjo vanduo ir urzgė šunes. 

Susiplakė į krūvą ir Nastusė su Juze, Veronka su 
vaikais, Jagustynka, Klombienė ir Petrekas susėdo ko- 
ne prie pat Roko kojų, o Hanka kiek nuošaliau ant ak- 
mens. 

Jis pasakojo visokias istorijas apie lenkų tautą, 
čia vėl šventus padavimus, čia tokius stebuklus apie 
pasaulį, kad kur ten suprasi ir atsiminsi! 

Klausėsi, ausis ištempę, neišdrįsdami atsipūsti nei 
pasijudinti iš vietų, ir visa siela gėrė tuos saldžius 
žodžius, kaip žemė geria sodrų ir šiltą lietų. 

O jis, bemaž nematomas akims, iškilmingų, tyliu 
balsu pasakojo: 

„Po žiemos ateina pavasaris kiekvienam, kuris jo 
laukia dirbdamas, melsdamasis ir pasirengęs.“ 

„Pastikėkit, nes nuskaustieji visuomet laimi.“ 

„Aukų krauju ir darbu reikia sėti žmonių laimę, o 
jei kuris pasėjo, tam išdygs ir jis susilauks pjūties.“ 

„Bet kuris tik kasdiene duona besirūpina — tas prie 
Viešpaties stalo neatsisės." 

„Kuris tik skundžiasi blogiu, nedarydamas gero, 
tas dar blogesnį blogį daro.“ 

Ilgai pasakojo ir taip išmintingai, kad ir neatsimin- 
tum, ir vis tyliau, vis graudžiau, o kad buvo nakties 
apsiaustas, tai atrodė, tarsi tas šventas balsas sklinda 
iš žemės arba kad tai balsas mirusiųjų Borynų kartų, 
kurias tą prisikėlimo naktį Dievas į pasaulį paleido, ir 
kad tai jos kalba dabar iš sutrūnijusių sienų, iš palin- 
kusių medžių, iš tirštos nakties norėdamos įspėti saviš- 
kius, kad atsipeikėtų. 

Visų sielos kybojo ant šitų žodžių, plakančių į šir- 
dis tarsi varpas, ir skriejo į pritemusius ilgesius, į ne- 
suvokiamus svajų stebuklus. 

Niekas net neišgirdo, kad visame kaime ėmė loti 
šunes, kad kažkas šaukė keliuose ir sudundėjo žemė 
nuo bėginėjimo. 

— Podlesė dega! — suriko kažkieno balsas per so- 
dą. 

Išbėgo į kelią. 

Ir iš tikrųjų: dvaro trobesiai Podlesėj liepsnojo, iš 
tamsos it raudoni kerai veržėsi liepsnų liežuviai. 

— Ir žodis tapo kūnu! — sušnibždėjo Jagustynka, 
prisiminusi Koziolienę. 

— Dievo bausmė. 

— Už mūsų skriaudas! — kryžiavosi tamsoje bal- 
sai. 

Trankėsi trobų durys, žmonės tekini, pusiau teap- 
sirengę pludinėjo į kelią, ir vis didesnė minia grūdosi 
ant tilto prieš malūną, iš kur geriausiai buvo matyti, 
ir netrukus visas kaimas jau buvo ten. 

O gaisras su kiekvienu akimirksniu vis augo, pa- 
livarkas stovėjo ant kalnelio pagiry, tad nors ir per 

gerus du varsnus nuo Lipcų, kaip ant delno buvo ma- 
tyti įsigalinti liepsna. Juodoje miško sienoje kirbėjo 
ugnies liežuviai, ir veržėsi kruvini, susigumulavę debe- 
sys. Vėjo nebuvo, ir ugnis kilo vis aukštyn, trobesiai 
degė tarsi sakuotos plėšos, juodi dūmai kilo stulpais, 
o kruvina, susitaršiusi pašvaistė išsiliejo tamsybėje it 
ugnies upė ir sįūbavo viršum girios. 

Veriantys būbavimai perskrodė orą. 

— Jaučių tvartas dega, daug neišgelbės, nes tik vie- 
nos durys tėra. 

— O dabar stirtos suliepsnojo! 

— Ir daržinės jau ugnyje! — šaukė baisėdamiesi. 

Atbėgo kunigas, kalvis, šaltyšius, o pagaliau ir vai- 
tas iš kažkur atsirado ir, nors toks girtas, jog vos besi- 
laikė ant kojų, ėmė rėkti ir varyti žmones, kad lėktų 
dvarui į pagalbą. 

Tačau niekas neskubėjo to daryti, ir tik piktas niurz- 
gėjimas kilo minioje: 

— Tegu vyrus paleidžia, tai jie bėgs gelbėti! 

Nieko nepadėjo keiksmai ir grasymai, net ir klebo- 
no verksmingi maldavimai: minia END nepajudina- 
ma ir niauriai žiūrėjo į ugnį. 

— Rupūžės dvaro bernai! — sušuko Kobienė, grū- 
modama kumščiu. 

Tik vaitas su šaltyšium ir kalviu nuvažiavo prie 
gaisro, ir tai su tuščiomis rankomis, nes nei kobinių, 
nei kibirų bobos neleido jiems pasiimti iš trobų: 

— Lazdų paragaus, kuris paims ką! Tegu prasmen- 
ga bjaurybė! — užriko visos kaip viena. 

Buvo jau susirinkęs Visas kaimas, net ir patys ma- 
žiausieji, kuriuos rėkiančius motinos supo rankose, ir 
gumulavo didžiulė, niauri minia; maža kas teprabil- 
davo, ir tai pašnibždomis, tik sotino godžias akis ir dū- 

savo, nes kiekvieno širdyje kerojo rūsčiai nuslėptas 
džiaugsmas, kad tai už Lipcų skriaudas Viešpats Dievas 
poną ugnimi nubaudęs. 

Ligi vėlybos nakties degė, tačiau niekas namo nė- 
jo: kantriai laukė galo. Viršum palivarko tyvuliavo 
ištisa ugnies jūra ir veržėsi į dangų surioglintomis ban- 
gomis. Degantys stogų šiaudai ir malksnos lakstė į pa- 
tamsius kruvinu lietumi, o nuo raudonų pašvaisčių, 
kurios pleveno tamsybėje lyg kokios liepsningos maIš- 
kos, raudo medžių viršūnės ir malūno stogai, tvenki- 
nys atrodė, tarytum jį būtų kas apibėręs blankiomis 
žarijomis. 

Vežimų dardėjimas, žmonių šauksmai, galvijų bau- 
bimas, baisingas pragaišties siaubas veržėsi iš gaisro, 
o kaimas vis tebestovėjo sakytum gyvas mūras, įaugęs 
į Žemę, akis ir sielas besotinąs kerštu... 

Nuo smuklės pusės sklido kimus girto Jambrožio 
balsas: 


Oi, Maryt, sakau dorai, 
Gerą alų tu darai! 


VI 


Tokią keistą žinią išgirdusi, Hanka net pakilo nuo 
patalo, bet Jagustynka laiku ją pačiupo ir įspaudė į 
priegalvius: 

— Nesijudink, juk nedega niekur! 

— Kad tokį dalyką pasakė, lyg jam būtų galvoj 
negerai; apsiplaukit smilkinius švęstu vandeniu, tai 
atsipeikėsit. 

— Ne, Hanuse, aš sveiko proto ir pasakiau teisy- 
bę, kad ponas Jackus nuo vakar gyvena drauge su ma- 
nim... taigi... — mikčiojo Bylica, lenkdamasis nusičiau- 
dėti, smarkiai pašniaukęs. 

— Matyt, jau visai iškvaišo! Pažiūrėkit, gal jau 
grįžta, vaiką man badu numarins. 

— Nuo bažnyčios pusės dar nieko nematyti! — pa- 
aiškino po valandėlės Jagustynka, vėl imdamasi tvar- 
kyti trobą ir barstydama ją smėliu. 

Senis protarpiais atkakliai čiaudė. Net ant suolo 
atsisėdo. 

— Triūbijat kaip mieste ant rinkos! 

— O kad stipri taboka pono Jackaus, visą pake- 
lį man davė... visą.. 

Dar buvo anksti, pro langą žvilgčiojo šviesi ir šil- 
ta saulė, medžiai sode svyravo nuo vėjo, o pro atviras 
priemenės duris spraudėsi palinkę žąsų kaklai ir Irau- 
doni, šnypščiantys snapai, o visas pulkas purvinų ir 
pypsinčių žąsiukų ritosi ant aukšto slenksčio. Staiga 
kažkur suurzgė šuo, žąsys pakėlė klegesį, o vištos 
pereklės, tupinčios ant kiaušinių, ėmė baimingai kvak- 
sėti ir šokti iš gūžtų. 

— Bent į sodą išvarykit, gal žolės paskabys. 

— Išvarysiu, Hanuse, ir nuo varnų pasergėsiu... 

Beregint troboj aptilo, tik medžių šlamėjimas sklido 
iš lauko, ir truputį suposi po juodom lubom kabą so- 
deliai. 

— Ką bernai dirba? — paklausė ilgai tylėjusi Han- 
ka. 

— Petrekas aria bulvieną pakalnėj, o Vitekas bė- 
riu akėja rėžius linams ties kiaulduobėmis. 

— Ar dar šlapia tenė 

— Žinia, klumpės smarkiai klimpsta, bet suakėjus 
veikiau išdžius. 

— Kol žemė sušils sėjai, gal jau atsikelsiu... 

— Savim dabar tesirūpinkit, o darbo jums nieks 
nepavogs. 

— Ar karvės jau pamilžtos? 


12 Kaimiečiai. 


— Pati pamilžau, nes Jagusė milžtuves sustatė prie 
kūtės ir pati kažkur nuėjo sau. 

— Laksto nuolat po kaimą kaip tas šuo, nieko ne- 
padeda, niekuo nepavaduoja. Beje, pasakykit Kobie- 
nei, kad jai žemės kopūstams duosiu, Petrekas užmėš 
iš jos tvarto ir suars, bet po keturias dienas už rėžį! 
Pusę atidirbtų prie bulvių sodinimo, o likusias per ru- 
giapjūtę. 

— Ir Koziolienė taip pat norėtų rėžio linams už 
atodirbį. 

— Tiek ji atidirbs, kiek šuo priverks. Tegu sau ki- 
tur ieško, gana pernai prilojo visam kaimui ant tėvo, 
kad ją nuskriaudęs. 

— Kaip jums patinka, jūsų žemė, jūsų ir valia! Va- 
kar, jums gimdant, Pilypienė buvo užėjusi, bulvių no- 
rėjo. 

— Ar už pinigus? 

— Atidirbtų; pas juos troboj pinigėlio nė su žibu- 
riu nerastum, badu stimpa. 

— Kokį puspūrį valgyti tegu tuoj pasiima, o jei 
daugiau reikės, tai tik pasodinus, nes nežinia, kiek 
liks. Pareis Juzė, atmieruos, nors kokia iš tos Pily- 
pienės darbininkė!.. Tik dėl slisties... 

— O iš kurgi gaus dvėselės? Nepavalgo, nepamie- 
ga, o kasmet gimdo. 

— Pražūtis, o Jėzau, rugiapjūtė dar už jūrų marių, 
o priešpjūtė už slenksčio. 

— Kur čia už slenksčio! Troboj jau, ir taip pilvus 
vaIžo, kad kitas vos bedvėsnoja! 

— Ar išleidot kiaulę? 

— Atsigulė pasieny, bet paršiukai dailūs, apvalūs 
lyg bandelės. 

Tarpdury atsistojo Bylica ir ėmė mikčioti: 

— Žąsis palikau po agrastais. Taigi atėjo per Ve- 
lykas ponas Jackus ir sako: „„Apsigyvensiu pas tave, 
Bylica, už kampininką ir gerai užmokėsiu..." Pamaniau 
sau: tyčiojasi iš prasto žmogaus kaip paprastai ponas, 
tai sakau: „Pinigų man reikia ir kambarių laisvų turiu!“ 
Nusijuokė, davė man pakelį peterburginės, apžiūrėjo 
trobą ir sako: „Jeigu jūs galit čia gyventi, tai ir aš 
galėsiu, o trobą pamažėli ištaisysim, kad ir dvarą at- 
stos!“ 

— Še tau, toks bajoras, ponų brolis! — stebėjosi 
senė. 

— Pasidarė sau guolį greta manojo ir gyvena: man 
išeinant, ant slenksčio papirosą rūkė ir žvirblius grū- 
dais masino. 

— O ką gi jis valgys? 

— Savus puodus atsinešė ir arbatą vis verdasi ir 
geria... 

— Be reikalo to nedaro, čia kas nors turi būti, kad 
toks ponas... 

— O tas yra, kad jau visiškai pakvaišęs! Kiekvie- 
nas Žmogus visuomet triūsia ir rūpinasi, kad būtų ge- 
riau, 0 toks ponas norėtų, kad jam būtų blogiau? Nie- 
ko kito, tik proto neteko,— kalbėjo Hanka, pakėlusi 
galvą, nes tarpuvarty pasklido balsai. 

Grįžo iš bažnyčios pakrikštiję. Juzė pirmutinė nešė 
kūdikį priegalvyje, apklotą skara, Dominikienei pri- 
žiūrint, o paskui jas traukė vaitas su Ploškiene, kūmai, 
užpakaly šlubavo Jambrožis, negalėdamas paspėti. 

Prieš peržengiant slenkstį, Dominikienė paėmė kū- 
dikį ir peržegnojusi ėmė su juo senu papročiu eiti aplink 
visą trobą, stabtelėdama prie kampų ir ties kiekvienu 
skyrium sakydama: 

“| — Rytuose — čia pučia... 

— Žiemiuose — čia šalta... 

— Vakaruose — čia tamsu... 

— Pietuose — čia šildo... 

— O visur saugokis piktos dvasios, žmogaus siela, 
ir tik Dievu pasitikėk. 

— Lyg ir dievobaiminga, o žiūrėk, kokia Iraganau- 
toja iš tos Dominikienės! — juokavo vaitas. 

— Malda padeda, bet ir užkalbėjimai nepakenks, 
žinia! — sušnibždėjo Ploškienė. 

Triukšmingai suėjo į trobą. Senė išvystė kūdikėlį ir, 
kokį jį Dievas sutvėrė, nuogutėlį ir it vėžys raudoną, 
padavė motinai į rankas. 

— Parnešam. jum, motin, tikrą krikščionį, kuriam 
per šventąjį krikštą duotas Roko vardas. Tegu auga 
sveikas ir suteikia džiaugsmo)! 

— Ir tegu tuziną Rokų priperi! Stiprus bernas: šau- 
kė taip, kad nereikėjo nė gnaibyti per krikštą, o druską 
taip spjaudė, kad nors plyšk juokais... 

— Nes jis tokios giminės, kuri degtinės neatsiža- 
da...— atsiliepė Jambrožis. 

Berniukas cypė ir spardėsi po duknas, o Dominikie- 
nė ištrynė jam akis, lūpas ir kaktą degtine ir tik po to 
pridėjo Hankai prie krūties. Įsisiurbė į ją lyg slibi- 
nas ir nutilo. 

Hanka nuoširdžiai dėkojo kūmams, bučiuodamasi su 
visais ir atsiprašinėdama, kad krikštynos ne tokios, ko- 
kios turėtų būti Borynos vaikui. 

— Po metų pagimdysit ketvirtąjį, tada atsigrieb- 
sim! — juokavo vaitas, šluostydamasis ūsus, nes stik- 
liukas jau artėjo prie jo. 

— Krikštynos be tėvo tai lyg nuodėmė be atleidi- 
mo,— neatsargiai pasakė Jambrožis. 

Sulig tais žodžiais Hanka taip sugrudo, jog net mo- 
terys ėmė ją guosti ir glėbesčiuoti; galop, nuraminusi 

širdgėlą, ji ėmė kviesti, kad imtųsi valgių, nes kiauši- 
nienė su dešromis jau kvepėjo iš dubens. 

Jagustynka vaišino svečius, nes Juzė liūliavo kū- 
dikėlį, migdydama jį didelėj geldoj, mat senasis lop- 
šys buvo be pavažų. 

Ilgai grumšėjo šaukštai, o niekas nė žodelio ne- 
pIratarė. 

O kai į priemenę priėjo vaikų ir visi ėmė kaišioti 
galveles į trobą, vaitas metė jiems saują saldainių, ir 
jie beregint cypdami ir pešdamiesi išsirito į kiemą. 

— Net ir Jambrožis užmiršo turįs liežuvį burnoje! — 
prašneko Jagustynka. 

— Nes tylomis sau galvoja, kad berniukui reikia 
ūkio ir merginos. 

— Žemė — tėvų rūpestis o mergina — kūmų. 

— Nepritrūks to gero, ne! Siūlyte jas siūlo ir dar 
primoka, kad tik kas imtų. 

— Matyti, vaitienė ilgisi mažylio: mačiau, kaip ant 
tvoros vėdino savo nabagėlių drabužėlius! 

— Sako, vaitas į rudenį žada iškelti krikštynas! 

— Šitokias pareigas eina, o ko reikia neužmiršta! 

— O kad liūdna troboj be vaikų riksmo! — tarė 
vaitas rimtai. 

— Teisybė, kad ir rūpesčių su jais nemaža, bet yra 
kuo pasivaduoti, ir džiaugsmo turi... 

— Brangenybės! Ir už auksą prakiši, kai už jį per- 
moki! — murmėjo Jagustynka. 

— Žinia, kad būna ir blogų, perniek tėvus laikan- 
čių, bet obuolys netoli nuo obels terieda, tad ką žmo- 
gus pasisėjo, tą ir pjauna! — atsidūsėjo Dominikienė. 

Jagustynka susirūstino, jausdama, kad čia ją už- 
gėlė. 

— Bepigu jums juoktis iš kitų, kad turite tokius ge- 
rus sūnelius, kurie ir suverpia, ir pamelžia, ir puodus 
iššveičia, lyg darbščios merginos. 

— Nes dorybėje auginti ir klusnumo mokyti. 

— Teisybė, net patys snukius atkiša mušami! Kaip 
nori žiūrėk — gyvas tėvas! Teisybė, obuolys netoli 
nuo obels rieda, teisybę pasakėte, o kai atsimenu, ką 
jauna būdama su bernais išdarinėdavot, tai man ne- 
nuostabu, kad Jagusė panaši į jus, visai tokia pat: kad 
ir baslys, o jei tik su kepure ant šalies ir užsigeis... ji 
neatsakys iš gerumo, — šnypštė jai palei ausį, net ano- 
ji išblyško, vis žemiau lenkdama galvą. 

Jagna tuo metu ėjo per priemenę, Hanka pašau- 
kė ją, degtine pavaišino — išgėrė ir, į nieką nežiūrėA 
dama, nuėjo į savąjį galą. 

Vaitas apsiblausė, veltui laukdamas jos grįžtant. 

Kalba kažkodėl nesimezgė, jis klausėsi ir slaptai 
sekiojo ją akimis, kai vėl pasirodė ir išėjo į kiemą. 

Ir moterys nebenorėjo plepėti; tik senės smaigstė- 
si įsiutusiomis Žlibėmis, o Ploškienė tyliai šnekučiavosi 
su Hanka. Vienas tik Jambrožis nepamiršo butelio ir, 
kad ir niekas neklausė, paistė kažką ir melavo nebūtus 
dalykus. 

Vaitas ūmai pakilo ir lyg už trobos nuėjo, tačiau 
vogčia per sodą nusėlino į kiemą. Jagusė sėdėjo ant 
kūtės slenksčio ir pirštu girdė juodmargį veršiuką. 

Vaitas baimingai apsidairė ir, kišdamas jai už kikli- 
ko saldainių, sušnibždėjo: 

— Še, Jaguse, ateik temstant į alkierių, tai gausi 
šio to geresnio. 

Ir nelaukdamas atsakymo, skubiai grįžo į trobą. 

— O-0, veršis jūsų nusisekęs, gerai Už jį gausite, — 
kalbėjo atsisegiodamas rudinę. 

— Auginti paliksim, nes jis dvaro veislės. 

— Pelno bus tikrai, užtat kad malūninko bulius jau 
niekam nebetikęs. Apsidžiaugs Antanas tokiu prieaug- 
liu. 

— Vajezau, kada jis pamatys jį? Kada? 

— Greit jau, aš, vaitas, jumi sakau, tai tikėkit. 

— Juk visų diena po dienos laukia. 

— Sakau, kad netrukus grįš, juk šitą Žinau iš val- 
džios... 

— O blogiausia, kad laukai nenori laukti. 

— Laiku neužsėjus, baisu pagalvoti apie rudenį. 

Sudardėjo kažkieno vežimas. Juzė, pasižiūrėjusi pro 
duris, tarė: 

— Klebonas su Roku pravažiavo! 

— Kunigas vyno mišioms važiuoti rengėsi — pa- 
aiškino Jambrožis. 

— Nuostabu, kad Roką paėmė ragauti, o ne Domi- 
nikienę! — šaipėsi senė. 

Dominikienė nesuskubo atsikirsti, nes tuo tarpu įėjo 
kalvis, ir vaitas pakilo kreipdamasis į jį su stikliuku.- 
— Pasivėlinai, Mykolai, tai pasivyk dabar mus! 

— Greit jus, kūmai, pasivysiu, nes jau bėga čia 
jūsų... 

Tik baigė tai sakyti, kai įpuolė uždusęs šaltyšius. 

— Eikit, Petrai, raštininkas su stražnikais jūsų lau- 
kia. 

— A, kad tu surūgtum, nė valandėlės ramybės! 
Bet ką darysi, pareigos visų pirma.. 4 

— Atsikratykit jais greit ir grįžkit. 

— Taigi bus, matai, kada — apie gaisrą Podlesėj 
kamantinės ir apie tą pasikasimą pas jus... 

Išbėgo draug su šaltyšium, o Hanka, įrėmusi akis į 
kalvį, tarė: | 

— Kai ateis rašyti, tai jiems papasakokit viską, 
Mykolai. 


Jis pešiojosi ūsus ir įsmeigė žlibes į kūdikį, lyg Žiū- 
rinėdamas jį. 

— O ką gi aš jiems sakysiu?.. Tiek, kiek ir Juzė 
galėtų! 

— Juk merginos prie valdžios nesiųsiu, nedera, o 
jūs pasakysite, kad, kiek žinoma, iš kamaros nieko 
neišnešė ir kitkas niekas neprapuolė, tad jau... Dievas 
vienas težino... ir...— kosėdama nupurtė duknas, kad 
tik neparodytų jam pašaipaus veido, bet jis tik atsi- 
krenkštė ir išėjo. 

— Sukčius, rupūžė, — nusijuokė lengvai. 

— Jau ir taip trumpos buvo krikštynos, tai dar ir 
nutrūko! — skundėsi Jambrožis, siekdamas kepurės. 

— Juze, atpjauk jam dešros, tegu sau namuose kri- 
kštynas tęsia. 

— Ar aš žąsis, ar ką, kad sausą dešrą ryčia? 

— Užsiliekit degtine, kad nesiskųstumėt. 

— Gudrūs žmonės sako: skaičiuok kruopas, pilda- 
mas į puodą, į pirštus dirbdamas nežiūrėk, bet stikliu- 
kų vaišindamas neskaityk... 

— Kur stikliukais skambina, ten girtuoklis mišioms 
tarnauja! 

Šnekučiavosi taip, nesigailėdami degtinės, bet ne- 
praėjo nė pusvalandžio, ir šaltyšius ėmė lakstyti po 
trobas ir šaukti, kad visi rinktųsi pas vaitą, nes Iašti- 
ninkas ir stražnikas liepią susirinkti. 

Tai supykino Ploškienę, ji įsisprendė ir paleido ant 
jo kakarinę: 

— Įsikišk sau į... užantį... vaito įsakymus! Ar čia 
mūsų reikalas? Ar kvietėmės juos, ar turime laiko 
stražnikam, ką? Mes ne šunes, kad sulig kiekvienu švilp- 
telėjimu lakstytume! Jei jiems ko reikia, tegu ateina ir 

pasiklausia! Visiems vienas kelias! Neisim! — suriko, 
išbėgdama į kelią prie būrelio išsigandusių moterų, ku- 
rios rinkosi ties tvenkiniu. 

— Prie darbo, kūmos, į laukus, kas turi reikalą į 
gaspadines, tas turi žinoti, kur jų ieškoti. A jau, kad 
jie nesulauktų, kad bile kam įsakius viską mestume 
ir eitume stovėti prie durų kaip šunes! — šaukė, smar- 
kiai įniršusi. 

Po Borynų ji buvo pirmutinė gaspadinė, tad ki- 
tos jos paklausė, išlakstė tarytum pabaidytos vištos, o 
kad daugumas nuo pat ryto jau dirbo laukuos, kaimas 
ir iš viso ištuštėjo, tik vaikai žaidė prie tvenkinio ir 
senės šildėsi saulėje. 

Aišku, raštininkas supyko ir smarkiai išplūdo šalty- 
šių, bet norom nenorom turėjo drožti į laukus... Ilgai 
gavo maklinėti po rėžius, klausinėdami žmonių, ar kas 
nežino ko apie gaisrą Podlesėj. Tiek jam pasakė, kiek 
ir pats žinojo, nes kas gi išduos stražnikams ką žino 
tik vienas sau? 

Tik be reikalo sugaišo ligi pietų, prisivalkiojo po ba- 
las ir susipurvino ligi juosmens, nes dirvos dar vieto- 
mis tebebuvo klampios. 

Tiek buvo dėl to įpykę, jog kai atėjo pas Boryną 
aprašinėti to pasikasimo, vyresnysis keikėsi kiek tik 
įmanydamas ir, susidūręs priebuty su Bylica, šoko 
prie jo kumščius sugniaužęs ir šaukė: 

— Tu, šunsnuki, kodėl nesergsti, kad vagys pasi- 
kasa, ką? — ir jau ėmė jam motiną negražiai minėti. 

— Ogi sergėk sau, tam ir esi pastatytas, 0 aš tau 
ne bernas, girdi! — tučtuojau atkirto skaudžiai įsižei- 
dęs senis. 

Raštininkas riktelėjo, kad užčiauptų valgomąją, su 
valdžios žmogumi kalbėdamasis, nes į cypę pakliūsiąs 

už įžūlumą, bet senis jau visiškai įsiuto. Išsitiesė išdi- 
džiai ir rūstus, svaidydamas žiežirbas akimis, sugargė- 
j0O: 

— O tu kas per ponas? Valsčiui tarnauji, valsčius 
tau moka, tai ir dirbk, kaip vaito įsakytas, ir nekibk 
prie gaspadorių! Matai, skarmalius, kažkoks raštinin- 
kėlis! Atsiganė mūsų duona, ir niekina dabar čia žmo- 
nes... Ir tau atsiras didesnė valdžia ir sudraudimas... 

Vaitas su šaltyšium puolė jo raminti, nes siuto 
vis labiau ir jau virpančiomis rankomis ko nors kieto 
graibėsi aplinkui. ž 

— Gi uždėk man pabaudą, užmokėsiu ir dar maga- 
ryčių tau pridėsiu, jei man patiks! — šaukė. 

Jie nebekreipė į jį dėmesio, tik smulkiai viską ap- 
rašinėjo ir klausinėjo namiškius apie pasikasimą, o 
senis Murmėjo panosėj, vaikščiojo aplink trobą, žval- 
gėsi pakampiais ir net šuniui įspyrė, negalėdamas nu- 
rimti. 

Baigę norėjo šio tc užkąsti, tačiau Hanka liepė pa- 
sakyti, kad pieno ir duonos kaip tik pristigę, teturį tik 
bulvių, likusių nuo pusryčių. 

Tada jie išsinešdino į smuklę, paskutiniais žodžiais 
plūsdami Lipcus. 

— Gerai pasielgei, Hanuse, nieko jie tau nepadarys. 
O Jėzau — amžinatilsį ponas, kad ir turėjo teisę, bet 
niekad manęs taip nekoneveikė, niekad... 

Senis ilgai negalėjo užmiršti įžeidimo. 

Tuoj po pietų užsuko kažkuri kaimynė, sakydama, 
kad jie dar tebesėdį smuklėje, o šaltyšius nulėkęs Ko- 
ziolienės. 

— Gaudyk vėją lauke! — nusijuokė Jagustynka. 

— Turbūt ji sausuolių į mišką išėjo! 

— Varšuvoj sėdi nuo vakar dienos, vaikų nuvažia- 
vo į prieglaudą, žada parsivežti du augintiniu, iš tų, 
iš pamestinukų... 

— Kad badu juos numarintų, kaip ir anuos prieš 
porą metų? 

— Gal taip ir geriau vargdienėliams: nebereiks skur- 
sti visą gyvenimą kaip šuneliams... 

— Ir benkartas žmonių vaikas... sunkiai ji Viešpa- 
čiui Dievui atsakys. 

— Juk tyčia nemarina, pati dažnai nepavalgo ligi 
sočiai, tai iš kurgi ims vaikams... 

— Moka už išlaikymą, ne iš pasigailėjimo ji juos 
priglaudžia! — rūsčiai tarė Hanka. 

— Penkiasdešimt auksinų per metus už kiekvieną, 
nedidelė kupeta... 

— Nedidelė, nes išsyk prageria, o vaikai paskui 
badu stimpa. 

— Ne visi: ar neišaugo jūsų Vitekas, ogi ir tas ant- 
ras, kur pas ūkininką Modlicoj! 

— Taigi Viteką mūsų tėvas paėmė dar tokį mažytį, 
kad marškinius įsikandęs tebelakstė, o troboje atsiga- 
nė. Taip pat buvo ir anam. 

— Taigi ar aš ginu Koziolienę?.. Tik sakau, kaip 
man atrodo. Reikia moteriškei ieškotis kokio uždarbio, 
nes neturi ko į puodą kišti. 

— Žinia, Koziolo nėra, tai nėra kas vagia. 

— O su Jagata tai nenusisekė: senė, užuot numi- 
rusi, ėmė ir gražiausiai pasveiko, ir išsikraustė iš jos. 
Dabar vaikšto po kaimą ir skundžiasi, kad Koziolienė 
kasdien jai prikaišiodavusi, kam delsianti mirti, kam 
jai nuostolį daranti. 

— Greičiausiai grįš pas Klombus: kur daugiau ieš- 
kos prieglobsties? 

— Nebegrįš: papyko ant giminių. Klombienė neno- 
romis išleido ją nuo savęs, nes senė turi patalus ir pi- 
nigų nemaža, tačiau ji nenorėjo likti: nusigabeno skry- 
nias pas šaltyšienę ir dairosi, pas ką galėtų ramiai pa- 
simirti. 

— Pagyvens dar, o kiekvienuose namuose dabar 
pravers, kad ir žąselių ganyti ar karvių žiūrėti. O kur- 
gi vėl toji Jagna dingo? 

— Tikriausiai pas vargoninkus panelei karbinėlius 
siuvinėja. 

— Laikas mat bovytis, lyg troboj darbo nebūtų! 

— Taigi jau nuo pat švenčių nuolat ten sėdi, — 
skundėsi Juzė. 

— Sutvarkysiu aš ją, kad atmins man... Parodykit 
man vaiką. 

Paėmė jį ir, vos nukrausčius stalą po pietų, visus 
išvarė į darbą. Pati viena liko troboje, tarpais klausėsi, 
ką veikia vaikai, žaidžią palei trobą, senio Bylicos pri- 
žiūrimi, o antrajame gale kaip paprastai vienišas gu- 
lėjo Boryna, žiūrėjo į saulę, kuri pro langą gulė troboj 
judria juosta, ir grabaliojo joje pirštais, kažką paty- 
lomis kalbėdamas, tarsi pats vienas paliktas kūdikėlis. 

Kaime taip pat buvo tuščia, nes giedra laikėsi rink- 
tinė, ir kas tik nors kiek pakrutėjo, tas ėjo į laukus, 
prie darbo. 

Nuo pat švenčių nusistojo gražūs orai, kasdien da- 
rėsi šilčiau ir giedriau. 

Dienos jau ėjo ilgos, rytais rūkų apsiaustos, pilkos 
ir tyliai šiltos dienovidžiais, o per saulėlydžius švitan- 
čios ŽžŽaromis,— tikro pavasario dienos. 

Kai kurios slinko iš lėto, tarytum saulėje įsikibirkš- 
čiavę upokšniai, vėsokos, kaip jie, ir tokios pat vais- 
kios, lengvai talaškuojančios į krantus, tuščios ir mels- 

vos, ir tik kai kur gelsvos nuo pienių, šimtažiedžių nu- 
baltintos arba pažaliavusios nuo gluosnių metūgių. 

Užeidavo ir visiškai šiltos, prikaitintos, drėgnokos, 
saulės pergautos, kvepiančios žalumynais ir tokios au- 
gimu tvinstančios, tokios pavasario pritvinkusios, to- 
kios jėga svaigstančios, jog vakarais, nutilus paukščių 
balsams ir sumigus kaimui, galėjai jausti, kaip žemėje 
veržiasi šaknys ir auga daigai, ir atrodė, kad girdi ty- 
lutėlį sprogstančių pumpurų šnabždėjimą, diegų ki- 
limą ir visokio gyvio balsus... 

Tačiau buvo ir kitokių, į anas visiškai nepanašių. 

Be saulės, miglinos, pilkai melsvos, žemos, pilvotais 
debesimis užverstos, šutrios, sunkios ir svaiginančios 
it degtine, — tada žmonės jautėsi lyg girti; medeliai rie- 
tėsi virpėdami, o visi gyviai, apimti kažkokio gašlumo, 
kažkur veržėsi ir lėkė nežinia nei kur, nei ko; norėjo- 
si šaukti, rąžytis arba klajoti kad ir po tą šlapią žolę, 
kaip tai darė apkvaišę šunes. 

Čia vėl užeidavo lietingos jau nuo pat aušros, tarsi 
pašukinėmis gijomis apraizgytos, jog nebūdavo maty- 
ti nei laukų, nei kelių, nei peršlapusiuose soduose susi- 
gūžusių trobų. Lietus lydavo pamažėli, nuolat, be atly- 
džio, tarytum vyniodavosi nuo kažkokio nematomo ver- 
psto lygutėlės, pilkos, virpančios gijos, rišdamos dan- 
gų su žeme, ir viskas tik kantriai kiūtodavo ir šlap- 
davo, ir klausydavosi sodraus talaškavimo ir kunkulia- 
vimo srautų, kurie baltais urduliais risdavosi nuo juos- 
vų laukų. 

Priprasta tai buvo, kaip kiekvienais metais ankstyvą 
pavasarį, tad niekas tuo nesirūpino, ne laikas buvo 
ką svarstyti, nes aušra vijo žmones į darbą, o tik vė- 
lybos sutemos atgal juos parvarydavo, tad vos užtek- 
davo laiko pavalgyti ir kiek pailsėti. 

Ir Lipcai kiauras dienas būdavo tušti, saugomi tik 
senių, šunų ir vis labiau trobas uždengiančių sodų; tar- 
pais prakiūtindavo koks ubagas, lydimas šunų lojimo, 
arba vežimas pradardėdavo į malūną, ir vėl keliai tį- 
sodavo tušti, o nebylios trobos žvelgdavo pro sodus 
perdegusiais stiklais į plačius, neaprėpiamus laukus, 
kurie lyg žemių jūra supo visą kaimą, į laukus, kurie 
tarsi tikroji motina glaudė prie savęs savo vaikus ir 
laikė juos gaivinančiame glėbyje prie pritvinkusios 
krūties. 

Aišku, dienos ėjo darbščios, šiltos, lietaus šlaksto- 
mos, kartą net purus sniegas ėmė dribti, apdengė lau- 
kus tarytum žile, bet labai trumpai, nes beregint jį su- 
graužė saulė — tad ir nenuostabu, jog kaime aptilo 
barniai, vaidai ir visos bylos, nes darbas įjungė visus 
į sunkų jungą ir visų sprandus palenkė prie Žemės. 

Kiekvieną rytą, rasotai aušrai tik atmerkus pilkas 
akis ir pirmiems vieversiams sučvirenus, kaimas pašok- 
davo į kojas, kildavo sąmyšis, vartų trankymas, vaikų 
verksmai, į griovius genamų žąsų gagenimas, ir bere- 
gint jau vesdavo arklius, vaikinai traukdavo plūgus, 
kraudavo bulves į vežimus ir skirstydavosi į laukus 
taip greitai, jog per ketvirtį valandos kaime jau būdavo 
tylu ir tuščia. Net ir mišių bemaž niekas į bažnyčią 
nebeužsukdavo, tad dažnai vargonai ūždavo tuščioj 
bažnyčioj, nusklisdami į artimesnius laukus, ir tik var- 
peliui suskambėjus žmonės laukuose klaupdavosi ryti- 
nės maldos. 

Į darbą ėjo visi, tačiau laukuose to nebuvo žymu; 
tik atidžiau įsižiūrėjęs, pamatydavai plūgą, darbe įsi- 
ręžusį arklį, kitur vėl vežimą ant ežios ir moteris, ku- 
Iios it raudoni vikšrai kapstinėjosi didžiuliuose plotuose 
po giedru ir aukštu dangumi. 

O aplinkui, nuo Rudkos, nuo Volios, nuo Modlicos, 
nuo visų kaimų, matomų per melsvą orą sodų viršūnė- 
mis ir baltomis sienomis, sklido ir virpėjo triukšmin- 
gi, pilni šūkavimų ir dainų darbymečio atgarsiai. Kiek 
akimi pasieki už kaimo ribų, visur galėjai matyti sė- 
jančius vyrus, ariančius plūgus, žmones, sodinančius 
bulves, o smėlėtose dirvose jau ir dulkės kilo nuo akė- 
čių. 

Tik Lipcų laukai tįsojo nualpusioj tyloj liūdni, ap- 
kurtę, tarsi nederlingos dykvietės ar jaunagiry džiūs- 
tantys medeliai! Nes jie buvo apleisti, Dieve brangus, 
kone tikri dirvonai, taigi juk tos moteriškos rankos ne- 
pavadavo nė dešimties vyrų, nors visas kaimas triūsė 
nuo aušros ligi nakties. . 

O ką gi jos vienos galėjo padaryti? Sukosi vien 
apie bulves ir apie linus, o visuose kituose laukuose 
vis balsiau cypavo kurapkos, čia vėl koks kiškelis nu- 
šokuodavo taip pamažėli, jog galėjai suskaičiuoti, kiek 
kartų kyštels iš rugių baltas pauodegys; varnos išti- 
sais pulkais strapinėjo po pūdymus, kurie tingiai tįsojo 
saulėje, veltui laukdami žmogaus rankos. 

O kokia Žmonėms buvo iš to nauda, kad dienos ėjo 
nepaprastai puikios, tiesiog nuostabios, kad kildavo 
rytais lyg sidabru aplietos aukso monstrancijos, kad 
buvo žalios, kvepiančios žolėmis, šiltos ir giedančios 
paukščių balsais, kad kiekvienas griovys buvo auksi- 
nis nuo pienių, kad kiekviena ežia mirgėjo lyg šimta- 
žiedžiais siuvinėta juosta, o pievos buvo nubarstytos 
gėlėmis lyg rožiaspalviais pūkais, kad kiekvienas me- 
delis tryško pritvinusiu Žžalumu, kad visas pasaulis kau- 
pėsi tokiu pavasariu, jog atrodė, kad žemė ims virti ir 
kunkuliuoti nuo pavasariško karščio!.. 

Kas iš to — laukai nearti, nesėti, nedirbti gulėjo 
tarsi sveiki ir stiprūs bernai besiraivą saulėje, ištiso- 

mis savaitėmis nieko neveikią, tik dykinėją, o riebio- 
se, derlingose dirvose, javų vietoj, žėlė piktžolės, šovė 
į viršų usnys, o žemumose virpėjo balandos, rudavo 
rūgštėlės, iš rudeninių arimų smarkiai dygo varpučiai, 
o rugienose kilo lieknos devynvaistės, ir varnalėšos it 
išpuikėlės kūmos plačiai atsidrėbė paežiais; visa, kas 
ligi tol gyveno baimėje ir slapstėsi, dabar linksmai dy- 
go, sparčiai augo, veržėsi iš pašalių į dirvas ir vešliai 
viešpatavo rėžiuose. 

Net kažkoks kraupumas dvelkė per tuos tuščius 
laukus. 

Atrodė net, kad nustebę šnekučiuoja žemai prie 
dirvonų prisilenkę miškai, kad baimingiau vinguriuo- 
ja per dykvietes viešmenys, o erškėčiai, jau baltais pum- 
purais apsikaišę, kiaušės ant ežių, paukščiai keleiviai 
ar koks klajūnas iš svetimo krašto, net kryžiai, net tie 
rūpintojėliai, stovį sargyboje prie kelių, — visi dairosi 
nustebę ir klausia giedrų dienų ir tų dirvonuojančių 
laukų: 

„O kurgi dingo gaspadoriai? Kur dainos, kur džiau- 
gsmai, kur linksmybės, kur?..“ 

Vien tik moterų raudos jiems pasakojo, kas įvyko 
Lipcuose. 

Ir taip slinko diena po dienos, nesikeisdamos į ge- 
Ia; priešingai, kone kasdien vis mažiau moterų ėjo į 
laukus, nes vos beapveikdavo užsigulėjusius darbus 
namie. 

Tik Borynų viskas ėjo kaip paprastai, truputį lėčiau 
kaip kitais metais ir šiek tiek blogiau, nes Petrekas 
dar tik mokėsi lauko darbų, bet vis dėlto kažkaip ėjo, 
mat nestigo pagalbinių rankų. 

Kad ir lovoje dar tebegulėdama, Hanka viską tvar- 
kė taip išmintingai ir griežtai, jog net ir Jagusė turėjo 
" drauge su kitais stoti į darbą, o ji lygiai viskuo rū- 

pinosi: galvijais, ligoniu, kur arti ir kur ką sėti, taip pat 
ir vaikais, nes Bylica nuo pat krikštynų jau nebeatei- 
davo, sako, sirgo. Aišku, ji per kiauras dienas gulėjo 
viena, tiek tematydama žmonių, kiek per pietus ir va- 
kare, arba tik Dominikienę, kuri užsukdavo pas ją kar- 
tą per dieną; nė viena kaimynė nesirodė, net Magdė 
nebeateidavo, o kur Rokas, tai nė žinios nebuvo: kaip 
išvažiavo tąsyk su klebonu, taip ir negrįžo. Baisiai bo- 
dino ją tas gulėjimas, bet norėdama greičiau pasveikti 
ir įgauti jėgų, nesigailėjo -riebiai pavalgyti, nei kiauši- 
nių, nei mėsos, o be to, net liepė papjauti sriubai viš- 
tą, tiesą pasakius, nedėslią, bet vis dėlto kokių dviejų 
auksinų vertą. 

Tad ir įveikė ligą taip greitai, kad jau per Atve- 
lykį atsikėlė, nusprendusi eiti bažnyčion įsivesdinti: 
moterys ją atkalbinėjo, tačiau ji užsispyrė ir tuoj po su- 
mos nuėjo drauge su Ploškiene. 

Dar tebesvirduliavo ant kojų ir dažnai ramstėsi į 
kūmą. 

— Net palva man sukasi, taip kvepia pavasariu. 

— Diena kita — iI apsiprasit. 

— Tik savaitė praėjo, o viškas pasikeitę lyg per 
mėnesį. 

— Pavasaris greitu žirgų joja — nepralenksi. 

— Kaip žalia visur, Dieve brangus, kaip žalia! 

Ir iš tikrųjų, sodai kabojo virš žemės tarsi žalumo 
debesis, vien kaminai iš jo baltavo ir stogai kyšojo. 
Tankmėse nirtingai čvireno paukščiai, o apačia nuo 
laukų traukė šiltas vėjas, net bangavo piktžolės patvo- 
riuose, o tvenkinys raukšlėjosi ir klostėsi. 

— Puikūs pumpurai tvinsta vyšniose, bematant 
pražydės. 

— Kad tik šalnos nenuvarytų, tai vyšnių bus lig 
valiai. 

— Sako, kad kai duona neuždera, tai sodai pare- 
mia! 

— Taip atrodo Lipcuose, taip atrodo!..— liūdnai at- 
siduso abi, ašaringai žiūrėdamos į nesėtus laukus. 

Greitai įsivesdino, nes kūdikis ėmė smarkiai rėkti, 
o ir Hanka pasijuto tokia nuvargusi, kad tuoj grįžusi 
namo prigulė, tačiau nė atsikvėpti dar nespėjo; o jau 
įbėgo Vitekas šaukdamas: 

— Gaspadine, gi čigonai eina į kaimą! 

— Kad juos kur ir bala, tik to betrūko. Pašauk 
Petreką, ir darinėkit duris, kad ko neišneštų. 

Didžiai susirūpinusi išėjo į kiemą. 

lr iš tikrųjų, netrukus išlakstė po kaimą visas pul- 
kas apdriskusių, atsilapojusių, it katilai juodų čigo- 
nių su vaikais ant kuprų, tokių įkyrių, kad Dieve saugok; 
landžiojo visur išmaldaudamos, norėjo burti ir per jėgą 
veržėsi į trobas. Jų gal tebuvo dešimt, o triukšmą su- 
kėlė tokį, kad skambėjo visas kaimas. 

— Juze, suvaryk žąsis ir vištas į kiemą, vaikus at- 
vesk į trobą, dar pavogs, ko gero! — pati atsisėdo prie- 
buty saugoti, o išvydusi vieną čigonę, sukančią į tar- 
putvorius, užpjudė ją šunimi. Lapa taio įsiuto, kad ne- 
paleido, o ragana pagrūmojo lazda ir kažką sumurmė- 
jo ant još. 

— Še, įsikišk į... savo keiksmus, vagile! 

— Neapkerėtų, kad ir įleistumėt ją,— kandžiai su- 
šnibždėjo Jagna. 

— Bet ką nors pavogtų. Tokios nenusaugosi, kad ir 
į rankas jai žiūrėtum, o jei nori burti, tai pasivyk ją. 

Matyt, pataikė į slaptą norą, nes Jagna nurūko į 
kaimą ir visą tą sekmadienio popietę vaikštinėjo paskui 
čigones. Ji nesugebėjo išrauti iš širdies kažkokios ne- 
bylios baimės, taip pat ir smalsumo burti, tad po šimtą 
kartų grįžo namo ir vėl bėgo paskui anas, o pagaliau 

temstant, kai čigonės nutraukė miško link, ji išvydusi, 
kad viena įėjo į smuklę, įslinko paskui ją ir su didžia 
baime, kaskart vis žegnodamasi, liepė burti, nepaisy- 
dama prie šinkoriaus stalo stovinčių žmonių. 

Vakare, po vakarienės, pas Juzę į priebutį suėjo 
merginos ir plepėjo apie čigonus, pasakodamos, ką ku- 
per bulviakasį, Nastei didelius turtus ir vyrą, Ulisei 
Sochaitei, kad ją prigausiąs kavalierius, tai storulei 
Veronkai Bartkaitei ligą, o Teresei, kur vyras karei- 
viuos... | " 

— Tikriausiai benkartą! — suurzgė nuošaliai sė- 
dinti Jagustynka. 

Nekreipė į ją dėmesio, nes prie jų prisėdo Petre- 
kas ir ėmė pasakoti įvairių dalykų, kad čigonai turį 
savo karalių, kuris vaikštąs visas Nnusisagstęs sidab- 
rinėmis sagomis, ir kad čigonai jo taip klausą, jog jei 
dėl juoko įsakytų kuriam pasikarti, tai šis bematant 
pasikartų. 

— Vagių karalius, toks galiūnas, o šunimis jį pju- 
do,— sušnibždėjo Vitekas. 

— Šuns veislė, pagonys prakeikti! — murmtelėjo se- 
nė ir prislinkusi ėmė pasakoti, kaip čigonai kaimuose 
vagia vaikus. 

— Ir kad pasidarytų juodi, maudo juos alksnių ar- 
batoj, kad nė tikroji motina nebepažintų, o paskui 
plyta ligi kaulų išgrando tas vietas, kur per krikštą 
buvo patepta šventais aliejais, ir stačiai velniukais pa- 
verčia... 

— Ogi, sako, jie tokių kerų ir užkalbėjimų moką, 
kad baisu ir sakyti! — Ccyptelėjo viena. 

— Teisybė, tegu tik papūstų kuri į tave, Ūsai išaug- 
tų per uolektį. 

— Jūs juokiatės!.. O, sako, vienam Slupios parapi- 
jos žmogui, kuris užpjudė jas šunimis, čigonė tik švys- 
telėjo į akis kažkokiu veidrodėliu, ir šis tuoj apakęs. 

— Ir, sako, žmones paverčią, kuo tik norį, net gy- 
vuliais. 

— Kuris -nusilaka, tai pats geriausiai kiaule pasi- 
verčia, 

— A jau, o tas gaspadorius iš Modlicos, kur pernai 
per atlaidus čia buvo, ar nerepečkojo keturpėsčias, ar 
nelojo?.. i | 

— Pikta dvasia jį buvo apsėdusi, juk klebonas va- 
rė iš jo velnią. 

— O Jėzau, kad ir yra ant svieto tokių dalykų, jog 
net plaukai šiaušiasi!.. 

— Nes pikta dvasia visur tyko lyg vilkas avių. 

Baimė dvelktelėjo per širdį taip, jog visos suslinko 
arčiau, o Vitekas, siaubo krečiamas, tylutėliai sušni- 
bždėjo: 

— Ir pas mus kažkas vaidenas... 

— Netauzyk niekų, kvaiša! — sudraudė jį Jagus- 
tynka. | 

— O kad mačiau, kaip kažkas vaikšto po tvartą, 
pripila avižų, arkliai žvengia... ir už stirtos vaikšto, 
mačiau, kaip Lapa ten buvo nulėkęs, urzgė, vizgino 
uodegą ir šlaistėsi, o nieko nebuvo... Tai tikriausiai 
Kubos vėlė ateina...— pridūrė tyliau, dairydamasis į vi- 
sas puses. 

— Kubos vėlė! — sušnibždėjo Juzė, keletą kartų 
persižegnojusi. 

Visi sudrebėjo, šaltis pervėrė kaulus, ir kažkurioms 
durims sugirgždėjus, visos pašoko šaukdamos. Tai Han- 
ka atsistojo tarpdury. 

— Petrek, o kur tie čigonai apsistojo? 

— Bažnyčioj sakė, kad sustojo miške, už Borynos 
kryžiaus. 

— Reikės sergėti naktį, kad ko neišsivestų. 

— Sako, arti nevagią. 

— Kaip jiems pasiseka, užpernai taip pat ten buvo 
apsistoję ir Sochai pavogė kiaulę... Nereikia tuo pasi- 
kliauti! — įspėjo Hanka ir, merginoms išsiskirsčius, 
prižiūrėjo vaikinus, kad gerai užrakintų kūtę ir dar- 
žines, o grįždama žvilgtelėjo į tėvo galą, ar pargrįžusi 
Jagusė. 

— Juze, nubėk Jagnos, tegul eina namo, šiandien 
nepaliksiu nakčiai atdarų durų. į 

Bet Juzė netrukus pranešė, kad pas Dominikienę 
tamsu ir kaime bemaž visi jau miegą. 

— Nejįsileisiu lakstakojos, tegul ligi ryto pasėdi 
lauke! — grūmojo užsklęsdama duris. 

Gal jau labai vėlai buvo, kai išgirdusi durų dras- 
kymą, nuslinko atidaryti ir net atsitraukė, taip nuo Jag- 
nos dvoktelėjo degtinė. Matyti, buvo įsigėrusi kaip 
reikiant, nes ilgai graibstinėjo rankenos, ir buvo girdė- 
ti, kaip troboj kliuvo už daiktų, o paskui puolė į lovą 
kaip stovi. 

— Žiū! Ir per adiaicis geriau nenusilaktų, na, na!.. 

Tačiau nebuvo lemta tai nakčiai praeiti ramiai, nes 
pačiu priešaušriu kaime kilo toks riksmas ir aimanos, 
jog kas dar miegojo, tas vienmarškinis skubiai išbėgo 
į kelią manydamas, kad kažkas dega... 

Tai Balcerekienė su dukterimis veriančiais balsais 
šaukė dangų, mat vagys išsivedė jų arklį. 

Vienu akimirksniu visas kaimas subėgo prie jų tro- 
bos, o jos atsilapojusios, verkdamos ir aimanuodamos, 
be sąryšio pasakojo, kaip Marysė auštant nuėjusi už- 
pilti arkliui avižų, o čia durys atdaros, tvartas tuščias, 
ir arklio nebėra prie ėdžių. 

— Gelbėk, Jėzau maloningiausias! Gelbėkit! — blio- 
vė senė, taršydamasi plaukus ir plakdamasi į tvoras ne- 
lyginant supančiotas paukštis. 

Atlėkė šaltyšius, pasiuntė vaito, bet jo nebuvo na- 
mie, atsirado tik po gero pusvalandžio, tačiau vos ant 
kojų besilaikė: buvo girtas, mieguistas, visiškai be są- 
monės ir ėmė kažką murmėti ir vaikyti žmones taip, jog 
šaltyšius turėjo jį pašalinti nuo žmonių akių. 

Bet ir šiaip maža kas kreipė į jį dėmesio tame sun- 
kiame rūpestyje, kuris it akmenys užgriuvo visų sie- 
las; visi klausėsi pasakojimų, trepsendami iš tvarto į 
kelią ir atgal, neįmanydami ką daryti, bejėgiai ir išsi- 
gandę, o pagaliau viena moteris sviedė balsu: 

— Tai čigonų darbas. 

— Teisybė, juk miške stovi! Žiūrinėjo vakar!“ 

— Ne kas kitas pavogė, ne! — pašoko audringi bal- 
sai. 

— Lėkit pas juos atimt ir išpert vagis! — suriko 
Gulbasienė. 

— Negyvai užmušt už tokią skriaudą! 

Didžiulis riksmas išsiveržė į kylančią saulę, mote- 
rys ėmė traukiot iš tvorų baslius, grūmoti kumščiais, 
suktis verpetu, o kitos šaukdamos jau bėgo į priekį, 
kai staiga paaiškėjo nauja byla. 

Atbėgo verkdama šaltyšienė, kad ir jiems pavogę 
ratus iš kiemo. 

Visi apstulbo, tarytum perkūnas būtų trenkęs kaž- 
kur netoliese. Ilgą laiką tik dūsavo, skėtriodami ranko- 
mis ir su siaubu žvilgčiodami vieni į kitus. 

— Arklį su vežimu pavogė, na, to kaime dar nėra 
buvę. | 

— Dievo bausmė puolė ant Lipcų. 

— Ir su kiekviena savaite vis blogiau! 

— Seniau per visus metus tiek neįvykdavo, kiek da- 
bar per mėnesį. 

— Ir kuo visa tai baigsis, kuo baigsis! — šnibždė- 
josi baimingai. 

Staiga visi puolė paskui šaltyšių į Balcereko sodą, 
kur buvo matyti arklio pėdos, žymios rasoj ir purioj 
žemėj ligi šaltyšiaus klojimo; ten vagių pasikinkyta 
arklys į vežimą ir, sukant ratus po dirvas, palei malū- 
ną išvažiuota į Volios kelią. 

Pusė kaimo nuėjo, tylomis žiūrėdami pėdsakus, ku- 
rie tik prie sudegusių stirtų, ties posūkiu į Podlesę, 
staiga nutrūko, ir daugiau nebegalėjai jų rasti. 

Bet tąja vagyste visi taip susirūpino, jog nors ir 
labai graži buvo diena, maža kas tesiėmė darbo: visi 
slankiojo nusiminę, grąžė rankas, gailėdamiesi Balcere- 
kienės, drebėdami iš baimės dėl savo naudos. 

O Balcerekienė sėdėjo prieš tvartą lyg prie kata- 
falko sutinusi iš verksmo ir vos bekvėpuodama tarpais 
prasiverždavo aimanomis: 

— Mano sarti vienintelis, mano žirgeli brangiausias, 
berne mano geriausias! Taigi dešimtuosius metus te- 
ėjo, pati išaugimau jį nuo mažens lyg tikrą vaiką, 
taigi tais pačiais metais gimė, kaip ir mano Stachas! 
O ką gi dabar mes, vargšės, be tavęs darysim, ką? 

Taip gailiai raudojo, jog kur minkštesnės širdies 
žmonės verkė drauge su ja, gailėdami nuostolio, nes 
be arklio tai kaip be rankų, juo labiau dabar, D 
Tį, kai vyrų nėra. 

Aišku, apsėdo ją kaimynės, iš visos širdies guosda- 
mos, ir visos minėjo sartį, smarkiai jį girdamos. 

— Puikus buvo arklys, dar stiprus, švelnus it vai- 
kas. 

;  — Įspyrė mano berniukui, kūma, bet iš tikrųjų pui- 
kus buvo gyvulys. 

— Teisybė, buvo su gruodu ir truputį neprimatė, 
bet vis dėlto keturiasdešimt rublių už jį būtų davę. 

— O žaisdavo kaip šunelis, ar nenutraukiodavo 
duknų nuo tvorų? Ką? 

— Nerasi antro tokio, nerasi! — kalbėjo skausmin- 
gai, tarytum prie kokio numirėlio, o Balcerekienė, kai 
tik pažvelgdavo į lovį, tuoj nauja rauda pravirkdavo, 
naujas gailestis suspausdavo jai gerklę, o tuščias tvartas 
lyg naujas kapas priminė negrąžinamą nuostolį ir skriau- 
dą. Tik tada aprimo, kai jai pasakė, jog šaltyšius pa- 
siėmęs Hankos Petreką, klebono Valeką, malūninko 
berną ir visi nutraukę ieškoti pas čigonus. 

— Ą jau, gaudyk vėją lauke: kas pagriebs, tas dai- 
liai ir paslėps. 

Jau gerokai ėjo vakarop, kai jie grįžo pasakodami, 
kad niekur nė pėdsako, lyg akmenį kas būtų į vande- 
nį metęs. 

Vaitas irgi pasirodė kaime, 4r nors buvo prietema, 
pasisodino į vežimą šaltyšių ir išvažiavo pranešti straž- 
nikams ir raštinei, o Balcerekienė su Maryse išėjo 
į kitus kaimus savo ruožtu ieškoti. 

Tačiau pargrįžo tuščiomis, tesužinojusios, kad kituo- 
se kaimuose taip pat pasitaiko vis daugiau vagysčių. 
Dėl to žmones užgriuvo dar didesni rūpesčiai, baimė dėl 
savo naudos, tad vaitas net liepė eiti sargybas ir, ne- 
sant vyrų, po dvi moteris drauge su vyresniaisiais ber- 
niukais turėjo kasnakt vaikščioti po kaimą ir saugoti, 
o be to, kiekvienoj troboj skyrium budėjo, visos mergi- 
nos ėjo miegoti į tvartus ir kūtes. | 

Tačiau nė tas nepadėjo, ir baimė dar labiau išaugo, 
nes kad ir saugojo, tuoj pirmąją naktį Pilypienei, kur 
anapus tvenkinio, vagys išvarė paršingą kiaulę. 

Stačiai nepasakytum, kas tai vargšei darėsi: taip 
sielvartavo, kad nė vaikui mirus labiau nebūtų galė- 

jusi, nes juk tai buvo jos vienintelis turtas, iš kurio 
tikėjosi pragyvensianti ligi rugiapjūtės; tad ir bliovė, 
daužydamasi į sienas, net buvo baisu žiūrėti. Net pas 
kleboną nulėkė aimanuodama, ir jis, jos pasigailėjęs, 
davė jai visą rublį ir pažadėjo duoti paršiuką iš tų, ku- 
riuos kiaulė atvesianti per rugiapjūtę. 

Žmonės jau nebežinojo ką bedaryti ir kaip užkirsti 
kelią vagims. Diena stojo tikrai kaip laidotuvių, o kad 
ir oras pasikeitė, nuo pat ryto ėmė lynoti ir pilkas, 
sunkus dangus užgulė visą pasaulį, tad sielas pavergė 
liūdesys, žmonės vaikščiojo susirūpinę, dūsaudami ir 
kupini širdgėlos, su baime galvodami apie artimiausią 
naktį. 

Kaip tyčia prieš pat vakarą staiga atsirado Rokas ir, 
bėgiodamas po trobas, paskleidė tokią keistą naujieną, 
kad stačiai nepatikėtum. Džiaugsmingai pasakojo, kad 
ketvirtadienį, poryt, visa talka suvažiuos kaimynai. pa- 
dėti Lipcams lauko darbų nudirbti. 

Išsyk negalėjo patikėti, bet kai ir klebonas, išėjęs 
į kaimą, kuo iškilmingiausiai šitai patvirtino — žmo- 
nėse išsiveržė toks džiaugsmas, kad jau brėkštant, kai 
nustojo lyti ir vien tik valkos raudonavo nuo persi- 
smelkiančių pro ūkus žarų, sukirbėjo keliai, skambėda- 
mi linksmybės šauksmais. Trobose užvirė klegesys, vi- 
si bėgiojo pas kaimynus svarstyti ir stebėtis tąja nau- 
jiena, visiškai užmiršę vagystes ir taip nuoširdžiai džiau- 
gdamiesi ta netikėta pagalba, jog tą naktį maža kas te- 
miegojo. 

Rytojaus dieną, vos šiek tiek prašvitus, visas kai- 
mas sukilo ant kojų: kraustė trobas, ėmėsi kepti duoną, 
taisė vežimus, pjaustė bulves sodinimui, ėjo į laukus 
kratyti krūvomis gulinčio mėšlo, o kai kuriose trobose 
triūsė prie valgių ir gėrimų tiems netikėtiems svečiams, 
nes visi suprato, jog reikia pasirodyti gražiai, gaspado- 

riškai, ir dėl to ne viena višta ir žąselė, palikta parduo- 
ti, paguldė galvas, ir vėl nemaža buvo paimta patikin 
smuklėj ir malūne, nes Lipcuose ėjo ruoša lyg prieš 
didėlę šventę. 

Rokas, is visų džiaugsmingiausias ir labiausiai su- 
sijaudinęs, kiaurą dieną sukaliojosi po kaimą, šen bei 
ten ragindamas ruoštis, ir taip spinduliavo, buvo toks 
nuostabiai kalbus, kad jam užėjus pas Borynus, Han- 
ka, kuri vėl gulėjo pasijutusi nesveika, tyliai tarė: 

— Akys jums žiba lyg sergančiam... 

— Sveikas aš, tik toks linksmas, kaip niekad gyve- 
nime. Tik supraskit: tiek vyrų dvi dienas viešės Lip- 
cuose, kad visus skubiausius darbus nudirbs. Kur čia 
nesidžiaugsi? 

— Tik man nuostabu, kad taip už dyką, be užmo- 
kesnio, kad vien už dėkui nori dirbti... to dar nėra 
buvę... | 

— O taip, atvyks už dėkui padėti, kaip ir turi tikIi 
krikščionys katalikai! Aišku, kad taip nėra buvę, bet 
dėl to piktybė ir ponauja pasaulyje. Dar pasikeis į ge- 
ra, pamatysi! Žmonės susipras, pagalvos, kad nėra ko į 
kitus dairytis, kad niekas jiems daugiau nepadės, kaip 
Tik patys, vieni antriems reikale pasigelbėdami! Ir iš- 
augs tąsyk visoje žemėje lyg giria neįveikiama, ir jos 
priešai ištirps tarsi sniegas! Pamatysit, ateis tokie lai- 
kai! — šaukė spinduliuodamas ir tiesė rankas, tary- 
tum norėdamas meile apglėbti visus Žmones ir surišti 
į vieną neperlaužiamą ryšulį... 

Tačiau beregint pabėgo, nes jį ėmė klausinėti, kas 
padarė tokį stebuklą, kad atvyks padėti? Vaikštinėjo 
po kaimą, nes ligi vėlybos nakties trobose spindėjo 
žiburiai, mat kone šventadieniškai apsitaisiusios mergi- 
nos ruošėsi, tikėdamosi, kad gal šiek tiek ir vaikinų 
atvyks. 

O rytojaus dieną, aušrai tik nubalinus stogus, kai- 
mas jau buvo pasirengęs, iš kaminų rūko dūmai, mer- 
ginos lyg pasvilintos lakstė tarp trobų, berniūkščiai 
lipo kopėčiomis ant stogų žiūrėti į kelius. Kaimą apgau- 
bė šventadieniška tyla. Diena stojo apsiniaukusi, be 
saulės, tačiau šilta ir kažkokia nuostabiai graudi. So- 
duose nirtulingai čiruliavo paukščiai, o žmonių balsai 
tilo, sunkiai plevendami prišildytame, drėgname ore. 

Ilgai laukė, nes tik nuskambinus mišių, dusliai su- 
dundėjo keliai ir iš po me jau, skystų ūkų ėmė rIie- 
dėti virtinės vežimų. 

— Atvažiuoja iš Volios! 

— Atvažiuoja iš Žepkų! 

— Atvažiuoja iš Dembicos! 

— Atvažiuoja iš Pšylenko! 

Šaukė iš visų pusių, bėgdami lenktynių į aikštelę 
priešais bažnyčią, kur jau atvažiavo pirmieji vežimai, 
ir netrukus visa aikštė prisikimšo žmonių, arklių ir 
ratų. Šventadieniškai apsitaisę vyrai šoko iš vežimų, 
mesdami pasveikinimo žodžius iš visur besirenkančioms 
moterims, o „vaikai kaip paprastai pakėlė riksmą ir 
apspito atvykusius. 

Netrukus suėjo mišių, nes bažnyčioje jau ūžė var- 
gonai. 

O vos tik pamaldos baigėsi, kone visas kaimas išsi- 
pylė už šventoriaus vartų prie varpinės; gaspadinės 
ėjo prieky, merginos sukiojosi pašaliais, smaigstyda- 
mos žlibėmis vaikinus, o trobelninkės susiplakė sky- 
rium, krūvelėn, nelyginant kurapkos, nedrįsdamos ro- 
„ dytis į akis klebonui, kuris beregint atėjo, visus pa- 
sveikino ir drauge su Roku ėmė tvarkyti, skirstyti, ku- 
riam į kurią trobą reikia eiti, taikydamas turtinges- 
niuosius pas turtingesnius nuskirti. 

Vienu akimoju viską sutvarkė, nepraėjo nė pusės 
valandos, o jau visi vyrai buvo išgaudyti, ir priešais 
bažnyčią beliko vien apsiverkusios trobelninkės, vel- 
tui laukusios, kad ir joms teks nors vienas, o kaime 
kilo sujudimas: prieš trobas statė suolus, vienu gaistu 
tiekė pusryčius ir vaišino atvykusius degtine, kad grei- 
čiau susibičiuliautų. Merginos noriai tarnavo, vos pa- 
Iagaudamos valgių, mat daugumas atvykusiųjų buvo 
vaikinai, ir taip pasišvietę, tarytum į sutartuves, 0 ne 
darbo dirbti būtų atvažiavę. 

Nebuvo laiko šnekučiuotis, tik pasiteiravo, iš ku- 
rių kaimų ir kuo vardu jie, net ir valgė nedaug, labai 
mandagiai atsikalbinėdami, kad dar neužsidirbę  ge- 
resnių vaišių. 

Netrukus tad, moterims vadovaujant, ėmė važiuoti 
į laukus. . 

Dabar jau pasidarė čia tarytum didelė šventė. 

Tušti ir apmirę laukai atgijo, suvirpėjo balsai, iš 
visų kiemų dardėjo vežimai, visais takais traukė plū- 
gai, visomis ežiomis žingsniavo Žmonės, o visur, pro 
sodus ir pro laukus, skriejo šūksmai, veržėsi džiaugs- 
mingi pasisveikinimai, žvengė arkliai, dardėjo perdžiū- 
vę ratai, lojo šunes, nirtingai vaikydami kumeliukus, 
ir tarpus, didis džiaugsmas pripildė visų širdis ir lėkė 
dirvomis — rėžiais bulvėms, miežienomis, rugienomis, 
piktžolėm apaugusiais pūdymais, ir visur stojo žmonės 
su klegesiu, triukšmingai ir džiugiai, tarsi šokti. 

Staiga viskas aptilo, šmaukštelėjo botagai, suskam- 
bėjo branktai, įsiręžė arkliai, ir dar aprūdiję plūgai iš 
lėto ėmė skrosti žemę ir versti pirmutinius juodus ir 
žvilgančius grumstus, o žmonės tiesėsi, traukėsi kvapo, 
žegnojosi, vadžiojo akimis po dirvas, lenkėsi ir stvėrė- 
si darbo bei triūso. Iš tikrųjų pamaldi ir šventa tyla ap- 
siautė laukus, tarytum toje neišmatuojamoje bažny- 

Čioje būtų prasidėjusios pamaldos. Žmonės nusižeminę 
prisišliejo prie rėžių, nutilo ir nuoširdžiai atsidūsėdami 
barstė šventus, brandžius grūdus, sėjo darbą vaisingam 
rytojui, visi su pasitikėjimu atsidavė motinai Žemei. 

Ir vėl atgijo Lipcų laukai, susilaukė šeimininkų, nes, 
kiek akimi pasieksi, nuo apsiblaususių girių ligi laukų 
paantvalnių, visose dirvose, pilkai žalsvame ūkanota- 
me ore, lyg po vandeniu, net kirbėjo raudoni sijonai, 
dryžuotos kelnės, baltos milinės, plūguose įsiręžę ark- 
liai ir vežimai ant ežių. 

Tarsi bičių spiečius apsėdo kvapnią žemę ir darbš- 
čiai triūsėsi blankios pavasario dienos tyloje — tik 
vieversiai balsiai čvireno, plevendami kažkur neįžiūri- 
mi, ir tarpais pasiausdavo vėjas, susiūbuodavo me- 
džius, išpūsdavo moterų drabužius, paicakoSo rugius 
ir kvatodamas nubėgdavo į girias. 

Dirbo ilgas valandas neatsikvėpdami, tiek tepailsė- 
dami, kad vienas kitas strėnas ištiesdavo, atsipūsdavo 
ir vėl kibdavo į rėžį. Net ir pietų nebuvo nuvažiavę 
nuo laukų, tik atsisėdo ant ežių pavalgyti iš laukne- 
sėlių, bet arkliams truputį užėdus, vėl stvėrėsi plūgų, 
netingėdami ir nedelsdami. Tik gerokai sutemus ėmė 
traukti iš laukų. 

Beregint sušvito pirkios, užvirė klegesiu ir maiša- 
timi, visas kaimas nuskendo atošvaistėse, kurios pro 
atvirus langus ir duris veržėsi į kelią, visose trobose 
triūsėsi, ruošėsi ir vakarienę taisė. Kilo triukšmas, šū- 
ksmai, arklių žvengimas, vartų girgždėjimas, subliuvo 
veršiai, sugageno žąsys, nakčiai suvarytos į užtvaras, 
pasklido vaikų riksmai, visas kaimas net ūžė ir drebė- 
jo nuo to nuostabiai džiaugsmingo triukšmo. 

+Tik tąsyk aptilo, kai gaspadinės ėmė kviesti prie 
dubenų, taip didžiai pagerbdamos vyrus, jog sodino juos 

pirmose vietose, tiekdamos geriausių valgių, nesigai- 
lėjo nei mėsos, nei degtinės... 

Visose trobose vakarieniavo, visur pro atdaras du- 
ris ir langus buvo matyti ratu susitelkusios galvos ir 
krutančios burnos, sklido šaukštų grumšėjimas, 0 spir- 
gintų lašinių kvapai taip dvelkė į kiemą, jog net no- 
sis gIręžė. 

Tik vienas Rokas niekur ilgiau neprisėdo, vaikšti- 
nėjo nuo trobos prie trobos, sėjo gerus žodžius, šne- 
kučiavosi ir ėjo sau toliau pas kitus, lyg koks rūpes- 
tingas ir visko vienodai žiūrįs šeimininkas, su visu 
kaimu kupinas linksmybės, o gal ir dar labiau džiaug- 
damasis. 

Net ir pas Hanką šiandien jautėsi šventė, nes kad 
ir nereikalinga ji buvo pagalbos, kitiems palengvinti 
pakvietė pas save nakvynės du vyrus iš Žepkų, kurie: 
dirbo Veronkai ir Golombienei. 

Šituos du būtent išsirinko, nes Žepkų vyrai laikė 
save bajorais. 

Teisybė, Lipcai visuomet juokėsi iš tokios bajori- 
jos ir nė per šuns uodegą jų nelaikė, prasčiau nei į 
miesto driskius ir amatininkus žiūrėjo; bet vos tik jie 
įėjo į trobą, Hanka tuoj pastebėjo, kad jie kitokios 
veislės, geresnės. 

Vyrai buvo smulkūs ir liesi, miestiškai apsivilkę, 
juodomis milinėmis, bet labai smarkių veidų; jų ūsai 
kyšojo nelyginant kanapių pluoštai, ir akimis išdidžiai 
jie vadžiojo, tačiau buvo šnekūs ir elgėsi mandagiai, 
ir kalba jų buvo beveik poniška. Mokėjo prie žmo- 
nių elgtis, nes viską taip dailiai gyrė ir taip kiekvienai 
mokėjo malonų žodelį tarti, jog moterys net augo pa- 
tenkintos... 

Tad Hanka liepė paruošti geresnę vakarienę ir pa- 
tiekti ją ant švaria staltiese uždengto stalo. 

Ji rūpestingai juos prižiūrėjo, šeimynai taip atidžiai 
davinėdama įsakymus, jog visi pirštų galais apie anuos 
du vaikščiojo, iš akių įspėdami norus, o Jagna tarsi 
visiškai neteko galvos, pasišvietė tarytum į atlaidus 
ir sėdėjo įsižiūrėjusi į jaunesnįjį lyg į paveikslą. 

— Turi jis savų panelių, į basakojes nė nežiūri, — 
šnibžtelėjo Jagustynka, net Jagusė visa išraudo ir pa- 
bėgo į savąjį galą. 

Tuo tarpu įėjo Rokas ir dairėsi kėdutės. 

— Labiausiai dėl to nusiebs mūsų vyrai, kad Žepkų 
žmonės suvažiavo Lipcams padėti! — tyliai tarė jis. 

— Ne dėl savo reikalo buvom susimušę miške, tad 
- niekas iš mūsų piktumo nejaučia,— atsakė vyresnysis. 

— Mat visuomet taip būna: kai du pešasi, trečias 
pelnosi! 

— Teisybė, Rokai, bet jeigu du gražiai susibičiu- 
liauja, tai trečiasis gali smarkiai į kaktą gauti, — ką? 

— Išmintingai kalbate, ponas Žepecki, išmintingai... 

— Kas šiandien Lipcus ištiko, ryt gali Žepkus pa- 
liesti. 

— Ir kiekvieną kaimą, ponas Žepecki, jeigu, užuot 
draugavę ir bendrai gynęsi, ims vaidytis, skirtis ir iš 
pykčio priešui išdavinėti. Protingi ir sugyveną kaimy- 
nai tai lyg tvoros ir sienos: kiaulė pro juos neprasi- 
spraus ir rėžio nesuknis. š 

— Mes tai jau žinom, Rokai, žinom savo tarpe, tik 
mužikai to dar nesupranta, ir iš čia visos bėdos... 

— Ir tam jau ateina laikas, ponas Žepecki: ima su- 
prasti... 
rekas jau griežė smuiku pasiklausyti subėgusioms mer- 
ginoms. | 

Vakaras stojo tylus ir šiltas, baltais kailiniais ant 
laukų gulė rūkai, balose rėkavo pempės, ir saviškai 

dardėjo malūnas, o tarpais suošdavo medžiai. Dangus 
buvo aukštas, tačiau užgriozdintas palšais debesimis, 
tik gumulų pakraščiuose švytėjo. mėnulio žaros, 0 iš 
gilių properšų, lyg iš šulinių, gyvai spindėjo žvaigždės. 

Kaimas ūžė tarytum avilys prieš spiečių. Ligi vė- 
lybos nakties žėrėjo visi langai, ir ligi vėlybos nakties 
tarputvoriuose ir ant kelių virte virė slopinamas šni- 
bždėįimas ir prasiverždavo linksmas juokas; mergės 
kaišiojo dantis kavalieriams ir smagiai vaikštinėjo su 
jais palei tvenkinį, o vyresniosios moterys, susėdusios. 
su gaspadoriais ant slenksčių, oriai šnekučiavosi, nau- 
dojosi vėsa ir poilsiu. 

O rytojaus dieną, vos tik dangui nuraudus aušro- 
mis, paryčių melsvumui dar tebelaikant apsiautus že- 
mę, visi šoko iš miego ir ėmė rengtis į darbą. 

Saulė patekėjo gražiai, net laukai ir girios, šerkš- 
nais tarytum sidabru nubarstyti, skendėjo liepsnose, 
drėgnuose kibirkščiavimuose ir gaiviame, vėsiame ry- 
te. Paukščiai pakėlė -didį triukšmą, suošė medžiai, su-- 
kliunksėjo vandenys, pasklido žmonių balsai, ir vėjas, 
purtydamas krūmus, išnešiojo po kaimą dardėjimą, 
šūksmus, baubimą, merginų daineles, kurios šen bei ten 
suplazdėjo, ir visą tą maišatį ir skubą einančių į darbą 
žmonių. 

„Pievose dar tebegulėjo baltos it sniegas miglos, 
tik aukštesnėse dirvose jos praskydo ir, saulės botagų 
sukapotos ir suvartytos, rūko sakytum iš smilkytuvo 
ir smelkėsi į skaistų dangų nuspurusiais pluoštais; lau- 
kai tįsojo dar šalnoti, raivydamiesi mieguisti ir purs- 
dami tarytum pumpurai, o žmonės iš visų pusių sprau- 
dėsi į rasotus, miegančius rėžius, lydinosi į saulėtus 
Iūkus ir stojo į darbą dirvose tylomis — nes nuo toli- 
mų plotų, nuo medžių, nuo mėlynų tolių, nuo ratais 
žvilgančių vandenų, nuo ūkų ir nuo dangaus, keliančio | 

žėrintį saulės skritulį — per visą pasaulį skriejo toks 
pavasaris ir veržėsi toks galios ir užsimiršimo svaigu- 
lys, jog net kvapo krūtinėje stigo, net siela virpėjo šven- 
čiausiu džiaugsmu, kuris vien tyliomis ašaromis laša, 
atsidūsėjimu pasisako arba verčia klauptis prieš tą pa- 
vasario stebuklą, kuris matyti kad ir menkiausioj Žo- 
lelėj. 

Tad ir žmonės ilgai dairėsi aplinkui, pamaldžiai. 
žegnojosi, šnibždėjo poterius ir. tylomis ėmėsi darbo, 
paskambinus mišių, visi jau buvo savo vietose. 

Rūkai netrukus išsisklaidė, ir laukai ištįso saulėtoje 
giedroje, kiek tik akimi galėjai aprėpti Lipcų žemes, 
suskaldytas žaliomis žiemkenčių juostomis, visur raudo-- 
navo sijonai, arė plūgai, vilkosi merginų valdomos akė- 
čios, kapstėsi virtinės moterų, sodinančių bulves, ir 
tankiai ilgais juodais rėžiais vaikščiojo marškas per- 
sijuosę vyrai, truputį palinkę, ir pamaldžiu, berliu ran- 
kos judesiu žėrė grūdus į išpurentą laukiančią dirvą... 

Ir taip uoliai visi čirbo net nepakeldami galvų, jog 
nė pastebėt nepastebėjo klebono, kuris tuoj po mišių 
atsidūrė prie savo berno, ariančio palei kelią, o paskui, 
visų nustebimui, vaikštinėjo po rėžius, linksmai svei- 
kinosi, vaišino taboka, kitiems ir papirosų dalino, ten 
kokį malonų žodelį sviedė, kitur vaikų galveles paglos- 
tė ir su merginomis pajuokavo, kitur vėl pasėtus mie- 
2ius užpuolusį žvirblių pulką nuvijo, dažnai pirmą sau- 
ją sėjos kryžium laimindavo arba ir pats pažarstydavo ir 
visus ragino skubėti, kad ir prievaizdas geriau nesuge- 
bėtų. | 

Ir tuoj po pietų jis drauge su visais stojo į darbą, 
aiškindamas moterims, kad nors šiandien ir šventojo 
Morkaus diena, bet procesija įvyks tik per oktavą, ge- 
gužės trečią. 


14. Kaimiečiai. 2092 


„— Šiandie ne metas, gaila laiko, nes vyrai antrukart 
nebeatvažiuos padėti! | 

Aiškino ir pats iš lauko nesitraukė ligi pat galo; 
sutaną pasikaišęs ir lazda pasiramsčiuodamas, nes ne- 
mažą pilvą turėjo kilnoti, vaikščiojo nenuvargdamas, 
tik tarpais prisėsdamas ant ežių prakaito nusišluostyti 
nuo plikės ir atsikvėpti. 

Nuoširdžiai džiaugėsi juo žmonės ir kad jam pri- 
žiūrint darbas ėjo lyg greičiau ir lengviau, o vyrai gar- 
"be sau laikė, kad pats kunigas klebonas jiems prie- 
vaizdauja. 

Raudona, pilna saulė jau kabojo viršum girių, dir- 
vos geso ir toliai ėmė mėlynuoti, kai žmonės, baigę 
skubiausius darbus, pradėjo traukti į kaimą; skubėjo, 
kad dar su šviesa suspėtų namo. 

Daugelis ir nuo vakarienės atsidėkojo, greitomis tik 
šio to užkandę, o kiti skubėdami ėmė iš anksto paruoš- 
tus dubenis; jau pakinkyti į ratus arkliai žvengė kie- 
muose. | 

Kunigas ir vėl pasirodė kaime drauge su Roku, apė- 
jo visus ir kiekvienam vyrui skyrium dar kartą padėko- 
jo už geraširdišką pagalbą lipciečiams. 

— Nes ką duosi tam, kuris reikalingas, tai lyg pa- 
čiam Jėzui Kristui duotum! Na, sakau jums, nors ir ne- 
greiti esate duoti mišioms, nors bažnyčios reikalų ne- 
atmenate, nors jau visi metai šaukiu, kad klebonijos 
stogas kiauras, kasdien melsiuos už jus, už jūsų geru- 
mą, parodytą Lipcams...— šaukė su ašaromis, bučiuoda- 
mas besilenkiančias prieš jį pakeliui galvas. 

Kaip tik buvo jie ties kalviu, suko į kitą kaimo 
pusę, kai jiems pastojo kelią apsiverkusios trobelnin- 
kės su Kozioliene prieky. 

— Tai jau prašau malonės, klebonėli, ėjom paklaus- 
ti, ar Mums vyrai nepadės? 

Pradėjo įžūliai pakeltu balsu. 

— Nes laukėm, kad ir mums ateis eilė, o jie jau iš- 
važiuoja... 

— Ir mes, vargšės, pasiliksim be jokios pagalbos... — 
kalbėjo visos drauge. 

Kunigas susirūpino, smarkiai išraudo. 

— Ką gi padarysi?.. Neišteko visiems... ir taip iš- 
tisas dvi dienas padėjo geri žmonės... na, sakau...— 
vapaliojo, lakstydamas akimis per jas. 

— Taigi! Padėjo, bet tik gaspadoriams, turtuo- 
liams...— sukukčiojo Pilypienė. 

— O mums, kaip kokioms maro apkrėstoms, niekas 
į pagalbą neskuba.. 

. — Niekam galvos neskauda dėl mūsų, vargdienių... 

— Kad nors keletą plūgų bulvėms, tai ir to ne! — 
šnibždėjo jos ašaringai. 

— Na, matot... jau išvažiuoja... na... kaip nors pa- 
darysim... teisybė, ir jums sunku... ir jūsų vyrai su ki- 
tais... na, sakau: padarysim kaip nors... 

— O su kuo gi lauksim tos pazalbos?.. Jeigu jau 
ir bulvių nepasisodinsim, tai tik virvės ir dairykis! — 
prapliupo Gulbasienė. 

— Na, sakau, kad padarysim... Duosiu jums savo 
arklius, kad ir visai dienai, tik nenuvarykit nuo kojų... 
ir malūninką paprašysiu, ir vaitą, ir Borynai gal 
duos.. 

— Gal! Lauk nelaukęs! Kol saulė patekės, rasa akis 
išės! Eikit, moterėlės, neverkšlenkit veltui!.. Jei nębū- 
tumėt reikalingos pagalbos, tai klebonas jum padėtų... 
Gaspadoriams visko yra, o jūs, vargdienėlės, graužkit 
akmenis ir gurkšnokit ašaras! Ganytojas tik avinais 

rūpinasi, nes juos kerpa, o ką iš mūsų nupešios, gal 
tik utėles! — taip paleido kakarinę Koziolienė, kad 
kunigas užsikimšo ausis ir nuėjo sau. 

O jos suėjo būrelin ir verkė graudžiomis ašaromis, 
balsiai skųsdamosi; Rokas ramino jas, kiek galėdamas, 
geraširdiškai žadėdamas kokios pagalbos išprašyti. Jis 
nusivedė jas į patvorį, nes žmonės jau ėmė skirstytis 
į visas puses, keliai pajuodo nuo arklių ir žmonių, su- 
dardėjo vežimai, ir nuo visų slenksčių skrido karšti 
padėkos žodžiai. 

— Dėkui. Su ponu Dievu! 

— Likit sveiki! 

— Atsilyginsim, progai pasitaikius! 

— O šventądien visuomet užvažiuokit pas mus kaip 
pas gimines! 

— Tėvus pasveikinkit! Ir savo moteris mums atvež- 
kit! 

— O jei kuris jūsų bus reikalingas pagalbos, visa 
širdimi padėsim! - 

— Pasilikit su ponu Dievu, ir tegu jumi uždera, 
geri žmonės! — šaukė, mojuodami kepurėmis ir ranko- 
mis. 

Merginos ir kiek tik buvo vaikų visi ėjo greta ve- 
žimų, lydėdami juos už kaimo. Didžiausias pulkas ėjo 
tuopų keliu, nes juo net iš trijų kaimų važiavo. Ve- 
žimai riedėjo pamažėli, žmonės linksmai šnekučiavo- 
si, dažnai pratrūkdami juoku. 

Jau leidosi sutemos, saulėlydžiai geso, tik vande- 
nys kur ne kur liepsnojo raudonai, laukuose gumulavo 
miglos, ir laukais sklaistėsi vakarinė pavasario tyla. 
Kažkur toli sutartinai pradėjo kurkti varlės... 

Palydėjo išvykstančius ligi kryžkelės ir ten atsi- 
sveikino, juokdamiesi ir šūkaudami, ir dar arkliams 

risčia nepasijudinus, kažkuri mergina užtraukė tolstan- 
tiems: 
Jasiav, užsakų eiva! 
Grį.ta tėtis, anava, 
Lunda jau tiltas — 
da dana! 4 
Dunda jau tiltas... 


O bernai, atsigręždami iš vežimų, joms atsakė: 


Oi, Maryt, Cabar taip šąla, — 
Piršliai gali gauti galą, 
Lis:m užsakų Gavėnioj... 
da cana! 
Eisim užsakų Gavėnioj!.. 
Skambėjo rasotais laukais jauni balsai ir džiaugs- 
mingai skrido per platųjį pasaulį. 


Vil 


Vyrai grįžta! 

Lyg perkūnas sugriaudė toji žinia ir tarytum lieps- 
na perskrido per visus Lipcus! 

Ar teisybė? Ir kada? Ir kaip?.. 

Niekas to dar nežinojo: 

Tiek buvo žinoma, kad valsčiaus pasiuntinys, kuris. 
dar saulei nepatekėjus buvo atlėkęs pas vaitą su kaž- 
kokiu raštu, tai pasakė Klombienei, genančiai žąsis į 
tvenkinį, o toji vienu gaistu puolė su ta naujiena pas 
kaimynus; Balcerekaitės savo ruožtu apšaukė žinią ar- 
timesnėms troboms, ir nė „sveika Marija“ nebūtum 
spėjęs sukalbėti, o jau visi Lipcai pašoko į kojas, su- 
skambę džiaugsmingu klegesiu, trobose net virte virė. 

O buvo dar labai anksti, tik švito ir kėlėsi anks- 
tyva gegužės diena, tačiau beregint apsiblausė ir pa- 
sidarė kažkokia pajuodusi ir šlapia; lietutis dulkė lyg 

pro tankų sietą ir tylutėliai šiureno  pražystančiuos2 
soduose. 

— Vyrai grįžta! Vyrai grįžta! — skriejo šūksmas 
per visą kaimą, triukšmingai lėkė per sodus, iš kiek- 
vienos trobos skambėjo lyg džiaugsmo varpas, iš kiek- 
vienos širdies veržėsi tarytum liepsna ir sklido iš 
kiekvienos gerklės. 

Diena tik tik išaušo, o kaimas jau virė tarsi per 
atlaidus: vaikai šaukdami lakstė keliais, trankėsi du- 
rys, moterys rengėsi tarpduriuose, ilgesio kupinu žvil- 
gsniu žiūrėdamos pro sužydusius medžius į pilkuo- 
jančius tolius. 

— Visi grįžta! Ir gaspadoriai, ir bernai, ir vaiki- 
nai, ir visi! Jau pareina! Jau išėjo iš girios, jau eina 
tuopų keliu! — šaukė per kits kitą, ir iš visų tarpdu- 
rių veržėsi šauksmai, o kur karštesnės, tos it pašėlu- 
sios bėgo pasitikti; vienur kitur pasigirdo verksmai 
ir bėgančiųjų trepsėjimas... 

Tik klumpės klepsėjo ir purvas taškėsi, taip rūko 
visos už bažnyčios į tuopų kelią — tačiau ilgame, lie- 
taus užlietame kelyje telkšojo tik valkos ir pilkavo gi- 
liai įrėžtos provėžos. 

Nė gyvos dvasios negalėjo įžiūrėti po pajuodusio- 
mis nuo lietaus tuopomis. 

Kad ir labai nusivylusios, nedvejodamos ir tekinos 
pasileido į kitą galą kaimo, už malūno, į kelią nuo 
Volios, nes juk ir pro ten galėjo grįžti. 

Bet ką gi, ir ten buvo tuščia! Lietus kirto, pilko- 
mis dulkėmis apklodamas platų, pilną dumbravų vieš- 
kelį; molinas vanduo tekėjo grioviais, kunkuliavo vė- 
žėse, pačiu keliu taipgi sruveno putoti srautai, O pra- 
žydusios kryklės, suaugusios žaliuojančių laukų pa- 
kraščiais, glaudė sušalusius žiedus. 

— Varnos skraido aukštai, dargana greit liausis! — 
tarė kažkuri viena, veltui žiūrėdama į tolį. 

Paėjėjo da: kiek tolėliau, nes nuo sudegusio pali- 
varko pusės kely kažkas sudūlavo ir artėjo į jas. 

Tai buvo aklas ir visiems pažįstamas ubagas; jį už 
virvutės vedąs šuo nirtingai sulojo ir ėmė veržtis prie 
žmonių, o neregys ausylai klausėsi, tvirčiau spaušda- 
mas vėzdą gintis, bet išgirdęs kalbas, ėmė raminti šu- 
nelį ir, taręs pagarbintą, prašneko: 

— Manau — jūs iš Lipcų... ką? Ir, rodos, nemaža 
žmonių... | 

Jį apspito merginos, ir kad ims pasakoti, viena ant- 
Ią nutraukdamos. 

— Šarkos mane apipuolė ir čiauška visos kartu! — 
murmtelėjo ausylai klausydamasis iš visų pusių, nes 
jos stovėjo visai arti jo. 

Grįžo į kaimą visu būriu; viduryje vilkosi senis, 
svirduliuodamas ant kreivų kojų ir ramstydamasis ra- 
mentais; jo didelis aklas veidas kyšojo į priekį. 

Elgetos skruostai buvo platūs ir raudoni, akys ap- 
trauktos giedravalkio, antakiai žili ir tankūs, nosis 
tarsi trimitas, o pilvas išpampęs. 

Kantriai klausėsi, o E supratęs, nutraukė jų 
tratėjimą: 

— Dėl to ir skubėjau į kaimą. Vienas nekrikštas 
slaptai man pasakė, kad lipciečiai šiandien grįžta iš. 
kalėjimo! Vakar pasakė, tai, manau sau, ryt sulig die- 
na šoksiu ir pirmas tą žinią jum nunešiu. O kaipgi, to- 
kio kaimo, kaip Lipcai, tai paieškoti reikia! O kurios 
čia strekinėja, aplink mane? Nes vien iš balso ne- 
galiu pažinti! 

— Marysė Balcerekaitė!.. Golombų Nastė!.. Šalty- 
šiaus Ulisė!.. Klombų Kasėl.. Sikoraitė Hanusė! — šau-- 
kė visos drauge. 


— O-o0! O-o! Patys puikiausi panų žiedai išėjo pasi- 
tikti! Matau, kad pasiilgote bernų, o dabar turite ubagu 
pasitenkinti!.. At.. 

— Neteisybė: Tėvų pasitikti išėjom, — užriko visos. 

— Ak tu Dieve, taigi aš kad ir aklas, bet ne kur- 


čias! — net avikailio kepurę giliau užsimaukšlino ant 
galvos. 

— Kaime pasakė, kad jau pareina, tai ir išbėgom 
pasitikti! 


— O čia dar niekur nieko! 

— Dar per anksti; gerai, jei vidudieny suskubs gas- 
padoriai, nes vaikinai tai gal ir lig vakaro užtruks. 

— Kaipgi čia dabar, drauge juos paleis, tai drauge 
ir pareis!. - 

— O gal mieste užtruks?.. Ar maža ten panų?.. O 
ko jiems taip skubėti prie jūsų?.. Che Che! — spyrio- 
josi juokdamasis. 

— O tegu sau užtrunka! Niekas jų neverkia! 

— Žinia, mieste nestokoja tokių, kurios už žindy- 
ves parsisamdžiusios arba žydams krosnis kūrena... to- 
kios apsidžiaugs,— niūriai sušnibždėjo Nastė. 

— Kuris miesto šliundras labiau vertina, dėl to nė 
viena nesisieloja! 

„— Ar seniai, dėde, Lipcuose buvot? — paklausė 
viena. 

— Taigi seniai, kažkada rudenį! Žiemojau sau pas 
mielaširdingus žmones, blogiausią laiką dvare išsėdė- 
jau. 2 

— Gal Vulkoj, pas mūsiškį poną? Ką? 

— Taigi Vulkoj! Aš visuomet bičiuliaujuos su pos 
-nais ir su dvaro šuneliais; jie pažįsta mane ir neskriau- 
džia! Davė man šiltą vietelę užkrosny, viralo kiek tel- 
pa, tai visą laiką virves sukau ir Viešpatį garbinau. Ir 
man buvo gera, ir šuneliui strėnos lašiniais apaugo! 

O-o! Ponas gudrus: su ubagais bičiuliaujasi ir žino, 
kad terbą ir utėlių dykai gaus... Che! Che! Che! — net 
pilvas jam kratėsi, mirkčiojo akimis iš juoko ir vis 
postringavo. 

— O leido Viešpats pavasario sulaukti, nusibodo- 
man ponų pakajai ir dvaro veidmainystės, pasiilgau 
pirkių ir plačių laukų ir pievų... lietutis toks byra lyg 
tikras auksas, šiltas, ir sodrus, ir brandus, net visas oras 
kvepia šilta žole... O kurgi bėgat, merginos?! | 

Staiga išgirdo, kad jos sujudo iš vietos ir paliko jį 
prie malūno. 

— Merginos! 

Tačiau nė viena neatsiliepė: jos pamatė moteris, 
kurios traukė palei tvenkinį į vaito trobą, it nurūko 
prie jų. 

Gal pusė kaimo jau buvo ten susirinkę ko nors tik- 
IO sužinoti. 

Vaitas, matyt, buvo neseniai atsikėlęs, nes su vie- 
nom kelnėm sėdėjo ant slenksčio, vyniodamas kojas 
autais ir šaukdamas, kad žmona duotų batus. 

Pripuolė jos prie jo su riksmu, uždususios, purvi- 
nos, kitos dar nė nesipraususios ir nesišukavusios, ir vi- 
sos vos bekvėpuojančios iš smalsumo. 

Jis leido joms išsiplepėti, ansiavė tik ką taukais 
išteptus batus, nusiprausė priemenėj ir, šukuodamasis 
prie atdaro lango savo gaurus, pašaipiai sviedė: 

— Skubu jums prie vyrų, ką? Nesibijokit, tikriau- 
siai šiandien grįžta. Motin, duok šen tą raštą, kurį 
pasiuntinys atnešė... už paveikslo užkištas. 

Vartė jį rankose, o pagaliau brūkštelėjęs per jį ran- 
ka tarė: | 

— Aiškiai čia viskas surašyta... ,,Kadangi valstiečiai 
iš Lipcų kaimo, Tymovo valsčiaus, ujezdo...“ — taigi 


217 


skaitykit pačios! Vaitas jumi sako, kad grįžta, tai aišku, 
kad teisybė! 

Metė joms raštą, kuris keliavo iš rankų į rankas, ir 
nors nė viena nesugraibė nė žodelio, nes buvo valdinis, 
įsisiurbė visos į jį, įsmeigusios akis su kažkokiu bai- 
mingu džiaugsmu, tarytum į paveikslą, kol pagaliau jį 
paėmė Hanka ir, suėmusi per prijuostę, atidavė atgal. 

— Kūmai, ar visi grįžta? — paklausė baikščiai. 

— Parašyta, kad grįžta, tai ir grįžta! 

— Visą kaimą drauge ėmė, tai drauge ir paleis! — 
atsiliepė viena. 

—- Įeikit, kūma, sulijo jus truputį! — pakvietė vai- 
tienė, tačiau Hanka nenorėjo, užsitraukė skarelę 1a- 
biau ant kaktos ir pati pirmoji nuėjo atgal. 

Ėjo pamažėli, vos bekvėpuodama iš džiaugsmo ir 
drauge iš baimės. 

„Aišku, kad ir Antaną paleis, aišku!“ — pagalvojo, 
staiga atsiremdama tvoros, nes taip jai suspaudė po 
krūtine, jog kone parpuolė. Ilgai gaudė orą perkepu- 
siomis lūpomis... Dar negerai jautėsi, keistai silpna. 
„Grįš Antanas,. grįš!" — džiaugsmas ją vertė šaukti, 
bet kartu ėmė varstyti kažkokios baimės, netikrumas, 
visiškai dar ūkanoti būgštavimai. 

Ėjo vis lėčiau ir sunkiau, slinkte slinko patvoriais, 
nes visu keliu traukė moterys, bėgo triukšmingai, juok- 
damosi, šaukdamos, spindinčios džiaugsmu ir, nepai- 
sydamos darganos, būriavosi prie trobų ar ties tven- 
kiniu ir nirtingai erzėjo. 

Ją pasivijo Jagustynka. 

— Aišku, kad jau žinot! Na, na, čia tai naujiena. 
Laukėm jos kasdien, o kai atėjo, tai trenkė man kaip 
vėzdu per galvą. Ar iš vaito grįžtat. 

— Jis patvirtino ir net iš rašto paskaitė, 

— Paskaitė, tai jau, matyt, tikrai! Dėkui tau, Vieš- 
patie, pargrįš gaspadoriai, pargrįš vargdienėliai! — šni- 
bždėjo karštai, išskėsdama rankas. 

Ašaros - pabiro iš jos išblukusių akių, m Hanka 
nustebo. ' 

— Maniau, kad plūsti pradėsi, o pati ėmei verkti, 
na, nal.. 

— Ką jūs?! Kur čia tokiu laiku plūsi! Tik iš vargo 
žmogus kartais liežuvį paleidi, bet širdyje kas kita sė- 
di; ar nori ar nenori, turi su kitais džiaugtis arba 
liūdėti... Negali skyrium gyventi, ne... 

Ėjo pro kalvę: kūjai triukšmingai daužėsi, raudo- 
na ugnis veržėsi iš Žžaizdro, o palei sieną kalvis traukė 
lanką ant tekinio. Pastebėjęs Hanką, išsitiesė ir ISBYES 
akis į karščio apimtą jos veidą. 

— Tai ką!.. Susilaukė Lipcai šventės!.. Sako, kai 
kurie grįžia. “5 

— Visi grįžta, vaitas skaitė! — pataisė jį Jagustyn- 
ka. 

— Visi!.. Juk Žmogžudžių taip greit nepaleis, ne... 

Hankai net galvoje ėmė ūžti, ir nuostabu, kad šir- 
dis nesprogo iš skausmo, bet atlaikė smūgį ir nueidama 
pasakė jam su baisia neapykanta: 

— Kad tau tas šuniškas liežuvis priaugtų prie go- 
murio! 

Paskubino žingsnį, bėgdama nuo jo juoko, kuris 
tarytum iltimis griebė už širdies. 

Tik priėjusi gonkas, apsidairė aplinkui. 

— Dulkia ir dulkia... sunku bus su plūgu ištraukti 
į dirvas. 

:Dėjosi rami. 

— Rytmečio lietus ir senos bobos šokis neilgai te- 
truuka. 

— Tuo tarpų amerikinės reiks sodinti su kauptu- 
kais. 

— Moterys beregint ateis, pasivėlino dėl tos nau- 
jienos, bet ateis... buvau pas jas iš vakaro, visos pa- 
žadėjo ateiti atodigbio. 

Troboj jau ūžė ugnis; buvo šilta ir šviesiau negu 
lauke. Juzka skuto bulves, o kūdikis rėkė dangų ve- 
riančiu balsu, nors vyresnieji vaikai stengėsi jį Nnu- 
maldyti. Priklaupusi prie lopšio, Hanka ėmė jį žindyti. 

— Juze, tegu Petrekas pritaiso kryples, mėšlą gaus 
vežti iš Flioros į tuos rėžius palei Pačesių rugius. Kol 
nustos liję, vis: porą vežimų išveš... ko čia valkiosis 
dykas! 

— Jums tai jau niekas su tinginiu nesusibičiuliaus. 

— Užtat, kad ir pati nesigailiu kojų! — pakilo, 
užsidengdama krūtis. 

— Vaje, taigi buvau užmiršusi, juk nuo pietų 
šventė! Klebonas užsakė procesiją, kurią nuo švento 
Morkaus buvo atidėjęs ligi Aštuntinių... 

— Juk tik Kryžiaus dienomis būna procesijos!.. 

— Iš sakyklos paskelbė, kad šiandie, tai, matyti, ir 
be Kryžiaus dienų, galima vaikščioti prie kryžių ir 
šventinti laukus. | 

„— Vaikai šiandien gaus lupti ant kapčių! — nusi- 
juokė Juzka įeinančiam Vitekui. 

— Ateina jau, ateina. Bėkit su jomis ir sakykit ko 
reikia. Aš pasiliksiu troboj, apsiruošiu ir išvirsiu pus- 
ryčius. Juzka su Viteku gabensit bulves į lauką! — 
įsakinėjo Hanka, laukiamai žvilgčiodama į kampinin- 
kes, kurios, susisupusios skaromis ir skarelėmis, kad 
tik akys tebuvo matyti, su pintinėlėmis rankose ir 'su 
kauptukais, rinkosi trobos pasienin ir daužė klumpes 
į sieną, kratydamos purvą. | 

Jagustynka tuoj nusivedė jas už perlipos į lauko 
keielį, kur tuoj nuo stirtos tįsojo juodos, vandeniu pa- 
tilžusios lysvės. 

Beregint stojo dirbti po dvi kiekvienoje lysvėje, at- 
sigręžusios viena į antrą — varpė kauptukais duobu- 
tes ir, įspraudusios į ias po bulvę, užpyliojo žeme, 
drauge apkaupdamos skersinės vagutes. 

Keturios tedirbo, senė buvo lyg dvailinis arklys, 
tik raginti. | 

Bet ką gi, darbas ėjo vangiail.. Rankos stiro nuo 
šalčio, vagose buvo šlapia, klumpės sėmė vandenį, 
ir drabužiai niekais ėjo, čiurinosi purve, nes lietus, 
kad ir šiltas ir vis smulkesnis, dulkė be paliovos, šlėk- 
damas dirvas ir plakdamasis į sodus, kurie lenkė žie- 
dais nubertas šakas ant kelio ir su tam tikru malonumu 
leidosi liūties glamonėjami. 

Bet jau buvo justi oro atmaina: gaidžiai giedojo, 
dangus vietomis kilo gerokai prasitrynęs, kregždės 
ėmė švaistytis ore tarytum žvalgaudamos, o varnos bė- 
go nuo šiaudinių stogų ir tylutėliai skriejo pažeme per 
laukus. 

Bobos knaisėsi prisigūžusios prie rėžių, panašios į 
permirkusių skarmalų kamuolius,  šnekučiuodamosi, 
dirbdamos pamažėli, ilgai ilsėdamosi, nes juk tik ati- 
dirbti buvo atėjusios. Pagaliau senė, kuri parėžiais so- 
dino skubriukus, apsidairė aplinkui ir balsiai prašne- 
ko: ž 

— Nedaug šiandien gaspadinių laukuose ir daržuose. 

— Vyrai grįžta, tai darbas joms ne galvoj. 

— Žinia, riebiai pavalgyti ruošia ir patalus šildo... 

— "Tyliojies, o pačiai net kinkos virpa prisimi- 
nus! — tarė Koziolienė. 

— Nemeluosiu... tikrai man Lipcai Išš: vyrų Nusi- 
bodo. Sena esu, bet stačiai pasakysiu — nors jie ir 

skrabalai, rupūžės, šunsnukiai ir mušeikos, o tegu tik 
atsiranda kad ir koks paskutinė baidyklė, tuoj su juo 
ir drąsiau, ir linksmiau, ir lengviau gyventi ant svie- 
to. Katra kitaip pasakys— pameluos kaip šuo. 

— Prisilaukė jų moterys, lyg žuvėdros lietaus! — 
atsidūsėjo kažkuri. 

— Ne viena sunkiai gaus apmokėti už tą laukimą, 
o visų pirma merginos... 

— Nė devynių mėnesių nereiks laukt, ir kunigas 
nesuskubs... 

— Senos, o tarškiat niekus: juk tam Viešpats Die- 
vas ir sutvėrė moterį! Ne nuodėmė turėti vaiką! — 
atkariai pakėlė balsą Gželios kreivaburnio moteris. 

— O jūs vis savo: vis benkartus užstojat! 

— Žinia, ir kol gyva visiems į akis šoksiu ir tar- 
siu: ai benkartas, ar ne, visi lygiai žmonių vaikai, ly- 
gios jų teisės ant svieto ir lygiai juos Viešpats Dievas 
vertina, vien pagal nuopelnus ir nuodėmes... 

Užrėkė ją, pašaipiai išjuokdamos. Ji paplakė rankas 
ir palingavo galvą. 

— Padėk Dieve! Kaip sekas? — sušuko Hanka nuo 
perlipos. 

— Dėkui! Gerai, tik šlapia. - 

— Ar nepritrūkot bulvių? 

Ji prisėdo kiek ant karties. 

— Atgabena kiėk reikia; tik man rodos, kad per 
rupiai supjaustytos... 

— Per rupiai, juk tik perpus, o pas malūninką, kur 
smulkesnės bulvės, tas sveikas sodina. Rokas sakė, 
kad tokios dvigubai brandesnės. 

— Tai jau gal bus vokiška mada, nes pas mus Lip- 
Cuose per amžius bulves pjaustydavo į tiek dalių, kiek 
yra akučių, — priešingai suokė Gulbasienė. 

— Tamstele, juk dabar žmonės ne kvailesni kaip 
seniau... 

— A jau, dabar kiaušinis nori būti už vištą gud- 
resnis ir būrį vadžioti... 

— Kas be ko! Bet po teisybei, kai kurie, kad ir 
metuose, o proto neįgavę! — užbaigė Hanka, traūkda- 
masi nuo perlipos. 2 

— Tokia mat pasipūtusi, lyg jau ant viso Borynų 
ūkio gyventų, — murmtelėjo Koziolienė, žvelgdama jai 
iš paskos. 

— Palikit ją ramybėj: grynas auksas, ne moteris! 
Kaži, ar rastum kur už ją geresnę: ir protingesnę. Kas- 
dien su ja sėdžiu, akis ir galvą turiu. Prisikentė ji ir 
perėjo kryžiaus kelius, kad neduok Viešpatie... 

— Dar ne vienas kryžius jos laukia... Jagna gyve- 
na troboj, ir kai tik grįš Antanas, tokia čia-užvirs ko- 
šė, kad bus ko pasiklausyti... 

— Kažkas man bus bambhtelėjęs, kad Jagna su vai- 
tu susiuosčiusi, — ar tai teisybė? 

Visos ėmė juoktis iš Pilypienės, kad klausia to, apie 
ką jau Žvirbliai čirška. 

— Nepaleiskit liežuvių: kartais ir vėjas klauso ir 
neša, kur nereikia! — sudraudė jas Jagustynka. 

Prisigūžė visos prie dirvos, kauptukai mirgėjo, tar- 
pais grikštelėdami į akmenis, o jos nirtingai plepėjo, 
apkalbinėdamos visą kaimą. 

Tuo tarpų Hanka ėjo nuo perlipos pasilenkusi po, 
vyšniomis, nes šakos, nulinkusios, permirkusios, tary- 
tum nusėtos jau pabalusiais pumpurais ir lapeliais, grai- 
betė jai už galvos. 

Nuėjo į kiemą pasižiūrėti ūkio. 

Nuo pat švenčių bemaž nebuvo išėjusi iš namų, 
nes po įsivesdinimo pablogėjo jos sveikata. Šiandieni- 
nė naujiena išplėšė ją iš lovos ir laikė ant stačių kojų, 

taigi nors svirduliuodama sulig kiekvienu žingsniu, žval- 
gėsi po kerčias, vis labiau pykdama. | 

Mat karvės buvo kažkokios apnūdusios ir ligi pu- 
sės šonų stovėjo mėšluose, paršiukai kažkodėl per ma- 
žai išaugę, net ir žąsys atrodė keistai apsiblaususios, 
tarytum badu marinamos. 

— Bent šiaudų gniužulu aptrintum arklį! — užpuo- 
lė mėšlą vežantį Petreką, tačiau bernas murmtelėjo 
kažką negero ir nuvažiavo sau. 

Klojime naujas pyktis: krūvoj bulvių, papiltų ant 
plūkto, knaisėsi sau Jagusės paršas, ir vištos kapstėsi 
pasturlakuose, kurie- jau seniai turėjo būti sunešti ant 
aukšto. Aprėkė už tai Juzką ir šoko prie Viteko gau- 
rų; berniukas vargais negalais išsisuko ir pabėgo, o mer- 
gina prapliupo verkti ir aimanuoti. 

— Plušu per dienas kaip arklys, o jūs vis rėkiat, 
Jagna kiauras dienas dykinėja, tai jai nieko nesakot! 

— Na, nurimk, kvaišiuke, nurimk! Pati matai, kas 
"Čia darosi... | 

— Galėjau pati viską prižiūrėti? Ką? 

+ — Na, nurimk! Neškit bulves, kad moterys nepri- 
trūktų! 

Jau liovėsi šaukusi. „Teisybė, mergaitė viena visko 
neaprėps, o samainiai!.. Viešpatie pasigailėk. Nuo pat 
ryto jau saulės laidos laukia. Su samdiniais dirbti tai 
lyg vilką pasamdyti avių prižiūrėti. Be sąžinės tie žmo- 
nės". V 

Galvojo su kartėliu, visą pyktį išliedama ant paršo, 
tas net žviegdamas nukūrė, nes ir Lapa dar jį saviš- 
kai į ausį įsikandęs palydėjo... 

O ji paskui užsuko į tvartą, bet čia nauja širdgėla — 
kumelė graužė tuščias ėdžias, o kumeliukas, maknotas 
nelyginant kiaulė, iraukiojo šiaudus iš pakratų. 

— Kubai širdis plyštų, jeigu tave tokį pamatytų, — 
sušnibždėjo, užmesdama jiems į užėdžius šieno ir brau- 
kydama jų minkštutes, šiltas šnerves. 

Tačiau toliau nebėjo: staiga ją pagavo abejingumas, 
ir. ašaros taip suspaudė gerklę, jog atsirėmusi į Petre- 
ko guolį, subliuvo pati nežinodama ko. 

Taip neteko jėgų, jog nusmego pati savy tarytum 
sunkus akmuo. Nebeįstengė rungtis su likimu, Dievuli 
brangus, nebeįstengė, pasijuto tokia apleista, sakytum 
tas pagairėj augąs, vienišas medelis, turintis kęsti kiek- 
vieną piktą nedalią! Nei kam pasiskųsti! Ir nė galo to 
blogo likimo nematyti! Nieko, vien tik nūuodykis nuolat 
širdgėlomis ir ašaromis... nieko, tik amžinai vargti ir 
Iaukti, kad bus dar blogiau... 

Kumeliukas laižė jai veidą; ji nesąmoningai glau- 
dė galvą prie jo nugaros ir dar labiau raudojo. 

Kas jai ūkis, kas nauda, kas žmonių pagarba, jeigu 
pačiai sau nė valandėlės laimės per visą gyvenimą, 
nieko o nieko! Skundėsi taip gailiai, jog net kumelė 
sužvengė, pasinešusi prie jos ir tįstelėjusi grandinę. 

Nusvyravo į trobą ir, prisikišusi prie krūties rėkian- 
tį kūdikį, beprasmiškai įsižiūrėjo į suprakaitavusius, 
riedančių lašų išvagotus stiklus. ) 

Kūdikis kažkodėl niurzgė, vaitojo ir verkšleno. 

— Tylėk, mažyti, tylėk!.. Sugrįš tėtė, parveš 'au 
gaidžiuką... sugrįš, sūnelį ant žirgelio pasodins... tylėk, 
mažyti! A-a-a, mažyti! A-aa-aa, mažyti! Sugrįš tėtė, 
sugrįš! — dainavo sūpuodama jį ir vaikštinėdama po 
trobą. 

— O gal ir sugrįš! — patvirtino pati sau, staiga 
sustojusi. 

Ją apėmė liepsna, galia ištiesė „sulinkusius pečius, ir 
toks džiaugsmas įžengė į širdį, kad ji jau buvo bepuo- 
lanti į kamarą atpjauti jam gabalo kiaulienos, jau no- 

rėjo nusiųsti jam degtinės, net žengė prie skrynios, 
norėdama šventadieniškai apsitaisyti dėl jo — tačiau 
nespėjus jai to padaryti, kalvio žodžių atminimas puo- 
lė jos skaudamą širdį nelyginant vanagas aštriais na- 
gais; apmirė vietoje, tik dairėsi degančiu žvilgsniu 
po trobą tarytum pagalbos ir vėl nežinojo, ką manyti, 
ko stvertis... | | 

— O jeigu nesugrįš! Jėzau! Jėzau! — suvaitojo, 
griebdamasi už galvos. 

Bijojosi tai pratarti, o tas balsas virė širdy tary- 
tum šaltinyje; virė, kunkuliavo ir kilo krūtinėje bai- 
mės šauksmu. 

Vaikai ėmė už plaukų tąsytis ir rėkti, tad ištempė 
juos už durų, ėmėsi ruošti pusryčius, nes Juzka jau 
žvilgčiojo į trobą, godžiai uostinėdama, ar jau išvir- 
ti. Ašaros turėjo liautis tekėjusios ir skausmai turėjo 
prisigūžti sieloje, nes kasdieninio triūso jungas lenkė 
sprandą, primindamas, kad darbas negali laukti... 

Tad ir sukosi kiek galėdama, kad ir pynėsi kojos, 
kad ir viskas kraičiojo iš rankų. Tik gailiai dūsavo, 
tarpais nulašindama vieną kitą ašarą ir žvilgčiodama 
su ilgesiu į ūkanotus tolius... 

*— Ar Jagusė neis sodinti? — suriko Juzka pro lan- 
g4ą. 

Hanka nukaitė puodą su barščiais ir nubėgo į an- 
trąjį trobos galą. 

Senis gulėjo ant šono, veidu į langą, tarytum žiū- 
rėdamas į Jagną, kuri šukavosi ilgus, šviesius plau- 
kus prieš pastatytą ant skrynios veidrodėlį. 

— Ar šiandien šventė, ar ką, kad dirbti neini?.. 

— Juk su palaidais plaukais nelėksiu... 

— Nuo aušros jau dešimt kartų galėjai juos susi- 
, pilti! 

' — Galėjau, bet nesusipyniau! 

— Jagna, nežaisk taip su manim! 
— O ką? Gal atleisi mane? O gal iš algos išskaity- 


si? — suurzgė įžūliai, nesiskubindama šukuotis: — Ne 
pas jus gyvenu ir ne iš jūsų malonės! 
— Tai kur? Ką? 


— Savo namuose; kad žinotum... 

— Tegu tik tėvas pasimirs, tuoj pasirodys, ar savo! 

— Bet kol gyvas, aš galiu pačiai duris parodyti. 

— Man! Man! — pašoko lyg botagu perdrožta. 

— Kimbi nuolat prie manęs lyg varnalėša prie šuns 
uodegos! Blogo žodžio tau niekad nepasakau, o tu vis 
ant manęs — na ir na, kaip ant kuino... 

— Dėkok Dievui, kad ko blogesnio dar nesusigrie- 
bei! — pasipūtė Hanka grasindama. 

— Pamėgink: aš našlaitė, niekas manęs neužstos, 
bet pamatysi, kieno bus viršus! 

Atmetė plaukus nuo veido, ir rūsčios įniršties ku- 
pinos jos akys smogė tarytum peiliu, Hanką išsyk pa- 
vergė toks pyktis, jog ėmė grūmoti kumščiais ir šauk- 
ti, kas tik ant seilės užėjo: 

— Grasai! Tik pradėk, pradėk! Nekaltybė mat, naš- 
laitė nuskriaustoji... Taigi... Žmonės gerai žino, ką išda- 
rinėji! Visa parapija žino tavo darbelius. Ne sykį jau 
matė tave su vaitu karčiamoj, ne du sykiu! O tąsyk, 
kai po vidunakčio duris atidariau, grįžai girtuokliavu- 
si, laidokavusi, girta buvai kaip kiaulė... Prieis ožys 
liepto galą, prieis... Nebijok, kas garsiai gyvena, apie 
tą tyliai šneka! Pasibaigs tavo ponystės, kad nei vai- 
tas, nei kalvis neapgins tavęs, tu... tu!.. 

Net užspringo šaukdama. | 

— Ką darau, tą darau, o kiti tegu nekiša nosies į 
mano reikalųs! — staiga suriko Jagna, atmesdama už 
pečių plaukū8 lyg gryniausių linų pluoštą. 

Jau buvo įsiutusi, net ir muštis pasirengusi, visa 
virpėjo; rankos jai lakstė palei šlaunis, ir ji taip rūs- 
čiai švytravo žlibėmis, jog Hankai puolė širdis; ji nuti- 
lo ir, tik trinktelėjusi durimis, pabėgo į savąjį galą. 

Tačiau po to išsibarimo nė pasijudinti nebegalė- 
jo, atsisėdo su vaiku po langu, o pusryčius tiekti gavo 
Juzka. 

Ir tik tada, kai visi vėl išsiskirstė prie darbo, ji šiaip 
taip susikaupė ir, palikusi darbus, išsirengė aplankyti 
tėvo, kuris prieš keletą dienų buvo apsirgęs. "Tačiau 
nuo pusiaukelės grįžo į trobą. 

Taip viskas joje virpėjo, jog nieku gyvu negalėjo 
paeiti. 

O paskui, kad ir atgavusi kiek jėgų, vien ranko- 
mis tedirbo, kone beprasmiškai, ir daugiausia vis gal- 
vojo apie Antaną, žvilgčiodama į tolimus laukus... 

Užėjo giedra, lietus. liovėsi, dar tebelašnojo nuo sto- 
gų ir nuo medžių, nes vėjas ėmė purtyti šakas, keliai 
tviskėjo valkomis, pasaulis darėsi vis skaidresnis. 

Buvo laukiama, kad vidudienį neabejotinai pasiro- 
dys saulė, nes ir kregždės jau skraidė aukštai; padan- 
gėmis traukė būriais balti nuauksinti debesys, iš laukų 
veržėsi šilima, ir žiedais apsnigtuose soduose tilo pau- 
kščių klegėjimas. Ir kaimas smarkiai pagyvėjo; kone 
iš visų kaminų rūko, buvo gaminami gardūs valgiai, 
džiaugsmas veržte veržėsi iš pirkių, ir nuo trobos prie 
trobos sklido bobų tratėjimas, merginos šventadieniš- 
kai taisėsi, pynėsi į kasas kaspinus, ne viena tekina 
bėgo degtinės, nes žydas, nudžiugęs, kad grįžta vyrai, 
davinėjo patikin kiek kas norėjo imti; dažnai kas nors 
lipdavo kopėčiomis ant stogo ir atidžiai žvalgė visus 
kelius nuo miesto pusės... | 

Moterys taip įniko tvarkytis, jog reja kuri išėjo 
į lauką; net ir žąsis užmiršo išginti į pagriovius, ir jos 

rėksmingai gageno kiemuose, o jau vaikai, šiandien 
laisvai paleisti ir nedraudžiami, tokias šunybes darė 
keliuose, kad neduok Viešpatie! Vyresnieji, pasiėmę 
ilgas kartis, sukiojosi liepų alėjoje, kopė į medžius ir 
ardė varnalizdžius; išgąsdinti paukščiai, tarsi suodžių 
debesis, suko ratus aukštybėse, gailiai kranksėdami; 
kiti, mažesnieji, gainiojo aklą klebono arklį, pakinky- 
tą į statinę ant Iogučių, norėdami jį įvaryti nuo au- 
kštesnio kranto į tvenkinį, bet arklys, gudruolis, ne- 
sidavė ragan suriečiamas. Tarpais, lyg tyčia, įau jau 
atsistodavo prie pat kranto, nuleisdavo galvą, nepai- 
sydamas riksmų, kantriai nusipurtydavo purvus ir grum- 
stus, kurių jam anie nešykštėjo. Tačiau pajutęs, kad 
jie lipa ant statinės ir siekia apinasrio, atšiauriai su- 
žvengdavo ir leisdavos bėgti, staiga pasukdamas į di- 
džiausią išdykėlių būrį, ir anie šaukdami išlakstydavo. 
Geroką valandėlę jie taip žaidė, o pagaliau ir suvylė, 
pakišę jam po šnervėmis liepsnojančią gniūžtę, tad pa- 
sibaidęes šoko į šoną, stačiai į užkeltus Borynų tarpu- 
tvorius. Išvertė vartus ir taip juose susipainiojo brank- 
tais, jog anie jį prisivijo ir kad ims pliekti botagais kiek 
lenda. 

Būtų kojas išsilaužęs kartyse, jeigu ne Jagna, kuri 
išgirdusi riksmus, lazda išvaikė išdykėlius ir išvedė jį 
į kelią. Tačiau išgąsdintas arklys neteko uoslės, neži- 
nojo, kurion pusėn sukti, o berniukai tykojo už medžių, 
tad ji nuvedė jį į kleboniją. | 

Vedė keliu tarp klebono sodo ir Klombų, ir tuo 
tarpu prie gilumoje niūksančių namų privažiavo vaI- 
goninkų vežimėlis. Vargoninkienė jau sėdėjo, o Ja- 
sius priedurėje bučiavosi su šeima. 

— Arklį atvedžiau, vaikai jį baidė..— tarė ji ne- 
drąsiai. | 

— Tėvai, šūktelk Valeką, tegu jį paima! Še, vėpla, 
arklį vieną palieki, nori, kad kojas išsilaužytų, ką? — 
puolė vargoninkienė berną. 4 

Jasius, pamatęs Jagną, tik švystelėjo akimis į tė- 
vus ir ištiesė jai ranką. 

— Likit sveika, Jaguse. 

— Ar jau į mokyklą? 

Kažkas, tarytum tylus gailesys, suspaudė jai širdį. 

— Į kunigus mokytis jį vežu, miela Boryniene! — 
išdidžiai pūtėsi vargoninkienė. 

— Į kunigus! 

Ji pakėlė į jį nustebusias akis. Jis kaip tik sėdosi 
ant priekinės sėdynės, nugara į arklius. 

— Šitaip ilgiau matysiu Lipcus! — sušuko jis, glau- 
džiančiu žvilgsniu apglėbdamas samanotus tėvo tro- 
bų stogus ir rasomis žvilgančius, gėlėmis užverstus 
sodus. 

Arkliai sujudėjo ristele. 

Jagna nuėjo paskui vežimėlį, Jasius dar šaukė kaž- 
ką palei namus žliumbiančioms moterims, bet vien į 
ją bežiūrėjo: į jos sudrėkusias akis, į tokias puikias 
kaip gegužės diena; į jos.šviesią galvą, apipintą kaso- 
mis, kurios lyg storos virvės trimis eilėmis supo baltą 
kaktą, net kabodamos pusračiu apie ausis; į jos Baltą 
veidą, tokį dailų, jog panėšėjo į lauko rožę. 

O ji ėjo bemaž nesąmoningai, tarytum apkerėta jo 
žėrinčių akių, jos lūpos taip virpėjo, jog dantų nega- 
lėjo sukąsti, širdis palaimingai plakėsi, o akys nuo- 
lankiai bėgo paskui jį, visiškai alpdamos. iš nuosta- 
baus saldumo... 

Tarytum ją būtų pavergęs miegas ir kvepiančiais 
užmaršties žiedais užpylęs... Tik vežimui įsukus į tuo- 
pų alėją jųdviejų akys atitrūko vienos nuo antrų, de- 

ginančios grandys pasileido ir taip visiškai sutrupėjo, 
jog ji užsigavo žvilgsniu į tuščią pasaulį ir ūmai su- 
stojo. : 

Jasius mojavo kepure atsisveikindamas. Buvo be- 
įvažiuojąs į tuopų santėmį. 

Ji dairėsi aplinkui, trindamasi akis, tarytum iš mie- 
go išplėšta. 

— O Jėzau, toks savo akimis net į patį pragarą 
galėtų nuvesti... 

Tarytum nusipurtė tuos deginančius Jasiaus žvil- 
gsnius. 

— Vargoninkų sūnus, o atrodo lyg ponaitis... Ir 
kunigu bus, gal dar ir į Lipcus jį paskirs!.. 

Apsidairė: vežimo jau nebebuvo, jos ausis bepa- 
siekė dardėjimas ir praeivių sveikinimo balsai.. 

— Toks pienburnis, bemaž vaikas, bet kai pažvel- 
gia, tai lyg kas per pusiau apkabintų, net rąžuliai ima 
ir galva svaigsta... 

Krūptelėjo, laižydamasi raudonas lūpas, ir gašliai, 
stangriai įsiręžė... 

Staiga ją pervėrė šiurpas. Tik dabar pastebėjo esan- 
ti vienplaukė, basa ir kone vienmarškinė, nes tik kaž- 
kokią sudriskusią skarpalaikę teturėjo užsimetusi ant 
pečių. Išraudo susigėdusi ir ėmė .pašaliais sėlinti na- 
mo. | 

— Ar žinai, vyrai grįžta? — šaukė jai merginos iš 
tarputvorių, ir moterys, net ir vaikai, visi užduse ir 
vos bekvėpuoją iš džiaugsmo. 

— Na ir kas? — tarė ji vienai jau kone su pykčiu. 

— Grįžta!..: Ar to maža? — stebėjosi jos šaltumu. 

— Tiek gero su jais, kiek ir be jų! Kvailės! — mur- 
mėjo ji, nemaloniai paliesta, kad jos kiekviena lyg 
patrakusi laukė savojo... 

Užsuko pas motiną. Namie rado tik Andrių; jis pir- 
mą kartą išlipo iš guolio, jo permušta koja dar tebe- 
buvo apvyniota skudurais; pynė ant slenksčio pintinę 
ir švilpavo tvorom strapinėjančioms šarkoms. 

— Ar žinai, Jaguse?.. Mūsiškiai grįžta!.. 

— Taigi visi jau lyg šarkos tik apie tai ir šneka! 

— Žinai, o Nastė stačiai iš proto kraustosi, kad ir 
Simas paIgIjš... 

— O kodėl gi? — Žybtelėjo akimis rūsčiai, motiniš- 
kai. | | 

— Ė... nieko... Man vėl ėmė koją skaudėti...— bai- 
mingai sumikčiojo.— Tylėkit, rupūžės — sviedė pagalį 
į priemenę, į įsikvakšėjusias perekšles. 

“Jis lyg trynėsi skaudamą koją, bet iš tikrųjų Žvilg- 
čiojo į keistai apsiblaususį jos veidą. 

— Kur motina? 

„E Į kleboniją išėjo... Jaguse, apie Nastę man tik 
šiaip ištrūko... “ 

— Kvaily, manai, kad niekas nežino! Susives, ir 
tiek... | 2 

— Negi motina leis, kad Nastė vieną margą teturi? 

— Jeigu klaus, tai neleis. A jau, bernas metuose, 
su protu turėtų būti, turėtų žinoti, ką ir kaip... 

— Su protu jis, Jaguse, su protu, o kai užsispirs 
ir -kibs dantis už dantį, tai ir motinos nepaklausys, ty- 
čia apsives, savo lauką atsiims ir padarys kaip tinka- 
mas. 

— Plepėk, jei nebijai, plepėk, ale kad tik motina 
neišgirstų! | 

Ją apėmė nuliūdimas. Nes kaipgi! Tokia Nastė, ir 
ta rūpinasi bernu, ir ji turi savo džiaugsmų, kitos mer- 
ginos taip pat. Gal jau pasius šiandien, nes juk kiek- 
vienai vis kas nors pargrįš, kiekvienai. 

— Teisybė, juk visi pargrįš...— Ją pagavo staigus 
nekantrus džiaugsmas, tad paliko išgąsdintą Andrių ir 
skubiai pasileido į trobą taisytis ir tvarkytis, kaip ir 
kitos, ir karštai laukti pargrįžtenčiųjų, kaip ir visas 
kaimas šiuo metu. 

Sukosi gyvai, net niūniuodama iš džiaugsmo ir il- 
gesio, ir ne vieną sykį buvo išbėgusi pasižiūrėti į ke- 
lią, ten, kur ir visos kaimo moterys buvo įsmeigusios 
akis. 

— Ko taip laukiat? — paklausė ją kažkas netikėtai. 

Tarytum jai kas per pakaušį trenkė, ji išblyško, 
rankos nusviro lyg permušti sparnai, ir širdis ėmė plak- 
ti iš gailio. 

Teisybė, ir ko gi ji laukia? Juk niekas pas ją ne- 
skuba, juk visame pasaulyje ji viena vičvienaitė, lyg 


įkaltas mietas!.. „Gal tik Antanas!..“ — pridūrė bai- 
mingai.— „Antanas!“ — sušnibždėjo tylutėliai, jos šiI: 


dis pritvino atodūsio, ir per atmintį dvelktelėjo prisi- 
minimai, nelyginan* nykūs rūkai, tarytum nuostabus, 
bet jau seniai išsapnuotas sapnas.— „Gal ir pargrįš!“ — 
galvojo. 

„„Nons kalvis dar vakar tvirtino, kad jo drauge su 
kitais iš kalėjimo nepaleis, kad jis ilgus metus gaus 
ten pasilikti. 

— O gal ir paleis jį! — pakartojo balsiau, tarytum 
mintimi ir laukimu išeidama jo pasitikti, tačiau be 
džiaugsmo, be užsidegimo, su kažkokiu širdyje prisi- 
gūžusiu atkarumu. 


„A, tegu sau grįžta! Kas man iš jo!“ — nekantriai 
trūktelėjo. 


Senis ėmė kažką vapėti... 
Nusigręžė nuo jo pasibjaurėjusi, nepadavė jam val- 
gyti, nors žinojo, kad to jis saviškai prašo. 


„Kad jau bent sykį pastiptų!" — ūmai užsirūstino 
ir, kad tik jo nematytų, vėl išėjo į priebutį. 

Prie tvenkinio tratėjo kultuvės ir po medžiais rau- 
donavo skalbiančios moterys. Sausas lengvutis vėjas 
vos vos lytėjo žalius gluosnius, tik tarpais juos vir- 
pindanras. Saulė jau buvo beišsiritanti iš už baltų de- 
besų, ir jau tviskėjo valkos, ir tvenkinio lygme šoko 
auksiniai šviesuolėčiai. Lietingos miglos buvo jau nukri- 
tusios, iš už pilkų akmeninių aptvarų į dienos aiškumą 
vis labiau kilo pražystantys sodai, tarsi didžiuliai gė- 
lių pėdai, dvelkiantys kvapais ir pilni paukščių čvire- 
nimo. Malūnas smarkiai gaudė, o iš kalvės skrido skam- 
būs, veriantys kūjų dūžiai, ir žmonių balsai, ir visas 
tas pasirengimų įkarštis atrodė tarsi bičių dūzgimas 
tarp medžių. | 

„O gal ir pamatysiu jį!“ — galvojo, nukreipdama 
veidą į vėją ir į rasas, kurios sodriai lašėjo nuo džiūs- 
tančių žiedų ir lapų. 

— Jaguse, tai ar neisit prie darbo? — suriko Juz- 
ka iš kiemo. 

Nė galvon jai neatėjo spirtis: pasiėmė kauptuką ir 
tuoj nuėjo prie moterų. Ji neteko galios ir noro prie- 
šintis, net patenkinta pasidavė įsakymui, kuris ją iš- 
traukė iš galvojimo ir netikrumo. Tik apglėbė kažkoks 
keistas ilgesys, ašaros tvino į akis ir kažkur veržėsi 
siela. Taip įniko dirbti, jog kampininkės pasiliko toli 
užpakaly jos, tačiau ji nesiliovė, nepaisydama Jagus- 
tynkos kandžiojimosi, nematydama bobų žlibių, kurios 
nuolat apie ją lakstė nelyginant įkąsti tykoją šunes. 

Tik tarpais ūmai išsitiesdavo, kaip išsitiesia ant ežios 
žiedais apsunkusi kriaušė ir vėjo paliesta svyruoja, 
žvalgosi tūkstančiais akių ir lyg ašaras barsto baltus, 
„kvapnius vainiklapius ant įsisiūbavusių, žalių javų ir 
gal žiaurias žiemas mini... 


234 


Jagusė tarpais galvodavo apie Antaną, bet dažniau 
jos atmintyje stodavo Jasiaus žėrinčios akys ir Jasiaus 
raudonos lūpos, ir meilus Jasiaus balsas skambėdavo 
širdyje taip saldžiai, jog liūdesys pabėgo ir radosi aiš- 
kumas, ir ji dar labiau pasilenkusi prie dirvos viso- 
mis ilgesio išgalėmis laikėsi tų atsiminimų. Nes tokia 
jau buvo jos prigimtis, sakytum liaunus ožekšnis ar 
laukinis apynys, kurie visuomet turi kabintis prie ko- 
kios šakos arba vyniotis aplink stamantrų kamieną, — 
kad galėtų augti, ir žydėti, ir gyventi — o netekę at- 
ramos ir patys vieni palikti, lengvai tampa bet kurio 
negando aukomis. 

O kampininkės, sočiai apie ją prisišnibždėjusios, 
nusitraukė nuo galvų skaras ir skareles, mat oras ge- 
rokai atšilo, ir ėmė gyviau šnekučiuotis, dažniau rą- 
"Žytis, vis nekantriau į pietus žvalgytis... 

— Kozioliene, pati aukštesnė — žvilgtelėk, ar ne- 
matyti vyrų po tuopomisė 

— Nei matyti, nei girdėti! — atsakė toji, veltui 
stiebdamasi ant pirštų. | 
 — Kur čia tau taip greit... Be vakaro nepareis... ši- 
tiek kelio... | 


— Ir penkios karčiamos pakeliui! — saviškai pasi- 
tyčiojo Jagustynka. 

— Vargšeliai, vargdienėliai, kur ten jiems karčia- 
mos bus galvoj! 

— Tiek laiko išvargę, prisikentę... 

— Tiek skriaudos jie tepatyrė, kad šiltai išsimiego- 
jo ir sočiai pripampo... 

— Taigi, tiek to gero turėjo, kiek paršai dilgėlėmis 
su pelais penimi. 

— Verčiau sausas bulves ryti, kad tik laisvėje — 
tarė Gželios moteris. 

— Toks jau ten ir skanumas tokia laisvėl.. Varg- 
šui tiek iš jos naudos, kad gali kaip tinkamas ir badu 
stipti, nes baudos už tai mokėti nelieps, ir stražnikas 
į kalėjimą už tai jo netemps!..— tyčiojosi Jagustyn- 
ka. 

— Teisybė, tetule, teisybė! Bet kur nelaisvė, tai vis 
nelaisvė!.. 

— O kur žiniai su spirgais, tai ne drebulės mieto 
sriuba! — tyčiojosi Jagustynka, ir visos pratrūko juok- 
tis. p 

Pilypienė kažkuo atsikirto, bet argi galėjo susilygin- 
ti su tokia Zauna ir pliopa? Jagustynka prisityčiojo iš 
jos kiek tik lindo ir ėmė pasakoti visokius dalykus 
apie malūninką, kad patikin duoda supelėjusias kruo- 
pas, o ir už grynus parduodamas apgaudinėja svoriu. 
O paskui jau drauge su Kozioliene tratėjo apie visą 
kaimą, neaplenkdamos nė klebono, ir visus savo pik- 
tais liežuviais tarytum per aštrius dyglius traukė... 

Gželienė pamėgino kai kuriuos ginti, bet ją užrė- 
kė Koziolienė: 

— Pati, matyt, gintum net ir tuos, kurie bažnyčias 
plėšia... 

— Nes visi žmonės lygiai reikalingi; kad juos kas 
gintų! — švelniai sušnibždėjo. | 

— O jau labiausiai tai Gželia, kad jį kas apgintų 
nuo tavo kočėlo... 

— Kam, kam, bet jau gal ne tau tiktų dorybes ser- 
gėti, tu, Baltraus Koziolo boba! — tarė kietai, išdi- 
džiai išsitiesusi. 

Visos moterys nutirpo, ša aidadias kad anos dvi 
kibs viena antrai į gaurus, tačiau jos tik perbraukė 
viena kitą rūsčiomis žlibėmis — ir viskas. Ir gerai — 
nes tuo pat metu atlėkė Vitekas šaukti pietų ir rinkti 
pintinių; Mat po pietų ketino švęsti. 

Moterys maža besikalbėjo net ir per pietus, kuriuos 
Hanka liepė paduoti priebuty, nes saulė jau visa buvo 
atsidengusi, visas pasaulis nušvito ir visi stogai ir Žy- 
dintys medžiai, tarytum baltutėliu sniegu apsnigti,.— 
skendėjo vaiskiame, kvapiame ore.. 

Diena išsiskleidė saulėta ir tyli, vėjas lengvai brau- 
kiojo per medžius, bet taip švelniai, tarsi motinos ran- 
kos būtų glosčiusios ir glamonėjusios vaikų  veide- 
lius. ' 

Stojo tikras šventadienis, nes po pietų .jau niekas 
į laukus nebėjo, net ir galvijus parginė iš ganyklų, tik 
kai kurie skurdžiai vedėsi už saitų liesas savo maitin- 
tojas paganyti kur ežiose ar pagrioviais. 

O kai saulė pep/dviejų vyrų ūgį nusirito iš dieno- 
vidžio, žmonės ėmė rinktis palei bažnyčią, šildėsi pa- 
mūrėse, tyliai šnekučiavo nelyginant čiruliuojantys 
paukščiai klevuose ir liepose, kurie aukštu ratu supo 
bažnyčią ir net jos stogą siekė savo vos vos pralapoju- 
siomis šakomis. Saulė gerokai kepino, kaip paprastai 
po rytmetinio lietaus. Šventadieniškai pasišvietusios 
moterys stoviniavo būriais, o kai kurios ilgesingai žvilg- 
čiojo per mūrą į tuopų kelią; aklasis ubagas sėdėjo su 
savo šuneliu šventoriaus vartuose ir miknodamas traukė 
šventas giesmes, karpė ausis į visas puses ir kratė prieš 
įeinančius dubenėlį. | 

Netrukus ir klebonas išėjo su kamža ir stula, vien- 
plaukis, net jo plikė žvilgėjo saulėje. 

Borynų Petrekas paėmė kryžių, nes Jambrožis ne- 
būtų pajėgęs eiti tokį kelią, o vaitas, šaltyšius ir kai 
kurios stipresnės merginos išnešė vėliavas, kurios bere- 
gint ėmė vėjyje plevėsuoti ir. mirguoti spalvomis. Var- 
goninkų Mykolas nešė švęstą vandenį ir šlakstytuvą, 
Jambrožis išdalijo žvakes brolijų nariams, o vargonin- 
kas su knyga rankoje atsistojo greta klebono. Šis da- 


237 


vė ženklą, ir visi nutraukė tylomis per žiedų žiedais 
išdabintą kaimą, palei tvenkinį, kurio ramiame vande- 
nyje atsispindėjo visa ši procesija. 

Nemaža moterų ir vaikų prisidėjo iš pakelių, 0 ga- 
lop malūninkas su kalviu ėmė grūstis prie klebono. 

O jau pačiame gale, visų užpakalyje, vilkosi Ago- 
ta, dažnai vis kosėdama, ir aklasis ubagas suposi ant 
ramentų, tačiau jis, priėjęs tiltą, pasuko ir nutraukė 
turbūt į smuklę. 

Tik praėję malūną, sustabdytą, nes ir miltuotas ma- 
lūninko bernas prisidėjo prie eisenos, visi užžiebė Žva- 
kes, kunigas užsidėjo juodą, kampuotą kepuraitę, per- 
sižegnojo ir užtraukė: „Dievas mūsų prieglauda ir 
stiprybė..." | | 

Pritarė jam iš visos širdies, kaip kuris mokėdamas, 
ir nutraukė palei upę, lankomis, kur pilna dar tebe- 
buvo valkų, o vietomis taip klampu, jog dubdavo ligi 
riešų.. Dangstydami žvakes rankomis, ištįso siauru ta- 
keliu tarsi koks raudonų, dryžuotų sijonų ir skarų ro- 
žančius. 

Upė mirgėjo saulėje ir tekėjo vinguriuodamasi per 
žalias, geltonų ir baltų gėlių kupsteliais nukaišytas 
lankas. = 

Vėliavos pleveno viršum galvų tarytum didžiuliai 
paukščiai geltonai raudonais sparnais, prieky siūbavo 
kryžius, o įsigiedoję balsai pamažėle sklido tyliu, vais- 
kiu oru ir leidosi ant žolių, ant šviesiai žalių gluosnių 
kupstų, ant žiedų baltuma tarsi švenčiausiais šydais ap- 
siklojusių laukinės rožės krūmų. 

„ Vanduo teškeno į nuolat purienom marguojančius 
krantus, lyg tyliai derindamasis su giesmėmis ir aki- 
mis, kurios skriejo į priekį, į skaidraus dangaus tolu- 
mas, į aukso žvynais įsimirguliavusią upę, į tuos ant 

išdžiūvusių kalvelių dūluojančius kaimus, vos regimus 
žydrame ore baltai žydinčių sodų ruoželiais. 

Kunigas ėjo su palyda tuoj paskui kryžių ir giedojo 
draug su kitais. 

— Ančių nemažai vis pakyla! — sušnibždėjo jis, 
skersuodamas į dešinę. 

— Praskrendančios kryklės — atsakė malūninkas, 
žiūrėdamas į aną pusę upės, į klonius, pilnus geltonų 
pernykščių meldų ir alksnių, iš kur dažnais tarpais sun- 
kiai kilo ištisi būriai. | 

— Ir gandrų šiemet daugiau negu pernai. 

— Tur ko ėsti mano pievose, tai iš viso pasaulio 
susirenka. 

— O aš savojo netekau, per pačias šventes kažkur 
dingo. 0 

— Prie būrio turbūt prisidėjo praskrendant. 

— Kas čia jūsų bus tose suvoluotose vagose? 

— Kukurūzų visą margą pasodinau... čia truputį 
šlapia, bet, sako, bus sausi metai, tai gal ir užaugs. 

— Kad tik neišeitų kaip su maniškiais pernai: dy- 
ka dirva prastovėjo. 

— Kurapkoms gerai buvo: daug jų ten prisiperė- 
jo,— juokavo tyliai. 

— Taigi, ponas valgė kurapkas, o mano širmokai 
dykas ėdžias krimto... 

— Jei užderės, tai jau klebonui geradariui atsiųsiu 
kokį vežimėlį. 

— Dėkui, nes ir dobilai pernykščiai ne kokie; jei 
užeis sausros, pražus! — giliai atsidūsėjo ir vėl ėmė 
giedoti. 

Jie kaip tik priėjo pirmąjį kapčių, kuris taip buvo 
apaugęs žydinčiomis laukinėmis rožėmis, jog kyšojo 
lyg balta kupeta, pūpsanti vienais žiedais, kuriuose 
dūzgė visas spiečius bičių. 

Apsupo jį plastančių liepsnelių ratu, kryžių pasta- 
tė tarp rožių, vėliavos pleveno žemai palenktos, o žmo- 
nės suklaupė pusračiu tartum prieš altorių, ant kurio, 
tarp pavasario žiedų ir bičių dūzgimo, reiškėsi šventa 
didybė!.. 

Beregint kunigas perskaitė maldą nuo ledų ir pa- 
šlakstė švęstu vandeniu visas keturias pasaulio šalis: 
ir medelius, ir žeme, ir vandenis, ir tas žemai nulinku- 
sias žmonių galvas, visą tą visuomenę, įsivirpėjusią 
tyliu augimo, ir galios, ir laimės džiaugsmu, visa, kas 
vos stojo į savosios dalios kelią, ir visa, kas jau ne- 
begyva. 

Žmonės sugaudė nauja giesme ir pakilo gyviau, 
linksmiau. 

Nutraukė toliau, išsyk pasukę kairėn, skersai pievų, 
į nuožulnias kalvas. Tik vaikai liko ilgiau vietoje, mat 
Gulbasiukai su Viteku senu papročiu kai kuriems ber- 
niukams taisė ant kapčiaus gerą pirtį ir kilo toks ri- 
ksmas, net kunigas jiems iš tolo pagrūmojo. | 

O už pievų išėjo į plačią ganyklą, į tankmę tęvų 
kadugių, kurie augo nuo krašto tartum gimtųjų lau- 
kų sargyboje. Ganykla buvo plati ir vinguriavo šen 
bei ten lyg upė žaliomis gausiai žieduotų žolių bango- 
mis; net senose vėžėse kirbėjo geltonos pienės ir bal- 
ti šimtažiedžiai. Kur ne kur stūksojo didelės krūvos 
akmenų, apaugusios laukinėmis rožėmis, tad reikėjo jas 
"lenkti, o kitur vėl stovėjo vienišos laukinės kriaušės, 
visos aplipusios žiedais, įsidainavusios bičių dūzgimu 
ir tokios be galo nuostabios ir šventos, tarsi viršum 
laukų kylančios ostijos, jog norėjosi prieš jas klauptis 
ir bučiuoti jas pagimdžiusią žemė. 

O vėl kitur berželis stovėjo palinkęs, baltutėle marš- 
ka apsisiautęs ir visas aptekęs žaliomis išpintomis ka- 

somis, ir toks skaistus ir virpąs, sakytum prie pirmosios 
komunijos einanti mergaitė. 

Pamažėli jie kopė į aukštumą, apeidami Lipcų lau- 
kus nuo žiemių pusės, išilgai rugiais ošiančių malūnin- 
ko dirvų. į 

Kunigas ėjo paskui kryžių, po jo būreliais grūdosi 
merginos ir kur jaunesnės moterys, o pačiame gale pa- 
vieniui arba poromis virtinėm vilkosi senės su Agota, 
kuri kiūtino iš tolo, užpakaly visų. Tik vaikai painiojo- 
si eisenos šonuose, saugodamiesi kunigo akių, kad drą- 
siau būtų išdykauti. 

Pagaliau išėjo į lygumą, kur ir rimtis radosi dides- 
nė, vėjas visiškai liovėsi, vėliavos nukaro, 0 Žmonės 
išsiskirstė per varsnas, ir moterys žalumoje atrodė lyg 
gėlės, o žvakių liepsnelės virpėjo kibirkštimis tary- 
tum auksiniai drugiai. | 

Dangus kabojo aukštas ir giedras, tik kur ne kur 
gulėjo koks baltas debesėlis, nelyginant avis žydruose, 
neaprėpiamuose laukuose, per kuriuos skriejo didžiu- 
lė, įsiliepsnojusi saulė, užliedama visą žemę šiluma ir 
spindesiu. 

Ir giesmė sustiprėjo: ūžtelėjo iš visos krūtinės taip 
garsiai, jog iš artimesnių medžių skrido paukščiai; tar- 
pais iš po kojų purptelėdavo pabaidyta kurapka, čia 
koks kiškelis pašokdavo iš už grumsto ir nukurdavo 
kaip akis išplikęs. 

— Žiemkenčiai gerai kyla,— sušnibždėjo kunigas. 

— Taigil Vakar rugiuose jau bamblį radau. 

— O kas čia taip sudergė?.. Pusė mėšlo ant vagų! 

— Kažkurios kampininkės bulvės, lyg karve arta. 

— Juk akėčios viską lauk išvilks. Terliai, bjaury- 
bės! | 

— Taigi čia klebono bernas arė,— tyliai įterpė kal- 
vis. 

Klebonas pašoko, tačiau nutilo ir, pritardamas ŽžŽmo- 
nių giedojimui, ėjo akimis per tą neapglėbiamą pla- 
tybę derlingų laukų, kurie, suvilnyti ir vietomis kiek 
iškilainūs, lyg žindančios motinos krūtys, tarytum al- 
savo šaldžiu tvinkimu, kad visa, kas tik pripuls prie 
atviros krūties, galėtų pamaitinti ir priglausti ir kad 
leistų užmiršti žiaurų likimą. 

Ė! Akys sklido plačiai. ir toli, į erdves, visa pro- 
cesija atrodė lyg vorelė skruzdėlių tarp javų, o žmo- 
nių balsai tiek tesvėrė virš laukų, kiek wieversių Čvi- 
renimas. 

Saulė ritosi ant laidos, auksindama javus, žiedais 
nusėti medžiai klojo šešėlius, o Lipcų tvenkinys sping- 
sėjo žėrinčiais stiklais putotu žiedų baltumu apibertų 
sodų krantuose. Kaimas tįsojo žemiau tarytum didžiu- 
lio dubens dugne, taip užstotas medžių, jog tik kur ne 
kur buvo matyti pilki klojimai; vien tik bažnyčios bal- 
ti mūrai viršijo viską ir spindėjo padangėse aukso kry- 
žius. 

O dešinėje einančių pusėje klojėjo lygumos tarsi 
pilkai žali nepermatomi vandenys, iš kurių tankiais 
žydinčių medžių kupstais kyšojo kaimai, pakelėse kry- 
žiai ir vieniši augantys medžiai. Akys ten skrido lyg 
paukščiai, tačiau skriedamos ratu, kitų ribų nerado, 
kaip tik anas aplink juoduojančias girias. 

— Kažko labai ramu... kad tik naktį nebūtų lie- 
taus...— pasakė kunigas. 

— Nebus: išsigiedrijo kaip reikiant, ir vėsa dvel- 
kia. ) 
— Iš ryto lijo, o dabar vandens jau nė ženklo. 

— Juk pavasaris, tai beregint išdžiūsta,— įterpė sa- 
vo trigrašį kalvis. 

Pasiekė antrąjį kapčių. Jis buvo didelis didelis, lyg 
piliakalnis; buvo pasakojama, kad ten palaidoti žuvu- 

sieji kare. Ant jo stovėjo žemas ir visiškai sutrūnijęs 
kryžius, papuoštas pernykščiais vainikėliais ir šven- 
tais paveiksliukais su užuolaidėlėmis, o šalia stovėjo 
prisiglaudęs drevėtas gluosnis, jaunais metūgiais klo- 
damas jo žaizdas. Čia buvo kažkaip baisu ir tuščia, 
net žvirbliai nesitaisė lizdų uoksuose, ir nors tarp der- 
lingų laukų aplinkui, kapčius buvo kone plikas, su- 
draskyti jo šonai geltonavo smiltimis, ir tik šilokai ir 
kerpės kur ne kur kabinėjosi ir stypsojo sausi perny- 
kščiai devyngaistės ir durnaropės stambai. 

Atlaikė pamaldas nuo maro ir, spartindami žings- 
nius, pasuko dar labiau į kairę, tiesiai į tuopų kelią, 
taikydamiesi pačia pamiške, kaip vedė siauras, smar- 
kiai išvažinėtas kelelis. 

Dabar traukė jau visi būriu, tik viena Agota pasi- 
liko prie kapčiaus, vogčiomis nuplėšė nuo kryžiaus 
skudurą. ir, iš tolo slinkdama paskui procesiją, vis Už- 
kasinėjo jo skiauteles laukų ribose — dėl kažkokių 
burtų. 

Vargoninkas užtraukė litaniją, tačiau visi giedojo 
vangiai, tik vienas kitas skyrium ją traukė, nes mo- 
terys tyliai šnekučiavosi, vien reikalingoj vietoj rėks- 
mingai sušukdamos: ,„Melskis už mus“, o vaikai išbėgo 
į priekį lenktyniaudami ir smarkiai išdykavo, net Bo- 
rynų Petrekas, dairydamasis į kleboną, papykęs mur- 
mėjo: 

— Pakartuvės, bjaurybės! Dykūnai!.. Kad nusijuo- 
siu diržą! 

Smarkiai jau pailsęs kunigas šluostėsi nuo plikės 
prakaitą ir, žvalgydamasis į praeinamus laukus, šneku- 
čiavosi su vaitu 

— O-o0, žiūrėkit, čia jau Žirniai sudygę... 

— Iš tikro! Turbūt ankstyvi, dirva gerai išdirbta, 
tai kyla it giria. 

— Aš prieš pat Verbas sėjau, o tik dabar ima dygti. 

— O kad kunigo klebono toj lomelėj šaltinis, o čia 
dirva šiltesnė. 

— Ir miežiai jų jau sudygę, ir kokie lygūs, lyg ma- 
šina sėti. | 

— Modlicos geri ūkininkai, dvariškai laukus dirba. 

— Tik BBL laukuose dar nematyti nei S nei 
miežių. 

— Viskas ais o dar ir liūtys priplakė, tai 
negreit dar pakils. 

— Ir taip viskas sudergta, kad neduok Viešpatie! — 
gailiai atsidūsėjo kunigas. 

— Dovanotam arkliui į dantis nežiūri, — nusijuokė 
kalvis. 

|— A, išdykėliai, ausis nuplėšysiu, jei nesiliausit! — 
sušuko klebonas berniukams, kurie svaidė akmenis į 
būrį skersai rėžį skriejančių kurapkų. 

Aptilo staiga kalbos, berniukai prisigūžė vagose, 
vargoninkas vėl ėmė bliauti, kalvis jam pritarė, net 
ausyse spiegė, o plonutėliai moterų balsai dejuodami 
choru pakilo taip, jog litanija išsidriekė viršum laukų, 
tarytum ilgo skrydžio nuvargintų ir jau iš lėto žemyn 
besileidžiančių paukščių pulkas. 

Jie veržėsi per žalius laukus ilgu įsigiedojusiu rė- 
žiu, net Modlicos ir dargi tolimesniuose laukuose žmo- 
nės liovėsi dirbę, ėmėsi kepures, klaupėsi ant rėžių, 
kitur vėl baubė galvijai, kilnodami sunkias, raguotas 
galvas, o dar kitur pasibaidęs kumeliukas bėgo nuo“: 
motinos ir kūrė į platųjį pasaulį. 

Gal koks varsnas bebuvo likęs ligi trečiojo kapčiaus 
ir kryžiaus prie kelio, kai kažkas iš visos jėgos suriko: 

— Kažkokie vyrai eina iš miško! 

— O gal mūsiškiai? 


244 


— Taigi mūsiškiai! Mūsiškiai! — sušuko būrys, ir 
keliolika pasileido į priekį. 

— Sustokit! Pamaldos visų pirma, — griežtai įsakė 
kunigas. 

Aišku, pasiliko, bet trypė iš nekantrumo. Susigrūdo 
dar labiau į krūvą, burdamosi kaip pakliuvo, nes nuo- 
stabu, kaip ištvėrė visos vietoje, bet kunigas nepalei- 
do, -tik paskubino žingsnius. 

Iš kažkur papūtė vėjas, net užgeso žvakės, vėlia- 
vos supleveno, ir rugiai, krūmai ir žiedais apiberti me- 
džiai ėmė siūbuoti, tarytum sveikindami procesiją ir 
prie jos kojų lenkdamiesi. Bet žmonės, kad ir garsiai 
giedodami, bėgo jau tekini ir akis įspyrę pro pake- 
lės medžius į tolimą girią, kur jau aiškiai bolavo vyrų 
milinės. 

— Nesigrūskit gi, varnos: vyrai jums nepabėgs! — 
sudraudė kunigas, nes moterys jau lipo jam ant kulnų, 
grūsdamosi viena prie kitos. 

Kilmingiausių gaspadinių eilėje ėjusi Hanka net 
sušuko, kai išvydo milines. Žinot žinojo, kad tarp jų 
nepamatys Antano, tačiau suvirpėjo džiaugsmu, ir vi- 
siškai girta viltis plėšė jai sielą taip, jog ji pasitraukė 
į šalį, į vagą, ir žiūrėjo, akis pražiūtėdama. 

O greta motinos ėjusi Jagna pašoko iš vietos lėkti; 
ją pervėrė liepsnos ir pagavo toks virpėjimas, kad hne- 
įstengė dantų sukąsti; ir kitos moterys ne mažiau ver- 
žėsi prie tų, kurių tiek jau buvo išsiilgusios. Tik kai ku- 
rios merginos ir berniūkščiai ilgai neištvėrė, staiga šiūkš- 
telėjo iš būrio lyg vanduo iš pakreiptos statinės ir, ne- 
paisydami šauksmų, pasileido po tiesumu į kelią, net 
jiems blauzdos švysčiojo. 

. Procesija netrukus priėjo Borynų kryžių, tuoj už 
jo, ant Lipčų laukų ir dvaro miškų ribos, buvo ir kap- 
čius. 


245 


Vyrai jau stovėjo tenai, po didžiuliais beržais, ser- 
ginčiais kryžių; jie jau iš tolo nusiėmė kepures, ir mo- 
terų akys išvydo mylimus pasiilgtų vyrų, tėvų, brolių 
ir sūnų veidus, sulysusius, sunykusius, tačiau kupinus 
džiaugsmo, kupinus laimės šypsnių. 

— Ploškai, Sikorai! Matas! Klombas! Ir Gulbasas! 
Ir senasis Gželia! Ir Pilypas! Vargdienėliai brangūs! 
Vargšeliai! Jėzau Marija, Motina Švenčiausia! — skrie- 
jo šūksmai ir karšti šnibždesiai, ir akys jau žėrėjo 
džiaugsmu, rankos jau tiesėsi, jau tramdomos raudos 
verkšleno, ir šauksmas augo krūtinėse, jau visi buvo 
pasirengę pulti, bet kunigas vienu garsiu žodžiu visus 
sulaikė, ir žmones nuramino, o atvedęs prie kryžiaus, 
ramiai -kalbėjo maldą „nuo ugnies“; tačiau kalbėjo iš 
lėto, nes nuolat, kad ir nenoromis, dairėsi į šalis ir gera- 
širdiškomis akimis klaidžiojo per sunykusius veidus. 

Visi taip pat suklaupė pusračiu, ir drauge su karšto- 
mis padėkos maldomis ašaros plaukė iš įsikibusių į 
nukryžiuotą Kristų akių. Tik baigęs ir švęstu vande- 
niu pašlakstęs prie žemės besilenkiančias galvas, ku- 
nigas nusiėmė kampuotą kepuraitę ir linksmai visu bal- 
su sušuko: ė 

— Tegul bus pagarbintas! Sveiki, žmoneliai mieli! 

Aišku, kad atsakė visi choru, grūsdamiesi prie jo 
nelyginant avys prie piemens, bučiuodami jam rankas 
ir kabinėdami kojas, o jis kiekvieną glaudė prie šir- 
dįies visus į galvas bučiavo, sunykusius jų veidus glos- 
tė, rūpestingai klausinėjo ir geru žodžiu lydėjo, kol pa- 
galiau pavargęs atsisėdo po kryžiumi, šluostydamasis 
prakaitą ir gerąsias savo ašaras. 

O žmonės kunkuliavo tarytum verdąs vanduo. 

Prasiveržė klegesys, juokai, bučiniai, džiaugsmingi 
verksmai, vaikų šūkavimai, karšti žodžiai ir kuždesiai, 
šūksmai, kurie lyg daina plėšėsi iš laimės apimtų šir- 

džių, staiga užmiršto ilgesio šauksmai; moterys kiekvie- 
na traukė savo vyrą į šalį, ir kiekvienas jų siūbavo 
nelyginant eglutė tarp krūmų, moterų ir vaikų būry, 
džiaugsmo ir verksmų klegesy... Ilgokai truko pasisvei- 
kinimai, ir būtų nusitęsę ligi nakties, bet kunigas susi- 
vokė, kad metas, ir davė ženklą. 

Nutraukė į paskutinį kapčių keliu, pamiške, pro 
žemus kadugių krūmus ir jaunas pušaites. 

Kunigas užtraukė: „Gailestingoji Motin“, ir visi kaip 
vienas žmogus pritarė- didžiu balsu, net giria sudejavo 
ir atsiliepė aidais, nes linksmybė peėrpildė sielas, tokią 
galią teikdama krūtinėms, jog giesmė veržės lyg pava- 
sario audra ir liepsningų įkvėpimų stulpu kilo viršum 
girių... ž 

Kadangi prisidėjo daug Žmonių, tai užkimšo visą 
kelią; tad ėjo ir mišku, tarp medžių, ir palaukėmis, 
net visa pamiškė kirbėjo nuo Žmonių ir ūžė dangų sie- 
kiančia giesme. 

Tačiau netrukus giesmė išsikvėpė, lyg debesis, iš- 
leidęs iš savęs perkūną, ir tik tie, kur ėjo pačiame prie- 
ky, dar tebetraukė gaidą, o daugeliui jau parūpo pasi- 
šnekučiuoti su saviškiais. Tad tvarka suiro, visi sklai- 
dėsi į šalis, ėjo šeimomis, daugelis mažesnius vaikus 
ant rankų paėmę, kiti, kur jaunesni, ėjo poromis, kaž- 
ką vieni antriems pasakodami, dar kiti jau ir į tank- 
mes vedėsi toliau nuo Žmonių akių, o lyg vyšnios nu- 
raudusios merginos, nepaisydamos nieko, šliejosi prie 
savo vaikinų. Kai kurie, matyt, iš džiaugsmo pertek- 
liaus, plėšė garsią giesmę, net varnos skrido iš lizdų 
į laukus, net žvakės geso nuo smarkumo, o giria ai- 
dėjo ir lalėjo tarsi iš gilios, nėperžvelgiamos gelmės. 

Čia vėl plito tyla, ir buvo girdėti vien kojų tapsė- 
jimas, ir tankmėse sproginėjo liensningi juokai, dejuo- 

jamais posmais“ murmėjo slopinami žodžiai arba senių 
barstomi poteriai. 

Jau artėjo saulės laida, dangus iškilo, tarytum būtų 
išsipūtęs nuauksintas stiklinis burbulas, ir tik keletas 
išraudusių debesų blanko mėlynose aukštybėse, saulė 
nusileido į patį kraštelį ir pakibo viršum girių, o tarp 
didžiulių kamienų, žaliuose jaunuolynuose, išsibarstė 
auksiniai šviesuolėčiai; vieniši medžiai aikštėse atrodė 
degą gyva ugnimi, tankmėse pasislėpę vandenys sužė- 
rėjo, ir visa giria stovėjo tarytum ugnyje ir kruvinuo- 
se dūmuose, ir tik vietomis, kur ištekinės eglės stiebė- 
si suplaktoj tankmėj ir lyg vyrai ramstėsi pečiais, ten 
gulė juodi santėmiai, bet ir jie kur ne kur buvo nušvies- 
ti to saulės lietaus. 

Giria sviro ant kelio ir tarsi žvelgė į laukus, sau- 
lėlydžiuose šildydama aukštas viršūnes, ir stūksojo to- 
kia tyli, jog buvo girdėti genius skambiai kalant, kaž- 
kur nirtulingai kukavo gegutė, o iš laukų sklido pau- 
kščių čvirenimas. 

Kelias vietomis vinguriavo pačiu laukų pakraščiu, 
tada vyrai liaudavosi pasakoję, imdavo grūstis palei 
pakelės vagas ir eidavo atsilikę, akimis globstydami tuos 
žalius laukus, tirštai Žydinčius, saulėlydžiuose žėrin- 
čius medžius, tuos ilgus rėžius, kurie nuolankiai klo- 
josi jiems po kojų, tuos tarytum vandenis švelniai įsi- 
siūbavusius žiemkenčius, kurie džiaugsmingai šnarėda- 
mi lenkėsi gaspadoriams po kojų. Tad ir rijo jie Žli- 
bėmis tą savo motiną mMaitintoją, ne vienas žegnojo- 
si, ne vienas pagarbintą tarė, nusiėmęs kepurę, o visų 
sielos lygiai klūpojo nebylioj, karštoj pagarboj tokiai 
šventai ir pasiilgtai — žemei. 

Aišku, kad po pirmųjų pasisveikinimų kilo naujas 
klegesys, ir nauji džiaugsmai pripildė širdis, ne vie- 

nam Lorėjosi šūktelėti miške arba pripulti prie tų rė- 
žių Ir apsiveIkti. 

Tik viena Hanka pasijuto išskirta iš pasaulio. Taigi 
juk čia pat aplinkui triukšmingai glaudžiasi moterys 
ir vaikai, nelyginant liekni krūmeliai, juk visi šneku- 
čiuojasi, džiaugiasi, žvilgčiodami vieni kitiems į akis, 
spaudžiasi vieni prie kitų, ir tik' ji viena neturi į ką 
prabilti! Visi žmonės kunkuliuoja nesulaikomu džiau- 
gsmu, o ji, kad ir eina drauge .su jais, jaučiasi tokia 
apleista ir nelaiminga, nelyginant tas tankmėse džiūs- 
tantis medis, kuriame net varna lizdo nesisuka ir joks 
paukštis nenutupia. Net ir pasveikinti nedaug kas ją 
tepasveikino — kaipgi! Kiekvienas skubėjo prie savų- 
jų... kas jiems jinai?.. O juk tiek jų sugrįžo... net ir Ko- 
ziolas, tai jau ir vėl reiks sergėti kamarą ir tvartus 
rakinėti... net ir tie didžiausi maištininkai: vaito brolis 
Gželia ir Matas... tik Antano nepaleido... gal jau ji nie- 
kad jo nebepamatys... 

Ne, jau nebegalėjo ištverti, nes tie svarstymai slėgė 
lyg akmenys, ji vos bepavilko kojas, tačiau ėjo galvą 
iškėlusi, iš pažiūros didi ir kaip visuomet kupina pui- 
kybės. Kai užgiedojo, ji draug su kitais skardžiai gie- 
dojo; kai kunigas pradėdavo maldą, ji pati pirmoji 
kartodavo pabalusiomis lūpomis, tik per tas ilgas per- 
traukas, išgirdusi aplinkui  prislopintus karštus šnibž- 
desius, ji įspirdavo savo sunkias akis į žvilgantį kryžių 
ir eidavo, saugodamasi išdavikiškų ašarų, kurios it ko- 
kie vagys tarpais išslinkdavo iš po degančių vokų... Ne- 
išdrįso net paklausti apie Antaną — dar būtų savo kan- 
Čią žmonėms parodžiusi!.. Ne, ne, tiek pakėlė, tai ir dau- 
giau įveiks, iškęs... pakels... Įsakinėjo pati sau, drau- 
ge jausdama, kaip tvinsta degančios ašaros, kaip gailis 
smaugia gerklę, kaip temsta akys ir kaip sulig kiekvie- 
na minute vis labiau auga kančia. 

Tačiau ne ji viena taip sielvartavo, nes ir Jagusė ne 
ceriau jautėsi: ji ėjo skyrium nuo kitų, baimingai šuo- 
liuodama nelyginant pabaidyta stirna. Ir ją buvo paga- 
vęs džiaugsmas, ji išlėkė priekin ir kone pati pirmoji 
pribėgo prie vyrų, tačiau niekas prie jos nepripuolė, 
niekas jos nepriglaudė ir nepabučiavo. Dar iš tolo ji 
išvydo Mato galvą, aukščiau už kitų iškeltą, tad prie jo 
šoko jos įsižėrėjusios akys, prie jo ūmai stumtelėjo il- 
gesys, jau seniai pamirštas, ji net veržėsi pro spūstį 
su džiaugsmo šauksmu. Bet jis tarytum nė pastebėt 
jos nepastebėjo... Kol jį pasiekė, jam ant kaklo jau ka- 
bėjo jo motina, Nastė laikė apkabinusi per pusiau, 
o aplinkui karstėsi jaunesni vaikai, ir Teresė, kareivio 
žmona, išraudusi nelyginat burokas, apsiverkusi, laikė 
jį už rankos, niekieno akių nebesisaugodama. 

Tarytum ją kas būtų šaltu vandeniu apipylęs; ji 
išpuolė iš būrio ir nukūrė į mišką, nė pati nežinoda- 
ma, kas jai darosi. Nes kaipgi, ji baisiai norėjo jaustis 
būryje ir spūstyje, tame veriančiame pasisveikinimų 
klegesy, norėjo džiaugtis kaip ir kitos; juk jos širdis, 
lygiai kaip ir visų, buvo sklidina karščio, pasirengusi 
kilti ir verkti iš džiaugsmo, o štai ji turi eiti viena, 
toli nuo žmonių, nelyginant nususęs šuo. 

"Tad ir įsisiūbavo joje sunki širdgėla; vargais nega- 
lais tramdydama ašaras ir besiveržiančius skundus, ji 
vilkosi tarytum niaurus debesis, kiekvieną akimirką 
pasirengęs pravirkti sodriu lietumi. 

Keletą kartų mėgino bėgti namo, bet neįstengė: jai 
buvo gaila palikti procesiją, tad ir klaidžiojo paskui 
tarp žmonių kaip Lapa, minioj beieškąs savo šeiminin< 
kų. Niekas netraukė jos prie motinos ir brolio, kuris 
gudriai dingo kadugynuose ir suko ratus apie Nastę, 
o daugiau niekas su ja neprasidėjo, kiekvienas užsi- 
ėmęs saviškiais. Pagaliau ją nukrėtė toks apmaudas, 

jog su didžiausiu malonumu būtų sviedusi akmenį į visą 
būrį, į tuos džiaugsmo pagautus, besijuokiančius snu- 
kius. 

Laimė, kad jau visi ėjo iš miško. 

Paskutinis kapčius buvo kryžkelėje, iš kur vienas 
kelias suko stačiai į malūną. 

Saulė jau leidosi, ir nuo žemumų papūtė šaltas vė- 
jas, kunigas paskubino pamaldas, nes jau ir Valekas 
laukė jo su vežimėliu. 

Giedojo dar šiek tiek, tačiau viskas ėjosi nei šiaip 
nei taip, visi jau buvo pavargę, o vyrai tyliai klausi- 
nėjo apie sudegusį per Velykas palivarką, kurio- nuo- 
dėguliai ir griuvėsiai stūksojo netoliese; be to, ir dva- 
ro laukuose buvo daug įdomumo. 

Ponas mat jojo amt savo palšės per lauką paskui 
kažkokius žmones, kurie tarytum matavo žemę ilgomis 
kartimis, o prie kryžiaus, kur keliai skyrėsi, ir palei . 
sudegusias stirtas stovėjo geltonai nudažyti vežimai. 

— Kas čia dabar būtų? — stebėjosi kažkas. 

— Aišku, kad laukus matuoja, bet kad ten ne mati- 
ninkai. 

— Greičiausiai kupčiai, nepanašūs į kaimo žmo- 
nes. | 

— Atrodo lyg vokiečiai. . 

— Turbūt, apsiaustai jų mėlyni, su pypkėmis, ir 
kelnės ant aulų užtraulstos. 

— Taigi, panašūs į tuos olandus iš Grinbacho. 

Visi šnibždėjo smalsiai išpūtę akis, tačiau į būrį ėmė 
smelktis kažkoks gūdus nerimas, niekas net ir nepaste- 
bėjo, kad kalvis vogčiomis išsinešdino ir kone pagužom 
nusėlino vagomis prie pono. 

— Gal Podlesės palivarką perka? 

— Jau per šventes ėjo kalbos, kad ponas dairosi 
kupčių. . 


— Tegu tik Viešpats sergsti mus nuo kaimynų vo- 
kiečių! 

Liovėsi svarstę, nes pamaldos pasibaigė ir kunigas 
sėdosi į vežimėlį drauge su vargoninkais. 

Žmonės susiskirstė būreliais ir iš lėto patraukė į 
kaimą; išsitiesė keliu arba ežiomis, kaip kam buvo 
arčiau į namus. 

Saulė jau buvo nusileidusi, ir laukuose temo, o žals- 
vame danguje sužėravo ugningos žaros. Nuo pievų iš 
už malūno plaukė baltos miglos, tarsi verpalais apklo- 
damos wisas lomas. Tyloje, kuria suposi visa žemė, vien 
tik gandras kažkur klegėjo. 

Net ir žmonių balsai užgeso, ir visa eisena pamažėle 
sunkėsi į laukus; tik kur ne kur raudonavo sijonas 
ar baltos milinės dūlavo besileidžiančiuose šešėliuose. 

O netrukus kaimas pagyvėjo ir suskambėjo, nes jau 
iš visų pusių triukšmingai drožė žmonės, ir visi vyrai 
šventu kryžium sveikino seniai matytus slenksčius, ir 
"ne vienas jų žemėn puolė prieš šventus paveikslus, bal- 
su žliumbdamas iš laimės. 

Ėmė iš naujo sveikintis, ir vėl pasigirdo bobų ir 
vaikų tarškėjimas, pasakojimai, tarpais nutraukiami 
karštų bučiavimųsi ir juokų. 

Įsikarščiavusios ir tarsi pašėlusios nuo šauksmų mo- 
terys ėmė sodinti savo vargdienėlius prie dubenų, pri- 
stumdamos jiems valgį ir kviešdamos iš visos širdies. 

Jau ir nuoskaudas pamiršo, ir ilgų išsiskyrimo mė- 
nesių ir Vargų nebeatsiminė, nes visi iš karštos širdies 
džiaugėsi sugrįžę, džiaugėsi saviškiais ir kas kartą vis 
glėbesčiavo, prie širdies spausdavo ir apie šį hei tą klau- 
sinėjo. 

„ Kas jau pavalgė ligi soties, ėjo apžiūrėti ūkio ir 
pasidžiaugti nauda; kad ir gerokai jau sutemo, o jie 

vis dar slankiojo po sdybas ir sodus, tapnodami ar- 
ba liesdami pirštais žiedais apsunkusias šakas, tarytum 
mylimas vaikų galveles. 

Kad jau ir neišpasakosi, kokiu linksmumu įsilieps- 
nojo Lipcai. 

Tik pas vienus Borynus .buvo visai kitoniškai. 

Namai liko kone tušti, Jagustynka išlėkė pas sa- 
viškius, Juzė su Viteku taip pat nubėgo ten, kur buvo 
daugiau žmonių ir linksmiau, tad tik viena Hanka 
vaikštinėjo po tamsią trobą, sūpuodama rankose ver- 
kšlenantį kūdikį ir jau davusi valią širdgėlai ir skaus- 
mingoms, deginančioms ašaroms. 

Bet ir čia ji nebuvo vienui viena, nes Jagusė taip 
pat blaškėsi santėmio apglėbtoj sodyboj, to paties liū- 
desio draskoma ir taip pat spurdėdama nelyginant pau- 
kštis į narvelio virbus. 

Taip jau mat keistai viskas susipynė. 

Jagna parlėkė pati pirmutinė, kitiems dar neparė- 
jus, o kad ir paniurusi buvo lyg naktis, ir pikta, puolė 
prie darbo, dirbo viską, kas tik pakliuvo po akių, dar- 
bavosi už,visus; pamilžo karves, pagirdė veršį, net ir 
kiaules paliuobė, net Hanka nustebo, netikėdama savo 
akimis. O ji nepaisė nieko ir dirbo, tarytum norėdama 
persidirbti ir taip pavargti, kad užmirštų kažkokią nuo- 
skaudą ir užgniaužtų savo liūdesį ir širdgėlas. 

Bet ką gi, kad ir alpo iš nuovargio rankos, ir strė- 
nos nuostabu kaip netrūko, vis vien akyse tviskėjo aša- 
ros ir dažnai karšta varste tekėjo per veidą, o sieloje 
kerojo vis tarpesnis ir nuožmesnis liūdesys. 

“ Apsiverkusios akys nieko nebematė aplinkui, net 
Petreko, kuris tik jai parėjus nė per žingsnį nuo jos 
neatstojo ir padėdamas tyliai kalbino, ir žėruojančio- 
mis akimis globstinėjo ją, ir tarpais taip arti prislink- 
davo, jog ji nesąmoningai pasitraukdavo. Net ir taip 

atsitiko, kad jai klojime begraibstant akselį marškon, 
jis apkabino ją per pusiau, prispaudė prie pūnios, kaž- 
ką murmėdamas ir godžiai jos lūpų siekdamas... 

Nesipriešino, nesuvokdama, kur visa tai krypsta, 
ir pasiduodama jo valiai, tarytum net patenkinta, kad 
ją pagavo ir neša kažkokia galia, tačiau kai jis bloš- 
kė ją į šiaudus ir ji pajuto ant veido drėgnas jo lūpas, 
šoko kaip vėtra ir nutrenkė jį šalin lyg kokį gniužulą, 
jis net kėžterėjo į plūktą.. 

Baisus pyktis ją nukrėtė. 

— Tu kerėbia pasmirdusi!.. Kiauliagany!.. Tik išdrįsk 
dar kartą prie manęs prisiliesti, kaulus tau sutrupin- 
siu!.. Aš tau parodysiu zulintis, net kraujais apsipilsi!.. 
— šalkė, puldama jį su grėbliu. 

Tačiau beregint viską pamiršo ir, pabaigusi ruošą, 
parėjo į trobą. 

Prieangy susitiko su Hanka; pažvelgė viena antrai 
į ašarų pritvinusias ir skausmu apsiniaukusias akis ir 
skubiai išsiskyrė. 

Abiejų trobos galų durys stovėjo atdaros į prieme- 
nę, abiejuose galuose jau buvo užžiebtas žiburys, ir 
kaskart, tarsi neišaiškinamos jėgos verčiamos, abi 
žvilgčiojo nuo tolo viena į antrą. 

O paskui, bendrai taisydamos vakarienę, sukiojosi 
viena greta antros, bet nė viena neprasižiojo ir nė žo- 
delio nepratarė, tik slaptai, nelyginant vagys, sekiojo 
viena antrą žlibėmis. Aišku, jiedvi gerai žinojo, ko 
kiekviena jų šiandien kenčia, tad dažnai jų piktos ir 
kerštingos akys smaigstė vienos antras lyg aštrūs pei- 
liai, o kietai užčiauptos, nebylios lūpos pašaipiai kal- 
bėjo: 

— Gerai tau šitaip! Gerai! 

Bet užeidavo ir tokių valandėlių, kad imdavo vie-. 
na antros gailėtis, gal būtų ir pasišnekučiavusios drau- 

giškai, tik kiekviena laukė kitos „pradedant, būtų ir 
atsakiusios geru žodžiu; net ir sustodavo šalia, lau- 
kiamai skersuodamos viena į antrą, nes jau leidosi 
įniršis, gaišo persenę pykčiai, o bendras likimas ir 
vientulystė vis arčiau lenkė jas vieną prie anttos... 
tačiau neprilenkė, nes nuolat kas sulaikydavo; čia kūdi- 
kio verkšlenimas, čia lyg kokia gėda, čia vėl staiga 
atminty atsipeikėdavo skriaudos, tad pagaliau vėl iš- 
skyrė jas ir įniršis vėl sukunkuliavo širdyse, pyktis 
įtempė sielas, ir akys ėmė varstyti neapykantos žaibais. 

— Gerai tau šitaip! Gerai! — šnypštė tyliai, pliek- 
damosi žlibėmis, vėl pasirengusios susivaidyti, net su- 
sipešti, kad tik visą piktumą išlietų ant antros. 

Laimė, ligi to nepriėjo, nes Jagna, tik pavakarie- 
niavusi, išsinešdino pas motiną. 

Vakaras buvo tamsus, tačiau ramus ir šiltas, pal- 
šose gelmėse blykčiojo retos žvaigždės; pelkėse drie- 
kėsi balti, stori rūkų kailiai, varlės buvo jau beprade- 
dančios kurkti, o tarpais priklysdavo pempių verkšle- 
nimas. Žemę gaubė tamsybės, ir kur ne kur kilo į 
dangaus šviesumą sumigę medžiai, lyg kalkėmis apšla- 
kstyti pilkavo sodai ir leido kvapus tarsi įkaitę smilky- 
tuvai; kvepėjo vyšnių žiedai ir vos prasiskleidusios 
alyvos, kvepėjo javai, vandenys ir drėgmės prisisun- 
kusios dirvos, o kiekvieną žiedą galėjai jausti sky- 
rium, ir visi drauge dvelkė svaiginančiu, saldžiu kva- 
psniu, net galva sukosi. 

Kaimas dar nebuvo sumigęs, tylūs pokalbiai virpė- 
jo nuo slenksčių ir trobų pašalių, skendinčių santė- 
myje, o medžių šešėliais užtiesti, tik vienur kitur iš lan- 
gų besiveržiančių šviesos dryžių suskardyti keliai kni- 
bždėjo Žmonių. 

Jagusė lyg pas motiną taikė, tačiau palei tvenkinį 
ėmė sukiotis, ratus riesti, vis dažniau stabčiodama, nes 

kone kiekviename žingsnyje aptikdavo kokią stipriai 
susikabinusią ir tyliai besišnekučiuojančią porą. 

Sutiko ir brolį su Nastuse: juodu laikė vienas ant- 
rą glėby, užsimirštinai bučiuodamiesi. 

Netyčia taipgi užtiko ir Marysę Balcerekaitę su 
Lauru: juodu stovėjo kažkur patvory, tirštame šešė- 
ly, prisispaudę vienas prie kito, visą pasaulį užmiršę. 

Pažino ir kitus iš balso, mat iš kiekvieno šešėlio 
prie vandens, iš patvorių, iš visur sklido šnibždesiai, 
įkvėpti žodžiai, kaitrūs atsidūsėjimai, kažkokie virpe- 
siai ir trūkčiojimai. Atrodė, kad visas kaimas kunku- 
liuoja meile ir mylavimais, net ožkos, ir tos, vos nuo že- 
mės pakilusios, zulinosi su bermniūkščiais, vaikydamosi 
keliais. 

Staiga nuo to visko jai pasidarė koktu, tad ėmė vi- 
sus juos lenkti, sukdama tiesiai pas motiną, bet prieš 
pat namus kaktomušom susitiko su Matu; jis net nepa- 
žvelgė į ją, praėjo lyg pro medį; ėjo Tefese vedinas, 
laikė ją per liemenį apkabinęs ir kažką jai kalbė- 
jo... Juodu nuėjo, o ji vis dar girdėjo jų balsus ir slo- 
pinamą juoką. 3 

Umai apsigręžė ir jau tekina, tarytum visų kaimo 
šunų vejama, parbėgo į namus. 

O vakaras, tylus, pavasariškas, kvapnus, pritvinęs 
pasisveikinimų džiaugsmo, šventos laimės tylos per- 
smelktas, plaukė nesulaikomai. 

Kažkur patamsiuose, įsikvepėjusiuose soduose ar 
laukuose, ilgesinga gaida sučvireno birbynė, tarytum 
pritardama tiems šnibždesiams, pasibučiavimams ir 
džiaugsmams. 

O pelkėse varlės užtraukė balsingą, tarpais nutrū- 
kstančią sutartinę, kitos iš miglino it beužminganti akis 

tvenkinio atsakinėjo joms pratisu, mieguistu, vis ty- 
lesniu kvarksėjimu... keliais dūkstantys vaikai ėmė 
jas mėgdžioti, erzintis ir šaukti: 

Gandrai, gandrai, stypu, stypu,— 

Ėmė gandras ir pastipo! 

Ir tau smagu, ir man smagu, ir mum abiem smagu! 

Smagu! Smagu! Smagu! 


VIII 


Diena kėlėsi nuostabi, šilta ir brandi, tarytum gerai 
išsimiegojęs bernas, kuris vos tik pabudęs pašoka į 
kojas ir, trindamasis akis, šnibždėdamas poterius, tru- 
putį žiovaudamas, dairosi darbo. 

Saulė kilo giedra; raudona ir didžiulė, iš lėto rito- 
si į aukštą padangę tarsi į neaprėpiamą lauką, kur mė- 
lynuose miglų pluoštuose driekėsi nesuskaitomos bal- 
tų debesų kaimenės. 

Ir vėjas jau bastėsi po pasaulį lyg koks ūkininkas, 
visus sulig diena. bekeliąs; šukavo nualpusius javus, 
pūtė į rūkus, kurie bėgo į visas puses, purtė nukaru- 
sias šakas, ūkčiojo kažkur kryžkelėse, čia vėl vogčia 
sėlino prie tebemiegančių sodų ir kušino tankmes taip,. 
jog byrėjo paskutinieji vyšnių žiedai ir lyg snigte sni- 
go ant žemės, lyg ašaros kraičiojo į tvenkinio vande- 


Žemė budo, lizduose sučiulbo paukščiai, ir medžiai 
ėmė ošti tarsi pirmąją maldą; skleidėsi žiedai, keldami 
į saulę sunkias, sudrėkusias ir mieguistas blakstie- 
nas, o žvilgančios rasos barstėsi perlų kruša. 

Ilgas, saldus virpesys prasidėjo visur, kas vėl budo 
gyventi, iš kažkur, tarytum iš žemės, iš visos gyvybės 
gelmės, išsiveržė nebylus šauksmas ir lyg duslus perkū- 

nas praskrido viršum pasaulio taip, kaip kietai miegan- 
čią Žmogaus dvasią kad dusina slogutis, jog žmogus 
draskosi, būgštauja, apmiršta, kol staiga atmerkia akis 
į saulės šviesą ir bežadžiu šauksmu sveikina dieną, 
džiaugiasi, kad tebėra gyvųjų tarpe, pamiršęs, jog čia 
nauja vargų ir skausmų diena, tokia pat, kaip buvo 
vakar, tokia, kaip ateis ryt, kaip bus visuomet... 

Tad ir Lipcai ėmė busti ir gyvai stotis į kojas; 
ne viena susivėlusi galva dairėsi, vadžiodama mieguis- 
tomis akimis po platų pasaulį; kai kur Žmonės jau 
prausėsi prieš trobas, kitur bėgo į tvenkinį vandens 
dar neapsirengusios moterys, kažkas skaldė malkas; 
stūmė į kelią ratus, kur ne kur augo iš kaminų dū- 
mai, šen bei ten sklido šauksmai, budiną tinginius. 

Tebebuvo anksti, saulė gal per kokius du stuo- 
menis tepakilo nuo žemės ir įstrižai pro apytamsius 
sodus dūrė raudonomis liepsnomis, tačiau žmonės jau 
visur smagiai judėjo. ' | 

Vėjas kažkur dingo, ir saldžioj rimty viskas soti- 
nosi gaiviu, kvepiančiu rytų, saulė žėrėjo vandenyse, 
ir nuo stogų perlų varstėmis lašėjo rasos, skaidriame 
ore šmaikščiojo kregždės, gandrai skrido iš lizdų varli- 
nėti, ant tvorų giedojo gaidžiai, džiaugsmingai plakdami 
sparnais, o žąsys, rėksmingai gagendamos, vedėsi jau- 
nimą į paraudonavusį tvenkinį. Kūtėse baubė galvi- 
jai, ir visur, prieš slenksčius ir tarputvoriuose, skubiai 
milžo karves ir iš kiekvienos sŠdybos ginė į kelius gy- 
vulius, kurie ėjo siūbuodamiesi, pratisai būbaudami, 
kasydamiesi į tvoras ir medžius, o avys, užvertusios 
galvas, birbdamos spraudėsi dulkių debesy, kelio vi- 
duriu. Visus galvijus varė į aikštę prieš bažnyčią, kur 
keletas vyresniųjų berniukų raiti, pliauškėdami botagais 
ir sūriai keikdamiesi, varinėjo į krūvą besiskirstančią 
kaimenę ir šaukė ant pasivėlinusių. 

O kai sujudo, grūsdamiesi į tuopų kelią, nes bendri- 
nės ganyklos buvo net pamiškėje, juos apklojo raso- 
tos, saulėje raudonuojančios dulkės, ir jau vien avių 
birbimas ir šunelių lojimas veržėsi iš sunkių rūkų, 
ženklindami kelią, kur jie išnyko. 

Netrukus po jų ir žąsiganės ėmė varytis baltus, įsi- 
gagenusius pulkus, kitur kažkas varė į ežią veršingą 
karvę arba vedė už karčių supančiotą arklį į pūdymą. 

Bet ir vėliau nelabai pritilo, nes visas kaimas ėmė 
rengtis prekymečio. Tai buvo gal po savaitės vyrams 
iš kalėjimo parėjus. 

Viskas Lipcuose jau buvo begrįžtą į senas vėžes, 
tarytum po smarkios audros, pridariusios nemaža ei- 
bių, ir žmonės,atsipeikėję iš baimės, skųsdamiesi li- 
kiįmu ir aimanuodami, vėl po truputį ėmėsi darbo, kad 
nuostolius išlygintų. 

Aišku, kad viskas dar nėjo taip, kaip turėjo eiti, 
nors Vyrai jau ir buvo paėmę valdžią į savo kietas 
rankas, mat dar kiek tebetingėjo anksti keltis, ligi vė- 
lumos lepindavosi po duknom; ne vienas tankiai už- 
sukdąvo į smuklę, tarsi naujienų apie bylą išgirsti no- 
rėdamas; dar vienas kitas ir pusę dienos prasivalkio- 
davo po kaimą ir prašnekėdavo su kūmais, o kiti stū- 
mė tik reikalingiausius darbus, nes nelengva buvo po 
ilgo dykinėjimo smarkiai kibti į darbą, — tačiau kasdien 
vis ėjo geryn, kasdien vis labiau tuštėjo smuklė ir ke- 
liai, kasdien vis dažniau reikalai griebdavo už čiup- 
ros a lenkė galvas prie žemės, į sunkų, prakaituotą. 
darbą įkinkydami. 

Kadangi šiandien kaip tik pasitaikė prekymetis Ty- 
move, tai retas kuris ėjo dirbti, visi rengėsi vykti. 

Šiais metais priešpjūtė užėjo anksti ir tokia sunki, 
kad vargas net Cypė pirkiose, tad kuris tik turėjo ką 

parduoti, skubiai vedėsi, kiti ėjo su kaimynais pasišne- 
kučiuoti ir stikliuko kito išmesti. 

Kiekvienas turėjo savų rūpesčių, o kurgi žmonės 
pasismagins, kur išsiguos, stiprybės pasisems ir nau- 
jienų sužinos, jeigu ne per prekymetį arba per atlai- 
dus?.. | 

Tad, tik išginę galvijus į ganyklą, tuoj ėmė reng- 
tis, taisyti vežimus ir jau ėjo tie, kurie turėjo pėsti 
keliauti. į 

Vargingieji sujudo pirmieji; Pilypienė verkdama 
išsivarė šešetą senų žąsų, atimtų nuo vos paaugusių 
jauniklių, nes jos vyras susirgo tik grįžęs, ir nebuvo 
ko įdėti į puodą. 

Vienas trobelninkas tempė už ragų telyčią, tik tą 
pavasarį pasilaksčiusią.... O kad bėdos ilgos kojos ir 
aštrūs nagai, tai kreivabumis Gželia, kad ir aštuonių 
margų gaspadorius būdamas, išsivedė už saito melžia- 
mą karvę, o jo kaimynas, Juozas Vachnikas, varėsi 
kiaulę su paršiukais. 

Gelbėjosi vargdieniai, kaip kuris galėdamas, nes ne 
vienas buvo jau taip prispirtas, jog paskutinį kuiną 
vedė parduoti, kaip, pavyzdžiui, Gulbasas, kurį nuby- 
linėjo Balcerekienė dėl penkiolikos rublių, kadaise pa- 
skolintų karvei pirkti, o dabar ji grasė jam vykdomuo- 
ju raštu, tad visai šeimai verkiant, grūmojant ir aima- 
nuojant, jis apžergė sartį ir išjojo parduoti. 

Vežimai iš lėto ritosi vienas paskui kitą, nes ir 
gaspadoriai vežėsi, ko kuris turėdamas, mat vaitas mo- 
kesčių reikalavo ir baudomis grasė; gaspadinės taip 
pat ruošėsi vykti su savo nauda, ir dažnai iš po ska- 
rų kvakšėjo vištos, kitur šnypštė iš vežimo didelis žą- 
sinas, o tos, kurios ėjo pėsčios, nešė skareles kiaušinių 

ar sviesto, slapta nuo vaikų surinkto, o kai kurios 
net šventadienius sijonus ir atliekamas drobes tempė 
ant kuprų. 

Vargas plakte plakė, o ligi pjūties, ligi naujo grū- 
do buvo dar toli. 

Taip visi skubėjo, jog net ir mišios šiandien buvo 
kur kas anksčiau atlaikytos. Tik keletas moterų klū- 
pojo prieš altorių, negalėdamos suskubti paskui ku- 
nigą, nes tik atkalbėjus joms poterius per pakylėjimą, 
Jambrožis jau gesino žvakes ir skambino raktais. 

Teresė, kareivio žmona, atėjusi kažkokiu reikalu 
pas kleboną, sutiko jį kaip sykis pusryčių pareinant. 
Aišku, neišdrįso jo užkalbinti, tad. atsistojo patvory, 
laukdama, kada jis išeis į gonkas. Tačiau kol ji susku- 
bo prieiti, jis įsėdo į vežimėlį ir įsakė smarkiai važiuo- 
ti į Tymovą. 

Ji gailiai atsiduso, ilgai žiūrėdama į tuopų Balis 
kur kybojo dulkės ir pilku debesiu sklaistėsi po laukus; 
vežimai dardėjo vis toliau, ir tik kartais šmėkščiojo 
tarp medžių raudoni vorele palei kelią traukiančių mo- 
terų drabužiai. 

Netrukus Lipcai aptilo, malūnas nebetratėjo, kalvė 
stūksojo uždaryta ir keliai visiškai ištuštėjo, nes pasi- 
likę namie knebinėjo šį tą sodybose ir daržuose už tro- 
bų. 

Smarkiai susirūpinusi, Teresė grįžo namo. 

Ji gyveno už bažnyčios, šalimais Mato, vieno kam- 
bario pirkelėj su priesieniu, mat antrąjį galą jos bro- 
lis po pasidalinimo nugriovė ir nusikėlė į savo žeme, 
užtat tarytum skersai perrėžti šonkauliai stirksojo per- 
pjautos sienos ir stogas, šliedamiesi prie aprūkusio ka- 
mino. | 

Pamatė ją Nastė, stovėdama ant slenksčio, nes jų 
sodybas skyrė tik siauras sodelis. 

— Na ir ką? Ką jis tau išskaitė? — sušuko bėg- 
dama prie jos. 

Teresė nuo perlipos pasakojo, kas ją ištiko. 

— O gal vargoninkas perskaitytų?.. Jis turėtų mo- 
kėti rašto. | 

— Žinia, kad perskaitytų, ale kaip čia eisi pas jį 
tuščiomis rankomis. 

— Pasiimk porą kiaušinių. | 

— Motina visus išnešė į miestą; tik antiniai liko. 

— Nesirūpink, jis ir antinius priims. 

— Eiti eičiau, bet kažko bijau! O, kad žinočiau, kas 
Čia parašyta! — išsitraukė iš užančio vyro laišką, kurį 
vaitas jai vaka: parvežė iš kanceliarijos.— Kas čia ga- 
lėtų būti? 

Nastė paėmė iš jos rankų pajuodusį popierių ir, pri- 
tūpusi palei perlipą, ištiesė jį ant kelių, su dideliu 
vargu vėl mėgindama perskaityti. Teresė atsisėdo ant 
kartelės ir, atsirėmusi į kumščius smakrą, baimingai 
žiūrėjo į tuos kažkokius brūkšnelius, iš kurių Nastė 
tiek tesugebėjo išskiemenuoti, kad pradžioje buvo pa- 
rašyta: „Tegul bus pagarbintas“. 

— Neišskaitysiu daugiau, nieko nebus. Matas tai 
tikrai sugebėtų. 

— Ne, ne! — Teresė baisiai išraudo ir tyliai ėmė 
prašyti: — Nesakyk jam nieko apie laišką, Nastuse, 
nesakyk... 

— Kad druko, tai iš kiekvienos knygos paskaityti 
gebu, literas gerai pažįstu ir žinau, kuri kokia yra, o 
Čia nieko sudėti negaliu: vis kažkokios keverzos ir kab- 
liukai, lyg juodais dažais išteptą musę būt kas palei- 
dęs per popierių. 

— Nepasakysi jam, Nastuse, ką? 

— Taigi jau vakar sakiau, kad nesikišiu tarp juū- 
sų. Kai grįš tavasis iš kariuomenės, ir taip viskas turės 
iškilti! — tarė stodamasi. 

Teresė tarytum užspringo verksmu, tik krutino ryk- 
lę, nė žodžio negalėdama išspausti. 

Nastė kažko papykusi nuėjo, šaukdamasi vištas, O 
Teresė, įsirišusi penketą anties kiaušinių, nukėbrino pas 
vargoninką. 

Tačiau, matyt, jai buvo nelengva, dažnai stabčio- 
jo ir, slėpdamasi paūksmėse, baimingai žiūrėjo į ne- 
suprantamas laiško raides. 

— O gal jį paleis jau? 

Baimė griebė ją už gerklės, kojos linko, širdis taip 
sielvartingai plakėsi, jog moteris glaudėsi prie me- 
džių, apsiverkusiomis akimis tarytum ieškodama iš- 
sigelbėjimo. 

— O gal tik pinigų prašo?! 

Ji ėjo vis lėčiau; vyro laiškas taip ją sunkino ir 
degino, jog nuolat traukė jį iš Užančio ir ėmė į ran- 
kas, kol pagaliau užrišo jį skaros kampely. 

Vargoninkų namai stovėjo lyg tušti: durys buvo 
kiaurai atdaros į tuščius kambarius, ir tik viename, kur 
langas buvo užleistas sijonu, kažkas garsiai knarkė 
iš po duknų. Nedrąsiai perslinko priemenę, žvalgyda- 
masi į kiemą; ten tik mergė sėdėjo prieš virtuvę, ke- 
Nais apžergusi muštokę, mušdama sviestą ir šaka gin- 
damasi nuo musių. 

— O kur ponia? 

— Darže, tuoj ją čia išgirsit... 

Teresė atsistojo šalimais, glamžydama rankoje laiš- 
ką, ir užsitraukė skarą labiau ant kaktos, nes iš už tro- 
besių slinko saulė. 

Iš klebonijos kiemo, tučtuojau už tvoros, virpėdami 
sklido rėksmingi paukščių balsai; valkose talaškavosi 

antys, kažkur patvory Ccypavo jauni kalakučiukai, o 
seniai kalakutai burbuliuodami skėtė sparnus, nirtulin- 
gai šokuodami ant paršiukų, kurie gulinėjo purve; iš 
paklojimio dažnai kilo karveliai, suko ratus ore ir tar- 
pais tarytum sniego debesis tūpdavosi ant raudonų kle- 
bonijos stogų. Iš laukų veržėsi drėgnoka ir gaivi šili- 
ma, skendėjo saulėje pražydę sodai, kyšojo iš žalu- 
mos žiedais aplipusios obelys it balti, aušros apdulkin- 
ti debesys; tyliai dūzgėdamos, skrido į darbą bitės, kur 
ne kur sumirgėdavo drugys lyg žiedo skvetelis, iš me- 
džių ant tvorų smarkiai čirškėdamas saUojo pul- 
kas žvirblių. 

Teresei staiga iš akių pasiliejo ašaros. 

— Ar vargoninkas namie? — paklausė, nugręžda- 
ma veidą. 

— O kurgi daugiau. Klebonas išvažiavo, tai drybso 
kaip meitėlis. 

— Klebonas turbūt į jomarką? 

— Taigi, bulių neri pirktis. 

— Ar maža jis turi visokio gero? 

— Kas gana turi, tas nori dar daugiau, — murmte- 
lėjo mergė. 

Teresė nutilo, jai pasidarė baisiai liūdna, kad žmo- 
nės visko turi lig sočiai, o ji vos beišminta, dažnai ir 
badaudama. 

— Gaspadinė ateina! — sušuko mergė, smarkiai ju- 
dindama menturį muštokėj, net grietinė taškėsi aplin- 
kui. 

— Tai tavo darbas, dykūne!.. Tyčia paleidai arklius 
į dobilus! — pasklido sode plerpus vargoninkienės bal- 
sas.— Tingėjai į pūdymą išginti. Vajezau! Kad ir ne- 
galima niekuo pasikliauti! Gal du glėbiai dobilų per- 
niek nuganyti! Palaukš, tuoj pasakysiu, tai dėdė taip 
kailį tau ištaisys, veltėdi, kad ilgai atsiminsi. 

— Išginiau į pūdymą, pats supančiojau ir virve pri- 
rišau prie kuolo! 

— Nemeluok. Dėdė pasikalbės su tavim, na... 

— Aš neleidau į dobilus, sakau gi tetai. 

— O kas? Gal klebonas? — pašaipiai rėkė anoji. 

— Teta įspėjo: klebonas nuganė savo arkliais, — 
pakėlė jis balsą. | 

— Pasiuto, ar ką!.. Užčiaupk valgomąją, kad nepa- 
sklistų kalbos! 

— Neužčiaupsiu, į akis jam žersiu, pats mačiau. Te- 
ta ant manęs šaukia, o čia klebonas nuganė. Nuėjau 
priešaušriu arklių: bėris gulėjo, o kumelė ganėsi; buvo 
ten pat, kur juos nakčiai buvau palikęs. Nemaža pėd- 
sakų pritrypė, dar karšti, galima patikrinti. Atpančio- 
jau juos ir užšokau ant bėrio, gi žiūriu — mūsų dobi- 
luose kažkokie arkliai. Tik tik aušo, genesiu nujojau 
prie klebono sodo, norėdamas aniems kelią pastoti, iš- 
jojau į Klombų kelelį, ogi čia klebonas stovi su bre- 
vijorium, dairosi aplinkui ir vią pavaro botagu juos 
gilyn į dobilus, tai... 

— Tylėk, Mykol! Ar girdėti dalykai, kad pats kle- 
bonas... Seniai jau sakiau, kad anas šienas pernai- 
met... Cit, ten kažkokia moteris stovi. 

Ji skubiai nuriedėjo pirmyn, ir vargoninkas iš po 
duknų kaip tik ėmė šaukti Mykolą. 

Teresė padavė jai ryšelį su kiaušiniais ir, apka- 
binusi kojas, nedrąsiai paprašė perskaityti vyro laiš- 
ką. 

Ji liepė jai palaukti.“ 

Po gerokos valandėlės pašaukė ją į trobą. Vkargonin- 
kas, neapsitaisęs, vien su apatinėmis kelnėmis, gurkš- 
nodamas kavą, ėmė skaityti. 

Ji klausėsi apmirusia širdžia nes vyras rašė grįž- 
tąs per rugiapjūtę drauge su Kuba Jarčiuku iš Vul- 

M ž. 

kos ir su Borynų Gželia. Laiškas buvo nuoširdus, vyras 
rūpinosi ja, klausinėjo apie viską, kas darosi namuo- 
se, siuntė labas dienas pažįstamiems ir dvelkė džiau- 
gsmu, kad jau pargrįžta, o gale dar pasirašęs Gželia,- 
prašydamas pranešti tėvui, kad jis grįžtąs. Vargšelis, 
nežinojo, kas atsitiko Motiejui. 

O Teresę tie šilti, geri žodžiai plakė lyg rimbu ir 
lenkė prie žemės. Tramdėsi, stengėsi neišsiduoti, ramiai 
sutikti tą baisią žinią, bet išdavikės ašaros kažkaip pa- 
čios ėmė tekėti įkaitusiais karoliais. 

— Mat kaip džiaugiasi, kad vyras grįžta! — pasi- 
tyčiodama sušnibždėjo vargoninkienė. 

Teresei iš akių pabiro dar sodresnė ašarų kruša. 
Pabėgo, vargšelė, bijodama šauksmu pratrūkti, ir il- 
gai glaustinėjosi kažkur tarputvoriuose. 

— Ką dabar man daryti, varguolei? Kur pasidėti? — 
skundėsi su bejėgišku gailesiu. 

Aišku, pargrįš vyras, sužinos viską! Baimė ją pa- 
gavo nelyginant pikta, nuožmi vėtra. Jasius buvo ge- 
ras Žmogus, bet smarkus ir atkaklus, kaip ir visi Ploš- 
kai: savo skriaudos nedovanos, dar užmuš jį! Vaje- 
zau, gelbėk! Apie save nė galvot negalvojo. Verkšlen- 
dama ir viduje draskydamasi, atsidūrė pas Borynus. 
Hankos nebuvo namie; auštant buvo išvažiavusi į 
miestą; Jagna pas motiną kažką dirbo, namie atrado tik 
Jagustynką su Juze: drobes mirkytas tiesė sode. 

Teresė pasakė apie Gželią ir norėjo kuo greičiau- 
siai išsinešdinti, bet senė pasivedė ją į šalį ir nuosta- 
biai gerąširdiškai sušnibždėjo: 

— Terese, atsipeikėk, turėk protą, piktų liežuvių 
juk nenupjausi... Kai Jasius pargrįš, tai ir šiaip suži- 
nos. Pagalvok, bernas mėnesiui, o vyras. visam gyve- 
nimui! Gerai tau patariu. 

— Ką jūs sakot? Ką? — vapaliojo ji, tarytum ne- 
supratusi. 

— Neapsimesk kvaila, visi apie judu žino. Matą 
vyk šalin, kol dar laikas, tai Jasius nepatikės, jis ta- 
ves pasiilgęs, jam lengvai įkalbėsi, ką tik norėsi, Ma- 
tas priprato prie tavo duknų, bet juk nepriaugo prie 
jų. išvyk jį, kol dar laikas. Nebijok, Jasius taip pat ne 
koks klišius... O meilė praeis kaip vakarykščia diena, 
nesulaikysi, kad ir gyvastimi užmokėtum; meilė tai vien 
gausi pavilga nedėlios dienai; juk imk kasdien valgy- 
ti — tuoj atsibos ir pradės atsirūgti. Meilė — ašaros, 
o šliūbas — grabas, — taip žmonės sako. Gal ir teisybė, 
tik tas grabas su vyru ir vaikais geresnis negu laisvė 
vienatvėj. Nežliumbk, bet gelbėkis, kol dar laikas. 
Kai tavasis už tą meilę išpers tau kailį ir išvys iš tro- 
bos, kurgi eisi? Į svietą, pražūčiai ir pajuokai! A jau, 
mainus padarė dėdelė: už kirvį gavo lazdelę! Nusirisi 
nuo vežimo — bėgsi į drangą įsikibusi, liežuvį išleidu- 
si! Prieš vėją bebėgdama, -tuoj neteksi kvapo ir jėgų, 
beregint paliks tave nuvažiavę! Kvaile, visi vyrai su 
kelnėmis, ar jis Matas vardu, ar Kuba, visi jie prisiekia, 
kol siekia, visi it medus, kol tu jiems miela. Apsvarstyk 
ir įsidėk į galvą, ką sakau, juk aš tavo dėdienė ir tik 
gero tau geidžiu. 

Bet Teresė nebegalėjo ištverti, pabėgo į laukus ir 
puolusi kažkur į rugius, ten jau paleido vadžias aima- 
noms ir ašaroms. 

Veltui ji stengėsi svarstyti senės žodžius, veltui, 
nes kiekvieną akimirksnį ją pagaudavo toks gailesys 
Mato, kad bliaudama daužėsi po rėžį nelyginant su- 
žeistas žvėris. 

Tik kažkokie riksmai netoliese pakėlė ją į kojas. 

Atrodė, kad prie vaito trobos kilo smarkūs vaidai. 

Aišku: tai vaitienė su Kozioliene plūdosi paskuti- 
niais žodžiais. 

Stovėjo viena priešais antrą, tvorų ir kelio skiria- 
mos, vienmarškinės ir su sijonais, ir vos gaudydamos 
kvapą, dėjo viena antrą į šuns dienas, grasydamos 
kumščiais. 

"Vaitas kinkėsi arklį, tarpais pratardamas kokį žodį 
žmogui iš Modlieos, kuris sėdėjo priebuty ir net tūp- 
čiojo iš smagumo, kiršinamai šūkaudamas moterims. 

Šauksmai sklido toli, tad gubėgo žmonių it vaidini- 
mo pasižiūrėti: nemaža jų stovėjo ant kelio, o iš visų 
kaimynų tvorų ir kampų kyšojo galvos. 

Kad ir barėsi jiedvi —- apsaugok Viešpatie! Vai- 
tienė, paprastai: tyli ir taiki moterėlė, šiandien lyg pa- 
siuto, rūstinosi vis labiau, o Koziolienė tyčia tarpais 
pritildavo ir, nieko nepraleisdama, pamažėli badė aną 
pašaipiais žodžiais. 

— Tratėk sau, ponia vaitiene, tratėk, ir šunes tavęs 
neperlotų! — šaukė ji. 

— Ar čia pirmas sykis, ar antras! Savaitė nepra- 
eina, kad man kas iš trobos nepražūtų! Vištos, dedan- 
čios, viščiukai, antys, net ir. senė žąsis, jau nė nekal- 
bėsiu apie visus nuostolius darže ir sode! Kad tu pa- 
springtum tąja mano skriauda! Kad tu ištintum! Kad 
tu pastiptum patvory... , 

— Išsikranksėk, varna, išsirėk, taigi palengvės tau, 

ponia vaitiene... 
“  — Taigi šiandie pat, — kreipėsi anoji į Teresę, ku- 
Ii išslinko į kelią, — taigi penkis gabalus drobės išne- 
šiau baltinti! Nueinu po pusryčių pamirkyti, vieno 
trūksta! Ieškau! Lyg skradžiai žemę prasmego! Juk 
akmenim prispaudžiau, ir vėjo nebuvo! Drobė plonutė- 
lė, gryniausių linų, kad ir pirktinė nebus geresnė — 
ir prapuolė! 

— Kad tau akys kaip kiaulei taukais užgriuvusios, 
tai ir neįžiūrėjai!.. 

— Užtat, kad tu pavogei man drobę! — suriko. 

— Aš tau pavogiau! Pakartok tai dar sykį, pakar- 
tok! 

— Ak tu, vagile vienai Prie visų žmonių paliudy- 
siu. Prisipažinsi, kai tave apkaustytą turmon nuva- 
rys. | 

— Apvagino mane! Ar girdit, žmonės! Teisman duo- 
siu, dievaži, visi girdėjo. Aš pavogiau, ar turi liudi- 
ninkų, terba tu?.. | į 

Stvėrusi kažkokį baslį, vaitienė išsirito į kelią ir, 
nelyginant įsiutęs šuo puldama, nirtulingai spiegė: 

— Pagaliu tau patvirtinsiu! Aš tau paliudysiu! Aš 
tau... 

— Eikš, eikš, ponia vaitiene! Tik paliesk mane, kiau- 
lės kūma! Paliesk mane, šunų baidykle! — suriko, bėg- 
dama priešais. 

Ji nustūmė vyrą, kuris norėjo ją sulaikyti, ir išsi- 
žergusi įsisprendė, tyčiodamasi šaukė: 

— Mušk mane, mušk, tai nuo turmos nepabėgsi, “ 
ponia vaitiene!.. 

— Uždaryk spjaudyklę, kad tavęs pirmos neįkiš- 
čiau į Cypę! — sušuko vaitas. 

— Pasiutusius šunis kišk tenai, tam ir esi pasta- 
tytas, verčiau savo bobą pririšk virve, kad prie žmo- 


nių nesikabinėtų! — sugriaudė ji, nebegalėdama susi- 
valdyti. 
— Valdininkas tau sako, susiprask, moterie! — su- 


šuko jis rūsčiai. 

— Še, kur man tavo valdžia! Supranti? Grasysi 
dar man čia, matai, pats gal pasiėmei tą drobę savo 
kokios mergos marškiniams. Valsčiaus pinigų nebe- 

užteko, pralakei juos, girtuokli. Nebijok, žmonės žino, 
ką tu išdarinėji. Pasėdėsi ir tu, ponas valdininke, pa- 
sėdėsi! 

Tačiau šito jau abiem buvo per daug, tad nelygi- 
nant vilkai šoko ant jos; vaitienė pirma švilptelėjo 
lazda jai per snukį ir, nuožmiai suspiegusi, įsikibo na- 
gais į gaurus, o vaitas ėmė tvoti jai kumščiais kur pa- 
kliuvo. 

Baltrus akimoju šoko savajai į pagalbą. 

Nelyginant šunes susiplakė į neišnarpliojamą krū- 
vą, jau nebegalėjai permanyti, kieno kumščiai kulia it 
spragilai, kieno galvos maskatuoja ir kas rėkia. Už- 
griuvo tvorą ir nusirito atgal į kelią, tarytum vėtros 
sukami pėdai, vis nirtingiau grumdamiesi, griuvo že- 
mėn į smėlį. 

Dulkės pakilo iš vieno, tik šauksmai ir plūdHnai 
buvo girdėti; ritinėjosi keliu, bakindamiesi ir dangų 
veriančiais balsais rėkdami. 

Tarpais vienas kuris ištrūkdavo iš krūvos, tarpais 
ir visi vienukart keldavosi stati ir pagriebę kas pakliu- 
vo vėl kibdavo, tąsydamiesi už čiuprų, už atlapų, už 
skvernų. | 

Riksmas, pasklido visame kaime, soduose kudakino 
išsigandusios vištos, ėmė loti šunes, bobos aimanavo, 
bejėgiškai grūsdamosi aplinkui, kol pagaliau subėgę 
vyrai išskyrė besimušančius. 

Kiek ten buvo keiksmų, verksmo, grasymų, nė ne- 
apsakysi. Kaimynai beregint išbėgiojo, kad jų nepa- 
trauktų liudininkais; tačiau visur lyg paslapčiomis bu- 
vo pasakojama, kaip smarkiai vaitai prikūlė Koziolus. 

Nepraėjo nė valandėlės, o jau vaitas sutinusiu 
snukiu, drauge su gerokai mėlynėmis paženklinta ir 
apdraskyta savo boba, pirmas išvažiavo skundo teis- 
man paduoti. O gal po valandos ištraukė ir Koziolai. 

Senis Ploška net labai noriai, nes dykai, sutiko nu- 
vežti juodu į miestą, kad tik bičiuliškai patarnautų 
vaitui. 

Važiavo duoti į teismą, užtat kaip atsikėlė po muš- 
tynių, taip ir iškeliavo, nė kiek neapsikuopę. 

Tyčia važiavo per kaimą žingsniu, kad galėtų išsi- 
pasakoti savo skriaudas ir visiems, kas tik norėjo pasi- 
žiūrėti, parodyti žaizdas. 

Koziolui galva buvo perskelta ligi kaulo, kraujais 
apsiliejęs visas veidas, kaklas ir krūtinė, matoma iš po 
suplėšytų marškinių. Nelabai jam teskaudėjo, bet jis 
dažnai stvarstėsi už šonų ir veriamai šaukė: 

— Vajezau, neišlaikysiu! Visus šonkaulius man su- 
triuškino! Gelbėkit, žmonės! Gelbėkit, mirsiu!.. 

O Magdė dejuodama jam pritarė: 

= Pagaliu jį mušė! Cit, vargšeli! Sumušė tave kaip 
šunį, bet dar yra teisybė ir bausmė razbainikams, yra! 
Cit, vargdienėli!] Gerai jis tau užmokės! Negyvai norė- 
jo užmušti, matė žmonės, vos jį apgynė, tai ir paliudys 
teisme teisingai! — plėšė gerklę, tarpais pratrūkdama 
baisiu riksmu, ir buvo tokia apdaužyta, jog vargiai ją 
žmonės pažino. Važiavo nuoga galva, jos plaukai bu- 
"vo išrauti draug su-oda, ausys apdraskytos, akys kru- 
vinos, ir visas veidas tarytum kieno suakėtas, taip na- 
gais sudraskytas. Kad ir žinojo žmonės, kas ji per die- 
gas, tačiau ne vienas nuoširdžiai jos gailėjosi. 

— Taip sumušti žmones, na, na! 

— Gėda ir Dievo rūstinimas, taigi juk vos gyvi va- 
žiuoja. 

— Gerokai, sumėsinėti, ką? Ir rieznikas geriau ne- 
gebėtų... Bet ponui vaitui juk viskas galima, ar jis ne 
valdininkas, ar. ne ponas? — pašaipiai pridūrė Ploška, 
kreipdamasis į žmones. 

Sujudino tas žmones smarkiai, nes kad ir seniai jau 
Koziolai buvo pravažiavę, kaimas dar ilgai negalėjo 
nurimti. 

Teresė, kuri iš baimės buvo per muštynes pasi- 
slėpusi, tik tuomet iš kažkur išlindo, kai abi susimušu- 
sios pusės išvažiavo į teismą. 

Ji tuoj užsuko pas Koziolus, nes Baltrus buvo jai 
dėdė iš motinos pusės. Troboj nieko nerado, tik kieme, 
pasieny, sėdėjo trejetas vaikelių, parvežtų iš Varšuvos. 

Glaudėsi jie prie kits kito, godžiai kramtydami pus- 
žales bulves, Cypimu ir šaukštais gindamiesi nuo par- 
šiukų. Ir tokie buvo suvargę, sulysę ir purvais aptekę, 
kad ją pavergė gailestis. Perkėlė juos į priemenę ir, už- 
dariusi duris, jau tekina nubėgo su naujienomis. 

Golombų namie tebuvo tik Nastė. 

Matas dar prieš pusryčius buvo išėjęs pas Stachą, 
Bylicos žentą. Juodu dabar abu žiūrinėjo sugriuvusią 
lūšną, ar nepavyktų jos pakelti. Bylica vaikštinėjo pas- 
kui juos, tarpais šį tą mikčiodamas. | 

Ponas Jackus sėdėjo kaip paprastai ant slenksčio, 
rūkė papirosą ir švilpiniavo skraidantiems ratu viršum 
trešnių karveliams. | 

Saulė jau kilo į dienovidį, buvo gerokai šilta. 

Įšilęs oras ripuliavo ūkais ant laukų it vanduo, ja- 
vai ir sodai stovėjo tarytum įsižiūrėję į saulę; tik nuo 
Bylicos trešnių byrėjo peržydėję. vainiklapiai, supda- 
miesi ant žolių lyg balti drugiai. 

Buvo jau arti pusiaudienio, kai Matas baigė žiūrė- 
ti ir, šen ten dar baksnodamas kirviu, griežtai pasakė: 

„ — Kiaurai supuvę, vieni pūzdrai, nieko iš to nebe- 
pastatysi, nieko nebus... 

— Pripirkčiau šiek tiek naujų, gal...— maldauja- 
mai sušnibždėjo Stachas. 

— Pripirkit visai trobai, iš to mėšlo neišrinksit nė 
vieno sienojo. 

— Bijokit Dievo! Ką jūs sakot! 

— Taigi juk sienojai dar laikytų, tik šulus reiktų 
duoti naujus... ir sienas ramsčiais suremti... sąvaržomis 
sutraukti... taigi...— mikčiojo senis Bylica. 

— Jei toks meistras esat, tai statykit pats, aš ne- 
moku iš pūzdrų— metė piktai, vilkdamasis švarkelį. 

Tuo tarpu priėjo Veronka su kūdikiu ant rankų 
ir ėmė dejuoti: 

— Vai, ką dabar darysim, ką? 

— Kokių dviejų tūkstančių reiktų naujai pastaty- 
ti! — rūpestingai atsidūsėjo Stachas. 

— Ir tai tik vienai trobai su priemene. 

— Juk šiek tiek medžių gaučiau iš mūsų girios... 
žinia, kad šiek tiek... o daugiau pripirksiu... žinia... už- 
tektų... Iš valdžios gal paprašyti... 

— Negi duos dabar, kai dėl girios byla!.. Juk net 
ir sausuolių rinkti neleidžia. Palaukit su trobos staty- 
mu, kol byla baigsis! — patarė Matas. 

— Lauk, kol saulė patekės, o kur žiemą dingsim? 
Kur? — pratrūko Veronka ir gailiai surudo. 

Nutilo visi. Matas rinkosi dailidės įrankius, Sta- 
chas kasėsi galvą, o Bylica už kampo šluostėsi nosį, 
ir toj liūdnoj tylumoj vien tik Veronkos rauda kuk- 
čiojo. 

Staiga atsikėlė ponas Jackus ir garsiai tarė: 

— Neverkit, Veronka, rąstai trobai atsiras. 

Visi apstulbo išsižioję, ir pagaliau Matas pirmas 
atsikvošėjo ir sugriaudėjo juokų. 

— Gudrus žada, o kvailas džiaugiasi! Pats neturi 
kur galvos priglausti, o kitiems trobas mat dovanos! — 
pasakė aštriai, iš paniūrų žiūrėdamas į jį, tačiau ponas 

Jackus nebeatsiliepė ir vėl atsisėdo ant slenksčio, už- 
sirūkė papirosą ir kaip pirma, pešiodamasis barzde- 
lę, vadžiojo akimis po dangų. 

— Tik palaukit, netrukus ir visą palivarką jums 
pažadės,— nusijuokė Matas ir, gūžtelėjęs pečiais, nu- 
ėjo sau. 

Tuoj iš vietos pasuko kairėn, palei daržines bėgan- 
čiu takeliu. 

Nedaug žmonių tedirbo šiandien daržuose, tik vie- 
mur kitur raudonavo moteris arba vyras, kuris lopė 
stogą, o kitas mMeistravo kiaurai atlapos daržinės tarp- 
dury. 

Matas neskubėjo, noriai stoviniavo, šnekučiūoda- 
masis su vyrais apie vaito muštynes, kaišiojo dantis 
merginoms ir linksmai jas kalbino, kitur vėl boboms 
tokį sūrų pamokslą išdrožė, kad juokas net skardėjo 
daržais, ir ne viena atsidūsėdama sekė jį akimis. 

Nes kaipgi — buvo dailus ir nuaugęs it ąžuolas 
ir tarytum visų kaimo bernų karalius, juk ir stipruo- 
lis pats pirmas po Antano Borynos, ir šokėjas lygus 
Stachui Ploškai, ir gudruolis. O kad, be to, gabus bu- 
vo prie kiekvieno darbo, nes ir vežimą padarydavo, 
ir kaminą išmūrydavo, ir trobą suręsdavo, ir birbyne 
puikiai pagrieždavo, tai nors buvo bemaž visai beže- 
mis, nors ir pinigai jo nesilaikė, mat buvo dosnus ki- 
tiems, o vis dėlto ne viena motina būtų mielai pra- 
gėrusi su juo kad ir visą veršį, tegu tik būtų sutikęs 
žentu pasidaryti, ir ne viena mergina prisileisdavo jį 
labai arti, vildamasi, kad po to veikiau nuneš klebonui 
užsakų. 

Tačiau niekais ėjo visos pastangos; su motinomis 
jis gėrė, su dukterimis mylavosi, o nuo vedybų išsi- 
sukinėjo lyg gružas. 

— Nelengva išsirinkti, mat visos geros, o dar ge- 
resnės tebeauga, palauksiu da...— sakydavo įvairias 
merginas peršančioms piršlėms. 

O žiemą susiuostė su Terese ir gyveno su ja kone 
visam kaimui po akių, nepaisydamas kalbų nei grasy- 
mų. 

— Kai pargrįš Jasius, tai jam grąžinsiu; dar ir deg- 
tinės jis man pastatys, kad jo pačią žiūrėjau,— juo- 
kavo jis su bičiuliais, kai grįžo iš kalėjimo, mat jau 
bodėjosi jąja ir pamažėli tolo nuo jos. 

Ir dabar, eidamas pietų, tyčia pasirinko ilgesnį ke- 
lią, kad galėtų pakeliui pajuokauti su merginomis ir 
gnybtelti kuriai, jeigu pasitaikytų. 

Ir visiškai netikėtai susidūrė su Jagna: ji Iravėjo 
kažką motinos darže. 

— Jaguse! — sušuko džiaugsmingai. 

Jagusė pakilo ir šaute išsitiesė virš vagų it liekna 
pilrožė. 

— Kad ir pamatei mane? Žiū, koks greitas, jau vi- 
sa savaitė kaime, o tik dabar... 

— Taigi dar dailesnė! — sušnibždėjo jis su nuosta- 
ba. 

Ji buvo pasikaišiusi ligi kelių, iš po raudonos, pa- 
smakrėj surištos skarelės žydravo didelės saldžios akys, 
vyšnių spalvos lūpose švytravo balti dantys, visas vei- 
delis buvo nuraudęs kaip obuoliukas ir toks dailus, net 
prašėsi bučiuojamas. Ji išdidžiai įsisprendė ir plakė 
kibirkščiuojančiomis akimis su tokia galia, jog jį nu- 
krėtė šiurpas. Jis apsidairė aplinkui ir priėjo arčiau. 

— Visa savaitė tavęs ieškau ir žiūrinėju — vis vel- 
tui. 

— Meluok šuniui, gal patikės. Kas vakaras džiau- 
na dantis tarputvoriuose, kas vakaras kitai gieda, o da- 
bar įkalbinės mat čia man ką kita! 

— Tai šitaip mane sveikini, Jaguse? Ką? Šitaip?.. 

— O kaipgi turėčiau? Gal man reiks kelius tau 
apkabinti ir padėkoti, kad mane atsiminei? 

— Atsimenu, ne taip mane kitados priimdavai. 

— Kas buvo kitados, tai ne dabar,— nusigręžė, už- 
sidengdama veidą, o jis ūmai prislinko ir apkabino ją 
godžiomis rankomis. 

Piktai ištrūko iš jo glėbio. 

— Liaukis, nes Teresė man akis dėl tavęs išdras- 
kys. 

— Jaguse! — tik suvaitojo jis. 

— Eik prie savo kareivienės meilintis... tarnauk jai, 
kol dar anas nepargrįžo. Atšėrė ji tave kalėjime, daug 
jai kaštavai, tai dabar atidirbk! — pliauškino it botagu, 
ir taip paniekinamai, jog Matas užmiršo turįs liežuvį 
burnoj. 

Jį suėmė gėda, jis raudo kaip burokas, susigūžė ir 
bėgte pabėgo. 

O Jagną, kad ir pasakė ką jautė ir kas ją visą sa- 
vaitę graužė, dabar apėmė pailis: nemanė, kad jis pa- 
pyks ir nueis sau. 

„Kvailas juk aš šiaip sau tai pasakiau, be pykčio! — 
galvojo, liūdnai žvelgdama paskui jį — Kad ir papyko 
tuoj!.." Matai! . 

Bet jis neišgirdo, šveitė per sodą lyg šunų pjauna- 
mas. 

— Pikta širšė, maital — murmėjo jis, lėkdamas 
jau stačiai namo. Jį blaškė pyktis pakaitomis su nuo- 
staba. Kurgi tau, visad buvo tokia ramutė, bužznos pra- 
verti nesugebėdavo. Taigi juk dabar taip jį sudirbo lyg 
šunį! Jį nukrėtė tokia gėda, jog net apsidairė, ar kar- 
tais nenugirdo kas jos koneveikimo. 

— Teresę man prikaišioja! Kvaiša!.. Kas man toji 
Teresė?.. Žaislas, ir tiek! O kaip ji žlibėmis švystelė- 

jo! Kaip išdidžiai įsisprendė! Kaip pūstelėjo nuo jos 
gašlumu!.. O Jėzau, nuo tokios tai net ir per snukį 
gauti ne gėda, kad tik pasiektum to medaus... 

Pagavo jį rąžuliai, jis sulėtino žingsnius prieš tro- 
bą. 

— Papyko, kad ją užmiršau... Ar čia aš kaltas... ir 
dėl Teresės...— susiraukė lyg acto paragavęs. Gana 
jam buvo tos verksnės, įkyrėjo nuolatinis jos Žviegi- 
mas. Nedavė juk priesaikos jai, kad turėtų prie jos 
laikytis lyg uodega prie karvės! Juk ji turi vyrą! Dar, 
ko gero, ir kunigas iš sakyklos įvardys! Su tokia žmo- 
gus suliurbėji. Tegu jas šimtas, tas bobas! — rūstinosi 
viduje. 

Pietūs dar tebevirė, tad jis aprėkė Nastę už vėlavi- 
mąsi ir užsuko pas Teresę. Ji sode milžo karvę; pakėlė į 
jį nuostabiai liūdnas akis, nuo kurių tik ką buvo nu- 
džiūvusios ašaros. 

— Tai ko čia dabar žliumbei? 

Ji aiškinosi tyliai, mylinčiomis akimis apglėbusi jo 
veidą. 

„— Tešmens verčiau žiūrėtum, pieną švirkšti ant 
sijono! 

Kietas jis šiandien buvo, visiškai netekęs gerumo; 
ji suko sau galvą, spėliodama, kas jam pasidarė, lai- 
kydamasi tylutėlė, nes kiekvieną kartą jai žodžiu atsilie- 
pus, jis purkštavo pykčiu ir skersavo žlibėmis. 

Jis lyg kažko ieškojo sode ir aplink trobą, bet iš 
tikrųjų žiūrinėjo ją vogčiomis, vis labiau stebėdama- 
sis: 

— Kurgi buvo mano akys? Tokia pakvėžėlė ir išti- 
žusi... Nei pūkų, nei mėsos! Tešla perrūgusi. Stačiai či- 
gonė. Nei iš stuomens, nei... 

Teisybė, jos tik akys buvo puikios, galėjo prilyg- 
ti Jagusei, didžiulės, it dangus giedros, juodų antakių 

apriestos; tad susitikęs žvilgsniu su jomis, jis suko gal- 
vą į šalį ir tyliai plūdo: 

— Sprogina žlibės lyg veršis, uodegą pakėlęs! 

Erzino jį tas jos žiūrėjimas, dar smarkesnį pyktį kė- 
lė. 

— Tyčia nė nepažvelgsiu į tave, spoksok šuniui 
į uodegą! Neįveiksi manęs. : 

Pietavo drauge, tačiau jis nė karto jos nepakalbi- 
no ir net į jos pusę nepažvelgė. Tik vis prikaišiojo 
Nastei: 

— Ir šuo nepultų tokios košės: kaip išrūkyta!.. 

— Kurgi ne, tik truputį prišvilusi, o žiū, kaip tau 
už dantų kliūva. 

— Nesigink! Musėmis ją paspirginai, daugiau jų 
negu spirgų. 

— Jau ir musės jam kliūva! Koks išlepintas! Nenu- 
sinuodysi! 

O kopūstus valgydamas, prikaišiojo  pašvinkusius 
taukus. 

— Ratų tepalu uždarius, nebūtų blogesni. 

— Palaižyk ašį, tai pamatysi, 0 aš neragausiu! — 
kirtosi ji. 

Kibo jis prie visko ir pragarą kėlė. O kadangi Te- 
resė visą laiką nė žodžio neatsiliepė, tai tuoj po pietų 
užsipuolė ir ją, nes pamatė jos karvę, besikasančią į 
trobos kampą. | 

— Apaugusi mėšlu kaip kiautu: ar negali jos ap- 
kuopti, ką? 

— Kūtėj šlapia, tai ir susidirba. 

— Šlapia! Miške spyglių netrūksta; lauki, kad kas 
prigrėbtų ir tau į trobą parneštų? Taigi juk šonai nušus 
mėšle, nupus! Tiek bobų troboj, o tvarkos nė per na- 

go juodymą! — rėkė jis, bet Teresė buvo nusižeminus 
ir nuolaidi, nedrįso gintis, tik: akimis maldavo pasigai- 
lėti. 

Juk ji buvo tyli kaip visuomet, klusni ir darbšti 
tarsi skruzdėlė, net ir laiminga, kad jis ėmė vyrauti 
ant jos ir dabar kietai ją valdo. O jis kaip tik dėl to 
vis labiau nirto. Pykino jį jos mylinčios, baimingos 
akys, pykino eisena, pykino nuolankus veidas, pyki- 
no, kad ji nuolat sukasi apie jį. Jau norėjo sušukti, 
kad pasitrauktų iš akių! 

— Kad tu ištintum, rupūžel — išsiveržė pagaliau 
ir,  surankjojęs dailidės įrankius, net nepasilsėjęs per- 
pietės, išėjo pas Klombus, kur turėjo kažkokio darbo, 
taisė trobą. . 

Jų dar tebesėdėjo kieme prie dubenų. 

Jis atsisėdęs pasieny užsirnūkė papirosą. 

Klombai kalbėjosi, kad grįžta iš kariuomenės Bo- 
rynų Gželia. 

— Tai jau pargrįžtati — paklausė jis ramiai. 

— Ar negirdėjot? Taigi drauge su Teresės Jasium 
ir su Volios Jarčiuku. 

— Rugių pjaut žada pareiti. Teresė buvo nulėkusi 
šiandien su laišku pas vargoninką, kad perskaitytų. Jis 
man ir sakė. 

— Tai tau naujiena! Jasius grįžta! — nesąmoningai 
sušuko Matas. 

Visi nutilo, tik akimis aplakstė vieni kitus, o moterys 
išraudo, slopindamos juoką. Jis nesuprato ir, tarytum 
patenkihtas tąja žinia, ramiai tarė: 

— Gerai, kad grįžta; gal liausis apkalbinėję Teresę. 

Net šaukštai pakibo ant dubens, taip visi nustebo, 
o jis, apvedęs aplinkui atžariomis žlibėmis, pridūrė: 

— Patys žinot, kaip ją plaka liežuviais. Ji man 
nerūpi, nors ir šiokia tokia giminė iš tėvo pusės, bet 


pakliūtų tik man, tai gerokai liežuvninkams nasrus už- 
vožčiau: neveikiai užmirštų! O jau bobos tai kitoms 
pačios blogiausios: tegu ir skaisčiausia tau bus — vis 
vien nepraleis ir purvu apdrėbs. 

— Žinia, kad taip, žinia! — pritarė jam, įbedę akis 
į dubenį. 

— Ar buvot pas Boryną? — paklausė neramus. 

— Taigi vis rengiuos ir rengiuos, ir vis kasdien 
kas sukliudo. 

— Už visus jis kenčia, ir visi jį pamiršo. 

— Ar buvai sveikas pas jį užsukęs, ką? 

—-.A jau, jei tik aš ten nueičiau, tuoj pasakytų, 
kad pas Jagną traukiu. . 

— Žiūl Atsargus kaip merga po nelaimės, — murm- 
telėjo senoji Agota, sėdėdama patvory su dubenėliu 
tarp kelių. 

— O kad man jau įgriso lojimas. 

— Ir vilkas APRMRSU, kai iltys pribunka,— juokė- 
si Klombas. 

— Arba kai guolio dairosi, — pridūrė Matas. 
 — O-o0, tai bežiūrint pas kurią nusiųsi- piršlius, — 
juokavo Klombukas. | 

— Taigi, vis svarstau, pas kurią. 

— Greitai rinkis ir mane į pamerges kviesk, Ma- 
tai! — Cyptelėjo Kasė, vyresnioji. 

— Kad nelengva: visos lygiai dailios ir viena už 
kitą geresnė. Magdusė turtingiausia, tik jau be dan- 
tų ir akys varva; Ulisė būtų kaip gėlelė, tik-xiena jos 
šlaunis storesnė, ir kraičio — bačka kopūstų; Pranė 
su prieaugliu, Marysė bernams per daug nešykšti; Ie- 
vusė, kad ir turi visą šimtą auksinų vien variokais, bet 
slunkė, vis po duknom guli. O visoms tik riebiai paval- 
gyti, saldžiai atsigerti ir nieko nedirbti. Grynas auksas 
tos merginos! O vėl kitų — duknos man per trumpos. 

Pratrūko juoktis, net karveliai nuo stogų pakilo. 

— Teisybę sakau. Matavau ne vienos, vos tesiekia 
man ligi pusės blauzdų, tai kaipgi žiemą galėčiau mie- 
goti? Gal tik su batais, ką?.. 

Klombienė jį sudraudė, kam nešvankiai kalba prie 
merginų. 

— Dėl juoko juk tik šneku. Juk sako, kad geras 
juokas ir po duknom geras. 

Tačiau merginos pasipūtė nelyginant kalakutės. 

— A, kad jį kurl.. Ve, koks išrankus!.. Tyčiosis Čia 
iš visų! Jei Lipcuose tau per maža, tai kituose sodžiuo- 
se ieškokis! — sutratėjo. 

— Yra jų Lipcuose yra; lengviau čia prinokusią 
paną užtiksi negu pinigų auksiną. Po vieną ditką ir 
dar -su tėvo magaryčiom jas čia parduoda. Kad tik bū- 
tų kas perka! Tiek ir tėra, kad visas kaimas net dreba 
nuo mergų čiauškėjimo, visos jos įmanytų kasas nusi- 
-kirpti; kas šeštadienis trobose. nuo pat aušros šviečia- 
si, kaspinais dabinasi ir vištas po sodus gaudo žydui 
už šnapsą nunešti, o nuo pietų tik ir žiūri iš už kam- 
pų, ar neina iš katros pusės. piršliai... Esu ir tokių ma- 
tęs, kur nuo stogų prikyštėmis mojuoja rėkdamos: 
„Pas mane, Maciusi, pas mane!“ O motinos kartoja: 
„Pas Kasę pirma, Maciusi, pas Kasę! Sūrį ir tuziną 
kiaušinių priedo duosiu! Pas Kasę!" 

Pasakojo taip juokingai, kad vaikinai net leipo juo- 
kais, o Klombaitės pakėlė riksmą, net senis sušuko: 

— Citl Čiauška kaip šarkos prieš lietų. 

Ne tuoj aprimo, tad tam žodžiavimuisi nutraukti jis 
paklausė: 

— Ar matei, Matai, vaito karą? 

— Ne. Sako, Koziolams gerokai kliuvę. 

— Kad geriau ir būt negali. Baisu žiūrėti, kaip jie 
atrodė! Vaitas leido sau, na, na!.. 

— Valsčiaus duona jį pučia, tai ir spardosi. 

— Svarbiausia, kad nieko. nebijo. O kas gi jam 
pasipriešins? Kitas už tokią išdaigą gerai užmokėti 
"gautų, 0 jam nė plaukas nuo galvos nenukris. Su val- 
dininkais pasižįsta, tai ir padarys apskrity kaip norės... 

* — O kad jūs avinai, jei leidžiate tokiam valdyti! 
Niekina visus, puikuoja ant visų, o jie — nuostabu, 
kad kojų jam nebučiuoja! 

— Patys jį išrinkom vyresnybe, tai ir gerbti turim. 

— Kas jį iškėlė, tas ir nužeminti gali. . 

— Tik nešauk, Matai, dar kas išgirs. 

— O jei praneš jam, tai žinos. Tegu tik mane už- 
kliudo! 

— Motiejus serga, kas kitas į ano vietą stos? Kiek- 
vienas bijo būti pirmuoju, ba savo vargus vos bepake- 
lia, — sušnibždėjo senis, kildamas nuo suolo. 

Bematant atsikėlė ir kiti. 

Vieni pavalgę atsigulė pogulio, kiti patraukė į kelią 
kaulų ištiesti ir diržo atleisti o merginos nuėjo prie 
tvenkinio puodų plauti, atsivėsinti ir paplepėti. Matas 
tuoj pat ėmėsi tašyti trobai paramsčius, o Klombas už- 
sirūkė pypkę ir prisėdo ant slenksčio. 

— Kas vien kitais rūpinsis, tas sau vargą išrūpins! — 
murmtelėjo, skaniai papsėdamas. 

Saulė kabojo viršum trobos, dienovidis stovėjo įkai- 
tęs, iš laukų dvelkė šilima. Tyloje dunksojo sodai, tarp 
medžių mirgėjo saulė, tylutėliai klojosi į žoles peržydė- 
ję vainiklapiai, bitės dūzgė obelyse, tvenkinys tvas- 
kėjo pro šakas, net ir paukščiai nutilo. Saldus vidu- 
dienio mieguistumas sėjosi po platųjį pasaulį. 

Tad Klombas, kad neužsnūstų, nukėbrino prie bui- 
viaduobės. 

O paskui kažkodėl smarkiai papsėjo užgesusią pyp- 
ke ir spjaudėsi, galva atmesdamas plaukus, užslenkan- 
čius ant veido. 

— Ar apžiūrėjai, ką? — paklausė jį žmona, iškišu- 
si galvą iš priemenės. 

— Žinia... jeigu taip virtum, vieną kartą per dieną, 
tai užtektų bulvių ligi naujų! 

— A jau, kartą per dieną! Jauni ir sveiki, tai ir ės- 
ti reikia. 

— Neišteksim. Tiek žmonių. Dešimt burnų, o pil- 
vai kaip pūrai. Reikės ką norint daryti. 

— Apie telyčią galvoji, ką? Na, tai sakau tau, 
kad neleisiu jos parduoti. Daryk, kaip išmanai, o gy- 
vulio neduosiu. Įsikalk tai makaulėn. 

Jis sumojavo rankomis, lyg nuo įkyrios širšės gin- 
damasis, ir jai nuėjus, vėl ėmė degiotis pypkę. 

— Surūgtum tokia boba... Kai reikia, tai ir telyčia 
ne altorius! 

Saulė tvieskė tiesiai į akis, pauksmės buvo nedaug, 
tad jis tik nusigręžė užpakaliu ir papsėjo vis lėčiau ir 
rečiau. Atsileido diržą, nes bulvės jam veržė pilvą, 
saulė kepino, ant stogo burkavo karveliai, ir tylutėlis 
lapų šlamėjimas taip migdė, jog JAE ėmė sverdinėti 
ir lesinėti nosimi sieną. 

— Tomai! Tomai! 

Atmerkė akis, greta jo sėdėjo Agota ir baimingai 
žvelgė. 

— Sunki jum priešpjūtė,-- kalbėjo ji tyliai.— Jei 
norėtumėt, tai šiek tiek skatiko galėčiau jum... Paka- 
synoms juos rinkausi, ale, kad jum taip reikia, tai pa- 
skotinsiu. Gaila telyčios. Prie manęs pernai atvesta... 
pieningos veislės. Gal man Viešpats Dievas leis pri- 
gyventi, tai grąžinsite man iš naujo derliaus. Iš saviš- 

kio paimti ne gėda, kai vargas spiria, ir gaspadoriui 
ne gėda, imkit, — įspraudė jam į delną kokius tris rub- 
lius vien auksinais. 

— Laikykit sau! Kaip nors išsiversiu. 

— Imkit, taigi dar pusrublį pridėsiu, imkit, — prašė 
tylutėliai. | 

— Tegu jums Viešpats atlygina. Žiū, kokia jūs ge- 
ra! | 

— Tai jau imkit visus trisdešimt auksinų, bus ly- 
giai, — traukė ji iš mazgelio, pridėdama po griveną,— 
imkit, — prašė, tramdydama ašaras: siela jos draskėsi, 
lyg kiekvieną skatiką būtų plėšusi sau iš vidaus. 

| Pinigai nuostabiai viliojamai žibėjo saulėje. Jis geis- 

mingai Markstė akis, juos žarstinėdamas: buvo nauji 
ir švarūs. Dūsavo sunkiai, grumdamasis su baisiu noru, 
jog net nusigręžė ir sušnibždėjo: 

— Paslėpkit gerai, ba da kas pamatys ir pavogs 
jum. 

Ji dar tylutėliai prašė, tačiau jau tik taip sau, dėl 
padorumo, nes jam nebeatsiliepus, skubiai ėmė vynioti 
ir dėtis tą savo lobį. 

— O kodėl ne pas mus gyvenat? — paklausė jis, 
kiek palaukęs. | 

— Tai kur jau čia, darbo jokio dirbti nepajėgiu, 
net ir paskui žąseles nesuskumbu. Dykai duoną valgy- 
siu, ar ką? Silpna aš, jau diena po dienos laukiu galo. 
Žinia — pas gimines mieliau būtų numirti, mieliau... 
kad ir toj kamaroj, kur telyčia stovėjo... žinia, tiktai 
kur čia jum tiek žygių ir rūpesčio! Gi net keturiasde- 
šimt auksinų turiu pakasynoms... kad ir su mišioms 
būtų ir... gaspadoriškai... ką? Dar ir duknas pridėčiau... 
Nesibijokit, tylutėliai jums užmigsiu, net ir nepajusit... 

netrukus...— mikčiojo ji nedrąsiai, laukimu plakančia 
širdimi, tikėdamasi, kad jis ją priims ir tars: „„Pasili- 
kit!“ 

Bet jis neatsiliepė, tarytum nesupratęs jos prašy- 
mo, tik 1ąžėsi, žiovavo ir pagaliau vogčia ėmė sėlinti 
palei trobą daržinėlės link, ant šieno... 

— Toks gaspadorius... žinia... kurgi tau... aš tik 
ubagė, ubagė..— Ji kukčiojo viduje tylutėle, gailia 
širdgėla, išverktas akis siųsdama pridurmu. 

Iškiūtino lėtai, dažnai pasikosėdama ir vis sustoda- 
ma ties tvenkiniu. Išėjo ir vėl, kaip kasdien, pasižval- 
gyti sodžiuj, kur galėtų pasimirti gaspadoriškai, be 
apgavystės. 

Ir kiūtino ieškoti teisingų žmonių. Slinko per so- 
džių lyg gaišlūs voratinklis, kuris skrieja, nežinodamas, 
kur užsikabins. 

O žmonės tyčiojosi ir juoko dėlei vargšelei patari- 
nėjo, kad pas gimines turinti pasilikti o Klombams 
lyg iš bičiulystės taipgi sakė: 

— Juk giminė šiokia tokia, skatiko turi pakasy- 
noms ir ilgai jūsų troboj neviešės... O kurgi dings? 

Visa tai atėjo galvon Klombienei, kai vyras jai pa- 
pasakojo šios dienos įvykį su Agota. Buvo jau sugu- 
lę, ir vaikams ėmus knarkti, ji ėmė tyliai prikalbinė- 
ti: | 
— Vietos rasis... priemenėj gali pagulėti... žąsis iš- 
varytume į pašiūrę... išmisti bile kuo išmis... ilgai ne- 
patrauks... pakasynoms turi... Ir žmonės nebekalbėtų... 
ir duknų nereikėtų jai atiduoti... žinia, ant kelio nera- 
si, — aiškino ji karštai. 

Tačiau Klombas tik suknarkė, užuot atsakes. Ir tik 
kitą rytą tarė: 

— Jeigu Jagata visai neturėtų pinigų — priimčia. 
Ką darysi — Dievo valia, bet taip, sakys, ešėl tų kelių 

skatikų gerumą rodom. Taigi juk jau plepa, kad dėl 
mūsų išėjusi ubagais... Negalima. 

Klombienė, kuri visada klausė vyro, tik gailiai at- 
sidūsėjo dėl tų duknų ir nuėjo raginti mergų, kad sku- 
bėtų. 

Mat kopūstus ketino šiandien sodinti. 

Diena pasidarė tokia pat kaip vakar, puiki, saulė- 
ta, tikrai gegužiška. Tik atskriejo juokdarys vėjelis ir 
išdykavo laukais, net javai bangavo rėžiuose, tarytum 
įsisiūbave vandenys. ' 

Sodai suposi šlamėdami, tankiai barstydami skvete- 
lius, o pilnos alyvų ir ievų kekės skleidė kvapus. Oras 
plaukė gaivus, sukvipęs žeme ir žiedais. Iš pamiškės 
ganyklų drauge su vėju skriejo dainos. Kalvėj skam- 
bėjo kūjai. Nuo pat ryto buvo pilni keliai Žmonių ir 
klegesio. Moterys traukė į kopūstadaržius, rėčiuose ir 
pintmėse nešdamos diegus ir balsiai pasakodamos apie 
vakarykštį prekymetį ir apie vaito bylą. 

Tad greitai, dar rasai nenukritus, sukirbėjo surau- 
donavo juoduose kopūstadaržiuose, suskardytuose pil- 
nų tvaskančio vandens vagų. 

Ir Klombienė su dukterimis taip pat ten nutraukė, 
o Klombas su Matu ir sūnumis ėmėsi ramstyti trobą. 

Bet saulei pradėjus kepinti, senis paliko darbą sū- 
nums ir pasikvietė Balcereką. Abu nuėjo Borynos ap- 
lankyti. 

— Gražus metas, kūmai, — tarė Klombas, imdamas 
pasiūlytos tabokos. 

— Puikus. Kad tik nepakepintų per ilgai. 

— Salimais vis palyja, ir mūsų gal neaplenks. 

— Kirmėlių net kirba medžiuose, rodo sausrą. 

— O vasarojus vėlybas, gali išdegti. Gal sergės 
Viešpats... O kas gi jomarke? Ar sužinojot ką apie 
arklį? 

— Ė... daviau vyresniajam tris rublius — prižadė- 
jo... 

— Kad ir ramybės nebėra!.. Žmogus vis gyveni bai- 
mėje, lyg kiškis, ir niekas nieko padaryti negali. 

— O vaitas toks, lyg tuščia vieta būtų — atsar- 
giai sušnibždėjo Balcerekas. 

— Reikės pagalvoti apie naują, — metė Klombas. 

Balcerekas pažvelgė į jį, bet senis karštai pridūrė: 

— Per jį tai jau gėda visam kaimui. Ar girdėjot, 
kas vakar buvo? 

— Ė... susimušti bet kam gali tiktis, ne naujiena!.. 
Aš apie kitką: kad tik už jo valdžią nereikėtų mums 

— Juk pats vienas jis nieko nedaro: taigi ir kasi- 
ninkas žiūri, ir raštininkas, ir visa kanceliarija... 

— Šunes mėsą sergsti! Jie sergsti, o pagaliau tu, 
žmogau, primokėk, kad neišsergėjo. 

— Žinia, tikra teisybė! Gal žinot ką naujo? 

Balcerekas tik nusispjovė ir numojo ranka; neno- 
rėjo kalbėti, jis buvo niurna vyras, bobos užjodytas, 
tad juo labiau bijojo liežuviui laisvę duoti. 

Priėjo Borynų sodybą. 

Juzė priebuty skuto bulves. 

— Užeikit, tėvas pats vienas guli. Hanka kopūsta- 
daržy, o Jagna pas motiną dirba. 

Troboj buvo tuščia, pro atdarą langą žvilgčiojo aly- 
vų kekės, ir pro žalumynus sijojo savo šviesą saulė. 

Senis sėdėjo lovoje. Buvo gulysęs, žila barzda šiurp- 
sojo jo pageltusiame veide nelyginant šeriai, galva te- 
bebuvo dar aprišta, jis kažko krutino pamėlusias lū- 
pas. 

Anie tarė pagarbintą, jis nieko neatsakė, net nepa- 
sijudino. 


— Ar nebepažįstat mūsų? — atsiliepė Klombas, im- 
damas jam nž rankos. 

Atrodė, jog nieko nemato, tarytum klausėsi lizdus 
pakraigėj lipdančių kregždžių čirenimo; o gal šlame- 
sio šakų, kurios brūžino sienas ir retkarčiais ŽvlEciojo 


pro langą. 

— Motiejau! — ir vėl tarė Klombas, iš lėto jį pur- 
tindamas. 

Ligonis krūptelėjo, jo akys ėmė virpėti, jis pažvel- 
gė į juos. 


 — Ar girdit? Taigi aš Klombas, o čia Balcerekas, 
jūsų kūmas; ar pažįstat, ką? 

Laukė, žiūrėdami jam į akis. 

— Čia, vyrai! Pas mane! Mušk šunsnukius! Mušk! — 
suriko staiga didžiu balsu, pakėlė rankas lyg gindama- 
sis ir griuvo aukštielninkas. 

Sulig jo riksmu įpuolė Juzė ir ėmė dėti jam ant gal- 
vos šlapius skudurus, bet jis ir vėl jau gulėjo ramus, 
tik plačiai atmerktose akyse spindėjo kažkokia mirtina 
baimė. 

Netrukus visi išėjo susirūpinę ir kupini pasibaisėji- 
mo. bo 

— Lavonas ten jau -begulįs, o ne gyvas žmogus! — 
tarė Klombas, nukreipdamas akis į trobą. 

Juzė ir vėl skuto bulves priebuty, vaikai žaidė pa- 
sieny, o sode vaikštinėjo Viteko gandras. Vėjas dan- 
gstė šakomis atdarą langą. 

Kurį laiką ėjo, pasibaisėjimo tylos pavergti, tary- 
tum iš kapo išlipę. ė 

— Visiems šitai ateis, visiems, — ašaringai sušnibž- 
dėjo Klombas. į 

— Taigi, kad visiems... Viešpaties valia... ką gi, nie- 
ko nepadarysi... Vaje, būtų galėjęs dar gerokai pagy- 
venti, jeigu ne ta giria... 

— Žinia. Žuvo jis, o kiti tuo pasinaudos, — atsidū- 
sėjo. 

— Vieną sykį mirti, ne du... ar mažai priplušėjo? 

— Ir mums gal ne po ilgo laiko teks paskui jį 
eiti. - 

į girias, matomas tarytum ant delno, į žaliuojančias 
dirvas, į tą giedrą, šiltą ir pavasarišką dieną, ir jų sie- 
los stingo rezignacija ir pasidavė Viešpaties valiai. 

— Nepakeis žmogus to, kas jam skirta, ne... 

Ir su tuo išsiskytė. 

O kiti dar tą pačią dieną ir kitas dienas ėmė lan- 
kyti ligonį, bet jis vis tiek nieko nepažino, tad pagaliau 
liovėsi. 

— Jam tiek tereikia, kad kas pasimelstų, greitos 
mirties jam paprašytų, — pasakė klebonas. 

O kad visi turėjo gana savo rūpesčių ir vargų, tad 
nenuostabu, jog netrukus jį pamiršo, o jei pasitaikyda- 
vo kam paminėti, tai minėjo lyg amžinatilsį. 

Teisybę pasakius — ir gulėjo jis, vargšelis, toks ap- 
leistas, tarytum jau kapuose palaidotas ir žole apžė- 
lęs. 

Kas jį beatmins? 

Dažnai pasitaikydavo, kad ištisas dienas gulėdavo 
be lašelio vandens, gal ir būtų stačiai badu miręs, jei- 
gu ne Viteko gera širdis. Vaikinas ką tik sugriebda- 
mas nešė gaspadoriui, net ir karves slaptai pamilždavo 
ir girdydavo jį pienu. Mat. vėrė jį nuostabus rūpestin- 
gumas dėl ligonio, o kartą berniukas išdrįso paklaus- 
ti berną: 

— Petrek, ar teisybė, kad be išpažinties mirę eina 
į peklą? 

— Teisybė. Juk kunigas visuomet taip sako baž- 
nyčioje. 

— Tai ir gaspadorius į peklą nueitų? — baimingai 
persižegnojo... 

— Toks jis žmogus, kaip ir kiti. 

— A jau! Gaspadorius toks žmogus, kaip ir kiti! 
A jau! 

— Kvailas tu kaip kopūsto galva! — įsikarščiavo 
Petrekas ir ilgai jam aiškino, bet Vitekas nepatikėjo; 
jis ką kita žinojo, visai ne taip. 

Taip ir slinko dienos Borynos troboje... 

O kaimas tuo tarpu virė tarsi puodas. 

Vaito muštynės tai padarė, nes dabar abi pusės ieš- 
kojo liudytojų, kiekviena į savo pusę traukdama žmo- 
nes. 

Kad.ir su Koziolais čia buvo byla, bet vaitas ne- 
apsileido ir gerokai rūpinosi. Išsyk ir laimėjo, nes dau- 
giau negu pusė kaimo stojo už jį. Žinojo jį visi kaip 
piktą pinigą, bet jis buvo vaitas, ne vienu atveju ga- 
lėjo padėti, o jei kaip, tai ir gerokai prispausti, tad įkal- 
binėjimais, saldžiažodžiavimu ir degtine jis parengė sau 
tokių liudytojų, kokių jam reikėjo. 

.Koziolas gulėjo sunkiai sirgdamas, jam buvo par- 
kvietę ir kunigą su šventais sakramentais. Įvairiai kal- 
bėjo žmonės apie tą jo ligą, slaptai prasitardami, kad 
jis tik apsimetąs, kad vaitui būtų sunkiau per teismą. 
Tačiau Viešpats Dievas žino, kaip ten buvo iš tikrųjų. 
Tik tiek gerai matė žmonės, kad pati Koziolienė per 
kiauras dienas lakstė po kaimą, plūsdama ir skųsdama- 
si. Pasakojo, „kad jau pardavusi kiaulę su paršiukais 
vyrui gydyti, ir kone kasdien tyčia išbėgdavo prieš 
vaitų trobą, dangų veriančiu balsu šaukdama, kad Bal- 
trus jau bemirštąs, Viešpatį Dievą ir žmones kviesda- 
ma paliudyti ir pagelbėti. 

Vien tik vargšai ir kur jautresnės moterėlės stojo 
jų pusėn, o net ir vienas mažesniųjų gaspadorių, Ko- 

bus, mat jis buvo žmogus neramus ir vaidingas. O kiti 
nė klausyt nenorėjo, per akis neigdami ką nors matę, ir 
ne vienas dar patarinėjo, kad vaito nekliudytų, nes vis 
vien nieko nepešią. 

Iš to kilo nauji dalykai, mat Kobus buvo nesuval- 
domo liežuvio, greitai šokdavo su kumščiais, o bobos 
taip pat žodžių nesirinko. 

Tad vien riksmai dėl to kilo ir barniai, nes argi 
galėjo atsispirti gaspadoriams ir vaitui? 

Net ir žydas jau tyčiojosi iš jų ir nenorėjo duoti 
patikin. 

Nepraėjo nė savaitės, ir jau visiems užteko tos by- 
los ir tų verksmingų šauksmų, tad ir liovėsi .klausę. 

O čia nauja jiems pagalba atėjo, ir kaimas vėl už- 
virė. 

Mat Ploška susitarė su malūninku, ir abu drauge 
atvirai, garsiai stojo į Koziolų pusę... | 

Žinia, tiek jiems rūpėjo anie, kiek tas pernykštis 
sniegas, — turėjo jie savų išskaičiavimų ir iš to visko 
rengė kažkokią naudą sau. 

Ploška buvo vyras smarkiai ambicingas, užsidaręs, 
pasitikįs savo protu ir turtu, o malūninkas, žinia, kad 
už skatiką leistųsi kariamas — šykštuolis ir plėšikas. 

Tad beregint tarp dviejų pusių kilo atkaklus ir už- 
slėptas karas, nes akyse vieni antriems reiškė bičiu- 
lystę, kaip ir ariksčiau sveikinosi, o kartais ir į smuklę 
už parankių vieni antrus vesdavosi. 

Kur gudresni, tie tuoj sumetė, kad čia jiems ne tei- 
singumas galvoje, ne Koziolų skriaudos, o kas kita, 
galbūt vaitavimas. 3 

— Pasinaudojo vienas, tepasinaudoja ir kiti! — kal- 
bėjo seniai, linguodami galvas. 

Taip ir slinko dienos, o kaime kilo vis didesnis 
sąmyšis. 

O čia vieną dieną trobose sugriaudė: 

— Vokiečiai karčiamoj apsistojo! 

— Turbūt į Podlesę traukia,— tarė kažkas nuovo- 
kiai. | 

— Tegu sau traukia su ponu Dievu!.. Kas jums rū- 
pi? — ramino kitas. 

Tačiau žmones pagavo kažkoks neramus, baimingas 

smalsumas. Per sodus šaukė vieni antriems tą nau- 
jieną, stovinėjo tarputvoriuose pasikalbėti apie ją, o 
kiti jau ir į smuklę sėlino pasižvalgyti. 
+ Ir iš tikrųjų, teisybę sakė, priešais smuklę stovėjo 
penki vežimai, ir visi geležinėmis ašimis, geltonai ir 
mėlynai nudažyti, apdengti drobinėmis būdomis, iš 
kurių žvalgėsi moterys ir kyšojo įvairūs ūkio padar- 
gai, o karčiamoj, prie smuklininko stalo, gurkšnojo sau 
gal dešimt vokiečių. 

Stamantrūs buvo, bjaurybės, nuaugę ir barzdoti, 
tamsiai mėlynas milines apsivilkę, su sidabrinėm gran- 
dinėm per nupenėtus pilvus, o jau jų snukiai — net 
žibėjo nuo geros duonos. Gargaliavo kažką su žydu. 

Kaimiečiai visu būriu stoviniavo šalimais, šaukda- 
mi degtinės, žiūrėdami ir ausylai klausydamiesi, bet 
sunku jiems buvo suprasti nors vieną žodį. Ir tik pa- 
galiau Matas, mokąs su žydais gargaliuoti, taip jiems 
kažką užšprekino, kad net smuklininkas atsigręžė nu- 
stebęs. Vokiečiai tik žybtelėjo tarpusavy žlibėmis ir nie- 
ko neatsakė, o paskui i Gželia, vaito brolis, tarė jiems 
kažkokį vokišką žodį. Jie atgręžė kaimiečiams nugaras, 
kažką kriuksėdami tarpusavy, nelyginant kiaulės prie 
lovio. 

— Tik vožti į tuos kiauliškus snukius! — tarė su- 
pykęs Matas. 

— Vėzdu pačiupinėti jiems grobus, tai beregint pra- 
biltų. 

O Klombų Adomas karštai sušnibždėjo: 

— Kad duosiu į pilvą tam pirmam, o jei mane par- 
griaus, tai tvokit jam! | 

Sulaikė jį, nes ir vokiečiai, lyg pajutę grasymus, 
pasiėmė ąsotį alaus ir greitai išsinešdino iš smuklės. 

— Ei, pliudrakelniai, neskubėkit, kelnes pamesit! 

— Kiaulės giminė! — šaukė įkandin bernai. 

Bet kai tik jie išvažiavo, žydas pasisakė bernams 
žinąs, kad vokiečiai Podlesę jau kaip ir nupirkę, kad 
nuvažiavę matuoti kolonijos, kad penkiolika šeimų 
apsigyvensią palivarke. į 

— Mes smaugiamės ant rėželių, o vokiečiai ant va- 
lakų atsidrėbs. ) 

— Tai mokėk daugiau už juos ir neprileisk jų! Pa- 
suk galvą, kad toks gudrus nori būti!..— šaukė Gže- 
liai Stachas Ploška. 

— Kad ją velniai, tokią istoriją! — nusikeikė Ma- 
tas, trenkdamas kumščiu į smuklininko stalą.— Kai įsi- 
taisys Podlesėj, tai sunku bus Lipcuose ištverti, — taip 
jis tvirtino; mat buvo matęs pasaulio ir vokiečius ge- 
rai pažino. 

Kiti išsyk netikėjo, bet susirūpino visas kaimas; 
ėmė galvoti ir svarstyti: kas iš tokios kaimynystės ga- 
lėtų blogo atsitikti Lipcams? 

O. čia kasdien piemenys ir praeiviai pranešinėjo, 
kad Podlesėj jau žemę matuoja, akmenis ųpža ir šuli- 
nį kasa. ' 

Ir ne vienas, smalsumo pagautas, traukė už malūno 
Volios pusėn ir savo akimis tikrinosi, ar teisybę žŽmo- 
nės kalba. į 

Bet kas iš tikrųjų darosi, to nieku gyvu negalėjo 
sužinoti. 


Buvo prispyrę kalvį, nes šis jau ir su vokiečiais 
susiuostė ir arklius jiems kaustė, bet jis išsisukinėjo 
ir nei šiaip, nei taip nesakė. 

Pagaliau Gželia, vaito brolis, nuėjo žvalgybos ir 
teisybę išdėstė. 

Buvo taip: ponas buvo vienam vokiečiui skolingas 
penkiolika tūkstančių rublių. Atiduoti neturėjo iš ko, 
o anas už skolą norėjo paimti Podlesę ir likusią dalį 
užmokėti grynais pinigais. Ponas lyg sutiko, bet kitų 
pirkėjų dairosi, mat vokietis tik po šešiasdešimt rublių 
už margą duoda. Ponas vilkina kiek galėdamas. 

— Bet sutikti turės! Dvaras pilnas žydų, ir Visi rei- 
kalauja skolos! Eigulys man sakė, kad jau karvės ap- 
rašytos už mokesčius. Iš kurgi jiems užmokės? Viskas 
„dar nuo lauko parduota! Kol su mumis bylinėjasi, juk 
miško: kirsti jam neleis. Kitaip neišsisuks ir turės par- 
duoti už bet kokią kainą, — tvirtino Gželia. 

— Tokia žemė, po šimtą rublių už margą — ir tai 
ne per daug. | | 

— Pirkit, jis parduos ir da jum ranką pabučiuos. 

— A jau, brangus skatikas, kai jo trūksta! 

— Vokiečiai pasinaudos, o tu, žmogau, seiles ryk! 

Kalbėjosi taip, gailiai dūsaudami. Nusiminimas juos 
pavergė. Žinia, gaila buvo tokios žemės,tnes gretima 
ir derlinga. Kiekvienam būtų pravertę keli margai. 
Taigi juk spaudėsi savo rėžiuose nelyginant skruzdė- 
lės, taigi juk vargais negalais išmisdavo nuo pjūties 
ligi pjūtief: Toks gabalas rinktinės žemės, kaip tik 
sūnums ir žentams. Naują kaimą pasistatytų, ir. pievas 
tūrėtų neblogas, ir vanduo čia pat... Bet ką gi, nieko 
nepadarysi! Vokiečiai apsigyvens, ponaus, o tu, žmo- 
gau, nors ir stipk! 

— Kur jie visi pasidės? — dūsavo seniai, žiūrėdami 
į dūkstantį vakarais po kaimus jaunimą, o buvo jo tiek, 

kad net trobos pampo! O už ką gi pirks kas žemės, 
kad čia vos išmisti beužtekdavo. ; 

GCalvojo smarkiai, net pas kunigą ėjo patarimo. Nie- 
ko nepatarė: iš tuščio nepripilsi. 
 — Kas be pinigų, tas ir be jėgų. Vargšui visuo- 
met kelias erškėčiais klotas!.. : 

Bet aimanavimai ir vaitojimai taip pat nieko nepa- 
dėjo. 0 

O čia lyg tyčia, visai jau pribaigti, kaitra ėjo vis 
stipryn. Dar tik baigėsi gegužės mėnuo, o kepino tarsi 
liepą. Dienos aušo ramios ir tvankios, saulė nuo pat 
tekėjimo kilo įkaitusi į gryną dangų ir taip kepino, jog 
kalneliuose ir smiltynuose vasarojus alpo nugeltęs, 
žolės pūdymuose išdegė ligi šaknų, viešmenys išdžiū- 
vo, ir bulvės, kad ir gražiai išsyk sujudusios, dabar vos 
bedengė žemę skystomis virkščiomis. Tik žiemkenčiai 
nelabai nukentėjo, išplaukę, gražiai išaugę, taip pui- 
kiai stiepėsi aukštyn, jog net trobos pasislėpė ir tary- 
tum prie žemės pritūpė, stogais tematomos viršum tos 
varpingos girios. 

Naktys taip pat buvo tvankios ir tokios šiltos, kad 
žmonės jau soduose miegojo, nes trobose sunku buvo 
ištverti. 

Ar dėl tų karščių, dėl rūpesčių ir vargų, dėl Ploš- 
kos siundymų prieš vaitą ar dėl sunkesnės negu kitais 
metais priešpjūtės, Lipcuose prasidėjo keistai barnin- 
gi ir neramūs laikai. L | 

Žmonės vaikščiojo virpėdami viduje, tik ir taikyda- 
mi kam nors smigtelti skaudžiu žodeliu ir net už gerk- 
lės griebti. Visi tokie greiti pasidarė šokti prieš kits 
kitą, jog kaime kilo tikras pragaras. Mat kone kasdien, 
jau nuo pat aušros, viskas net drebėdavo nuo bamių 
ir plūdimųsi, nes kasdien atsirasdavo vis ko naujo: 
čia Kobus su pačia susimušė, net kunigas turėjo tai- 

kyti ir pabarti, čia Balcerekienė su Gulbasu pripešio- 
jo vienas antram plaukų dėl paršiuko, kuris iškniso 
morkas, čia Ploškienė susiriejo su šaltyšium dėl su- 
mainytų žąsiukų, čia kilo barniai dėl vaikų, čia dėl 
kaimyniškų nuostolių, čia dėl bet ko, kad tik galėtų pri- 
kibti ir bartis, ir rėkti, ir skųstis iš visų jėgų, — tary- 
tum myrius būtų užpuolęs kaimą, tiek kilo barnių, muš- 
tynių ir bylų. | 
Net Jambrožis juokėsi svetimiems: 

— Neblogą priešpjūtę man davė Dievas šiemet! 
Mirti nemiršta, niekas negimsta, niekas nesiženija, o 
vis tiek mane kasdien kas nors degtine vaišina, myli 
ir liudytoju būti prašo. Jeigu dar taip porą metų bar- 
sis, tai perniek nusilaksiu... 

Aišku, blogai buvo Lipcuose. 

Bet Dominikienės troboje tai gal buvo blogiausiai. 


Simas pargrįžo drauge su kitais, Andrius pagijo, 
vargas jų nečirškino Kaip kitur, tad viskas lyg turėjo 
būti po senovei, Kur tau! Bernai atsisakė klausyti mo- 
tinos! Stojo prieš ją atkakliai, barėsi dantis už dantį, 
mušami nesileido ir jokių moteriškų darbų, kaip se- 
niau, nė nepalietė. 

— Mergą sau pasisamdykit, o jei ne, tai pati dirb- 
kit, — pasakė kietai. 

Pačesienė buvo geležinių rankų ir nenuolaidžios šir- 
dies — kaipgi! Šitiek metų viską pati valdė, tiek me- 
tų niekas nedrįso jai pasipriešinti nei kelio pastoti. O 
čia dabar kas gi stojo? Kas prieš ją drįso? Savi vai- 
kai: | 

— O Jėzau gailestingasai! — šaukė ji užsimiršime 
ir pyktyje, bet kuria proga griebdamasi lazdos sūnų 
mušti. Norėjo juos įveikti ir priversti klausyti. Bet jie 
nesidavė, užsikirto, kaip ir motina, ir ėmė kariauti. 

"Taip kone kasdien kildavo tokie riksmai ir vaikyma- 
sis aplink trobą, kad net žmonių susirinkdavo raminti. 

Net ir kunigas, matyti, jos prikalbintas, buvo juodu 
pašaukęs ir vertė susitaikyti ir klausyti. Išklausė jį 
kantriai, pabučiavo jam rankas, apkabino, kaip ir tinka, 
kojas, bet nepasikeitė. 

— Ne vaikai mudu, .žinom, kas mum reikia daryti. 
Tegu motina. pirma -nusileis! — aiškinosi žmonėms.— 
Visas kaimas iš mūsų juokėsi... | 

O Dominikienė net pagelto iš pykčio ir nusimini- 
mo, nes nieku gyvu juodu.nesidavė įveikiami, o ji, be 
to, užuot bažnyčioje tupėjusi i/ po kūmas kaip seniau 
laksčiusi, dabar turėjo plušėti ūkyje. Nuolat šaukėsi 
Jagusę pagalbon. Tačiau ir duktė nešykštėjo jai susi- 
krimtimų ir gėdos. Pačesienė laikė vaito pusę, net ir 
liudijo Koziolų nenaudai, nes matė muštynes ir tvarstė 
vaitus. 


Petras dažnai vakarais užsukdavo pas ją, lyg pasi- 
tarti dėl sveikatos, bet labiausiai išsišaukti Jagusės ir 
nusivesti į daržus. | | 

Kaime "nieko nenuslėpsi, visi gerai žino, iš ko ir 
kur rūksta, tad ir pasipiktinimas tais nuodėmingais my- 
lavimaisi kilo vis didesnis, ir geri žmonės ne kartą 
jau įspėjo senę. ž 

Bet ar galėjo ką padaryti, jeigu Jagna, nepaisyda- 
ma jos prašymų ir maldavimų, viską darė lyg tyčia. 
Meilijo verčiau sunkiausią nuodėmę ir žmonių apkal- 
bas, negu sėdėti atgrasioj vyro troboj. Piktasis ją pa- 
gavo ir nešė, ir niekas neįstengė jos sulaikyti. | 

Hankai tai net paranku buvo, ir ji dažnai sakyda- 
vo žmonėms: 

— Tegu sau linksminasi, kol vaitui užgins eikvoti 
žmonių pinigus. Taigi jis nieko jai nesigaili ir parveža 

iš miesto ką tik galėdamas, auksu ją aptaisytų, jei įs- 
tengtų. Tegu sau naudojasi ir galo žiūri. Ką man rūpi 
juodu! ; 

Aišku, ar maža ją savų rūpesčių graužė! Nesigai- 
lėjo pinigų advokatui, bet dar nežinojo, kada Antano 
byla įvyks ir kas jam bus. O jis, vargšelis, džiūsta 
ten kalėjime ir Viešpaties pasigailėjimo laukia. Tro- 
boj taip pat is lėto viskas ėmė irti. Ar galėjo viska pri- 
žiūrėti? Bernas darėsi vis įžūlesnis, matyti, kalvio kurs- 
tomas ir dirbo taip, kaip jam patiko, o dažnai, jai į 
miestą išvažiavus, kiaurą dieną prasivalkiodavo po 
kaimą. Ji paskui jam grasydavo, kad Antanas pargrįžęs 
kaip reikiant su juo atsiskaitysiąs. 

— Pargrįš! Dar ne tokie laikai, kad žmogžudžius 
imtų leisti! — įžūliai atsakydavo. 

Ji net tirpo iš pykčio, tik tvoti per tą bjaurų snukį, 
bet ar įveiks jį? Dar prikuls ją, ko gero, o kas užstos, 
kas paremsį Reikėjo viską pakęsti ir viduje slėpti vė- 
lesniam laikui, parankesnei valandai, nes dar ims ir 
išeis sau, ir viskas užgrius ant jos sprando; jau ir taip 
vargais negalais begalėjo įveikti darbus. Tad ir ėmė 
vis labiau sirguliuoti. Kurgi tau, ir geležį pagaliau rū- 
dys sugraužia, ir akmuo tik lig laiko ištverti gali, o 
čia juk silpna moteriškė! 

Vieną dieną, gegužės mėnesiui baigiantis, kunigas 
su vargoninku išvažiavo atlaidų, o Jambrožis taip nu- 
silakė su vokiečiais, kurie dažnai užsukdavo į smuklę, 
kad nebuvo kas paskambintų vakaro maldos ir atidary- 
tų bažnyčią. 

Tad susirinko žmonės pamaldų į šventorių, kur gre- 
ta vartų stovėjo mažutė koplytėlė su Panelės Šven- 
čČiausios statula. Kiekvienais metais gegužės mėnesį mer- 
ginos išpuošdavo ją popieriniais kaspinais ir paauksuo- 
tais vainikais ir užversdavo lauko gėlėmis, gindamos 

ją nuo visiško sugriuvimo, nes koplytėlė buvo iš kaž- 
kurių amžių, susproginėjusi, griuvenomis byranti, net 
ir paukščiai jau sukosi joje lizdus, ir tik retkarčiais, 
per rudens darganas, koks piemuo ieškodavo ten prie- 
globsčio. Šventoriaus medžiai, senutės liepos, išbėginiai 
beržai ir tie palinkę kryžiai ją šiek tiek užstojo nuo 
žiemos pūgų ir vėjų. 

Žmonių susirinko nemaža, ir jie kaip galėdami pa- 
skubomis išpuošė koplytėlę žalumynais ir gėlėmis, kaž- 
kas išbarstė geltonu smėliu, ir pagaliau, prikaišioję palei 
statulos kojas žvakučių ir užžiebtų lempelių, visi pamal- 
džiai ėmė pulti keliaklupsti. 

Buvo jau gerokai po saulės laidos, temo. Dangus 
vakaruose dar degė, visas auksu ir blyškiu žalumu 
apibertas, oras buvo ramus, nulinkusios beržo skaros 
tarytum liejosi žemėn, javai stovėjo palinkę, įsiklausę 
į skambų upokšnio čiurlenimą ir į tylutėlį žiogų grieži- 
mą. | 

Jau traukė į tvartus paskutinės kaimenės; nuo kai- 
mo, nuo laukų, iš jau nėįžiūrimų ežių tarpais prasiverž- 
davo kimios piemenų dainelės ir ilgi, pratisi būbavi- 
mai. O žmonės giedojo, įsižiūrėję į skaistų veidą mo- 
tinos, kuri tiesė laiminančias rankas ant viso pasau- 
lio. 

Labanakt, kvepiančioji lelija, 
Labanakt! 


Nuo šventoriaus dvelktelėjo jaunų berželių kvaps- 
tis, ir beregint savo gerkleles ėmė bandyti lakštin- 
galos, traukti nutrūkstančias gaidas, įgauti jėgos, kol 
pagaliau prasiveržė auksinės, putotos čiurkšlės, išsiliejo 
perlinės trelės, nuostabūs kleksenimai ir aistringi, grau- 
dūs raudojimai, o netoliese, iš javų, atsiliepė pono 
Jackaus smuikas, pritardamas žmonėms taip saldžiai, ty- 

lutėliai ir veriamai, tarsi tos aprūdijusios rugių varpos 
susidauždamos būtų skambėjusios, tarytum auksinis dan- 
gus ir padžiūvusi žemė būtų tokią gegužinę giesmę už- 
griežusi. 

Ir jau drauge visi giedojo, ir žmonės, ir paukšteliai, 
ir smuikas, o kai akimirksnį nuščiūdavo, kai lakštin- 
galos taip užsitraukdavo, jog net nutildavo, o stygos 
tarytum atsikvėpdavo, tada sukildavo nesuskaičiuoja- 
mas varlių choras ir pritardavo sutartiniu kvarksėjimu 
ir pratisais kukčiojimais... 

Taip ir ėjo pakaitomis. 

Ilgai truko tos pamaldos, net kalvis ėmė skubėti; 
rėkavo stipriai, kitus nustelbdamas, ir dažnai sušukda- 
vo užpakalin: 

“| — Paskubėkit, žmonės...— mat kai kurie užtęsdavo 
gaidą. 

O kartą net suriko Klombų Maciusiui: 

— Nebliauk, rupūže, juk ne paskui galvijus eini. 

Tad toliau giesmė jau ėjo sutartinai, ir balsai kilo 
drauge, tarytum karvelių būrys, ir skriejo plaukė į 
tamsėjantį dangų. 

Labanakt, kvepiančioji SE 
„Labanakt! 

Skaisčiausioji Marija! 
Labanakt! 

Santėmis jau tirštėjo, pasaulį gaubė tyli ir šilta nak- 
tis, o danguje įsikibirkščiavusia rasa ėmė rodytis žvai- 
gždės, kai žmonės pradėjo skirstytis. 

Merginos, susikabinusios per liemenis, traukė dainas 
keliais. 

Hanka grįžo kūdikiu nešina ir kažko giliai susimąs-. 
čiusi, o Čia prislinko prie jos kalvis ir ėjo greta. 

Ji nešnekėjo; tik palei namus, matydama, kad jis 
neatstoja, tarė: 

— Ar užeisit, Mykolai? 

— Atsisėsiu priebuty ir kai ką jum pasakysiu,— 
sušnibždėjo jis tyliai. | | 

Ji net nutirpo, „pasirengusi kokią naują bėdą iš- 
girsti. 

— Ar buvot pas Antaną? — prašneko jis pirmas. 

— Buvau, bet manęs prie jo neprileido. 

— To aš ir bijojau. 

— Sakykit, ką žinot! — šaltis ją pervėrė. 

— Ką aš ten žinosiu!.. Tik tiek, kiek man pavyko 
iš vyresniojo ištraukti. 

— O ką? — ji atsirėmė į pastapėlį iT stipriau prisi- 
spaudė kūdikį prie savęs. 

— Pasakė, kad iki teismo Antano neišleisią. 

— Kodėl?! — vargiai beišmikčiojo, virpulys ją kra- 
tė ir laužė.— Taigi... juk advokatas sakė, kad gal iš- 
leis. | | 

— A-a! Taigi, gal kad pabėgtų! Taip sau be niekur 
nieko neišleis! Žinot ką, šiandien atėjau jas jus visai 
draugiškai. Kas tarp mūsų buvo, tas buvo; kada nors 
pamatysit, kad teisus buvau... Netikėjot manim... jūsų 
valia... bet dabar išklausykit, ką tarsiu, kaip kunigui 
per išpažintį teisybę pasakysiu. Antano reikalai blogi! 
Tikrų- tikriausiai jį pasodins, gal dešimčiai metų. Ar 
girdit?.. 

— Girdėt girdžiu, tik kad Kičaieiės netikiu — ji 
ūmMai nusiramino. 

— Visi netiki, kol nepačiupinėja; teisybę jums pa- 
sakiau. | 

— Visados tokią šakot,— nusijuokė paniekinamai. 

Jis aiktelėjo ir ėmė karštai tvirtinti, kad dabar 
paprasčiausio draugiškumo vedamas -atėjęs padėti. Ji 
klausėsi, vaikštinėdama akimis po ūkį, jau net vieną 
kartą nekantriai buvo pakilusi eiti: karvės nemilžtos 

mykė kūtėj, žąsys nakčiai dar nebuvo uždarytos, ir ku- 
meliukas lakstė tarputvoriuose su Lapa, o bernai kloji- 
me. Nąbetikėjo jau nė vienu žodeliu. „Tegu išsiplepa 
„gal prasitars, ko atėjęs“, — galvojo, laikydamasi bud- 
riai. . 

— O ką padarysi“ Ką? — atsakinėjo, kad tik ką 
pasakytų. 

— Galima būtų padaryti. — pasakė jis Sr tyliau. 

Ji atsigręžė į jį. 

— Kad taip davus užstatą, tai išleistų jį dar prieš 
teismą, o paskui jau jis mautų kur, kad ir į Ameriką... 
tenai nepavys... | 

— Jėzau Marija! Į Ameriką! — sušuko ji nenoro- 
mis. 

— Tylėkit, aš kaip priesaiką davęs kalbu, taip po- 
nas patarė: „Tegu bėga,— sako, — mažiausia dešimt 
metų... pražus vyras...“ Vakar man taip sakė. 

— Bėgti iš kaimo... nuo vaikų... nuo žemės... Jė- 
zau!..— ji tiek tesuprato. 

— Tik duokit užstatą, o kita ką pats Antanas nusi- 
spręs, duokit... 

— Iš kurgi gausiu?.. Dieve brangus, į tokias toly- 
bes... nuo visko. 

— Penkių šimtų rublių jie nori! Juk turit tuos tė- 
vo pinigus... paimkit juos užstatui... vėliau atsiskaity- 
sim... dabar tik gelbėkit... 

Ji pašoko į kojas. 4 

-— Nelyginant šuo vis loji ir loji! — PRIES jau ei- 
ti sau. 

— Svaistaisi, kaip kvailė — papyko jis.— Šiaip sau 
pasakiau... Matai, purkštaus čia dėl kiekvieno žodžio, 
o vyras kalėjime supus. Pasakysiu, kaip rūpinatės jam 
padėti. 

Ji prisėdo vėl, jau nebežinodama ką ir begalvoti. 

Jis plačiai papasakojo jai apie tą Ameriką, apie 
pažįstamus žmones, kurie ten išvyko, kad laiškus rašą 
ir net pinigus siunčią saviškiams. Kaip ten gera, kokią 
laisvę visi turi, kokius turtus užgyvena. Antanas galė- 
tų tuoj pat bėgti: jis pažįstąs toki žydą, kuris jau ne 
vieną išvedęs. Ar maža tokių jau pabėgę! O Hanka 
galėsianti sau išvykti paskui, kad nesuprastų. Gželia 
pargrįšiąs iš kariuomenės, tai galėsiąs išmokėti dalį iš 
tėviškės, o jei ne, tai pirkėjas irgi beregint atsirasiąs. 

— Pasitarkit, su kunigu, pamatysit, kad jis patvir- 
tins mano žodžius. Pažinsit, kad aš teisus ir iš grynos 
širdies įkalbinėju. Tik niekam nė šnipšt, kad stražni- 
kai neužuostų, nes tąsyk tai nė už tūkstančius jo nepa- 
leis ir dar grandinėmis sukaustys,— užbaigė jis rimtai. 

— Iš kur imti užstatą! Tiek pinigų! — sudejavo ji. 

— Pažįstu vieną tokį iš Modlicos, kuris duotų už 
gerą procentą... pažįstu ir daugiau... pinigų atsirastų... 
Čia jau aš dėtas... pagelbėčiau. 

Ir ilgai dar patarinėjo ir įkalbinėjo. 

— Pasvarstyktt, čia reikia greitai nuspręsti. 

Išėjo sau tyliai, ir ji nė nepastebėjo, kur jis dingo 
patamsiuose. 

Buvo jau vėlu, troboj visi miegojo, tik Vitekas te- 
besėdėjo pasieny, tarsi sergėdamas šeimininkę; kaime 
taip pat visi buvo sugulę, net ir šunes nebelojo, tik 
vanduo talaškavo ir paukščiai giedojo soduose. Mė- 
nulis įsirito į dangų ir ėjo sidabriniu pjautuvu per tas 
baisias, tamsias aukštybes. Balti, žemi rūkai dengė 
pievas, o viršum rugių kabojo palša žiedų dulkių mig- 
la; tvenkinys žybčiojo tarp medžių lyg ledo plotas. 
Net spengė ausyse nuo tos tylos, lakštingalų suokimo 
ir dejonių. 

Hanka vis tebesėdėjo vietoj tartum prikalta. 

„O Jėzau! Pabėgti iš kaimo, nuo žemės, nuo vis- 
ko!“ — vis galvojo tą pat, tuopradėm. 

Pasibaisėjimas ją pervėrė, su kiekvienu akimirksniu 
vis labiau augdamas ir širdį gręždamas baisingu gai- 
lesčiu ir baime. 

Kieme ėmė staugti Lapa, lakštingalos nutilo, papū- 
tė vėjas, ir susiūbavo šešėliai, praskrido liūdnas šla- 


mesys. 

— Kubos vėlę pamatė! — sušnibždėjo Vitekas, 
baimingai žegnodamasis. 

„— Eik tu kvailiuk! — subarė jį ir nuvarė miego. 


— O kad ateina, arklių žiūri, avižų jiems pripila... 
daug sykių!.. | 

Nebesiklausė jau, tyla ir vėl nusileido į pasaulį, la- 
kštingalos suokė, o ji vis tebesėdėjo tarytum apmiru- 
si, tarpais su kančia ir baime kartodama: 

— Į svietą bėgti! Amžinai! Jėzau gailestingasis! Am- 
žinai... 


IX 
Po Sekminių dar trobų apkaišymai nebuvo suvytę, 
kai vieną dieną anksti rytą visiškai netikėtai atsirado 
Rokas, | 
Tik po mišių ir ilgai pasikalbėjęs su kunigu, jis pa- 
sirodė kaime. Nedaug žmonių sukiojosi sodybose, nes 
buvo bulvių aparinėjimo metas, bet kai tik pasklido ži- 
nia, kad Rokas eina per kaimą, beregint vienas. kitas 
nuskubėjo į kelią sveikinti jo, seniai matyto. 
O jis ėjo kaip visuomet, pasiramsčiuodamas lazda, 
iškėlęs galvą, apsivilkęs ta pačia pilka miline ir su rO- 

žančiais aplink kaklą; vėjas taršė jam žilus plau-- 
kus, o sulysęs jo veidas spindėjo Oi gerumu 
ir linksmumu. . 

Vadžiojo akimis per trobaš ir ži džiaugsmingai 
šypsodamasis viskam, sveikinosi su kiekvienu skyrium, 
ir net vaikams, kurie prie jo glaudėsi, geraširdiškai. 
glostė galvas, o motėris pats pirmas kalbino; toks mat. 
buvo nudžiugęs, kad viską randa kaip visuomet. 

— Čenstakavoj buvau atlaidų —atsakinėjo, kai 
smalsiai jį mygo, kurgi buvo dingęs tiek laiko. 

Bet žmonės taip džiaugėsi jam pargrįžus, kad be- 
einančiam ėmė jau pasakoti Lipcų naujienas, vienas 
kitas ir patarimo jau klausė, o kiti norėjo guostis, pa- 
sivedę į šalį, sklaistė jam savo rūpesčius, tarytum tuos 
skatikus, pasidėtus juodai dienai. 

— Išvargęs esu paskutiniškai, kokią dienelę pasil- 
sėsiu,— aiškinosi kratydamasis. | 

Lenktyniuodami ėmė jį kviestis į savo trobas. 

— Tuo tarpu apsistosiu pas Motiejų, jau esu priža- 
dėjęs. Hankai; .o jei paskui mane kas priims, tai pas tą 
apsigyvensiu ilgesniam laikui. 

Ir gyvai nutraukė pas Borynus. 

Aišku, kad Hanka džiaugsmingai jį priėmė ir iš vi-- 
sos širdies norėjo pavaišinti, bet jis, tik padėjęs našu- 
lius ir kiek atsikvėpęs, rengėsi pas senį. 

— Taigi pažiūrėkit jį, guli sode, troboj karšta. Tuo 

tarpu pašutinsiu JP pieno, o gal ir kiaušinių valgy-- 
tumėt? Ką? 

Tačiau Rokas jau buvo šGiė ir pagužom po šako-. 
mis ėjo pas ligonį, kuris gulėjo duknomis išdėtame kė- 
bule, apklotas kailiniais. Į kamuoliuką susirietęs Lapa 
budėjo prie jo kojų, o Viteko gandras juokingai šmė- 
kščiojo tarp medžių, tarytum sargybą eidamas. 

Sodas buvo senas ir niūrus; ištarpę medžiai taip go- 
'Žžė dangų, kad apačioje, vejoje, tik vienur kitur rai- 
buliavo saulės dryžiai, panašūs į auksinius vorus. 

Motiejus gulėjo aukštielninkas. Įsisiūbavusios šakos, 
tylutėliai šlamėdamos, šešėlių marška lingavo viršum 
jo, ir tik tarpais, vėjui ją perplėšus, saulė aptėkšdavo 
jam akis ir prasiverdavo gabalėlis žydro dangaus. 

Rokas prisėdo. 

Medžiai ošė, šuo niurnėjo ant musių, įsikrykštavu- 
sios kregždės šmaikščiojo pro juodus kamienus į žalius, 
įsisiūbavusius laukus. 

Ligonis ūmai atsigręžė į jį. 

— Ar pažįstat mane, Motiejau, ką? Pažįstat? 

Lengvutis šypsnelis nuskrido Borynos veidu, jo akys 
suplazdeno, ir jis ėmė krutinti pamėlusias lūpas, ta- 
čiau balso neišspAudė. 

— Jei SP Dievas duos, tai galit dar ir pasi- 
taisyti. 

Matyti, aipiais nes papurtė galvą ir tarytum su 
apmaudu nusigręžė nuo jo. Ir vėl įsižiūrėjo į įsisiūba- 
vusias šakas ir į tuos saulės tėkšmenis, kartkartėmis 
užliejančius jam akis. 

Rokas tik atsidūsėjo, peržegnojo jį ir nuėjo sau. 

— Teisybė, juk tėvas kaip ir geresnis? — klausė jį 
Hanka. 

Jis ilgai kažką svarstė ir pagaliau tarė tyliu, sva- 
riu balsu: 

— Juk ir lempa prieš užgesdama gyvesne liepsna 
sušvinta. Man taip rodos, kad Motiejui jau paskuti- 
nioji... Net nuostabu, kad dar tebegyvas: juk išdžiūvęs 
lyg drožlė... 

— O kad valgyti nieko nenori, net ir pieno ne visa- 
„da geria. 

— Turit laukti, kad kurią dieną baigsis. 

— Turbūt, kad taip, Dievuli brangus, turbūt. Tą“ 
pat ir Jambrožis vakar sakė, ir net patarė nelaukti ir 
grabą užsakyti. | 

— Liepkit padaryti, neilgai belauks, neilgai, ne...- 
Kai siela skuba bėgti iš žemės, niekuo jos nesulaikysi,- 
net ir ašaromis, nes kitos per amžius būtų su mumis pa-- 
silikusios, — kalbėjo jis liūdnai, stverdamasis pieno, 
kurį ji jam patiekė, ir iš lėto gurkšnodamas, klausinė-- 
jo, kas čia kaime darosi. | 

Ji kartojo tai, ką jis ateidamas jau buvo girdėjęs 
iš kitų, ir apie savo rūpesčius ėmė skubriai ir plačiai 
pasakoti. 

— O kurgi Juzė? — nutraukė ją nekantriai. 

— Lauke, bulves sodina su trobelninkėm ir su Ja- 
gustynka, o Petrekas išvažiavo į girią: veža Stachui 
Iąstus trobai. 

— Stato ką? 

— Juk ponas Jackus davė jam dešimt eglių. 

— Davė jam? Pasakojo man kažką apie tai, bet 
nepatikėjau. 

— Kur čia patikėsi! Niekas išsyk netikėjo. Pažadėt 
buvo pažadėjęs, bet juk ne vienas pažada. Kvailys pa- 
žadais džiaugiasi — sakoma. O ponas Jackus davė Sta- 
chui laišką ir liepė su juo nueiti pas poną. Veronka net 
priešinosi, sakė, kad neitų, kam veltui batus plėš, sa- 
kė... dar pasijuoks, sakė, kad kvailiu patikėjo... Bet 
Stachas užsispyrė ir nuėjo.. Ir, sako, tik spėjęs įduoti 
laišką, ponas liepęs jį pašaukti į kambarius, pavaiši- 
nęs degtine ir pasakęs: „„Atvažiuok su vežimais, med- 
sargis parinks tau dešimt eglių rąstams...“ Klombas da- 
vė jam arklius, davė šaltyšius, daviau ir aš Petreką. 
Ponas jau laukė jų kirtime ir tuoj pats išrinko dešimt 
dailiausių, iš tų, kur žiemą žydams kirto. Tai dabar ir 
veža, mat „su šakomis bus gerokų trisdešimt vežimų.. 

„Puikią trobą pasistatys Stachas! Ką čia jau ir bepasa- 
kosi, kaip jis dėkojo ponui Jackui ir persiprašinėjo, 
mat teisybę pasakius visi jį laikė ubagu ir pakvaišė- 
liu, kad nežinia, iš ko ir gyvena ir po kryžiais ar kur 
"rugiuose groja smuiku, o kartais taip kaži ką nukalba, 
lyg neviso proto būtų... O jis mat toks ponas, kad ir 
pats dvaro ponas jo klauso!.. Kas gi anksčiau būtų tuo 
:tikėjęs?.. 

— -Nežiūrėkit, koks žmogus, bet kokie jo darbai. 

— Bet duoti tiek medžių, kurie, kaip Matas skaito, 
verti kokio tūkstančio auksinų, ir tik taip sau, už dė- 
„kui — to dar nėra buvę! 

— Sako, kad už tai jis senąją trobą imąs sau ligi 
"bus gyvas... 

— A jau! Tiek ji verta, kiek suskilusi klumpė! Jau 
galvojom, ar tame gerume nėra kokios apgavystės, 
Veronka net kunigą klausė. Aprėkė ją, kad kvaila. 

— O kad ir teisybė. Jei duoda — imk ir Dievui už 
znalonę dėkok. 

— Kad žmogus nepratęs gauti už dyką, ir dar iš 
ponų! Kur tai girdėta! Ar yra kas Žmogui davęs ka- 
da iš geros širdies? Kad ir menkiausio patarimo nu- 
eik, tuoj į rankas žiūri, o kanceliarijoj skatiko nepa- 
rodysi, tai lieps ateiti ryt arba po savaitės... Per tą 
Antano bylą gerai pažinau, kokia tvarka sviete, ir ne- 
maža pinigų jau išnešiau... 

—-Gerai, kad Antaną man priminėt. Buvau užsu- 
„kęs į miestą. 

— Tai gal matėt jį? 

— Nesuspėjau. 

— Ne per seniausiai buvau nuvažiavusi, tai nepri- 
leido manęs prie jo. Dievas žino, kada jį pamatysiu. 

— Gal greičiau, negu manot, — tarė jis šypsodamas. 

— Vajezau! Ką sakot? 

— Teisybę! Vyriausioj įstaigoj man pasakė, kad 
galėtų Antaną paleisti prieš teismą, jeigu kas laiduotų: 
už jį, kad nepabėgs, arba duotų teismui penkis šimtus. 
užstato. 

— Visai panašiai ir kalvis sakė! — beregint ėmė ji 
pasakoti pažodžiui jo patarimus. | 

— Patarimas geras, bet kadangi jis Mykolo, vadi- 
nasi, pavojingas: jis čia ką nors turi sumanęs, turi. 
Parduoti nėra ko skubėti: iš žemės išvažiuosi eržilais, 
o pargrįši keturpėsčia... Reikia kitką sugalvoti... Gal kas 
laiduotų?.. Reikia paklausinėti tarp žmonių... Žinia, jei- 
gu būtų pinigų... 

— Gal ir atsirastų — sušnibždėjo ji tyliau.— Turiu 
šiek tiek gryno pinigo, tik suskaityti neįstengiau, bet 
gal ir užtektų. 

— Parodykit, drauge suskaitysim. 

Ji dingo kažkur sodyboj ir netrukus grįžusi užsklen- 
dė duris iz padėjo jam ant kelių ryšelį. 

Jame -bųvo popierinių pinigų, buvo ir sidabrinių,. 
net pora auksinių ir šešios varstės karolių. 

— Tai amžinatilsį motinos, buvo atidavęs juos Jag-- 
nai, o paskui, matyti, atėmė iš jos, — sušnibždėjo ji, pri-- 
tupdama prie suolo, ant kurio Rokas skaičiavo. 

— Keturi šimtai trisdešimt du rubliai ir penki auk- 
sinai! Iš Motiejaus, ką? 

— Taigi... žinia... davė Man po švenčių...— mikčio-- 
jo hurausdama. 

— Užstatui neužteks, bet galėtumėt parduoti ką iš: 
gyvūlių! į 

— Žinia, galėčiau parduoti senę kiaulę... ir telyčią, 
ji nereikalinga, žydas jau jos klausė... dar kelis pūrus 
grūdų... | 

-— Na, matot, grūdas prie grūdo — ir susirinks pū- 
ras. Niekieno nepadedami išpirksim Antaną. Ar žino 
kas apie tuos jūsų pinigus? 

— Tėvas davė man juos Antanui gelbėti, prisaky- 
damas, kad nė žodelio niekam necyptelčiau. Jum pir- 
mam pasisakiau. Jeigu Mykolas... 

— Neišpasakosiu, būkit rami. Kai praneš man, kad 
jau metas, nuvažiuosiu su jumis.Antano. Išeis viskas 
kaip norint į gera, mano brangioji, — šnibždėjo jis, bu- 
čiuodamas ją į .galvą, nes ji puolė jam po kojų dėko- 
dama. 

— Tikras tėvas nebūtų geresnis — šaukė ji verk- 
dama. i 

— Pargrįš vyras, tai Viešpačiui Dievui padėkosit. 
O kurgi Jagusė? 

— Taigi dar prieš auštant išvažiavo į miestą su 
motina ir su vaitu. Sakė, pas notarą, senė mat žemę 
perrašo dukteriai. 

— Viską Jagnai? O sūnūs? 

— Iš piktumo, papykusi ant jų, kam nori dalintis. 
Pekla pas juos, ir nėra dienos be vaidų, o vaitas gina 
Dominikienę, jis buvo našlaičių globėjas po Dominiko 
mirties. 

— O aš maniau, kad čia iaip; nes visajp Žmonės 
snekėjo. 

— Taigi šventą teisybę sakė. Jis Jagną labai glo- 
boja, bet taip, kad man gėda smulkiai pasakoti. Senis 
dar tebegargia, o toji kaip kalė... Nekartočiau kitų kal- 
bų, bet pati užklupau juos sode, taigi... 

— Duokit man kur pailsėti, — jis nutraukė ją, kel- 
Jamasis nuo suolo. 

Ji norėjo pakloti jam Juzės lovą, bet jis meilijo 
2iti į daržinę. 

— Pinigus gerai paslėpkit,— įspėjo ją dar kartą ir 
nuėjo sau. 

Ir tik apie vidudienį vėl pasirodė, papietavo ir ren- 
gėsi eiti į kaimą, tik Hanka labai nedrąsiai atsiliepė: 

— Kad taip man, Rokai, padėtumėt altorių papuoš- 
ti... Ž 

— Teisybė, ryt Dievo Kūno. O kur jį statot? 

— Kur. ir kasmet, prieš gonkas. Petrekas beregint 
pargrįš iš girios, parveš eglių šakų ir eglučių, o Ja- 
gustynką su Juze tuoj po pietų išsiunčiau gėlių vai- 
nikams. | 

— O žvakių, liktorių ar turit? 

— Jambrožis pažadėjo atnešti iš bažnyčios anksti 
rytą. *. | 

— Kas dar statys altorius? 

— Mūsų pusėj vaitas, o anoj pusėj malūninkas, ir 
dar vienas bus priešais Ploškus. 

— Padėsiu jums, tik užsuksiu dabar pas poną Jac- 
kų ir prieš sutemstant pargrįšiu. 

— Liepkit Veronkai, kad tuoj iš ryto ateitų padėti! 

Jis linktelėjo galvą ir nuėjo stačiai į Stacho griu- 
vėsius. : 

Ponas Jackus kaip paprastai sėdėjo ant slenksčio, 
rūkė papirosą, pešiojosi barzdžiukę, vadžiojo akimis po 
įsisiūbavusius javus ir žiūrėjo įkandin paukščių. 

O priešais lūšną ir po trešnėmis jau gulėjo pora drū- 
tų eglių ir šūsnys viršūnių bei šakų. Apie jas slankio- 
jo senis Bylica, matavo kirvakočiu ar kokį stavarį ge- 
nėjo ir be paliovos murmėjo: 

— Ir tu atėjai į mūsų kiemą... taigi... matau, kad 
puiki... dėkui Dievui... beregint tave Matas plynai nu- 
tašys... į pamatinius tinki... sausa tau bus, nebijok... 

— Kalbina lyg gyvą Žžmogų,— sušnibždėjo nuste- 
bęs Rokas. 

. — Sėskit. Iš džiaugsmo jam galvoj susimaišė, kiau- 
„ras dienas tupi prie rąstų. Pasiklausykit, 

— Ir tu, vargdienėle, pavargai bestovėdama girioj, 
tai dabar pasilsėsi... žinia, niekas jau tavęs nepalies!..— 
plepėjo senis, meilės kupinomis rankomis braukyda- 
mas geltoną, sueižėjusią pušies žievę. 

Prislinko storiausią, nuverstą skersai kelio, atsitūpė 
prie drūtgalio ir, meiliai. žvelgdamas į.-geltonus, sakų 
-prisisunkusius sluoksnius, murmėjo: 

— Tokia drūta, ir vis dėlto tave įveikė! Ką? Žy- 
dai būtų tave į miestą išvežę, o dabar Viešpats Die- 
vas leido tau pas saviškius pasilikti, pas gaspadorius, 
šventus paveikslus ant tavęs pakabins, kunigas tave 
švęstu vandeniu apšlakstys, žinia... ką?.. 

Ponas Jackus tik šypsojosi iš to ir, kiek pasikal- 
bėjęs su Roku, pasikišo smuiką po pažastim ir ežio- 
mis nutraukė girių link. 

O Rokas po to pas Veronką sėdėjo, įvairių įvairu- 
mėlių klausydamasis. 

Pasaulin jau buvo beatslenkanti pavakarė, kaitra 
mmažėjo, ir nuo pievų jau pūsčiojo vėsūs dvelkimai; ir 
vėjas gerokai pūtė nuo pat pietų, net rugių laukai, 
parudavę nuo jaunų varpų, vilnijo susigumulavę ta- 
rytum vandenys, tarpais staigiai ir smarkiai siūbavo, 
sukinėjosi verpetai ir talaškavosi į kelius ir ežias, lyg 
jau turėjo išsilieti, bet. ne, daužėsi šėmais karčiais į 
žemę ir lenkėsi „Atgal tarsi piestu stojančių eržilų kai- 
menė. Vėjas iš visų pusių puldinėjo juos ir blaškė lyg 
žaisdamas, 0 jie suaudrinti vėl ūžavo rėžiais, pilni šėmų 
gūbrių, žalių užutėkių, nuraudusių juostų, ir šnarėji- 
mo, ir plazdenimų. Vieversiai skambėjo aukštybėse, 
kartais varnos būriu pratraukdavo, sverdinėdamos OIe 


lė jau buvo paraudusi, leidosi vis žemiau, ir visa žeme, 

įsisiūbavusiais laukais ir sodais, spurdančiais tarytum 
būriai pririštų paukščių, pamažėli sklaistėsi rausva be- 
sibaigiančios dienos žara. 

Rytojaus dienos šventės proga žmonės anksčiau ėjo 
iš laukų namo, moterys pynė vainikus prieš trobas, 
vaikai nešė glėbius ajerų, palei Ploškus ir malūninką 
augo šūsnys berželių ir eglučių, kurias smaigstė į žemę 
ten, kur ketino rengti altorius, kitur jau merginos puo- 
šė sienas vainikais ir kelią vietomis lygino, užpildamos 
kelduobes, kažkuri viena moteris dar velėjo prie tven- 
kinio, net kultuvė taukšėjo, ir baimingai gageno žą- 
sys. | Ę 

Rokas kaip sykis rengėsi išeiti iš Veronkos, kai tuo- 
pų alėjoje, smarkiame dulkių debesyje, sudūlavo kaž- 
kas, belekiąs raitas. Jį kiek trukdė vežimai su Stacho 
rąstais, tad norėjo laukais aplenkti. 

— Žiū! Arkliui duso privarysi, kur taip skubi! — 
šaukė jam. 

Pralenkė juos ir nukūrė į kaimą visomis išgalė- 
mis, net arkliui blužnis sužvangėjo. 

— Ė! Adomai, palauk gi! — šaukė Rokas. 

Klombukas stabtelėjo ir visa gerkle ėmė šaukti: 

— Tai nežinot, kažkėkie žmonės. užmušti guli miš- 
ke! Vajezau, visai kvapo netekau. Ganiau arklį pa- 
giry, ir jau su Gulbasiuku jojom namo, o čia palei Bo- 
rynų kryžių arklys kad šoks į šalį, net dėjausi žemėn. 
Žiūriu: koks čia velnias pabaidė arklį? O čia kadugyne 
žmonės begulį... Šaukėm juos, o jie nieko, guli kaip 
negyvi... 

— Kvėša, pasakok čia niekus! — suriko žmonės. 

— Patys pažiūrėkit: guli ten! Gulbasiukas taip pat 
matė, tik išsigandęs nulėkė į girią pas trobelninkes, 
kur sausašakes renka. Negyvi guli. 

— Vardan Dievo Tėvo ir Sūnaus, tai jok vaitui 
pIanešti. 

— Vaito dar iš miesto nėr,— tarė kažkas. 

— Tai šaltyšiui duokit žinią!.. Ties kalviu taiso kelią 
su vaikinais!..— šaukė įkandin Rokas, nes jis jau pasi- 
leido smarkiais šuoliais. 

Aišku, kad tuo pat akimirksniu pasklido po kaimą 
žinia apie nužudytuosius, kilo kupinas pasibaisėjimo 
riksmas ir prasidėjo lakstymas, o žmonės net žegnojo- 
si iš baimės. Ir kol saulė nusileido, gal pusė kaimo -iš- 
biro į kelius. Kažkas pranešė klebonui, tad jis išėjo prie- 
šais kleboniją pasiklausinėti; ten jau nemažu būriu ėjo 
žmonės, tyliai šnekučiuodamiesi, jaunesnieji pasileido 
truputį į priekį tuopų alėja, ir visi nekantriai laukė šal- 
tyšiaus, kuris nuvažiavo ten važiuotas, pasiėmęs drau- 
ge Klombą ir bernus. 

Ilgai laukė, nes tik jau gerokai sutemus jis sugrį- 
žo, bet, didžiam nustebimui, vaito arkliais ir vaito ra- 
tais. Buvo kažko piktas, smarkiai plūdosi, kapojo bota- 
gu arklius ir nė nemanė stabdyti prie žmonių pulko, 
tačiau kažkas. sugriebė arklius už apinasrių, tad turėjo 
sustoti ir tarė: | 

— Rakaliai tie vaikai, išsigalvojo nebūtus daiktus 
tyčia, dėl juoko. Jokių m B miške nebuvo, šiaip 
sau kažkokie žmonės miegojo po krūmais. Pagausiu 
Klombuką, tai parodysiu jam, kaip gąsdinti. Susitikau 
pakely su vaitu ir sugrįžtu drauge su juo. Na, mažiu- 
kai! 

— O kaip vaitas? Gal serga, kad guli kaip avinas? — 
klausinėjo kažkas, žvilgčiodamas į vežimą. 

— Miega sau, ir tiek! — šmaukštelėjo arkliams ir 
nuvažiavo jau ristele. 

— Maitos tie išdykėliai — ir išsigalvok tu man to- 
kių dalykų! 

— Tai Gulbasiuko darbas, jis pats pirmas prie vi- 
sokių šunybių! 

— Diržu juos pašventinti, tai negąsdins žmonių be 
Ieikalo!.. 

Iškalbinėjo pasipiktinę, pamažėli skirstydamiesi į 
namus. 

Dar tebestovėjo būreliai ties žarų nuraudintu tven- 
kiniu, kai pasirodė kampininkės su sunkiais našuliais 
malkų. Koziolienė ėjo pati pirmoji, net pusiau sulin- 
kusi po našta, ir pamačiusi žmones, atsišliejo našuliu 
į medį. 

— Gražiai jus šaltyšius apmovė! — tarė, vos be- 
atsikvėpdama iš nųovargio.— Užmuštų girioj nebuvo, 
teisybė, bet gal kas dar blogesnio. 

Ir kai tik susirinko daugiau žmonių, jos balso pri- 
viliotų, ji paleido liežuvį: 

— Grįžom namo pamiškės keliu pro kryžių, o čia 
Gulbasiukas lekia priešais ir šaukia išsigandęs: „(Po ka- 
dugiais kažkokie žmonės užmušti guli!“ Užmušti tai 
užmušti, manau, bet vis vien pažiūrėti ne pro šalį. Nu- 
ėjom... matom iš tolo, teisybė, guli kažkokie žmonės 
kaip negyvi... tik kojos kyšo iš po kadugių. Pilypienė 
mane timpčioja bėgti... Gželienė jau poterius arpuoja, 
ir Man šaltis nugarą šiurpina, tik aš persižegnoju, pri- 
einu arčiau... žiūriu... o čia ponas vaitas guli be kapo- 
to, o greta jo Jagusė Borynienė... ir miega sau gražiau- 
siai. Nusilakė mieste, buvo karšta, tai ir užsimanė pa- 
silsėti pavėsy ir pasimyluoti. O degtine kaip dvokė — 
baisiausiai! Nežadinom: tegu ateina liudininkai, tegu 
visas kaimas pamato kas darosi! Gėda sakyti, kaip ji 
buvo apsinuoginusi, net Pilypienė pasigailėjusi apklojo 
ją prijuoste. Tikra sodoma. Aš sena, bet tokio papik- 
tinimo dar nesi regėjusi. Šaltyšius tuoj atvažiavo ir 

ėmė kelti, tai Jagna į laukus pabėgo, o poną vaitą vaI- 
gais negalais į vežimą įkėlė, nusilakęs kaip kiaulė!.. 

— Vajezau, Lipcuose taip dar nėra buvę! — sude- 
javo viena. 

— Kad koks bernas su merga, o čia gaspadorius, 
vaikų tėvas ir vaitas! 

— O Boryna su giltine grumiasi, vandens nėra kas 
jam paduoda, o toji... . 

— Aš ją iš kaimo išjočiau! Aš ją, maitą, rykštėmis 
prieš bažnyčią nuplakčiau! — vėl ėmė rėkti Koziolie- 
nė. 

— Papiktinimas pats už save šaukia; kam čia dau- 
giau reikia? — ramino ją moterys, grąžydamos rankas. 

— O kurgi Dominikienė? 

— Tyčia ją mieste paliko, kad netrukdytų... 

— Vajezau, baisu pamanyti, kas dabar sviete da- 
rosį. 

— Toks griekas, toks papiktinimas, juk - gėda kris 
ant viso kaimo! 

— Jagna apkalbų nebijo, gatava rytoj tą pat pada- 
ryti. 

Aimanavo trobose, grąžydamos rankas, ir kur jaut- 
Iesnės Moterys — tos net jau verkė iš pasibaisėjimo 
ir pasipiktinimo, laukdamos visiėms žmonėms rūsčios 
Viešpaties Dievo bausmės. Visas kaimas drebėjo nuo 
kalbų ir aimanų. 

Tik vaikinai, susirinkę ant tilto, ėmė smulkiai klau- 
sinėti Gulbasiuką ir juoktis iš visos tos istorijos. 

— Ale ir gaidys iš to vaito, na, ha! Koks smarkuo- 
lis! — juokėsi Adomas Vachnikas. | 

— Bus jis nubaustas už tą mergišiavimą: boba jam 
čiuprą nupešios! 

— Ir bent pusę metų neprisileis. 

— Po Jagusės jam ir neskubu bus prie savos. 

— Velniai griebtų! Dėl Jagnos kiekvienas ryžtųs 
viskam... 

— Kurgi ne! Moteris kaip telyčia, kaži ar rastum 


dailesnę kokiam dvare: tik pasižiūri į Žmogų — tuoj 
Iąžuliai ima. 

— Medus ne moteris, tad ir nenuostabu, kad Anta- 
nas Boryna... š 


— Liaukitės, vyručiai! Gulbasiukas meluoja vienaip, 
Koziolienė antraip, bobos iš pavydo dar prideda, o iš 
teisybės, tai nežinia, kaip ten buvo... Ne vieną aploja, 
kad ir doriausią,— ėmė kalbėti Matas kažkokiu liūdnu 
ir didžiai susirūpinusiu balsu, 2 nebaigė, nes atsi- 
rado Gželia, vaito brolis. 

— Na, kaip? Ar Petras ėbeiiėsa? — klausinėjo kur 
smalsesni. | 

— Jis man tikras brolis, bet kas taip daro, tas nuo 
šios dienos man šuns vietoje! Ale toji maita viskuo kal- 
ta! — pratrūko jis pasiučiu. | | 

— Va neteisybė! — staiga suriko Petrekas, Bo- 
rynų bernas, smelkdamasis su kumščiais prie Gželios.— 
Kas taip loja, meluoja kaip šuo! 

Nustebo visi dėl to netikėto gynimo, o jis, grūmo- 
damas kumščiais, šaukė: Ž 

— Tik vien vaitas kaltas! Ar ji karolius jam do- 
vanojo? Ar ji į karčiamą tempė? Ar ji per kiauras 
naktis sode tykojo, ką? Gerai žinau, kaip jis vertė ją 
ir gundė! O gal ir.lašų kokių jai uždavė, kad jam ne- 
sipriešintų! 

— Apgynėjas, kad tave velniai! Nesišvaistyk taip, 
ba kelnių diržiuką pamesi! 

— Kai sužinos, kad ją gini, gal tau algos pridės. 

— Arba kokias kelnes po Motiejaus galvos paau- 
kos! 

Net leipo juokais ir smarkiai tyčiojosi. 

— Vyras negali jos užstoti nei kas kitas, tai aš ją 
ginsiu... Ginsiu, po velnių, ir tegu tik išgirsiu blogą Žo- 
dį — kumščio nepasigailėsiu... Lojikai, rupūžės, jeigu 
taip nutiktų kurio seseriai ar bobai, tuoj užčiauptų 
žiaunas! 

— Užčiaupk tu. žiaunas, bernapalaiki! Ne tavo da- 


lykas, žiūrėk savo arklių uodegų! — sugriaudė ant jo 
Stachas Ploška. 

— Ir žiūrėk, kad pirma ko nesusigriebtum! — pri- 
dūrė Vachnikas. 2. 

— O nuo gaspadorių traukis, utėliau tu! — prime- 


tė dar kažkuris, visiems jau besiskirstant. 

— (Gaspadoriai' nususę, mat ponai, maitos! Aš tar- 
nauju, bet slapčiomis puspūrių nevelku pas žydą ir nie- 
ko iš kamaros neišnešiau! Dar manęs nepažįsti! — šau- 
kė jis įkandin skubiai einančių, mat jiems pasidarė ne- 
smagu, tad jau nebeatsiliepdami į jo riksmus, išsiskirstė 
po trobas. | | 

Jau ir vakaras užstojo, tik kažkoks vėjuotas ir nuo- 
'stabiai giedras: saulė seniai jau buvo nusileidusi, o 
danguje dar tebesidraikė platūs užutėkiai kruvinų ža-- 
rų, tarytum išknaisiotų skruzdėlynų, ir pamažėli rinkosi 
didžiuliai debesys. Kažkokia nerimastis sklaistėsi virš 
aukščiausi 'medžiai švaistėsi viršūnėmis, krykštaudami 
traukė kažkokie neįžiūrimi paukščiai, žąsys taip pat 
nežinia ko gageno, o šunes lojo it pasiutę, išbėgdami net 
į laukus. Ir trobose buvo panašiai, nes pavakarienia- 
vus niekas nepasiliko viduje ir nebesėdinėjo ant slenks- 
čių kaip paprastai: visi ėjo pas kaimynus, būriavosi 
tarputvoriuose ir tyliai šnekučiavosi. 

Kaimas buvo lyg išmiręs. Nebesklido nei juokas, 
nei dainos, kaip kad paprastai šiltais vakarais. Visi 

šnekučiavosi pašnibždomis, saugodamiesi vaikų ir mer- 
ginų, ir visus aprėpė vienoks pasipiktinimas ar pasibai- 
sėjimas. 

„Pas Hanką taip pat susirinko priebuty keletas kū- 
mų; atlėkė jos pagailestauti ir ko naujo apie Jagną 
sužinoti. Kalbėjo iš visų pusių, bet Hanka liūdnai atsa- 
kė: 

— Gėda tai ir Viešpaties rūstinimas, bet ir didelė 
nelaimė. ba 

— Žinia, o ryt visa parapija sužinos: 

— Ir tuoj pasakys, kad kas blogiausia, tai būtinai 
Lipcuose atsitinka. 

— Ir ant visų Lipcų moterų gėda kris. | 

— Mat visos tokios šventos, kad tegu tik kas vers- 
tų, tai taip pat padarytų! — pasityčiojo Jagustynka. 

— Nutilk, ne metas juokauti! — išdidžiai sudraudė 
ją Hanka ir daugiau nė žodžio nebeatsiliepė. 

Dar ją smaugė gėda, bet pyktis ant Jagnos, kuris 
ją buvo pagavęs, dabar kažkur pradingo, tad kai tik 
kūmos išsiskirstė ji užsuko į antrąjį galą, lyg pas Mo- 
tiejų, tačiau pamačiusi Jagusę miegančią su drabu- 
žiais, uždarė duris ir apgraibom rūpestingai ją nuren- 
gė. 

— Neduok Dieve tokios dalios! — galvojo ji paskui 
su nuostabiu gailesčiu ir dar tą patį vakarą porą kar- 
tų buvo užėjusi jos pažiūrėti. 

Jagustynka, matyti, suvokė kažką, nes pasakė lyg“ 
netyčia: : 

— Ir Jagna ne be kaltės, bet vaitas kalčiausias. . 

— Teisybė, ir jam turėtų užmokėti už viską, jam! — 
Hanka. teigė taip nirtulingai, kad Petrekas dėkingai pa- 
žvelgė į ją. 


319 


Ir gerai jiedvi pataikė, nes ligi vėlybos nakties se- 
nis Ploška ir Koziolai lakstė po kaimą, kiršindami žmo- 
nes prieš vaitą. Ploška net į trobas užeidavo ir lyg 
juokais kalbėjo: 

— Nusisekė mums vaitas, visoj apskrijy nerasi šau- 
nesnio! s 
Tačiau kadangi nelabai kas jam pritarė, tad jis nu- 
traukė į smuklę. Ten jau buvo keletas smulkesniųjų 
ūkininkų; jis pastatė degtinės sykį ir antrą ir, jiems 
įkaušus, ėmė dėstyti savo: 

— Vaitas gražiai mums suPas? Ką? 

— Ne naujiena jam! — atsargiai metė Kobus. 

— Turiu apie jį savo nuomonę ir nepleptelsiu, iš- 
laikysiu! — murmėjo šiek "tiek įgėręs Sikora, sunkiai 
atsirėmęs į šinkoriaus stalą. 

— Turėk sau kad ir ką kitą dantyse: BiEias neplė- 
šia iš tavęs! — pratrūko Ploška ir jau tyliai ėmė kiršin- 
ti prieš vaitą tarydamas, kokį'blogą pavyzdį žmonėms 
jis Iodąs, kokia gėda per jį ir dar visokie kiti dalykai 
darosi. 

— Turiu ir apie tave savo nuomonę, tik tau nepa- 
sakysiu,— vėl sumurmėjo Sikora. 

— Nuversti jį nuo valdžios, — vienintelė išeitis, be- 


regint jam mandrumas išdulkės| — kalbėjo statydamas 
naują kvortą— Iškėlėm jį į vaitus, tai galim ir nu- 
versti! Ką jis šiandien padarė — gėda visam kaimui, 


bet jis yra ir blogiau padaręs: su ponu visad vieną dū- 
dą pūtė, valsčiui žalą darydamas, mokyklą nori Lip- 
Cuose statyti, ir vokiečius į Podlesę jis, sako, ponui 
papiršęs. Ogi ulioja nuolat; geria, naują tvartą pasista- 
tė, arklį prisipirko, mėsą kas savaitę valgo ir arbatą ge- 
ria — o už kieno pinigus? Ką? Žinia, kad ne Už savo, 
tik už valsčiaus... 

— Aš taip manau, kad vaitas kiaulė, bet ir tu no- 
rėtum įkišti savo knyslę į lovį! — nutraukė jį Sikoros 
murmėjimas. 

— Nusilakė ir plepa nei šį, nei tą. 

— O aš vis tiek manau, kad tavęs vaitu neišrink- 
sim! . 

Atsitraukė nuo jo šiek tiek ir ilgai naktį tarėsi. 

O rytojaus dieną dar garsiau ėmė kalbėti apie visą 
tą istoriją, nes Klebonas uždraudė statyti ties vaito so- 
dyba altorių, kaip kasmęt kad būdavo. Aišku, jis vis- 
ką jau buvo sužinojęs ir tuojau pat anksti rytą liepė 
pašaukti Dominikienę, kuri tik vidurnaktį pargrįžo, ir 
taip įpyko, kad vargoninką išplūdo, o Jambrožį kandik- 
liu pašventino. 

Ši Dievo Kūno diena atėjo tokia, kaip ir ankstesnės, 
didžiai giedra, tik keistai tvanki ir rami; nė mažiau- 
siais dvelktelėjimais nepūsčiojo, saulė tik patekėjusi 
ėmė negailestingai šutinti, įkaitusiame ore alpo nuvytę 
lapai ir bejėgiškai linko javai, smėlys degino kojas 
lyg Žarijos, o iš sienų tekėjo kaitros ištirpdyti gyvasa- 
kiai. 

Parodė dosnumą Viešpats Dievas ir šutino vis smar- 
kiau, tačiau žmonės kaip ir nieko nepaisė, nes jau nuo 
pat aušros kaime kilo sąjūdis ir smarki maišatis: ren- 
gėsi bažnyčion, o merginos, kurios turėjo nešti altorė- 
lius ir barstyti gėles po klebono kojų per procesiją, la- 
kstė it akis išdegusios vienos pas kitas apdarėlių tai- 
kytis ir šukuotis ir visokių įstabių naujienų pasakotis; 
o vyresnieji galvotrūkčiais taisė altorius: statė pas ma- 
lūninkus, priešais kleboniją, vietoj vaito, ir priešais 
Borynus, tad Hanka su namiškiais jau nuo pat brėkš- 
mos stojo Rokui pagalbon. 

Ir jie baigė beveik patys pirmieji, o taip dailiai iš- 
puošė, net žmonės stebėjosi, sakė, kad kur kas gražes- 
nis negu Malūninko. 

Ir teisybę sakė: priešais gonkas išaugo tarytum ko- 
plytėlė, iš beržo šakų nupinta, žalumynais išdabinta; 
išklojo ją visą vilnonais, net akys raibo nuo spalvų, o 
viduryje, ant paaukštinimo, išaugo altorius, užtiestas 
baltutėle, plona marška ir nustatytas žvakėmis ir gėlių 
puodais, kuriuos Juzė aplipdė auksinio popieriaus kaI- 
piniais. 

Viršum altoriaus kabojo didelis Švenčiausios Pa- 
nelės paveikslas, o šalimais pakabino kitus, mažesnius, 
kiek tik tilpo. O dėl dar didesnio dailumo ties pačiu 
altorium įkėlė narvelį su juodu strazdu, kurį atnešė 
Nastė, paukštis krykštavo saviškai, o Vitekas tyliai švil- 
paudamas jam pritarė. 

O visi tarputvoriai nuo pat kelio buvo nusodinti 
eglutėmis pakaitom su berželiais, storai nubarstyti smė- 
liu ir primėtyti ajerų. 

Juzė glėbiais nešiojo varpelius, čiobrelius ir lauko 
žirnelius ir tomis gėlėmis dabino koplytėlės sienas; api- 
pynė jomis taip pat ir žvakides, paveikslus ir ką tik 
buvo galima, net žemę prieš altorių žiedais nubarstė, 
nė trobos neaplenkė, nes visos jos sienos ir langai 
dingo po žalumynais, o į stogo kraštą prikaišiojo meldų. 

Prie darbo prisidėjo visi, išskyrus vieną Jagusę, ku- 
Ii anksti rytą išsivogusi iš trobos, daugiau jau nebe- 
pasirodė. 

Kad ir pirmieji jie baigė darbą, tačiau saulė jau ki- 
lo viršum kaimo ir vis daugiau dardėjo vežimų, važiuo- 
jančių iš kitų sodžių. 

Tad skubiai ėmė rengtis bažnyčion. 

Vienas tik Vitekas pasiliko sargyboje tarputvoriuose, 
nes visa kirbinė vaikų veržėsi žiūrėti altoriaus ir švil- 

pauti, tad Vitekas vaikė juos žaba ir, negalėdamas įvei- 
kti, užsiundė ant jų savo gandrą, kuris, matyti, išmo- 
kytas, tykodamas slankiojo ir grasė, taikydamasis aštriu 
snapu į basas kojas, vaikai kaskart net rėkdami iš- 
lakstydavo. 

Kaip tik ir varpelis suskambo, visiems namiškiams 
išėjus. Juzė bėgo pirma, visa baltai apsitaisiusi, apsi- 
avusi kurpaites, suraišiotas raudonais kaspinėliais, ran- 
koj laikydama maldaknygę. 

— Kaip atrodau tau, Vitek? Ką? — klausinėjo, su- 
kiodamasi prieš jį ant kulnies. 

— Puikiai, kaip balta žąselė! — atsakė jis su nuo- 
staba. 

— Tiek tu ir supranti, kiek tavo gandras. Hanka 
pasakė, kad nė viena kaime nebus taip pasišvietusi,— 
plepėjo, pasitampydama kiek trumpus drabužėlius. 

— Žiū!.. O keliai tau žaibuoja pro sijoną, kaip žą- 
sies kinkos iš po plunksnų. 

— Kvailas tu! Lapai į uodegą pasižiūrėk! Beje, 
gandrą paslėpk: klebonas ateis su procesija, dar pama- 
tys jį ir pažins, — įspėjo ji tyliau. 

— Teisybė, kad daili ir pasišvietusi, o ir gaspadinė 
taipgi pučiasi kaip kalakutas! — šnibždėjo jis žvelg- 
damas įkandin į kelią, tačiau atsiminęs įspėjimą, nu- 
dūmė gandrą į bulvių duobę, o apsaugai nuo vaikų liepė 
Lapai budėti prie altoriaus, tuo tarpu pats nulėkė pas 
Motiejų, kuris kaip ir kasdien gulėjo sode. 

Kaimas jau visiškai nutilo, visi vežimai buvo prava- 
žiavę ir žmonės praėję, keliai ištuštėjo, tik tarputvoriuo- 
se žaidė vaikai, atokaitoje drybsojo šunes ir kregždės 
šmaikščiojo viršum tvenkinio įkaitusiame ore, o baž- 
nyčioje tuoj paskambinus prasidėjo pamaldos; klebo- 
nas išėjo sumos, ir vargonai griežė, o, matyti, po pa- 
mokslo suskambo visi varpai, ir žmonės suūžė tokiu 

giedojimu, kad net karveliai pakilo nuo stogo, žmonės 
ėmė virsti pro didžiąsias duris, o viršum jų ėjo palin- 
kusios vėliavos, žėrį žiburiai ir paveikslai, nešami baltai 
apsitaisiusių Merginų, iškilo raudonas baldakimas, 0 po 
juo su aukso monstrancija rankose pamažėli leidosi 
laiptais klebonas. | 

Ir kai žmonės jau šiaip taip susirikiavo į procesi- 
ją, sudarę spūstyje ilgą gatvę, apkraštuotą liepsnojan- 
čiomis žvakėmis, klebonas vėl užtraukė: 


Aš prie tavo durų, pone!.. 


O visa minia sugriaudė jam atsakymą vienu didžiu, 
dangų siekiančiu balsu: 


Laukiu iš tavęs malonių... 


Ir giedodami pajudėjo, spausdamiesi šventoriaus tar- 
puvartėje ir stumdydamiesi, nes buvo privažiavę ŽžŽmo- 
nių baisybė, visa parapija suplaukė ir net visi dvarai, 
ponai vedė kleboną ir dar palydoj ėjo iš šalių su Žva- 
kėmis, o baldakimą nešė ūkininkai, tik lyg tyčia, lip- 
ciečių apmaudui, vien svetimi, iš kitų sodžių. 

Visa procesija išvirto iš šventoriaus pauksmės į aikš- 
tę, net išbalusią ir kunkuliuojančią nuo kaitros, saulė 
siūbtelėjo į akis, tarsi gyva ugnimi degindama, tad jau 
pamažėli žengė, varpams skambinant, giedodami, kve- 
piančių smilkytuvo dūmų apsupti, gumuluose dulkių, 
kurios beregint pakilo, tarp šviesų ir žiedų, po klebono 
kojų barstomų... 

Nutraukė prie pirmojo po dešine altoriaus, prie 
Borynų; kelias tučtuojau užsikimšo, net tvoros traš- 
kėjo ir ne vienas Žmogus nudribo į tvenkinį nuo aukš- 
to kranto, ir pakelės medžiai virpėjo nuo spūsties. Grū- 
dosi sunkia, įsigiedojusia galvų spūstimi, tarytum kokia 
spalvamainė upė, o pačiu viduriu lyg laivas bangose 


324 


plaukė raudonas baldakimas, siūbavo vėliavos, šventi 
paveikslai ir šventos statulos, visos išdabintos tiuliais 
ir žiedais. 

Veržėsi didžia minia, galva prie galvos, vos jau 
bekvėpuodami iš karščio ir spūsties, bet giedodami 
iš visos širdies, visa galia, visomis gerklėmis, jog atro- 
dė, kad drauge su jais visas pasaulis gieda Viešpaties 
garbei — kad tos iškilios liepos, tie juodi alksniai, tie 
įsižėrėję saulėje vandenys, tie šmaikštūs berželiai, tie 
žemi sodai ir žali laukai, ir akimi neaprėpiami toliai, 
ir pirkios, ir visa, kas tik buvo, prisideda širdingu, 
džiaugsmo pritvinusiu pritarimu, ir galinga giesmė lie- 
josi karštame ore susigumulavusi griaudimu ir kilo į 
blankų dangų, į saulę. į 

Net lapai virpėjo nuo balsų, ir paskutinieji žiedai 
byrėjo iš medžių. 

Prieš Borynus kunigas paskaitė pirmąją evangeli- 
ją ir, truputį pasilsėjęs, nuvedė žmones prie malūnin- 
ko altoriaus. 

Kaitra vis didėjo, nebeįmanoma buvo ištverti, dul- 
kės užkimšo gerkles, saulė išblyško ir giedru dangu- 
mi ėmė driektis balzgani, ilgi ruožai, o įkaitęs oras 
virpėjo ir raibuliavo akyse kaip verdąs vanduo — 
kaupėsi audra. 

Jau geroką valandą truko eisena, ir nors žmonės 
pailso nuo kaitros ir pats klebonas buvo sukaitęs ir 
išraudęs kaip burokas, bet pamažėli, oriai apvaikščio- 
jo visus altorius, prie kiekvieno klausydamiesi evan- 
gelijos ir giedodami vis naujas giesmes. 

O tarpais, kai pailsusi Minia nutildavo ir vien ko- 
"jos trepsėdavo, toje staigioje tyloje būdavo girdėti 
vieversiai čvirenant laukuose, kažkur nirtingai kukavo 

gegutė, ir kregždės krykštavo po šiaudiniais stogais, 
o varpai bambino be atlydžio; gaudė iš tolo pratisu, 
stipriu ir karštu balsu. 

Ir nors Minia vėl giedojo, nors vyrai nesigailėjo 
gerklių, moterys plėšėsi plonučiuke gaida, vaikai Cy- 
pavo saviškai, ir skambėjo mažučiai varpeliai, ir nuo sun- 
kaus trepsėjimo dundėjo perdžiūvusi žemė, — bet vaI- 
pų balsai kilo viršum visko, giedojo grynai ir aukštai, 
giedojo dangų siekiančiu, kažkokiu auksinių, giliu bal- 
su, pergautu džiaugsmo ir linksmybės, ir taip smarkiai 
ir garsiai, tarytum kalė kas kūjais į saulę, jog visas 
pasaulis, atrodė, siūbuoja ir skamba. 

O baigus prie altorių, dar ilgai truko pamaldos baž- 
nyčioje, ilgai ūžė vargonai ir sklido giesmės. 

Ir tik spėjo išsipilti priešais bažnyčią truputį at- 
vėsti po medžiais, kokį skatiką išmesti ubagams ir išsi- 
kalbėti su pažįstamais,— jau staiga sutemo, sudundėjo 
tolimas griausmas, ir sausas, deginąs vėjas taip ėmė 
sukti, jog medžiai susiūbavo ir nuo kelių pakilo dul- 
kės. 

Artimesnių sodžių žmonės galvotrūkčiais puolė bėg- 
ti namo. 

Tačiau iš pradžių tik smulkus lietelis pašlakstė, re- 
tas ir Karštas, pasidarė dar šutriau ir dar tvankiau, o 
saulė kepino negailestingiau, ir varlės kurkė tyliau, 
mieguisčiau, tik kažkaip aptemo, toliai prigeso, vėl 
suūžė griaustiniai, ir pamėlusiuose rytuose ėmė žyb- 
čioti blyškūs, trumpi žaibai. 

Audra ritosi iš rytų pusės, lyg pjautuvu traukė 
sunkios, tamsiai mėlynos debesų marškos, kupinos lie- 
taus ar krušos, vėjas gūsiais veržėsi į priekį, švilpčio- 
damas medžių viršūnėmis ir draskydamas javus, pau- 
kščiai rėkdami bėgo į pastoges, net šunes kūrė į tro- 

bas, galvijai rūko iš laukų, o keliais jau sūkuriavosi 
dulkių stulpai ir griausmas sklido vis arčiau. 

Ir nė dviejų poterių nebūtum sukalbėjęs, o jau sau- 
lė ėmė skęsti rudose, bjauriose miglose ir švysčiojo 
lyg pro perdegusį stiklą; griaustiniai sudundėjo jau 
viršum kaimo, ir smogė tokia vėtra, kad nuostabu, kaip 
medžių Nneišrovė, bet šakas ir šiaudus nuo stogų nusi- 
nešė į platųjį pasaulį; pirmąsyk trinktelėjo kažkur į 
girias, visas dangus vienu akimoju pamėlo tarsi kepe- 
nys, saulė užgeso, sustaugė vėtros, ir perkūnai ėmė tran- 
kytis vienas paskui kitą, griausmai sudrebino žemę, 
ir žaibų liepsnos skrodė debesuotą dangų, žybčiojimais 
grauždamos akis. 

Namai virpėjo nuo dundesio, ir visi gyviai prisi- 
gūžė iš baimės. 

Laimė, audra persirito šalimais, perkūnai trankėsi 
kažkur toli, vėtra pralėkė, nepridariusi eibių, dangus 
jau ėmė giedrytis, bet prieš mišparus prakiuro sodriai 
lyti, ir pasikėlė toks viesulas, kad tuo akimoju paguldė 
javus, upė užgilo, o iš visų griovių, lauko paribių ir 
vagų ritosi putotas vanduo. 

Tik pačiu priešvakariu nurimo, lietus liovėsi, ir prieš 
laidą iš debesų išniro raudonas, spindulingas saulės 
rutulys... 

Lipcai vėl atgijo, žmonės ėmė atidarinėti duris, slink- 
ti laukan ir su malonumu alsuoti atvėsusiu oru; vis- 
kas po lietaus kvepėjo, o labiausiai jauni beržai ir mė- 
tos darželiuose; atmirkusi žemė tarsi įsidegė saulėje; 
žaravo valkos keliuose, spindėjo lapai ir žolės, degė 
vandenys ir džiaugsmingai čiurlendami liejosi į tven- 
kinį. 

Lengvutis vėjelis braukiojo palinkusius javus, ir 
linksmas, stiprus gaivumas dvelkė iš girių bei smelkė- 
si į sielas, vaikai rėkaudami braidžiojo grioviais ir val- 

komis, paukščiai čireno tankmėse, šunes lojo, klebono 
patarškos rėkė ant tvorų, o visi tarputvoriai, keliai, 
pirkios ir sodybos suskambo šūksmais ir kalbomis, o 
ten, kažkur palei malūną, kažkuri mergina net dainelę 
užtraukė: 
Greit lietutis pradės lyt, pradės lyt, pradės lyt — 
Įsileisk mane, Maryt, oi Maryt, oi Maryt!.. 
O iš lauko, drauge su pargenamų kaimenių bliovi- 
mu, plėšėsi rėksmingos, greitos piemenų dainelės: 
Tu Zadėjai — mane vesi, 
Kai tiktai rugius suveši; 
O suvežęs vasarojų — 
Tu kai; koks šunelis loji — 
Oi dana, da dana!.. 

Tad ir ėmė skirstytis vežimai žmonių, kurie buvo pa- 
silikę laukti audros praeinant, tačiau nemaža ūkininkų 
iš gretimų kaimų viešėjo pas lipciečius; tie, kur taip 
geraširdiškai buvo suvažiavę anuomet padėti mote- 
rims. Turtingieji vaišino juos namuose, negailėdami val- 
gių nei gėrimų, o vargingesnieji nusivedė savo gera- 
darius vaišių pas žydą, nes visuomet krūvoj drąsiau 
ir karčiamoj linksmiau. | 

Vaikinai atsigabeno muziką, tad jau nuo pačių miš- 
parų iš karčiamos sklido smuikų dejonės, bosų dundė- 
jimas ir tarškąs būgnelių urzgesys. 

O ir kitų kaimiečių daug traukė į pasilinksminimą, 
nes jau tiek laiko, nuo pačių Užgavėnių, nebuvo susi- 
rIinkę jokios pramogos. 

Žmonių suėjo daugybė, pritrūko vietų, tad nemaža 
jų turėjo tenkintis, sėdėdami ant rąstų palei karčia- 
mą, bet kad oras buvo puikus ir danguje švietė aukso 
žaros, tai daug kas įsitaisė pasieny, šūkaudami žydui, 
kad atneštų jiems gėrimų. 

Kone vieno jaunimo karčiama prisigrūdo ir tuoj 
iš pat pradžių ėmė pilti obereką, kad net sienos ir si- 
jos stenėjo, o šokiams pirmavo — vis tuo stebėjosi — 
Dominikienės Simas su Naste. Veltui jaunesnysis, And- 
rius, timpčiojo jį, tyliai maldaudamas, bet nieko ne- 
įveikė, nes bernas smarkiai įsismagino ir nenorėjo klau- 
syti; gėrė degtinę ir Nastę su savo bičiuliais vertė ger- 
ti, o muzikai sugriežus, vis mėtė muzikantams grive- 
nas, globstinėjo Nastę ir iš visos gerklės rėkavo: 

— Tik smarkiai, vyručiai, iš peties, mūsiškai! 

Ir švaistėsi po trobą, nelyginant įsidūkęs kumelys, 
smarkiai šūkaudamas ir ugningai trankydamasis kulni- 
mis. 

— Virkščias, bestija, iškratys iš batų! — šnibždėjo 
Jambrožis, godžiai krutindamas ryklę į greta gerian- 
čius.— O trankosi kojomis kaip spragilais: dar suby- 
rės jam! — pridūrė garsiau artyn prisislinkdamas. 

— Tik žiūrėkit kad patys ko nepamestumėt,— 
murmtelėjo Matas, stovįs su savo bičiuliais. 

— Šnapso išgerčiau su jumis taikos dėlei, — juok- 

damasis tarė Jambrožis. 

— Še, tik stiklo nesuteršk, girtuokli! — padavė jam 
pilną stikliuką ir nusigręžė nuo jo, nes Gželia, vaito 
brolis, ėmė jiems kažką tyliai šnekėti, tad atsirėmė į 
smuklininko stalą ir atidžiai klausėsi, nepaisydami nei 
šokių, nei priešais juos pastatytos degtinės. Jie buvo 
susirinkę šeši, vsi pirmutiniai sodžiuje vyrukai, visi 
kilmingi ūkininkų sūnūs; tarėsi skubiai, bet kad kilo 
vis smarkesnis riksmas ir spūstis, tai persikėlė į žydo 
kambarį, nes alkierių buvo užėmę gaspadoriai su savo 
svečiais. 

Kambarys buvo ankštas, užkimštas sujauktais pa- 
talais, kuriuose miegojo žydžiukai, tad jie vos betilpo 

prie stalo. Viena taukinė rūko žalvarinėj žvakidėj, 
kabančioj palubėje. Gželia paleido butelį eilėn; išgė- 
rė sykį ir antrą, tačiau kažkodėl niekas neprašneko, ko 
buvo čia suėję; net Matas sviedė su patyčia: 

— Pradėk, Gželia, ko gi čia tupit kaip varnos lie- 
tuje! 

Nespėjo Gželia pradėti, kai įėjo kalvis ir ėmė svei- 
kintis, dairydamasis kur atsisėsti. 

„ — Paišius, rupūžė, visad išdygsta ten, kur jo nie- 
kas nesėjo! — pratrūko Matas.— Tavo sveikaton, My- 
kolai! — pridūrė beregint, tvardydamas pyktį. 

Kalvis išgėrė ir, taisydamas miną, tarytum juokau- 
damas, atsiliepė: 

— Nesmalsus aš svetimų paslapčių. ir, matau, čia 
nereikalingas... 

— Tai jau! Gerai jum su vokiečiais penktadieniais 
lašinius su kava bubyti, tai dar geriau bus šiandie, 
šventą dieną... 

—  Kalbi, Ploška, kaži ką, kaip girtas...— murmte- 
lėjo. 

— Kalbu, kas žinoma — kasdien su jais bandžiauji. 

— Kas man darbo duoda, tam ir dirbu, nesirenku. 

— Darbo! Tu kitką su jais apdirbinėji. — tyliau ta- 
rė Vachnikas. 

— Kaip ir su ponu mūsų girią apdirbai,— rūsčiai 
pridūrė Pričkus. 

— Taip man atrodo, kad į teismą pakliuvau... žiū! 
Kad ir žino viską. 

— Palikit jį ramybėj, jis daro savo be mūsų, tai ir 
mes imkimės savo be jo,— pasakė Gželia, aštriai žvelg- 
damas į jo išsilaksčiusias žlibes. 

— Jeigu jus pamatytų pro langą stražnikas, pama- 
nytų, kad tariatės prieš ką! — lyg tyčiojosi, bet iš pyk- 
čio jam drebėjo lūpos. 

— Gal ir taip, tik ne prieš tave: tu per mažas po- 
nas, Mykolai. 

Jis užsismaukė kepurę ir išėjo, trenkęs durimis. 

— Užuodė kažką ir atlėkė šnipinėti. 

— Dar klausysis, ko gero, po langu. 

— Išgirs ką apie save, tai jam praeis noras. 

— Nurimkit gi, vyručiai! — iškilmingai pradėjo 
Gželia.— Jau esu jums sakęs, kad Podlesė vokiečiams 
dar neparduota, tik vis tiek bet kurią dieną jau gali 
važiuoti pas notarą, net ir sakė, kad kitą ketvirtadienį. 

— Taigi žinom, ir reikia kaip nors tam už akių 
užbėgti — nekantriai sušuko Matas. 

— Patark, Gželia: iš knygos moki, laikraštį skai- 
tai — tau vis lengviau. 

— O kai vokiečiai jau nupirks ir apsigyvens už 
ežios, tai bus kaip Gurkuose: stačiai oro kvėpuoti pri- 
trūks Lipcuose, ir visi mes ubagais eisim arba į Ame- 
riką. 

— Tėvai tik pakaušius krapštosi, dūsauja, o pagel- 
bėt nepagelbsti. 

— Ir ūkių mums neužleidžia! — sviedė vienas po 
"kito. 

— Didelio čia daikto — vokiečiai! Gyveno jie ir 
Liškuose, o mūsiškiai išpirko jų žemes visų ligi vieno, 
o kad Gurkuose buvo kitaip, patys žmonės kalti: gėrė, 
nuolat bylinėjosi, tai ir išsibylinėjo sau terbas. 

— Tai ir iš Podlesės galim išpirkti ir išvyti! — šau- 
kė Andrius Boryna, Antano pusbrolis. 

— Lengva pasakyti: dabar nėra už ką pirkti, nors 
po šešiasdešimt rublių margą parduoda, o paskui iš 
kur imsi po kokį tūkstantį auksinų už tą patį?.. 

— Kad tėvai paskirtų kiekvienam kas priklauso, 
tai veikiau išeitį rastume. 

— Tai žinia, aišku! Tuoj žinočiau, ką daryti! — 
ėmė šaukti. 

— Oi jūs kvailiai, kvailiai! Juk seniai iš viso ūkio 
vos beišminta, o jūs pasidaliję norit pinigų pelnyti! — 
nutraukė juos Gželia. 
 Nutilo staiga, nes iš tikrųjų jis tokią teisybę pasa- 
kė, lyg su buože trenkė į pakaušį. 

— Visa bėda ne todėl, kad tėvai nenori užleisti 
jums ūkių,— kalbėjo jis toliau,— o todėl, kad Lipcai 
mažai žemės beturi, kad žmonių vis daugėja, nes ko se- 
nelių laikais užtekdavo trims, dabar reikia dalyti de- 
šimčiai. 

— Šventa teisybė! Aišku, kad taip! Aišku! — šni- 
bždėjo susirūpinę. 

— Na, tai reikia nupirkti Podlesę ir pasidalyti! — 
išsišoko vienas. 

— Pirktumeis ir dvarą, jei pinigų būt kamaroj! — 
murmtelėjo Matas. 

— Tik palaukit, gal ir čia rasis kokia išeitis. 

Matas staiga pašoko, trenkė kumščiu į stalą ir su- 
šuko: 

— Ogi laukit sau ir darykit ką tik tinkami, man 
jau gana, ir kai papyksiu, tai paliksiu kaimą ir eisiu į 
miestą, ten Žmonės geriau gyvena. 

— Tavo valia, bet kiti turi čia pasilikti ir kaip nors 
verstis. 

— O kad jau nebegaliu ištverti, net velniai mane 
griebia: visur ankšta, kad nuostabu, kaip trobos nesu- 
griūna, tiek jose gyvena, vargas net cypia, O čia ša- 
limais tįso dyka žemė ir prašyte prašosi imama... bet 
neįkąsi, nors ir badu stiptum, nėr už ką jos nupirkti ir 
pasiskolinti nėr iš ko. Kad velniai kur griebtų tokį su- 
tvarkymą! Ė 


332 


Gželia papasakojo, kaip yra kitur, kitose šalyse. 

Klausėsi giliai dūsaudami, o Matas jį nutraukė: 

— Kas mum iš to, kad kitiems gera! Parodyk alka- 
nam pilną dubenį ir paslėpk, tegu prisiryja vien iš pa- 
žiūrėjimo! Gerai jiems: kitur yra globa žmonėms, ne 
taip kaip pas mus, kur kiekvienas žmogus auga sau 
lyg kiaulgrūšė grynam lauke, ir niekam neskauda, ar 
užaugs, ar suskurs... kad tik mokesčius mokėtų, į Ie- 
krutus eitų ir valdžiai nesipriešintų! Ligi gyvo kaulo 
įgriso toks gyvenimas ir vemti verčia... 

Gželia, kantriai išklausęs, vėl pradėjo savo: 

— Tik vienas tėra būdas, kad Podlesė būtų mūsų. 

Visi prislinko dar arčiau, kad nė žodelio nepraleis- 
tų, tik staiga karčiamą sudrebino toks riksmas, net stik- 
liai suskambo ir muzika nustojo griežusi. Nulėkė vienas 
pasižvalgyti ir paskui juokdamasis pasakojo, kas įvy- 
ko: tai Dominikienė pakėlusi tokį pragarą, mat atlėkė 
sūnų su vėzdu, norėjo juos mušti ir jėga namo varytis, 
bet jie pasipriešino, motiną iš karčiamos išvijo, o da- 
bar Simas pradėjo gerti negyvai, o Andrius, girtas kaip 
pėdas, bliauna kamine. 

Nebeklausinėjo daugiau, nes Gželia ėmė dėstyti 
savo būdą, kuris buvo toks: su ponu susitaikyti ir vie- 
toj Margo girios pareikalauti keturių margų lauko Po- 
dlesėj. 

Kiti didžiai nustebo ir baisiai apsidžiaugė tokiu ga- 
limumu, o Gželia dar pasakojo, kad taip padaręs vie- 
nas kaimas apie Plocką; apie tai jis skaitęs laikrašty. 

— Puiku, vyrai! Žyde, degtinės! — sušuko Ploška 
pro duris. 

— Už tris margus girios mums išpultų lygiai dvy- 
lika lauko! 

— O mums dešimt — visas gyvenimas! 

— Ir kad dar duotų šiek tiek krūmų kurui. 

— O už ganiavas galėtų duoti nors po margą pie- 
vos. 

— Ir šiek tiek rąstų troboms pasistatyti! — šaukė 
vieni per kitus. 

— Dar truputį, ir užsimanysit, kad jums duotų po 
arklį su vežimu ir po karvę, ką? — šaipėsi Matas. 

— Tylėkit gil.. Dabar reikia įkalbinėti, kad susi- 
rinktų gaspadoriai, kad nueitų pas poną ir išdėstytų 
ko nori, gal ir sutiks. 

Matas jį nutraukė: 

— Kai nebus peilio po kaklu, tai ir nesutiks: jam 
tučtuojau reikia pinigų, ir vokiečiai jų duos jam nors 
ir rytoj, kad tik sutiktų... O kol mūsiškiai pasikrapštys 
pakaušius, kol susitars, kol sutiks vienaip daryti, kol 
pertemps į savo pusę bobas, praeis keli mėnesiai, ponas 
parduos žemę ir užpakalį atstatys: turės su kuo lauk- 
ti, kaip išeis byla dėl girios. Gželios būdas protingas, 
tik, man taip regis, reikia jį iš kito galo pradėti. 

— Tai sakyk, Matai, patark! 

— Ne kalbėti, ne tartis čia reikia, O padaryti 
taip pat, kaip su giria. 

— Kartais taip galima, o kartais ne! — murmtelėjo 
Gželia. 

— O aš tau sakau, kad galima, truputį kitoniškai, 
bet galima... Pas vokiečius nueiti visu pulku ir ramiai 
jiems pasakyti, kad nedrįstų pirkti Podlesės... 

— O jie tokie kvaili, kad beregint mūs išsigąs ir 
paklausys! 

— Užtat jiem reikia pasakyti, kad jeigu nepaklau- 
sys ir nupirks, tai neleisim jiems sėti, neleisim trobų 
statytis, neleisim nė žingsnio išeiti į laukus. Pamaty- 
sit, ar neišsigąs! Išrūkysim juos kaip lapes iš urvo. 

— Žinia, mat jie pagalbos neras!.. Kaip Dievą my- 
liu, už tuos grasymus mus ir vėl sukiš į kalėjimą! — 
prasiveržė Gželia. 

— Sukiš ir išleis, per amžius ten nesėdėsim, bet 
kai mus išleis, tai vokiečiams bus dar blogiau... jie 
ne kvaili ir pirma gerai apsvarstys, ar karas su mumis 
eis jiems į sveikatą... Ir ponas kitaip užgiedos, kai jam 
kupčius išvaikysim, o ne... 

Tačiau Gželia jau nebegalėjo ištverti, šoko iš užsta- 
lės ir visomis išgalėmis ėmė atkalbinėti nuo tų įžūlių 
sumanymų. Dėstė, kokios iš to pasidarys bylos, nauji 
visiems nuostoliai, naujos bėdos, kad dar, ko gero, su- 
kiš juos į kalėjimą kokiems dvejiem metam už tuos 
nuolatinius maištus... kad viską galima padaryti ramiai 
su pačiu ponu... Saikdino visomis šventenybėmis ir mal- 
davo, kad neužtrauktų žmonėms naujos nelaimės. Kal- 
bėjo ilgokai ir net išraudo, net bučiavo kiekvieną sky- 
rium, mMaldaudamas ir prašydamas, kad jie atsisakytų 
tos minties, tačiau viskas buvo veltui, tarytum žirnius 
barstė į sieną, o pagaliau Matas tarė: 

— Droži pamokslą kaip bažnyčioj, lyg iš knygos, 
o-mums ki:ko reikia! 

Tuoj visi sujudo kalbėti, šokti iš užstalės, tran- 
kytis kumščiais ir rėkti iš didelio džiaugsmo: 

— Mūsų teisybė, vokiečius pulti, išvaikyti šunsnu- 
kius! Matas gudriai pataria, jo klausykim, o kas bijo, 
tegu po patalais slepias! 

Neįmanoma jau buvo jiems ką sakyti, taip įsikarš- 
čiavo. 

Tuo tarpu žydas atnešė butelį, išklausė ir, šluosty- 
damas nuo stalo išlaistytą degtinę, nedrąsiai pasakė: 

— Matas turi kėpele 2: jis gudriai pataria. 


ž Galvą (žyd.). 

— Žiū! Ir Jankelis prieš vokiečius, na! — sušuko 
nustebę. | 

— Ba aš verčiau noriu būti išvien su saviškiais, 
vargo turiu ir aš kaip visi, ale kaip nors su Dievo pa- 
galba galima gyventi... O kur ateina vokiečiai, ten ne 
tik biednas žydelis nepasipelnys, ten net ir šuo neturi 
ko ėsti. Kad jie išdvėstų, tegu juos tas... tfu... myrius 
išsmaugia!., 

— Žydas, ir išvien su žmonėmis! Ar girdėjot, ką? 

Stebėjosi vis labiau. 

— Aš žydas, bet ne girioj rastas, aš čia gimęs, kaip 
ir jūs, mano senelis ir mano tėvas taip pat... tai su kuo 
man eiti išvien?.. Ar aš ne saviškis?.. Juk kai jum 
bus geriau, tai ir man geriau!.. Kai jūs būsit gaspa- 
doriai, tai aš su jumis kupčiavosiu!.. Kaip mano sene- 
lis su jūsų seneliais, ar ne?.. O kad gudriai apie vokie- 
čius galvojat, tai aš visą butelį arako pastatysiu!.. Į 
jūsų sveikatą, Podlesės gaspadoriai! — sušuko, gerda- 
mas į Gželią. 

Jie gėrė daug, ir toks džiaugsmas juos pavergė, kad 
nuostabu, kaip žydo nepabučiavo į barzdą, pasisodino 
jį tarp savęs ir viską iš naujo išpasakojo, klausdami jo 
patarimo. Net ir Gželia .išsiniaukstė ir prisidėjo vėl prie 
"jų, kad jie neįtartų jo kuo blogu. 

Pasitarimas neilgai jau betruko, nes Matas atsikėlė 
ir sušuko: 

— Į Karčiamą, vyrai, kojų ištiesti, gana šiai dienai!.. 

Visu pulku ten išgriuvo, ir Matas beregint atmušė 
iš kažko Teresę ir pasileido su ja šokti, o paskui jį ir 
kiti ėmė tempti merges iš kerčių, ant muzikantų šauk- 
ti ir šokti lyg viesulai. 

Aišku, kad bematant muzikantai agniau sugriaudė, 
nes jie žinojo, kad su Matu ne juokai, kad jis užmo- 
ka, bet ir primušti netrunka. 

Įsišoko karčiama smagiai, kuodai jau smarkiai ga-- 
ravo, tad riksmų, muzikos, trepsenimo ir ugningų šūks- 
mų tarytum kunkuliuojančio vandens buvo pilna tro- 
ba ir liejosi į platų pasaulį pro kiaurai atdarus langus 
ir duris, o ir už langų lauke taip pat virė linksmybė, 
skambėjo stikliukai, gaspadoriai dažnai vienas antrą už- 
gėrinėjo ir postringavo vis garsiau ir vis plepiau. 

Naktis jau užėjo, spėriai sužibo žvaigždės, tyliai. 
šlamėjo medeliai, o iš pelkių sklido varlių kvarksėji- 
mas, ir terpais ūkčiojo baubliai, soduose ulbėjo lakštin- 
galos, buvo šilta ir kvapu. Naudojosi žmonės poilsiu 
šviežiame, vėsiame ore, ir kokia pora susikabinusi vis 
išslinkdavo iš karčiamos ir eidavo į šešėlius... O pasieny 
darėsi vis garsiau, kalbėjo visi kartu, jog sunku buvo 
susivokti. 

— „ir vos išleidau paršelį, jis nespėjo nė knyslės 
įkišti į bulves, o toji prie manęs plūstis... 

„— Išvyti ją iš kaimol!.. Išvyti!.. 

— Pamenu, kad taip vienai padarė mano jaunys- 
tės metais!.. Prieš bažnyčią kruvinai nubaudė, karvė- 
mis išvežė už kaimo laukų ribos, ir buvo ramybė... 

— Žyde, visą kvortą stipriosios! 

— Atėmė pieną mano palšei, atėmė!.. 

— Naują išrinkti, taip kiekvienas sugebės... 

— Išrauti blogį, kol ilgesnės šaknies neišleido... 

— Ravėk piktžoles, kol javų nenukalėjo... 

— Užgerkit mane, tai pasakysiu jum kai ką... 

— Jautį griebk už ragų ir nepaleisk, kol pargrius...- 

— Du margai ir vienas — trys margai; trys maI- 
gai ir vienas — keturi margai. 

— Gerk, brolau, ir tikras brolis geriau nepadary- 
tų... 

Plėšėsi iš santėmio kalbų nuotrupos, negalėjai susi- 
gaudyti nei kas kalba, nei kam, tik vienas apystoris 

„Jambrožio balsas aiškiai vyravo įvairiose vietose, nes 
jis nuolat vaikštinėjo nuo vieno būrio prie kito, čia 
vėl į vidų įeidamas ir visur išlenkdamas po stikliuką; 
buvo jau girtas girtutėlis, smarkiai sverdinėjo, bet stvė- 
rė prie smuklininko stalo kažką už atlapų ir ėmė ver- 
ksmingai maldauti: 

— Pakrikštijau tave, Vaitiekau, ir tavo moteriai 
taip skambinau, kad net rankos man sutino: pastatyk 
stikliuką, broli! O jei pastatysi visą puskvortę, paskam- 
binsiu jai amžinatilsį ir antrą bobą tau pripiršiu... jau- 
ną, derlią kaip ropę! Pastatyk, broli, puskvortę... 

Jaunimas ūžavo nirtulingai, visa troba prisipildė ri- 
ksmų, plevenančių sijonų ir milinių; jau ir daineles 
traukė prieš muzikantus, ir šoko vis pasiučiau; jau ir 
vyresniosios moterys kratėsi Cypaudamos, o Jagustyn- 
ka, įsiveržusi į vidurį, įsisprendė ir, trypdama kojomis, 
kimiai uždainavo: 

Nebijau aš vilkų, 
Nors keli užpultų!.. 


Nebijau aš bernų, 
Nors jų būtų pulkas!.. 


X 


Tos dienos nuo Dievo Kūno ligi sekmadienio Ma- 
tui, GželHiai ir jų bičiuliams lengvai nepraėjo; Matas 
nutraukė Stacho trobos statymo darbus, ir kiti liovė- 
si dirbę, tik per kiauras dienas vaikščiojo pavieniui po 
trobas ir kiršino prieš vokiečius, įkalbinėdami išvyti 
anuos iš Podlesės. 

Smuklininkas savo ruožtu taip pat nesigailėjo sei- 
lių įkalbinėti, o kai reikėjo užsispyrusius įtikinti, tai 
ir vaišių arba patikio, tačiau; viskas ėjo lyg per gruodą: 

kur senesnieji, tie tik krapštėsi pakaušius, sunkiai dū-- 
savo ir, nedrįsdami prisidėti .prie katros pusės, dairėsi 
kitų ir moterų, kurios visos kaip viena nė girdėti neno- 
rėjo apie Žygį prieš vokiečius. 

— A jau! Kas jiems šovė į makaules! Ar maža bė- 
dos dėl tos girios?.. Dar vieno žygio neatkalėjo, o jau 
naujų nelaimių nori kaimui užtraukti! — šaukė jos, o 
šaltyšienė, paprastai rami, net su šluota puolė Gželią. 

— Jeigu versi į naują maištą, tai tave stražnikams. 
išduosiu! Valkijozai, maitos, dirbti nenori, tai kad tik 
vaikštinėti! — įsirėkavo kieme. 

O Balcerekienė sugriaudė ant Mato: 

— Šunis nuo grandinių paleisiu, dykūnai jūs! Ver- 
dančio vandens priruošiu! 

Ir visos piestu stojo prieš įkalbinėjimus, į ausis ne- 
sileido aiškinimų ir prašymų, ir nieku gyvu jų negalė- 
jo įtikinti; užrėkė visus, ir ne viena jau ir dejonėmis 
ar verksmu prasiveržė. 

— Neleisiu savo vyrui eiti! Pakibsiu ant sermėgos, 
ir nors Man rankas nukirskit, nepasileisiu!.. Gana jau 
mes privargom!.. 

— A, kad jus kur velniai griebtų, kad perkūnai 
ištrankytų! — plūdosi Matas.— Kaip šarkos prieš lie- 
tų, Iėkia ir rėkia. Taigi juk veršis veikiau supras žmo- 
gaus kalbą negu moteris protingą žodį! — skundėsi, 
smarkiai nusivylęs. 

— Palik jas ramybėj, Gželia, nepataikysi joms į 
protą: reiktų visas išvanoti, arba kad tavo būtų, gal 
tąsyk ir paklausytų tavęs, — liūdnai guodėsi. 

— Tokios jau jos yra, kad per jėgą jų neįveiksi: 
reikia su jomis geruoju — nesipriešinti, teigti ir pama- 
žėli į savo pusę traukti. 


Taip aiškino Gželia, neatsimesdamas iš draugės, nes 
kad ir buvo išsyk priešingas, bet apsvarstęs, jog kitaip 
negalima, visa siela tam reikalui pasiaukojo. 

Jis buvo vyras kietas ir nenuolankus; ko užsispir- 
davo, tą turėdavo pasiekti, nors nežinia kas kliudytų; 
tad ir dabar nieko nepaisė: užtrenkdavo jam duris prieš 
nosį, jis pro langus kalbėdavo; moterys grasė jam — 
jis nepyko, dar ir įsiteikinėjo, o kur reikėjo — ten iIr 
gerinosi, ne vieną kalbino, klausinėjo apie vaikus ir 
gyrė jos tvarką, o pagaliau pasakydavo savo, o jei ne- 
pavykdavo — eidavo toliau. Per kiauras dvi dienas ap- 
silankė visur: kaime, trobose, daržuose, net ir į laukus 
ėjo, kalbindamas žmones apie šį ir apie tą, savo jiems 
kalbėjo, o tiems, kurie išsyk nesuvokė, lazdele braižė 
žemėje Podlesės laukus, rodė sklypus ir kantriai aiški- 
no kiekvienam to dalyko naudą. Tačiau nieko nebūtų 
padariusios tos pastangos, veltui būtų buvęs visas triū- 
sas, jeigu ne Roko pagalba. Taip, antai šeštadienį po 
pietų, supratę, kad kaimo neišjudins, jie pasišaukė Ro- 
ką už Borynos tvartų ir pasisakė jam: bijojo, kad jis 
nebūtų jiems priešingas. 

Bet Rokas trumpai pagalvojo ir sako: 

— Būdas čia plėšikiškas, bet kadangi kitam jau ne- 
bėra laiko, tai aš padėsiu jums su noru. 

Ir tuoj per daržus patraukė pas kleboną, sėdintį 
prie dobilus pjaunančio berno, kuris paskui išpasakojo, 
kad klebonas išsyk supyko ant Roko, šaukė, užsikimšo 
ausis ir nė girdėti nenorėjo, bet paskui susėdo abu ant 
ežios ir ilgai tarėsi. Matyti, Rokas jį įtikino, nes sute- 
mus, kai žmonės ėmė traukti iš laukų, klebonas išėjo 
į kaimą ir, tarytum norėdamas atvėsti, vaikštinėjo, užei- 
dinėjo, klausinėjo apie šį ir apie tą, o labiausiai su 
moterimis kalbėjosi ir kiekvienai skyrium tyliai sakė: 

— Vaikinai gerai nori daryti. Reikia pasiskubinti, 
kol dar nevėlu. Kai jūs padarysit savo, tąsyk aš nuvyk-- 
siu pas poną ir jį prikalbėsiu. 

Ir tiek padarė, kad moterys jau nebesipriešino, o. 
gaspadoriai ėmė išvadžioti, kad jeigu klebonas ragina, 
tai, matyt, verta taip padaryti. 

Dar visą vakarą tarėsi, bet sekmadienio rytą visi 
buvo pasiryžę. 

Ketino eiti po mišparų ir Roko vadovaujami, mat 
jis mokėjo susišnekėti su vokiečiais jų kalba. 

Dabar Rokas tai ir pažadėjo vaikinams; jie išsi- 
skirstė, džiaugsmingai ūkaudami; jis sėdėjo Borynų gon- 
kose, varstydamas rožančių ir kažką svarstydamas. 

Dar buvo anksti, tik ką nukraustė dubenis po pus- 
ryčių, žirnienės ir uždaro kvapas vėrė šnerves, o Pet-. 
Iekas pavalgęs rąžėsi. 

Diena darėsi šilta, tačiau nekaitri, kregždės tarytum 
kulipkos šaudė po orą. Saulė tik kilo iš už pirkios, ir“ 
paūksmėse žvilgėjo dar apdžiūuvusios, sunkios žolės, 
iš laukų dvilkčiojo javais kvepianti vėsuma. 

Troboj buvo tylu, kaip paprastai sekmadieniais, mo- 
terys sukiojosi su ruoša, vaikai, apsėdę prieš gonkas. 
dubenį, pamažėli valgė, šaukštais ir Cypimu gindamie- 
si nuo Lapos, kuris žūtbūt veržėsi į bendrininkus, kiau-- 
lė su paršiukais stenėjo pasieny prieš saulę, taip mat 
bakino ją galvomis paršiukai, ieškodami pieno, gand-- 
ras vaikės vištas ir vijosi kieme dykinėjantį kumeliu- 
ką, tarpais sušlamėdavo medžiai ir įsisiūbuodavo so- 
das, o laukais sklido į darbą skrendančių bičių dūzgi- 
mas ir vieversio čvirenimas. 

Ir kaime nusileido sekmadienio tyla, tik kur ne kur 
buvo girdėti balsai, kvakšėjo kažkieno višta, šaukdama 

į būrį viščiukus, kažkur tvenkiny juokdamiesi ir taš- 
kydamiesi maudėsi vaikinai arba tarpais sukvaksėda- 
vo antys. 

Keliai tįsojo tušti ir įsimirgėję saulėje, maža kas 
praeidavo, tik vienur kitur ant slenksčių šukavosi mer- 
ginos, ir kažkas tyliai grojo dūdele. 

Rokas varstė i10žančių, tarpais klausėsi, o labiau- 
siai galvojo apie Jagusę; jis girdėjo ją besisukiojant 
po trobą, kartais ji sustodavo už jo, kartais išeidavo į 
kiemą, o grįždama nuleisdavo akis, ir kruvinas raudo- 
nis apliedavo jos sulysusį veidą, net jam pasidarė jos 
gaila. 

— Jaguse! — sušnibždėjo geraširdiškai pakeldamas 
į ją akis. 

Ji sustojo netekusi kvapo, laukdama, ką jis pasa- 
kys, tačiau jis, tarytum nežinodamas ką pasakyti, tik 
sumurmėjo kažką ir nutilo. 

Ji nuėjo vėl į savąjį galą, atsisėdo prie atdaro lan- 
go ir, atsirėmusi į staktą, gailiomis akimis žvelgė į 
šviesų pasaulį, į tuos baltus debesėlius, kurie tarytum 
žąsys klaidžiojo giedru dangumi, ir sunkūs atsidūsėji- 
mai veržėsi iš jos krūtinės, o iš paraudusių akių laš- 
nojo ašaros ir pamažėli riedėjo sulysusiu, sunykusiu 
veidu. Žinia, ar ji maža pakėlė per tas dienas? Juk vi- 
sas kaimas ujo ją nelyginant nusususį šunį; praeinant, 
moterys gręžiojosi nuo jos, o kitos spjaudė įkandin, 
draugės jos nepastebėdavo, vyrai niekinamai juokda- 
vosi, o vakar jauniausiasis Gulbasiukas net sviedė jai į 
pakulnę purvu ir sušuko: 

— Vaito meilužė! 

Oi Ją lyg peiliai suvarstė, ir nuostabu, kaip ji iš 
gėdos neužduso! 

Dievulėli brangus, argi ji buvo kalta?.. Nugirdė ją, 
kad net visą pasaulį užmiršo... argi galėjo priešintis?.. 

O dabar visi ją puola, dabar visas kaimas bėga nuo jos 
lyg nuo maru apsikrėtusios, ir niekas nestoja jos gin- 
ti. 

Ir kurgi ji dabar eis? Duris jai prieš nosį uždarys. 
ir dar, ko gero, šunimis užpjudys!.. Net ir pas motiną 
neturi ko eiti: bemaž išvarė ją, nežiūrėdama jos pra- 
šymų nei ašarų... ir, jeigu ne Hanka, tai jau būtų sau ką 
blogo pasidariusi... Teisybė, viena tik Antanienė ėmėsi 
ją globoti iš geros širdies, neatitraukė pagalbos rankos 
ir dar nuo žmonių gynė... 

O kad ji ir nekalta, ne, vaitas kaltas, kad ją su- 
gundė ir privertė, o jau viskuo kalčiausias šitas senas. 
kelmas! Pagalvojo staiga apie vyrą. „Visą gyvenimą 
man sugadino! Būčiau mergina, neleistų manęs nu- 
skriausti, ne... Ir ką gi užgyvenau su juo? Nei gyve- 
nimo, nei svieto!“ 

Galvojo kerštingai, gailestis kažkur dingo, o jo 
vietoj kilo rūstus pyktis ir taip ją rąžė, jog ėmė laks- 
tyti po trobą. „Aišku, kad visas blogis per jį... Ir su 
Antanu to nebūt buve... ir vaitas nebūtų drįsęs... ir...— 
skundėsi.— Gyvenčiau sau ramiai, kaip ir pirma, kaip 
visos gyvena... Nelabasis pastatė jį ant kelio ir motiną 
sugundė margais, o dabar man reikia kentėti... reikia... 
o, kad tave kirminai sugraužtų!" 

Prasiveržė, sugniaužusi kerštingai kumščius, ir pro- 
galinį langą pamačiusi kėbulą su ligoniu po medžiais, 
galvotrūkčiais išbėgo ten ir, pasilenkusi prie jo, su 
neapykanta sušnypštė: 

— O kad tu nustiptum greičiau, tu, senas šunie!.. 

Ligonis išpūtė į ją akis ir kažką sumurmėjo, tačiau 
ji beregint pabėgo: jai gerokai palengvėjo, dabar tu- 
Iėjo ant ko išlieti pyktį už savo skriaudas. 

Jai grįžtant, priebuty stovėjo kalvis, bet ji apsimetė 
jo nematanti. Jis balsiai kalbino Roką. 


— Matas pasakoja, kad vesite juos prieš vokiečius... 

— Prašė mane, tai eisiu drauge su jais pas kaimy- 
„nus, — pasakė pabrėžtinai. 

— Naujus grandinius sau rengia. Išpuiko vyrai, su 
-ponu besibylinėdami, ir mano, jei vėl nudroš visu pul- 
ku su vėzdais ir riksmais, tai vokiečiai išsigąs ir Pod- 
lesės nebepirks. S 

Vos tvėrė pykčiu. 

— O gal ir atsižadės pirkti, ką gali žinoti?.. 

— Kurgi ne! Laukus išmatavo, visi šeimas jau atsi- 
kraustė, šulinius kasa, akmenų pamatams privežė... 

— Gerai žinau, kad pas notarą dar nesurašė akto. 

— Man jie dievažijosi, kad viskas baigta. 

— Sakau, ką žinau, ir jeigu ponas rastų geresnių 
pirkėjų... 

— Juk Lipcai nenupirks, niekas pinigais neatsiduo- 
da... 

— Gželia čia kažką skaičiuoja, ir man rodos... 

— Gželia! — nutraukė karštai. — Gželia veržiasi 
pats pirmas, bet jis kvailys, tik žmones mulkina ir į 
pikta veda... 

— Pamatysim, kaip čia klosis, pamatysim! — kal- 
bėjo Rokas šiek tiek šypsodamasis, o kalvis net sau 
ūsus draskė iš piktumo. 

— Jackus iš kanceliarijos! — sušuko, pamatęs tar- 
putvoriuose pasiuntinį. 

— „Anai Matvejevnai Boryna“ raštas iš kanceliari- 
jos! — rečitavo Jackus, traukdamas iš krepšio kažko- 
kį voką. 

Hanka atbėgo ir nerami vartė raštą, neįmanydama, 
ką su juo daryti. 

— Perskaitysiu,— tarė Rokas. 

Kalvis norėjo žvilgtelti jam per petį, bet Rokas grei- 
tai perlenkė laišką ir ramiausiai tarė: 

— Teismas praneša jums, Hanka, kad galit matytis 
su Antanu kartą per savaitę. 

Hanka, pamylėjusi pasiuntinį, grįžo į trobą, o Ro- 
kas tik kalviui pasitraukus įėjo pas ją, džiaugsmingai 
šaukdamas: 

— Kitkas stovi rašte parašyta, tik nenorėjau sa- 
kyti prie kalvio! Teismas praneša, kad atvežtumėt pen- 
kis šimtus rublių užstato arba garantiją, tai tąsyk An- 
taną paleis... Kas gi jum?.. 

Ji neatsakė, neteko žado, sustojo lyg įkalta, raudo- 
nis ištryško jos veiduose, paskui išbalo kaip siena, 
akys pritvino ašarų, ji išskėtė rankas ir, sunkiai atsi- 
dususi, dėjosi kniūbsčia prieš šventuosius paveikslus. 

Rokas tylutėliai išsinešdino, pasėdėjo priebuty ir 
dar paskaitė tą raštą, nusišypsojo, taip pat nudžiugęs, 
o po kiek laiko vėl įėjo į vidų. 

Hanka klūpojo vidury trobos, taip melsdamasi visa 
siela, jog nuostabu, kaip jai neplyšo širdis iš džiaugs- 
mo ir karšto dėkingumo; trumpi, nutrūkstą atsidūsėji- 
mai ir karšti šnibždesiai tarytum pripildė visą trobą 
žybčiojimų, veržėsi lyg širdingos ugnies stulpai po Čen- 
stakavos Panelės Švenčiausios kojų, gyvu krauju te- 
kėjo. Ji kone mirė iš laimės, ašaros plaukė čiurkšlė- 
mis, o drauge su jomis nuplaukė ir visų senų skausmų 
atminimai, visų skriaudų atminimai. 

Pagaliau ji atsikėlė ir, šluostydamasi ašaras, pasakė 
Rokui: 

' — Dabar aš jau pasirengusi, tebūnie kas bus, nes 
kad ir blogiausia ateitų, nebus taip bloga kaip pirma. 

Jis net nustebo, tokia ji buvo pasikeitusi: akys su- 
kibirkščiavo, kraujas sutvisko išblyškusiuose skruos- 
tuose, ji išsitiesė, tarytum numetusi nuo pečių bent 
dešimtį metų. 

— Greit susisukit ir parduokit ką reikia, gaukit pi- 
nigų, kiek trūksta, ir važiuojam Antano parsivežti, kad 
ir ryt arba antradienį. 

— Antanas grįžta! Antanas grįžta! — kartojo ji 
nesąmoningai. 

— Neišsipasakokit! Kai pargrįš, ir šiaip sužinos, o 
paskui reikės sakyti, kad jį išleidę be užstato: kalvis 
nekibs prie jūsų. 

Mokė ją patylom. Ji iškilmingai prižadėjo, tik vie- 
nai Juzei patikėjusi paslaptį, tačiau vos beišlaikė tą 
baisų džiaugsmą; vaikštinėjo tarytum girta, vis bučia- 
vo vaikus, kalbėjo kažką kumeliukui, kalbėjo kiaulei, 
erzino gandrą, o Lapai, kuris vaikščiojo paskui ją Cyp- 
damas ir žvilgčiojo jai į akis, lyg ką numanydamas, 
ji sušnibždėjo į pačią ausį, tarytum žmogui: 

—- Tylėk, kvaily, juk gaspadorius grįžta! 

Ir juokėsi, ir verkė pakaitomis, ilgai apie tai pa- 
sakojo Motiejui, net jis pūtė išsigandusias akis ir kaž- 
ką vapėjo. Užmiršo visą pasaulį, net Juzė turėjo jai 
priminti, kad metas rengtis bažnyčion. Vaje, kėlė ją 
laimė, kėlė, ji norėjo dainuoti, norėjo lėkti per pasaulį 
ir šaukti javams, kurie po kojų jai lenkėsi šurgėdami, 
medžiams, visai žemei! 

— (Gaspadorius grįžta! Antanas pargrįš! 

Iš to džiaugsmo net ėmė Jagną kviesti drauge eiti, 
bet Jagna nenorėjo, meilijo pasilikti namie. 

Niekas jai apie Antaną nepasakė, tačiau ji lengvai 
susiprotėjo iš žodelyčių ir iš to, ką išdarinėjo Hanka. 
Ir ją nudžiugino toji žinia ir įsiūbavo kažkokia džiugia, 
tylia viltimi; nepaisydama nieko ji išlėkė pas motiną. 

Ne laiku atėjo, pataikė kaip tik į smarkų barnį. 

Mat tuoj po pusryčių Simas atsisėdo po langu su 
papirosu dantyse, šmirkštė seilėmis į trobą, ilgai gal- 

vojo, ilgai svarstė, žvilgčiodamas į brolį, o pagaliau 
tarė: 

— Taigi, motin, duokit man pinigų, užsakų turiu 
nunešti. Klebonas pasakė, kad prieš mišparus ateitu- 
me poterių. 

— O su kuo gi ženijies? — paklausė ji pasityčio- 
dama. 

— Su Nastuse Golombaite... 

Ji neatsiliepė, uoliai sukiojosi apie puodus ir apie 
krosnį. Andrius kišo malkas ir, kad ir ūžė ugnis, jis 
pūtė į ją iš baimės, o Simas, palaukęs tiek, kad viene- 
rius poterius sukalbėtum, ir vėl prakalbo, tik kažkaip 
tvirčiau: 

— Penkis rublius man duosit, todėl kad ir sutartu- 
ves reik iškelti... 

— Tai jau siuntei piršlius, ką? — klausė ji taip pat 
kaip pirma. 

— Buvo nuėję Klombas su Ploška. 

— Ir ji priėmė tave, ką? — jai net smakras drebė- 
jo iš juoko. 

— Kaipgi! Priėmė, žinoma. 

— Pasitaikė aklai vištai grūdas: kur Tau nepriims, 
tokia griozdas. 

Simas susiraukė, bet laukė, ką ji daugiau pasakys. 

— Parnešk vandens iš tvenkinio, o tu, Andriau, 
išleisk paršą, girdi, kaip Žviegia... 

Juodu padarė tai bemaž nesąmoningai, o Simui vėl 
atsidrėbus ant suolo ir jaunesniajam ėmus kažką knebi- 
nėti krosnyje, senė kietu balsu įsakė: 

— Simai, nunešk telyčiai gerti! 

— Neškit pati, už mergą jums netarnausiu! — su- 
urzgė įžūliai, dar plačiau atsidrėbdamas ant suolo. 

— Ar girdėjai?! Nevesk manęs į piktumą šventą 
dieną... 

— Jūs taip pat girdėjot, ką pasakiau: duokit pini- 
gų, ir greičiau!.. 

— Neduosiu ir ženytis tau neleisiu! — pratrūko ji- 

— Ir be jūsų leidimo apsieisiu! 

— Simai, apsisvarstyk ir manęs nepykink! 

Jis staiga pasilenkė ir nusižeminęs apglėbė ją už 
kojų. 

— Taigi juk prašau jus, motin, juk kauliju kaip tas 
šuo!.. 

Ašaros užliejo jam gerklę. 

Andrius taip pat subliuvo ir kad ims motinai ran- 
kas bučiuoti jr maldauti drauge su broliu. 

Ji nustūmė juodu nuo savęs piktai. 

— Neišdrįsk man priešintis, ba išvysiu tave iš tIro- 
bos lauk!..— sušuko ji, grūmodama kumščiais. 

Tačiau Simas jau nebeišsigando, motinos žodžiai 
šmaukštelėjo jam tarytum botagu, jis net užvirė, įžū- 
liai išsitiesė, ir prigimtas Pačesių atkaklumas trenkė 
jam į galvą; pažengė į vidurį trobos ir tarė baisiai ra- 
miai, durdamas motiną įsiliepsnojusiomis žlibėmis: 

— Duokit šen pinigų! Ir greitai!.. Daugiau nebe- 
lauksiu ir neBeprašysiu jūsų!.. 

— Neduosiu! — suriko įsiutusi, dairydamasi ko- 
griebti į rankas. 

— Tai pats juos rasiu! 

Šoko prie skrynelės it lūšis, vienu trūktelėjimu nu- 
plėšė dangtį ir ėmė iš jos versti drabužius į aslą. Se- 
nė rėkdama puolė ginti, išsyk bandė jį tik atitraukti, 
tačiau, jam nė per žingsnį nenusileidus, kibo ranka į 
gaurus, antrąja ėmė mušti per galvą ir per veidą, 
spardyti į užpakalį ir dangų veriančiu balsu šaukti. Jis. 
gynėsi nuo jos lyg nuo įkyrios musės, nesiliaudamas 
ieškoti pinigų, tačiau gavęs smūgį kažkur į jautrią vie- 
tą, nusipurtė senę su tokiu pykčiu, kad ji kėžterėjo as- 

Žon visu ūgiu, bet tuo pat akimoju pašoko ir, stvėrusi 
už žarsteklio, vėl jį užgriuvo. Jis nenorėjo tų muštynių 
su motina, tad dar tik gynėsi kiek galėdamas, steng- 
damasis atimti iš jos geležį. Riksmo pasidarė pilna tro- 
ba. Andrius, nesitverdamas verksmu, bėginėjo aplink 
juodu ir gailiai maldavo: 

— Motule, vajezau!.. Motule!.. 

Jagna įėjo kaip tik tuo metu ir puolė jų skirti, ta- 
čiau veltui, nes kiek tik Simas atsitraukdavo ir į šalį 
atšokdavo, tiek motina puldavo jį vėl iš naujo. ne- 
lyginant įsiutusi kalė ir tvodavo kur pakliuvo, kol jis, 
skausmo įdūkintas, ėmė duoti atgal. Susikibo nelyginant 
šuneės ir, švaistydamiesi po trobą, daužėsi į sienas iIr 
daiktus, baisiai klykdami. 

Jau ir žmonės ėmė tekini lėkti iš visų pusių, ban- 
dydami išskirti — bet ką gi: ji prisisiurbė prie jo nely- 
ginant dėlė ir tvojo su padūkusiu įnikimu. 

Pagaliau jis trenkė jai į tarpuakį, sugriebė už šonų 
ir lyg kūlį sviedė į vidurį trobos; ji tik pasirito ir lyg 
trinka visu svoriu dėjosi į įkaitusią viryklės plokštę, 
tarp verdančio vandens puodų, gobtuvas sugriuvo ir 
viskas sukrito... 

Žinoma, beregint ištraukė ją iš griuvėsių, tačiau ji, 
kad ir baisiai nusiplikiusi, nežiūrėdama skausmo, nepai- 
sydama gruzdančių sijonų, dar veržėsi jo mušti. 

— Lauk iš čia, išgama prakeiktas!.. Lauk iš čia!..— 
bliovė ji kaip be proto. 

Per jėgą turėjo gesinti jos drabužius ir ją laikyti, 
kad galėtų nors apsvilinta veidą apdėti šlapiais skudu- 
rais, tačiau ji vis tiek plėšėsi. 

— Kad mano akys daugiau tavęs nebematytų!.. Kad 
tave... 

O Simas, vos kvapą atgaudamas, sumuštas ir su- 
kruvintas, tik spoksojo į motiną išsprogusiomis žlibė- 

mis, baimė sugriebė jį už gerklės, jis visas drebėjo, ne- 
galėdamas nė žodžio išgargėti, nebežinodamas kas da- 
IOSi. 

Ir vos kiek aprimus, staiga senė ištrūko iš moterų 
rankų, puolė už krosnies prie karties su drabužiais, ėmė 
traukti nuo jos Simo daiktus ir mesti pro langą į so- 
dą... 

— Lauk iš mano akių! Nieko čia tavo nėra, viskas 
mano, nė vieno rėžio tau neduosiu, nei viralo šaukšto, 
nors badu stiptum! — klykė ji jėgų likučiais ir, paga- 
liau smarkių skausmų įveikta, griuvo baisiai stenėdama. 

Paguldė ją į lovą. 

Žmonių tiek priėjo, kad užsikimšo troba, net ir prie- 
menėj jau spaudėsi ir pro langus kaišiojo galvas. 

Jagna jau galvos neteko, nebeįmanė ką čia daryti, 
nes senė stačiai staugė iš skausmo... Nes ir kaipgi, juk. 
visas jos veidas ir kaklas buvo nuplikytas verdančiu 
vandeniu, rankos nusvilintos, plaukai ir akys apsvilę 
taip, jog ji vargiai bematė. 

Simas atsisėdo daržely, trobos pasieny, smakrą pa- 
rėmė kumščiais ir tarytum sustingo, visas kruvinas, 
mėlynėmis nuženklintas, su krešančio kraujo varvuliais 
ant veido, klausėsi motinos stenėjimo. 

Netrukus atlėkė Matas ir, traukdamas jį už rankos, 
tarė: 

— Eikš pas mane. Nėra tau čia ko beveikti... 

— Neisiu! Mano žemė, iš tėvų paveldėta, prie savo 
pasiliksiu, nenusileisiu! — kalbėjo su niauriu atkaklu- 
mu, nesąmoningai stverdamasis nagais trobos kampo. 

Nieko nepadėjo prašymai ir maldavimas, jis nė iš. 
vietos nepasijudino ir liovėsi atsakinėjęs. 

Matas atsisėdo greta jo, nebeįmanydamas, ką su 
juo daryti, o Andrius, surinkęs išmėtytas milines, kel- 

nes ir marškinius, surišo jas į paklodę ir nedrąsiai 
padėjo priešais brolį. 

- Eisiu su tavim į svietą, Simai, eisiu! — Cypė, 
gailiai verkšlendamas. 

— Po velnių!.. Pasakiau — nepasijudinsiu iš čia, tai 
ir nepasijudinsiu!..— suriko jis, trankydamas kumėš- 
čius į sieną, net Andrius pritūpė iš baimės. 

Nutilo, nes nauji, baisingi vaitojimai ir stenėjimas 
pasklido troboj: mat Jambrožis tvarstė ligonę, apdėjo 
nuplikytas vietas šviežiu, nesūdytu sviestu, apdengė 
kažkokiais lapais, ant jų užpylė rūgusio pieno ir viską 
apsuko šlapiais skudurais. 

Įsakęs Jagusei, kad dažnais tarpais laistytų šaltu 
vandeniu, jis skubiai iššlubavo bažnyčion, nes jau 
skambėjo mažasis varpelis. 

Metas jau buvo sumos, žmonės traukė visu keliu, 
dardėjo vežimai, ir nemaža pažįstamų užsukdavo pake- 
liui pas ligonę, net Jagna turėjo uždaryti duris smal- 
suoliams prieš nosis, ir tik viena Sikorienė su ja pasi- 
liko. 

Netrukus viskas nurimo. Dominikienė nutilo, iš baž- 
nyčios sklido tylus, zirziantis vargonų grojimas, ir gies- 
mės dvelkė pro sodus, verksmingai ir švelniai plaz- 
dėjo. 

Saulė smarkiai kepino, medžiai stūksojo nejudėda- 
mi priešpietės rimtyje, tik suvirpėdavo koks virbelis 
ir sukirbėdavo šešėliai, paukščiai nutilo, tik subanguo- 
davo javai ir, skambindami tylutėliu šnarėjimu, žais- 
davo palšais karčiais. 

Vaikinai vis tebesėdėjo prieš pirkią. Matas tyliai 
kalbėjo, Simas tik lingavo galvą, o Andrius, atsigulęs 
prieš juodu, žiūrėjo į Mato papircso dūmus, kurie tary- 
ium žydru voratinkliu kilo viršum šiaudinio stogo. 

Jagna kibiru nešina išėjo vandens į tvenkinį. 

Tada Matas pakilo, pažadėjęs užeiti dar po pietų, 
ketino eiti bažnyčion, tačiau pamatęs prie vandens sė- 
dinčią Jagusę, priėjo prie jos. 

Kibiras stovėjo prisemtas, ji mirkė vandeny kojas. 

— Jaguse!.— sušnibždėjo jis tyliai, sustojęs greta, 
po alksniu. 

Ji greitai užsitraukė sijoną ant kelių ir pažvelgė į 
jį, bet jos akys buvo tokios apsiverkusios, liūdesio ir 
gailesčio sklidinos, kad jam suplakė širdis. 

— Kas tau, Jaguse? Ar sergi?.. 

Tylomis susiūbavo medžiai, berdami ant jos švie- 
sios galvos visą liūtį mirguliuojančių šviesuolėčių ir 
šešėlių, tarytum žaliai auksinį lietų. 

— Ne... tik Man nejauku gyventi, ne... 

— Kad taip galėčiau tau ką padėti, ką padary- 
ti...— pasakė jis nuoširdžiai. 

— A jau? Pabėgai tąsyk iš daržų ir jau nebesiro- 
dei... 

— O kad nuskriaudei mane!.. Ar galėjau drįsti? Ja- 
guse!..— jis buvo jau nuolankus ir geras. 

— Ogi paskui šaukiau tau, nepaklausei... 

— Šaukei, Jaguse? Iš tikrųjų?!.. 

— Sakau!.. Plyšt bešaukdama dabar galėčia, ir nie- 
kas nepaskubės!.. Kam ten rūpi našlaitės?.. Nuskriausti 
ir pažeminti tai kiekvienas moka!.. 

Pašvaistė apliejo jos veidą, ji nugręžė galvą ir su- 
sirūpinusi ėmė sklaidyti vandenį kojomis. Matas taip 
pat kažką svarstė. 

Tyla ir vėl audėsi; vargonų grojimas čiurleno ra- 
minančia, tylutėle srovele, tvenkinys švytravo, ir nuo 
Jagusės kojų sklaistėsi apskriti ratai, dryži tarytum 
žalčiai, šešėliai kirbėjo pakrantės lygmėj, o tarp jųd- 
viejų ėmė jau skrajoti žvilgsniai ir megztis tarpusavy... 

Matą vis stipriau traukė prie jos, rodos, būtų galė- 
jęs paimti ją rankomis kaip kūdikį ir su neapsakomu 
gerumu paguodęs ir nuraminęs... 

— Maniau, kad tu man nedraugiškas...— atsiliepė ji 
tylutėliai. 

— Niekad apmaudo tau neturėjau... ar nepameniė.. 

— A jau, gal pernai, kitados, o dabar kaip ir kiti... 
kaip....— sušnibždėjo ji neatsargiai. 

Jį sukrėtė staigus atminimas, sukilo pyktis ir pavy- 
das. 

— O kad tu... kad... 

Ne, nesugebėjo išmesti iš širdies to, kas jį smaugė, 
bet susitramdė, tik trumpai ir kietai pasakė: 

— Likis sveika!.. | 

Jis turėjo bėgti, kad jai neprikištų vaito. 

— Bėgi, o kokią dabar skriaudą tau padariau?.. 

Ji buvo išsigandusi ir įskaudinta. 

— Ne... ne... tik...— kalbėjo jis greitai, žvelgdamas 
į jos žydras, išverktas akis, ir blaškė jį gailestis, grau- 
dumas ir pyktis.— Tik vyk šalin nuo savęs tą bai- 
dyklę, vyk šalin, Jaguse...— prašė jis karštai ir smar- 
kiai. 

— Tai ar jį traukiau? Ar laikau jį?! — sušuko ji 
piktai. 

Matas sustojo nebetikras ir didžiai susirūpinęs. 

Ją pagavo rauda, ašaros kaip žirniai pabiro įsilieps- 
nojusiu veidu. 

— Taip mane nuskriaudė... taip mane nugirdė... ir 
niekas manęs neužstoja... niekas nepasigaili, tik visi 
puola! Kuo gi aš kalta? Ką? — skundėsi ji skausmin- 
gai. 

— Aš jam atmokėsiu, maitai! — pratrūko jis, iškel- 
damas kumščius. 

— Atmokėk, Matai! Atmokėk, o aš jau tau...— pa- 
teigė jam nirtingai. 

Jis daugiau nebeatsiliepė ir nurūko bažnyčios link. 

Ji dar ilgai sėdėjo prie tvenkinio, galvodama apie 
Matą, kad gal jis užstos ją ir neleis skriausti. 

„O gal ir Antanas,'— staiga atėjo jai į galvą. 

Ji grįžo namo, kupina tylių, džiaugsmingų nujauti- 
mų. 

Varpai ėmė skambinti, žmonės ėjo iš bažnyčios, be- 
regint keliai sukirbėjo, suklego dardančiais vežimais 
ir kalbomis, ore skambėjo juokai, žmonės ėjo būriais, 
tarpais stovinėdami ties tarputvoriais, tik prieš Domi- 
nikienės trobą jie kažkaip tilo, žvilgčiojo vieni į antrus 
ir ėjo toliau apsiblaususiais veidais, niekas net neužsu- 
ko aplankyti ligonės. 

Bematant suskambo kalbomis visas kaimas, suklego 
trobos, priemenės ir slenksčiai; ir sodai taip pat buvo 
pilni žmonių ir triukšmingi, mat sėdosi pietų po me- 
džiais, pauksmėse ir vėsumoje; visur buvo matyti val- 
gantys, o šaukštų kakšėjimas, dubenų grandymas, 
valgių kvapai ir šunelių cypimas sklido kaitrioje tyloje. 

Tik Dominikienės troboj buvo gūdu ir tuščia: nie- 
kas nesiskubino jos aplankyti. Senė stenėjo karščiuo- 
dama, Jagusė jau nebenusėdėdama stoviniavo ant slen- 
ksčio, čia eidavo net į kelią, čia ilgai, liūdnai žiūrėdavo 
pro langą, o Simas vis sėdėjo palei trobą, tik vienas 
Andrius buvo neapdujęs ir antrajame trobos gale ėmė- 
si virti valgį. 

Tik jau gerokai po pietų užsuko pas juos Hanka, 
tačiau ji buvo kažkokia keista, klausinėjo apie viską, 
labai sielojosi dėl ligonės ir vogčiomis, tykojančiomis 
akimis sekiojo Jagną, rūpestingai dūsaudama. 

Netrukus ir Matas atlėkė pas Simą. 

— Ar eisi su mumis pas vokiečius? — paklausė. 

— Mano žemė, tėvo palikimas, nepasijudinsiu iš 
vietos, — vis kalbėjo vaikinas. 

— Nastusė tavęs laukia, juk ketinot eiti užsakų. 

— Niekur neisiu... žemė mano, tėvo palikimas... 

— Kvailas asile! Niekas tavęs už uodegos netem- 
pia... sėdėk sau kad ir ligi rytojaus! — supyko, o ka- 
dangi tuo metu Jagna lydėjo Hanką į tarputvorius, jis 
priėjo prie jos, net nepasižiūrėjęs į aną. 

Nutraukė drauge keliu palei tvenkinį. 

— Rokas ar jau pargrįžo iš bažnyčios? — prakalbi- 
no jis. 

— Pargrįžo; ir vyrų jau nemaža ten laukia. 

Jis pažvelgė atsigręžęs. Jagna žiūrėjo jiems pavy- 
mu, tad skubiai nusigręžė ir paklausė tyliai, nežiūrė- 
damas Hankai į akis: 

— Ar teisybė, kad kunigas iš sakyklos kai kurias 
paminėjo? 

— Juk girdėjai, o dar už liežuvio trauki. 

— Atėjau po pamokslo, pasakojo man apie tai, bet 
pamaniau, gal meluoja taip sau, dėl juoko. 

— Ir ne vieną minėjo... ir kaip kumščiais grūmo- 
jo... Garsiai drausti ir į kitus akmenis svaidyti kiekvie- 
nas sugeba... tik nėra kas blogiui kelią užkerta, — ji 
buvo labai susisielojusi ir pikta.— O vaito nė žodeliu 
nepalietė, o juk jis čia kalčiausias,— pridūrė tyliau. 

Matas ugningai nusikeikė ir, kad ir norėjo dar kaž- 
ko klausti, pritrūko drąsos. Hanka jautėsi smarkiai viso 
to įskaudinta. „„Aišku, Jagna nusidėjo, aišku, reikėjo 
ją sudrausti, bet tuoj minėti ją iš sakyklos beveik vaI- 
du... to jau per daug... Ji Borynos žmona, ne kokia 
išjoda...— galvojo ji apmaudingai.— Kas tarp jų buvo, 
tai jų dalykas, o kiti tegu nekiša nagų.“ 


355 


— Nei Magdės, nei malūninko mergų neminėjo; o 
juk visi žino, ką jos išdarinėja! Volios dvarokėms ne- 
grūmoja kumščiais, o dėl Gluchovo ponios, nors visas 
svietas žino, kaip ji su bernais zulinasi, balgo neke- 
lia! — kalbėjo ji, baisiai pasipiktinusi. 

— Ar teisybė, kad ir Teresę minėjo? Ką? — vos 
"benugirdo ji klausimą. 

— Abi minėjo: vsi suprato, apie ką kalba. 

— Turėjo jam kas prikalbėti,— jis vos tramdė pyk- 
tį. 

— Kalbėjo žmonės, kad tai Dominikienės darbas, o 
gal ir Balcerekienės; viena tau keršija už Simą ir Nas- 
tę, o antroji norėtų pritraukti tave prie savo Mary- 
sės. 

— Šit kaip! O kad man nė galvon neatėjo... 

— Vyrai visad tik tą temato, kas jiems prieš akis 
stovi kaip jautis... 

— Veltui Barcerekienė stengiasi, veltui!.. Dar ir per 
sprandą gali susigriebti nuo Teresės... O tyčia, Domi- 
nikienės pykčiui, Simas turi apsiženyti su Naste; jau 
aš pats prižiūrėsiu! Maitos, bobos! 

— Jos savo daro, o nuo to kenčia nekaltos, — tarė 
ji liūdnai. 

— Ir taip vieni kitus puola, kad jau sunku kaime 
ištverti. 

— Kai Motiejus dar buvo sveikas, tai buvo kas 
sušvelnina, turėjo ko klausyti. 

— Aišku, vaitas — dūda, galvos niekam neturi ir 
tokias istorijas išdarinėja, kad žmonės negali jo klau- 
syti. Kad nors Antanas pargrįžtų!.. 

— Pargrįš netrukus, pargrįš! Bet kas jo klausys? — 
akys jai sužibo. 

— Jau tarėmės su Gželia ir su vaikinais, kad, jam 
pargrįžus, mes padarysim kaime tvarką. Pamatysi! 

— Būtų jau metas: juk viskas taip irsta, kaip ratas 
be lanko. 

Netrukus priėjo trobą; visas vyrų pulkas jau sėdėjo 
priebuty. 

Eiti ketino keliolika gaspadorių ir kilmingesnių ber- 
nų, nors iš sykio visas kaimas veržėsi traukti, kaip 
tąsyk į girią. 

Dabar susirinko, nekantriai laukdami likusių. 

— Ir vaitas turi drauge su mumis eiti! — pasakė 
vienas, drožinėdamas lazdelę. 

— Į apskritį pašaukęs jį viršininkas; raštininkas 
sakė — tam, kad sušauktų susirinkimą ir nuspręstų sta- 
tyti mokyklą Lipcuos ir Modlicoj. 

— Tešaukia: juk nenuspręsim taip! — nusijuokė 
Klombas. 

— Dėl to tuoj būtų naujas mokestis nuo kiekvieno 
margo, kaip Doluose. 

— Žinia; tiktai kai viršininkas įsakys, turėsim klau- 
syti, — tarė šaltyšius. 

— O ką jis gali mums įsakyti? Tegu savo stražni- 
kams įsakinėja, kad iš vieno su vagimis nevogtų. 

— Įžūliai pradedi, Gželia! — įspėjo šaltyšius. — Ne 
vieną jau liežuvis toliau nuvedė, negu jis norėjo. 

— Kalbėsiu, nes mūsų teisę žinau ir viršininkų ne- 
bijau, tik jums, tamsiems avinams, kinkos dreba prieš 
kokį valdžios skrabalą. | 

Jis taip rėkė, kad žmonės ėmė būgštauti jo įžūlu- 
mo, ir ne vienas sušiurpo iš baimės; Klombas ėmė kal- 
bėti: 

— Teisybę pasakius, tokia mokykla mums nereika- 
linga... Mano Adomas kiaurus dvejus metus vaikščio- 
jo į Volią, mokytojui gabenau po pūrą bulvių, boba ir- 

gi sviesto ir kiaušinių davė jam šventėms, o iš to tiek 
teišėjo, kad maldaknygės paskaityti nesugeba, o ir rus- 
kai nė šnipšt... Jaunesnieji, kur per žiemą mokėsi pas 
Roką, net ir rašto susigraibo, ir iš poniškų knygų pa- 
skaityti moka... 

— Tai reik Roką pamylėti, ir tegu toliau moko; vai- 
kams mokykla reikalingesnė negu batai, — įterpė vėl 
Gželia. 

Tąsyk šaltyšius įsispraudė į būrelį ir ėmė kalbėti 
pusbalsiu: 

— Rokas būtų geriausias, žinau... ir mano berniu- 
kus jis išmokė... tik nevalia. Valdžia, matyti, bus ką 
suuodusi ir neturi ant jo akies... Vyresnysis sutiko ma- 
ne raštinėj ir smarkiai apie jį klausinėjo... Nepasakojau 
jam daug, tad jis supyko ir ėmė mygti gerai žinąs, kad 
Rokas vaikus mokąs ir lenkiškas knygas, ir gazetas 
žmonėms dalinąs... Reikia jį įspėti, kad pasisaugotų. 

— Blogi dalykai! Geras jis žmogus, dievobaimingas, 
bet per jį gali visam kaimui būti didelė bėda... reikis 
ką nors daryti... ir greitai...— dėstė senis Ploška. 

— Iš baimės gal išduotumėt jį... ką? — kandžiai su- 
šnibždėjo Gželia. 

— Jeigu žmones keltų prieš valdžią ir visų žalai, tai 
kiekvienas taip padarytų. Pats esi jaunas, 0 aš gerai 
pamenu, kas darėsi per tą ponų karę, kai už bile ką 
žmones kapojo bizūnais. Tai ne mūsų dalykas. 

„— Vaitu norit būti, o kvailas esat kaip kiauras če- 
batas! — metė jam Gželia. 

Nutraukė, nes Rokas išėjo iš trobos, apvedė akimis 
visus žmones, persižegnojo ir sušuko: | 

— Jau metas! Eikim vardan Dievo! 

Pajudėjo pirmas, paskui jį vyrai išsirito į vidurį 
kelio, o paskui juos ėjo keletas moterų ir vaikų. 

Ir kaitra jau buvo atlėgusi, kaip tik skambino miš- 
parų, saulė ritosi į miškus, dangus kybojo giedras ir 
tyras, o akiračiai buvo tokie vaiskūs, jog net tolimes- 
nieji kaimai kilo prieš akis tarytum ant delno ir girių 
žalumoj lengvai galėjai įžiūrėti geltonus pušų kamienus, 
baltus beržų marškonus ir pilkus, didelius ąžuolus. 

Moterys pasiliko už malūno, 0 vyrai ėjo pamažėli 
prieškalne. Užpakaly jų kilo dulkės, tad tik kada ne ka- 
da subaltuodavo kokia milinė. 

Ėjo tylėdami. Jų veidai buvo rūstūs, minos smar- 
kios, o akys žvelgė atkakliai, nenuolaidžiai. 

O dėl pasiskatinimo daužė į žemę ąžuolinėmis kuo- 
komis, o vienas kitas spjaudėsi delnus ir reždavosi, ta- 
rytum šuolio šokti. 

Oria tvarka traukė, lyg procesijoj, nes jeigu ku- 
riam ir išsprūsdavo koks žodis, tai beregint nutildavo, 
kitų žvilgsnių sudraustas: ne metas buvo postringauti, 
kiekvienas gūžėsi viduje ir kaupėsi stiprumą. 

Prie savo laukų ribos, palei kryžių, susėdo ant kap- 
čių truputį pailsėti, bet ir dabar niekas neprabilo; tik- 
tai klaidžiojo tyliomis akimis po pasaulį. Lipcų trobos 
vos buvo matyti iš už sodų, aukso bonia bažnyčios bo- 
kšto viršuj spindėjo saulėje, laukai visur žaliavo, kur 
tik akimis galėjai pasiekti, ganyklose pamiškėj kirbė- 
jo išsibarsčiusios kaimenės, žydru ruoželiu kilo dū- 
mai iš kažkieno ugniakuro pagiry, ir vaikų dainavimas 
skambėjo, o dūdelių lioliavimas sklido per visą žemę, 
pavasariškai pasipuošusią džiaugsmu ir nuostabia rim- 
timi, tad ne vienam širdis užgilo tyliu gailesčiu ir bai- 
me, ne vienas sunkiai atsidūsėjo ir baimingai žvilg- 
čiojo į Podlesę... 

— Eikim, juk ne pelų nešti išsirengėm! — ragino 
Rokas, gerai numanydamas, kad jie ima delsti. 

Pasuko tiesiai į palivarko trobesius ;senu, pikt- 
žolėmis apžėlusiu keliu, kuris tarytum gėlėtas kaspi- 
nas tįsojo tarp žalių javų; prasti rugiai mėlynavo vo- 
silkomis, vėlybos avižos liepsnojo svėrėmis, vandens iš- 
gulėti ir išdegę kviečiai raudonavo aguonomis, o bul- 
vės tik dabar pradėjo dygti. Kiekviename žingsnyje 
buvo matyti nerūpestingumas ir apsileidimas. 

— Stačiai žydo ūkis, net -žiūrėti skaudu! — murm- 
telėjo kažkuris vienas. 

— Prasčiausias bernas, ir tas geriau žemę dirba. 

— O kad kitas, nors ir ponas, šventos žemelės nė 
už ką nelaiko! į 

— Melžia ją ir melžia kaip alkaną karvę, ir nenuo- 
stabu, kad išseko. 

Išėjo į pūdymus. Aprūkusios ir apirusios trobesių 
sienos styrojo jau netoliese, sudegęs sodas skausmin- 
gai pūkšančiais į dangų pajuodusiais medžių griaučiais 
supo dvaro kumetynus su įgriuvusiais stogais ir stūk- 
sančiais kaminais, o pasieniąis, menkoj apmirusių ša- 
kų paūksmėj, buvo matyti būrys Žmonių. Tai buvo vo- 
kiečiai. Ant akmenų stovėjo ąsotis alaus, ant slenks- 
čio kažkas pūtė fleitą, o jie visi sėdėjo atsidrėbę ant 
suolų ir žolėje, vienmarškiniai, su pypkėmis, ir gurkš- 
nojo iš molinių puodelių; palei namus žaidė vaikai, o 
šalimais ganėsi puikios karvės ir arkliai. 

Matyti, anie pastebėjo ateinančius, nes ėmė šokti 
iš vietų, dėlioti prie akių delnus, žiūrėti į jų pusę ir 
kažką rėkauti, bet kažkoks senas švabas taip smarkiai 
užšprekino, jog beregint susėdo į senas vietas ramiai - 
ir vėl gurkšnojo iš molinių puodelių; fleita užšvilpė dar 
saldesne gaida, vieversiai skambino kone viršum gal- 
vų, o iš javų byrėjo tankus, nenutilstamas žiogų grie- 
žimas, ir protarpiais vienur kitur ištrūkdavo putpelės 
balsas. 

O kad ir dundėjo sukepusi žemė po vyrų kojomis 
ir pasagėlės kakšėjo į akmenis vis arčiau, vokiečiai nė 
nepasijudino, tarytum nieko negirdėdami, tik skonė- 
damiesi alučiu ir tuo saldumu, kuriuo dvelkė priešva- 
kario oras. 

Vyrai jau buvo čia pat, tik vis sunkiau ir lėčiau 
ėjo, prilaikydami šniokštavimą ir vėzdus rankose spau- 
sdami; širdys smarkiai suplakė, karštas virpesys ver- 
dančiu vandeniu pilstė nugaras, gerklėse džiūvo, bet 
sprandai stangrėjo ir žėrinčios akys įžūliai smigo į vo- 
kiečius, o iš veidų, tarytum sustingusių, veržėsi rūstus 
atkaklumas ir nepalenkiama galia. 

— Tegul bus pagarbintas! — tarė vokiškai Rokas 
sustojęs, o už jo pusračiu sustojo visas pulkas, grūs- 
damiesi ir šliedamiesi vieni į kitus pečiais. 

Vokiečiai sutartinai atsakė, nesijudindami iš vietos. 
Tik tas senis su žila barzda atsikėlė ir pablyškęs va- 
džiojo akimis po minią. 

— Su reikalu atėjom pas jus,— pasakė Rokas. 

— Tad sėskit, gaspadoriai, iš Lipcų esat, kaip ma- 
tau, pasikalbėsim kaimyniškai! Johan, Fric, suolų kai- 
mynams! 

— Dėkui, reikalas trumpas, tai pastovėsim. 

— Neatrodo trumpas, kad visas kaimas atėjot! — 
sušuko anas lenkiškai. 

— O kad visiems lygiai rūpi. 

— Dar triskart tiek namie liko! — pabrėžtinai pa- 
sakė Gželia. 

— Labai džiaugiamės, jus matydami, o kad pirmi 
atėjot, tai gal alaus su mumis išgersit... geram kaimy- 
niškam sugyvenimui... Įpilkit, vaikinai... 

— Lak pats! Koks dosnus! Ne alaus atėjom! — ėmė 
šaukti karštesniejįi. 

Rokas ramino juos akimis, o senas vokietis kietai 
tarė: 

— Na, tai klausom! 

Pasidarė tylu, pasklido šniokštimas ir trumpi atsi- 
dūsėjimai, lipciečiai dar labiau susispaudė į krūvą, vi- 
sus nukrėtė šiurpas, vokiečiai irgi sustojo kaip vie- 
nas, išslinko prieš anuos suplakta krūva ir ėmė pikto- 
mis žlibėmis durstyti žmones, barzdas pešiotis, pūstis 
ir kažką tyliai murmėti. 

Pro langus baimingai žvilgčiojo moterys, vaikai 
slapstėsi priemenėse, ir kažkokie rudi šunes milžinai 
urzgė pasieniuose, o jie gerą protarpį stovėjo taip vie- 
ni prieš kitus gūdžioj tyloj, nelyginant kaimenė avinų,: 
kur jau žlibėmis kruvinai žybčioja, kojomis trepsi, nu- 
garas Iriečia, galvas. narina ir beregint puls ragais, kol 
pagaliau Rokas nutraukė. 

— Atėjom pas jus nuo viso kaimo,— kalbėjo jis 
lenkiškai, garsiai ir aiškiai, — prašyti jūsų geruoju, kad 
nepirktumėt Podlesės... 

— Taip! Taigi! To atėjom! — pakartojo kiti paskui 
jį, daužydami žemę vėzdais. 

Anie išsyk apstulbo. 

— Ką jis kalba? Ko jis nori? Nesuprantam! — va- 
pėjo, savo ausimis netikėdami. 

Tad Rokas jiems dar sykį vokiškai pakartojo, ir vos 
tik baigė, tuoj Matas karštakošiškai tėkštelėjo: 

— Ir kad jūs, pliudriai, nešdintumėtės po velnių! 

Jie šoko staiga, lyg karštu vandeniu nuplikyti, pra- 
siveržė riksmas, jie sugumulavo ir ėmė smarkiai gar- 
gėti, grūmoti kumščiais, trepsėti iš pykčio ir jau ne 
vienas veržėsi prie vyrų ir grasė, tačiau tie stovėjo 
nepajudinami kaip mūras, degindami rūsčiomis akimis, 
tik rankos jiems virpėjo, ir laikė sukandę dantis. 

„— Arjūs iš proto visi išėjot? — šaukė senis, iškėlęs 
rankas.— Draudžiat mums pirkti žemę! Kodėl? Kokią 
turit teisę?.. 

Vėl Rokas ramiai viską išdėstė, plačiai, kaip rei- 
kiant, bet vokietis, nuraudęs iš pykčio, suriko: 

— Žemė yra to, kas už ją moka! 

— Taip atrodo jūsiškai, bet mūsiškai yra kitaip: ji 
turi būti to, kas jos reikalingas! — pasakė jis iškil- 
mingai. 

— O kuriuo gi būdu, gal už dyką, grobte užgrob- 
ti? — tyčiojosi anas ir šaipėsi. 

— Už tuos dešimt pirštų, tai didelė kaina! — taip 
pat atsakė Rokas. 

— Kvailos kalbos! Ką čia juokams laiką gaišinsim 
be reikalo. Podlesę nusipirkome, ji yra mūsų ir mūsų 
bus, o kam nepatinka, tegu sau eina su ponu Dievu 
ir mus tegu lenkia iš tolo. Na, tai ko dar laukiat?.. 

— Ko? Ogi jums pasakyti: šalin iš mūsų žemės! — 
prasiveržė Gželia. 

— Traukitės patys šalin, kol nepradėjom jūsų va- 
ryti! 

— Kol gražiuoju, kaimyniškai prašom! — šaukė vėl 
kiti. 

— Grasot? Į teismą patrauksim! Rasim, kaip jus ap- 
raminti, dar neatsėdėjot už girią, tai jum pridės, ir 
drauge atbūsit! — tyčiojosi senis, bet jau net drebėjo 
iš pykčio, o ir kiti vos vos tramdėsi. 

— Utėliai prakeikti! 

— Žmogžudžiai! Šunes pasmirdę! — šaukė jie sa- 
viškai, rangydamiesi būry tarsi užmintos gyvatės. 

— Tylėkit, šuns veisle, jei žmonės jums sako! — 
nusikeikė Matas, bet jie neišsigando, šaukė vis garsiau 
ir visu pulku slinko artyn. 


Rokas, bijodamas, kad neįvyktų muštynių, ramdė 
vyrus, tildė ir vertė valdytis, tačiau jie jau nebesidavė 
valdomi ir rėkė per kits kitą. 

— Duokit gi kuris per galvą pirmam nuo krašto! 

— Jukos jiems truputį nuleisti! 

— Tai ar nusileisim, vyrai? Visus mūsų žmones jie 
koneveikia! 

— Ir kaip mums reikia nepadarysim? — šaukė ki- 
ti, vieni kitus kurstydami ir slinkdami vis artyn, aI- 
tyn, o pagaliau Matas nustūmė Roką į šalį ir išlindo 
iš būrio prieš vokiečius nelyginant vilkas, žybčioda- 
mas dantimis. 

— Klausykit, vokiečiai! — subliovė jis,  atkišęs 
kumščius.— Kalbėjomės su jumis žmoniškai, gražiuo- 
ju, o jūs grasot kalėjimu. ir tyčiojatės iš mūsų! Gerai, 
dabar užtrauksim jums kitokią giesmę! Jei nenorit tai- 
kos, tai duodam jums žodį prieš Dievą ir prieš žmones, 
kaip priesaiką, kad jūs Podlesėj neišsilaikysit! Mes atė- 
jom su taika, o jūs norit karo! Gerai, jei karas, tai ka- 
ras! Už jūsų pečių valdžia, teismai, jūs turit pinigų, o 
mes turim tik tuos grynus kumščius... Pamatysim, kie- 
no bus viršus!.. O dar jum va ką pridėsiu, kad neužmirš- 
tumėt... ugnis kimba į šiaudus, bet praryja ir mūrus, 
griebia ir javą, kad ir nepjautą... gyvuliai stimpa ga- 
nyklose... ir nė vienas žmogus nėra apdraustas nuo pik- 
to nuotykio... Neužmirškit, ką pasakiau: karas dieną ir 
naktį, ir kiekvienoj vietoj... 

— Karas! Karas! Ir padėk mums Viešpatie Die- 
ve! — sušuko visi drauge. 

Vokiečiai šoko baslių, kurie gulėjo pasieny, kele- 
tas išsinešė iš vidaus šautuvus, kiti vėl akmenų stvė- 
rėsi, Moterys pakėlė riksmą. 

— Tegu tik šauna kuris, bematant visi kaimai čia 
sulėks. 

— Nušausi, šunsnuki, vieną, tai kiti tave vėzdais 
užtvos kaip nusususį šunį! 

— Nekibkit, švabai, muštis, prieš žmones Neatsi- 
laikysit! 

— O jūsų mėsos nė alkanas šuo nepalies! 

— Tik užkabink mane, bjaurybe, užkabink! — grasė 
atšiauriai ir iššaukiamai. 

Stovėjo jau arti vieni antrų, badydamiesi vien Žli- 
bėmis, tūpčiodami, mindžikuodami, daužydami vėzdais 
žemę ir nirtingai rėkaudami, plūdimai ir grasymai skrai- 
dė virš galvų lyg akmenys, jau tiesėsi nagai, ir ne 
vienas net virpėjo, pasirengęs pulti, tik štai Rokas iš- 
skėtė rankas, apkabino saviškius ir nustūmė juos atga- 
liau, 0 Vyrai, norom nenorom, pusiau nusigręžę, bu- 
driai traukėsi, sergėdamiesi puolimo iš užpakalio, ir dar 
pikčiau šaipėsi iš anų: 

— Pasilikit su ponu Dievu, kiaulės išmatos! 

— Ir laukit, kol jums pragys raudonas gaidys! 

— Užsuksim čia pašokti su jūsų panomis! 

Net Rokas turėjo juos tildyti, taip smarkiai jie bur- 
nojo. 

Prietėmis jau klojo žemę, saulė nusileido, vėsus vė- 
jas braukiojo javus, kurie lenkėsi, skambėdami varpo- 
mis, drėko žolės nuo žilų rasų, iš kaimo pusės sklido 
dūdelių garsai ir vaikų riksmai, pelkynuose aidėjo var- 
lių kurksėjimas, ir per visą pasaulį jau ėjo tylus, kva- 
pus vakaras. 

Vyrai grįžo pamažėli, atsegiotos jų milinės pleve- 
no tarsi balti sparnai; ėjo triukšmingai, dažnai susto- 
dami, vienas kitas jau dainavo, net girios aidėjo, kiti 
švilpavo iš džiaugsmo ir smarkumo, treti šnekučiuoda- 
mi karštomis akimis globstinėjo Podlesės laukus. 

— Kaip lengva būtų tuos laukus išdalinti! — tarė 
senis Klombas. 


365 


— Aišku, ūkius galima išpjauti kaip korius, visus 
kaip vienas, kožną su pieva ir ganykla. 

— Kad tik vokiečiai užleistų! — atsiduso šaltyšius. 

— Nesirūpinkit, čia jau mes dėti, kad nusileistų. — 
tikino Matas. 

— Mielai paimčiau tą lauką nuo krašto, prie ke- 
lio,— sušnibždėjo Adomas Pričkus. 

— O man tiktų vidury, tas su smūtkeliu — tarė 
kitas bernas. 

— Aš reikalaučiau to, nuo Volios pusės. 

— Va, kad taip gavus, kur palivarko daržai! 

— Žiū, koks gudrus, pačių geriausių užsimanė! 

— Užteks visiems po rėžį — ramino Gželia, nes jau 
buvo bepradedą ginčytis. 

— Jeigu ponas sutiks ir atiduos jums Podlesę, tai 
nemažas darbas jūs laukia, nemažas triūsas,— atsilie- 
pė Rokas. 

— Įstengsim! Įstengsim ir viską pakelsim! — šaukė 
jie džiaugsmingai. 

— Vaje! Nebaisus darbas savo lauke! 

— Net ir visą pono žemę apdorotume! 

— Tegu tik duoda pamatysit! 

— Įaugtų Žmogus sau į žemę kaip tas medis, ir 
tegu jį kas įveikia, tegu pabando išrauti! 

Vis smarkiau šnekučiavosi tarpusavy, vis greičiau 
eidami, nes nuo kaimo pusės sujuodavo būrys moterų. 
skubančių jų pasitikti. 

Jau taip švito, kad visas pasaulis buvo apsitraukęs 
melsvu žydrumu kaip prinokusi slyva, kai Hanka pri- 
važiavo prie dar tebemiegančios trobos, tačiau veži- 

mui smarkiai sudardėjus šaukdami išbėgo vaikai ir La- 
pa ėmė džiaugsmingai loti ir šokinėti prieš arklius. 

— O kur Antanas? — šaukė Juzka nuo slenks- 
čio, per galvą vilkdamasi sijoną. 

— Po trijų dienų tik jį paleis, bet pargrįš jau tik- 
rai, — atsakė ji ramiai, bučiuodama vaikus ir dalinda- 
ma jiems lauktuvių bandukes. 

Ir Vitekas išlėkė iš arklidės, o paskui jį kumeliu- 
kas, kuris žvengdamas ėmė gretintis prie kumelės, o 
Petrekas traukė iš vežimo pirkinius. 

— Ar šienauja? — paklausė ji, sėsdamasi čia pat 
ant slenksčio pažindyti jauniausiojo. 

— Penkiese pradėjo vakar nuo pietų: Pilypas, Ra- 
polas ir Kobus atodirbio, o Klombų Adomas ir Matas 
pasamdyti. 

— Matas Golombas, žiū?.. 

— Taigi... ir man buvo nuostabu, bet pats norėjo, 
sako nenorįs į kuprą susimesti bemeistraudamas, turįs 
išsitiesti su dalgiu. 

Jagna atidarė savo trobos langą ir iškišo galvą. 

— Ar tėvas tebemiega? 

— Sode guli, neįnešėm jo nakčiai, troboj baisiai 
karšta. 

— O kaip motina? 

— Po senovei, nors gal šiek tiek ir gerėliau, Jam- 
brožis ją gydo, vakar buvo atėjęs aviganis iš Volios, 
parūkė ją, davė kažkokio tepalo ir pasakė, kad per de- 
vynias savaites pasveiks, tik tegu neišeinanti į šviesą. 

— Sako, geriausia taip gydyti nuplikymą! — atsa- 
kė ji, o paskui, perkėlusi vaiką prie antros krūties, sku- 
briai klausinėjo vakarykščių naujienų, tačiau neilgai 
tai betruko, nes jau baigė aušti, žaros nurausvino dan- 
gų ir sumirgėjo brėkštais ore, rasos lašnojo nuo me- 
džių, paukščiai sučvireno lizduose, ir kaime pasklido 

avių birbimas ir į ganyklą genamų galvijų būbavimas, 
kažkas ėmė plakti dalgį, ir plonutis, aštrus plieno zvim- 
bimas veriamai skriejo tolyn. 

Tik nusivilkusi iš kelionės, Hanka nubėgo prie Bo- 
rynos; jis gulėjo kėbule po medžiais, apklotas dukno- 
mis ir miegojo. 

— Ar žinot! — sušnibždėjo ji, tampydama jį už 
rankos.— Antanas po trijų dienų pargrįš. Išvežė jį į 
guberniją. Rokas išvažiavo paskui jį su pinigais, įmo- 
kės ten užstatą, ir jau drauge pargrįš! 

Senis staiga atsisėdo, atmerkė akis ir tarytum klau- 
sėsi, tačiau beregint pargriuvo į patalą ir, užsitraukęs 
duknas ant galvos, lyg ir vėl užmigo. 

Negalėjo su juo susikalbėti, o ir šienpjoviai jau ėjo 
į tarputvorius. 

— Palei kopūstadaržius paklojom vakar pievą, — 
aiškino Pilypas.. 

— Tai eikit šiandien už upės, prie kapčių, Juzė 
parodys jums. 

— Tai toji prie Ančių Lomelės, gerokas gabalas. 

— Ir žolė ligi juosmens, kaip giria, ne tokia kaip 
ten, kur vakar. 

— Ar tenai tokia menka, ką? 

— Žinia, kone visai sudžiūvusi, pjauni lyg šepetį. 

— Rasa kai nukyis, tai dar ir šiandien galima pra- 
dalges išdaužyti. 

Išėjo visi nedelsdami, tik vienas Matas, kažkodėl 
ilgai degęsis papirosą pas Jagusę, išėjo paskutinis ir 
dar godžiai dairėsi atgal, nelyginant katinas, nuo pie- 
no pavarytas. 

Ir iš kitų namų jau daugelis ėjo prie šieno. 

Saulė pasirodė milžiniška, raudona, diena stojo šil- 
ta, matyti, vėl turėjo būti kaitra. 

Šienpjoviai ištraukė vorele, prieky bėgo Juzė, vilk- 
dama kartį, kas pusbalsiu poteriavo, kas dar rąžėsi ir 
akis krapštėsi iš miegų, o kas svaidė kokį nereikalin- 
gą žodį; taip jie nutraukė pro malūną; pievose draikėsi 
žemi, skysti rūkai, alksnių kupsteliai atrodė kaip ruū- 
kstantys krūmai, tarpais žvilgčiojo upė pro mėlynas 
uždangas, svyrėjo rasotos žolės, o rytų pusėj žėrįs 
oras kvepėjo drėgnais žiedais. 

Juzė, atvedusi juos prie kapčių, atmatavo tėvo pie- 
vą ir, įsmMeigusi ant ribos kartį, nulėkė atgal. 

Jie nusivilko švarkus, pasiraitė kelnes ligi kelių, 
sustojo į barą ir, įrėmę kotus į žemę, pradėjo pustyti 
dalgius. 

— Puiki žolė, kaip lašiniai, ne vienam prakaitą iš- 
varys, — tarė Matas, stodamas pirmas ir bandydamas 
pIradalgę. 

— Aukšta ir tanki, turės šieno ik valios, vaje! — 
tarė antrasis, stodamas greta. 

— Kad tik gražiu oru suimtų— tarė trečiasis, 
žvilgčiodamas į dangų. 

— Tik pradėk pievą pjauti, tuoj galėsi lietaus gau- 
ti — nusijuokė ketvirtasis. 

— Tai teisybė buvo kitais metais, bet ne šįmet! 
Pradėk, Matai! 

Persižegnojo visi drauge, Matas pasiveržė diržą, 
prasižergė, palinko, pasispjaudė delnus, įtraukė kvapo 
ir plačiu mostu paleido dalgį, pjaudamas jau lygiai, o 
paskui jį ir kiti, lįkdamiesi šiek tiek įstrižai, kad nepa- 
kirstų vieni antriems kojų, darė tą pat, smagiai įsirėžę 
į miglotą lanką, šveisdami lygiais, ramiais dalgių mo- 
jais; šalti ašmenys tik švytravo švilpdami, ir sunkiai 
gulė žolė, pildama ant jų rasą tarytum ašaras. 

Vėjas po truputį ėmė braukyti žoles, ir pempės vis 
verksmingiau klykavo viršum jų, tarpais kurapkos purp- 

telėdavo iš po kojų, o jie, siūbuodami iš dešinės į kai- 
Te, pjovė nepavargdami, rėždamiesi į pievą pėda po pė- 
dos, tik tarpais kuris sustodavo dalgio pasipustyti arba 
sprando ištiesti ir vėl kirsdavo nirtingai, palikdamas 
užpakaly savęs vis ilgesnę pradalgę ir įmintų pėdų bry- 
dę. 

O kol saulė atėjo viršum kaimo, jau visos lankos 
net vaitojo po dalgiais, visur pjovė, visur švytravo mė- 
lyni ašmenys, sklido pustyklių džeržgesys ir visur dvel- 
kė stipri vystančių žolių kvapstis. 

Oras buvo lyg tyčia parinktas šienauti, nes kad ir 
sako senas priežodis: ,,„Tik imkit dalgius, tuoj pravirks 
dangus“, bet tais Metais viskas buvo atvirkščiai. Vie- 
toj lietaus užėjo sausros. 

Dienos kėlėsi sulietos rasomis ir įkaitrojusios lyg 
karštinės apimtas žmogus, o gulė vakarais kvėpdamos 
tokią karštybę, kad jau seko šuliniai ir upeliai, javai 
gelto, daržovės vyto, kirmėlės apniko medžius, karvės 
užtrūko, nes alkanos grįždavo iš išdegusių ganyklų, o 
ponas tik tiems leido ganyti skynimuose, kurie sumo- 
kėjo po penkis rublius nuo uodegos. 

Aišku, kad ne visi galėjo paberti tiek gyvo pinigo. 

O ir be tų visų dalykų priešpjūtė darėsi vis sun- 
kesnė, ypač trobelninkams ir kitiems vargšams. 

Tikėjosi, kad apie šventą Joną užeis lietūs ir vis- 
kas laukuose dar atsigaus, net ir mišias ta intencija 
buvo užpirkę, tačiau nieko nepadėjo, sausra vis laikė- 
si. 

Kiti jau ir į puodą neturėjo ko kišti, bet užtat ne- 
trūko barnių, vaidų ir dejavimo. Dar gal niekad, kiek 
seniausieji atmena, nebuvo Lipcuose tiek tąsymosi po 
teismus — čia byla dėl miško rūpinosi, čia vaito dar- 
beliai vis kiršino žmones, čia vėl Dominikienės vaidai 
su sūnumi, o čia ir vokiečiai, ir kokie mažesni kaimy- 

nų nesusipratimai, tiek visko buvo, jog Žmonės miršo 
vargą, gyveno lyg kokiame katile, nuolat liežuvauda- 
mi ir bardamiesi. 

Tad ir nenuostabu, kad atėjus šienapjūtei atsikvė- 
pė; vargšai tuoj išlakstė po dvarus uždarbiauti, o ūki- 
ninkai, užsikimšę ausis visoms naujienoms, džiaugs- 
mingai stvėrėsi dalgių. 

Tik neužmiršo vokiečių, ir kasdien vis kas nors nu- 
lėkdavo į Podlesę pasižiūrėti, ką- jie daro. 

Jie tebegyveno ten pat, tik liovėsi kasę šulinius 
ir vežę akmenis pamatams, o kalvis kažkurią dieną pa- 
sakė, kad vokiečiai apskundę poną dėl pinigų, o Lip- 
cCus dėl prievartavimo. 

Vyrai prisijuokė iš to iki valiai. 

Kaip tik šiandien per pietus pievose plačiai apie tai 
buvo kalbama. 

Dienovidis atėjo kaitrus, saulė stojosi viršum galvų 
net baltai įdegusi, dangus kybojo balzganai padūma- 
vęs, karštis mušė lyg iš kokios baisingos krosnies, nė 
mažiausias vėjelis nebepūsčiojo, lapai karojo nualpę; 
aptilo paukščiai, šešėliai klojosi skysti ir trumpi, ma- 
ža beapsaugodami nuo kepinimo, buvo tvanku, tik iš 
pradalgių dvelkė aštrus šuntančių žolių kvapas, javai, 
sodai ir namai stūksojo tarytum baltų liepsnų apsiausti; 
atrodė, kad viskas sutirps įkaitusiame ore, virpančia- 
me lyg vanduo ant mažos ugnies, net upė plaukė lė- 
čiau, nebečiurlendama, vandėnys žvilgėjo lyg ištirpęs 
stiklas, tokie vaiskūs, jog kiekvienas gružas buvo ma- 
tyti po pluoštuotu paviršiumi, Kiekvienas akmenėlis 
smėlėtame dugne ir kiekvienas vėžys, besiknebinėjąs 
peršviestose krantų paūksmėse, tyla traukėsi migdan- 
čiomis gijomis per saulėtą žemę, vienos tik musės zZir- 
zė aplink žmones. 

Pjovėjai sėdėjo prie pat upės, po aukštų alksnių 
guotu, ir valgė iš lauknešėlių. Matui valgyti atnešė 
Nastė, o kitiems Hanka su Jagustynka; jos prisėdo žo- 
lėj, atokaitoj, ir užsitraukusios ant galvų skareles, smal- 
siai klausėsi. 

— Aš iš pat pradžių ir visuomet tą sakiau, kad jei 
ne šiandien, tai rytoj vokiečiai turi išsinešdinti! — kal- 
bėjo Matas, gramdydamas puodą. 

— Ir kunigas tą pat tvirtina! — pateigė Hanka. 

— O bus taip, kaip ponui geriau patiks, — vaidin- 
gai suurzgė Kobus, išsitiesdamas po medžiu. 

— Tai kaipgi, ar jie neišsigando jūsų riksmų ir ne- 
pabėgo? — saviškai įterpė Jagustynka, tačiau kažkas 
tarė: b 

— Kalvis vakar sakė, kad ponas taikysis su mumis. 

— Man tik nuostabu, kad Mykolas dabar su kaimu 
iš vieno eina. 

— Užuodžia jis čia sau kokį gerą kąsnį — sušny- 
pštė senė. 

— Ir malūninkas, sako, taip pat užstojo dvare kaimą. 

— Visi su mumis išvien, geradariai, rupūžės,— kal- 
bėjo Matas.— Sakau jum: kalviui ponas prižadėjo ky- 
šį už taiką su kaimu, malūninkas išsigando, kad vo- 
kiečiai ant kalnelio palei smūtkelį nepastatytų vėjinio 
malūno, o karčiamninkas irgi padeda žmonėms iš bai- 
mės dėl savęs, jis gerai žino, kad kur vokiečiai apsi- 
gyvens, ten jau joks žydelis neuždirbs. 

— Ar ir ponas bijo žmonių, kad taikos ieško?.. 

— Taigi, įspėjot, motin, tas tai labiausiai bijo, tuoj 
jum išdėstysiu. 

Matas nutraukė kalbą, nes nuo kaimo pusės pasi- 
rodė atbėgąs Vitekas. 

— Gaspadin, taigi eikit greičiau! — rėkė jis jau iš 
tolo. 

— O kas yra? Dega, ką? — pašoko ji baimingai. 

— Taigi... gaspadorius kažko šaukia! 

Ji nubėgo be kvapo, visiškai nesuprasdama, kas ten 
atsitiko. 

O buvo štai kas. Motiejus jau nuo pat ryto buvo 
kažkoks keistas, kliedėjo, vis murmėjo kažką, šoko iš 
guolio, ieškojo kažko aplink save, tad išeidama į 
pievas, Hanka buvo prisakiusi Juzei labiau jo žiūrė- 
ti. Mergina dažnai nubėgdavo žvilgtelėti į jį, bet jis 
ramiai gulėjo ir tik per pietus ėmė plyšdamas rėkti. 

Hankai parlėkus, jis tebesėdėjo ant kėbulo krašto ir 
šaukė: 

— Kur mano batus nukišot! Duokit šen greičiau! 

— Tuoj atneš iš kamaros, tuoj...— ramino ji išsi- 
gandusi, nes jis atrodė visiškai su sąmone ir rūsčiai 
žybčiojo akimis. 

— Pamigau, kad tu surūgtum,— jis plačiai žiova- 
vo.— Jau diena, o jūs tebemiegat. Tegu Kuba akėčias 
parengia, sėti važiuosim,— įsakinėjo. 

Stovėjo visi prieš jį, neįmanydami ką daryti, nes 
staiga jis persilenkė ir bejėgiškai griuvo žemėn. 

— Nebijok, Hanuse... silpna man pasidarė... Antanas 
ar lauke, ką? Lauke?..— kartojo, kai jį ir vėl paguldė 
į patalus. 

— Taigi... nuo pat aušros...— mikčiojo ji, bijoda- 
ma priešintis. 

Jis gyvai dairėsi ir vis kalbėjo, bet kur vienas žo- 
dis protingas, ten vė] dešimt visiškai be prasmės, pas- 
kui vėl pradėjo veržtis, norėjo vilktis ir batų šaukė, 
čia vėl stvarstėsi už galvos ir taip veriamai vaitojo, 
net keliais sklido. Hanka, supratusi, kad jis jau merdį, 
liepė perkelti jį į trobą ir pavakarėj pasiuntė kunigo. 

Netrukus jis atėjo su ponu Dievu, bet tik švęstais 
aliejais jį patepė. 

— Daugiau jam nebereikia, bile kurią valandą už- 
migs..— tarė jis. 

Vakarop prisirinko žmonių, nes jis atrodė merdįs, 
Hanka net žvakę jam buvo bebrukanti, tačiau jis nu- 
rimo ir užmigo. 

O rytojaus dieną buvo taip pat; jis pažino Žmones, 
sąmoningai kalbėjosi, čia vėl kiauras valandas gulėjo 
it negyvas. Prie jo neatsitraukdama sėdėjo kalvienė, 
o Jagustynka norėjo jį parūkyti. 

— Liaukitės, dar ką padegsit. 

Murmtelėjo jis netikėtai, o per pietus atbėgus kal- 
viui ir bežiūrint į jo primerktas akis, senis vėl atsilie- 
pė, keistai šypsodamas: + 

— Nesirūpink, Mykolai... jau dabar pasibaigsiu... 
netrukus pasibaigsiu... 

Nusigręžė į sieną ir daugiau nieko nebepasakė, ta- 
čiau buvo matyti, jog eina silpnyn ir vis labiau lei- 
džiasi, tad jau sergėjo jį, o labiausiai Jagusė, kuriai 
irgi kažkas keisto darėsi. 

Ji staiga nustojo rūpintis motina, palikusi ją And- 
Iriui, ir lyg akmuo sėdo prie vyro. 

— Pati jį pasergėsiu, tai mano teisė! — tarė ji 
Hankai ir Magdei su tokia galia, jog tos nesipriešino, 
juoba kad kiekviena turėjo gana savų darbų. 

Ir jau nė žingsnio nebeišėjo iš trobos, kažkokia ne- 
byli baimė laikė ją tarytum prikaltą, ir ji nebegalėjo 
palikti ligonio, kaip pirma. 

O visas kaimas buvo pievose, šienapjūtė ėjo be at- 
lydžio; nuo pat aušros, tik pirmoms žaroms paraudus, 
visi žmonės traukė ten, o eilės vienmarškinių vyrų nely- 
ginant balnotų gandrų nustojo lankas, galando dalgius 
ir švytruodami plienu per kiauras dienas užsimirštinai 
Iėžė, per kiauras dienas buvo girdėti dalgių plakimas 
ir grėbėjų dainelės. 

Žalios, minkštos lankų lygmės kirbėjo žmonių, kle- 
gėjo kalbomis ir dalgių skambesiais, mirgėjo dryžos 
kelnės, tarytum aguonų žiedai liepsnojo saulėje rau- 
doni sijonai, sklido šūksmingos dainelės, skambėjo dal- 
giai, veržėsi linksmas juokas, ir visur dirbo noriai, 
nirtulingai, o kiekvieną pavakarę, kai paraudusi saulė 
leisdavosi į girias ir oras užvirdavo paukščių klyksmais, 
kai visi javai ir žolės net virpėdavo nuo žiogų muzi- 
kos, o pelkynai grodavo varlių kurkimu, dvilkčiodavo 
kvapai, lyg visa žemė būtų smilkytuvas, keliais rie- 
dėdavo sunkūs, šieno pripampę vežimai, dainuodami 
eidavo namo pjovėjai, o pageltusiose, nušienautose pie- 
vose tankiai sutūpdavo kupetos ir stirtos, tarsi tos bi- 
čiulės kūmos, susėdusios tyliai pasišnekučiuoti, o tarp 
jų braidydavo gandrai, skriedavo ratus gailiai krykš- 
taudamos pempės ir iš pelkių slinkdavo baltos miglos. 

Pro atdarus Borynų trobos langus skverbėsi visi tie 
žmonių ir laukų balsai, džiaugsmingi gyvenimo ir dar- 
bo garsai drauge su javų ir pievų, ir saulės kvapais, 
it iš smilkytuvo kylančiais, tik Jagusė buvo viskam 
kurčia. 

Troboj buvo tylu ir negyva, pro krūmus, dengian- 
čius nuo kaitros, sijojosi žalsva, mieguista prietema, 
zirzė musės, ir Lapa, budįs prie gaspadoriaus, tarpais 
žiovaudavo, eidavo pasišlaistyti prie Jagnos, kuri sė- 
dėjo be judesio ir minties ištisas valandas, visiškai pa- 
naši į stabą. 

Motiejus jau nebekalbėjo ir nebedejavo, ramiai gu- 
lėjo, tik be paliovos vadžiojo akimis; tos šviesios žli- 
bės, žvilgančios lyg stikliniai rutuliai, slankiojo paskui 
ją su tokiu atkaklumu ir taip kiaurai vėrė, tarsi šalti 
peiliai. 

Veltui ji gręžėsi nuo jų, veltui norėjo užmiršti, jos 
žvelgė iš kiekvienos kerčios, sklandė ore ir kažkaip 

baisiai švietė, ir taip nenumaldomai traukė, jog ji pa- 
sidavė jų valiai, žiūrėdama į jas lyg į nepermatomas 
prarajas. 

O tarpais, lyg atsipeikėdama nuo baisaus sapno, ji 
gailiai maldaudavo: 

— Taigi, nežiūrėkit taip... dūšią man ištrauksit, ne- 
žiūrėkit! 

Jis, matyti, nugirsdavo, nes suvirpėdavo šiek tiek, 
jo veidas susiraukdavo kažkokiu nebyliu šauksmu, akys 
pažvelgdavo dar baisiau, ir pamėlusiais skruostais rie- 
dėdavo sunkūs ašarų lašai. 

Tąsyk ji bėgdavo lauk, baimė ją vydavo. 

Žiūrėdavo iš už medžių į pilnas žmonių ir džiu- 
gaus klegesio pievas. 

Ir eidavo šalin verkdama. 

Eidavo pas motiną, bet vos tik kyšteldavo galvą į 
tamsią trobą, vos tik šiūsterėdavo į ją vaistų kvapas, 
ji skubiai traukdavosi. 

Ir vėl raudodavo. 

Čia vėl eidavo už namų ir skrisdavo ilgesingomis 
akimis į platųjį pasaulį. 

Ir raudodavo tąsyk dar gailiau, liūdniau ir skaus- 
mingiau, lyg tas paukštelis sulaužytais sparnais, savų- 
jų pulko paliktas, — gailiai dejuodavo. 

Taip nekintamai slinko diena po dienos. Hanka su 
visu kaimu būdavo šienapjūtėje ir tik trečią dieną nuo 
pat ryto pasiliko namie. 


— Šeštadienis — jau tikriausiai šiandien pargrįš 
Antanas! — tarė ji džiaugsmingai, ruošdama namus 
vyrui sutikti. 


Praėjo ir vidudienis, o jo vis dar nebuvo. Hanka 
ėjo žvalgytis už bažnyčios, net į tuopų kelią, bet ten 
buvo tuščia ir tylu. 

Žmonės ėmė skubėti vežti šieną, nes oras ėjo į per- 
mainą, skėtrūnai giedojo, saulė vis labiau kepino, pa- 
šaliais kybojo sunkūs krušos debesys ir kildavo vie- 
sulingas vėjas. 

Žmonės tikėjosi audros su liūtimi, o susilaukė tik 
trumpo, nors ir sodraus lietaus, kurį tuo akimirksniu 
sugėrė išdžiūvusi žemė, taigi tiek iš jo tebuvo džiaugs- 
mo, kad atgaivino orą. 

Bet vakaras užėjo kiek vėsesnis, kvepėjo šienu ir 
permirkusia žeme, keliais driekėsi tirštas santėmis, mė- 
nulis dar nebuvo patekėjęs, dangus kybojo tamsus ir 
tik retai kur persmaigstytas žvaigždėmis, pro sodus 
žibsėjo pirkių žiburėliai ir tarsi švento Jono vabalė- 
liai kirbėjo tvenkiny, visur Žmonės vakarieniavo prieš 
trobas, kažkas grojo dūdele, ir šen bei ten skambėjo 
juokai, ėmė giedoti paukščiai ir laukai prabilo tylia 
žiogų muzika ir putpelių bei griežlių balsais. 

Borynų sodyboj taip pat valgė prieš trobą, palan- 
gėj buvo nemaža žmonių ir triukšmo mat šieno pabaig- 
tuvių Hanka pakvietė visus ir vaišino skalsia vakarie- 
ne; kvepėjo kiaušinienė su svogūnų laiškais, gaiviai 
kakšėjo šaukštai, ir sklido rėksmingas Jagustynkos bal- 
sas, kas kartą sukeldamas juoko audras; Hanka vis 
krovė iš puodų, prašydama nešykštėti, tačiau visa sie- 
la klausėsi kiekvieno garso nuo kelio ir protarpiais bė- 
giojo į tarputvorius pažiūrėti. 

Bet Antano kaip nebuvo, taip nebuvo, tik vieną kar- 
tą ji užsidūrė ant Teresės, kuri stovėjo prisišliejūsi prie 
tvoros ir tarytum ko laukė. 

Negalėdamas susikalbėti su Jaguse, kuri šiandien 
buvo niurna ir atkari, Matas iš piktumo ėmė ginčytis 
su Petreku, tik šit atlėkė Andrius sesers šaukti, sakė 
motina reikalaujanti. 


Netrukus išvaikščiojo visi, tik vienas Matas ilgai 
de!sė ir tik po gerokos valandėlės išėjo. 

Netrukus ir Hanka išbėgo, veltui žiūrėdama į san- 
tėmį, tik staiga nuo tvenkinio pusės ją pasiekė jo UIz- 
giąs, piktas balsas: 

— Ko slankioji paskui mane kaip tas šuo... nepa- 
bėgsiu nuo tavęs... gana jau ir taip mala ant mūs liežu- 
viais...— ir dar kažką nemalonesnio drėbtelėjo, o atsa- 
kymu pabiro kukčioją žodžiai ir sodri rauda. 

Tačiau Hankos tai nesujaudino, ji laukė vyro, ką 
jai galėjo rūpėti kitų dalykai? Jagustynka sukosi apie 
vakaro ruošą, o kadangi kūdikis ėmė kažko niurgzti, 
tad Hanka paėmė jį ant rankų ir sūpuodama užėjo pas 
ligonį. 


— Antanas beregint pargrįš! — sušuko nuo slenks- 
čio. | 

Boryna gulėjo, įsižiūrėjęs į lemputę, rūkstančią ant 
gobtuvo. 


— Šiandien jį paleido, Rokas jo laukia, — kartojo 
ji jam tiesiai į ausis, džiaugsmingomis akimis sergėda- 
ma jo vyzdžius, ar suprato, tačiau, matyti, ir toji nau- 
jiena neprisiskverbė iki jo smegenų, nes jis nepasiju- 
dino ir nepasižiūrėjo į ją. 

„Gal jau į kaimą įeina... gal jau...“ — galvojo ji, vis 
išbėgdama į kiemą, ir tokia buvo įsitikinusi, kad jis 
pargrįš, tokia virpanti laukimu, jog tarpais netekdavo 
sąmonės, prasiverždavo juoku dėl bet ko, kalbėjo pati 
su savimi ir sverdinėjo lyg girta. Santėmiui ji pasako- 
jo savo viltis, net gyvuliams milždama patikėjo savo 
paslaptis, kad žinotų, jog gaspadorius grįžta. 

Ir laukė kiekvieną akimirksnį, bet jau tik likučiais 
jėgų ir kantrybės. 

Užėjo naktis, kaimas ilsėjosi, Jagusė, parėjusi iš 
motinos, tuoj atsigulė į lovą, netrukus visi namai su- 

migo. O Hanka dar vėlai naktį budėjo prieš trobą, 
o pagaliau, netekusi jėgų ir smarkiai nusiverkusi, už- 
gesinusi žiburius taip pat nuėjo gulti. 

Visas pasaulis grimzdo gilion poilsio tylon. 

Kaime vienas po kito geso žiburiai lyg miego mer- 
kiamos akys. 

Mėnulis ritosi į tamsiai mėlyną, aukštą, žvaigždžių 
mirgesio nusėtą dangų ir kilo vis aukščiau, skrido kaip 
paukštis, mojąs per erdves sidabriniais sparnais; kur ne 
kur snaudė debesys, susisukę minkštais baltais kamuo- 
liais. 

O žemėje visi gyviai pavargę atgulė tylaus, sal- 
daus miego, tik kažkoks paukštis šen bei ten traukė 
sodrią giesmę, tik vandenys čiurleno kažką lyg per 
miegus ir virpėjo mėnesienoje skendintys medeliai, 
tarytum jiems diena vaidenosi, kartais suurgzdavo šuo 
arba suplasnodavo sparnais praskrendąs lelys, o žemi 
Iūkai ėmė pamažėli ir rūpestingai dangstyti laukus ta- 
rytum pavargusią motiną. 

Iš vos įžiūrimų pasienių ir iš sodų sklido tylus al- 
savimhas, nes žmonės miegojo lauke, su pasitikėjimu 
pavedę save nakčiai. 

Ir Borynų namai supstėsi mieguista tyla, tik svirplys 
čirškė už kamino ir Jagusės alsavimas plazdėjo lyg 
drugių sparneliai. 

Buvo jau vėlyba naktis, nugiedojo pirmieji gaidžiai, 
kai staiga Boryna pasijudino lovoj lyg nubusdamas; 
tuokart ir mėnulis smogė į stiklus ir šiūsterėjo jam 
į veidą sidabriniais šviesos kunkuliais. 

Jis atsisėdo lovoj ir, linguodamas galvą ir smarkiai 
krutindamas ryklę, norėjo kažką sakyti, tačiau jam tik 
sugurguliavo gerklėj. 

Sėdėjo taip ilgokai, be sąmonės dairydamasis, o 
tarpais graibstydamas pirštais šviesoje, lyg norėda- 

mas pasisemti delnais tos įsimirguliavusios mėnulio brė- 
kštų upės, smogiančios jam į akis. 

— Aušta... metas..— sumurmėjo pagaliau ir atsi- 
stojo asloj. 

Pasižiūrėjo pro langą, tarytum busdamas iš sun- 
kaus miego; jam pasirodė, kad jau visai išaušę, kad 
jis pamigo, o jo laukia kažkokie sunkūs darbai... 

— Metas keltis, metas...— kartojo jis, daug sykių 
žegnodamasis ir pradėjęs poteriauti, drauge dairėsi 
drabužių, siekė batų ten, kur jie paprastai stovėdavo, 
bet nieko neradęs po ranka, miršo viską ir bejėgiškai 
graibstinėjo rankomis aplinkui; poteriai jam trūko, tik 
kai kuriuos žodžius jis be balso vapėjo. 

Susivėlė jam staiga smegenyse atsiminimai kažko- 
kių darbų, senų reikalų, čia vėl tarytum atbalsiai to, 
kas darėsi aplink jį per visą jo ligos laiką, sunkėsi 
šitai į jį nykiomis nuotrupomis, blankiais vaizdais, iš- 
blindusiais judesiais, tarytum grumstai rugienose, ir 
dabar staiga budo, kunkuliavo galvoje ir veržėsi lau- 
kan taip, jog jis kas kartą šokdavo paskui kokį vaidinį, 
tačiau vos suskubdavo jo pasigauti, tas jau skysdavo 
jam atminty tarsi sutrūnijusios gijos, ir siela pleveno 
lyg niekuo nepalaikoma liepsna. 

Tiek jis dabar težinojo, kiek gali sapnuoti anksti 
pavasarį nudžiūvę medžiai, kad jiems jau laikas at- 
sipeikėti iš žiemos apmirimo, kad metas išleisti iš sa- 
vęs sukauptas sultis, metas ruošti su vėtromis džiau- 
gsmingą gyvenimo giesmę, ir nežino, jog tušti jų sap- 
nai ir bergždžias laukimas... 

Ir jis dabar viską darė nelyginant tas arklys, ku- 
ris daug metų vaikščiojo ratu, ką nors sukdamas, tad 
ir laisvėje jis daro tą patį — suka ratu iš papratimo. 

Motiejus atidarė langą ir pasižiūrėjo laukan, kyšte- 
lėjo galvą į kamarą ir, ilgai pasvarstęs, pagraibstė kros- 


380 


nyje, o paskui kaip stovėjęs, basas ir vienmarškinis, 
išėjo į kiemą. 

Durys buvo atdaros, visa priemenė užlieta mėnulio 
šviesos, palei slenkstį miegojo į kamuolį susirangęs 
Lapa, bet sušlamėjus žingsniams jis nubudo, suurzgė 
ir, pažinęs saviškį, išėjo paskui jį. 

Motiejus sustojo prieduryje ir, krapštydamasis au- 
sį, sunkiai galvojo, kokie tie skubūs darbai, kurie jo 
laukia... 

Šuo džiaugsmingai šokinėjo jam ant krūtinės, jis pa- 
glostė jį kaip seniau, rūpestingai dairydamasis po pa- 
saulį. 

Buvo šviesu kaip dieną, mėnulis buvo iškilęs jau 
viršum trobos, net žydras šešėlis traukėsi nuo baltų 
sienų, tvenkinio vandenys žybčiojo lyg veidrodžiai, 

"kaimas tįsojo gilioj tyloj, tik vieni paukšteliai užsimirš- 
tinai skardeno tankmes. 

Staiga jis kažką atsiminė, skubiai išėjo į kiemą; vi- 
sos durys buvo atdaros, vaikinai knarkė daržinės pa- 
sieny; jis užėjo į arklidę, paplekšnojo arklius, šie net 
sugugeno, paskui kyštelėjo galvą į kūtę, ten eile gulėjo 
karvės, šviesoje buvo matyti tik jų pasturgaliai; norėjo 
ištraukti ratus iš pašiūrės, jau net stvėrėsi už kyšančio 
grąžulo, bet pamatęs palei tvartą žvilgantį plūgą, nu- 
skubėjo tenai, tik nebaigęs eiti visiškai pamiršo. 

Sustojo vidury kiemo, grįžčiodamas į visas puses, 
nes jam pasirodė, kad iš kažkur jį šaukia. 

Čia pat priešais jį stypsojo šulinio svirtis ir klojo 
ilgą šešėlį. 

— O ko? — klausė, laukdamas atsakymo. 

Sodas, šviesų suskardytas, tarytum pastojo jam 
kelią, sidabru žvilgantys lapai kažką tylutėliai ošė. 


381 


„Kas mane šaukia?“ — galvojo, liesdamas medžius. 

Vaikštinėjęs nuolat paskui jį Lapa kažko sucypė, 
tad jis sustojo, giliai atsiduso ir linksmai tarė: 

— Teisybė, šuneli, metas sėti... 

Tačiau tuo pat akimirksniu ir tai užmiršo; viskas 
subyrėjo jam atminty lyg perdžiūvęs smėlys rieškučio- 
se, bet nauji atsiminimai vėl stūmė jį priekin; vyniojo- 
si jis tais vyliais lyg verpstas amžinai bėgančiu siūlu, 
ir vis toj pačioj vietoj... 

— Žinia... metas sėti...— pasakė vėl ir gyvai nutrau- 
kė pro pašiūrę į tarputvorius, vedančius į lauką; stai- 
ga susidūrė su ta nelemta stirta, dar žiemą sudeginta, 
o dabar iš naujo sukrauta. 

Išsyk norėjo ją aplenkti, bet staiga atšoko, žaibu 
bloškėsi į praeitį, ištraukė iš tvoros baslį ir, suėmęs 
jį abiem rankom kaip šakes, rūsčiu veidu puolė kerti- 
nius stulpus, pasirengęs tvoti ir užmušti, bet dar nesu- 
davęs bejėgiškai numetė baslį. 

Už stirtos, nuo pat kelio ir šalia bulvių, buvo ilgas 
Iėžis suarto lauko. Jis sustojo prie jo, vadžiodamas nu- 
stebusiomis akimis. 

Mėnulis jau buvo vidury dangaus, žemė plūduriavo 
miglinose brėkšmose ir gulėjo išdabinta rasos perlais, 
tarytum įsiklausiusi į tylą. 

Iš laukų skrido nepersmelkiama tyla, šliaužė balz- 
gani ūkai ir traukėsi viršum javų tarsi gijos, apsiausda- 
mi juos lyg kokiais šiltais drėgnais kailiniais. 

Iškilos, žalsvos rugių sienos ant ežios sviro apsun- 
kusios varpomis, kurios kabojo tarytum rausvi paukš- 
čiukų snapeliai, kviečiai jau stojosi piestu, stovėjo iš- 
didžiai žvilgėdami juosvais laiškais, o avižos ir miežiai, 
tik tik sukeroję, žaliavo kaip pievos palšuose miglų ir 
šviesos vyturuose. 

Jau giedojo antrieji gaidžiai, buvo vėlyba naktis, 
laukai, pasinėrę giliame poilsio miege, tarsi alsavo taI- 
pais tylutėliu švogždėjimu ir kažkokiu dienos rūpes- 
čių ir triūso aidu — kaip alsuoja motina, atsigulusi tarp 
vaikų, su pasitikėjimu miegančių ant jos krūtinės... 

Boryna ūmai atsiklaupė ant dirvos ir ėmė į marški- 
nių sterblę semtis žemės, lyg parengtų sėjai grūdų iš 
maišo, ir prisisėmęs tiek, jog vos beatsikėlė, persižeg- 
nojo, pabandė mostą ir ėmė sėti... 

Linko nuo naštos ir pamažėli, žingsnis po žingsnio, 
ėjo ir laiminančiu, apskritu moju pylė dirvai sėklą. 

Lapa vaikščiojo paskui jį, o kokiam pabaidytam 
paukščiui purptelėjus iš po kojų, jis valandėlę vydavo- 
si ir vėl grįždavo tarnauti gaspadoriui. 

O Boryna, įsižiūrėjęs priešais, į visą tą vylingą pa- 
"vasario Nakties pasaulį, ėjo per dirvas tyliai nelygi- 
nant šmėkla, laiminanti kiekvieną žemės grumstelį, 
kiekvieną stiebelį, ir sėjo — sėjo tolydžio, sėjo nepa- 
vargdamas. 

Klupo ant grumstų, ropštėsi per vandens išgrau- 
žas, kartais net pargriūdavo, tik nieko apie tai nežino- 
jo, ir nieko daugiau nejautė, tik tą vieną neaiškų ir ne- 
įveikiamą troškimą sėti. 

Ėjo ligi laukų ribos, kai žemės pristigo, sėmėsi nau- 
jos ir sėjo, o kai jam pastojo kelią akmenimis apkrau- 
ta ežia ir spygliuoti krūmai, pasuko atgal. 

Vaikščiojo toli, net jau paukščių balsai nutildavo 
ir kažkur miglotame santėmy pradingdavo visas kaimas, 
ir jį apsupdavo palša, neįžiūrima laukų jūra, jis ding- 
davo joje lyg paklydęs paukštis arba lyg iš šios že- 
mės išskrendanti siela — ir vėl išnirdavo arčiau namų, 
į paukščių čiulbesių ratą ir į valandėlę nutilusių žmo- 
nių vargus, tarytum šnarančios javų vilnies išneštas 
atgal į gyvojo pasaulio pakraštį... 

— Leisk, Kuba, akėčias, tik iš lengvo! — sušuko 
lyg bernui. 

Slinko laikas, o jis nenuilsdamas sėjo, tik tarpais su- 
stodavo pasilsėti ir kaulų ištiesti ir vėl stverdavosi to 
tuščio darbo, to bergždžio triūso, tų nereikalingų pa- 
stangų. 

O paskui, kai jau naktis truputį susidrumstė, žvai- 
gždės pablyško ir skėtrūnai ėmė rėkti priešaušriu, jo 
darbas sulėtėjo, jis vis dažniau stoviniavo ir, užmiršęs 
prisisemti žemės, sėjo tuščia sauja — tarytum jau pats 
save ligi paskutiniųjų norėjo išsėti į tuos prosenolių 
laukus, visas išgyventas dienas, visą žmogišką būtį, 
kurią buvo paėmęs, o dabar grąžino toms šventoms dir- 
voms ir Dievui praamžinajam. 

Ir tą paskutinę jo gyvenimo valandą radosi kažkas 
keisto: dangus papilko lyg pašukinė marška, mėnulis 
nusileido, visos šviesos užgeso, ir visas pasaulis stai- 
ga apako ir nuskendo palšose susigumuliavusiose gel- 
mėse, o kažkas visiškai nesuvokiama tarytum kažkur 
atsistojo ir ėjo sunkiais žingsniais pro tamsą, net atro- 
dė, kad žemė siūbuoja. 

Nuo girių patraukė pratisas, bloga lemiąs ošimas. 

Sudrebėjo vieniši medžiai, sudžiūvusių lapų lietus 
sušnibždėjo per varpas, susiūbavo javai ir žolės, o iš 
žemų virpančių laukų kilo tylus, baimingas, dejuojan- 
tis balsas: 

— Šeimininke! Šeimininke! 

Žali miežių laiškai virpėjo tarytum verkdami ir 
karštais bučiniais lenkėsi po jo suvargusiom kojom. 

— Šeimininke! — tarsi dejavo rugiai, pastodami 
jam kelią, ir bėrė sodrią ašarų krušą. Gailiai suklykė 
kažkokie paukščiai. Vėjas kukčiojo ties jo galva. Mig- 
Jos supo jį šlapiomis gijomis, o balsai vis augo, didėjo, 
iš visų pusių skambėjo dejuodami, be atlydžio: 

— Šeimininke! Šeimininke! 
Pagaliau jis nugirdo ir dairydamasis tyliai šaukė: 
— Taigi aš čia! O ko? Ką?.. 

Staiga viskas aptilo, tik tąsyk kai jis vėl ėmė ap- 
sunkusia ir tuščia ranka sėti, žemė prabilo vienu mil- 
žinišku choru: 

— Pasilikit! Pasilikit su mumis! Pasilikit!.. 

Jis sustojo nustebęs, jam atrodė, kad viskas suju- 
do priešais, šliaužė žolės, plaukė įsisiūbavę javai, su- 
po jį rėžiai, visas pasaulis kilo ir griuvo ant jo, net 
baimė jį pagavo, jis norėjo šaukti, bet negalėjo bal- 
so išplėšti iš suspaustos gerklės, norėjo bėgti, bet pri- 
trūko jėgų ir žemė pagavo už kojų, pančiojo jį javai, 
trukdė vagos, stvarstė kieti grumstai, grūmojo medžiai, 
pastoję kelią, draskė usnys, žeidė akmenys, vijosi pik- 
tas vėjas, klaidino naktis ir tie iš viso pasaulio besi- 
veržią balsai: 

— Pasilikit! Pasilikit! 

UŪmai jis apmirė, viskas pritilo ir sustojo vietoje, 
žaibas atmerkė jam akis iš mirtinos tamsos, dangus 
atsivėrė prieš jį, o ten, akinačioj šviesybėj, ant javų 
pėdų sosto sėdįs Dievas Tėvas tiesia į jį rankas ir ma- 
loningai taria: 

— Eikš gi, Žmogaus sielele, pas mane. Eikš gi, nu- 
sidirbęes berne... 

Susverdėjo Boryna, išskėtė rankas kaip per pakylė- 
jimą. 

— Viešpatie Dieve, atlygink! — atsakė ir griuvo 
kniūbsčias prieš Švenčiausiąjį Valdovą. 

Krito ir mirė tą Viešpaties malonės valandą. 


—"—[— X —  —— T —— —— — ——  —  ———— 


Aušra patekėjo viršum jo, o Lapa kaukė ilgai ir gai- 
lingai... 

Šo So So ——— 
ŽS080 VASARA i 4 


Taip ir pasimirė Motiejus Boryna. 

“ O namiškiai truputį pamigo sekmadienio proga, ir 
tik Lapa prikėlė juos lodamas, nes jis taip skalijo, taip 
staugė, taip draskėsi į duris, o kai jam atidarė, taip 
tąsė už drabužių ir bėgo. į lauką, žiūrėdamas atsigrę- 
žęs, ar lekia paskui jį, kad Hankai toptelėjo kažkoks 
nujautimas. 

— Pažiūrėk, Juze, ko tas šuo nori. 

Ji nulėkė paskui jį, nieko blogo nemanydama, lai- 
gydama sau. 

Jis nuvedė ją prie tėvo lavono. 

Ji pradėjo baisiausiai klykti, beregint visi subėgo 
į lauką prie senio, bet jis atrodė jau visiškai sustin- 
gęs, gulėjo kniūbsčias, kaip buvo parkritęs mirties 
valandą, kryžiumi, tarytum paskutinį kartą širdingai, 
karštai melsdamasis. 

Parnešė į trobą, bandė dar gelbėti. 

Tačiau tuščios liko pastangos, veltui buvo gelbėji- 
mas ir triūsas, jis jau buvo vien lavonas, šaltas Žmo- 
gaus lavonas. 

Smarkios raudos kilo troboje; Hanka rėkė dangų 
veriančiu balsu, Juzė bliaudama daužėsi į sienas, Vi- 
tekas baubė dauge su vaikais, net ir Lapa kaukė ir 
lojo tarputvoriuose, tik vienas Petrekas, šen bei ten 
pasisukiojęs, pažvelgė į saulę ir nuėjo gulti į arklidę. 

O Motiejus gulėjo savo lovoje išsitiesęs ir sustin- 
gęs, pražiojęs žemėtą burną, visiškai panašus į saulėje 
sudžiūvusį žemės grumstą arba į sutrūnijusį kelmą; 
o plačiai atmerktos jo akys žiūrėjo su tokiu susižavė- 
jimu ir taip kažkur toli, tarytum į kiaurai atdarą dangų. 

Bet toks baisirgas mirties siaubas dvelkė iš jo ir 
tokia verianti rūstybė, net apklojo jį marška. 

O kad tuo akimirksniu pasklido žinia po kaimą, tai 
tik saulei šiek tiek pakilus viršum trobų, jau žmonės 
bėgo persitikrinti; dažnai kas įeidavo, pakeldavo marš- 
kos kraštą, pažvelgdavo jam į akis, priklaupdavo ir 
sukalbėdavo poterius, o kiti, sielvartingai grąžydami 
rankas, sustodavo gedulingo gailesčio apimti, visiškai 
viduje nuščiuvę dėl tokios Dievo pergalės prieš žmo- 
gaus gyvybę. 

Tik gailios našlaičių raudos nė valandėlę netilo, 
sklido po visą kaimą. 

Ir tik Jambrožis atėjęs išvaikė visus į kiemą, trobą 
uždarė ir drauge su Jagustynka ir Agota, atslinkusia 
aukos poterių sukalbėti, ėmėsi apruošti numirėlį. No- 
riai jis visuomet tai darydavo, dažnai juokaudamas 
ir tyčiodamasis, bet šiandien kažkodėl jam buvo sunkų 
širdy. 

— Tiek to gerumo žmogui tėra! — murmėjo jis, nu- 
rengdamas mirusį. — Kai tik giltinė užsimanys, griebs 
tau už gerklės, vožtels į snukį, užversi kepšes ir va- 
žiuosi pas Abraomą alaus gerti, ir ką, manai, pasispy- 
riosi! 

Net ir Jagustynka buvo kažkokia apsiblaususi ir 
gailiai guodėsi: 

— Kamavosi tiktai, vargšelis, tai ir geriau, kad pa- 
simirė. 

— Taigi, lyg jam ko trūko! 

— Bet ir gero prigyveno ne per daugiausia. 

— O kas to gero turi ligi sočiai! Kad ir didžiausias 
ponas, kad ir pats karalius, o turi ir rūpintis, ir triūsti, 
ir kentėti. 

— Tik tiek jo laimės, kad alkio ir šalčio nepažino. 

— Niekai alkis, motin. Rūpesčiai labiau už viską 
graužia. 

— Teisybė, ar pati nesu patyrusi! O jį Jagusė svi- 
lino ligi gyvo kaulo, ir vaikai taip pat nesigailėjo. 

— Vaikai jo geri, ir jokios skriaudos iš jų jis ne- 
turėjo — įterpė Agota, pertraukusi balsu kalbamas 
maldas. 

— Žiūrėkit savo poterių. Matai, raudas traukia už 
amžinatilsį, o ausis pastačiusi klausosi naujienų, — su- 
urzgė Jagustynka. 

— O kad blogi vaikai nebūtų taip raudoję. Tik 
pasiklausykit... 

— Jeigu jum tiek paliktų kas miręs, tai ligi septinto 
prakaito bliautumėt, nesigailėdama gerklės. 

— Citit! Jagusė parlekia! — tildė Jambrožis. 

Jagusė tuo akimoju įpuolė į trobą ir sustojo vidury 
lyg įbesta, neįstengdama nė žodžio išspausti. 

Kaip tik jie vilko Motiejų švariais marškiniais. 

— Mirė! — sudejavo ji pagaliau, skandindama ja- 
me išsigandusias, nesuvokiančias akis. Baimė stvėrė ją 
už gerklės, ir širdis sušalo į ledą, ji vos beįstengė kvė- 
puoti. 

— Tai ar nežinojot? — paklausė Jambrožis švelniai. 

— Pas motiną nakvojau, o Vitekas ką tik atlėkė 
pasakyti. Nebegyvas tikrai? — paklausė ji staiga, priei- 
dama prie jo. 

— Žinia, juk, ne į šliūbą jį rengiam, tik į grabą. 

Ji vis dar negalėjo suprasti, atsišliejo į sieną, nes 
jai atrodė, kad ją Marina sunkus miegas ir smaugia 
slogutis, o ji neįstengia nubusti, tik raitosi visa išpra- 

kaitavusi baimės kančioje. Ir vis vaikščiojo iš trobos 
ir atgal, negalėdama atitraukti akių nuo lavono, ir vis 
pasinešdavo bėgti ir vėl pasilikdavo vietoje, čia vėl 
eidavo už namų, prie perlipos, ir nieko nematančiomis 
akimis žiūrėdavo į laukus arba prisėsdavo trobos pa- 
šalėj greta Juzės: kuri bliovė raudamasi plaukus ir 
klykdama: 

— Vai tėtuši mano vienintelis! Vai tėtuši manol 

Aišku, kad visa sodyba ir visi namai buvo pilni tų 
raudų, dejavimų, verksmų, ir tik ji viena, nors virpė- 
jo joje kiekvienas kaulelis ir kažkoks sunkus skaus- 
"mas laikė surėmęs krūtinę, tik ji viena neišritino nė 
ašaros, neįstengė šaukti, vaikštinėjo klaiki, Žžybčio- 
dama siaubu užkepusiomis akimis. 

Laimė, Hanka greitai atsipeikėjo ir, nors verkšlen- 
dama, bet jau žiūrėjo visko ir tvarkė kaip visada, tad 
kai atlėkė kalviai, ji jau buvo visiškai susitvardžiusi. 

Magdė prapliupo verkti, tiktai kalvis klausinėjo. 

Papasakojo jam iš eilės, kaip tai įvyko. 

— Gerai, kad Viešpats davė jam lengvą mirtį! — 
sušnibždėjo jis. 

— Tiek prisikentė, tai ir nusipelnė. 

— Vargšelis, net į laukus bėgo nuo giltinės! 

— O iš vakaro, kai buvau užėjusi pasižiūrėti, jis 
ramiai sau gulėjo, kaip visuomet. 

— Ir nebeprakalbėjo, ką? — klausė jis, šluostyda- 
masis sausas akis. 

— Nė žodelio, pataisiau jam patalą, daviau atsi- 
gerti ir išėjau. 

— Ir pats atsikėlė! Gal dar nebūtų miręs, jeigu 
būt jį kas saugojęs, — sudejavo Magdė, gailiai kuk- 
čiodama. 

— Jagusė nakvodavo pas motiną, ba senė sunkiai 
serga, visuomet taip būdavo. 

— Tai jau taip turėjo būti, taip ir įvyko! Tiek sir- 
„o, kaipgi, juk daugiau negu trys mėnesiai! O kas 
negali išgyti, tam geriau greita mirtis. Reikia Dievui 
padėkoti, kad nebesikankina,— tarė kalvis. 

— Aišku, juk patys žinot, kiek iš pat pradžių išėjo 
daktarams, kiek vaistams, įr viskas niekais. 

— Katrą mirtis apsirgdino, tam nepadės daktarai. 

— Toks gaspadorius, toks galvočius, Dievulėli bran- 
gus! — dejavo Magdė. 

— O man tik gaila, kad Antanas nebesuspėjo dar 
gyvo rasti. į 

— Ne vaikas, jis dėl to neverks. Pakasynomis reik 
rūpintis. 

— Teisybė, o čia kaip tyčia ir Roko nėra. 

— Išsiversim ir patys. Nesirūpinkit, jau aš viską 
sutvarkysiu. 

Taip atsakinėjo kalvis, kuris, kad ir rodydamas su- 
sirūpinusį veidą, kažką kita slėpė viduje, mat lyg dū- 
savo, lyg gailėjosi ir ašaras šluostėsi, bet į akis nežiūu- 
rėjo. Pasišovė padėti Jambrožiui įkapines uošviui reng- 
ti, ilgai krapštėsi kamaroje tarp gijų ir visokių atliekalų, 
Čia vėl pakampiais kažko ieškojo, net ant aukšto buvo 
užlipęs, sakėsi — batų, kurie ten kabėjo. Dūsavo, bes- 
tija, kaip dumtuvės, poterius tratėjo balsiau už Agotą 
ir Minėjo amžinatilsį gerumą, tačiau jo akys be pa- 
liovos kažko ieškojo troboje, o rankos pačios lindo po 
priegalviais arba lovos šiauduose godžiai knaisinėjo. 

Pagaliau Jagustynka kandžiai prašneko: 

— Kad tik nerastumėt ten ko sudžiūvusio... o jei 
rasit, tai laikykit, ba jum pabėgs iš rankos — slidus... 

— Ko nesvilina, tam nepabėgs! — murmtelėjo jis 
ir jau atvirai ieškojo, kur tik galėdamas, net nepaisy- 
damas vargoninkų Mykolo, kuris be kvapo atlėkė Jam- 
brožio šaukti. 

— Eikit į bažnyčią, keturis vaikus atvežė krikštyti. 

— Tegu palaukia, nepaliksiu neaptaisyto. 

— Pavaduosiu jus, Jambroži, eikit, — įkalbinėjo kal- 
vis, tarytum norėdamas juo nusikratyti. 

— Pasižadėjau, tai ir padarysiu. Negreitai pasitai- 
kys kitas toks gaspadorius. Padaryk bažnyčioj kas rei- 
kia, Mykolai, pavaduok mane, ir krikšto tėvai tegu 
apeina aplink altorių su užžiebtomis žvakėmis, tada 
ir tau koks skatikas klius. Į vargoninkus mokosi, o 
prie tokio nieko kaip krikštas da patarnauti nesuge- 
ba! — tarė paniekinamai anam išėjus. 

Hanka atvedė Matą išmatuoti kūno, kokio didumo 
grabo reikės. 

— Tik nešykštėk jam būsto, tegu vargšelis nors po 
mirties plačiai išsitiesia,— liūdnai pasakė Jambrožis. 

— Dievuli brangus, kol gyvas buvo, ir ant valakų 
buvo ankšta, o dabar tarp keturių lentų sutilps,— su- 
šnibždėjo Jagustynka, o Agota, nutraukusi poterius, 
verksmingai mikčiojo: 

— Gaspadorius sau buvo, ir pakasynas gaspadoriš- 
kas turės, o vargšas žmogus tai net nežino, po kuria 
tvora paskutinį kvapą išleis. Ir amžinoji šviesa tegu 
jam... — prapliupo ji vėl. 

O Matas tik galvą palingavo, išmatavo lavoną, su- 
kalbėjo poterius ir išėjo, o kad ir buvo sekmadienis, 
jis tuoj pat stvėrėsi darbo; visi staliaus įrankiai buvo 
troboje, o sausos ąžuolinės lentos seniai laukė palėpėj. 

Beregint pasistatė varstotą sode ir dirbo, smarkiai 
ragindamas jam padėti atsiųstą Petreką. 

Jau seniai įsidienojo, saulė švietė linksma ir svili- 
nanti, ir kaitra nuo pat pusryčių ėmė smarkiai kepinti, 
net visi sodai ir laukai tarytum pamažėli grimzdo ta- 
me kunkuliuojančiame, balzganame įkaitusio oro vi- 
rinyje. 

Nualpę medeliai tarpais judino lapelius lyg kaitroje 
skęstąs paukštis sparnus, visą kaimą apsiautė šventa- 
dieniška tyla, tik vienos kregždės smarkiau čvireno, 
švaistydamosi ties tvenkiniu kaip pašėlusios, o keliais, 
pilkuose dulkių debesyse ėmė dardėti vežimai, ir gre- 
timų kaimų žmonės traukė link bažnyčios, ir dažnai 
vis kas nors stabdydavo arklį arba pats stodavo ties 
Borynų kiemu, kur sėdėjo apsiverkusi šeima, sakė pa- 
garbintą ir gailiai atsidūsėdavo, pažvelgęs pro atdaras 
duris ir langus į vidų. 

Jambrožis sukosi ir net prakaituodamas skubėjo 
apruošti mirusįjį, jau buvo išnešę lovą į sodą ir pata- 
lus pasvėrę ant tvorų, kai jis ėmė šaukti Hanką, kad 
atneštų kadugių uogų trobai išrūkyti. 

Tik ji nenugirdo ir, šluostydamasi paskutines aša- 
ras, nuolat jau žvalgėsi į kelią, kiekvieną akimirksnį 
laukdama Antano. 

Tačiau slinko valandos, o jo vis nebuvo, pagaliau ji 
norėjo jau siųsti Petreką į miestą pasiklausinėti. 

— Tik arklį sumaskatinės ir nieko nesužinos... Ži- 
nia...,— aiškino Bylica, kaip tik atėjęs su Veronka. 

— Juk valdžia ką nors žino? 

— Aišku, žino... bet viena, kad šiandien visur už- 
daryta, juk šventa diena, o antra, kad nepatepęs nie- 
kaip neprieis. 

— Tai kad jau nebeištversiu,— skundėsi ji seseriai. 

— Dar atsidžiaugsit juo, dar atgris jis jums, — su- 
šnypštė kalvis, žvilgčiodamas į pasienyje sėdinčią Ja- 
gusę. 

— Kad tau tas piktas liežuvis nudžiūtų, — sumur- 
mėjo ji. 

— Nuo grandinių kojos sunkios, tai nelengva sku- 
bėti, — pridūrė jis pasityčiodamas, piktas, kad veltui 
ieškojo pinigų. 

Ji neatsakė, vėl žvilgčiouama į kelią. 

Kaip tik skambino sumos, ir Jambrožis rengėsi baž- 
nyčion, liepęs Vitekui ištepti taukais Borynos batus, 
taip sudžiūvusius, kad nieku gyvu negalėjo apauti. 

Kalvis su Matu iškilo kažkur į kaimą, o Veronka, 
pasiėmusi tėvą ir Hankos vaikus, taip pat išėjo, tad 
troboj pasiliko tik moterys ir Vitekas, kuris vangiai te- 
pė batus, smarkiai juos šildydamas prieš krosnį, ir vis 
bėgiojo pasižiūrėti į šeimininką ir vis tyliau verkšle- 
nančą Juzę. 

Keliuose visiškai nurimo judėjimas, žmonės jau bu- 
vo suėję bažnyčion, ir Borynų sodyboje pasidarė vi- 
siškai tylu, tik pro atdaras duris ir langus sklido lita- 
nijas už mirusį skaitančios Agotos balsas kaip paukščių 
čvirenimas drauge su kadugių dūmais, kuriais Jagus- 
tynka rūkė kambarius ir priemenes. 

Netrukus ir pamaldos, matyti, prasidėjo, nes nuo 
bažnyčios pusės priešpietinėje tyloje ėmė sklisti gies- 
mės ir vargonų grojimas tuo kažkokiu aukštu, tolimu 
ir saldžiu plazdėjimu. 

Hanka, negalėdama niekur rasti sau vietos, išėjo 
net prie perlipos papoteriauti. 

„Ir pasimirė štai, pasimirė!“ — galvojo ji gailiai, 
varstydama rožančiaus karoliukus, tačiau poteriai tik 
tarpais ateidavo jai į lūpas, nes jos galvoje ir širdyje 
tarytum tūnojo susivėlęs įvairiausių minčių ir nemažų 
bugštavimų kaltūnas. 

— Trisdešimt du margai, ir ganyklos, ir giria, ir tro- 
bos, ir gyvuliai, toks ūkis! — atsidūsėjo ji, apsiausda- 
ma su Meile plačius laukus ir visą tą Viešpaties pa- 
saulį. 

— Kad taip išmokėjus ir pasilikus ant visko! Būti, 
kaip tėvas kad buvo! — Staiga puikumas ją išpūtė, ji 

įžūliai pažvelgė į pačią saulę, reikšmingai nusišypsojo 
ir saldžių vilčių pilna širdimi ėmė šnibždėti rožančiaus 
žodžius. 

— Bet pusvalakio neatsižadėsiu; pusė trobos taip. 
pat mano, ir melžiamų karvių neišleisiu iš rankų,— 
ištarė ji kiek gailiai. 

Meldėsi ir vėl ilgą tarpą, braukydama apsiašaro- 
jusiomis akimis laukus, tįsančius saulėje tarytum su 
auksiniais rūbais; išplaukę, tarpūs rugiai šnarėjo rus- 
duo, o šviesiai žalios avižos, tankiai priaugusios gel- 
tonų svėrių, plazdėdamos skendėjo tyliame, įšilusiame 
ore. Kažkoks didžiulis paukštis kybojo viršum sužydu- 
sių dobilų, kurie tarsi sukruvinta skara driekėsi atkal- 
nėje. Kur ne kur tūkstančiais baltų akučių ėjo sargy- 
bą pupos palei bulves, vienur kitur lomelėse blyškiais 
žiedeliais žydravo linai lyg vaikų akys, nuo šviesos 
prisimerkusios. 

Nuostabiai puiku buvo laukuose, saulė šildė vis la- 
biau, ir šilima, prisisunkusi kvapo gėlių, kurių begalė 
ruseno javuose ir visur, dvelkė iš laukų tokia meilia, 
gaivinančia galia, jog sielos buvo sklidinos džiaugs- 
mo ir ašaros pačios spraudėsi į akis. 

— Šventa tu, gimtoji žeme! Šventa! — ištarė ji, pa- 
lenkdama galvą. 

Mažasis bažnyčios varpelis sučvireno ore tarytum 
paukščiukas. 

— Iš tavo valios visa tai pasaulyje, Jėzau bran- 
giausias! Iš tavo valios! — sušnibždėjo ji karštai, vėl 
stverdamasi poterių. 

Kažkur netoli sutraškėjo kas, ir ji atidžiai apsižval- 
gė; po vyšniomis, atsišliejusi į žabų tvorą, stovėjo Ja- 
gusė, kažko liūdnai dūsaudama. 

— Taigi nė akimirksnio ramybės! — nusiskundė 
Hanka, nes atsiminimai supliekė ją lyg deginančios 
dilgėlės. — Teisybė, juk ji turi užrašą! — atsiminė ji. — 
Šešis margus! Vagilė tokia! — Net jai po krūtine su- 
rėmė iš pykčio. Nusigręžė nuo jos, tačiau jau nebesu- 
gebėjo susikaupti maldai, nes seni apmaudai ir pik- 
tumai apipuolė ją nelyginant pikti, lojantys šunes. 

Dienovidis jau praėjo, iš po medžių ir namų ėmė 
slinkti liesi šešėliai, o javuose, kurie iš lėto lenkėsi 
paskui saulę, tyliai ėmė griežti žiogai, kur ne kur baub- 
čiojo baubliai, ir sava šneka šnekėjosi putpelės. 
“Bet kaitra ėjo vis smarkyn ir šutino jau be pasigai- 
lėjimo. 

Suma netrukus pasibaigė, ir palei tvenkinį tankiai 
susėdo moterys kurpelių nusiauti, o keliai taip sukir- 
bėjo Žmonių, vežimų ir klegesio, kad Hanka skubiai 
erįžo į trobą. 

Boryna jaų buvo visiškai apruoštas. 

Jis gulėjo viduryje trobos, ant plataus suolo, apklo- 
to Marška ir nustatyto degančiomis žvakėmis, nupraus- 
tas, sušukuotas ir švariai nuskustas, tik per skruostą 
turėjo ilgą, popierium užlipdytą Jambrožio skustuvo 
ženklą. Jo įkapinės taip pat buvo kuo puikiausios: 
jis buvo apvilktas balta miline, kurią vilkėjo savo su- 
tuoktuvių su Jaguse dieną, dryžomis kelnėmis ir apau- 
tas kone visiškai naujais batais. 

Nusidirbusiose, sudžiūvusiose rankose laikė Čensta- 
kavos Panelės Švenčiausios paveikslėlį, po suolu sto- 
vėjo auseklis su vandeniu orui vėsinti, o Moliniuose 
dangčiuose smilko ir rūko kadugių uogos, pripildyda- 
mos trobą tarytum žydros miglos, iš kurios kilo siau- 
binga mirties didybė. 

Ir gulėjo sau taip puikiai mirties tyloje Motiejus 
Boryna, žmogus teisingas ir išmintingas, geras krikš- 

čionis, nuo senolių prosenolių gaspadorius ir pirmas 
kaime didžturtis. 

Tėvų pastogėje paskutinį kartą priglaudė pailsusią 
galvelę, nelyginant į dausas besirengiąs skristi paukš- 
tis, kuris prieš pakildamas į padanges ilsisi ir netrukus 
lėks ten, kur nuo amžinųjų amžių visi išskrenda. 

Paruoštas jau buvo atsisveikinti su pažįstamais ir 
giminėmis ir prisirengęs į tą tolimą kelionę. 

Jo vėlė jau stovėjo prieš Viešpaties teismą, ir tik 
menkas jo kūnas, tas žmogiškasis pavidalas, netekęs 
gyvybę nešančio kvapo, gulėjo tarytum lengvutėliai 
šypsodamas tarp žvakių dūmų ir nepaliaujamų maldų. 

O žmonės jau ėjo ir ėjo begalinėmis virtinėmis; 
vienį gailiai dūsavo, kiti mušėsi į krūtinę, kiti vėl min- 
tijo, liūdnai linguodami galvas ir šluostydamiesi sun- 
kias, gailias ašaras, ir poterių šiugždėjimas, slopinami 
kukčiojimai ir atsidūsėjimų pilni pašnekesiai virpėjo 
tarsi veriąs rudens darganų šnaresys. Žmonės įeidavo 
ir išeidavo be paliovos; ėjo gaspadoriai ir trobelnin- 
kai, ėjo moterys ir mMergės, ėjo seni ir jauni, visi Lipcai 
grūdosi troboje ir priemenėje, o prie langų spraudėsi 
tiek vaikų ir taip išdykavo, jog Vitekas, negalėdamas 
jų išvaikyti, užsiundė šunimi, tačiau Lapa jo nepa- 
klausė, jis šiandien laikėsi Juzės, o tarpais lakstė aplink 
trobą ir kaukė it pakvaišęs. 

Visą kaimą prislėgė toji Borynos mirtis; diena juk 
buvo puiki, saulėta, kvepianti pavasariu ir tokia ma- 
loni, kad ir neapsakysi, o vis dėlto kažkoks liūdesys 
siautė trobas ir keista tyla užgulė visus kelius. Žmonės 
vaikščiojo apkvaišę, nesmagūs ir nusiminę, visi tik 
gailiai dūsavo, rankas skėsčiojo ir mąstė apie liūdną 
žmogaus dalią. 

Daugelis, kurie gyveno su velioniu bičiulystėje, pa- 
siliko prieš trobą, kur jau kai kurie gaspadoriai guodė 

Hanką, Magdę ir Juzę, geraširdiškai verkšlendami drau- 
ge su jomis ir smarkiai gailėdamiesi našlaičių. 

Tik prie Jagusės niekas nepriėjo su geru, raminan- 
čiu žodžiu, aišku, ji netroško, kad jos gailėtųsi, bet 
vis dėlto tas apleidimas taip ją skaudino, jog pabėgo į 
sodą ir, įlindusi į pačią tankmę, sėdėjo ten ištisas va- 
landas, klausydamasi, kaip Matas dirba grabą. 

— Kad dar drįsta rodytis akyse! — sušnypštė jai iš 
paskos vaitienė. 

— Palikit ją! Ne metas dabar tokiems atsimini- 
mams! — ištarė kažkuIi. 

— Ir tegul ją Viešpats teisia,— švelniai pridūrė 
Hanka. 

— Vaitas gerai ją apdovanos už jūsų priekabius! — 
nusijuokė kalvis. Laimė, kad tuo tarpu jį pašaukė ma- 
lūninko kvieslys, nes vaitienė jau buvo bepasišiur- 
pianti lyg kalakutė, pasirengusi bartis. 

Kalvis tik sugriaudė kvarksinčiu juoku ir nulėkė 
sau, 0 jos pasiliko, šnekučiuodamosi apie šį ir apie 
tą, vis tyliau ir mieguisčiau, tarytum dėl visų tų sun- 
kių rūpesčių, o gal dėl karščio, kuris jau kepino ne- 
bepakenčiamai. Be to, pasidarė šutra ir keistai tvanku, 
nė lengviausias vėjelis nebedvilkčiojo, nė vienas lape- 
lis, nė vienas stiebelis nejudėjo, ir nors jau buvo gero- 
kai po vidudienio, saulės srautas tebesiliejo gyva ug- 
nimi ir taip svilino, jog sienos verkė gyvasakiais ir 
vyto nualpusios žolės ir gėlės. 

Staiga pasigirdo pratisas ir ilgesingas mykimas; 
kažkoks žmogus antrapus tvenkinio vedė karvę. 

— Turbūt pas klebono bulių! — prašneko Ploškie- 
nė, vydamasi akimis karvę, besispyriojančią ant saito. 

— Malūninkas dabar labiau dar už tą karvę my- 
kia, tik iš piktumo! — pasakė Jagustynka, tačiau kitos 
nė viena nebenorėjo kalbėti. 

Sėdėjo visos papurusios nelyginant pereklės smė- 
lyje, vos bekvėpuodamos dėl karščio. Veikė jas kaitra, 
tyla ir verksmingas, nepaliaujamas prie mirusiojo be- 
simeldžiančios Agotos balsas. 

Ir tik nuskambinus mišparų jos išsiskirstė namo, o 
Hanka pasiuntė pakviesti kalvio, kad eitų drauge su 
ja pas kleboną susitarti dėl tėvo laidotuvių. 

Vitekas netrukus pargrįžo, bet vienas. 

— O kad bijojau prieiti, ba Mykolas sėdi sau pas 
malūninką su ponu ir geria arbatą, — pasakė jis, vos. 
kvapą atgaudamas. 

— Su ponu? 

— Taigi, juk pažįstu jį! Arbatą sau geria ir pyragą 
valgo, gerai mačiau. O eržilai stovi paūksmėj ir tik 
kapsto, tik kapsto žemę kanopomis. 

Ji nustebo, bet po mišparų šventadieniškai pasi-- 
švietė ir nuėjo su Magde į kleboniją. 

Viduje klebono nebuvo, nors visi langai ir durys 
buvo atdari; jos prisėdo palaukti, bet po kiek laiko 
tarnaitė joms pasakė, kad kunigas kieme ir liepęs jas. 
pašaukti. 

Jis sėdėjo sau paūksmėje pagal tvorą, o vidury 
kiemo, aplink neblogą karvę, kurią trumpai už saito 
laikė vienas kaimietis, maurodamas sukiojosi stambus. 
juodmargis bulius; bernas vos galėjo jį išlaikyti už 
grandinės. 

— Valek! Palauk dar, tegu labiau įsinori! — sušu-- 
ko klebonas ir, šluostydamasis prakaituotą plikę, pa-- 
šaukė prie savęs Moteris ir ėmė apie viską klausinėti, 
guosti ir geraširdiškai jas raminti, o kai jos paklausė 
jį apie laidotuves ir išlaidas, aštriai ir nekantriai jas 
nutraukė: 

— Paskui apie tai. Aš juk odos žmonėms nelupu. 
Motiejus buvo pirmas gaspadorius kaime, tai ir pa- 

Taidotas turi būti ne bet kaip. Na, sakau, ne bet kaip! — 
pakartojo rūsčiai, saviškai. 

Jos tik apkabino jam kojas, nebedrįsdamos niekuo 
priešintis. 

— Aš jum parodysiu! Matai tiktai, išdykėliai! — 
sušuko jis vargoninkiukams, spoksantiems iš už tvo- 
ros. — Na, kaip jums patinka mano buliukasį Ką? 

— Puikumėlis! Geresnis už malūninko! — teigė Han- 
ka. 

— Anas prie mManojo kaip jautis prie karietos! 
Pasižiūrėkit! — privedė jas arčiau, su malonumu plekš- 
nodamas bulių, kuris jau veržėsi prie karvės kaip pa- 
šėlęs. — Koks sprandas! O kokia nugara, kokia jo krū- 
tinė! Slibinas, ne bulius! — šaukė jis, net šniokštuo- 
damas iš džiaugsmo. 

— Tai jau, dar tokio nesu mačiusi. 

— Ką? Ar ne? Grynas olandas, trys šimtai rublių 
kaštuoja. 

— Tiek pinigų, vaje! — stebėjosi pritrenktos. 

— Nė skatikėlio mažiau! Valek, leisk jį... tik atsar- 
giai, nes karvė nestipri. Nuo vieno karto bus pasilaks- 
čiusi... Aišku, kad jis brangus, bet imu tik po vieną 
rublį ir griveną uodeginės, kad Lipcai prisiaugintų ge- 
rų karvių. Malūninkas pyksta ant manęs, bet man jau 
įgriso tos katės, kurias turit iš jo buliaus. Laikyk, žiop- 
ly, karvę už pat snukio, nes ištrūks tau! — suriko jis 
kaimiečiui. — Na, tai eikit su ponu Dievu, — kreipėsi 
jis į Moteris, matydamas, kad jos, susidrovėjusios, kiek 
nusisuko į šalį. — O rytoj atlydėsiu į bažnyčią! — šau- 
kė dar joms iš paskos, imdamasis padėti kaimiečiui, 
nes šis negalėjo išlaikyti karvės. 

— Padėkosi tu man už veršį, bus toks, kokio dar 
nesį Matęs. Valek, pavadžiok jį, tegu atvėsta, nors ką 
ten reiškia tokiam slibinui viena musė! — vis gyrė. 

O moterys nuėjo pas vargoninką, nes ir su juo sky- 
rium reikėjo tartis dėl laidotuvių, ir kadangi vargo- 
ninkienė pavaišino jas kava, kurią gerdamos šiek tiek 
užsiplepėjo, tad jau buvo pats saulėlydis ir jau ban- 
das ginė iš ganyklų, kai jos pargrįžo namo. 

Prieš gonkas stovėjo ponas Jackus su Matu ir, pa- 
psėdamas pypkę, lygo jį Stachų trobai rąstų pjauti. 
Matas kažkodėl nelabai norėjo ir išsisukinėjo. 

— Rąstus paruošiu, nedidelio čia daikto, bet ar tro-- 
bą pastatysiu, to nežinau. Gal kur į svietą išeisiu... Įgri- 
so jau Man kaime... Ką aš žinau, ką darysiu?.. — kal- 
bėjo jis, žvilgčiodamas į Jagusę, palei kūtę karvę mel- 
žiančią. — Rytoj rytą baigsiu grabą, tada pasikalbė- 
sim,— greitai baigė ir nuėjo sau. 

O ponas Jackus įėjo prie mirusiojo ir ilgai, širdin- 
gai meldėsi, šluostydamasis sodrias ašaras. 

— Kad nors sūnūs būtų į jį, — tarė jis paskui Han- 
kai. — Geras buvo žmogus ir tikras lenkas. Dalyvavo 
drauge su mumis sukilime, savo noru stojo partijon ir 
rankų kojų nesigailėjo. Esu matęs jį darbe. O pražu- 
vo per mus... Prakeikimas mus slegia... — kalbėjo jis 
tarytum pats sau, o ji, nors visko ir nesuprato, dėkin- 
ga už gerus žodžius ir atminimą, apkabino jam kojas. 

— Liaukitės! Toks pat aš žmogus, kaip ir jūs! — 
sušuko jis piktai. — Nebūk kvaila! Ponas — ne šven- 
tasis! — pasižiūrėjo dar į Boryną, užsirūkė nuo žvakės 
pypkutę ir išėjo, neatsakęs į pasveikinimą kalvio, ku- 
ris kaip tik ėjo į priemenę. 

— Kažkodėl jis šiandien smarkus! Ubagas, po vel- 
nių! — kandžiai tarė kalvis anam išėjus, tačiau toks 
buvo nudžiugęs, kad prisėdo prie Žmonos ir ėmė jai 
šnibždėti. — Mūsų dalykai geri! Žinai, Magduse, ponas 
nori taikytis su kaimu. Įkalbinėja, kad jam padėčiau. 

Aišku, kad ir mums čia šis tas teks. Tik nė mur mur, 
moteriške, čia bus dideli dalykai. 

Pažvelgė į numirėlį, pasisukinėjo šen ten ir išlėkė 
į kaimą traukti vyrų į karčiamą pasitarti. 

Jau ėjo sambrėška, žaros išblėso lyg surūdijusios 
skardos, apibertos pelenais, tik kur ne kur švietė koks 
debesėlis, prisisunkęs auksinės saulėlydžio šviesos. 

O kai visiškai sutemo ir visi baigė ūkio ruošą, vėl 
visa šeima susirinko prie mirusiojo. Borynos galvūgaly 
buvo vis šviesiau nuo žėrinčių žvakių, Jambrožis kas- 
kart gnaibė dagčius ir giedojo iš knygos, o paskui jį 
kartojo kiti, tarpais verkšlendami ir pakaitomis aima- 
nuodamį. 

Kiti, kaimynai, kadangi troboj buvo ankšta ir tvan- 
ku, priklaupę lauke, palangėse, traukė ilgą, gailią 1i- 
tanijos gaidą, ir atrodė, kad visas sodas gieda. 

Naktis pamažėli slinko į pasaulį, tad jau visiteli 
nutilo, kiti ir gulti rengėsi, soduose baltavo patalai, ir 
trobos geso viena po kitos, tik skėtrūnai rėkavo kaž- 
kodėl neramiai ir užėjo tokia šutri, tvanki tyla, lyg prieš 
oro atmainą. 

Ligi vėlybos nakties giedojo prie Borynos, o kai 
jau išsiskirstė, pasiliko tik Jambrožis ir Agota budėti 
ligi pat ryto. 

Ir giedojo iš sykio balsiai, bet aprimus judėjimui 
ir užgriuvus neperveriamai nakties tylai, beregint ėmė 
juodu marinti Miegas, gerokai siūbuodamas abiejų gal- 
vas, tad traukė vis tyliau, murmėdami, nenubusdami 
net ir tada, kai prieidavo Lapa ir tyliai unkšdamas lai- 
žydavo taukuotus velionies batus. 

Kone pačiu vidurnakčiu žemę užgriuvo tiršta tam- 
sa, užgeso žvaigždės, visiškai apsiniaukė ir tarytum 
dar labiau nutilo, tik tarpais suvirpėdavo koks medis 
ir pabirdavo tylutėlis, baimingas šnarėjimas, čia vėl 

iš kažkur ištrūkdavo kažkoks keistas ar šūksmas, ar 
ūužesys, ar tolimas šaukimas ir dingdavo nežinia kur... 

Kaimas stūksojo giliai įmigęs ir tarytum pačiame 
santėmio dugne, tik viena Borynos troba blandžiai švie- 
tė tame tamsos potvynyje, 0 pro atdarus langus buvo 
matyti Motiejus, gulįs tarp geltonų šviesų, smilkalo 
dūmų apsuptas, it žydrame debesyje. Jambrožis su Ago- 
ta, atsirėmę į jį galvomis, užsnūdo jau kaip reikiant 
ir taip knarkė, jog net aidėjo. 

O trumpa vasaros naktis slinko greitai, tarytum 
skubėdama kur paspėti, kol pragis pirmieji gaidžiai, ir 
žvakės jau beigė degti ir geso lyg akys, pavargusios 
žiūrėti į mirusį, tad priešaušriu beliko tik pati storiau- 
sia, mirgėdama tarsi aukso ietis. 

Pagaliau pilkas, miglotas priešaušris, tingiai atslin- 
kęs iš laukų, žvilgtelėjo į trobą, tiesiai į Borynos vei- 
dą, kuris lyg truputį atgijo, it budo iš sunkaus miego 
ir, klausydamasis tų pirmųjų čvirenimų lizduose, žiūrė- 
jo pro pajuodusius vokus į dar tolimas saulėtekio auš- 
Ias. 

Šviesa jau stiprėjo, birdama tarytum sniego pūga. 

Dangus nusigiedrijo lyg baltinama! drobė, kai sau- 
lė į ją įspįsta, iš laukų dvelktelėjo vėsuma, tvenkinys 
atsidūsėjo, mieguistai liūliuodamas, o iš po tamsių 
nakties puvėsių tarytum juodi debesys, kylantys iš 
žemės, išsinėrė girių pavidalai, ir kai kurių skyrium 
stūksančių medelių vainikai pūtėsi pabalusiame ore 
kaip puokštės juodų plunksnų; net ir pirmas vėjas jau 
atskrido, papurtė sodus ir ėmė pūsčioti į miegančius 
trobų pašalėse Žmones. 

Tačiau dar maža kas buvo nubudęs ir atmerkęs 
akis. Saldaus paryčio miego apimti, visi gulėjo truputį 
tingėdami, kaip paprastai būna po šventės ar preky- 
mečio. 

O netrukus ir pati diena pakilo, tik kažkokia miglo- 
ta ir liūdna; saulės dar nebuvo, bet vieversiai jau skar- 
deno savo maldas, garsiau sučiurleno vandenys, su- 
siūbavo javai, plakdami šnarančiomis varpomis kelius 
ir ežias, jau vienur kitur sodybose pratrūko ilgesingas 
avių birbimas, barningai sugageno žąsys, garsiausiai 
plėšė gerkles gaidžiai, kitur net sklido šauksmai, var- 
tų girgždėjimas, arklių žvengimas, judėjimas ir kėli- 
mosi bruzda; kėlėsi visas kaimas, pamažėli imdamasis 
kasdienių darbų, tik Borynų kieme vis tebebuvo tylu 
ir ramu. 

Pamigo jie dėl tų savo liūdesių ir sunkių rūpesčių, 
net kieme buvo girdėti knarkimas. 

Vėjas vis veržėsi į atdaras duris ir langus ir dau- 
žėsi trobose, pratisai švilpdamas, ir veltui taršė velio- 
niui plaukus ir blaškė paskutinės žvakės liepsną. 

Žinoma, nepasijudino Boryna, nenubudo, nešoko į 
darbą ir kitų neragino, gulėjo sau negyvas, tylus, jau 
akmeniu sustingęs ir viskam jau kurčias. 

Vėjas pūstelėjo su nemaža galia ir užgriuvo sodą, 
net viskas aplinkui ėmė svirduliuoti, šnarėti, virpėti, 
-siūbuoti ir tarytum žvilgčioti į pamėlusį Borynos vei- 
dą; žiurėjo į jį miglota diena, žvilgčiojo įsisverdėję 
medžiai, lieknos, lanksčios pilrožės lyg merginos linko 
pro langus, tarsi žemai lenkdamosi, o iš kiemo čia 
dūgzdama įskrido bitė, čia vėl koks drugys skriejo 
tiesiai i šviesą, čia kregždė įklydo, ilgesingai čviren- 
dama, čia vėl atzirzė musės, atropojo vabalėliai ir ki- 
tokie Dievo padarėliai, o drauge su jais trobon plau- 
kė tylus dūzgimas, ir ūžesys, ir plazdėjimas, ir čvi- 
"renimai, tarsi ištisas gyvo, širdingo gailesčio balsas: 

— Mirė! Mirė! Mirė! 

Ir kas tik buvo gyva, viskas virpėjo, kukčiojo ir 
verkė tarsi nuslopinta, gaili rauda; o staiga baimingai 

nutilo, vėjas aprimo, visoks gyvis sulaikė kvapą ir puo- 
lė kniūbsčias į žemės dulkes, nes štai iš priešaušrio 
pilkumos pakilo raudona, milžiniška saulė, išplaukė į 
padanges, apsiautė žemę valdinga, gyvybinga akimi 
ir pasislėpė susivėlusiuose debesyse. 

Nupilko pasaulis, ir nebūtum spėjęs nė „Sveika 
Marija“ sukalbėti, kai sodriais lašais ėmė pilti smul- 
kus šiltas lietus, ir visi laukai ir sodai suskambo ber- 
liu, nepaliaujamu šnarėjimu. 

Gerokai atvėso, keliai pakvipo, iš visų jėgų pragy- 
do paukščiai, ir toje pilkoje, įsivirpėjusioje migloje, 
uždengusioje pasaulį, gėrė ištroškę javai, gėrė nualpę 
lapai, gėrė medžiai, gėrė išdžiūvusios viešmenų gerk- 
lės ir sukepusi žemė, gėrė ilgai ir gosliai, alsuodami 
tarytum padėka. 

— Dieve, atlygink tau, sesele liūtie! Dieve, atly- 
gink tau, broli debesie! Dieve, atlygink! 

Pagaliau ta kertanti liūtis prižadino pačioj palan- 
gėj miegojusią Hanką, ir ji pirmoji pašoko į kojas. 

Nubėgo šaukdama į arklidę. 

— Petrek! Kelkis! Lyja! Dobilus reikia lėkt kupe- 
tuoti, nes sutelš į niekus! Vitek, tinginių panti, gink 
karves! Kaimas jau išginęs! — šaukė ji griežtai, leis- 
dama iš tvarto žąsis, kurios džiaugsmingai gagenda- 
mos bėgo terlinėtis valkose. 

Ji užsuko pasižiūrėti karvių ir kaip tik varė į kie- 
mą kiaules, kai atlėkė kalvis; juodu sutarė, ko reikia 
pirktis rytojaus šermenims, jis paėmė pinigų ir ketino 
tuoj važiuoti į miestelį, o jau sėdėdamas vežimėlyje, 
ją pasišaukė ir tyliai tarė: 

— Hanka, duokit man pusę, tai nė necyptelsiu, kad 
senį apžiojot. Padarykim geruoju. 

Ji išraudo kaip burokas ir šuorais sušuko: 

— Ogi tauzyk kad ir visam svietui; matai, pats tik 
žiūri, kur ką blogo padaryti, tai mano, kad ir kiti to- 
kie! 

Jis tik Žybtelėjo žlibėmis, pasipešiojo ūsus ir supla- 
kė arklius. 

O Hanka smarkiai stvėrėsi darbo, nes toks jos lau- 
kė ūkis, jog gerokai reikėjo rankas pajudinti ir galvą 
"pasukti, kad viskas būtų apeita, tad netrukus, kaip ir 
kasdien, po visą sodybą jau sklido jos įsakmus balsas. 

Borynai užžiebė dvi naujas žvakes ir jį apklojo pa- 
klode. Agota murmėjo prie jo poterius, tarpais vis pa- 
berdama ant žarijų kadugių uogų. 

Jagusė parėjo iš motinos tik po pusryčių, bet ka- 
dangi numirėlis ją baugino, tad ji tiktai klaikiai sukosi 
po sodybą, dažnai žvilgčiodama į Matą, kuris persi- 
kėlė dirbti į klojimą; jis baigė grabą ir tepė ant jo 
baltą kryžių, kai Jagna sustojo klojimo tarpdury. 

Tylėjo, baimingai žvelgdama į juodą dangtį. 

— Našlė tu dabar, Jaguse, našlė! — sušnibždėjo jis 
'užjaučiamai. 

— Taigi, — atsakė ašaringai ir tylutėliai. 

Jis geraširdiškai žvelgė į ją; ji buvo sumenkusi ir 
pablyškusi lyg paplotėlis, ir tokia gaili, tarsi nuskriaus- 
tas vaikas. 

— Tokia jau žmogaus dalia, — pasakė jis liūdnai. 

— Taigi našlė aš, našlė, — pakartojo ji, ir ašaros 
užtvino žydras jos akis, ir nuostabu, kad sunkūs atsi- 
dūsėjimai neperplėšė krūtinės, tad ji pabėgo už tro- 
bos ir, nepaisydama lietaus, verkė ten ilgai ir taip grau- 
džiai, net pati Hanka nusivedė ją į trobą, bandydama 
numaldyti ir paguosti. 

— Ašaromis nieko nepataisysi, ir Mums nelengva, 
bet jau tau, našlaitėle, žinia, kad sunkiau,— kalbėjo 
jai su gerumu. 

— Ašaros ašarom, o nė metų nepraeis, ir aš tokį 
naują chmielių jai užtrauksiu, kad pasius,— saviškai 
prabilo Jagustynka. 

— Ne metas patyčioms,— sudraudė ją Hanka. 

— Tikrą teisybę sakau, ar ji ne jauna, ne daili, 
ne turtinga! Vėzdu neatsigins bernų. 

Jagna nieko neatsakė, o Hanka išnešė į tarputvo- 
Tius ėdalą paršiukams ir žvilgčiojo į kelią. 

„Kas ten galėjo atsitikti? — galvojo ji susirūpinu- 
si. — Žadėjo jį paleisti šeštadienį, o dabar jau pirma- 
dienis, ir nei Matyt, nei girdėt.“ 

Tačiau nebuvo laiko rūpintis, nes turėjo eiti pa- 
dėti kupetuoti šieno likučių ir visų dobilų, mat lietus 
įsilijo jau kaip reikiant, nesiliaudamas nė valandėlės. 

O netrukus po pietų atėjo klebonas su vargoninku, 
atėjo brostvininkai su žibintais, ir žmonių susirinko 
nemaža; paguldė Boryną į grabą, Matas užkalė jį kuo- 
leliais, kunigas atlaikė pamaldas, pašlakstė švęstu van- 
deniu, ir išvežė bažnyčion, tyliai giedodami, o Jamb- 
rožis skambino geduio varpu. 

O kai grįžo palydėję, troboje pasirodė taip tuščia 
ir baisiai tylu, jog Juzka prapliupo verkti, o Hanka 
kreipėsi į Jagustynką, kuri tvarkė trobą. 

— Nors jis jau ilgai vien lavonas bebuvo, o vis 
dėlto jautei, kad gaspadorius namuose. 

— Antanas pargrįš, ir bus gaspadorius,— pataikavo 
senė. 

— Kad tik greit pargrįžtų — ilgesingai atsidūsėjo. 

Bet kad pilkos, drėgnos užuolaidos vis tebesiautė 
žemę ir lietus nesiliovė, tai ji nusišluostė ašaras, vieną 
kitą kartą atsidūsėjo ir ėmė raginti saviškius: 

— Eikit gi, žmonės! Kad ir pats didžiausias mirtų, 
vis vien kaip akmuo į gilią jūrą, niekas jo nebeištrauks, 
„o žemė nelaukia, ir reikia apie ją triūsti. 

Ir nusivedė visus prie perlipos bulvių kaupuoti, 
tik viena Juzė liko prie vaikų, be to, ji kažko negala- 
vo ir dar negalėjo sutramdyti gailesčio. Ir Lapa neat- 
sitiaukdamas budėjo prie jos, ir tas Viteko gandras, 
kur stovėjo priebutyje ant vienos kojos lyg sargybinis. 

O lietus nesiliovė nė valandėlės, lijo smulkus, tan- 
kus ir šiltas, net paukščiai nustojo giedoti ir visi gy- 
viai prisigūžė tyloje, visas pasaulis pamažėli aptilo ir 
tarsi įsiklausė į tą sodrų, skambų, nepaliaujamą šna- 
rėjimą, ir tik vienur kitur tarpais sugagendavo žąsys, 
besiterlinėjančios pamėlusiose, putotose valkose. 

Tik pačiu laidos metu žvilgtelėjo įsiliepsnojusi sau- 
lė ir užžiebė raudonas ugneles rasose ir balutėse. 

— Rytdiena tikriausiai bus giedra! — kalbėjo žmo- 
nės, traukdami iš laukų. 

— Tegu dar palytų, grynas auksas, ne lietus. 

— Bulvės jau tik tik laikėsi. 

— O avižų ar neišdegino! 

-— Viskam išeis į sveikatą. 

— Kad nors tris dienas taip palytų — dūsavo kaž-- 
kuris vienas. 

Taip ir lijo taip lygiai, sodriai ir ramiai ligi pat nak- 
ties, jog žmonės patenkinti stoviniavo prieš trobas 
atvėsusiame, kvapiame ore, o Gulbasiukai šaukė mer- 
ginas ir vaikinus lėkti už kaimo į kalvas kurti Joninių 
laužų, nes buvo švento Jono išvakarės, bet kad buvo- 
tamsu ir lijo, tai maža kas sutiko traukti, ir tik kur 
ne kur pagiryje švystelėjo kokia silpnutė ugnelė. 

Vitekas jau nuo pat brėkšmos prikalbinėjo Juzę 
lėkti su juo Joninių, bet ji gailiai jam atsakė: 

— Nelėksiu, kas man žaidimai, kas man jau vis- 
kas... | 

— Tik užkursim, peršoksim per laužą ir parlėksim,— 
prašė jis karštai. 

— Sėdėk troboj, o jei ne — pasakysiu Hankai! — 
pagrasė ji. 

Tačiau jis nulėkė ir grįžo tik po vakarienės, išalkęs 
ir purvinas kaip paršelis, nes lietus nesiliovė nė va- 
landėlės ir lijo kiaurą naktį; nustojo tik kitą dieną, 
vėlai iš ryto, kaip tik tuomet, kai žmonės rinkosi ge- 
dulingų pamaldų. 

Bet saulė nepasirodė; žemė buvo apsitraukusi pil- 
ku rūku, iš kurio dar labiau žaliavo laukai ir sodai, 
o vandenys tįso lyg sidabriniai verpalai. Oras buvo 
gaivus, vėsus ir kvapus, rasos sodriai lašnojo sulig 
kiekvienu vėjo pūstelėjimu, paukščiai rėkė kaip pašėlę, 
šunes linksmai lojo, lakstydami po keliūs drauge su 
vaikais, ir visi balsai džiaugsmingai skrido aukštyn, 
net vandens prisigėrusi ir galios pritvinusi žemė ta- 
rytum kunkuliavo nesulaikomu tarpimu. 

O bažnyčioje klebonas atlaikė gedulingą votyvą 
ir drauge su Slupios klebonu ir vargoninku, susėdę vie- 
ni priešais kitus prie didžiojo altoriaus, ėmė traukti 
lotyniškas giesmes. 

Boryna gulėjo aukštai, ant katafalko, apsuptas bal- 
tos degančių žvakių girios, o aplinkui klūpojo visas 
kaimas, paskendęs maldoje ir įsiklausęs į tas ilgas, 
aimaningas giesmes, kurios tarpais tvino tokiu skaus- 
mingu šauksmu, jog plaukai šiaušėsi ir skaudus rūstu- 
mas gniaužė širdis; čia vėl protarpiais tilo gailiais ai- 
manavimais, net alpo pabūgusios sielos ir ašaros pa- 
čios liejosi iš akių; arba vėl kilo kažkokios stebuklin- 
gos, dangų siekiančios lyg angelų giesmės ir amžinos 
laimės balsai, net žmonės sunkiai dūsavo, šluostėsi akis, 
o kiti net prapliupdavo širdingai verkti. 

Truko tai gerą valandą, o kai baigės, visi subruzdo, 
pakilo klūpoję, ir Jambrožis pradėjo imti žvakes nuo 
katafalko ir dalyti žmonėms, klebonas dar pagiedojo 

prie grabo, apsmilkė jį, net viskas pamėlynavo nuo 
dūmų, pašlakstė švęstu vandeniu, užtraukė kažkokią 
gaidą ir pajudėjo link durų paskui kryžių. 

O bažnyčia net sudrebėjo šauksmais, verksmu ir 
kukčiojimais, nes grabą jau ėmė pirmieji kaimo gas- 
padoriai ir nešė į vežimą; padėjo jį į šiaudais išklotus. 
ratus, o Jagustynka slaptai, kad kunigai nepastebėtų, 
įspraudė po juo duonos kepalėlį, įvyniotą į švarią dro-- 
be; Petrekas trumpai suėmė vadžias, sušmaukštavo bo- 
tagu ir nekantriai dairėsi į kunigus. 

Gedulingai sudejavo varpai, išnešė juodas vėliavas,. 
sužibo šviesos, Stachas paėmė nešti kryžių, o kunigai 
užtraukė: 

— Miserere mei, Deus! 

Ir baisi giesmė, mirties giesmė sukukčiojo viršum. 
žmonių galvų bekraščiu liūdesiu ir siaubu. 

Pajudėjo iš lėto į tuopų kelią, kapų linkui. 

Juoda vėliava su griaučiais supleveno vėjyje lyg 
baisingas paukštis ir nuplaukė prieky, o jau paskui ją 
žybčiojo sidabrinis kryžius, ir atsivėrė ilga gatvė brost-- 
vininkų su užžiebtomis žvakėmis, ir ėjo kunigai su 
juodomis kapomis. 

Grabas važiavo vidury, aukštai ant šiaudų padė-- 
tas, tad jį nuolat visi turėjo prieš akis, o tuoj paskui 
traukė šeima, smarkiai raudodama ir aimanuodama, o 
šalimais ir kur tik kas rado vietos, grūdosi visas kai- 
mas, didžiame nuliūdime ir tyloje eidamas. 

Net ligonys ir luošiai nepasiliko trobose. 

Miglotas, pilkas dangus kybojo žemai, tarsi pasi- 
rėmęs tomis didžiulėmis tuopomis, palinkusiomis ant 
kelio. Viskas stūksojo nejudėdami, palinkę ir tarsi 
įsiklausę į tas gedulingas giesmes, o kai pakilo vėjas 
ir sujudino laukus ir medžius, — pabiro rasos lyg gai- 
liu, tyliu verksmu, o įsisiūbavę javai pamažėli suposi: 

sunkiomis varpomis, lenkėsi vis žemiau, tarytum tuo 
paskutiniu žemu nusilenkimu pripuldami šeimininkui 
po kojų. 

Kunigų giesmė išsiliejo kažkur ore, ir rūsti tyla 
užgriuvo sielas, tik varpai vis tebejaudino, gaudė niū- 
riu balsu, kažką šaukė į debesuotą dangų, į miškus, 
į miglų apsiaustus tolius, vieversiai giedojo ties lau- 
kais, tarpais pirgžtelėdavo vežimas, draskėsi vėliavos, 
pliumpsėjo purvas po kojų, ir nesiliaudamos verkšleno 
skausmingos našlaitiškos raudos. 

— Miserere mei, Deus! — vėl užtraukė klebonas, 
jam pritarė Slupios klebonas su vargoninku ir kalviu, 
kuris laikė skėtį ties kunigais, nes lietus ir vėl lašnojo. 

Ir giedojo taip baisiai, taip sielvartingai ir dejuo- 
jamai, net ašaros tryško, širdys apmirė, o pabūgusios 
akys, negalioje paklydusios akys skrido į pasaulį ir tą 
debesuotą dangų maldavo pasigailėti. Veidai balo, sie- 
los stėro kančioje ir žiaurus virpesys vėrė kiaurai, ir 
zmonės vis sunkiau dūsavo, o kai kurie ir ašaras šluos- 
tėsi, pamėlusiomis lūpomis šnibždėjo poterius, mušėsi 
į krūtinę ir susigraudinę atgailojo, ir visus aptemdė 
sunkus, beviltiškas liūdesys, ir užgriuvo bekraštis gai- 
lesys, ir audėsi jais tarsi graužiantys dūmai skausmin- 
gi apsvarstymai ir baimėje sukrešėję vaitojimai. 

Jėzau, pasigailėk mūsų nuodėmingų! Jėzau! 

O, žmonių likime, nenumaldomas likime! 

O kas gi yra visas tas prakaituotas triūsas? Kas gi 
žmogaus būtis, kuri lyg sniegas nuplaukia be pėdsa- 
ko, net tikri vaikai neatsimena? 

Tik gailesys, tik ašaros, tik kentėjimas... 

O kas tos laimės, gėrybės, viltys? 

O kas gi tu pats, žmogau, kuris puties ir didžiuo- 
jies, ir nenuolankiai didžiu vediesi, tarydamas esąs pra- 
našesnis už visus gyvius? 

Tesi vėjas, kuris nežinia iš kur ateina, nežinia kam 
pūsčioja ir nežinia kur pradingsta... 

Ir tu laikai save viso pasaulio viešpačiu, žmogau?.. 

O kad ir dausas tau kas duotų — turėsi jas palikti. 

Kad ir visas galias tau kas duotų — mirtis išplėš. 
jas iš tavęs. 

Kad ir didžiausią protą tau kas pripažintų — pūzd- 
rais pavirsi. 

Ir neįveiksi likimo, vargšeli, nenugalėsi mirties, ne.... 

Nes tu beginklis, silpnas ir menkas lyg tas lapelis, 
kurį vėjas neša per pasaulį. 

Nes tu, žmogau, mirties naguose esi lyg tas paukš- 
telis iš lizdo ištrauktas, kuris džiaugsmingai Ccypauja, 
plazdena, čiulba ir nežino, kad jį beregint ranka išda- 
vikė pasmaugs už gerklės ir mielą gyvybę išplėš. 

O, siela, kam tu varinėji žmogaus lavoną, kam? 

Taip jautė žmonės, taip galvojo ir viduje svarstė, 
ir liūdnai dairėsi po žalius laukus, ilgesingomis akimis 
vadžiojo po pasaulį ir sunkiai dūsavo iš neapsakomo 
skausmo, net veidai akmenėjo ir sielos virpėjo. 

Bet jie žinojo ir tai, kad. vienintelis žmogaus pa- 
sitikė;imas — pasitikėjimas Viešpaties malone ir vie- 
nintelė priebėga žmogaus sielai — jo gailestingumas. 

— Secundum magnam misericordiam tudm... 

Sunkūs lotyniški žodžiai kraičiojo lyg grumstai su- 
šalusios žemės, Žmonės nesąmoningai lenkė palvas ta- 
rytum po nenumaldoma mirties pjūtimi, bet ėjo nesu- 
laikomai; ėjo kieti ir pasiryžę, pilki ir tvirti, nelyginant 
ue akmenys, kur buvo matyti ant ežių, pasirengę jau 
viskam ir neišgąsdinami, panašūs į pūdymus ir drauge 
į tuos tarpius, gėlėmis nusėtus laukus ir savo jėga ir 

trapumu prilygstą medžiams — tiems medžiams, kuriuos 
kiekvienu akimirksniu galėjo trenkti perkūnas ir įduoti 
mirčiai į rankas, o kurie vis dėlto nenuolankiai smel- 
kiasi į saulę ir gieda gilią, džiaugsmingą gyvenimo 
giesmę... . 

Ėjo visu kaimu, grūsdamiesi ir stumdamiesi, bet 
kiekvienas jų buvo taip nuskendęs liūdesiuose, jog ėjo 
tartum pats vienas per bekraštę tuštumą ir apleidimą, 
ir kiekvienas ašarų pritvinusiomis akimis tarytum ma- 
tė savo tėvus, senolius ir prosenelius, nešamus ten, į 
jau matomas pro tuopų kamienus kapines... 

Varpai vis gaudė, ir niauri giesmė ūžė vis labiau 
dejuodama, kapinės jau buvo netoli, augo iš javų me- 
džių, kryžių ir kapelių kupstais ir atrodė atsiveriančios 
lyg toji baisinga, niekad nepripildoma duobė, į kurią 
pamažėli, nesulaikomai plaukia visas pasaulis, ne vie- 
nam jau atrodė, kad tame lietingame ore iš visų pusių 
gaudžia varpai, žėri šviesos, juoduoja plevenančios 
vėliavos ir plaukia giedojimas, iš kiekvienos pirkios 
vis neša grabus ir visais keliais traukia gedulingos ci- 
senos, o kiekvienas žmogus vis ką apverkia, aimanuoja 
ir taip kukčioja, jog visas dangus ir žemė tvinsta gai- 
liu vaitojimu ir plaukia nepaliaujamu it pelynai kar- 
čių ašarų šnarėjimu... 

Eisena jau suko į kapinių kelelį, kai ją pasivijo 
dvaro ponas; jis išlipo iš vežimo ir nuėjo greta grabo 
didelėj spūsty, nes kelelis buvo siauras, tankiai ber- 
želiais nusodintas, ir abipus augo javai. 

O kunigams baigus giedoti, Dominikienė, laikyda- 
masi Jagnos, susikūprinusi ir pusaklė, užtraukė saviš- 
kai: „Į tavo globą“. 

Aišku, kad pritarė uoliai ir karštai, tarsi pabūgu- 
siomis sielomis stverdamiesi tos širdingos giesmės. 

Ir jau įsigiedoję, kupini tam tikro pasitikėjimo įėjo 
į kapines. 

Ten pirmieji 'gaspadoriai pakėlė karstą ir net pats 
ponas parėmė iš šono ir nunešė jį geltonais takeliais, 
pro gėlėmis apsodintus kapelius, žoles ir kryžius už 
koplyčios, Kur lazdynų ir alyvų tankmėje jau laukė 
naujai iškastas kapas. 

Baisūs verksmai ir šauksmai supurtė orą. 

Vėliavos ir šviesos apsupo gilią duobę, žmonės su-- 
sibūrė arti ir baimingai žvilgčiojo į tą gelsvą, tuščią. 
kiaurvmę... 

O dar šiek tiek pagiedojus, klebonas atsistojo ant. 
krūvos išversto smėlio, atsigręžė ir griausmingai tarė: 

— Žmonės krikščionys! Žmonės! 

Umai visi nutilo, tik varpai dejavo iš tolo, o Juzė. 
abiem rankutėm apkabinusi tėvo grabą, graudžiai VEeI- 
kė, nieko nežiūrėdama. 

Klebonas pašniaukė iš tabokinės, nusičiaudė kartą ir 
kitą, paskui, pažvelgęs aplinkui apsiašarojusiomis aki- 
mis, garsiai tarė: 

— Broliai, o ką gi šiandieną laidojate, ką? 

Motiejų Boryną, sakot! 

O aš jum sakau, kad ir pirmąjį gaspadorių, ir dorą 
žmogų, ir tikrą kataliką laidojat... Nes pažinojau jį 
daug metų ir liudiju: kad gyveno pavyzdingai, Dievą 
garbino, išpažinties ir komunijos šventos eidavo, ir 
vargšams padėdavo. | | 

Sakau jums: padėdavo! — pakartojo jis, sunkiai at- 
sikvėpęs. 

Aplinkui ėmė verkšlenti raudos, ir vis dažniau iš- 
trūkdavo atsidūsėjimai, kai jis, kvapą atgavęs, vėl pra- 
bilo, tik dabar gailiau: 

— Ir pasimirė vargšelis, pasimirė! 

Mirtis jį išsirinko, kaip vilkas kad išsirenka iš kai- 
menės riebiausią aviną šviesią dieną, visų akyse, ir 
niekas jam nesukliudo. 

Kaip perkūnas kad trenkia aukštą medį, jog griūva 
perskeltas, taip ir jis krito, nuožmaus mirties dalgio 
pakirstas. 

Bet mirė jis ne visas! — kaip sako Šventas Raštas. 

Nes štai sustojo tas keliauninkas prieš rojaus vaI- 
tus, tuskena ir gailiai prašo, o šventas Petras klausia: 

— Kas tu toks ir ko tau reikia? 

— Esų Boryna iš Lipcų ir prašau Viešpaties malo- 
nės... 

— Tai jau tiek tave broliai priveikė, kad ir 
gyvatos atsižadėjai, ką? 

— Viską apsakysiu,— taria Motiejus,— tik atkel- 
kit vartus, šventas Petrai, kad nors kiek sušildytų mane 
Viešpaties gailestingumas, nes į ledą sušalau per tą 
žemišką klajonę. 

Šventas Petras truputį pravėrė vartus, bet jo dar 
neįsileidžia ir taria: 

— Tik nemeluok, nes čia nieko neapgausi. Sakyk, 
siela, drąsiai, kodėl pabėgai iš žemėsį.. 

O Motiejus puolė keliaklupsčias, nes išgirdo angelų 
giedojimą ir varpelius, tarytum per pakylėjimą ir verk- 
damas atsako: 

— Teisybę pasakysiu, kaip per išpažintį; nebeįsten- 
giau ilgiau tverti žemėje, nes ten žmonės jau kaip 
vilkai vieni kitus puola, nes ten vien barniai, vaidai ir 
Dievo rūstinimas... Tai ne žmonės, o vien pasiutę šuneės 
ir dvokiančios kiaulės. Ir taip bloga pasaulyje, kad 
visko ir neapsakysi. 

Dingo visai klusnumas, pražuvo dora, pradingo pa- 
sigailėjimas, brolis sukyla prieš brolį, vaikai prieš tė- 

vus, žmonos prieš vyrus, tarnai prieš ponus... Nebeger- 
bia jau nieko, nei amžiaus, nei padėties, net ir kuni- 
go... 

Piktasis užviešpatavo širdyse, o jo vedami vis la- 
biau tarpsta ir keroja ir pasileidimas, ir girtuoklystė, 
ir pyktis. 

Visur nedorėlis ant nedorėlio ir dar aplink nedorė- 
liai. 

Visur tik vyliai, apgaulės, nuožmi priespauda; ką 
turi, to iš saujos nepaleisk, nes beregint tau išplėš. 

Kad ir geriausią pievą — nuganys ir sumins. 

Kad ir vagą vieną — bet iš svetimo perars. 

Kad ir vištą paleistum iš sodybos — pagaus kaip 
tie vilkai. 

Gelžgalio jokio nepalik nė virvagalio — kad ir ku- 
nigo būtų, o nepraleis ir pavogs. 

Degtinę tik geria, paleistuvauja, Viešpačiui tarnau- 
ti apsileidžia, šuniški tie pagonys ir kristažudžiai, jau 
net kiti ir žydai doresni ir dievobaimingesniį. 

— Ir tai Lipcų parapijoj taip darosi? — nutraukė 
jį šventas Petras. 

— Kitur irgi ne geriau, bet Lipcų parapijoj — blo- 
giausia! | 

O šventas Petras ėmė pirštais spragsėti, antakius 
rūsčiai raukti, akimis vadžioti.ir tarė, žemai grūmoda- 
mas kumščiu: | 

— Tai tokie jūs, lipciečiai? Tokie, bjaurūs žmog- 
žudžiai, jūs, pagonys, blogesni už vokiečius! Metus 
turit gerus, laukus derlingus, ir ganyklų, ir pievų, ir 
girios po margą kitą, ir taip darot!.. Nuo geros duonos 
dūkstat jūs, palaidūnai! Pasakysiu tai Viešpačiui Die- 
vui, pasakysiu, jau jis paplaks jus kaip reikiant... 

Motiejus geraširdiškai ėmė ginti saviškius, bet šven- 
tas Petras dar labiau supyko, kad treptels koja, kad 
sušuks: 

— Negink tų ištvirkėlių! Štai ką tau pasakysiu: 
kad tie judošiai man per tris savaites pasitaisytų ir at- 
gailotų, o jei nepaklausys — taip juos prispausiu badu, 
gaisrais ir ligomis, kad per amžius manęs neužmirš, 
šunsnukiai. 

Stipriai klebonas. sakė, į pačią širdį, ir taip prie- 
kaištingai, taip grasė Viešpaties rūstybe ir taip grū- 
mojo kumščiais, jog aplinkui kilo kukčiojimai, žmonės 
apsiverkė, mušėsi į krūtines ir atgailojo... 

O klebonas kiek patylėjęs vėl ėmė kalbėti apie 
velionį, kad jis žuvęs už visus... 

Ir šaukė žmones prie taikos. Šaukė prie teisingu- 
mo. Šaukė, kad susivaldytų ir nenusidėtų, nes nežinia, 
kuriam iš eilės išmuš paskutinė valanda ir teks stoti 
prieš baisųjį Viešpaties Teismą... 

Net pats ponas šluostėsi ašaras kumščiu. Netrukus 
tačiau kunigai atliko savo priedermę ir nuėjo drauge 
su ponu, o kai nuleido duobėn karstą ir ėmė berti ant 
jo smėlį, jog net sudundėjo,— o Jėzau, koks kilo riks- 
mas, šauksmai ir kokios raudos, net ir kiečiausią būtų 
sujaudinę. : 

Bliovė Juzė, bliovė Magdė, bliovė Hanka ir pusse- 
serės, verkė artimį ir tolimi giminės, kūmai ir visiškai 
svetimi, o jau gal graudžiausiai kukčiojo Jagusė, ku- 
rią kažkas taip surėmė po krūtine, jog stačiai užsi- 
miršo šaukdama. 

— Va dabar staugia, o ką ji išdarinėjo su amžin- 
atilsį! — murmtelėjo kažkuri iš šalies, o Ploškienė, 
šluostydamasį akis, pridūrė: 

— Taip ji nori sau malonę -išverkti, kad neišvarytų 
jos iš trobos. 

— Mano, kad kvaili ir patikės! — balsiai pasakė 
vargoninkienė. 

Bet Jagna buvo užmiršusi visą pasaulį, puolė kaž- 
kur į smėlį ir kukčiojo tokiu gailiu verksmu, tarytum 
čia ant jos būtų birusios tos sunkios, berlios žemės 
čiurkšlės, tarytum čia jos pačios būtų verkiama... 

O varpai vis gaudė ir gaudė, lyg skųsdamiesi dan- 
gui, ir ant naujo kapo visi tie verksmai, kukčiojimai 
ir aimanavimai taip pat skundėsi nenumaldomu likimu 
ir ta amžina žmogaus skriauda. 

Netrukus pamažėli žmonės ėmė skirstytis, vienas 
kitas dar pakeliui klaupė, vienas kitas meldėsi už mi- 
rusius, vienas kitas tik šiaip sau klaidžiojo tarp kapų 
ir liūdnai svarstė, o kiti vangiai traukė namų link, 
lūkuriuodami ir dairydamiesi, nes kalvis su Hanka kai 
kuriuos kvietė gedulingų vaišių, kaip. paprastai kad 
būna po pakasynų. 

O kai suplūkė kapą ir įkasė prie jo juodą kryžių, 
pasiėmė į savo tarpą našlaičius ir nutraukė nemažu 
būriu, tyliai šnekučiuodamiesi ir jų gailaudami, kar- 
tais net paverkšlendami... 

Borynų troboje viskas jau buvo parengta, pagal 
sieną stovėjo stalai, greta jų ilgi suolai, ir kai tik visi 
susėdo, tuoj padavė degtinės ir duonos. 

Oriai išgėrė, tyliai ir rimtai, šio to užkando, ir vaI- 
goninkas ėmė skaityti iš knygos maldas, o paskui už- 
giedojo litaniją už mirusius; noriai jam, pritarė, karš- 
tai, tik tąsyk. nutraukdami, kai kalvis paleisdavo ratu 
naują butelį, o Jagustynka dalijo duoną. 

Moterys susirinko antrajame gale, pas Hanką; gė- 
rė arbatą, valgė saldų pyragą ir vargoninkienės veda- 
mos užgiedojo taip graudžiai ir veriamai, net vištos 
sukvaksėjo sode. Taip gražiai minėdami amžinatilsį, 

žmonės valgė, gėrė, po truputį verkė ir už jo vėlę 
giedojo šventas giesmes, kaip ir tiko tokiu metu ir už 
tokį gaspadorių... 

Šermenys buvo skalsios, Hanka širdingai kvietė, ne- 
sigailėdama nei valgių nei gėrimų, nes vidudienį, kai 
jau vienas kitas ėmė dairytis kepurės, padavė kuku- 
laičių su pienu, o paskui troškintos mėsos su kopūstais 
ir gausiai pavilgytų žirnių. 

— Kiti vestuvių tokių neiškelia! — sušnibždėjo Bo- 
leslavienė. 

— Ar mažai amžinatilsį paliko, ką? 

— Turi kuo pasiguosti, turi. 

— Ir gryno pinigo turbūt nemaža čiupo... 

— Kalvis skundžiasi, kad buvę ir, sako, kažkur 
dingę. 

— Skundžiasi, o rasi pats gerai paslėpė. 

Tyliai tarpusavy šnekučiavosi moterys, švariai gran- 
dydamos dubenis ir saugodamosi Hankos, kuri nepa- 
liaujamai žiūrėjo, kad ko nepritrūktų; 0 vyrų pusėj 
šiek tiek jau išgėręs vargoninkas pakilo iš užstalės ir 
su stikliuku rankoje ėmė minėti amžinatilsį tokiais 
aukštais žodžiais ir su lotyniškais pasakymais, jog visi, 
kad ir nelabai tesuprasdami, norėjo verkti lyg per pa- 
mokslą. 

„Klegesys jau kilo ir veidai raudo, nes butelis daž- 
nai ėjo ratu ir skambėjo stikliukai, tad ne vienas jau 
ieškojo stikliuko apgraibomis ir antra ranka kūmą per 
kaklą kabinėjo, vapaliodamas šustirusiu liežuviu. O 
kitas, žiūrėk, dar traukė gedulingą gaidą ir bandė mi- 
nėti, bet niekas jau nebepritarė, nes visi jau šneku- 
čiavosi, susibūrę kaip tinkami, reikšdami vieni kitiems 
bičiulystę ir dažnais tarpais išgerdami, o tie, kur smar- 
kesni išgerti, pagūžomis slinko lauk ir suko į karčia- 
mą. Tik vienas Jambrožis šiandien buvo visiškai ne- 

panašus. Tiesa, jis gėrė lygiai su kitais, o gal ir dau- 
giau, bet sėdėjo kažkur kerčioj, smarkiai nusiminęs, 
nuolat šluostėsi akis ir sunkiai dūsavo. 

Kažkas jį bakstelėjo, traukdamas už liežuvio links- 
mai ką papasakoti. 

— Neruš manęs, ba man širdį gelia! — murmtelėjo 
jis. — Mirsiu netrukus, -.mirsiu... Šunes tiktai kauks ma- 
nęs ir boba sudaužytu puodu paskambins,— verksmin- 
gai murmėjo. — Kaipgi, juk buvau, kai Motiejų krikš- 
tijo!.. Per jo vestuves šokau! Jo tėvus laidojau! Gerai 
atsimenu! Vajezau! Ir tiek visokių žmonių užkasiau, 
tiekai jau skambinau... O dabar metas ir manl.. 

Ūmai atsikėlė ir greitai išėjo į sodą; Vitekas paskui 
pasakojo, kad senis ilgai sėdėjo už trobos ir verkė... 

Žinia, niekas juo nesirūpino, nes kiekvienam užte- 
ko ir savų rūpesčių, o be to, jau pačia brėkšma visiš- 
kai netikėtai atėjo klebonas su dvaro ponu. 

Klebonas maloniai guodė našlaites, glostė vaikus ir, 
kalbėdamasis su gaspadinėmis, net noriai gurkšnojo 
arbatą, kurios jam padavė Juzė, o ponas, pasišnekėjęs 
su vienu kitu apie šį ir apie tą, paėmė iš kalvio stik- 
liuką, išgėrė visų sveikaton ir pasakė Hankai: 

— Jei kas gailisi Motiejaus, aš tikrai labiausiai, 
nes jeigu jis dabar būtų gyvas, tai aš susitaikyčiau 
su kaimu gražiuoju. Gal ir duočiau tai, ko jūs anks- 
čiau Nnorėjot!.. — atsiliepė garsiau, žvelgdamas aplin- 
kui. — Bet su kuo gi man kalbėtis? Komisoriui tarpi- 
ninkaujant nenoriu, o iš kaimo niekas pirmas neatei- 
na!.. 

Klausėsi susikaupę, svarstydami kiekvieną jo žodį. 

Jis dar kalbėjo šį ir tą, šnekino, bet nelyginant 
sieną, nes niekas nesidavė už liežuvio traukiamas ir 
net žiaunų nepravėrė, tik linkčiojo visi, kasydamiesi 
pakaušius ir reikšmingai  žvilgčiodami vieni į kitus, 

tad ponas, Matydamas nesugebėsiąs įveikti to budraus 
atsargumo, išsikvietė kunigą ir abudu išėjo, viso pul- 
ko net už tarputvorių palydėti. 

Ir tik aniems išėjus, kaimiečiai ėmė stebėtis ir smar- 
kiai galvoti. | 

— Na, na, pats ponas atėjo į Žmogaus pakasynas. 

— Reikalingas jis mūsų, tai ir gerinasi — pasakė 
Ploška. 

— O kodėl negalėjo ateiti iš geros širdies, ką? — 
gynė Klombas. 

— Senas jau tu, o proto dar neįgavęs. Kada gi po- 
nas ėjo į kaimą su bičiulyste, kada? 

— Čia kas nors turi būti, kad jis taip ieško taikos! 

— O tas, kad jis jos labiau reikalingas negu mes. 

— O mes galim sau palaukti, galim! — šaukė pasi- 
gėręs Sikora. 

— Jūs galit, bet kiti negali! — suriko papykęs Gže- 
lia, vaito brolis. 

Ėmė jau bartis ir burnoti, nes vienas porino savo, 
o kitas irgi savaip įrodinėjo, trečias abiem priešinosi, 
o kiti murmėjo: | 

— Tegu atiduoda girią ir žemę, tai padarysim tai- 
ką. 

— Nereikia taikos, bus naujas žemės dalinimas, ta- 
da ir šiaip viskas bus mūsų. Tegu sau žaltys ubagais 
eina už Mūsų skriaudas. 

— Žydai jį smaugia, tai žmonių pagalbos unkščia. 

— O anksčiau tai tik žinojo šaukti: iš kelio, cha- 
mai, nes botagu gausit! 

— Sakau jums, netikėkit ponu, nes kiekvienas jų 
tik ir žiūri, kaip žmones apgauti! — šaukė kažkuris iš 
labiau pasigėrusiųjų. 

— Klausykit gi, gaspadoriai! — staiga sušuko kal- 
vis. — Tarsių jums protingą žodį: jeigu ponas nori tai- 

kos, tai reikia tą taiką daryti ir imti ką galima, nelau- 
kiant, kol išaugs ant alksnių grūšios. 

Sulig tais žodžiais atsikėlė Gželia, vaito brolis, ir 
sušuko: 

— Šventa teisybė! Eikim į karčiamą, ten pasitar- 
sim. 

— O aš statau visai kompanijai, — linksmai pridū- 
rė kalvis. 

Netrukus išėjo visu būriu į tarputvorius. 

Jau temo, iš ganyklų traukė galvijai, ir visu kaimu 
sklido bliovimas, gagenimas, cypiantys dūdelių treliai 
ir vaikiški dainavimai ir riksmai. 

O vyrai, nepaisydamį moterų nernenimų ir priešini- 
mosi, visu pulku išėjo į smuklę, tik vienas Sikora tru- 
putį atsiliko nuo kitų, ramstėsi į tvoras ir kažkodėl! 
ilgai palei jas stoviniavo. 

Ilgai jie buvo girdėti, taip triukšmingai traukė, 
juoba kad ne vienas širdžiai palengvinti ūkteldavo 
dainelę arba įsikarščiavęs sušukdavo. 

O Borynų troboj, kai tik aptvarkė svečiams išėjus 
ir kai užėjo tamsus vakaras, pasidarė kažkaip keistai 
tylu, tuščia ir liūdna. 

Jagusė blaškėsi savo pusėj lyg paukštis narve ir 
nuolat lakstė pas Hanką, bet matydama visus apsi- 
blaususius ir nusiminusius, išbėgdavo, nė žodžio ne- 
pratarusi. 

Aišku, kad troboj buvo kaip kapuose, o kai apsi- 
ruošė ir pavakarieniavo, tai nors ir Marino visus mie- 
gas, niekas neskubėjo gulti. Sėdėjo prieš krosnį, įsižiū- 
rėję į ugnį, baimingai klausydamiesi kiekvieno šnarė- 
jimo. 

Vakaras buvo tylus, tik tarpais praskrisdavo vėjas 
ir suošdavo medžiai, tarpais sutraškėdavo tvoros, su- 

skambėdavo stiklai arba Lapa suurgzdavo, atšiauriai 
šiaušdamasis, o paskui slinko ilga, nesibaigianti, tikra 
kapų tyla. 

O jie sėdėjo vis labiau virpėdami ir tokie išsigan- 
dę, kad vis tarpais kuris jų žegnodavosi ir virpančio- 
mis lūpomis pradėdavo poteriauti, nes jau visiems 
atrodė, kad kažkas juda, kad vaikšto ant aukšto, net 
sijos braška, kad klausosi palei duris, kad į langus žvilg- 
čioja ir brazdina sienas, čia vėl tarytum durų ranke- 
nas pajudinęs, tyliai žengdamas, eina aplink trobą. 

Klausėsi išbalę, netekę kvapo, visiškai apduję. 

Staiga arklidėj nusižvengė arklys, Lapa skardžiai 
suiojo ir puolė į duris; Juzė, nebegalėdama ištverti, 
sušuko: 

— Tėvas! Vajezau, tėvas! — ir baimingai pravirko. 

Jagustynka trakštelėjo tris kartus pirštais ir svam- 
biai tarė: 

— Nebliauk, nekliudyk sielai pasitraukti ramybėje; 
verksmai sulaiko ją žemėje. Atverkit duris, tegu toji 
keliauninkė skrenda į Jėzaus laukus... Tegu sau skrieja 
ramybėje. 

Atidarė duris, troba aptilo ir tarytum apmirė, nie- 
kas nepasijudino, tik įsiliepsnojusios visų akys lakstė, 
tik Lapa uostinėjo visas kerčias, tarpais cypė, vizgino 
uodegą ir tarytum į ką šlaistėsi taip, jog dabar visi 
giliausiai jautė, kad čia kažkur tarp jų klajoja miru- 
siojo vėlė. 

O pagaliau Hanka virpančiu, prismaugtu balsu už- 
traukė: 


Visus savo dienos darbus! 
Pritarė jai karštai, su nepaprastu palengvėjimu. 

II 


Diena buvo nuostabiai puiki, tikrai vasariška. 


Artinosi gal jau dešimta valanda ryto, nes saulė 
kybojo pusiaukelėj nuo tekėjimo į dienovidį ir kilo 
vis karštesnė, kai Lipcų varpai, visi, kiek tik jų buvo, 
suskambo garsiai, iš visos galios. 

Tas, kuris buvo pramintas Petru, gaudė garsiausiai 
ir giedojo visa gerkle, kaip truputį įgėręs kaimietis, 
kai eina keliu, sverdinėja į šalis ir, traukdamas dainą, 
storu balsu pasakoja visam pasauliui savo džiaugsmus... 

Antras, truputį mažesnis, apie kurį Jambrožis pa- 
sakojo, kad esąs pakrikštytas Povilo vardu, taip pat 
rėkė nė kiek ne tyliau ir tik karštai pritarė, aukšta 
gaida giedojo, traukė skambiai ir grynu balsu daina- 
vo, tarsi užsimiršęs, kaip dažna mergina, kurią taip 
pagauna meilė arba pavasario diena, kad lekia į lau- 
kus, eina pro javus ir iš visos širdies dainuoja vėjams, 
laukams, giedram dangui ir savo džiaugsmingai sielai. 

O trečiasis, signorėlis, lyg paukštelis čiauškėjo, vel- 
tui norėdamas anuos perrėkti, tačiau negalėjo, nors 
šūkavo kapotu, greitu balsu tarsi besispyriojąs vaikas. 
Ir visi jie skambėjo, sudarydami neblogą kapelą, nes 
ir bosas ūkčiojo, ir smuikas verkė, ir būgnelis su barš- 
kučiais linksmai šokinėjo, ir traukė visi iš peties, iš- 
kilmingai ir skardžiai. 

Atlaidų jie taip džiaugsmingai šaukė, nes juk bu- 
vo šventųjų Petro ir Povilo diena, visuomet Lipcuose 
iškilmingai minima. 

Ir diena pasitaikė lyg tyčia rami ir be galo saulėta, 
kilo kaitra, bet jau nuo pat apyaušrio aikštėje prieš 
bažnyčią prekijai ėmė statytis įvairias parduotuves, 
būdas ir drobiniais stogais uždengtus stalus. 

O sugaudus varpams, jų džiaugsmingam balsui iš- 
siliejus po pasaulį, netrukus išdžiūvusiais keliais dul- 
kių debesyse vis dažniau ėmė dardėti vežimai, ir pės- 
tieji tankiai dyrino, kur tik akis siekė, visur, iš visų 
pusių keliais, takeliais, ežiomis traukė ir raudonavo 
moterų apdarai ir baltavo plevenančios milinės. 

Traukė virtinėmis, panašiai kaip Žąsys, tik mirgėda- 
mi kaitroje ir tarp žalių javų. 

Saulė kilo vis aukščiau ir aukščiau, plaukė lyg 
aukso paukštis žydru, skaidriu dangumi vis labiau žė- 
rėdama ir taip šildė, jog oras jau virpėjo viršum laukų; 
dar tarpais iš pievų dvelktelėdavo maloni vėsuma ir 
susiūbuodavo boluojančius rugius, dar ir avižos tylu- 
tėliai šnarėjo ir sverdėjo jaunos kviečių varpos, 0 pra- 
žydę linai išsiliejo įsižydrėjusiu srautu it vandenys, 
tačiau pamažėli viskas jau grimzdo saulės kaitron ir 
Iimtin. 

Vaje! Džiaugsminga tai buvo diena ir iš tikrųjų 
atlaidinė. Varpai gaudė ilgai, ir jų dejonės skrido į 
pasaulį taip skardžiai, net sverdėjo stambai, net bai- 
dėsi paukščiai; bet ketinės širdys vis plakė, plakė ly- 
giai, stipriai ir aukštai, kildamos į saulę veriančia gies- 
me ir šauksmu: 

„Pasigailėk! Pasigailėk! Pasigailėk!!“ 

„Motina Švenčiausioji! Motina! Motina!" 

„Ir aš prašau! Ir aš! Ir aš!" 

Giedojo širdingai, drauge skelbdami iškilmingą 
šventę. | 

Ir iš tikrųjų buvo jausti šventa atlaidų diena; šven- 
tė viešėjo žalumynais išdabintose trobose, pleveno to- 
liuose, žybčiojančiuose tarsi užžiebtomis žvakėmis, 
džiaugsminguose balsuose; kažkas neapsakoma dvelkė 
laukais, užliedamas širdis rimtimi ir lipnksmybe, 

O žmonės būriais skubėjo į tą šventę ir pylėsi iš 
visų pusių. Visais keliais be paliovos ritosi kamuoliai 
dulkių, dardėjo vežimai, žvengė arkliai, skrido įvai- 
riausi balsai, mezgėsį garsūs pasikalbėjimai, tarpais 
kas lenkdavosi iš vežimo ir šūkaudavo pėstiesiems, ki- 
tur vėl skubėjo pasivėlinęs ubagas, dejuojamai giedo- 
damas, o kai kuriuose vežimuose šnibždėjo poterius, 
dairydamiesi aplinkui su nebylia nuostaba, nes žemė 
tįsojo pasidabinusi lyg vestuvių apeigoms, visa gėlėse 
ir žalume, apsiausta paukščių giedojimo, javų šnarė- 
jimo ir bičių zvimbimo, ir tokia žavinga, neaprėpiama, 
džiaugsminga ir šventa, pilna gyvybės teikiančių galių, 
jog net krūtinę plėšė. 

Medžiai ežiose stūksojo tarsi sargyboje, įsižiūrėję 
į saulę, 0 apačia, kiek tik akis pasiekia, driekėsi žali 
laukai, Ošią tarytum suaudrinti vandenys, ir kaip van- 
denys ritosi iš vienos pusės į kitą, talaškuodami į 
kelius, ežias ir griovius, kurie mirguliavo lyg gėlėmis 
išpinti kaspinai; mat jau žydėjo įvairiausi šar- 
kakojai, žydėjo vijoklės, žvelgiančios iš rugių tankmės 
tykančiomis, kvapiomis akimis, žydėjo rugiagėlės, vie- 
tomis, kur buvo truputį išmirkę, jos žydėjo taip gau- 
siai, jog atrodė, kad ton vieton visas dangus nusileido, 
žydėjo žirnučiai ištisais kupstais ir gaidpirščiai, ir pie- 
nės, ir kruvinos usnys, ir čiobreliai, ir žvaigždutės, ir 
šunramunės, ir tūkstančiai kitų, kurių vardus vienas 
Viešpats Dievas teatsimena, nes juk jam vienam jos 
žydi ir taip kvepia, jog stačiai tvaikas dvelkia iš lau- 
kų, tarytum bažnyčioje, kai kunigas smilko Švenčiau- 
siajam sakramentui. 

Žmonės su malonumu traukė nosimis tuos kvapus 
ir arklį botagu plakė ir skubėjo, nes saulė vis ugnin- 
giau kepino, net miegas ėmė, ir ne vienam jau smar- 
kiai makaulė sverdinėjo. 


Vi) 


Tad netrukus Lipcai prisirinko žmonių pilni ligi 
kraštų. 

Mat važiavo ir važiavo be atlydos, net jau visur, 
kekKuose, aplink tvenkinį, patvoriuose, kiemuose ir 
kur tik galėjo pagauti truputį paūksmės, statė vežimus 
ir kinkė arklius, nes aikštėje prieš bažnyčią jau buvo 
tokia spūstis ir vežimai stovėjo taip tankiai sustatyti 
vienas prie kito, jog vos begalėjai prasisprausti. 

Lipcai stačiai nugrimzdo tame žmonių, vežimų ir 
arklių potvynyje. 

Ir maišatis darėsi vis didesnė, klegesys ir šauksmai 
pasklido po visą sodžių. Žmonės ošė lyg įsisiūbavusi 
giria. Moterys nusėdo tvenkinį kojų mirkyti, persiauti 
ir padoriai pasišviesti bažnyčion, vyrai postringavo bū- 
riais, kalbėjosi su kaimynais, o merginos ir vaikinai 
godžiai spraudėsi į parduotuves ir būdas, o labiausiai 
prie griežiančios rylos, ant kurios kažkoks raudonai 
apvilktas ir iš snukio į seną vokietį panašus užjūrio 
žvėris taip juokingai šokavo ir išdykavo, jog visi net 
leipo juokais. 

Ryla griežė nirtingai ir tokia gaida, jog ne vienam 
kojos pačios trepseno, o čia dar, lyg jai pritardami, 
ir ubagai, susėdę dviem eilėm nuo bobinčiaus ligi aikš- 
tės, ėmė traukti savo mMaldaujamas giesmes, o pačioje 
šventoriaus tarpuvartėje sėdėjo aklas, riebus, visuo- 
met šuns vedžiojamas -ubagas ir visų karščiausiai gie- 
dojo ir ploniausiai traukė. 

Tačiau kai tik suskambino mišių, žmonės tuoj pa- 
liko pramogas ir lyg patvinęs upokšnis siūbtelėjo baž- 
nyčion ir taip joje susikimšo, jog net šonkauliai traš- 
kėjo, o vis dar ėjo naujų, kurie spraudėsi ir net ba- 
Tėsi, bet daugumas turėjo pasilikti lauke, glaustis po 
medžiais ir palei mūrus. 


Ir pora kunigų iš kitų parapijų buvo atvykę; jie 
tuoj susėdo į klausyktas palei duris išpažinčių klausy- 
ti, visiškai nepaisydami spūsties ir kaitros 

O vėjas visiškai liovėsi, ir kilo jau nebepakenčia- 
ma kaitra, gyva ugnis liejosi stačiai ant galvų, bet 
žmonės kantriai grūdosi prie klausyklų ir kirbėjo šven- 
toriuje, veltui ieškodami paūksmės ar kokios priedan- 
gos. 

Klebonas jau ėjo mišių, kai atėjo Hanka su Juze, 
tačiau neįmanoma buvo prisigrūsti net iki bažnyčios 
durų, tad jiedvi sustojo pačioje atokaitoje palei mū- 
rą, dairėsi spūstyje ir pagarbintą tardamos sveikino 
pažįstamus. 

Beregint suūžė vargonai ir prasidėjo suma. Visi pri- 
klaupė, prisėdo ir karštai stvėrėsi maldos. 

Kaip tik ir dienovidis užėjo, saulė pakibo tiesiai 
viršum galvų, pildama baisų karštį, ir viskas tarsi nu- 
alpo nuo to kepinimo, net lapelis nesuvirpėjo, nė joks 
paukštis nepraskrido, nė joks garsas nedvelktelėjo iš 
laukų. Dangus kybojo mirtinoj tyloj lyg baltai įkai- 
tintas stiklo luitas, o virpąs it verdantis vanduo oras 
akino, grauždamas akis. Svilino žemė, svilino įkaitę 
mūrai, ir žmonės klūpojo nejudėdami toje saulės ug- 
nyje. 

Žmonės meldėsi gūdžioje tyloje, vieni iš knygos, 
kiti su rožančium, o dar kiti vien nuoširdžiu žodžiu ir 
širdingu atsidūsėjimu garbino Viešpatį. Iškilmingi var- 
gonų garsai liejosi skambiais, pamaldžiais poteriais, 
tarpais nuo altoriaus ataidėdavo giedojimas, tarpais 
sučiauškėdavo varpeliai, o tarpais suūždavo storas var- 
goninko balsas, o paskui traukėsi ilgos, tarsi dėl karš- 
čio žado netekusios valandėlės, ir smilkalų dūmai plau- 
kė pro atdaras bažnyčios duris, žydra, kvapnia migla 
apausdamį palinkusias klūpančiųjų galvas. 


430 


Poterių šnabždesys pabalusioje karšto dienovidžio 
tyloje skambėjo smulkiu, berliu šnarėjimu, ir saulėje 
žaidė spalvamainės skaros, mMilinės ir sijonai, visas 
šventorius atrodė lyg nubarstytas gėlėmis, žemai besi- 
lenkiančiomis tą šventą valandą prieš Viešpatį, kuris 
tarytum slypėjo toje įsižėrėjusioje saulėje ir visoje 
žemės tyloje... 

Ir tik protarpiais vienas kitas tiesė nugarą, skėtė 
rankas ir giliai dūsavo, kažkur pravirko kūdikis, nuo 
vežimų pusės sklido arklių žvengimas. 

Net ir ubagai aptilo, tik vienas kitas pro miegus 
balsiau sušukdavo „sveika Marija“ ir išmaldos verkš- 
lendavo. 


O kaitra vis labiau augo ir taip kepino, net ugnim 
aplieti laukai ir sodai įsižaravo it gaisras mirguliuo- 
dami balzganomis liepsnelėmis. 

Tyla darėsi vis mieguistesnė, ir jau ne vienas ska- 
niai knarkė, ne vienas linkčiojo klūpodamas, o kiti ėjo 
vėsintis, ir vis dažniau girgždėjo šulinių svirtys. 

Ir tik procesijos metu, kai bažnyčia suvirpo giedo- 
jimais, kai suplevėsavo vėliavos, o paskui jas pasiro- 
dė kunigas po raudonu baldakimu su monstrancija ran- 
kose, vien ponų vedamas, žmonės atbudo ir nuėjo drau- 
ge su procesija. 

Suskambo varpai, iš visų gerklių išsiveržė giedoji- 
ras ir smelkėsi kažkur į saulę, stiprus, galingas, nuo- 
širdus, o procesija plaukė pamažėli aplink baltus, įkai- 
tusius bažnyčios mūrus, tarsi patvinusi upė. Raudonas 
baldakimas lingavo priekyje, visas apsiaustas smilkalų 
dūmų, ir tik protarpiais švytravo aukso monstrancija, 
mirgėjo eilės šviesų, išskleistos vėliavos it paukščiai 
plazdeno viršum minios galvų, sverdėjo šventi paveiks- 
lai, padabinti tiuliais ir kaspinais, ir džiaugsmingai gau- 
dė varpai, ir griaudė vargonai, o žmonės giedojo įkvėp- 

tai, iš visos širdies ir visa ilgesio kupina siela kilo 
aukštyn, net į patį dangų, net į tą švenčiausią saulę. 


O po procesijos, kai vėl prasidėjo pamaldos ir kai 
vargonai vėl ėmė veriamai ūžti, šventoriuje pasidarė 
tylu kaip ir pirma, tik jau niekas nebesnaudė, garsiau 
šnarėjo poterių šnabždėjimai, sustiprėjo atsidūsėjimai, 
ubagai ėmė barškinti dubenėliais, o šen bei ten žmo- 
nės jau ėmė net ir šnekučiuotis. 

Ponai išslinko iš bažnyčios, veltui ieškodami paūks- 
mės ir vietos atsisėsti, pagaliau Jambrožis pavarė žmo- 
nes iš po vieno medžio ir prinešė aniems tiek kėdu- 
čių, kad jie susėdo ir ėmė tarpusavyje kalbėtis. 

Buvo ir tas iš Volios, tačiau nenusėdėjo vietoj, nuo- 
lat vis sukinėjosi po šventorių ir, tik pamatęs kurį pa- 
žįstamą lipcietį, prie jo pristodavo ir draugiškai kal- 
bindavo; net ir Hanką pamatė ir beregint prie jos pri- 
sispraudė. 

— Ar jau pargrįžo jūsiškis? 

— A jau, kur čia pargrjįš! 

— Girdėjau, važinėjot jo? 

— Taigi, tuoj po tėvo šermenų buvau nuvažiavu- 
si, bet valdžioj pasakė, kad jį paleisią tik po savaitės, 
vadinasi, trečiadienį. 

— O kaip užstatas, ar užmokėsit? 

— Taigi Rokas ten jau rūpinasi tuo, — ištarė ji at- 
sargiai, 

— Jeigu neturit pinigų, aš laiduosiu už Antaną... 

— Dieve atlygink! — ji nusilenkė jam į kojas. — 
Gal Rokas kaip nors išsivers, o jei ne, tai reikės kitaip 
daryti. 


— Neužmirškit, kad, jei reikės, aš laiduosiu. 

Jis nuėjo toliau prie Jagusės, kuri sėdėjo palei mū- 
rą drauge su motina ir buvo didžiai paskendusi maldoj, 
bet neradęs tinkamos kalbos, tik šyptelėjo jai ir pasuko 
prie saviškių. 

Ji nuskrido paskui jį akimis, atidžiai peržvelgda- 
ma ponias, tokias išsipuošusias, net nuostabu, ir to- 
kias baltaveides ir taip persismaugusias per juosmenį, 
kad dieve sergėk! Ir kvapai dvelkė nuo jų lyg nuo 
smilkytuvo. 

Jos vėdavosi kažkuo, kas atrodė kaip išskėstos ka- 
lakutų uodegos. Keletas jaunų ponaičių žvilgčiojo joms 
į akis ir taip kažko juokėsi, net žmonės piktinosi. 

Staiga kažkur gale kaimo, lyg malūno tiltu, skar- 
džiai sudardėjo vežimai, ir viršum medžių iškilo dul- 
kių debesys. 

— Kažkas pasivėlinęs,— sušnibždėjo Petrekas Han- 
kai. 

— Žvakių gesinti, besarmačiai,— pridūrė kažkas. 

O kiti ėmė lenktis per aptvaro mūrą ir smalsiai 
žvelgti į kelius, riečiančius tvenkinį. 

Netrukus su rėksmingais čiauškėjimais ir smarkiai 
šunims lojant pasirodė visa virtinė didžiulių vežimų, 
apdengtų drobe. 

— Tai vokiečiai! Vokiečiai iš Podlesės! — suriko 
kažkas. 

Ir teisybė. 

Jų važiavo keliolika vežimų, pakinkytų stambiais 
arkliais; po drobiniais uždangalais buvo matyti įvairiau- 
si apyvokos rakandai ir sėdėjo moterys su vaikais, o 
rudaplaukiai, nutukę vokiečiai įsikandę pypkes ėjo 
pėsti. Dideli šunes bėgo šalimais, tarpais kaišiodami 
iltis ir atsilodami Lipcų šunims, kurie įsiutę juos pul- 
dinėjo. 

Žmonės šoko žiūrėti į juos, o daugelis net lipo 
per aptvarą ir bėgo pažvelgti iš arti. 

Vokiečiai važiavo žingine, vos sprausdamiesi pro 
vežimų ir arklių spūstį, tačiau nė vienas jų net ir prieš 
bažnyčią nenusitraukė kašketo ir nieko nepasveikino. 
Tik akys jiems žėrėjo ir barzdos drebėjo, tarsi iš pyk- 
čio. Jie žvelgė į žmones įžūliai, lyg galvažudžiai. 

— Dvėselienos, pliudrakelniai! 

— Kumelės vaikai! 

— Kiaulės pauodegiai! 

— Šuns veislė! 

Pravardžiavimai pasipylė kaip akmenys. 

— O ką, kieno teisybė, vokiečiai? — sušuko jiems 
Matas. 

— Katrie katruos įveikė? 

-— Pabūgot mūsų kumščių, ką? 

-— Palaukit dar, šiandien atlaidai, pasismaginsim 
karčiamoj! 

Jie neatsiliepė, tik šmaikščiojo arklius ir didžiai 
skubėjo. 

— Pamažiau, pliudriai, ba kelnes pamesit! 

Kažkuris vaikinas paleido į juos akmenį, o ir kiti 
ėmė traukti plytas — dar pridėti, bet kažkas laiku juos 
sudraudė. 

— Palikit ramybėj juos, vyručiai, tegu sau traukiasi 
tas Maras. 

— Kad jūsų maras neaplenktų, šunes jūs, eretikai! 

O viena kažkuri Lipcų boba pagrūmojo jiems kumš- 
čiais ir sušuko įkandin: 

— Kad jus visus išgalabytų, kaip pasiutusius šu- 
nis... 

Pagaliau jie pravažiavo, išnyko tuopų kelyje, ir tik 
iš šešėlių ir iš dulkių dar sklido silpnėjąs šunų loji- 
mas ir vežimų dardėjimas. 

Tąsyk toks džiaugsmas apėmė lipciečius, kad jau 
nebegalėjo poteriauti, tik vis tankiau spietėsi aplink 
poną. O jis, labai tuo patenkintas, linksmai juos kal- 
bino, vaišino taboka ir pagaliau gerindamasis tarė: 

— Gerokai parūkėt, kad visas spiečius išskrido. 

— O gal jiems mūsų kailiai dvokė,— nusijuokė 
kažkuris, o Gželia, vaito brolis, ištarė tariamai susi- 
rūpinęs: 

— Per švelnūs jie žmonės, kad būtų mužikų kai- 
mynais, kai tik gaudavo kuris per galvą, beregint 
žemėn kėžterėdavo... 

— Ar buvo kas susimušęs su jais? — klausė susi- 
domėjęs ponas. 

-— Kur ten būt susimušę. Matas vieną palietė, kam 
neatsakė į pagarbintą, tai bematant kraujais apsipylė 
ir nuostabu, kad gyvas paliko. 

— Visai jie ištižę, pasižiūrėti — vyrai kaip ąžuolai, 
o tik duok kumščiu, tai rodos, kad į duknas tvojai,— 
tyliai paaiškino Matas. 

— Ir nesisekė jiems Podlesėj. Sako, karvės išstipo. 

— Teisybė, nė vienos nesivedė. 

— Kobus galėtų pasakyti! — išsišoko vienas vai- 
kinas, bet Klombas piktai jam suriko: 

— Kvailas tu kaip čebatas! Piktvoriu išstipo, juk 
žinoma... 

Net susirietė visi iš slepiamo džiaugsmo, bet nie- 
kas nė nežioptelėjo, tik kalvis, prislinkęs arčiau, tarė: 

— Kad vokiečiai išsinešdino, tai jau pono malonė. 

— Nes meiliju parduoti saviškiams, kad ir perpus 
pigiau, — įtikinėjo karštai, porino šį bei tą ir pasako- 
jo, kad ir jis, ir jo senoliai prosenoliai visuomet su 
žmonėmis išvien būdavę, visuomet išvien eidavę... 

Sikora tik šyptelėjo ir tyliai pasakė: 

— Taip man senasis ponas liepė tai įrašyti bizūnais 
nugaroje, kad ligi šiandien dar neužmiršau. 

Tačiau ponas tarytum nenugirdęs ėmė pasakoti, kiek 
jis patyręs rūpesčių, kad tik nusikratytų vokiečiais; 
aišku, kad klausėsi jo, apdairiai linksėdami ir savo 
galvodami apie tą jo gerumą žmonėms, 

— Geradarys —tau riekę nurieks ir ženklo nepa- 
darys! — Murmėjo Sikora, net Klombas ėmė jį baks- 
noti, kad nutiltų. 

Ir taip visi drauge šnekučiavosi, kai prie jų ėmė 
grūstis kažkoks kunigėlis su balta kamža ir su E 
lu rankoje. 

— Žiū, manding — vargoninkų Jasius,— sušuko kaž- 
kuris vienas. 

Tikrai, tai buvo Jasius, tik jau kunigiškai vilkėjo 
ir Iinhko bažnyčiai aukas. Sveikinosi su visais, visus 
kalbino ir smarkiai rinko; mat visi jį pažinojo ir ne- 
patogu buvo išsisukinėti ir nepaaukoti, tad visi mez- 
gė iš mazgelių po kokį skatikėlį, o dažnai ir auksinas 
suskambėdavo į variokus; ponas metė rublį, ponios 
pabėrė sidabro, o Jasius, suprakaitavęs, nuraudęs iš 
karščio ir didžiai džiugus, nenuvargdamas rinko visa- 
me šventoriuje, nieko nepraleisdamas ir niekam ne- 
šykštėdamas malonaus žodžio, o susidūręs su Hanka, 
taip gražiai ją pasveikino, jog ji padėjo dvi grivenas; 
o kai jis sustojo prie Jagusės ir suskambino padėklu, ji 
pakėlė akis ir tarsi nutirpo iš nuostabos, jis taip pat 
truputį sumišo, nei šį nei tą pasakė ir greitai nuėjo to- 
liau. 

Ji net užmiršo padėti auką ir tik žiūrėjo jam iš 
paskos, nes jis pasirodė jai stačiai kaip tas šventasis, 
kuris buvo nutepliotas šoniniame altoriuje,— toks jau- 
nas, lieknas ir dailus. Tarsi būtų apkerėjęs ją tomis 

savo žėrinčiomis akimis, ji veltui trynėsi žlibes ir to- 
lydžio žegnojosi — nieko nepadėjo. 

— Tik vargoninkiukas, o kaip puikiai atrodo. 

— Ir jo motina pučiasi kaip kalakutas. 

— Jau nuo pat Velykų jis mokosi toje kunigų mo- 
kykloje. 

— Klebonas jį parsigabeno padėti per atlaidus. 

— Senis šykšti ir žmones plėšia, bet jam negaili. 

— Aišku, ar ne garbė, kad bus kunigas? 

— Bet ir pasipelnys, nebijok. 

Aplinkui šnibždėjo žmonės, tik Jagusė nieko ne- 
girdėjo, vadžiodama paskui jį akimis, kur tik jis ėjo. 

Suma pasibaigė, klebonas iš sakyklos dar skaitė 
užsakus ir skelbimus, bet žmonės jau pamažėli ėmė 
plaukti iš bažnyčios, ubagai pakėlė šauksmą ir dejo- 
nes ir visu būriu pradėjo traukti maldaujamas giesmes. 

Ir Hanka pajudėjo vartų link, tik staiga prisigrūdo 
prie jos Balcerekaitė su didele naujiena. 

— Ar žinot, —tratėjo ji, vos atgaudama kvapą, — 
juk užsakė Dominikienės Simą su Nastuse. 

-— Na, na, o ką pasakys Dominikienė? 

— O ką, imsis iš paskutinės su sūnumi. 

— Neįveiks, Simas turį teisę ir jau metuose. 

— Oj kils ten pekla, kils,— ištarė Jagustynka. 

— Ar maža dar barnių, ar maža Dievo rūstinimo? — 
atsiduso Hanka. 

— Ar girdėjot apie vaitą? — paklausė Ploškienė, 
nešdama greta jos savo riebų pilvą ir putlų raudoną 
veidą. 

— Taigi tiek turėjau rūpesčių su pakasynomis ir 
tiek naujų dalykų, kad nė žinot nežinau, kas ten daro- 
si kaime. | 

— Ogi vyresnysis sakė manajam, kad kasoj daug 
trūksta. Vaitas jau laksto po Žmones ir kaulija pasko- 

linti, nori bent šiek tiek surinkti, mat kiekvieną dieną 
laukia patikrinimo... 

— Dar tėvas kalbėjo, kad taip turi baigtis. 

— Didžiu vedėsi, pūtėsi, vyravo, o dabar užsimo- 
kės už savo ponavimą! 

— Tai gali iš jo atimti gyvenimą? 

— Ogi gali, o jeigu neužteks, tai likusią dalį atsė- 
dės šaltojoj— kalbėjo Jagustynka,— naudojosi, žaltys, 
tegu dabar atgailoja. 

— Keista man buvo, kad jis net šermenyse nepasi- 
rodė. 

— O kas jam Boryna, jei jis su našle bičiulystę 
laiko. . 

Aptilo, nes čia pat prieš jas pasirodė Jagusė, ves- 
dama motiną; senė ėjo susikūprinusi, dar apsirišusi 
akis, bet Jagustynka nepraleido progos. 

— O kada gi Simo vestuvės? Niekas nesitikėjo, 
kad šiandien užsakys! Žinia, sunku vaikinui uždrausti, 
jeigu jam įgriso mergos darbas. Nastusė jį dabar pa- 
vaduos... — kandžiojo ji tyčiodamasį. 

Dominikienė staiga išsitiesė ir kietai tarė: 

— Vesk, Jaguse, greičiau vesk, ba man dar įkąs 
toji kalė. 

Ir skubiai nuėjo, tarsi pabėgo, o Ploškienė tyliai 
nusijuokė: 

— Lyg akla, o puikiausiai pamatė... 

— Akla, bet dar pataikys griebti Simui už gaurų. 

— Gink Dieve, kad ir kitiems neįsikabintų... 

Jagustynka nebeatsiliepė, be to, ir spūstis tarpu- 
vartėje pasidarė, ir Hanka atsiskyrė, pasilikusi kažkur 
užpakalyje visų, bet buvo tuo net patenkinta, nes 
įgriso jai tie negeri kandžiojimaisi, tad ėmė ramiai 
dalyti ubagams po du skatikų, nepraleisdama nė vie- 

no, o tam aklajam su šunimi įspraudė penkias kapei- 
kas ir tarė: 

— Ateik pas mus pietų, senuk! Pas Borynus! 

Senukas pakėlė galvą ir išsprogino aklas akis. 

— Antanienė, taip man rodos! Dieve atlygink! At- 
lėksiu, žinoma, atlėksiu. 

. Už vartų buvo kiek laisviau, bet ir ten dviem eilėm 
sėdėjo ubagai, sudarę plačią gatvę ir įvairiausiais bal- 
sais šūkaudami, o pačiame gale klūpojo kažkoks jau- 
nas vyras su žaliu priekakčiu viršum akių, grojo smui- 
ku ir giedojo giesmes apie karalius ir apie senus lai- 
kus taip, jog visas pulkas Žmonių stovėjo aplinkui, ir 
dažnai pinigai byrėjo jam į kepuršę. 

Hanka sustojo palei šventoriaus tvorą, dairydama- 
si Juzės, ir visiškai netikėtai susidūrė akimis su savo 
tėvu. 

Jis sėdėjo sau eilėje tarp ubagų, tiesė ranką pra- 
eiviams ir dejuodamas prašė išmaldos. 

Lyg jai kas peiliu dūrė, tačiau išsyk pamanė, kad 
jai taip pasimatė; ji persibraukė akis sykį ir antrą; 
tačiau tai buvo jis, jis! 

— Tėvas tarp ubagų! O Jėzau! — nuostabu, kad ji 
nesudegė iš gėdos. 

Užsismaukė skarelę labiau ant kaktos ir prislinko 
prie jo iš užpakalio, nuo vežimų, prie kurių jis sė- 
dėjo. 

— Ką jūs darot, ką? — sudejavo ji, pritūpusi už 
jo, slėpdamasį nuo žmonių akių. 

— Hanuse... taigi aš... taigi... 

— Eikit man tuojau namo! O Jėzau, tokia gėda! 
Eikit!.. 

— Neisiu... Jau seniai esu taip sugalvojęs... Kam 
man jumi sunkinti, kad geri žmonės gali paremti... Į 
svietą sau trauksiu drauge su kitais... šventas vietas 

pamatysiu... ką naujo sužinosiu... Dar ir jums pinigė- 
lio parnešiu... Še auksiną, nupirk kokį gražų daiktelį 
Petriukui... nupirk... 

Ji smarkiai sugriebė jį už apykaklės ir vilkte nu- 
vilko tarp vežimų. 

— Tučtuojau man namo. Kad ir gėdos neturite! 

— Paleiskit mane, ba papyksiu! 

— Meskit tas terbas greičiau, kad kas nepamatytų. 

— Taip padarysiu, kaip man patinka, žinia... gė- 
dinsiuos mat... kam badas kūma, tam terba motina, — 
staiga jis ištrūko, puolė tarp vežimų ir arklių ir pra- 
dingo. 

Neįmanoma buvo jo ieškoti ir surasti tokioje spūs- 
tyje, kokia pasidarė aikštėje prieš bažnyčią. 

Saulė kepino, net žmonės nėrėsi iš kailio, dulkės 
užkimšo krūtinę, o minia, kad ir privargusi ir ligi pas- 
kutinio siūlelio sušilusi, džiaugsmingai minkėsi ir kun- 
kuliavo tarytum burbuliuojančiame verdančiame van- 
denyje. 

Ryla garsiai griežė ant viso kaimo, ubagai traukė 
saviškai, vaikai švilpavo moliniais gaidžiais, lojo šu- 
nes, arkliai kandžiojosi ir žvingavo, nes musės šiandien 
buvo įkyresnės, o kiekvienas žmogus šnekėjo skyrium, 
šūkavo pažįstamiems, būriavosi su kitais ir traukė prie 
parduotuvių, ties kuriomis virė tarsi aviliuose ir kilo 
mergų riksmai. 

Būdos su švęstomis prekėmis net siūbavo nuo bobų 
spūdžio. Ne mažesnė spūstis buvo ir ten, kur parda- 
vinėjo dešras, kabančias ant kartelių lyg kokie stori 
viržiai. Kitur vėl prekiavo duona: ir bandelėmis. Kaž- 
kur žydas šaukė prie saldainių, o dar kitur kaspinai 
net pleveno iš po audeklinių stogų ir kabojo varstės 
įvairiausių karolių, o visur buvo neįmanoma spūstis, 
klegesys ir Iiksmai, nelyginant žydų maldykloje. 

Būtum galėjęs porą poterių sukalbėti, kol Žmonės 
ėmė po truputį rimti ir tilti; vieni nutraukė į smuklę, 
kiti jau rengėsi namo, o dar kiti, kaitros ir nuovargio 
įveikti, vežimų pavėsyje, prie tvenkinio ar soduose 
bei kiemuose taisėsi užvalgyti ir pasilsėti. 

Sušutęs dienovidis taip jau svilino, kad nebuvo kuo 
alsuoti, o netrukus ir kalbėtis, net pajudėti niekam 
nebesinorėjo, lyg tiems šutroje nualpusiems medžiams, 
o kadangi, be to, ir kaimas susėdo prie dubenų, tai 
kone visiškai aprimo, tik tarpais kur ne kur vaikai pa- 
keldavo riksmą, o arkliai draskėsi prie vežimų. 

O klebonijoje klebcnas kėlė pietus kunigams ir po- 
nams, pro atdarus langus buvo matyti galvos, plaukė 
kalbų klegesys ir sklido skambėjimas, juokai ir tokie 
kvapai, kad ne vienas seiles rijo dėl tų skanėstų. 

Jambrožis, šventadieniškai pasišvietęs, su medaliais 
ant krūtinės, nuolat sukiojosi priemenėj ir dažnai iš- 
puldavo į gonkas, šaukdamas: 

— Ar neisit iš čia, rupūžės! Taip lazda pamylėsiu, 
kad neužmirši! 

Tačiau negalėdamas atsiginti išdykėlių, kurie nely- 
ginant žvirbliai nutūpė statinius, o drąsesnieji net ir 
prie langų sėlino, jis tik grūmojo klebono kandikliu ir 
plūdo. 

Tuo tarpu atėjo Hanka ir sustojo prie vartelių. 

— Ar ieškot ko? — paklausė jis, šlubčiodamas prie 
jos. 

— Ar nematėt kur mano tėvo? 

— Bylicos! Kaitra tokia, kad neduok Viešpatie, 
rasi Miega sau kur paūksmėje... Va! Jedriona palka! — 
sušuko vėl ir pasileido vaikigalio vytis. 

O Hanka, didžiai susirūpinusi, nuėjo jau stačiai 
namo ir viską ištroško pietų atėjusiai seseriai. 

Bet Veronka tik gūžtelėjo pečiais. 

— Karūna jam nuo galvos nenukris, kad pristojo 
prie ubagų, mums tikrai bus lengviau. Ir ne tokie yra 
baigę amžių palei bažnyčią. 

— O Jėzau! Tokia gėda — tikras tėvas ubagais iš- 
ėjo! O ką Antanas pasakys? Tai kad ims žmonės val- 
kioti Mus liežuviais, sakys, kad išvarėm jį kalėdoti. 

— Tegu sau loja, kas tik jiems patinka. Burnoti 
kitą kiekvienas geba, o su pagalba niekas nesiskubina. 

— Aš neleisiu, kad tėvas ubagautų. 

— Tai parsigabenk. jį trobon ir mitink, kad tokia 
unarava €siį. 

— Ogi parsigabensiu! Tu jau ir viralo šaukšto jam 
gailiesi! Aišku, dabar numanau, kad tu pati jį priveI- 
tei. 

— Pertekusi aš, ar ką? Gal vaikams nutrauksiu nuo 
burnos ir jam duosiu? 

— Jam priklauso iš tavęs karšatis, ar užmiršai, ką? 

— Kad neturiu kuo, juk iš vidurių sau neišplėšiu. 

— O tu išplėšk ir duok — tėvas pirmas rūpestis. 
Ne kartą jis skundėsi man, kad badu jį marini ir kiau- 
le labiau rūpinies negu juo. 

— Tai teisybė, aišku, tėvą badu marinu, o pati sau 
naudojuos kaip ponia. Taip štai atsiganiau, kad sijonas 
jau krinta nuo strėnų ir vos kojas bepavelku. Vien 
bargu ir gyvenam. 

— Netaukšk, kitas pamanytų, kad teisybė! 

— O teisybė! Kad ne Jankelis, tai net ir bulvių 
su druska būtų pritrūkę. Aišku, sotus alkanu niekad 
nepatikės! — kalbėjo ji kone verkdama vis gailiau, 
tuo tarpu į tarputvorius įsirito šuns vedamas ubagas. 


dama pietus. 
Jis atsisėdo pašalėje, pasidėjo ramentus, šunelį pa- 
leido ir uodė nosimi, ar jau valgo ir kurioj pusėj. 

Visi sėdosi pietauti po medžiais, Hanka išdėjo val- 
gį į dubenis, plačiai pasklido kvapsniai. 

— Košė su spirgais, geras dalykas. Į sveikatą 
jums, — Murmėjo ubagas, traukdamas kvapus ir godžiai 
laižydamasis. | 

Jie valgė pamažėli, pūsdami kiekvieną valgio šaukš- 
tą; Lapa sukiojosi tyliai unkšdamas, o ubago šunelis 
lekavo pasieny, išleidęs liežuvį, nes kaitra buvo baisi, 
net paūksmės nuo jos neapsaugojo, nuostabu, kaip vis- 
kas neištirpo, ir toje įšilusioje, mieguistoje tyloje vien 
šaukštai kaukšėjo, tarpais kažkur po šiaudiniu stogu 
suklykdavo kregždė. 

— Kad taip rūgusio pieno dubenėliu atsivėsinus! — 
atsiduso ubagas. 

— Tuoj atnešiu jums! — ramino jį Juzka. 

— Ar daug šiandien išrėkėt? — paklausė Petrekas, 
vangiai traukdamas šaukštą. 

— Pasigailėk, Viešpatie, griešnikų ir nebausk jų 
už ubago skriaudas! Kur ten daug! Kas tik ubagą pa- 
mato, tas atidžiai į dangų žiūri arba suka tolyn per 
varsną, o kitas išmezga kokį skatikėlį ir dar norėtų 
grąžos gauti iš penkių kapeikų! Badu teks stipti! 

— Visiems šiemet sunki priešpjūtė,— sušnibždėjo 
Veronka. 

— Teisybė, bet degtinei niekam netrūksta. 

Juzka įspraudė jam į rankas dubenį, ir jis skubriai 
ėmė valgyti. 

— Šventoriuje pasakojo, kad Lipcai žada taiką da- 
ryti su ponu, ar teisybė? 

— Jei gaus, kas jiems priklauso, tai gal ir susitai- 
kys, — tarė Hanka. 

— O vokiečiai jau išsinešdino, ar žinot? — išsišoko 
Vitekas. 


— Kad juos maras kur griebtų! — nusikeikė uba- 
gas, grūmodamas kumščiu. 

— Tai ir jus jie nuskriaudė? 

— Užėjau pas juos vakar iš vakaro, tai mane šu- 
nimis užpjudė. Eretikai, maitos, šunsnukiai. Sako, lip- 
ciečiai taip jiems užsvilino, kad turėjo bėgti! Gyviems 
kailį nerčiau tokiems, ligi gyvos mėsos, — šnekėjo jis, 
smarkiai grandydamas dubenį, o baigęs pašėrė savo 
šunelį ir ėmė keltis iš pašalės. 

— Pjūties metas, tai skubat prie darbo, — nusijuokė 
Petrekas. 

— Ogi skubu: pernai atlaiduose buvom tik šešiese, 
o šiandien trys tuzinai bliauna, net ausys sutino. 

— Pareikit nakvynės, — kvietė Juzka. 

— Tegu tau Viešpats sveikatos nepasigaili, kad ne- 
užmiršti vargšo. 

— Vargšas, maita, o pilvą jau vos bepakelia, — ty- 
čiojosi Petrekas, stebėdamas, kaip anas storas it trin- 
ka ritasi viduriu kelio ir lazda graibstinėja kliūtis. 

Ir troba netrukus ištuštėjo,.— kurie atsigulė paūks- 
mėje primigti, tie jau knarkė, o kiti išėjo į atlaidus. 

Nuskambino mišparų. Saulė jau gerokai linko prie 
laidos, kaitra tarsi truputį palengvėjo, nors daug kas 
dar ilsėjosi palei trobas, tačiau vis daugiau žmonių 
rinkosi aikštėje prieš bažnyčią, tarp parduotuvių, prie 
būdų. 

Juzka pasileido su merginomis pirktis paveikslėlių, 
o Svarbiausia, ligi soties atsižiūrėti į tuos kaspinus, 
karolius ir kitus atlaidų stebuklus. 

Ryla vėl užgriežė, ubagai ėmė gailiai traukti, žvan- 
gindamį dubenėlius, ir klegesys kilo pamažėli, pripi)- 
dydamas visą kaimą, jis ūžė lyg avilys prieš spiečių. 

Nes kiekvienas buvo sotus ir pasilsėjęs, tad noriai 

draugavo ir draugėje džiaugėsi; vienas su bičiuliais 
šnekučiavosi, kitas vien tik vyzdžius plačiai merkė, 
žiūrėdamas į viską, trečias spraudėsi, kad tik spraus- 
tųsi ten, kur ir kiti, ketvirtas su kūmais traukė stik- 
liuko, o kiti vėl ėjo bažnyčion arba sėdėjo sau kur 
paūksmėje, postringaudamį apie šį bei tą, ir visi lygiai 
plaukė džiaugsminguose atlaidų malonumuose. Ir ne- 
nuostabu, kaipgi, juk kiekvienas pasimeldė ir prisidū- 
savo lig valios, prisižiūrėjo į tuos paauksinimus, švie- 
sas, paveikslus ir kitus šventus dalykus; sąžiningai 
prisiverkė, prisiklausė vargonų ir giesmių ir tarytum 
visas išsimaudė toje šventėje, sielą nuskaidrino ir su- 
stiprino, visokių Žmonių pamatė, atsiminimų prisirinko 
ir nors vietą dieną nusikratė visais rūpesčais. 

Tad nėra ko stebėtis, kad ir patys pirmieji gaspa- 
doriai, ir vargšai, trobelninkai, ir paprasti ubagai — vi- 
si linksminosi drauge, keldamį tokią įsišnekučiavusią 
ir įsisiubavusią spūstį palei prekiautojų būdas, jog ir 
prisigrūsti ten buvo nelengva. Ir aišku, kad garsiausiai 
plepėjo moterys, sprausdamosi vienos pro kitas prie 
būdų nors pačiupinėti, nors atsižiūrėti į tas grožybes. 

Simas nupirko Nastusei gintarus, kaspiną ir raudo- 
ną skarą, ji beregint pasipuošė, ir juodu vaikštinėjo 
nuo parduotuvės prie parduotuvės, susikabinę per lie- 
menį, didžiai linksmi ir tarsi apgirtę iš džiaugsmo. 

Drauge su jais landžiojo ir Juzka, tik derėdamasi 
ir žiūrinėdama įvairumėlius, išdėliotus ant stalų, ir vis 
gailiai atsidūsėdama skaičiavo tą savo menką auksiną. 

Jagusė klaidžiojo kažkur netoli jų, dėdamasi nepa- 
stebinti brolio. Vaikštinėjo pati viena, keistai nuliū- 
dusi ir nusiminusi. Nedžiugino jos šiandien nei ple- 
venantys kaspinai, nei rylos griežimas, nei toji spūs- 
tis ir riksmai. Ji ėjo drauge su kitais, minios pagauta, 

ir ten stovinėjo, kur kiti stojo, ten kiūtino, kur ją 
stūmė, visiškai nesižinodama, ko čia atėjusi ir kur 
einanti. 

Prislinko prie jos Matas ir nuolankus sušnibždėjo: 

— Taigi nevaryk manęs nuo savęs. 

— Va, kada gi tave variau? 

— Ar sykį! Ar neišplūdai manęs, ką? 

— Negražiai pasakei, tai ir turėjau. O kas mane... — 
staiga nutilo. 

Pro minias į jos pusę pamažėli spraudėsi Jasius. 

— Ir jis į atlaidus! — sušnibždėjo Matas, rodyda- 
mas į kunigėlį, kuris 4uokdamasis gynėsi, kad nebu- 
čiuotų jam rankų. 

— Lyg pono sūnus! Kaip iškilo! Gerai pamenu, kaip 
dar neseniai lakstė paskui karvių uodegas. 

— A jau! Kur čia toks būtų karves ganęs,— neigė 
ji, nemaloniai paliesta. 

— Sakau. Pamenu, kaip kartą vargoninkas jam kai- 
lį išpėrė, kam karves suleido į Pričkaus avižas, o pats 
užmigo kažkur po kriauše... 

Jagusė pasitraukė ir, nors nedrąsiai, stūmėsi prie 
ano; jis nusišypsojo jai, bet kadangi žmonės žiūrėjo 
į jį kaip į vaivorykštę, nugręžė akis ir, prisipirkęs pa- 
veikslėlių, ėmė juos dalyti merginoms ir visiems, kas 
tik norėjo. 

Ji sustojo jam priešais lyg įkasta, įsižiūrėjusi į jį 
žėrinčiomis akimis, 2 iš jos raudonų lūpų liejosi tylus, 
žvilgąs šypsnys saldutėlis kaip devyni medūs. 

— Še tau, Jaguse, čia tavo patronė,— ištarė jis, 
įsprausdamas jai paveikslėlį; jųdviejų rankos susitiko 
ir ūmai atsitraukė lyg nuplikytos. 

Ji krūptelėjo, nedrįsdama praverti lūpų. Jis dar kaž- 
ką jai sakė, tačiau ji tarsi paskendo jo akyse ir bemaž 
nieko nesuvokė. 

Juodu išskyrė spūstis, tad ji, užsikišusi paveikslėlį 
už kikliko ant krūtinės, ilgai klaidžiojo akimis po žmo- 
nes. Jo nebebuvo niekur, nuėjo į bažnyčią, nes jau 
buvo nuskambinę mišparų, bet ji nuolat jį laikė savo 
akyse. 

— Atrodo kaip koks šventasis! — sušnibždėjo nesą- 
moningai. 

— Užtat merginos taip spokso į jį, net nuostabu, 
kad žlibių nepameta. Kvailos — ne šuniui dešra. 

Ji greitai apsidairė. Greta stovėjo Matas. 

Sumurmėjo nei šį nei tą, norėdama juo nusikratyti, 
bet jis ėjo šalia kaip prilipęs, ilgai kažką svarstė, o 
pagaliau paklausė: 

— Jaguse, o ką motina pasakė dėl Simo užsakų? 

— O ką, jeigu nori ženytis, tegu ženijasi, jo valia. 

Jis susiraukė ir neramiai paklausė: 

— Nurašys jam jo margus, ką? 

— O ką aš galiu žinoti? Ji man neišsipažino. Tegu 
pats jos paklausia. 

Prie jųdviejų priėjo Simas su Naste, iš kažkur atsi- 
rado ir Andrius, tad sustojo visu būreliu, ir Simas pats 
pirmas prašneko: 

— Jaguse, tu su motina iš vieno neik, jei man 
skriaudą ji daro. 

— Aišku, kad su tavim iš vieno einu. Bet ir pasi- 
keitei per tą laiką, na, na... Visai kitas žmogus iš ta- 
ves! — stebėjosi ji, nes jis stovėjo priešais ją smarkiai 
išsigašinęs, tiesus, švariai nusiskutęs, su skrybėle ant 
šalies ir balta it pienas miline. 

— Užtat, kad ištrūkau iš Motinos kūtės. 

—-Ir tau geriau dabar laisvėje? — ji šaipėsi iš jo 
smarkumo. | 

— Paleisk paukštelį iš rankos — tai pamatysi! Už- 
sakus girdėjai? 

— O kada gi vestuvės? 

Nastusė meiliai prisiglaudė, apkabindama jį per lie- 
menį. 

— O po trijų savaičių, dar prieš rugiapjūtę, — su- 
šnibždėjo ji išraudusi. 

— Nors ir karčiamoj iškelsiu, bet motinos nepra- 
šysiu. 

— Ar jau turi kur padėti moterį? 

— Turiu. O kaipgi, pas motiną į kitą trobos galą 
įsikraustysiu. Žmonėse kampo neieškosiu. Tegu ji man 
nurašo mano lauką, ir išsiversiu! — gyrėsi jis užsišir- 
dijęs. 

— Padėsiu jam, Jaguse, viskuo padėsiu, — teigė 
Andrius. 

— Juk ir mes Nastusės plikos neišleidžiam. Ji gaus 
tūkstantį auksinų gyvais, — ištarė Matas. 

Kalvis patraukė jį į šalį, kažką jam pakuždėjo ir 
nulėkė sau. | 

Kalbėjosi dar apie šį ir tą, ypač Simas svajojo, kaip 
jis bus ūkininkas, kaip prisipirks lauko, kaip įsikibs į 
žemę, jog netrukus Žmonės pamatys, kas jis toks, net 
Nastusė su nuostaba į jį žiūrėjo. Andrius jam pritarė, 
tik viena Jagusė klaidžiojo akimis po pasaulį, pusiau 
ausies tegirdėdama jų kalbą. Jai buvo vis vien. 

— Jaguse, ateik į karčiamą, šiandien bus pasišoki- 
mas, — kvietė Matas. 

— Ir karčiama man jau nebe smagumas,— atrėmė 
ji liūdnai. 

Jis pažvelgė į rūko aptrauktas jos akis, užsivožė 
kašketą ir nulėkė, stumdydamas žmones. Palei klebo- 
niją susidūrė su Terese. 

— O kur tave taip traukia? — paklausė ji baimin- 
gai. 

— Į karčiamą! Kalvis šaukia tartis. 

— Eičiau drauge su tavim. 

— Nevarau tavęs, vietos nepritrūks, tik apsisvars- 
tyk, ar netąsys tavęs liežuviais, kad taip nuolat paskui 
mane lakstai. 

— Ir taip jau mane tąso kaip šunes pastipusią avį. 

— Tai kodėl duodiesi! — jis buvo jau piktas ir ne- 
kantrus. 

— Kodėl? Gal tu nežinai kodėl? — nusiskundė ji 
tylutėliai. 

Jis ūmai žengtelėjo ir nuėjo pirmas, ji vargiai be- 
spėjo paskui jį. 

— Jau ir bliauni kaip tas veršis! — sviedė jis, stai- 
ga atsigręžęs. 

— Ne, ne... Tik krislas man įkrito į akį. 

— Kai pamatau verkiant, tai lyg man kas peiliu 
į širdį! 

Susigretino su ja ir nuostabiai širdingai tarė: 

— Še kelis skatikus, nusipirk sau ko atlaiduose, o 
paskui ateik į karčiamą — pašoksim. 

Ji pažvelgė į jį tokiomis dėkingomis akimis, tarsi 
po kojų jam puolė. 

— Kas man pinigai, tu toks geras... toks... — šnibž- 
dėjo įsiliepsnojusi. 

— Tik vakarop ateik, anksčiau laiko neturėsiu. 

Jis dar pažvelgė į ją nuo slenksčio, nusišypsojo ir 
įėjo į priemenę. 

Smuklėje jau buvo ankšta ir nepakeliamai karšta. 
Didžiajame kambaryje grūdosi daug visokiausių žmo- 
nių, kurie girkšnojo ir šnekučiavosi, o alkieriuje susi- 
rinko jaunesnieji lipciečiai su kalviu ir Gželia, vaito 
broliu, priekyje. Atėjo ir kai kurie ūkininkai, pavyz- 
džiui, Ploška, šaltyšius, Klombas ir Adomas, Borynos 
pusbrolis, įsispraudė net ir Kobus, nors jo niekas ne- 
buvo kvietęs. 

Matui įėjus, Gželia jau karštai kalbėjo ir kažką ra- 
šė kreida ant stalo. 

Buvo tariamasi dėl taikos su ponu, kuris žadėjo už 
margą girios duoti žmonėms po keturis margus Pod- 
lesės laukų ir antra tiek išsimokėtinai; net ir miško 
medžiagos troboms statytis žadėjo duoti patikin. 

Gželia viską smulkiai dėstė ir ženklino kreida, kaip 
jie pasidalytų laukus ir kiek tektų kiekvienam. 

— Gerai apsvarstykit, ką sakau! — šaukė jis. — 
Dalykas grynas kaip auksas. 

— Gudrus žada — kvailas džiaugias! — murmtelėjo 
Ploška. 

— Tikra teisybė, o ne tušti pažadai. Pas notarą viską 
mums nurašys. Tik gerai dėkitės galvon! Tiek žemės 
žmonėms. Juk kiekvienam Lipcuose išteks po naują 
gyvenimą. Tik pagalvokit... 

Kalvis dar sykį pakartojo, ką ponas buvo liepęs 
jam pranešti. 

Jie išklausė atidžiai, tačiau niekas neatsiliepė; visi 
Žiūrėjo į baltas keverzas stalo lentoje ir giliai svarstė. 

— Teisybė, dalykas kaip auksas, bet ar komisorius 
leis taip Mainytis? — pirmas atsiliepė šaltyšius, susirū- 
pinęs krapštydamasis nagais gaurus. 

— Turės! Jei kaimo vyrija nutars, tai valdžios lei- 
dimo neklaus! Jei mes taip norėsim, tai ir jis turės! — 
sugriaudė Gželia. 

— Turės neturės, o tu nerėk. Pažvelkit vienas ku- 
ris, ar stražnikų vyresnysis nešniukštinėja kur pasieny? 

— Ką tik mačiau jį stovint prie šinkoriaus stalo! — 
paaiškino Matas. 

— O kada gi ponas žada mums nurašyti? — pa- 
klausė kažkuris. 

— Sakė sutinkąs nors ir ryt. Jei sutiksim, tai be- 
regint nurašys, o jau paskui matininkas išskirstys, kur 
kuriam. 

— Tai po rugiapjūtės galima būtų stvertis tos že- 
mės. 

— O rudenį apdirbti kaip reikiant. 

— Vaje, tai kad užvirs darbas, vaje! 

Kalbėjosi triukšmingai, linksmai, vienas per kitą. 
Džiaugsmas jau kėlė visus, akys šaudė galia, sprandai 
išdidžiai rietėsi ir rankos pačios tiesėsi imti tos trokš- 
tamos žemės. 

Ne vienas jau dainavo iš džiaugsmo ir šaukė Žy- 
dui, kad neštų degtinės, ne vienas plepėjo nei šį nei 
tą apie žemės skirstymą, ir visiems vaidenosi nauji 
ūkiai, turtai ir laimė. Tad ir postringavo lyg girti, juok- 
damiesi, daužydamį kumščiais į stalą ir ugningai trep- 
sendamį. 

— Tai kad ateis šventė Lipcams! 

— Vaje, o kokie pasilinksminimai prasidės, o ko- 
kios muzikos! 

— Ir kiek vestuvių iškels per Užgavėnes! 

— Mergų kaime pritrūks! 

— Iš miesto prisipirksim, ką mums reikš tada! 

— Po paibelių, vien eržilais važinėsiu. 

— Nutilkit gi! — sušuko senis Ploška, trenkdamas 
kumščiu į stalą. — Ko čia rėkiat kaip Žydai per šabą! 
Tik norėjau pasakyti, ar tame pono pažade nėra kokios 
klastos? Ar suprantat, ką? 

Visi pritilo, lyg šaltu vandeniu perlieti; tik po va- 
iandėlės atsiliepė šaltyšius: 

— Ir aš negaliu suprasti, kodėl jis toks dosnus? 

— Aišku, čia turi būti klasta — šitiek žemės duoti 
kone už dyką, — traukė kažkuris senesniųjų. 

Tačiau tuomet pašoko Gželia ir suriko: 

— Tai jums pasakysiu, kad jūs kvaili avinai, ir tiek!- 

Ir vėl ėmė aiškinti ir užsidegęs dėstyti, net supra- 
kaitavo kaip pelė; kalvis taip pat smarkiai malė lie- 
žuviu ir kiekvienam skyrium makaulę švietė, tačiau 
senis Ploška nesidavė perkalbamas, tik lingavo galvą 
ir šaipėsi taip kandžiai, net Gželia prišoko prie jo su 
kumščiais, vargais negalais bevaldydamas pyktį. 

— Tarkit savo teisybę, jei mūsų jums atrodo melas. 

— Ogi tarsiu! Gerai pažįstu tą šunsnukių giminę, 
pažįstu ir sakau jum: netikėkit ponu, kol nebus juodu 
ant balto. Visad mūsų-skriaudomis jie pilvus augino- 
si, Matyti, ir dabar nori iš Mūsų pasipelnyti! 

— Jei taip manot, tai nesutikit, ale kitiems nekliu- 
dykit! — sušuko jam Klombas. 

— Ėjai su jais į girią, tai ir dabar išvien su jais 
eini! 

— Ėjau, o jei reikės, ir dar eisiu! O laikau ne jū- 
sų pusę, bet stoviu už teisybę, už teisingumą, už visą 
kaimą. Tik kvailas nemato čia nieko gero Lipcams. 
Tik kvailas neima, kai duoda. 

— Tai jūs visi kvaili, ba skubat už diržiuką par- 
duoti kelnes. Kvailiai jūs — jei ponas tiek duoda, tai 
gali ir daugiau. 

Ėmė svaidytis žodžiais vis karščiau, o kadangi ir 
kiti parėmė Klombą, pakilo toks triukšmas, net Jan- 
kelis atlėkė ir geroką butelį pastatė ant stalo. 

— Ša, ša, gaspadoriai! Tegu būna taika! Kad Pod- 
lesė būtų nauji Lipcai! Kad kiekvienas būtų ponas! — 
šaukė jis, leisdamas stiklą į ratą. 

Aišku, kad jie ėmė gerti ir dar labiau vieni kitus 
įtikinėti, nes visi jau lenkėsi taikytis, be senio Ploškos. 

Kalvis, kuris, Matyti, tikėjosi čia stambaus pelno, 
garsiausiai postringavo, dėstydamas pono gerumą, ir 

vis statė draugijai čia degtinės, čia alaus, čia net ara- 
ko su spiritu. 

Linksminosi taip šauniai, kad jau ne vienas tik akis 
vartė ir vos liežuvį bekrutino, o Kobus, kuris per visą 
tą laiką nebuvo nė prasižiojęs, staiga ėmė grobstyti 
žmonėms už atlapų ir šaukti: 

— O trobelninkai kas? Šuns uodega? Ir mums že- 
mė priklauso! Neleisim taikytis! Pagal teisybę turi būti! 
O kaipgi, vienas vos bepavelka įsiganiusį pilvą, o ki- 
tas turi badu stipti? Žemės visiems turi būti! Ponai, 
rupūžės! Ne vienas žaibuoja pliku užpakaliu, 0 nosį 
riečia aukštyn, lyg čiaudėdamas! Utėliai, smarvės! — 
šaukė jis vis garsiau ir taip nešvankiai visiems pri- 
kaišiojo, jog pagaliau jį išmetė pro duris, tačiau jis 
ir lauke priešais smuklę dar keikėsi ir grūmojo. 

Ir visa draugija netrukus ėmė skirstytis namo, tik 
godesnieji pramogų pasiliko smuklėje, kur jau skamb- 
čiojo muzika. 

Ir vakaras temo, saulė nusileido į užgirį, ir visas 
dangus suliepsnojo žaromis, net javų ir sodų viršū- 
nės tarytum skendėjo raudonume ir aukse. Pūsčiojo 
drėgnas, glamonėjąs vėjelis, ėmė kurkti varlės, atsi- 
liepė putpelės, ir laukais draikėsi svirplių griežimas 
lyg prinokusių varpų šnarėjimas; žmonės išvažinėjo iš 
atlaidų, vien dardėjo vežimai, o kažkur kažkas gero- 
kai prisilakęs skardžiai dainavo. 

Lipcai pritilo, prieš bažnyčią ištuštėjo, tačiau palei 
trobas dar tebesėdėjo daug žmonių, kurie skonėjosi 
vėsa ir poilsiu. 

Tylus santėmis leidosi žemėn, tamsėjo laukai, toliai 
jau lydėsi su dangumi, viskas rimo, žemę pamažėli ma- 
rino miegas ir siautė ją šiltomis rasomis, o iš sodų 
tryško paukščių balsai, tarsi kalbėdami vakaro maldą. 

Bandos traukė iš ganyklų; protarpiais pasigirsdavo 
pratisi, ilgesingi būbavimai, ir raguotos galvos kyščio- 
jo palei tvenkinį, kuris degė saulėlydžio liepsnomis 
tarytum kruvina pašvaistė. Kažkur palei malūną rė- 
kaudamį dūko besimaudantys berniukai, o sodybose 
virpėjo Mergaičių dainelės, čia vėl avių birbimas ir 
Žąsų gagenimas. 

Tik Borynų sodyboje buvo tylu ir tuščia. Hanka su 
vaikais ištraukė pas kažkurią kūmą. Petrekas taip pat 
kažkur pradingo, o Jagusė dar iš mišparų nebuvo pa- 
rėjusi, tad tik viena Juzė sukosi apie vakaro ruošą. 

Aklasis ubagas sėdėjo priebutyje, suko veidą į vė- 
sų vėją, murmėjo ir ausylai klausėsi Viteko gandro, 
kuris sukiojosi šalimais, snapu taikydamas į jo kojas. 

— Še... Kad tu surūgtum, razbainike! Tai kad knab- 
terėjo! — sumurmėjo, traukdamas kojas po suolu, ir 
mostelėjo rožančium; gandras atšoko porą žingsnių ir 
vėl gudriai tykino iš šono, ištempęs snapą. 

— Girdžiu tave gerai! Nesiduosiu tau. Koks gudrus, 
bestija! — šnibždėjo, bet kieme pasigirdo griežimas, 
tad gindamasis rožančiumį su malonumu ėmė klausy- 
tis muzikos. 

— Juze, o kas čia taip traukia iš širdies? 

— Ogi Vitekas! Išmoko iš Petreko ir dabar nesi- 
liaudamas čirpina, net ausis sopa!l Vitek, liaukis, už- 
mesk dobilų kumeliukams! — suriko ji. 

Smuikas nutilo, o senis kažką sugalvojo, nes tik 
Vitekui atlėkus prie trobos, geraširdiškai jam tarė: 

— Še griveną, kad taip dailiai trauki natą. 

Berniukas didžiai nudžiugo. 

— O šventas giesmes ar gebėtum ištraukti, ką? 

— Ką tik išgirstu, tą ir ištraukiu. 

— Te, te... kožna lapė savo uodegą giria. O tokią 
natą ar ištrauksi, ką? — ir jis užbliovė saviškai, plonai 
ir verksmingai. 

Tačiau Vitekas net klausytis nebaigė, atsinešė smui- 
ką, atsisėdo greta ir sugriežė lygiai tą pat, o paskui 
užtraukė kitas, kokias tik buvo kada girdėjęs bažny- 
čioje, ir taip tiksliai, net senis nustebo. 

— Žiū, tu į vargoninkus tiktum! 

— Viską galiu sugriežti, viską, net ir dvariškas, ir 
tokias, kur karčiamose dainuoja,— gyrėsi apsidžiau- 
gęs, traukdamas iš peties, net vištos sukvakšėjo lak- 
"tose, bet parėjo Hanka ir beregint jį išgrūdo Juzei. 
padėti. 

Jau visiškai sutemo pasaulis, paskutinės žaros geso, 
ir aukštas, tamsus dangus apsirasojo žvaigždėmis, kai-- 
mas jau gulė miego, tik iš smuklės pusės dar atskrie- 
davo tolimi šūkavimai ir skambaliuojantys muzikos 
garsai. 

Hanka sėdėjo priešais gonkas, žindydama kūdikį, ir 
šnekučiavosi su seniu apie šį bei tą; jis melavo, bjau- 
rybė, net dulkės rūko, tačiau ji nesiginčijo, mintydama 
savo mintis ir ilgesingai žvelgdama į naktį. 

Jagna dar nebuvo pargrįžusi, neliko ir pas motiną, 
nes tuoj iš pat vakaro išėjo į kaimą pas merges, tik 
kad niekur negalėjo nusėdėti, taip kažkas ją kėlė. Tar- 
si kas už plaukų traukė, pagaliau net pati viena slan- 
kiojo po kaimą. Ilgai žiūrėjo į vandenis, užgesusius 
ir virpančius nuo pūsčiojimų, į truputį išsijudinusius 
šešėlius, į šviesas, kurios skriejo iš langų į tvenkinio 
lygmę ir nyko nežinia kur ir kodėl! Plėšė ją kažkur 
eiti, nulėkė už malūno, net į pievas, kur jau driekėsi 
šilti baltų miglų kailiniai ir klykdamos šmaikščiojo 
pempės. 


Klausėsi vandenų, krintančių iš užtvankos į juodą 
upės gerklę, po aukštais tarytum miegančiais alksniais, 
bet tas ošimas jai pasirodė lyg kažkoks gailus, rau- 
dos pritvinęs šauksmas ar skundas. 

Pabėgo iš ten ir žiūrėjo į mMalūninko langus, pro 
kuriuos pylėsi šviesa, skleidėsi klegesys ir lėkščių skam- 
bėjimas. 

Blaškėsi iš vieno kaimo krašto į kitą kaip tas klai- 
dus vanduo, kuris veltui ieško išėjimo ir gailiai dau- 
žosi į neįveikiamas krantų uolas. 

Kažkas ją graužė, ko ir išsakyti neįmanoma, ar 
gailestis, ar ilgesys, ar meilė, o jos akys buvo pilnos 
sauso karščio, ir širdyje kaupėsi kunkuliuojanti, baisi 
rauda. 

Nežinia kodėl ji atsidūrė prie klebonijos, kažkieno 
arkliai stovėjo ties priebučiu ir nekantriai kasė kano- 
pomis, tik viename kambaryje buvo šviesu, ten lošė 
kortomis. 

Ji ligi soties prisižiūrėjo ir nukiūtino tarputvoriais, 
kurie skyrė Klombų gyvenimą nuo klebono daržų. Bai- 
mingai slinko pagal gyvatvorę, nukarusios vyšnių ša- 
kos aprasojusiais lapeliais braukiojo jai per veidą. Ji 
traukė nesąmoningai, pati nesižinodama, kas ir kur ją 
neša, kol pagaliau jai kelią pastojo žemas vargoninkų 
namas. 

Visi keturi langai švietė ir buvo atdari. 

Ji prisiglaudė patvoryje, šešėlyje, ir žvilgtelėjo į 
vidų. | 

Vargoninkai su visais vaikais sėdėjo po kabančia 
lempa, girkšnodami arbatą, o Jasius vaikštinėjo po 
kambarį ir kažką pasakojo. 

Ji girdėjo kiekvieną jo žodį, kiekvieną grindų girgž- 
telėjimą, nepaliaujamą laikrodžio tvaksėjimą ir net 
sunkų vargoninko šniokštavimą. 

O Jasius pasakojo tokius stebuklus, kad ji ničnie- 
ko nesuprato. 

"Tik žiūrėjo į jį tarsi į šventą paveikslą, lyg sal- 
džiausią medų gerdama kiekvieną jo balso priegaidę. 
Jis vaikščiojo, tarpais vis dingdamas buto gilumoje 
ir vėl atsirasdamas šviesos rate; tarpais sustodavo prie 
lango, ir tąsyk ji glausdavosi prie tvoros, bijodama, 
kad jis jos nepastebėtų, tačiau jis tik pažiūrėdavo į 
žvaigždėmis apibertą dangų, čia vėl tardavo ką links- 
ma, ir visi juokdavosi, o džiaugsmas blykčiojo jų vei- 
duose tarytum saulė. Pagaliau jis atsisėdo šalia moti- 
nos, o mažosios sesutės ėmė lipti jam ant kelių ir ka- 
binėtis ant kaklo; jis meiliai jas glaudė, sūpavo ir 
kuteno, net troba virpėjo nuo vaikiško kvatojimo. 

Laikrodis išmušė kažkurią valandą, ir vargoninkie- 
nė atsikeldama tarė: 

— Plepam plepam, o tau metas gulti! Brėkštant turi 
išvykti. 

— Taigi turiu, motule! Dieve, kokia trumpa buvo 
ši diena! — atsidūsėjo jis gailiai. 

O Jagusei širdį lyg kas sugniaužė, ir taip skaudžiai, 
net ašaros pačios nuriedėjo veidu. 

— Bet netrukus atostogos! — atsiliepė jis ir vėl. — 
Kunigas prižadėjo mane kuriam laikui paleisti, jeigu 
mūsų klebonas parašys jam tuo reikalu. 

— Nebijok, parašys, aš jau priprašysiul — pasakė 
motina, imdamasi kloti jam guolį ant kanapos ties lan- 
gu. Visi jai padėjo, ir net pats vargoninkas atnešė di- 
doką puodą ir juokdamasis pakišo jį po kanapa. 

Ilgai atsisveikino su juo skirstydamiesi, o ilgiausiai 
motina, kuri verkdama glaudė jį prie krūtinės ir bu- 
čiavo. | | | 

— Saldžiai miegok, sūneli, miegok, vaikuti! 

— Tik poterius sukalbėsiu ir tuoj pat gulsiu, ma- 
myte. 

Pagaliau išsiskirstė. 

Jagusė matė, kaip gretimame kambaryje vaikščio- 
jo pirštų galais, slopino balsus, uždarinėjo langus, ir 
netrukus visas namas nutilo ir akimoju pasinėrė ty- 
loj, kad tik niekas netrukdytų Jasiui. 

Ir ji jau norėjo namo, buvo net pakilusi eiti, tačiau 
kažkas tarytum sulaikė už kojų, neįstengė atplėšti jų 
nuo tos vietos, tad dar stipriau prisišliejo pečiais prie 
tvoros, labiau susigūžė ir pasiliko lyg apkerėta, įsižiU- 
rIėjusi į tą paskutinį atdarą ir šviečiantį langą. 

Jasius kiek paskaitė iš storos knygos, o paskui at- 
siklaupė prie lango, persižegnojo, rankas sudėjo ma]- 
dai, pakėlė akis į dangų ir jausmingu šnibždesiu ėmė 
melstis. 

Naktis buvo gili, pasaulį siautė neišmatuojama tyla, 
aukštybėse, mirksėjo žvaigždės, iš laukų traukė įšildy- 
tas, kvapnus dvelksmas, ir tarpais sušlamėdavo lapai 
ir pragysdavo koks paukštis. 

O Jagusė kažkaip įsidegė, širdis jai daužėsi kaip 
pašėlusi, degė akys, degė kraujo pritvinusios lūpos, ir 
rankos pačios tiesėsi į jį: nors ji gūžėsi viduje, ją vir- 
pino toks keistas, neįveikiamas kratulys, jog nesąmo- 
ningai spraudėsi į tvorą ir taip stipriai, net trakštelėjo 
kartelė. 

Jasius iškišo galvą, apsidairė ir vėl paskendo mal- 
doje. 

O jai darėsi kažkas jau visiškai nesuvokiama; to- 
kios liepsnos lakstė kaulais ir pylė karščiu, jog nuos- 
tabu, kad ji nešaukė nuo tos geidulingos kančios. Už- 
simiršo, kur stovinti, ir vos begalėjo kvapą atgauti, 
taip visa virpėjo ir liepsnojo. Ją drebino kratuliai, 

gumulavosi it Žaibai kažkokie pritvinę, pašėlę šauks- 
mai, kažkokios deginančios vėtros ją kėlė, kažkoks 
baisingas troškimas ją rąžė ir lenkė... Jau norėjo sliuog- 
ti ten, artyn prie jo, kad galėtų nors baltas jo rankeles 
lūpomis paliesti, kad tik galėtų klūpoti prieš jį, iš arti 
žiūrėti į tuos veidelius ir melstis tarsi šventam pa- 
veikslui. Tačiau nepasijudino, nes apipūtė kažkokia 
keista baimė ir drauge siaubas. 

— Jėzau mano, Jėzau gailestingas! — ištrūko jai 
iš krūtinės tyli aimana, 

Jasius pakilo, išsilenkė pro langą ir, lyg žiūrėda- 
mas į ją, sušuko: 

— Kas ten? 

Ji valandėlę apmirė, sulaikė kvapą, širdis liovėsi 
plakusi ir tarsi užtirpo kažkokia šventa baime, siela 
įstrigo kažkur gerklėje ir, kupina palaimingo nerimo, 
sverdinėjo laukdama. 

Tačiau Jasius žiūrėjo tik į tarputvorius ir, nieko 
nepamatęs, uždarė langą, greitai nusirengė ir šviesa 
užgeso... | 

Naktis užgulė sielą, bet ji dar ilgai sėdėjo, įsižiū- 
rėjusi į juodą ir nebylį langą. Ją pervėrė šaltis ir ta- 
rytum sidabrine rasa apibėrė susižavėjusią sielą, nes 
visa, kas joje virė nuo geidulingo kraujo, dabar pri- 
blėso ir išsiliejo širdyie neapsakoma palaima. Nusilei- 
do ant jos iškilminga šventa tyla, lyg žiedų susimąsty- 
mas prieš saulėtekį, ir ji įsimeldė laimės malda, kuri 
buvo be žodžių, bet kupina nuostabaus susižavėjimo 
saldumo, švenčiausio sielos nustebimo, nesuvokiamo 
bundančios pavasario dienos džiaugsmo, ir kuri pynėsi 
stambiais palaimingų ašarų grūdais, tarsi Viešpaties 
malonės ir padėkos rožančiumiį. 

III 


— Eisiu jau, Hanuse,— prašėsi Juzė, vis dėdama 
galvą ant klaupyklos priekio. 

— Taigi užriesk uodegą kaip veršis ir lėk! — su- 
draudė ją anoji, atplėšusi akis nuo rožančiaus. 

— Kad man kažkas taip spaudžia po krūtine ir 
taip man šleikštu... 

-— Netrukdyk, tuoj pasibaigs. 

Netrukus klebonas ir baigė tylias, gedulingas mi- 
šias už Borynos vėlę, šeimos užpirktas jo mirties aš- 
tuntinėms. 

Visi artimesnieji sėdėjo šoniniuose suoluose, ir tik 
Jagusė su Motina klūpojo prieš pat altorių; svetimų 
nieko nebuvo, tik Agota bobinčiuj balsiai arpavo po- 
terius. 

Bažnyčia buvo tyli, vėsi ir tamsi, tik vidury kirbėjo 
didžiulis žėrinčios šviesos srautas, nes saulė brovėsi 
pro atviras duris ir liejosi net ligi sakyklos. 

Vargoninkų Mykolas tarnavo mišioms ir kaip vi- 
suomet taip kratė varpelius, net ausyse spengė, šū- 
kavo ministrantūrą ir lakstė žlibėmis paskui kregždes, 
kurios užklydusios šmaikščiojo po bažnyčią ir baimin- 
gai krykštavo. 

Kažkur nuo tvenkinio sklido pliauškantys kultuvių 
tratėjimai, už langų čirškėjo žvirbliai, o iš šventoriaus 
kažkokia įsikvakšėjusi pereklė vedėsi į bobinčių visą 
pulką cypaujančių viščiukų, net Jambrožis turėjo juos 
vyti lauk, 

O kai kunigas baigė, visi tuoj išėjo į šventorių. 

Jau buvo ties. varpine, kai Jambrožis sušuko: 

— Taigi palaukit! Klebonas nori jum kažką pasa- 
kyti! 

Nebūtum nė „sveika Marija“ sukalbėjęs, kai atbėgo 
jis, uždusęs, su brevijoriumi po pažasčia, ir šluosty- 
damasis plikę, pasveikino geru žodžiu ir tarė: 

— Tamstelės, taigi norėjau jums pasakyti, kad 
krikščioniškai padarėt, užpirkę šventas mišias už am- 
žinatilsį. Tai palengvins jo vėlei ir amžinam išganymui 
padės. Na, sakau jums, padės! 

Jis pašniaukė tabokos, ugningai nusičiaudėjo ir, 
šluostydamasis nosį, paklausė: 

— Šiandien turbūt tarsitės dėl dalybų, ką? 

— Taigi, toks jau, sakoma, paprotys, kad tik per 
aštuntines,— patvirtino jie. 

— Taigi užtat! Kaip tik apie tai ir norėjau su ju- 
mis pakalbėti. Dalykitės, bet nepamirškit: taikiai ir tei- 
singai. Kad man nebūtų vaidų nei ginčų, nes iš sakyklos 
išbarsiu! Velionis grabe apsivers, jei pamatys, kad 
draskot kaip vilkai aviną kas jo kruvinu darbu už- 
pelnyta! Ir — apsaugok Viešpatie skriausti našlaičius! 
Gželia toli, o Juzė dar kvailas vabalas! O kas katram 
priklauso, atiduokite šventai, ligi paskutinio skatikė- 
lio. Kaip jis paskirstė naudą, taip paskirstė, bet reikia 
išpildyti jo valią. Gal jis ten, vargšelis, dabar žiūri į 
jus ir mano sau: žmones iš jų padariau, gyvenimą jiems 
ne per blogiausią palikau, tai juk nesusiries kaip šu- 
nes dalydamiesi. Nuolat kartoju iš sakyklos: viskas 
pasaulyje taika laikosi, vaidais dar niekas nieko nėra 
sukūręs. Na, sakau, nieko kito, kaip tik nuodėmę ir 
Dievo rūstinimą. Ir bažnyčios neužmirškit. Amžinatilsį 
buvo dosnus ir ar mišioms, ar žvakėms, ar kitokiems 
dalykams skatiko nesigailėjo, ir todėl Dievas jį lai- 
mino... 

Ilgai jis dar kalbėjo, moterys net apsiverkė ir ėmė 
dėkodamos kabinėti kelius, o Juzė bliaudama pripuolė 

prie jo rankų, tad jis priglaudė ją prie krūtinės ir, 
pabučiavęs į galvą, su gerumu tarė: 

— Nežliumbk, kvailiuke, Viešpats našlaičius ypa- 
tingoj savo globoj laiko. 

— Kad ir tikras tėvas nepasakytų labiau į širdį — 
sušnibždėjo susigraudinusi Hanka. 

Matyti, ir klebonas buvo susijaudinęs, nes nusišluos- 
tęs vogčiomis akis, vaišino kalvį taboka ir greitai ėmė 
kalbėti apie kitką. > 

— O ką, ar bus taika su ponu? 

— Bus, jau šiandien nuvažiavo pas jį penkiese... 

— Dėkui Dievui! Už dyka atlaikysiu šventas mi- 
šias tos taikos intencija! 

— Man taip rodos, kad kaimas turi sudėti votyvai 
su išstatymu! O kaipgi, juk čia tarytum naujas žemės 
dalijimas, ir visiškai už dyka! 

— Turi proto, Mykolai, kalbėjau apie tave ponui. 
Na, eikit su Dievu ir neužmirškit: taikingai ir teisin- 
gai! Beje, Mykolai,— sušuko jam pavymu,— užsuk pas- 
kui pažiūrėti mano karietos, dešinioji lingė truputį 
trinas į ašį... 

— Tai Laznovo kleboną bevėžinant taip sulinko. 

Kunigas jau nieko neatsakė, o jie nutraukė stačiai. 
į namus. 

Jagusė vedėsi motiną užpakaly visų, nes senė vil- 
kosi vargais negalais, dažnai ilsėdamasi. 

Buvo šiokia diena, tad ir tuščia buvo keliuose aplink 
tvenkinį, tik vaikai žaidė smėlyje ir vištos kapstėsi iš- 
mėtytose šiukšlėse. Dar buvo anksti, bet saulė jau gero- 
kai kepino, laimė, — vėjas truputį vėsino, pūsčiojo smar- 
kus, net siūbavo sodai, pilni jau raustančių vyšnių, O 
javai plakėsi į tvoras lyg suaudrinti vandenys. 

Pirkios stovėjo atdaros, vartai visur buvo atkelti, 
ant tvorų vienur kitur vėdinosi patalai, o kiekvienas 

vos judantis padaras dirbo laukuose. Kažkas dar vežė 
iš pievų pavėluoto pjovimo šieną, jo kvapas net kute- 
no šnerves, o nukarusiose ant kelio šakose, po kurio- 
mis važiavo kupini vežimai, kratėsi šieno žiupsniai, 
nelyginant išpešiotos žydų barzdos. 

Jie ėjo iš lėto tylėdami, galvodami apie dalybas. 

Iš kažkur, lyg iš laukų, kur žmonės vagojo bulves, 
tarpais pakildavo dainelė ir skrisdavo su vėju, o palei 
malūną kažkuri boba taip pliaukšėjo kultuve, net aidė- 
jo, ir triukšmingai ūžė ant ratų krintąs vanduo. 

— Malūnas dabar dirba be perstogės! — pirmoji 
prašneko Magdė. 

— Priešpjūtė, tai malūninkui rugiapjūtė! 

— Šiemet ji sunkesnė negu pernai. Visur vargas 
net Cypia, o trobelninkai stačiai badauja, — atsidūsėjo 
Hanka. 

— Koziolai šniukštinėja po kaimą, tik žiūrėk ir 
pavogs kam ką stambesnį — sviedė kalvis. 

— Ką čia kalbat! Gelbstisi, vargšeliai, kaip galėda- 
mi, vakar Koziolienė pardavė vargoninkui ančiukus, tai 
truputį atsigavo... 

— Netruks pralakti. Nesakau ant jų nieko blogo, 
bet man keista, kad mano gaigalo, kur dingo per tėvo 
šermenis, plunksnas Maciukas rado už jų kūtės,— iš- 
tarė Magdė. 

— O kas tąsyk pagavo mūsų patalus? — įterpė Ju- 
Zė. 

— O kada jų byla su vaitaisį 

— Negreit, bet Ploška juos remia, tai gerokai už- 
pils vaitams smalos už kaklo. 

— Kad tas Ploška ir mėgsta kišti nosį į svetimus 
reikalus. | 

— O kaipgi, draugų sau gaminasi, ba jam vaitystė 
kvepia! 

Skersai kelio perėjo Jankelis, tempdamas už kar- 
čių supančiotą arklį, kuris spardėsi užpakalinėmis ko- 
jomis ir spyriojosi iš visų jėgų. 

— Pabarstykit jam pipirų po uodega, tai kad šoks 
iš vietos, kaip eržilas! 

— Juokitės į sveikatą! Ui, kiek man Bėdos su tuo 
arkliu! 

— Iškimškit jį šiaudais, pritaisykit naują uodegą ir 
veskit į jomarką, gal nupirks jį kas vietoj karvės, ba 
arkliu jis jau nebetinka! — pajuokavo Mykolas, ir stai-- 
ga visi sugriaudė juoktis, nes arklys ištrūkė,. šoko į 
tvenkinį ir, nepaisydamas Jankelio prašymų gei gra- 
symų, ramiausiai ėmė sau voliotis. 

— Gudrus, bestija, turbūt iš čigonų pirktas! 

— Statykit jam kibirą degtinės, tai gal išlips! — 
nusijuokė vargoninkienė, sėdinti palei tvenkinį prie 
pulkelio ančiukų, plaukiojančių lyg geltoni rutuliukai; 
pasipūtusi pereklė kvakšėjo krante. 

— Puikus pulkelis, turbūt iš Koziolienės? — paklau- 
sė Hanka. 

— Taip, ir vis dar bėga į tvenkinį. Puli, puli, puli! 
Puli, puli, puli! — šaukė juos, primasinti barstydama 
kruopas. 

Bet ančiukai skuto į antrą kraštą, tad ji nubėgo pas- 
kui juos. 

— Eikit, greičiau, moterys,— ragino kalvis ir, kai 
tik suėjo į trobą ir Hanka nusisuko ruošti pusryčių, 
net žvilgtelėti į bulvių duobes. Hanka pasakė: 

— Apžiūrinėjat, lyg būtų kas prapuole! 

— Neperku katės maiše! 

— Jūs geriau viską žinot negu aš pati! — ištarė ji 
kandžiai, pilstydama kavą į puodelius. — Dominikiene, 

Jaguse, eikit gi krūvon! — sušuko į antrąjį pirkios ga-- 
lą, kur jiedvi buvo užsidariusios. 

Nusėdo suolą, girkšnodami įr užsikąsdami duona. 

Niekas nepradėjo kalbos, nei šiaip nei taip buvo 
pradėti, kiekvienas varžėsi, dairėsi į kitus. Ir Hanka 
buvo nuostabiai santūri, tiesa, kvietė valgyti, pripil- 
dama kiekvienam, bet mažne nenuleido akių nuo kal- 
vio, kuris sukinėjosi vietoje, šmaikščiojo žlibėmis po 
trobą ir nuolat krenkštė. Jagusė sėdėjo kažkodėl apsi- 
blaususi ir dūsavo, jos akys žibėjo, tarsi neseniai būtų. 
verkusi,  Dominikienė pūtėsi lyg pereklė ir kažką 
jai kuždėjo, tik viena Juzė plepėjo visokius niekus, 
triūsdama apie pilnus parpiančių bulvių puodus. 

Jau visiems ėmė tai nusibosti, ir pagaliau kalvis. 
prakalbo pirmas: 

— Tai kaipgi darysim su dalybomį? 

Hanka krūptelėjo ir atsitiesusi pasakė ramiai, ma-- 
tyti, gerai viską iš anksto apsvarsčiusi: 

— O ką gi čia daryti! Aš čia tik saugoju vyro nau- 
dą ir jokios teisės neturiu ką nors spręsti. Kai grįš. 
Antanas, tada ir pasidalysit. 

— Kada jis dar grįš, o taip juk negali pasilikti. 

— Pasiliks! Galėjo taip būti per visą tėvo ligos- 
metą, tai gali pabūti, kol pargrįš Antanas. 

— Ne jam vienam dalybos. 

— Bet jis vyriausias, tai jam ir tinka tėvui pasimi-- 
rus paimtį gyvenimą. 

— A jau, tokia jo teisė kaip ir kitų vaikų. 

— Gal ir jūs paimsit, jeigu su Antanu sutarsit. Bar-. 
tis su jumis nesibarsiu, ne mano valia čia viskas darosi. 

— Jaguse! — pakėlė balsą Dominikienė. — Primink. 
savo teises. 

— O kam, juk jie gerai pamena.., 

Hanka staiga išraudo ir, nuspyrusi po kojų pasipai- 
:niojusį Lapą, iškošė pro dantis. 

— Aišku, gerai pamenam skriaudą. 

— Pasakėt! Čia kalba dėl šešių margų, kuriuos am- 
žinatilsį užrašė Jagusei, o ne dėl kvailų žodžių! 

— Jeį turit užrašą, tai niekas jo iš jūsų neišplėš! — 
piktai murmtelėjo Magdė, visą laiką tyliai sėdėjusi su 
„kūdikiu prie krūties. 

— Ogi turim, valdžioj ir su liudininkais padarytą. 

— Visi laukia, tai ir Jagusė gali palaukti. 

— Žinia, kad ji palauks, bet ką ji čia turi savo, 
tai tuojau pat pasiims, o juk turi karvę su veršiu ir 
kiaulę, ir žąselių... 

— Tai bendras turtas ir eis į dalybas, — kietai su- 
kilo kalvis. 

— Į dalybas! Norėtumėt! Kas jos atsinešta, to iš jos 
niekas negali atimti] O gal norit ir sijonus, ir duknas 
tarp savęs pasidalyti, ką? — ji vis labiau kėlė balsą. 

— Juokais pasakiau, o jūs tuoj su nagais... 

— Taigi... kiaurai aš jus permatau, kiaurai... 

— O ką čia tuščiai tauzysim. Teisybę pasakėt, Han- 
ka, kad reikia palaukti Antano. Aš skubu pas poną, 
nes ten manęs jau laukia, — pakilo jis ir, pamatęs uoš- 
vio kailinius, kertėje pasvertus ant karties, ėmė juos 
traukti. 

— Kaip sykis man tiktų. 

— Nelieskit, tegu džiovi,— gynė Hanka. 

— O jau tuos batus atiduosit man. Tik aulai svei- 
ki, ir tai jau vieną kartą galvos prišaudytos buvusios, — 
aiškino jis, gudriai nutraukęs juos nuo kartelės. 

— Nieko neleisiu paliesti! Paimsit ką, o paskui 
sakys, kad pusę ūkio vėjais paleidau. Tegu pirma su- 
rašo. Net ir baslio iš tvoros neleisiu paliesti, kol val- 
džia visko nesurašys| 

— Nebuvo surašyta, o jau kažkur dingo tėvo pa- 
talai... 

— Sakiau tau, kaip atsitiko! Tik jam mirus, pa-- 
džiovėm ant tvoros, naktį kažkas ir pavogė. Galva ne- 
išnešė visko atsiminti. 

— Keista, kad taip tuojau pat ir atsirado vagis.... 

— Tai, manai, kaip? Gal aš paėmiau, o dabar me-- 
luoju, ką? 

— Cit, Moterys! Tik be barnių, liaukis, Magde! 
Kas pavogė, tas pavogė, tegu jam būna įkapių marški-- 
niams. 

— Vienos duknos svėrė bemaž trisdešimt svarų.. 

— Sakau tau, užčiaupk valgomąją! — suriko jis“ 
žmonai ir išsivedė Hanką į kiemą tartum paršiukų ap- 
žiūrėti. 

Ji išėjo paskui jį, bet gerokai privengdama. 

— Norėjau jum šį tą patarti. 

Ji domiai pastatė ausis, šiek tiek nuvokdama, kur 
jis suka. 

— Žinot, reikia, kad dar prieš surašymą kurį va- 
karą atgintumėt pas mane kokias dvi karves. Kiaulę 
su paršiukais galima pavesti senio pusbroliui, o ką tik 
galima, suslėpti pas žmones... Aš pasakysiu jum, kur... 
Apie grūdus surašant pasakysit, kad seniai parduoti 
Jankeliui, jis noriai patvirtins, už tai duosi jam kokį 
pūrą. Kumelaitę paims malūninkas, pasiganys jo ga- 
nyklose. O padarynės šiek tiek galima suslėpti duobė- 
se ir rugiuose. Iš nuoširdaus draugiškumo jums taip 
patariu! Visi taip daro, kas tik proto turi. Jūs plušot 
kaip jautis, tai pagal teisybę jūs daugiau ir gauti turit. 
Man iš to duosit šį tą, kokį trupinėlį. Ir nebijokit nie- 
ko, padėsiu jums viskuo. O jau čia aš dėtas, kad jums 
liktų pats ūkis. Tik manęs paklausykit, dar niekas nėra 

"nuostolio turėjęs dėl mano patarimo... Pats ponas, ir 
tas noriai klauso mano patarimų... Na, tai ką pasaky- 
:sit?.. 

— O tik tą, kad savo neapleisiu, o svetimo neno- 
riu! — atsakė ji pamažėli, įspyrusi į jį paniekos ku- 
"pinas akis. - 

Jis apsisuko lyg vėzdu per galvą gavęs, aplakstė 
ją žlibėmis ir sušnypštė: 

— Tąsyk net neprisiminčiau, kad gerokai apsukot 
"tėvą... 

— Ogi prisiminkit! Pasakysiu Antanui, tegu jis pa- 
sikalba su jumis apie tą jūsų patarimą. 

Jis vos susilaikė neišsikeikęs, tik nusispjovė ir, 
-greitai eidamas, šūktelėjo pro atdarą langą į trobą: 

— Magde, saugok viską, kad vėl vagys ko neiš- 
„neštų! 

Hanka žiūrėjo į jį su patyčių šypsniu. 

Jis nukūrė lyg nuplikytas ir, susidūręs su vaitiene, 
kaip tik beįeinančia į tarputvorius, ilgai jai kažką pa- 
sakojo, grūmodamas kumščiais. 

Vaitienė atnešė kažkokį valdinį raštą. 

— Čia jums, Hanka, pasiuntinys atnešė iš kance- 
liarijos. 

— Gal apie Antaną! — sušnibždėjo ji išsigandusi, 
imdama popierių per prijuostę. 

— Sako, apie Gželią. Manojo nėra namie, išvažia- 
vo į apskritį, o pasiuntinys pasakė, ten esą parašyta, 
kad Gželia miręs, ar kaip... 

— O Jėzau Marija! — sušuko Juzė. 

Ir Magdė pašoko į kojas. 

Visi žiūrėjo į tą raštą su siaubu ir baime, bejėgiškai 
vartydami jį drebančiomis rankomis. 

— Gal tu, Jaguse, sugebėsi išskaityti, — paprašė 
Hanka. 

Sustojo prie jos kupinos nerimo ir baimės, tačiau 
Jagna, ilgą valandėlę paskiemenavusi, nusivylusi at- 
sakė: 

— Tai kad čia ne mūsiškai parašyta, ir nesusigau-- 
dau. S 

— Ne prie jos rašyta! Užtat kitką ji gerai sugeba! — 
piktai sušnypštė vaitienė. 

— Eikit savo keliu ir žmonių neužkabinėkit, jei jie 
iš tolo jus lenkia lyg tą smirdantį daiktą — suurzgė 
senė. 

Tačiau vaitienė, tarsi apsidžiaugusi pasitaikiusia pro- 
ga, vožtelėjo jai atgal: 

— Kitus drausti sugebat, o kodėl gi nesudraudžiat 
dukrelės, kad svetimų vyrų iš kelio nevestų, ką?! 

— Liaukitės, Petriene,— įsiterpė Hanka, jau numa- 
nydama, kas iš to gali išeiti, bet vaitienė vis labiau 
kaito. 

— Nors kartą turiu sau duoti valią! Tiek per ją 
prisigraužiau, tiek: iškentėjau, kad savo skriaudos ne-. 
dovanosiu, kol gyva būsiu! 


— Taigi lok sau, lok!.Ir šuo tavęs neperlotų! — 
murmtelėjo senė gana ramiai, o Jagusė išraudo kaip: 
burokas, ir nors ją degino gėda, bet drauge ir jos šir- 
dyje kaupėsi kažkoks kerštingas įniršis, ji vis aukščiau 
kėlė galvą ir lyg tyčia atkariai ir sąmoningai dūrė aną 
pašaipos kupinomis akimis, o jos lūpomis vinguriavosi 
kiršinantis šypsnys. 

Vaitienė jau atvėrė burną kaip vartus ir, ligi gyvo 
kaulo anos žlibių suerzinta, plūdo, nirtulingai keldama 
jos nusikaltimus. 

— Tauški bile ką, ba apsvaigusi pykčiu esi! — nu- 
traukė ją senė. — Ale tavasis sunkiai atsakys Dievui. 
už Jagusės nelaimę. 

-— Žinia, atsakys, mat suviliojo nekaltą kūdikėlį. 
„Aišku, kūdikėlį, kuris su kiekvienu ieško krūmų. 

— Užverkit žiaunas, ba kad aš ir akla, 0 dar sugra- 
'baliosiu kelią prie jūsų gaurų,— grasė anoji, spausda- 
ma lazdą rankoje. ' 

— Pabandykit! Tik paliesk mane, paliesk! — įžūliai 
"rėkė vaitienė. 

— Žiū, nusipenėjo nuo svetimų skriaudų ir kabi- 
nasi dabar prie žmonių kaip varnalėša prie šuns uode- 
g0s. 

— Kuo tave nuskriaudžiau, kuo? 

— Kai tavąjį įkiš į Cypę, tai sužinosi. 

Vaitienė šoko su kumščiais, laimė, Hanka suskubo 
ją atitraukti ir smarkiai sutramdė abi: 

— Dėl Dievo, moterys, taigi juk karčiamą darot iš 
"mano trobos. 

Jos tuo akimirksniu sulig jos žodžiais nutilo, tik 
:šniokštė ir alsavo. Dominikienei net ašaros pasipylė iš 
po skudurų, kuriais buvo aptvarstytos jos akys, ir lie- 
josi čiurkšle sunykusiu veidu, tačiau ji pirmoji atsi- 
"peikėjo ir prisėdusi atsidūsėjo, išskėsdama rankas: 

— Jėzau, pasigailėk manęs nusidėjėlės! 

Vaitienė išlėkė iš trobos kaip patrakusi, bet grįžusi 
jau iš kelio, įkišo galvą pro langą ir ėmė šaukti Han- 
kai: 

— Sakau tau, išgrūsk iš trobos tą lakūdrą! Išgrūsk, 
kol dar nevėlu, kad paskui nepasigailėtum! Nė valan- 
dėlės nepalik jos po savo stogu, ba tave išgrauš tas 
pekliškas maras! Patariu tau, ginkis, Hanka! Nesigailėk 
jos, neturėk jai širdies! Ji tik ir laukia tavojo, pama- 
tysi, ką ji tau ištaisys] — ji lenkėsi vis labiau į trobą 
ir, grūmodama kumščiais Jagusei, rėkė iš viso pykčio: 

— Palauk tu, pragaro išpera, palauk! Nemirsiu ra- 
mi, šventos spaviednės neisiu, kol nesulauksiu, kad 

tave iš kaimo pagaliais iššventintų! Ogi prie kareivių. 
kale tu! Ten tavo vieta, kiaulės mėšle tu, ten! 

Ir išlėkė; troboj pasidarė tylu it grabe. 

Dominikienė net virpėjo iš slepiamo verksmo, Mag-- 
dė sūpavo kūdikį, Hanka įsižiūrėjo į židinį, smarkiai 
susimąsčiusi, o Jagusė, kad ir tebesmygojo jos veide 
atkaklumas ir lūpose piktas šypsnys, išbalo kaip drobė, 
nes paskutinieji žodžiai įkando jai į pačią širdį; ji pa-- 
sijuto tarsi išsyk šimtu peilių perdurta, lyg visos žaiz-- 
dos būtų ištekėjusios širdies krauju ir visa galia, pa- 
likdamos vien neapsakomą gailesį, kažkokį nebežmo- 
nišką gailesį, jog ji norėjo mušti galvą į sieną ir šaukti 
dangų veriančiu balsu, tačiau įveikė save ir, tampyda-- 
ma motiną už rankovės, lyg karštinės apimta sušnibž--. 
dėjo: 

— Eiva, motin, iš čia! Eiva greitai! Bėkiva! 

— Gerai, jau visai nusilpau, bet tu turi čia grįžti 
ir budėti prie savo ligi galo. 

— Nepasiliksiu čia. Taip man viskas atšleikšto, kad 
jau ilgiau nebeištversiu! Geriau kojas būčiau nusilau- 
žusi, negu čia atėjusi! 

— Ar taip bloga tau su mumis buvo, ką? — su-- 
šnibždėjo Hanka. 

— Blogiau negu šuniui prie grandinės, jau ir pek-- 
loj turėtų būti geriau. 

— Keista, kad taip ilgai ištvėrei, juk niekas tavęs 
nebuvo pririšęs. Galėjai sau eiti. Nebijok, kojas apka-- 
binus tavęs neprašysiu, kad pasiliktum!.. 

— Ir eisiu, o jus tegu maras išsmaugia, kad jūs: 
tokios! 

— Nekeik, kad aš savo skriaudų nevožtelėčia tau 
į Žlibes! 

— O kad jau visi prieš mane, visas kaimas, visi! 

— Gyvenk dorai, tai niekas tau blogo žodžio ne- 
pasakys! 

— Cit, Jaguse, juk Hanka tau ne priešas. Cit! 

— O tegu ir ji laido nasrus! O tegu! Va kur man 
tie lojimai. Ką gi aš padariaut Pavogiau ką? Nužu- 
-džiau ką, a? 

— Dar turi drąsos klausti, ką? — ištarė nustebusi 
Hanka, atsistodama priešais ją. — Netrauk manęs už 
liežuvio, kad nepasakyčiau tau ko! 

— Ogi sakykit! Ogi lokit! Man vis vien! — rėkė ji, 
vis labiau įsikarščiuodama, jos pyktis įsiliepsnojo tarsi 
gaisras, ji buvo jau pasirengusi viskam, net blogiau- 
siam galui. 

Hankai ašaros staiga užliejo akis, Antano neištiki- 
mybės atminimas taip skaudžiai sugėlė širdį, jog ji 
vos išvapėjo: 

— O ką tu su manuoju išdarinėjai, ką? Dar tave 
Dievas nubaus už mane, pamatysi!.. Ramybės jam ne- 
davei... vaikeisi jį kaip ta rujojanti kalė... kaip ta... — 
ji pristigo kvapo, tokia pagavo ją rauda. 

O Jagusė įsiręžė kaip vilkas, užpultas guolyje, pa- 
„sirengęs draskyti iltimis kas tik paklius, neapykanta 
šliūsterėjo jai į galvą, o kerštas iškišo nagus, ji šoko 
į vidurį trobos ir, ligi paskutiniųjų įsiutusi, ėmė šmaikš- 
čioti užsmaugtais žodžiais lyg švilpiančiu botagu: 

— Tai aš paskui jį laksčiau, ašl Meluoji kaip šuo! 
Visi žino, kaip nuo jo gyniausi! Juk jis kaip šunelis 
unkštė palei duris, kad jam nors savo klumpę paro- 
dyčiau! Tai jis mane vertė! Tai jis mane svaigino ir 
darė kvailei, ką tik norėjo! O dabar pasakysiu tau 
teisybę, tik kad to nepasigailėtum. Kaip jis mane my- 
lėjo, neapsakysi! O tu jam įgrisai kaip senas, sučiuręs 
skuduras, jau ligi soties buvo tavo meilės, net jam at- 
sirūgdavo lyg pašvinkusių taukų privalgius, tad tik 

spjaudėsi, tave prisiminęs. Net gatavas buvo sau ką 
blogo pasidaryti, kad tik tavęs savo akimis nebematy- 
tų. Norėjai — tai še teisybę. Ir neužmiršk, ką dar tau 
pridursiu: jei tik užsimanysiu, tai, kad ir kojas jam 
bučiuotum, jis tave paspirs, o paskui mane lėks į pa- 
saulio kraštą! Apsvarstyk tai sau ir su manim nesily- 
gink, supranti, ką? 

Ji šaukė -kandžiai, jau valdydama save ir be bai- 
mės, o tokia daili kaip niekad. Net motina klausėsi 
jos nustebusi ir nušiurpusi — tokia ji atrodė -kitoniška, 
visiškai svetima ir drauge tokia kažkodėl baisi, pikta 
ir grėsminga, lyg perkūnais besitrankąs debesis. 

O Hanką tie žodžiai pritrenkė kone mirtinai; pliekė 
ją kruvinai, plakė negailestingai ir triuškino nelygi- 
nant kokį menką kirminą; ji leidosi kaip perkūnų 
suskaldytas medis, be jėgų ir be sąmonės. Vos beįsten- 
gė pagauti kiek oro pabalusiomis lūpomis, krito ant 
suolo, ir iš skausmo viskas joje subyrėjo it smulkus, 
lakus smėlis, net ir ašaros liovėsi tekėjusios papilkusiu 
iš kančios veidu, nors sunki, suaudrinta rauda plėšė 
jai krūtinę. Ji baimingai žvelgė priešais tarytum į ko- 
kią gelmę ir virpėjo lyg žolės stiebelis, kurį vėjas lenkia 
į pražūtį... 

Jagusė jau seniai liovėsi ir išėjo su motina į savąjį 
trobos galą. Magdė taip pat išsinešdino, negalėdama 
su ja susišnekėti, net ir Juzė išlėkė prie tvenkinio 
paskui ančiukus, o ji vis tebesėdėjo vienoj vietoj lyg 
apmiręs paukštelis, iš kurio atėmė vaikus, kuris nei 
šaukti, nei gintis, nei bėgti jau neįstengia, tik tarpais 
suplazda sparneliais ir gailiai sucypia... 

Pagaliau Viešpats pasigailėjo jos ir palengvino iš- 
kankintą sielą, tad atsipeikėjusi ji puolė prieš šventus 

paveikslus, prasiveržė sodria rauda ir apsižadėjo nu- 
eiti į Čenstakavą, kad tik visa, ką buvo girdėjusi, pa- 
sirodytų neteisybė! 

O Jagusei ji nejautė net pagiežos, tik baisu buvo 
jos, tad žegnojosi lyg nuo velnio, išgirdusi jos balsą... 

Pagaliau ėmėsi darbo, ir įpratusios rankos dirbo ko- 
ne pačios, nes ji mintimis buvo kažkur toli; net nesi- 
žinojo, kad vaikus išvedė į sodą, kad apruošė trobą 
ir, pridėjusi lauknešėlius valgio, ragino Juzę greičiau 
nešti į lauką. 

Pasilikusi viena ir kiek aprimusi, ėmė svarstyti ir 
gilintis į kiekvieną žodį. Ji buvo išmintinga ir gera 
moteris, tad lengvai atleido įžeidimus ir skriaudas, bet 
savimeilės užgavimo neįstengė užmiršti, tad kaskart 
vis plaikstė ją liepsnos ir širdis gniaužėsi nuo kančios, 
o galvoje lakstė kruvino keršto sumanymai, tačiau 
pagaliau ji ir tai įveike, nes sukuždėjo: 

— Aišku, kad negaliu lygintis su ja grožiu, nieko 
nepadarysi! Bet aš jam tikra žmona ir jo vaikų mMoti- 
na! — ją kėlė pasididžiavimas ir pasitikėjimas savi- 
mi. — O jei ir nulėks paskui ją — tai ir pargrįš! Juk 
nesiženys jos! — karčiai guodėsi, žvilgčiodama laukan. 

Jau kilo dienovidis, saulė pakibo ties tvenkiniu, 
kaitra taip sustiprėjo, kad žemė svilo ir įkaitęs oras 
dvilkčiojo lyg iš krosnies, žmonės jau ėjo iš laukų, o 
iš tuopų kelio drauge su dulkių debesimis sklido ge- 
namų galvijų balsai, kai Hankai staiga toptelėjo tarsi 
kažkoks sprendimas; ji atsišliejo į sieną ir, dar trumpą 
valandėlę pasvarsčiusi, perėjo priemenę, atidarė duris 
į Jagusės trobą ir pasakė griežtai, bet visiškai ramiai: 

— Kraustykis man tuoj iš trobos! 

Jagna atsikėlė nuo suolo, ir jiedvi sustojo viena 
priešais antrą, ilgai mMatuodamosi žlibėmis, net Hanka 

truputį pasitraukė už slenksčio ir pakimusiu balsu pa- 
kartojo: 

— Kraustykis tuo akimirksniu, o jei ne, liepsiu 
bernui tave išmesti... Tuo akimirksniu! — pridūrė at- 
kakliai. 

Senė puolė prie jos aiškinti ir dėstyti, bet Jagusė 
tik pečiais gūžtelėjo: 

— Nekalbėkit su ta mazgote! Žinoma, kas jai rūpi! 

Ji ištraukė iš skrynios dugno kažkokį popierių. 

— Užrašas tau rūpi, tie margai, tai še, imk juos ir 
Tyk! 

Tarė su panieka, mesdama popierių jai į veidą: 

— Užsprink jais, kad ir galą gauk! 

Ir, nepaisydama motinos priešinimosi, skubiai ėmė 
rišti ryšulius ir tempti įuos į tarputvorius. 

Hankai pasidarė silpna, lyg būtų kas trenkęs jai 
į tarpuakį, bet popierių ji pakėlė ir grėsmingai pasa- 
kė: 

— Greičiau, ba šunimis tave užpjudysiu! — ją smau- 
gė nuostaba, jai negalėjo tilpti galvoje, kad tai teisy- 
bė. Kaipgi, net šešis margus lauko sviedė lyg kokį 
sudužusį puodą! Kaipgi! Turbūt jai galvoj nebegerai! — 
mąstė ji, vadžiodama paskui ją akimis. 

Jagna, jos nepaisydama, ėmė traukti nuo sienos 
savo šventus paveikslus, kai parlėkė Juzė rėkdama: 

— O karolius man atiduokit, jie mano, motinos pa- 
likimas, mano... 

Jagna buvo benusirišanti juos nuo kaklo, bet ūmai 
susilaikė: 

— Ne, neatiduosiu! Motiejus man juos atidavė, tai 
jie dabar manol 

Juzė pakėlė pragarą, net Hanka turėjo ją aprėkti, 
kad liautųsi, nes Jagusė buvo tarsi apkurtusi prieka- 

bėms ir, išnešusi iš trobos visus savo daiktus, išlėkė 
Andriaus atsikviesti. 

Dominikienė jau niekuo nesipriešino, bet neatsaki- 
nėjo nei į Hankos kalbinimus, nei į Juzkos skalijimus, 
ir tik tada, kai daiktus sukrovė į vežimą, ji atsikėlė ir 
ištarė, grūmodama kumščiu: 

— Kad kas blogiausia tavęs neaplenktų! 

Hanka net sušiurpo, bet praleidusi tuos žodžius 
pro ausis, sušuko: 

— Kai Vitekas pargins bandą, tavo karvę nuves. 
į tavo trobąl O likusių tegu atlekia kas vakare, tąsyk 
nugins. 

Jos išėjo tylomis, pasuko į kelią ir nukiūtino, pa- 
mažėli lenkdamos tvenkinį pačiu jo krantu, net at- 
sispindėjo vandenyje. 

Hanka ilgai žiūrėjo joms įkandin, kažkodėl keistai 
susikrimtusi ir nusiminusi, tačiau neturėdama laiko 
svarstyti, nes samdiniai jau ėjo iš lauko, užrašą padė- 
jo į skrynią, užrakino, uždarė tėvo trobą ir ėmėsi tai- 
syti pietus, bet visą perpietę vaikščiojo lyg apsinuo- 
dijusi, net ir Jagustynkos pataikaujamų žodelių neno- 
riai klausydama. 

— Gerai padarėt! Jau seniai reikėjo ją išgrūsti. 
Pasileidusi kaip ubago botagas, nes kas jai ką padarys, 
jei senė su klebonu pečiais susirėmę|] Kitą jau seniai 
būtų iš ambonos iškeikęs! 

— Žinia, aišku! — pritarė ji ir pasitraukė, kad dau- 
giau nereikėtų klausytis, o kai visi vėl išsiskirstė prie 
darbo, ji pasiėmė Juzę ir abi išėjo linų ravėti, nes vie- 
tomis taip tankiai užžėlė svėrėmis, jog kai kurie rė- 
žiai iš tolo geltonavo. 

Skubriai ėmėsi ravėti, tačiau vis dėlto kankino ją 
Dominikienės grasymai ir vėrė baimė, o labiausiai ji 
galvojo, ką apie visa tai pasakys Antanas. 

— Kai jam parodysiu užrašą, tai išsiniaukstys. Kvai- 
lė! Šeši margai — juk bemaž visas ūkis! — galvojo ji, 
dairydamasi po laukus. 

— Žinot, taigi juk visiškai užmiršom tą raštą apie 
«Gželią. 

— Teisybė! Tu, Juze, ravėk, o aš lėksiu pas klebo- 
ną; jis perskaitys. 

Ji net patenkinta buvo, kad pabus tarp Žmonių ir 
šiek tiek sužinos, ką jie apie visa tai kalba. 

Pasišvietė truputį troboje ir, ištraukusi raštą iš už 
paveikslo, išėjo į kleboniją. Tačiau klebono nerado 
namie, jis buvo lauke prie savo samdinių, kurie ra- 
vėjo morkas; ji jau iš tolo pamatė jį, nes stovėjo kone 
visiškai išsivilkęs, vien su kelnėmis ir šiaudine skry- 
bėle, bet arčiau prieiti nedrįso, bijodama, kad gal jis 
jau viską žino ir dar, ko gero, aprėks ją prie žmonių. 
"Tad pasuko pas malūninką, kuris drauge su Matu buvo 
beleidžiąs lentpjūvę išbandyti. 

— Žmona man ką tik pasakojo, kaip jūs išrūkėt 
pamotę! Oho, atrodot kielė, o nagai kaip vanago! — 
nusijuokė, imdamas skaityti tą raštą, bet tik užmetęs 
akį, sušuko: — Bloga naujiena! Gželia prigėrė! Dar per 
Velykas! Rašo, kad jo daiktus galit atsiimti pas vir- 
šininką, apskrity... 

— Gželia nebegyvas! Vajezau! Toks jaunas ir svei- 
kas! Taigi juk jam tik dvidešimt šeštieji meteliai ėjo! 
Turėjo grįžti per rugiapjūtę. Prigėrė vandeny! Jėzau 
gailestingasis! — suaimanavo ji, grąžydama rankas, nes 
didžiai ją prislėgė šita naujiena. 

— Kažkaip lengvai jum sekasi palikimus rinkti, 
lengvai! — pašaipiai atsiliepė Matas. — Dabar tik išvy- 
kit Juzę, ir viskas bus tik jūsų ir kalvių... 

— Ar baigei jau reikalus su Terese, kad apie Jag-- 
ną galvoji? — atsikirto ji, net malūninkas sugriaudė 
juoktis, o Matas ėmė skubiai kažką taisyti prie pjūklų. 

— Nesiduoda į ragą suriečiama, šauni boba,— pa-- 
sakė malūninkas jai išėjus. 

Ji pareidama užsuko pas Magdę, kuri išgirdusi nau- 
jieną, apsiverkė ir graudžiai šniurkšdama kalbėjo pro 
ašaras: 

— Dievo 'valia, mano brangieji. Taigi vyras kaip 
ąžuolas, maža tokių bėra Lipcuose, o Žmogaus dalia, 
dalia nelaiminga! Šiandien gyvas būni — rytoj grabe 
pūni. Tai jau Mykolas nuvažiuos tų jo paliktų daiktų, 
kam turi prapulti perniek. Vargšelis, o taip veržėsi 
namo!.. 

— Viskas Dievo rankoj. O prie vandens jis niekad 
laimės neturėjo, ar pamenat, kaip skendo tvenkiny ir 
Kiombas vos jį išgelbėjo? Matyt, jam buvo lemta van- 
deny žūti! 

Jiedvi išsiguodė, paverkė ir išsiskyrė, nes kiekvie- 
na gana turėjo kasdienių rūpesčių ir plušimo, ypač 
Hanka. 

O po kaimą tuo akimirksniu pasklido tos naujienos;. . 
ir žmonės, saulei nusileidus traukdami iš laukų, jau 
jas pasakojo; aišku, Gželios smarkiai gailėjosi, o dėl 
Jagusės kaimas pasidalino pusiau, nes visos moterys, 
ypač kur senesnės, stojo Hankos pusėn, nirtingai pul- 
damos Jagusę, kurią, nors ir nedrąsiai, gynė vyrai, tad 
dėl to vietomis ir barnių kilo... 

Kol vakaras spėjo nusileisti, kaimas ūžė kaip avilys;. 
kūma lėkė pas kūmą pasiplepėti, kitos šūkavo vienos: 
antroms pro tvoras ir sodus, arba milždamos tarputvo-- 
riuose karves, tarškėjo su praeinančiomis. Slinko ma-- 
loni sambrėška, kvapni ir vėsoka, dangus kabojo dar 
blyškiai nuauksintas saulėlydžio, iš laukų sklido žiogų 

griežimas ir putpelių balsai, o grioviuose ir pelkėse 
mieguistai kurkė varlės. Vaikų klegėjimas, dainelės, 
galvijų baubimas, žvengimas, birbimas, gagenimas ir 
vežimų dardėjimas virpėjo ties kaimu, o ant kelių, 
palei tvenkinį ir visur, kur tik kas vienas su kitu su- 
sitiko, visur agniai kalbėjosi apie įvykius arba S 
tai, ką Vyrai parnešią iš pono. 

Matas, grįždamas iš lentpjūvės, klausėsi vienur ir 
kitur, tačiau tik spjaudėsi, tyliai keikėsi ir iš tolo 
lenkė įsiplepėjusias kūmas; pagaliau ties Ploškų kiemu 
tarškėtojos taip jį įpykino, jog nebeįstengė valdytis 
ir susijaudinęs pasakė: 

— Hanka neturėjo teisės jos išvaryti, ji gyveno 
savo namuose. Antanienė už tokį padarymą gali ge- 
IOkai pasėdėti ir užsimokėti! 

Jį užrėkė stora, išraudusi Ploškienė: 

— Hanka neginčija jos teisės į lauką, žinoma! Bet, 
diena po dienos laukdama Antano, ko kito bijo! Taigi 
ar gali kas išsisaugoti nuo naminio vagies! O gal pro 
pirštus ji turi į tai žiūrėti, ką? 

— Ė... vienas stenėjo ir už žolės laikėsi, žinot! 
Šnekat, kas ant seilės užeina, bet ne pagal teisybę, o 
tik per gryną pavydą! 

Tarytum būtų pagalį įgrūdęs į širšių lizdą, taip 
visos įį užpuolė. 

— Ogi ko mes turim jai pavydėti, ką? Ko? Kad ji 
pasileidėlė ir išjoda, kad jūs lakstot paskui ją kaip 
šunes, kad kiekvienas norit prisiglausti po jos duknom, 
kad gėda ir Dievo rūstinimas per ją krinta ant viso 
kaimo, ką? 

— Gal ir to jums gaila, kas ten šuo jus suvaikys! 
Šluotražiai, bestijos, saulės išsigando! O jei ji būtų to- 
kia kaip karčiamos Magdė, tai kad ir blogiausiai da- 

rytų, atleistumėt, bet kai ji gražiausia iš visų, tai kiek- 
viena skyrium ją šaukšte vandens norėtumėt prigirdyti. 

Užrėkė jį taip, jog turėjo bėgti. 

— Kad jums, rupūžės, liežuviai nudžiūtų! — plūdo 
jis ir, eidamas pro Dominikienės trobą, žvilgtelėjo pro 
atdarus langus. Viduje buvo šviesu, tačiau Jagusės 
negalėjo įžiūrėti, o įeiti drovėjosi, tad tik atsiduso ir 
pasuko į savo trobą, tačiau netrukus susidūrė su Ve- 
ronka, kuri ėjo pas seserį. 

— Ką tik buvau pas jus. Stachas medžius parengė 
ir duobę iškasė, galima pradėti pjauti, kada ateisit? 

— Kada? Ogi gal per šventą Niekadą? Taip jau 
man ima kaimas įgristi, kad turbūt trenksiu viską į 
žemę ir eisiu sau, kur akys veda! — suriko jis piktai 
ir nulėkė. 

„Gerokai jam kas nors įkando, kad taip gyliuoja!"— 
pagalvojo ji, sukdama į Borynų kiemą. 

Hanka ruošėsi jau po vakarienės, tačiau beregint 
nusivedė ją nuošaliau ir pasakojo viską, kaip buvo. 
Veronka sąmoningai nelietė Jagusės bylos ir tik tarė 
apie Gželią: 

— Kad jau mirė jis, tai jo dalis liko jums dalytis. 

— Teisybė, dar apie tai nepagalvojau. 

— O drauge su tuo, ką ponas turį duoti už girią, 
jums kiekvienam teks po pusvalakį, juk jūs tik trise! 
Dieve brangus, turtingam tai ir kito mirtis į naudą išei- 
na,— gailiai atsidūsėjo. 

— Kokia čia man nauda! — gynėsi Hanka, tačiau, 
kai tik visi išsiskirstė gulti, ji ėmė saviškai skaičiuoti 
ir slapčiomis džiaugtis. 

O paskui, atsiklaupusi poteriauti, sušnibždėjo: 

— Kad jau pasimirė, tai tokia buvo Dievo valia! — 
ir nuoširdžiai atsiduso už jo vėlę. 

Rytojaus dieną apie vidudienį į trobą įėjo Jambro- 
Žis. 

— Kur vaikštinėjat? — paklausė ji, kurdama ugnį 
židinyje. 

— Pas Koziolus buvau, vaikas jiems mirtinai nu- 
siplikė. Jie šaukė mane, tik ten jau grabo reik ir paka- 
synų. 

— Kuris gi? 

— Ogi tas mažylis, kur pavasarį parsivežė iš Var- 
šuvos. Įsirito į katilą. su verdančiu vandeniu ir kone 
visiškai išvirė. 

— Kažkodėl nesiseka jai su tais rastinukais. 

— Tai jau nesiseka. Ji dėl to nuostolio neturi, gau- 
na iš ten pinigų laidotuvėms! Tik aš ne to pas jus atė- 
jau. 

Ji pakėlė į jį neramias akis. 

— Ar žinot, Dominikienė su Jagna išvažiavo į 
teismą, sako, apskųs jus už dukters išvarymą... 

— Tegu sau skundžia, o ką man padarys! | 

— Ji iš ryto buvo spaviednės, o paskui ilgai tarėsi 
su klebonu, žinoma, aš nesiklausiau, tik sakau, kiek 
tų trupinių pasiekė mano ausis; taip ji jumis skundėsi, 
net klebonas kumščiais grūmojo. 

— Kunigas, ir tas kiša nosį į svetimus reikalus! — 
ištarė ji nesivaldydama, tačiau taip susikrimto dėl tos 
žinios, jog kiaurą dieną vaikščiojo kaip apdujusi, ku- 
pina baimės ir blogiausių nujautimų. 

Pačia sambrėška- ties kiemu sustojo kažkieno veži- 
mas. 

Ji išlėkė iš trobos išsigandusi ir drebanti; bričkoje 
sėdėjo vaitas. 

— Apie Gželią jau žinot! — pasakė jis. — Na, ne- 
laimė, ir tiek! Bet turiu jums ir gerą naujieną: štai 
šiandien arba vėliausiai rytoj pargrįš Antanas. 

— Tik ar ne be reikalo džiuginat mane? — ji nebe- 
drįso tikėti. 

— Vaitas jumi sako, tai tikėkit, kanceliarijoj man 
pasakė... 

— Ir gerai, kad grįžta, jau labai labai laikas! — 
kalbėjo ji šaltai, tarsi visiškai nesidžiaugdama, o vai- 
tas kažką pasvarstė ir didžiai draugiškai prabilo: 

— Blogai prasidėjot su Jaguse! Ji jau įskundė, 
gali jus nubausti už savivaliavimą ir prievartą. Netu- 
rėjot teisės jos liesti, ji gyveno savame gyvenime. Tai 
bus gražu, kai Antanas grįš, o jus į Cypę įkiš sėdėti! 
Iš gryno draugiškumo patariu jums, taikinkitės geruo- 
ju! Ką galėdamas padarysiu, kad ji atsiimtų skundą iš 
teismo, bet skriaudą jūs pati turit atlyginti. 

Hanka išsitiesė ir stačiai rėžė: 

— Tai ką dabar ginat: nuskriaustąją ar savo mei- 
lužę? 

Jis taip kirto arkliams botagu, jog jie iš vietos pa- 
sileido šuoliais! 


IV 


Tačiau dėl tų įvairių ir sunkių išgyvenimų Hanka 
visiškai negalėjo tą naktį užmigti, be to, jai nuolat 
vaidenosi, kad girdi kažkieno žingsnius tarputvoriuose, 
ant kelio, net palei pat tvorą. Klausėsi su plakančia 
širdimi, bet visi namai giliai miegojo, net ir vaikai ne- 
beniurzgė, naktis buvo gūdi, nors apyšviesė, žvaigždės 
žvilgčiojo į langus, ir tarpais suošdavo medžiai, nes 
nuo pat vidurnakčio pakilo vėjas ir kartais smarkokai 
papūsdavo. 

Troboje buvo karšta ir tvanku, sklido dvokas nuo 
paloviuose nakvojančių ančiukų, tačiau Hankai nesi- 

norėjo keltis atidaryti lango, miegas nuo jos pabėgo, 
degino duknos ir priegalviai atrodė įkaitę lyg skarda, 
tad ji tik vartėsi nuo vieno šono ant kito, vis nera- 
mesnė, nes galvoje tarytum skruzdėlynas kirbėjo vi- 
sokiausios Mintys, apliedamos ją visą karštu prakaitu 
ir varstydamos tokiu kratuliuų, kad jau nebegalėda- 
ma įveikti baimės, staiga pašoko iš lovos ir basa, vien- 
marškinė, stvėrusi rankon kirvį, kuris kažkaip pats 
jai pasipainiojo, išėjo į kiemų. 

Ten viskas buvo kiaurai atdara, bet visur draikėsi 
neišmatuojama miego tyla. Petrekas knarkė išsitiesęs 
palei arklidę, arkliai kramtė pašarą, skambčiodami briz- 
gilų grandinėmis, o karvės, nakčiai nepriraišiotos kū- 
tėje, gulėjo kieme, gromuliuodamos ir čiaupsėdamos 
apsiseilėjusiomis žiaunomis, ir kėlė į ją sunkias, ra- 
guotas galvas ir juodus, neįspėjamus akių rutulius. 

Ji grįžo į lovą ir, gulėdama atmerktomis akimis, 
vėl baimingai klausėsi, nes užeidavo tokių valandėlių, 
jog būt galėjusi galvą duoti nukirsti, kad aiškiai girdėti 
kažkokie balsai ir tylūs, tolimi žingsniai. 

— O gal kurioj troboj nemiega ir šnekasi! — sten- 
gėsi įtikinti save, tačiau langams tik šiek tiek supilkė- 
jus, ji atsikėlė ir, apsisiautusi ant pečių Antano kaili- 
nius, išėjo į kiemą. 

Priebuty miegojo Viteko gandras, stovėdamas ant 
vienos kojos, pasikišęs galvą po sparnu, o tarputvo- 
riuose baltavo susiglaudę būreliai žąsų. 

Medžių vainikai jau stiepėsi iš nakties, nuo viršū- 
nių sodriai lašeno rasa, plakdama lapus ir žoles, dvel- 
kė gaivi, stiprinanti vėsuma. 

Žemi, melsvi ūkai siautė laukus, iš kurių tik vienur 
kitur šovė kur didesni medžiai, verždamiesi aukštyn 
tarsi juodi, tiršti dūmai. 

Tvenkinys žvilgėjo lyg didžiulė akla, giedravalkio 
šiuose tyliai ir baimingai, nes visa aplink dar tebe- 
miegojo pilkoj, neperveriamoj blandumoj ir tyloj. 

Hanka atsisėdo trobos pašalėj ir, prisiglaudusi prie 
sienos, pati to nesitikėdama nusnūdo geroką valandėlę, 
o kai pakirdo, naktis jau buvo visiškai pabalusi, 0 ry- 
tuose tarsi tolimos pašvaistės degė raudonos aušros. 

— Jei išėjo prieš aušrą, tai netrukus turėtų parei- 
ti! — galvojo ji, žvilgčiodama į kelią; tokia pasijuto 
sustiprinta to trumpo miego, jog nebegrįžo į lovą, bet, 
kad greičiau sulauktų saulės, paėmė iš trobos vaikų 
baltinius ir išėjo į tvenkinį skalbti. 

O diena kilo vis sparčiau, ir netrukus pragydo kaž- 
kur pirmas gaidys, tuoj po jo ėmė plakti sparnais ir 
kiti ir garsiai šūkauti per visą kaimą; paskui sučireno 
vieversiai, bet dar nedažnai, ir iš pažemio santėmių 
ėmė pamažėli nirti baltintos sienos, tvoros ir tušti, apra- 
soję keliai, 

Hanka skalbė įnikusi, kai staiga kažkur netoliese 
pasigirdo tylūs žingsniai; ji susigūžė vietoje lyg triu- 
šis, akylai dairydamasi aplinkui; kažkoks šešėlis slinko, 
prasigavęs iš Balcerekienės sodybos, ir pagūžom sėlino 
po medžiais. į 

„Aišku, kad iš Marysės, bet kas toks? — svarstė, 
negalėdama pažinti, nes šešėlis dingo staiga ir be pėd- 
sako. — Tokia nepėsčia, tokia pasitikinti savo dailu- 
mu, o naktį vaikinus įsileidžia! Kas galėtų pamanyti!“ 

Ji piktinosi, vėl pastebėjusi, kad iš kito kaimo galo 
parsivagia malūninko bernas. 

— Turbūt iš karčiamos, nuo Magdės! Tai tau — 
kaip vilkai trankosi naktimis. Kas čia darosi! — atsi- 
dūsėjo, tačiau ir ją pačią suėmė kažkokie geidulingi 


484 


rąžuliai, bet kadangi vanduo buvo šaltokas, greit pra- 
ėjo, ir ji slopinamu, ilgesio prisikaupusiu balsu ėmė 
giedoti: 


Dieve, o Dieve, štai keliu iš miego. 


Giesmė skrido žemai per rasas, sunkdamasi į raus- 
vėjantį priešaušrį. 

Metas jau buvo keltis, kaime pasklido atidaromų 
langų skambesys, klumpių trepsėjimas ir įvairiausi bal- 
sai. 

Hanka, tik padžiovusi išskalbtus baltinius ant tvo- 
ros, nulėkė kelti saviškių, tačiau jie dar taip leipėjo 
miegais, jog kuri tik galva kiek pakildavo — beregint 
atkrisdavo, nieko nesuvokdama. 

Ji gerokai papyko, nes Petrekas jai įžūliai šūktelėjo: 

— Po velnių! Dar anksti, ligi saulės miegosiu! — 
ir nė nepasijudino. 

Vaikai taip pat ėmė verkšlenti, o Juzė gailiai skun- 
dėsį: 

— Dar tik truputį, Hanuse! Taigi juk ką tik prigu- 
liau.... 

Hanka apramino vaikus, išvarė paukščius iš gardo 
ir, dar valandėlę palaukusi, jau prieš pat saulės tekė- 
jimą, kai aukštybėje įsiliepsnojo dangus, o tvenkinys 
išraudo nuo aušrų, pakėlė tokį pragarą, jog jie turėjo 
šliaužti iš guolių. Ji tuoj užsisėdo Viteką, kuris slan- 
kiojo mieguistas, zulindamasis į kampus ir kasydamasis. 

— Kai išvanosiu tave kuo kietu, tuoj nubusi! Ko- 
dėl tu, baidykle, karvių nepririšai prie sietų! Ar nori, 
kad pilvus susibadytų? 

Jis kažką vamptelėjo, ji net šoko prie jo, laimė, 
kad jis nelaukė, tad žvilgtelėjusi į arklidę, ji ėmė kibti 
prie Petreko. 

— Arkliai tuščią lovį grando, o tu guli ligi saulės! 

— Čečenat kaip šarka prieš lietų. Visas kaimas gir- 
di! — murmtelėjo jis. 

— O tegu sau girdi! Tegu visi žino, koks tu tingi- 
nių pantis ir dykūnas! Palauk, pargrįš gaspadorius, tai 
suries tave į ragą, palauk! Juze,— šūktelėjo ji vėl į 
kitą kiemo kraštą, — žalosios kietas tešmuo, stipriai 
trauk, kad vėl pusės pieno nepaliktum! Ir skubėk milž- 
ti, jau gena karves! Vitek, imk pusryčius ir gink, o 
tik praganyk man avis kaip vakar, tai užkursiu pirtį! — 
tvarkė, pati sukdamasį kaip vijurkas; vištoms pabėrė 
keletą saujų grūdų, palei trobą žviegiančioms kiaulėms 
padėjo auseklį jovalo, nuo karvės nutrauktam veršiui 
pataisė gėralo, pabėrė šutintų kruopų ančiukams ir 
išvarė juos į tvenkinį. Vitekas gavo kumščiu į kuprą 
ir pusryčius į krepšelį, ji neužmiršo nė gandro ir pastatė 
jam priebutyje geležinį puodą su vakarykščiomis bul- 
vėmis, jis tykojo, klegeno, baksnojo į jį ir lesė. Jos 
buvo pilna visur, ji nieko neužmiršo ir viską tinka- 
mai tvarkė. 

O Vitekui išginus karves ir avis, stvėrėsi Petreko 
nebegalėdama pakęsti, kad jis slankioja be darbo. 

— Išmėžk karvidę! Karvėms naktį karšta ir susivo- 
lioja kaip kiaulės! 

Saulė žvilgtelėjo iš tolių, apsiausdama pasaulį rau- 
dona, karšta akimi, kai ėmė rinktis trobelninkės ati- 
dirbti už žemę linams ir bulvėms. 

Hanka pavarė Juzę skusti bulvių, prikišo kūdikį 
prie krūties ir, apsisiautusi dvišale prijuoste, tarė: 

— Žiūrėk visko! O jei kartais Antanas pargrįžtų, 
duok žinią į kopūstadaržius. Eikim, moterys, kol dar 
rasa ir nekaršta, apkaupsim kiek kopūstų, 0 po pus- 
ryčių gIįšim prie vakarykščio darbo. 

Nusivedė jas už malūno, į žemąsias lankas ir dur- 
pynus, dar žilus nuo rasos ir krintančio rūko. Durpin- 

ga žemė linko po kojomis lyg šikšninė, o vietomis buvo 
taip klampu, kad jos turėjo eiti aplinkui; giliose tarsi 
grioviai vagose stovėjo sugižęs, žaliais Maurais apsi- 
traukęs vanduo. 

Kopūstadaržiuose dar nieko nebuvo, vien pempės 
skriejo ratus viršum rėžių ir kinknodami vaikštinėjo 
uoliai varlinėjantys gandrai. Kvepėjo pelke ir žalumu 
ajerų ir meldų, kupstais apsėdusių senas, išplerusias 
durpynų duobes. 

— Gražus oras, tik man rodos, kad bus kaitra— 
prašneko kažkuri. 

— Gerai, kad vėjas vėsina. 

— Todėl, kad anksti, jis labiau džiovina negu saulė. 

— Jau žmonės vargiai beatmena, kada tokia sausa 
vasara buvo! — kalbėjo, stodamos prie darbo iškiliuo- 
se kopūstų rėžiuose. 

— Matai, kaip išaugo, kiti jau ir galvas pradeda 
sukti. 

— Kad tik kirmėlės neapniktų ir nenugraužtų. Saus- 
ra, tai dar gali užpulti. 

-— Taigi, kad gali, Volioj nugraužė ligi šaknų. 

— O Modlicoj visiškai išdžiūvo, reikėjo iš naujo 
sodinti. 

Taip jos šnekučiavosi, kapnodamos kauptukais že- 
mę ir kaupuodamos gražiai išaugusias, bet ir smarkiai 
žolių prižėlusias lysves, nes pienės siekė kone ligi kelių, 
o balandos ir net usnys kerojo tarsi giria. 

— Ko Žmogus nesėja, ko jam nereikia, tas vešliai 
auga,— pasakė kažkuri, purtydama išrautą žolę. 

— Kaip kožnas piktas! Nuodėmių irgi niekas nesė- 
ja, o pilna jų pasaulyje. 

— Mat vislios! Tamstele! Tol bus nuodėmių, kol 
bus žmonių. Juk sako: be nuodėmių nebūtų juoko. Arba 
vėl: jei ne nuodėmė, seniai būt žmogus po žeme! Ma- 


487 


tyti, ji kažkam reikalinga, kaip ir tos piktžolės, nes 
juk ir tas, ir tas Viešpats Dievas sutvėręs! — saviškai 
postringavo Jagustynka. 

— Kur tau Viešpats Dievas sutvers piktą! Taigi! 
Žmogus kaip kokia kiaulė viską savo knysle turi su- 
knisti — rūsčiai tarė Hanka, net jos nutilo. 

Saulė jau buvo iškilusi aukštai, ir miglos nukrito 
ligi žemės, kai iš kaimo ėmė rinktis moterys. 

— Darbininkės mat! Laukia, ko] rasa nukris, bijo 
kojų sušlapti, — šaipėsi Hanka. 

— Ne kiekvienas taip puola prie darbo, kaip tamsta! 

— O kad ne kiekvienas turi tiek plušti, kiek aš, 
ne kiekvienas] — sunkiai atsidūsėjo ji. 

— Jūsiškis pargrįš, tai pasilsėsit. 

— Apsižadėjau į Čenstakavą, kad tik jis pargrįžtų. 
Vaitas žadėjo, kad šiandien. 

— Iš valdžios jis sužinojo, tai turbūt bus teisybė. 
Ale šiemet daug žmonių rengiasi į Čenstakavą. Sako, 
vargoninkienė eisianti, ir, sako, pats klebonas vesiąs 
kompaniją! 

— O kas jam pilvą neš! — nusijuokė Jagustynka. — 
Pats neįstengs tokį kelią. Tik prižada kaip visuomet. 

— Esu jau buvusi porą kartų su kompanija, ale 
kasmet eičiau,— atsidūsėjo Pilypienė, kuri gyveno už 
tvenkinio. 

— Padykinėti kiekvienas godus. 

— Vajezaul — traukė ji karštai, nepaisydama prie- 
kabių. — Taigi juk, žmogau, eini kaip į dangų, taip leng- 
va ir gera toj kelionėj. O kiek svieto prisižiūri, kiek 
prisiklausai, kiek prisimeldi! Tik pora savaičių, 0 žmo- 
gui atrodo, lyg visus Metus būtų nusikratęs vargais ir 
rūpesčiais. Lyg iš naujo gimęs paskui! 

— Teisybė, tai Viešpaties malonė taip sustiprina! 
Žinoma, — teigė kai kurios. 

Iš kaimo, takeliu palei upę, tarp mMauryno ir jau- 
nos, tankios alksnytės, skubėjo prie jų kažkokia mer- 
gina. Hanka prisidengė akis nuo saulės, tačiau negalėjo 
pažinti, tik jau iš arti pamatė, kad tai Juzė, lekia kiek 
tik įkabindama, jau iš tolo šaukdama ir mojuodama 
rankomis. 

— Hanuse! Antanas pargrįžo! Hanuse! 

Hanka sviedė kauptuką ir pakilo lyg paukštis skris- 
ti, bet tuo akimirksniu atsipeikėjo, nuleido pasikaišytą 
sijoną ir, kad ir stūmė ją kažkas, kad ir plakė širdis, 
net kvapo pritrūko ir vos beįstengė Žodį ištarti, ji tarė 
ramiai, tarytum niekur nieko: 

— Dirbkite čia vienos, o pusryčių pareikit į trobą. 

Nuėjo sau pamažėli, neskubėdama, klausinėdama 
Juzę apie viską. 

Moterys žvilgčiojo viena į kitą, visiškai to jos Ia- 
mumo suglumintos. 

— Tik dėl žmonių akių ji tokia rami. Kad nesijuok- 
tų, jog jai skubu prie vyro. Aš tai neištverčiau! — kal- 
bėjo Jagustynka. 

— Ir aš ne! Kad tik Antanas neužsimanytų iš naujo 
merginėti. 

— Tamstele! Kai vyrui sijonas pakvimpa, tai gata- 
vas paskui jį kad ir į pasaulio galą lėkti. 

— Oi, teisybė, galvijas į javus taip nesiveržia, 
kaip kitas vyras... 

Plepėjo sau, vos bekrutėdamos prie darbo, o Hanka 
ėjo vis vienodai ir tarsi tyčia šnekučiavosi su sutiktais 
žmonėmis, nors ir nebežinojo, ką kalba ir ką tie jai 
atsako, nes jos galvoje smygojo vien tai, jog Antanas 
sugrįžęs ir jos laukia. 

— Tai su Roku parėjo? — klausinėjo vis to pat. 

— Su Roku! Taigi jau sakiau jumsl 

— O koks jis, ką? Koks? 


— Ką aš žinau, koks? Parėjo ir tuoj nuo slenksčio 
klausia: kur Hanka? Pasakiau ir pati tekina jūsų šauk- 
ti, ir tiek! 

— Klausė manęs! Tegu tau Viešpats Dievas... Tegu 
tau... — pasileido ji džiaugsmu. 

Išvydo jį jau iš tolo, jis sėdėjo su Roku priebutyje, 
o pamatęs ją, išėjo į tarputvorius pasitikti. 

Ji ėjo prie jo vis lėčiau ir vis sunkiau, ramstydama- 
si į tvorą, nes kojos jai linko, pritrūko kvapo, smaugė 
ašaros ir galvoje buvo tokia maišatis, jog vargais ne- 
galais įstengė išmikčioti: 

— Tai tu! Tul — ašaros užliejo kitus Žodžius, pri- 
tvinusius: džiaugsmo. 

— Aš, Hanuse! Aš! — jis stipriai prispaudė ją prie 
krūtinės ir glaudė meiliai, iš visos širdies. 

Tad ir ji spaudėsi prie jo, jau visiškai netekusi nuo- 
vokos, ir tik laimės ašaros čiurkšle liejosi jos paba- 
lusiu veidu, ir lūpos virpėjo; ji visa pasidavė jo ran- 
koms, lyg koks išsiilgęs kūdikėlis. 

Ilgai neįstengė žodžio pratarti, bet ir ką gi ji ga- 
lėjo pasakyti ir kaip išbyloti visa, kas jai darėsi! Juk 
būtų galėjusi atsiklaupti prieš jį, juk būtų galėjusi 
dulkes šluostyti jam iš po kojų, tad tik tarpais ištrūk- 
davo iš jos krūtinės koks žodis, krisdamas tarytum 
brandus grūdas, lyg žiedas, kvepiąs džiaugsmu, apšlaks- 
tytas širdies krauju, o jos ištikimos ir atsidavusios akys, 
kupinos bekraštės meilės, gulė po jo kojų kaip šune- 
liai, pasiduodamos jo valiai ir jo malonei. 

— Sublogai, Hanuse! — sušnibždėjo iis, glamonin- 
gai glostydamas veidą. 

— Kur tau ne... tiek iškentėjau, tiek išsiilgau... 

— Nusidirbo moteris, — atsiliepė Rokas. 

— Tai ir jūs čia! Visai jus pamiršau! — ji ėmė svei- 
kinti jį ir bučiuoti jam rankas, o jis juokaudamas tarė: 

— Nenuostabu. Pažadėjau jums parvesti jį, tai ir 
turit dabar jį sau... 

— Taigi turiu! Turiu! — sušuko ji ir sustojo keistai 
nustebusi prieš Antaną, nes jis buvo dar baltesnis, 
kažkoks sušvelnėjęs ir atrodė toks dailus, galingas, po- 
niškas, lyg visiškai kitas žmogus; ji negalėjo to su- 
prasti. 

— Ar pasikeičiau, kad taip žiūri į mane? 

— Tartum ne, ale visai kažkoks kitoks esi. 

— Palauk, išeisiu į laukus prie darbo, tai beregint 
vėl būsiu koks buvęs. 

Ji staiga šoko į trobą mažylio vaiko. 

— Dar jo nematei! — šaukė, nešdama rėkiantį ber- 
niuką. — Tik pasižiūrėk, panašus į tave kaip du van- 
dens lašai! 

— Šaunus bernas! — jis susupo jį milinės skvernu 
ir ėmė sūpuoti. 

— Rokas vardu! Petrel, eikš gi ir tu prie tėvo, — 
pakėlė vyresnįjį, tas ėmė kopti tėvui ant kelių, kažką 
vapėdamas. Antanas su nuostabiu jausmingumų apka- 
bino juodu. 

— Balandėliai brangūs, krisleliai mieliausi! Kaip tas 
Petrelis išaugo ir jau šnekučiuoja kažką saviškai! 

— Taigi, o toks neklaužada, o toks sumanus, tegu 
tik sugriebs kur: botagą, tuoj ima pliauškėti ir žąsis 
varinėti — pritūpė ji prie jų. — Petrel, pasakyk: tėte! 
Pasakyk. 

Žinia, jis kažką sumurmėjo, dar ir daugiau papa- 
sakojo saviškai, pešiodamas tėvo plaukus. 

— Juze, ko tu į mane skersuoji? Eikš gi,— paste- 
bėjo ir ją. 

— O kad nedrįstu,— cyptelėjo ji susigėdusi. 

— Eikš gi, kvailiuke, eikš! — jis priglaudė ją jaus- 
mingai, broliškai. — Dabar jau visur manęs klausyk 

kaip tėvo. Nebijok, nebūsiu tau griežtas, ir jokios 
skriaudos iš manęs nematysi. 

Mergina gailiai apsiverkė, minėdama tėvą ir brolį. 

— Kai vaitas man pasakė apie jo mirtį, tai lyg kas 
vėzdu per galvą trenkė, net akys aptemo. Toks myli- 
mas bernas, toks brangiausias brolis. Ir kas galėjo ti- 
kėtis. Jau net svarsčiau, galvojau, kaip žemę pasidaly- 
sim, net ir bobą jam jau rinkau, — kalbėjo Antanas 
tyliai, su giliu skausmu, kol Rokas, norėdamas nuvyti 
liūdnas mintis, sušuko, keldamasis iš vietos: 

— Gera jums šnekėtis, o man vėdarai jau maršą 
griežia. 

— Ak tu varge, visai užmiršau. Juze, pagauk tuos 
ruduosius gaidžiukus. Put, put, put! O gal pirma kiau- 
šinių, ką? O gal duonos? Šviežios su vakarykščiu svies- 
tu! Nusuk galvas ir nuplikyk karštu vandeniu! Beregint 
juos jums pataisysiu. Tai varna aš, kad užmiršau! 

— Palik, Hanuse, gaidelius kitam kartui ir paruošk 
ką nors Mūsiškai. Taip jau atsivalgiau to miestiško 
valgio, kad noriai atsisėsiu prie dubens barščių su bul- 
vėmis,— linksmai juokėsi jis. — Tik Rokui ko kito pa- 
ruošk. 

— Dėkui. Kaip sykis to paties ir aš norėčiau. 

Hanka šoko ruošti, ir kadangi bulvės jau parpėjo 
puode, tad tik atnešė iš kamaros dešros į barščius. 

— Tau palikau, Antanėl. Čia tos kiaulės, kurią 
liepei paskersti prieš Velykas. 

— Oho, koksai pantis, bet Dievas duos, įveiksim 
jį. Beje, Rokai, o kurgi mūsų lauktuvės? 

Senis pristūmė didžiulį ryšulį, iš kurio Antanas 
ėmė traukti įvairius dalykus ir kiekvienai skyrium 
dalyti. 

— Še, Hanuse, čia tau, kai reiks kada kur pava- 
žiuoti, — padavė jai vilnonę skarą, lygiai tokią pat ko- 

kią turėjo vargoninkienė, visą juodą su raudonais ir 
žaliais langučiais. 

— Man. Kad ir neužmiršai, Jantosi, — suaimanavo 
ji su neišmatuojamu dėkingumu. 

— Ogi kad ne Rokas, būčiau užmiršęs, jis priminė, 
ir nuėjom drauge išrinkti ir nupirkti. 

Jis nemaža buvo pripirkęs, nes žmonai dar davė. 
batukus ir skarelę, šilkinę, žydrą su geltonomis gėly- 
tėmis. Juzei davė tokią pat, tik žalią, ir dar kaspiną, 
ir porą varsčių karolių su ilga juostuke surišti, o vai- 
kams parvežė saldžių bandelių ir lūpinę armonikėlę, 
net ir kalvienei turėjo lauktuvių, nes kažką suvyniotą 
popieriumi atidėjo į šalį, taip pat ir Viteko neužmiršo 
nei berno. 

Moterys net šūkčiojo nustebusios, Matydamos vis 
naujus stebuklus, ir kad ims juos žiūrinėti ir derintis 
su tokiu džiaugsmu, Hankai net ašaros lašėjo per nu- 
raudusį veidą, o Juzė už galvos stvėrėsi nustebusi. 

Rokas šypsojosi, trindamasis rankas, o Antanas tik 
švilpavo. 

— Užsidirbot lauktuvių, Rokas man pasakojo, kaip 
viskas gražiai ėjo ūkyje. Liaukitės, ne dėl padėkų ve- 
žiau,— šaukė jis gindamasis, nes jos juolė jį glėbes- 
čiuoti ir bučiuoti. 

— Nė sapnuot nesapnavau niekad tokių puikumė- 
lių, — ašaringai sušnibždėjo Hanka, sėsdamasi pusbačių 
apsiauti. — Truputį ankštoki, kojos išpurtusios basai 
bevaikščiojant, bet žiemą tiks kaip sykis. 

Rokas ėmė klausinėti apie kaimą ir apie įvairius 
dalvkus, ji atsakinėjo tik apgraibom pastriuokom, taip 
uoliai sukiodamasi aplink valgį, kad netrukus padėjo 
prieš juos geroką dubenį skalsiai pavilgytų bulvių ir 
ne mažesnį barščių, kuriuose it ratas plaukiojo dešra. 

Godžiai kibo pusryčiauti. 

— Čia tai bent valgis, — linksmai šūkavo Antanas, — 
dešra labai skani. Taip sau užvalgęs, Žmogus jaučia 
šiokį tokį svorį. O ten penėjo mane toj Cypėj taip, 
kad jie kur prasmegtų. 

— Tai jau, vargšeli tu mano, bado ten prisiken- 
tėjai... 

— Žinoma, prieš pat pabaigą jau nieko nebegalėjau 
valgyti. 

— Pasakojo vyrai, kaip ten mitina, sako, šuo tik 
iš bado ėstų tokį valgį, ar teisybė? 

— Žinia, teisybė, bet blogiausia, kad reikėjo sėdėti 
uždarytam. Kol buvo šalta, tai dar šiaip taip, bet sau- 
lei pašildžius ir dvelktelėjus žeme, pasidarė man taip, 
kad jau mMmaniausįi pasiusiąs. Laisvė labiau man pakvi- 
po negu šita dešra. Jau ir grotus laužti bandžiau, bet 
sutrukdė. 

— Ar teisybė, kad ten muša? — paklausė ji bai- 
mingai. 

— Muša! Nes ten yra ir tokių žmogžudžių, kurie 
jau vien dėl grynos teisybės turėtų kasdien gauti lazdų. 
Manęs nedrįso niekas paliesti. Tegu tik būt pabandęs 
kuris, būčiau davęs rupūžei tabokos, vaje! 

— Žinia, kas tave galėtų įveikti, galinčiau, kas? — 
teigė ji džiaugsmingai, įsižiūrėjusi į jį, budriai sekda- 
ma kiekvieną mažiausią jo judesį. 

Tačiau jie greitai apsisuko, pavalgė ir tuoj išėjo 
į daržinę primigti; Hanka sunešė jiems į galą duknų ir 
priegalvių. 

— Bijokit Dievo, juk spirgais ištirpsim! — nusijuo- 
kė Rokas. 

Ji nieko neatsakė, bet uždariusi daržinės duris, pa- 
sijuto visiškai nusilpusi ir pabėgo į daržą petražolių 
ravėti. Valandėlę dairėsi aplinkui ir pagaliau prapliupo 
verkti. Verkė iš džiaugsmo, verkė todėl, kad saulė šil- 

dė jai nugarą, kad žali medžiai siūbavo viršum gal- 
vos, kad paukščiai giedojo, kad viskas kvepėjo ir Žy- 
dėjo ir kad jai buvo taip gera, taip tylu ir ramu sieloje, 
lyg po šventos išpažinties, o gal ir dar geriau. 

— Kad ir padarei visa tai, Jėzau brangiausias! — 
sudejavo ji, pakėlusi apsiašarojusias akis į dangų, su 
gryniausia, neapsakoma padėka už tiek gero, kurį da- 
bar patyrė. 

— Ir kad viskas jau persimainė! — dūsavo ji nu- 
stebusi, laiminga, kone jausdamasi dangun įžengusi, ir 
visą tą laiką, kol anie miegojo, vaikštinėjo kaip apdu- 
jusi iš laimės. Sergėjo juodu kaip pereklė viščiukus. 
Vaikus išnešė toli į sodą, kad kartais nesuriktų. Išvarė 
iš kiemo visus gyvulius, nepaisydama net, kad kiaulės 
knisa ankstyvąsias bulves, o vištos kapsto dygstančius 
agurkus. Visą pasaulį užmiršo, vis žvilgčiodama į mie- 
gančiuosius. 

O diena taip nemaloniai pamažėli slinko, kad ji jau 
nebegalėjo savęs suramdyti. Mat praėjo pusryčių lai- 
kas, praėjo perpietė, o anie du vis tebemiegojo. 

Ji išvarė visus prie darbo, nesirūpindama, kas ten 
be jos darosi, tik vis sergėdama ir be paliovos trepsen- 
dama nuo daržinės ligi trobos. 

Šimtą sykių traukėsi lauktuves taikytis, žiūrėti ir 
šaukti: 

— Kur rasi kitą tokį gerą ir neužmirštantį, kur? 

O pagaliau išlėkė į kaimą, pas moteris, ir ką tik 
sutikusi, visiems iš tolo šaukė: 

— Ar žinot, taigi manasis pargrįžo. Miega sau da- 
bar daržinėj. 

Ir jos akys juokėsi, juokėsi veidas, ir ji visa taip 
dvelkė džiaugsmu ir linksmybe, net moterys stebėjosi. 

— Apkerėjo ją tas pakartuvė, ar ką? Visai pakvai- 
šo boba. 

— Beregint ims pūstis ir nosį riesti, pamatysit! 

— Tegu tik Antanas pradės po senovei, tuoj jai 
puikybė išdulkės,— kalbėjo. 

Ji, žinoma, negirdėjo tų šnektų, bet parlėkusi į tro- 
bą, ėmė ruošti skalsius pietus, tačiau išgirdusi žąsis, 
gagenančias tvenkinyje, šoko jų tildyti akmenimis, 
dėl to net kone susibarė su malūninkiene. 

Hanka buvo tik ką išsiuntusi pavakarius darbinin- 
kams į laukus, kai vyrai parėjo iš daržinės. Ji patiekė 
jiems pietus priešais trobą, paūksmėj, vėsumoj, padavė 
net ir degtinės, ir alaus, o pasigardžiuoti padėjo pus- 
Tėtį gražiai prisirpusių vyšnių, parneštų iš klebono šei- 
mininkės. 

— Skalsūs pietūs, kaip per vestuves, — juokavo 
Rokas. 

— Šeimininkas pargrįžo, tai ar Mažiau džiaugsmo 
kaip per vestuves? — atsakė ji, sukiodamasi apie juodu 
ir pati maža ko tevalgydama. 

Papietavęs Rokas tuoj išėjo į kaimą, pažadėjęs grįž- 
ti vakare, o ji nedrąsiai paklausė vyrą: 

— Gal nori apžiūrėti ūkį? 

— Gerai! Šventės iau pasibaigė, reiks stvertis dar- 
bo! Dieve brangus, nė tikėtis nesitikėjau, kad taip greit 
teks man tėviškė! 

Jis atsiduso ir nuėjo paskui ją; ji visų pirma nu- 
sivedė jį arklidėn, kur prunkštė trys arkliai, o užtva- 
roje sukinėjosi kumeliukas; paskui į tuščią kūtę, o 
paskui dar į daržinę prie šiemetinio šieno; jis žvilgčio- 
jo net ir į tvartus ir pašiūres, kur buvo įvairūs padargai 
ir įrankiai. 

— Bričką reiks nuvežti į klojimą, visai perdžius. 

— Bene vieną sykį buvau liepusi Petrekui? O ką 
padarysi, kad jis manęs neklauso. 


496 


Ji ėmė šaukti paršiukus ir paukščius, girdamasi di- 
deliu prieaugliu, o kai jis ir tai apžiūrėjo, plačiai jam 
papasakojo apie lauko darbus, kur kas pasėta ir kiek 
kurių javų skyrium, atidžiai ir laukiamai žvelgdama 
jam į akis, bet jis viską dėjosi galvon iš eilės, klau- 
sinėjo apie šį ir apie tą, ir galų gale tarė: 

— Net sunku įtikėti, kad tu pati viena viską įsten- 
gei! 

— Dėl tavęs ir daugiau įstengčiau,— sušnibždėjo 
ji karštai, baisiai patenkinta pagyrimu. 

— Šauni tu moteris, Hanuse, šauni! Net nesitikė- 
jau, kad tu tokia. 

— Reikalas buvo, tai žinia, kad žmogus rankų ne- 
gaili. 

Jis apžiūrėjo net ir sodą, pilną jau perpus raudonų 
vyšnių, ir lysves, kur augo svogūnai, petražolės ir sėk- 
liniai kopūstai. 

Buvo jau begrįžtąs atgal, tik praeidamas pro tėvo 
galą, jis pažvelgė pro atdarą langą į vidų. 

— O kurgi Jagna? — ėmė lakstyti nustebusiomis 
akimis po tuščią trobą. 

— O kurgi bus! Pas motiną! Išvijau ją! — tarė ji 
kietai, pakeldama į jį akis. 

Jis suraukė antakius, valandėlę pamąstė ir, užsirū- 
kęs papirosą, sviedė ramiai, tarsi tarp kitko. 

— Dominikienė piktas šuo, nepraleis mums to be 
bylos. 

— Sako, jau vakar nulėkė su skundu į teismą. 

— Nuo skundo ligi sprendimo kelias ilgas. Bet rei- 
kės turėti galvoj, kad ji neištaisytų mums kokios šu- 
nybės. 

Ji pasakojo, iš ko visa tai kilo ir kaip įvyko, aišku, 
daug ką praleisdama; jis nepertraukė jos, neklausi- 

nėjo, tik raukė antakius ir žybčiojo akimis; tik tąsyk, 
kai ji jam padavė užrašą, jis kandžiai atsiliepė: 

— Tiek jis tevertas, kad gali su juo bėgti už daI- 
žinės. 

— Kur tau ne, juk čia tas pats, kur jai tėvas davė. 

— Ir tiek tevertas, kiek perlaužtas pagaliukas! Jei- 
gu ji būt atsirašiusi pas notarą, tai būtų kas kita. Juo- 
kais tau jį numetė! 

Jis gūžtelėjo pečiais, paėmė ant rankų Petrelį ir 
nutraukė link perlipos. 

— Pasižiūrėsiu laukų ir grįšiu! — sviedė užpakalin, 
tad ji pasiliko, nors baisiai norėjo eiti drauge su juo, 
o jis, eidamas pro atnaujintą ir pilną šieno stirtą, pa- 
skersavo į ją. 

— Matas ją ištaisė. Vien šiaudų stogui surišo tris 
kapas pėdų,— šaukė ji įkandin, stovėdama ant perli- 
pos. 

— Gerai, gerai — murmtelėjo jis, menkniekiai jo 
nedomino. Jis paėjo bulvėmis ir leidosi ežia. 

Tais metais šioje kaimo pusėje, laukuose, buvo ko- 
ne vieni žiemkenčiai, todėl jis nedaug žmonių tesutiko, 
o su kuo susidurdavo, tą trumpai pasveikindavo ir 
greitai eidavo toliau. Tačiau vis labiau ėmė lėtinti 
žingsnius, nes jį sunkino Petrelis ir kažkaip keistai 
veikė įšilęs, tylus oras. Čia prisėsdavo, čia sustodavo, 
nesiliaudamas žiūrinėti kiekvieną rėžį skyrium. 

— Oho! Svėrės linus kali! — sušuko jis, sustojęs 
ties žydru nuo žiedų, tačiau tankiai geltonų lopų su- 
skardytu rėžiu. — Nusipirko užterštos sėklos ir neper- 
vėtė! 

Paskui sustojo prie miežių, kurie buvo menki ir 
jau nuo kaitrų susirietę, vos bematomi iš po usnių, 
bobų ir arkliarūgščių. 


498 


— Į šlapią sėjo! Sukniso dirvą kaip paršas! A kad 
tave, rupūže, susuktų už tokį žemės dirbimą! O kaip 
jis išakėjo! Vien varpis ir velėnos! 

Nusispjovė supykęs ir įėjo į didžiulį rugių lauką, 
kuris tarsi vandenys, išsilieję saulėje, linko jam po 
kojų, šharėdamas ir plakdamas sunkiomis varpomis. 
Didžiai nudžiugo, nes rugiai buvo puikiai išaugę, šiau- 
das storas, o varpos lyg bizūnai. 

— Kaip giria plaukia! Dar tėvo sėjimo! Nė dvaro 
ne geresni! — jis sutrynė varpą, grūdai buvo brandūs 
ir pilni, bet dar pominkščiai — po dviejų savaičių pats 
metas bus kirsti! Kad tik kruša neišmuštų! 

Tačiau ilgiausiai ir labiausiai jis džiaugėsi ir akis 
sotino kviečiais, nes kad ir nelygiai, gumulais bei kups- 
tais buvo suaugę, bet iš juosvų, žvilgančių laiškų jau 
plaukė tankios, didelės varpos. 

— Bus brandūs. Reikės vietomis prikirsti, per veš- 
lūs. Ant kalnelio, o nė kiek jų neprisvilino! Grynas 
auksas plaukia! 

Ėjo vis tolyn, pamažėli kopdamas į nuožulnią prieš- 
kalnėlę, kur stovėjo juoda girios siena. Kaimas pasili- 
ko užpakalyje, tarytum pačiame dugne, skendėjo so- 
duose, o tarpuose, tarp trobų, žvilgėjo tvenkinys ar 
saulėje sužybčiodavo langas. 

Kažkur palei kapines pjovė dobilus, ir dalgiai ta- 
rytum mėlyni žaibai švytravo pažemiu, kitur raudona- 
vo Moterų drabužiai ar būriai baltų žąsų ganėsi siau- 
ruose pūdymuose, už kaimo, žaliuose bulvių laukuose, 
kaip skruzdėlės krutėjo žmonės, o dar aukščiau, neį- 
žiūrimuose toliuose, dūlavo kažkokie kaimai, vienišos 
trobos, susikūprinę pakelėse medžiai, didžiuliai laukai 
ir atrodė lyg paskendę žydrame, kunkuliuojančiame 
vandenyje. 

Aukštybėse ties laukais tvyrojo gili tyla, įkaitęs 
oras net akino mirgėjimu, dvelkdamas tokiu karščiu, 
jog pro balzganus, virpančius tolius tik tarpais pra- 
skrisdavo gandras, sunkiai vėduodamas nualpusiais 
sparnais, arba pralėkdavo suplukusios, išsižiojusios 
varnos. 

Kažkur nematomi čvireno vieversiai, dangus kabo- 
jo aukštas, įkaitęs ir skaistus, ir tik vienur kitur tuose 
žydruose laukuose tūnojo koks baltas debesėlis, lyg 
paklydusį avis. 

O laukais klydinėjo sausas, karštas vėjas, svirdu- 
liuodamas kaip girtas, tarpais švilpavo, net paukščiai 
baidėsi, arba kur pritykojęs, staiga puldinėjo javus, 
gumulavo juos, suko, taršė ligi šaknų ir vėl nyko iš 
kur atskriejęs, o įsisiūbavę rėžiai dar ilgai tyliai šnibž- 
dėjo, tarsi skųsdamiesi tuo išdykėliu. 

Antanas sustojo pamiškėj, pūdyme, ir vėl gavo pa- 
pykti. 

— Dar nesuartas! Arkliai stovi dyki, mėšlas dega 
krūvoj, o jis nė nesirūpina! A, kad tave kur! — nusi- 
keikė, sukdamas pamiške link kryžiaus, kur prie tuopų 
kelio. 

Jautėsi pavargęs, galvoje jam ūžė, ir dulkės lindo 
į gerklę, tad atsisėdo palei kryžių berželių pauksmėj, 
paguldė ant švarko užmigusį Petrelį ir, šluostydamasis 
sodrų prakaitą, įsižiūrėjo į laukus ir susimąstė. 

Saulė jau buvo nuslinkusi ant girių, ir iš po medžių 
išlindo pirmieji baimingi šešėliai, šliuoždami link ja- 
siomMis viršūnėmis, o tankūs pamiškės lazdynai ir epu- 
šės drebėjo lyg drugio pagauti. Įnirtingai kalė geniai, 
kažkur toli čirškėjo šarkos. Tarpais pro apsisamanoju- 
sius ąžuolus šmėkštelėdavo žalvarnis, lyg kas mesdavo 
susuktos vaivorykštės kamuolį. 

Iš aptemusių, tylių, tik kur ne kur saulės pradrėks- 
tų girios gelmių dvelkė vėsuma. 

Atsidavė grybais, gyvasakiais ir įšilusiais lieknais. 

Staiga viršum miško šaute iššovė vanagas, it kry- 
žiukas nusklendė virš laukų, valandėlę kybojo vietoje 
ir lyg žaibas krito į javus... 

Antanas pašoko ginti, tačiau buvo jau per vėlu, 
pasipylė debesėlis plunksnų, plėšikas pabėgo, dejuo- 
damos suklykė kurapkos, ir it akis išdegęs nukūrė kaž- 
koks siaubo apimtas kiškelis, vien uodega nušvytavo. 

— Mat kaip įžiūrėjo! Plėšikas, bestija! — sušnibždė- 
jo sėsdamasis vėl. — O ką darys, juk ir vanagas turi 
misti, net ir menkiausias kirminas. Taip jau sutvarkytas 
pasaulis! — galvojo jis, apklodamas Petreliui veiduką, 
nes aplink jį nirtulingai zirzė bitės ir nesiliaudama 
bambėjo kažkokia gauruota kamanė. 

Jis prisiminė, kaip neseniai veržėsi į laisvę, kaip tų 
laukų troško, jog nuostabu, kad siela nesudžiūvo ilgė- 
damasį! 

— Iškankino mane, bjaurybės! — nusikeikė, nesi- 
judindamas iš vietos, nes čia pat prieš jį baimingas 
galveles iš rugių kyščiojo putpelės, saviškai šaukda- 
mos vienos kitas, tačiau tuo akimirksniu pasislėpė, nes 
visas Žvirblių giminės pulkas krito į beržus, nusirito į 
smėlį, užsimirštinai čirškėdami, spurdėdami, pešdamiesi 
ir bardamiesi, kol pagaliau nutilo, prigulę vietoje, mat 
vanagas vėl ėmė skrieti ratus ir dabar žemai, net še- 
šėlis skrido užuoganomis. 

„Sutvarkė jis jus, rėksniai! Lygiai taip būna ir su 
žmonėmis! Kitą labiau įveiksi grasymu negu prašy- 
mu", — svarstė jis. 

Šalimais, ant kelio, pasirodė kielės, kratė uodegas, 
striuoksėdamos taip arti, jog jam pajudinus ranką, jos 
nuskrido už griovio. r. š 

— Kvailos! Maža betrūko, būčiau vieną pagavęs 
Petreliui! 

Iš miško išlindo varnos, vaikštinėjo provėžomis, les- 
damos, kas tik pasitaikė, tačiau pajutusios Žmogų, ėmė 
atsargiai, perkreipusios galvas žvilgčioti į jį ir sukti 
aplinkui, strapaliodamos vis artyn ir atkišusios bjau- 
rius plėšikių snapus. 

— Nesipenėsit manimi! — sviedė grumstelį, jos pa- 
bėgo tyliai kaip vagys. 

O paskui, kadangi jis sėdėjo tarytum nutirpęs, įsi- 
žiūrėjęs į pasaulį ir visa siela įsiklausęs į jo atgarsius, 
ant jo akiplėšiškai ėmė lipti įvairiausi gyviai; skruz- 
dėlės kopė jam ant pečių, peteliškės tūpė į plaukus, 
barbutės kažko ieškojo veide, o žali, riebūs vikšrai 
skubriai lipo batais, kažką viršum galvos čvirinėjo jam 
girios paukšteliai ir voverė, atlėkusi iš miško, užsiplė- 
šė rudą uodegą ir akimirksnį svarstė, ar nešoktelti ant 
jo, tačiau jis nieko to nežinojo, nes skendėjo švelnu- 
me, kuris dvelkė iš tų neaprėpiamų laukų, kuris soti- 
no jo sielą svaigiu ir neapsakomu saldumu. 

Jam atrodė, kad jis ritinėjasi drauge su vėju ja- 
vais; atrodė, kad žvilga minkštutėle, drėgna žolių ve- 
ja; kad čiurlena upeliu per įkaitusį smėlį, pro šienapjū- 
te kvepiančias lankas; čia vėl vaidenosi, kad skrenda 
su paukščiais kažkur aukštybėmis, aukštai viršum že- 
mės, ir su nesuvokiama galia šaukia saulei; čia vėl 
jautėsi tarsi laukų ošimas, girių siūbavimas, jėga ir 
smarkumas visko, kas auga, ir visa galia tos šventos 
žemės, kuri gimdo dainuodama ir džiaugdamasi. Jis 
jautė ir save, bet drauge jautėsi esąs viskas, nes ir tai, 
ką Matai ir jauti, ką palieti ir ką supranti, o drauge 
ir tai, ko net nesuvoki ir ką tik mirties valandą kai 
kurios žmonių sielos įstengia perprasti, o Žmogaus šir- 
dyje tik kunkuliuoja, kyla ir neža kažkokion nežino- 

šo 

mon šalin ir saldžias ašaras išspaudžia ir nenuramina- 
mu ilgesiu tarytum akmeniu užverčia. 

Ėjo šitai per jį lyg debesys, ir kol spėjo vieną su- 
vokti, jau ėjo antras, jau naujas ir dar nesupranta- 
mesnis. 

Jis būdravo, bet miegas bėrė jam į akis aguonas 
ir vadžiojo kažkur viršum pakalnių, per susižavėjimo 
šalis, ir pagaliau jis pasijuto lyg per pakylėjimą, kai 
siela kažkur kyla ir plaukia keliaklupsčia į angeliškus 
sodus, į dangų ir palaimingas dausas. 

Tvirtas juk buvo ir graudintis negreitas, tačiau tais 
keistais akimirksniais, rodos, būtų galėjęs pulti žemėn, 
įsislurbti į ją karštomis lūpomis ir apglėbti visą tą my- 
limą pasaulį. 

„Ne kas kita, tik oras taip mane veikia!“ — gynėsi 
jis, trindamasis akis kumščiu ir raukdamas antakius, 
bet ar galėjo įveikti save, ar galėjo nusmaugti savyje 
smagumą, kuris jį visą Vvarstė? 

Mat ir vėl jis pasijuto ant žemės, tėvų protėvių dir- 
voje, savųjų tarpe, tad ir nenuostabu, kad jo siela 
džiaugėsi ir kiekvienas širdies dūžis tarsi šaukė visam 
pasauliui stipriai ir džiaugsmingai: 

„Taigi vėl esu čia! Esu įr pasiliksiu!" 

Jis įsiręžė viduje, pasirengęs pakilti į tą naują gy- 
venimą, kurį jau perėjo tėvas, kurį jau perėjo senoliai 
ir prosenoliai, ir taip pat kaip anie, jis lenkė sprandą 
sunkiai naštai pakelti ir nešti ją be baimės, be nuoilsio, 
kol iš eilės jį pavaduos Petrelis... 

„Taip jau turi būti! Jaunas po seno, sūnus po tėvo, 
ir iš eilės, be paliovos, kol tavo valia, Jėzau gailestin- 
gasis“,— mąstė jis rimtai. 

Parėmė veidą rankomis ir žemai panarino apsunku- 
sią galvą, ne< ištisa splistimį jį aplankė įvairiausios 
mintys ir atsi. „Ž. ažkoks kietas, priekaištingas 

balsas, tarytum sąžinės balsas, ėmė jam dėstyti savo 
karčią, skaudžią teisybę, jis net palinko prieš jį ir nu- 
sižemino, išsipažindamas visus savo nusikaltimus ir 
nuodėmes... 

Sunki jam buvo toji išpažintis ir labai nelengva 
atgaila, tačiau jis įveikė atkaklumą, nusmaugė sieloje 
savimylą ir puikybę, žvelgdamas į visą savo gyveni- 
mą nenumaldomomis atsipeikėjimo akimis; kiekvieną 
savo poelgį dabar jis matė kiaurai ligi dugno, imda- 
mas jį protu ir griežtai teisdamas. 

„Kvailas buvau, ir tiek! Pasaulyje viskas turi eiti 
savo keliu! Žinoma, išmintingai sakė tėvas: jei visi 
važiuoja vienon pusėn, vargas tam, kas nusiris nuo 
vežimo, po ratais paklius! Pėsčias važiuotųjų nepavysi! 
Kad ir turi gi kiekvienas žmogus viską savo protu 
patirti! Ne vienam brangiai tai atsieina!“ — liūdnai mąs- 
tė jis, ir gaižus šypsnys apsiautė jo lūpas. 

Girioje ėmė klebenti klebekliai, ir sklido traukian- 
čių bandų balsai. 

Jis pakėlė Petrelį ir nužingsniavo tuopų kelio pa- 
šaliu, praleisdamas grįžtančias iš miško ganyklų ban- 
das. 

Dulkės kilo iš po kanopų ir rūko viršum tuopų lyg 
debesis, saulėlydžio nurausvintuose dulkių rūkuose siū- 
bavo raguotos, sunkios galvos, ir dažnai susigumuluo- 
davo avys, aplakstomos šunelių, nes jos nuolat šoka- 
vo į pakelės javus, žviegčiojo botagais pliekiamos kiau- 
lės, veršiai pasimetę bliaudamį ieškojo motinų; pora 
piemenų jojo raiti, o kiti ėjo drauge su banda, pliauš- 
kindamį botagais, šnekučiuodamiesi ir šūkaudami; kaž- 
kuris jų traukė dainelę, net aidėjo. 

Antanas buvo beatsiliekąs užpakaly visų, kai jį 
pamatė Vitekas ir pribėgo T * "ankos pabu- 
čiuoti. PT naZk) 

— Gerokai, Matau, paaugai! — maloniai prašneko 
Antanas. 

— Teisybė, ba tos kelnės, kur rudenį gavau, jau 
man vos ligi kelių. 

— Nebijok, šeimininkė duos tau naujas, duos! Ar 
užteks karvėms ganiavos? 

— Kur ten užteks, ligi žemės žolė išsvilusi, jeigu 
šeimininkė kūtėj nepriduotų joms, tai būtų visai užtrū- 
kusios. Duokit man Petrelį truputį pajodinti,— prašė 
jis. 

— A jau, dar nenusėdės ir nusiris! 

— Ar mažai esu jį jodęs ant kumelaitės! Juk lai- 
kysiu, berniukas net cypia, arklį pamatęs. — Jis pa- 
ėmė jį ir pasodino ant kažkurio seno kuino, kuris vil- 
kosi galvą nuleidęs. Petrelis įsikibo rankomis į karčius, 
ėmė daužyti plikomis kulnimis arkliui į šonus ir džiaugs- 
mingai šūkauti. 

— Koks mat vyras, mano bernas brangusis! — su- 
šnibždėjo Antanas, tuoj pasuko į lauką ir ežiomis 
nutraukė į kelią, einantį pakluonėmis. 

Saulė buvo ką tik nusileidusi, ir visas dangus degė 
auksu ir blyškutėliu žalumu, vėjas liovėsi, javai nu- 
korė apsunkusias varpas, o rasomis skrido kaimo kle- 
gesiai ir tolimos dainelės. 

Antanas ėjo pamažėli, tarsi apsunkęs nuo atsimi- 
nimų, nes jam vis užeidavo mintys apie Jagusę, jis 
tolydžio matė prieš save jos žydras akis, ir žvilgančius 
dantis, ir tas raudonas, pritvinusias lūpas, dvelkiančias 
taip iš arti, net jis krūpčiojo ir stabčiojo. Ji stojosi 
prieš jį tarsi gyva, jis braukėsi akis, vydamas ją iš 
minčių, tačiau ji lyg tyčia ėjo greta, šlaunis prie šlau- 
nies, kaip kitados, ir kaip kitados atrodė, kad iš jos 
dvelkia geismingas karštis, net kraujas jam siūbčiojo 
į galvą. skio 


505 


— O gal ir gerai, kad ji išjojo ją iš trobos! Kaip 
rakštis ji įsmigo man, kaip skaudi rakštis. Bet kas buvo, 
tas nebegrįš — atsiduso jis, širdžiai keistai susigniau- 
žus. — Neįmanoma. — Ir išsitiesdamas griežtai sviedė 
pats sau: 

— Baigta šunų veselija! — ir įėjo į sodybą. 

Kieme buvo daug triukšmo ir žmonių, visi triūsė 
su vakaro ruoša. Juzė milžo karves palei kūtę, plyšda- 
ma Cypiama gaida, o Hanka priebutyje minkė kuku- 
laičius. 

Antanas kažką pasakė Petrekui, kuris girdė arklius, 
ir įėjo į pirkią pasižiūrėti tėvo trobos; įkandin įlėkė 
Hanka. 

— Reikės viską sutvarkyti, ir persikraustysim čia 
gyventi. Ar yra kalkių? 

— Dar per jomarką pirkau, tuojau pat rytoj pa- 
šauksiu Stachą ir išbaltins. Žinoma, kad šitame gale 
mums bus patogiau. , 

Jis kažką svarstė, žiūrinėdamas visas kerčias. 

— Buvai laukuose? — paklausė ji nedrąsiai. 

— Buvau, viskas gerai, Hanuse, kad ir pats geriau 
nebūčiau patvarkęs. 

Ji baisiai išraudo, patenkinta pagyrimu. 

— Bet Petrekui tik kiaulės ganyti, o ne žemė dirb- 
til Išsižiojėlis! 

— Manai, nežinau to! Jau net teiravausi naujo 
berno. 

— Paimsiu jį nagan, o jei neklausys, išvysiu pavė- 
juil 

Ji norėjo dar kažką pasakyti, tačiau ėmė rėkti vai- 
kai, tad nulėkė prie jų, o Antanas išėjo į kiemą, ati- 
džiai viską žiūrinėjo, ir taip. sriežtai, jog nors tik vieną 
kitą žodį kartais mesdavo, Bgtidųj net kailis nutirpo, 

ir Vitekas, bijodamas pakliūti jam po akių, slankiojo 
tik iš tolo, pašaliais... 
Juzė milžo karvę, vis garsiau dainuodama: 


Stok, šėmoji, stok! 
Gorčių pieno duok! 


— Tai kad plėši gerklę, lyg kailį tau kas luptų! — 
sušuko jis jai. 

Ji Ūmai nustojo dainuoti, tačiau būdama atkakli ir 
nepalenkiama, dainavo toliau, tik dabar jau tyliau ir 
tarsi baimingiau: 

Paprašyti liepė močia, 
Kad pienučio duotum gorčių, 
Stok, šėmoji, stok! 


— Užverk žiaunas, šeimininkas namie! — sudraudė 
ją Hanka, nešdama gerti paskutinei karvei. — Tuoj 
pradėsit klausyti, — pridūrė. 

Antanas paėmė iš jos auseklį, pastatė karvei po 
snukiu ir jūokdamasis pasakė: 

— Rėk, Juze, rėk, žiurkės veikiau išsikraustys iš 
namų... 

— Ogi darysiu, kas man patinka! — suurzgė ji įžū- 
liai ir priekabingai, bet aniems pasitraukus, beregint 
pritilo ir tik skersavo į brolį ir šnirpštė nosimi. 

Hanka dabar sukosi apie kiaules, taip uoliai kilo- 
dama sunkius auseklius su ėdalu, net jis jos pasigai- 
lėjo ir tarė: 

— Tegu berniokai nuneša, matau, per sunku tau! 
Palauk, pasamdysiu tau mergą, nes Jagustynka tiek te- 
padeda, kiek šuo priverkia. O kurgi ji šiandien? 

— Pas vaikus nulėkė, taikosi su jais! Aišku, kad 
merga praverstų, ale tiek išlaidų. Ir pati viena išsivers- 
čiau, ale kaip sakysi... tavo valia... — nuostabu, kad 
nepabučiavo jam į ranką 4š dėkingumo, tačiau tik pri- 

dūrė džiaugsmingai: — Ir žąselių galima būtų daugiau 
priauginti, ir antrą paršą laikyti pardavimui. 

— Ūkyje gyvenam, tai kaip ūkininkai turim pra- 
dėti, kaip buvo anksčiau, prie tėvų protėvių! — pasakė, 
ilgai galvojęs. 

O pavakarieniavęs išėjo į kiemą, nes ėmė rinktis 
pažįstami ir bičiuliai, sveikindami ir džiaugdamiesi, 
kad jis pargrįžo. 

Atėjo Matas su Gželia, vaito broliu, atėjo Stachas 
Ploška, Klombas su sūnumi, pusbrolis Adomas ir kiti. 

— Laukėm tavęs kaip žuvėdra lietaus! — tarė Gže- 
lia. 

— O ką darysi, laikė mane ir laikė pagavę kaip 
vilkai! Neįmanoma buvo ištrūkti! 

Susėdo trobos pašalėje, šešėlyje, tik vienas Rokas 
sėdėjo palangėje, net ligi sodo plačia juosta besilie- 
jančioje šviesoje. 

Vakaras buvo tylus, įšilęs ir smarkiai žvaigždėtas, 
pro medžius spingsėjo trobų žiburiai, tarpais lyg atsi- 
dūsėdamas murmėjo tvenkinys, ir visur pasieniais vė- 
sinosi Žmonės. 

Antanas klausinėjo apie šį ir apie tą, tik šit Rokas 
jį nutraukė: 

— Ar žinot, viršininkas paskelbė, kad po dviejų 
savaičių Lipcai turį susirinkti ir nutarti statytis mo- 
kyklą! 

— Kas mums rūpi, tegu tėvai sprendžia! — pašoko 
Ploška, tačiau Gželia atkirto: 

— Nesunku viską suversti tėvams, o pačiam dryb- 
soti bambą išvertus! Kad nė vienas jaunųjų niekuo ne- 
nori galvos sau kvaršinti, tai kaime viskas puikiai ir 
vyksta. 

— Kai užrašys man žemės, tąsyk rūpinsiuos. 

Ėmė dėl to smarkiai ginčytis, o Antanas pagaliau 
įterpė: 

— Ką besakysi, Lipcams mokykla reikalinga, tik to- 
kiai, kokios nori viršininkas, nereikia nė skatiko nu- 
tarti. 

Jį parėmė Rokas, gąsdindamas ir kiršindamas prie- 
šintis: 

— Nutarsite po auksiną, o jie paskui lieps jums 
duoti po rublį... O kaip buvo su nutarimu teismo na- 
mams, ką? Gerokai pasipenėjo jūsų pinigais. Net pil- 
vai jiems išpampo! 

— Čia jau aš dėtas, kad bendruomenė nenutartų— 
šnibždėjo Gželia, prisėsdamas prie Roko, kuris nusivedė 
jį nuošaliau ir, įteikęs jam kažkokius raštus ir kny- 
geles, kažko tyliai ir rimtai mokė. 

O anie šnekučiavosi dar šį ir tą, tačiau kažkaip 
vangiai ir be didelio noro, net ir Matas šiandien buvo 
liūdnas, maža teatsiliepdavo ir tik akylai žvilgsniu se- 
kiojo Antaną. 

Jau buvo beišsiskirstą, nes rytoj su aušra reikėjo 
keltis prie darbo, kai atlėkė kalvis, skųsdamasis, kad 
tik ką pargrįžęs iš dvaro, ir ėmė plūsti kaimą ir visųs. 

— Kas ir vėl jums įkando? — paklausė Hanka, kyš- 
telėjusi galvą pro langą. 

— O kas? Gėda pasakyti, bet mūsų vyrai mulkiai, 
ir tiek! Ponas su jais kaip su žmonėmis, kaip su gas- 
padoriais, o jie lyg kokie piemenys žąsiganiai! Jau 
buvo susitarę su ponu, jau buvo sutikę, o kai reikėjo 
pasirašyti, tai vienas krapštosi pakaušį ir murma: bene 
žinau! — kitas sako: dar su boba pasitarsiu,— o trečias 
ima unkšti, kad jam dar pridėtų tą gretimą pievelę. Ir 
padaryk ką su tokiais. Ponas taip supyko, kad jau 

nebenori nė klausyti apie taiką ir net įsakė neleisti 
Lipcų bandos į girios ganyklas, o jei kas įgins, tą 
bausti. 

Susirūpino visi dėl tos netikėtos naujienos ir išsi- 
gando, plūsdami kaltininkus ir vis nirtingiau tarpusavy 
bardamiesi, o pagaliau Matas liūdnai prašneko: 

— Viskas iš to eina, kad žmonės pakvaišę ir kvaili 
kaip avinai, ir nėra kas juos pamoko! 

— Ar maža Mykolas aiškino visiems ir kiekvienam 
skyrium? 

— Ką ten Mykolas! Savo pelno vaikosi ir su dvaru 
išvien eina, tai aišku, kad žmonės juo netiki. Klauso, 
bet jo patarimais neseks... 

Kalvis šoko ir karštai pareiškė, kad jam vien kaimo 
gerovė terūpinti, kad jis dar ir savo prikišąs, tegu tik 
tą taiką padarytų. 

— Kad ir bažnyčioje prisiektum, vis vien tavim 
nepatikės,— murmtelėjo Matas. 

— Na, tegu kas kitas pabando, pamatysim, ar su- 
gebės! — šaukė jis. : | 

— Žinoma, kad kitas turi to imtis. 

— Bet kas? Gal klebonas ar malūninkas? — atsilie- 
pė pašaipūs balsai! | 

— Kas? Ogi Antanas Boryna! O jei ir jis neįkvėps 
kaimui proto, tada jau reikės nusigręžti ir nuo paties 
to dalyko... 

— O ką aš? Kas manęs klausys, ką? — mikčiojo 
jis sumišęs. 

— Turi proto, pats pirmutinis dabar esi kaime, tai 
visi tavęs klausys. 

— Teisybė! Žinoma! Tik tu vienas! Mes klausysim 
tavęs! — kalbėjo visi skubriai, tačiau kalviui tai buvo 
kažkodėl neparanku, ir jis neramiai sukrutėjo, ėmė 
pešiotis ūsus ir kandžiai nusijuokė, Antanui pasakius: 

— Juk ne šventieji puodus lipdo, galiu ir aš paban- 
dyti, pasitarsim dėl to kurią dieną. 

Ėmė skirstytis, bet dar kiekvienas vedėsi jį į šalį 
įkalbinėti, žadėdamas klausyti, o Klombas jam pasakė: 

— Žmonėms visuomet turi kas vyrauti, kas proto 
ir galios turi ir kas sąžiningai žiūri į reikalus. 

— Ir kuris, reikalui ištikus, sugebės ir vėzdu gro- 
bus pačiupinėti! — nusijuokė Matas. 

Išsiskirstė, palangėj pasiliko tik Antanas su kalviu, 
nes Rokas klūpojo priebutyje, paskendęs maldoje. 

Juodu ilgai galvojo gilioje tyloje, vien tik Hanką 
besitriūsiant po trobą buvo girdėti; ji purtė patalus, 
apvilko juos švariais užvalkalais, ilgai prausėsi, tary- 
tum prieš didelę šventę, o paskui, šukuodamasi prie 
lango, vis nekantriau žvilgčiojo į juodu, budriai klau- 
sydamasi, nes kalvis ėmė jam patarinėti, kad tą daly- 
ką mestų, nes sų žmonėmis nesusidorosiąs, 0 ponas 
jam esąs priešingas. 

— Neteisybė! Jis laidavo už jį teisme! — metė ji 
pro langą. 

— Jeį geriau žinot, tai kalbėkim apie kitką... — jis 
buvo piktas kaip šuo. 

Antanas atsikėlė, mieguistai rąžydamasis. 

— Dar tau pasakysiu: paleido tave tik ligi teismo, 
teisybė? Prasidėsi su svetimais reikalais, 0 ar žinai, 
kaip tave nuteis? 


Antanas atsisėdo atgal ir taip susimąstė, jog kal- 
vis nesulaukęs atsakymo išėjo namo. 

Hanka sukiojosi palei langą, dažnai žvilgčiodama į 
jį, bet jis to negirdėjo, tad ji pagaliau sušneko baimin- 
gai ir maldaujamai: 

— Eikš, Jantosi, metas miegoti... Privargai šiandien. 

— Einu, Hanuse, einu... — kėlėsi jis sunkiai. 

Ji ėmė greitai rengtis, virpančiomis lūpomis šnibždė- 
dama poterius. | 

„O jei mane nuteis į Sibirą, kaip tada?“ — galvojo 
jis susirūpinęs, eidamas į trobą. į 

— Petrek, atnešk gi malkų! — šūktelėjo iš kiemo 
Hanka, atsilapojusi ir miltuota, nes minkė duoną. 

Krosnyje jau ūžė smarki ugnis, ji tarpais ją maišė 
ir lėkė taisyti kepalų, nešė juos į priebutį, dėjo ant 
lentos, saulėkaitoj, kad greičiau kiltų. Sukosi ugnin- 
gai, nes tešla jau kone liejosi per didžiulio, duknomis 
užkloto duonkubilio kraštus. 

— Juzka, primesk malkų į pečių, galas dar truputį 
juodas! 

Tačiau Juzkos nebuvo, o Petrekas taip pat nesku- 
bėjo klausyti, jis mėžė kieme mėšlą, plakdamas ku- 
piną vežimą, kad neišsibarstytų vežant, ir ramiai šne- 
kučiavosi su akluoju ubagu, kuris palei daržinę suko 
grįžtes. | 

Popiečio saulė taip dar kepino, kad sienos leido 
gyvasakius, žemė šutino, oras svilino lyg gyva ugni- 
mi, net pasijudinti buvo sunku. Tik musės zirzdamos 
sukosį apie vežimą, ir nuostabu, kad arkliai nesutrau- 
kiojo pavalkčių ir neišsilaužė kojų, plėšydamiesi ir gin- 
damiesi nuo kandžiojimo. 

Viršum kiemo kabojo mieguista, slegianti kaitra, 
persmelkta aitraus mėšlo kvapo, net paukščiai sode 
tylėjo, vištos tupėjo patvoryje kaip negyvos, 0 par- 
šiukai kriuksėdamį ritinėjosi purve palei šulinį, tik 
ūmai senis ėmė čiaudėti, nes iš kūtės dar labiau dvelk- 
telėjo. 

— Į sveikatą jums, senuk! 

— Ne iš smilkytuvo dvelkia, ne, o kad ir pratęs 
esu, bet užsuko nosyje aršiau kaip taboka. 

— Kas prie ko pripratęs, tas tam ir skanu! 

— Kvailas tu, galgi aš vien mėšlą uostinėju po 
svietą!.. 

— Pasakiau, ba atėjo į galvą. Taip man pasakė 
perdėtinis kariumenėj, kai mane mokydamas, pirmą 
kartą šėrė į snukį... 

— Ir pripratai prie to, ką? Ki! Ki! Kil.. 

— Taigi kur tau, kai netrukus nusibodo man toks 
jo Mokslas, tai nutykojau bjaurybę kažkokiam kampe 
ir taip ištaisiau jam snukį, net sutino kaip pūslė. Dau- 
giau Manęs nebemušė... 

— Ar ilgai slūžijai? 

— Ogi penkerius metus! Neturėjau kuo išsipirkti, 
tai ir gavau ružę nešioti. Tik iš sykio, kol buvau kvai- 
las, visi Mane stumdė, kas tik norėjo, ir vargo privaI- 
gau, bet draugai mane pamokė, ir jei ko trūkdavo, tai 
nukniaukdavom arba kokia mergė duodavo, nes ža- 
dėdavau ženytis! O kaip jie pravardžiavo mane „kar- 
toška“, kaip juokėsi iš mano kalbos ir mūsų poterių... 

— Mat pagonys pasmirdę, juokėsi iš poterių? 

— Tai aš jiem kiekvienam skyrium pačiupinėjau 
šonus, ir liovėsi! 

— Žiū, koks tu galinčius! 

— Galinčius ne galinčius, bet su trimis apsidirb- 
siu! — gyrėsi jis šypsodamas. 

— Ar buvai kare, ką? 

— O kaipgi, juk su turkais kariavau. Pripakarijom 
juos kaip reikiant! 

— Petrek, o kur malkos? — sušuko vėl Hanka. 

— Ogi ten, kur ir pirma buvo! — murmtelėjo jis 
po nosimi. 

— Juk gaspadinė tave šaukia,— sudraudė jį senis 
klausydamasis. 

— Tegu sau šaukia, taigi, gal dar ir indus mazgosiu! 

— Apkurtai, ar ką? — suriko ji, išbėgusi į kiemą. 

— Pečiaus nekūrensiu, ne tam samdytas,— sušuko 
jis atgal. 

Ji paleido gerklę. 

Tačiau bernas įžūliai atsikandžiojo, nė nemanyda- 
mas jos klausyti, o kai ji kažkokiu žodžiu labiau jį 
pasvilino, įsmeigė šakes į mėšlą ir piktai suriko: 

— Aš jums ne Jagusė, manęs neišvysit riksmu. 

— Pamatysi, ką tau padarysiu! Atsiminsi! — grasė 
ji, ligi sielos gelmių užgauta, ir jau supykusi taip su-- 
kiojosi apie duoną, jog debesis miltų pripildė trobą ir 
ėmė veržtis pro langą. Ji tik murmėjo ant akiplėšos, 
nešdama kepalus į priebutį, čia kišdama malkų į kros- 
nį, čia bėgdama pasižiūrėti vaikų. Jau buvo pavargusi 
nuo darbo ir kaitros, nes troboj karštis net smaugė, 
o priemenėj, kur krosnyje ūžė ugnis, taip pat nebuvo 
kuo atsikvėpti, be to, ir musės, kurių kirbėjo sienos, 
nesiliaudamos zirzė ir taip skaudžiai kandžiojo, kad 
ji kone verkdama gynėsi nuo jų šakele ir tokia jau 
buvo suplukusi ir suirzusi, jog dirbo vis vangiau ir 
nekantriau. 

Kaip tik ėmė paskutines tešlos saujas, kai Petre- 
kas išvažiavo iš kiemo. 

— Palauk, duosiu pavakarių! 

— Trrr! Suvalgysiu noriai, jau man urzgia viduriai 
po pietų. 

— Maža tau dar buvo? 

— Ė... valgis lengvas, tai sėjasi per vidurius kaip 
per rėtį. 


514 


— Lengvas] Matai! O ką, gal nori, kad mėsos duo- 
čiau! Pati užkampiais taip pat neryju dešrų. Kiti prieš- 
pjūtėj ir to neturi. Pasižiūrėk, kaip gyvena trobelnin- 
kai, 

Ji padėjo priebutyje dubenį rūgusio pieno ir kepalą 
duonos. 

Jis godžiai sėdosi valgyti ir pamažėli kimšosi, tar- 
pais Mėtydamas gabaliukus duonos gandrui, kuris at- 
kinknojo iš sodo ir tykojo prie jo kaip šuo. 

— Liesas, vienos išrūgos,— murmėjo, šiek tiek už- 
valgęs. 

O kai jis ligi soties prisikimšo ir stvėrėsi už vadžių, 
ji kandžiai pridūrė: 

— Parsisamdyk Jagusei, ji riebiau duos. 

— Žinia, ba kol ji čia buvo gaspadinė, niekas badu 
nestipo,— supliekė arkliams. botagu ir parėmė vežimą 
petimi. 

Pataikė jai į silpną vietą, tačiau kol ji sumetė ką 
atsakyti, jis išvažiavo. 

Pastogėj sukrykštė kregždės, ir burkuodamas nusi- 
leido ant priebučio pulkas karvelių, o kol ji nuvijo 
juos, iš sodo ją pasiekė kažkoks žviegimas; ji išsigando, 
kad čia kiaulės gal knisa svogūnus, bet laimė, kaimy- 
no kiaulė rausėsi patvory. 

— Tik įkišk knyslę ir suknisk, kad ištaisysiu tavel 

Tačiau vos tik ji spėjo nusigręžti prie darbo, į 
priebutį šoko gandras, truputį patykojo ir, nusižiūrė- 
jęs čia viena, čia kita akimi, ėmė knapsėti kepalus, 
dideliais kąsniais rydamas tešlą. 

Puolė jį rėkdama. 

Jis pabėgo, ištiesęs snapą, smarkiai darbuodamasis 
rykle, o kai ji buvo jį bepasivejanti ir rengėsi pavai- 
šinti pliauska, jis pakilo, nuskrido ant tvarto ir ilgai 
ten stovėjo, klegėdamas ir valydamasis snapą į čiukurą. 

.— Palauk, vagišiau, dar pačiupinėsiu tau šonus, — 
grasė ji, iš naujo dailindama aplestus kepalus. 

Tuo tarpu atlėkė Juzka, tad viską išgiežė ant jos. 

— Kur bėgioji? Vis lakstai kaip katė su pūsle! Pa- 
sakysiu Antanui, kokia tu darbininkė! Išžerk krosnį, 
žvaliau. 

— Tik pas Ploškų Kasę buvau. Visi laukuose, o 
vargšelei- nėra kas vandens atsigerti paduoda. 

— O kas jai, serga? 

— Turbūt raupai, nes paraudonavusi ir iškaitusi 
kaip ugnis. 

— Tik parnešk ligą, atiduosiu tave į lazaretą. 

— Taigi, ar nesu ligonių žiūrėjusi! Ar nepamenat, 
kaip prie jūsų stypsojau, kai gulėjot gimdydama. — 
Ir jau tarškėjo, vydama muses nuo tešlos ir ruošda- 
masi traukti žarijas iš krosnies. 

— Reikės darbininkams pavakarių nunešti — nu- 
traukė Hanka. 

— Tuoj lėksiu. Ar Antanui kiaušinių iškepti? 

— Iškepk, tik lašinių nešvaistyk. 

— Ar gailit? 

— Negailiu. Bet jei per riebu, tai ir Antanui gali 
būti nesveika. 

Mergina norėjo lėkti, tad tuo akimoju apsisuko su 
darbu ir, kol Hanka suskubo užlipdyti krosnį, ji pasi- 
ėmė du lauknešėliu su pienu, įsidėjo į prijuostę duo- 
nos ir išlėkė. 

— Pasižiūrėk, ar drobės išdžiūvo, o grįždama pa- 
laistyk, kol saulė nusileis, spės išdžiūti — sušuko Han- 
ka pro langą, tačiau Juzė jau buvo už perlipos, tik 
skrido paskui ią dainelė ir tarpais iš rugių kyšteldavo 
jos linaplaukė galvutė. 

Pūdyme pamiškėje samdininkės kratė mėšlą, kurį 
vežė Petrekas, o Antanas aparinėjo. ' 

Kadangi molinga dirva, nors neseniai suakėta, bu- 
vo sukepusi ir kieta, tad grumstai skilo lyg uolos, o 
arkliai traukė plūgą taip sunkiai, net trūkinėjo pavalk- 
čiai. 

Antanas, tarsi įaugęs į rankenas, arė įnikęs, užmir- 
šęs visą pasaulį, tarpais šmaikščiojo arkliams per strė- 
nas, bet dažniau vien balsu juos ragino, nes jie visiš- 
kai pristodavo, Mat darbas buvo sunkus ir plušus, tačiau 
jis kieta, jautria ranka valdė plūgą ir skrodė vagą po 
vagos, klodamas eilėmis plačias, lygias užuoganas, nes 
dirva buvo ruošiama kviečiams. 

Po vagas strapinėjo varnos, lesdamos vikšrus, o 
bėras kumeliukas, skabąs ežioje žolę, vis godžiai ver- 
žėsi prie kumelės, siekdamas motinos tešmens. 

— Kas jam galvoj, papžindžiui tokiam,— murmte- 
lėjo Antanas, šmaikščiodamas jam per strėnas, net anas 
užrietė uodegą ir šoko į šalį, o jis kantriai arė toliau, 
tik tiek nutraukdamas kaitrią tylą, kiek prakalbindavo 
moteris, tačiau darbo ir kaitros jau buvo taip išvar- 
gintas, jog Petrekui privažiavus, suriko papykęs: 

— Moterys laukia, o tu slenki kaip skudurninkas| 

— Taigi, kelias sunkus, ir arklys jau vos kojas be- 
pavelka. 

— O ko taip ilgai stovėjai pamiškėj? Mačiau. 

— Galit pasižiūrėti, aš žemėn kaip katinas neužkasu. 

— Laidyk liežuvį, maita] Na, seniai, na| 

Bet arkliai traukė vis silpniau, putos dribo, 0 ir 
jam, nors buvo išsivilkęs ligi baltų, prakaitas sruvo 
per veidą ir rankos alpo nuo darbo, tad pamatęs Juzką, 
džiaugsmingai sušuko: 

— Pačiu laiku atėjai, paskutinį kvapą leidžiam. 

Nuvarė vagą ligi girios, nukinkė arklius ir išžabo- 
jęs paleido ant žolingo pagirio kelio, pats krito paūks- 

mėn pamiškėje ir, išalkęs nelyginant vilkas, valgė iš 
lauknešėlio, o Juzka ėmė jam tarškėti palei ausis. 

— Duok man ramybę, nerūpi man tavo naujienos, — 
suurzgė piktai, tad ji vamptelėjo ir nulėkė į mišką 
uogauti. Ė 

Giria stūksojo tyli, įšilusi, kvapni ir tarsi rūkų ap- 
traukta saulės srautuose, ir tik tarpais tylutėliai suju- 
dėdavo žali krūmeliai, ir iš gelmių šiūsterėdavo pūste- 
lėjimas, perkvipęs gyvasakiais, pasigirsdavo kažkokie 
paklydę balsai ir paukščių čiulbėjimas. 

Antanas išsitiesė žolėje ir rūkė papirosą, tačiau lyg 
pro tirštą rūką matė dvaro poną, jodinėjantį Podlesės 
laukais, ir kažkokius Žmones su kartimis. 

Didžiulės eglės, lyg iš žalvario išskobtos, kilo vir- 
šum jo, braukydamos akis siūbuojančiais, migdančiais 
šešėliais. Jis jau visiškai buvo bepasineriąs tylon, kai 
sudardėjo kažkoks vežimas. 

„Vargoninkų bernas medžius į lentpjūvę veža, aiš- 
ku!" — pagalvojo jis, kilstelėjęs apsunkusią galvą, ir 
atkrito atgal, tačiau nebeužmigo, nes kažkas ištarė: 
„Tegul bus pagarbintas!" 

Tai trobelninkės traukė viena paskui kitą iš miško 
su glėbiais malkų ant nugarų, o pačiam gale vilkosi 
Jagustynka, net ligi žemės palinkusi po našta. 

— Pasilsėkit, juk jums akys jau išsprogo. 

Ji prisėdo šalimais, atrėmusi naštą į medį ir vos 
bekvėpuodama. 

— Ne jums toks darbas,— sušnibždėjo jis užjaus- 
damas. 

— Žinoma, kad jau visai netekau jėgų. 

— Petrek, tankiau versk krūvelės, tankiau! — su- 
šuko jis bernui. — O kodėl niekas jūsų nepavaduoja? 

Ji tik susiraukė, nugręždama paraudusias, skaudan- 
čias akis. 

— Taip kažkodėl dabar sušvelnėjot, kad nebepažįs- 
tu jūsų. 

— Ir titnagas pasiduoda, kūjo kalamas,— sudejavo 
ji, palarinusi galvą. — Vargas veikiau graužia žmogų 
negu rūdys geležį. 

— Sunki šiemet priešpjūtė net ir gaspadoriams. 

— Kas teturi balandų su sėlenom, tam nereikia 
sakyti apie vargą. 

— Oi Dieve, taigi ateikit vakare, susiras dar tro- 
boj koks puspūris bulbių. Atidirbsit per rugiapjūtę. 

Ji graudžiai apsiverkė, negalėdama išspausti padė- 
kos žodžių. , 

— O gal ir daugiau ko ras jums Hanka,— pridūrė 
jis su gerumu. 

— Kad ne Hanka, jau seniai būtume išstipę,— su- 
šnibždėjo ji ašaringai. — Žinoma, kad atidirbsiu, kai 
tik reikės. Ir ne už save sakau. Tegu tau Dievas atly- 
gina! Ką ten aš, vien šiukšlė, kur klumpės mina net 
nežinodamos, ir badą kęst aš pratusi, bet kai tie mano 
brangūs balandėliai ima Cypti: senele, valgyti! — o nė- 
ra kuo užkimšti išalkusių vidurių, tai, sakau, galėčiau 
rankas kojas nusikapoti arba iš altoriaus ką pagrobti 
ir Žydui nunešti, kad tik jie gautų pavalgyti. 

— Tai vėl gyvenat su vaikais? 

— Juk aš motina. Ar galiu palikti juos vienus to- 
kio vargo vargti? O šiemet tarsi visos nelaimės sugriu- 
vo ant jų. Karvė jiems pastipo, bulvės supuvo, net 
sėklą reikėjo pirktis, vėtra sugriovė kūtę, be to, marti 
po paskutinio vaiko vis sirguliuoja, ir viskas palikta 
Dievo apvaizdai. 

— Žinoma, nes Vaitiekui tik degtinė kvepia ir sku- 
ba į karčiamą. 

— Iš vargo kartais pasigerdavo, iš gryno vargo, 
bet kai tik gavo girioj darbo, tai dabar jau neužsuka 

pas žydą, tegu kiti pasako, — karštai gynė sūnų. — 
Vargdieniui juk kiekvieną stikliuką suskaito! Leido 
sau Dievulis rūstauti, leido sau, vaje, bet ant vieno 
kvailo žmogaus taip įniršti... Ir už ką? Ką jis blogo pa- 
darė? — murmėjo ji, pakeldama į dangų rūsčias, klau- 
simo kupinas akis. 

— Ar maža plūdot juos anksčiau? 

— A jau, klausys mat Viešpats Dievas kvailo loji- 
mo! Žinia,— pridūrė lyg baimingiau ir neramiau,— kai 
motina net ir prakeikia vaikus, ir tada širdyje netrokš- 
ta jiems pikto. Kai papyksti, pats nesižinai, ką paistai. 
Kaipgi... 2 

— Ar paleido jau Vaitiekus pievą, ką? 

— Malūninkas siūlė už ją tūkstantį auksinų, ale 
neleidau, ba kai tam vilkui paklius kas į nasrus, tai 
jau ir pats velnias iš jo neišplėš. O gal pasitaikys ki- 
tas kas su pinigais? 

— Puiki pieva, kaip amen poteriuose, gali dukart 
per metus ją šienauti; kad taip turėčiau atliekamo ska- 
tiko! — atsiduso laižydamasis, kaip katinas pieno. 

— Jau ir Motiejus norėjo ją pirktis, mat kaip tik 
greta Jagusės lauko. 

Jis krūptelėjo, išgirdęs tą vardą, bet tik po geros 
valandėlės, lyg netyčia, vadžiodamas akimis toli per 
laukus, paklausė: 

— O kas dedasi pas Dominikienę? 

Tačiau ji tuo akimirksniu kiaurai jį permatė, tik 
-šypsnelis nuskrido jos suvytusiomis lūpomis, įsilieps- 
nojo akys, ir prislinkusi arčiau, užjausdama' ėmė kal- 
bėti: 

— O kas! Pragaras vienas, ir tiek. Troboj kaip po 
šermenų, net šiurpas krečia kaip liūdna, 0 paguodos 
nei pagalbos niekur nėra! Tik akis išverktinai verkia 
ir Viešpaties malonės laukia! O jau labiausiai Jagusė... 

Ir tarytum siūlą ji verpė įvairiausius dalykus apie 
Jagusės liūdesį, skaudulius ir kokia ji viena, apleista. 
Kalbėjo karštai, gerindamasį jam ir tarytum traukda- 
ma už liežuvio, bet jis atkakliai tylėjo, nes staiga jį 
persmelkė toks graužiąs ilgesys, jog net visas ėmė 
virpėti. 

Laimė, grįžo Juzė, nešdamasi gal pusę sterblės mė- 
lynių, pripylė jam uogų į skrybėlę ir, susirinkusi lauk- 
nešėlius, tekina nubėgo namo. 

O Jagustynka, nesulaukusi iš jo nė vieno žodžio 
atsakymo, ėmė stenėdama keltis. 

— Ką jau jūs! Petrek, paimk ją į vežimą! — įsakė 
jis trumpai, 

Stvėrėsi vėl plūgo ir kurį laiką kantriai skrodė su- 
kepusią žemę, linko junge kaip jautis, pasidavė visas 
darbui, tačiau ilgesio nenusmaugė. 

Jau jam diena atrodė ilga, tad dažnai žvilgčiojo į 
saulę ir nekantriomis akimis matavo lauką, gerokas 
ruožas dar tebetįsojo nesuartas. Niršo viduje vis labiau 
ir nežinia kodėl pliekė arklius ir piktai šaukė mote- 
rims, kad greičiau krutėtų! Taip kažkas jį plėšė, jog 
vargiai begalėjo ištverti, ir tokios mintys gumulavo 
galvoje ir temdė akis, kad plūgas jo rankose vis daž- 
niau sverdinėjo, užsikabinęs už akmens, o pamiškėje 
taip užkliuvo už kažkokios šaknies, net nulūžo nora- 
gas. 

Toliau arti buvo neįmanoma, tad uždėjęs plūgą ant 
rogučių, pakinkė arklį ir nusivarė namo kito. 

Troboje buvo tuščia, viskas mėtėsi sujaukta ir mil- 
tuota, o Hanka sode su kažkuo barėsi. 

— Ple>erza| Bartis tai turi laiko! — sumurmėjo jis 
įeidamas į kiemą, bet ten dar labiau supyko, nes ir tas 
antras plūgas, kurį išsitraukė iš pašiūrės, buvo taip 

pat niekam tikęs. Ilgai, vis nekantriau krapštėsi apie 
jį, klausydamasis barnio, o Hanka jau rėkavo įsiutusi: 

— Užmokėk nuostolius, tai išleisiu tavo kiaulę, o 
jei ne — paduosiu į teismą! Užmokėk už drobę, kur 
pavasarį ji suplėšė, ir už suraustas bulves. Viskam turiu 
liudininkų! Matai, kokia ji gudri, kiaules ganys mano 
darže! Nedovanosiu! O kitą kartą ir tavo kiaulei, ir 
tau pačiai šonus pačiupinėsiu! — tratėjo nirtulingai, o 
kadangi kaimynė neliko skolinga, tad jau abi žūtbūti- 
nai barėsi, per tvoras grūmodamos viena antrai kumš- 
čiais. 

— Hanka! — šūktelėjo jis, keldamasis plūgą ant 
pečių. 

Ji atlėkė išsirėkusi ir pasipūtusi nelyginant pereklė. 

— Rėki taip, net visam kaime girdėti! 

— Savo naudą ginu! Tai ką, ar galiu leisti, kad sve- 
timos kiaulės lysvės “man raustų! Tiek eibių pridaro, 
o aš tylėsiu? Nesulauks, nedovanosiu! — šūkavo ji, 
net jis piktai ją nutraukė: 

— Apsitvarkyk, ba atrodai kaip nežmogus! 

— Taigi, gal į darbą taisytis man kaip į bažnyčią, 
taigi. 

Jis pažvelgė į ją paniekinamai, nes ji atrodė lyg 
ištraukta iš palovio, ir gūžtelėjęs pečiais, išdrožė. 

Kalvis dirbo; jau iš tolo dundėjo skambūs, stiprūs 
kūjų dūžiai, o kalvėje ūžė ugnis ir buvo karšta kaip 
pragare. Mykolas su padėjėju kalė kažkokius storus 
geležies gabalus, prakaitas liejosi jo paišinu veidu, 
tačiau jis kalė nepavargdamas ir tarsi įniršęs. 

— O kam čia tokios puikios ašys? 

— Ploškos vežimui, jis veš medžius į lentpjūvę! 

Antanas atsisėdo ant slenksčio ir sukosi parūkyti. 

Kūjai vis kalė nirtingai, be atlydas mušdami viens 
du, viens du, ir raudona, iš visų jėgų plakama geležis 

darėsi minkšta kaip tešla, o jie minkė ją kaip reikiant, 
net visa kalvė drebėjo. 

— Ar nenorėtum ir tu vežti? — tarė Mykolas, kiš- 
damas geležį į ugnį ir pūsdamas dumtuvėmis. 

— Kur čia tau malūninkas prileis mane, juk, sako, 
apsiėmė vežti drauge su vargoninku, ir su žydais bro- 
liaujasi. 

— Arklius turi, vežimas ir kita tvarkoj, o bernas 
tik slankioja palei trobą. Neblogai moka, — sušnibždė- 
jo Maginamai. 

— Aišku, kad praverstų koks skatikėlis rugiapjūtei, 
bet ką gi, juk malūninko pagalbos neprašysiu. 

— Reikėtų pasikalbėti su pirkliais. 

— Kad nepažįstu jų! Nebent tu mane užtartum! 

— Kad jau prašai, tai pasikalbėsiu, dar šiandien pat 
pas juos nulėksiu. 

Antanas greitai pasitraukė iš kalvės, nes ir vėl ėmė 
skambėti kūjai ir kibirkštys šiūsterėjo ugninga, degi- 
nančia liūtimi. 

— Tuoj grįšiu, tik pasižiūrėsiu, kokius medžius ve- 
Ža. 

Ir lentpjūvėje darbas virė kaip avilyje, lentų pjo- 
vimas ėjo be paliovos, pjūklai su dusliu girgždesiu 
skrodė ilgus rąstus, o vanduo rėksmingai krito nuo 
„Tatų į Upę ir putotas, išvargęs triukšmingai kunkulia- 
vo tarp ankštų krantų. Medžius parvežę žmonės vertė 
iš vežimų vos apgenėtas egles, net žemė vaitojo, o šeši 
vyrai tašė jas į briauną, kiti nešė lentas saulėkaiton. 

Matas vadovavo visam fabrikui ir dažnai pasirody- 
davo čia vienoj, čia kitoj vietoj; šauniai sukosi, viską 
tvarkydamas ir akylai visko žiūrėdamas. 

Juodu draugiškai pasisveikino. 

— O kurgi Baltrus? — paklausė Antanas, dairyda- 
masis į Žmones. 

— Įgriso jam Lipcai ir ištraukė pavėjui. 

— Kad kitus ir blaško vis po svietą! Darbo, matyti, 
užteks tau ilgam, tiek medžių! 

— Užteks kokiems metams, o gal ir ilgiau. Kai po- 
nas susitars su visais, tai pusę girios iškirs ir parduos. 

— Podlesėj šiandien vėl matuoja žemę. 

— Mat kasdien vis kas nors eina taikytis! Avinai, 
rupūžės, nenorėjo tavęs klausyti, visu kaimu eiti susi- 
tarti, būtų ponas daugiau davęs, o dabar daro kiekvie- 
nas skyrium, slapčiomis, kad tik greičiau. 

— Kitas žmogus kaip koks asilas: jei nori, kad eitų 
į priekį, trauk jį už uodegos! Aišku, kad avinai, ponas 
iš kiekvieno šį tą nutraukia, ba skyrium taikosi. 

— Ar jau pasiėmei savo laukus? 

— Dar nesuėjo laikas po tėvo mirties, ir negalima 
dalytis, bet jau esu nužiūrėjęs sau lauką. 

Anapus upės, tarp alksnių, šmėkštelėjo kažkieno 
veidas, jam pasirodė, kad tai Jagusė, tad nors dar kal- 
bėjo, bet vis neramiau lakstė akimis paupio tankmėse. 

— Taip karšta, reik eit išsimaudyti,— tarė pagaliau 
ir nuėjo paupiu žemyn, tarytum rinkdamasis patogią 
vietą, bet kai tik jį užstojo medžiai, pasileido tekinas. 

Aišku, tai buvo ji. Ėjo su kauptuku į kopūstadar- 
Žius. 

— Jaguse! — sušuko jis, pasivijęs ją. 

Ji atidžiai apsidairė ir, pažinusi balsą ir jo veidą, 
kyštelėjusį iš tankynės, baimingai sustojo, nebežino- 
dama, kas daryti, visiškai bejėgė ir išsigandusi. 

„— Ar nepažinai manęs? — sušnibždėjo jis karštai, 
bandydamas perbristi prie jos į antrą upės pusę. Bet 
upė toje vietoje buvo gili, nors siaurą, tik poros žings- 
nių pločio. 

— Kur čia nepažinsi tavęs? — ji baimingai dairėsi 
užpakalin į kopūstadaržius, kur raudonavo kažkokios 
moterys. 

— Kurgi slapstaisi, kad nė pamatyti tavęs negaliu? 

— Kur? Tavoji išvarė mane iš trobos, tai gyvenu 
pas motiną... 

— Taigi ir apie tai norėčiau su tavim pasikalbėti. 
Ateik, Jagna, vakare už šventoriaus. Pasakysiu tau kai 
ką, ateik! — karštai prašė jis. 

— A jau! Ar kad pamatytų mane kas?! Gana esu 
gavusi už senus... — atsakė kietai. Bet jis taip prašė, 
taip maldavo, jog jai širdis suminkštėjo, pasigailėjo 
jo. 

— O ką gi naujo man pasakysit Kam šauki mane? 

— Argi aš toks visai jau tau svetimas, Jaguse? 

— Ne svetimas, bet ir ne savas! Ne galvoj man 
tokie dalykai... 

— Tik ateik — nepasigailėsi. Jei bijai už švento- 
riaus, ateik už klebono sodo, ar nepameni kur? Ar ne- 
pameni, Jaguse?.. 

Ji net galvą nugręžė, tokios liepsnos ją apliejo. 

—-Netaukšk, juk man gėda... — susidrovėjo. 

— Ateik, Jaguse, kad ir ligi vidunakčio lauksiu 
tavęs... 

— Tai palauk... — ji ūmai nusigręžė ir nulėkė į ko- 
pūstadaržius. 

Jis godžiai žiūrėjo pavymu, ir jį pervėrė tokie gei- 
duliai, tokios liepsnos suaudrino kraują, kad, rodos, 
būtų galėjęs lėkti pridurmu ir prie visų akių imti ją... 
Vargais negalais susitramdė. 

— Ne kas kita, tik kaitra taip mane paveikė! — 
pagalvojo, skubiai vilkdamasis maudytis. 

Puikiai atsivėsino ir ėmė mąstyti apie save. 

— Kad žmogus ir silpnas kaip spalis, bile kas jį 
pagriebia ir neša... 

Jis susigėdo, apsidairė, ar kas jo nematė su jąja, 
ir smarkiai svarstė visa, ką jam apie ją buvo pasakoję. 

„Tai tokia tu, uogele, tokia!“ — galvojo su panieka 
ir tarsi su gailesčiu, bet ūmai atsistojo po kažkokiu me- 
džiu ir stovėjo, primerkęs akis, nes ji pasivaideno jam 
visu savo puikumu. 

— Turbūt kitos tokios nėra visam pasauly! — su- 
dejavo ir baisiai užsigeidė dar kartą ją pamatyti, dar 
kartą apglėbti rankomis, priglausti prie širdies ir atsf 
gerti iš tų jos raudonų lūpų, atsigerti mirtinai to saldaus 
mečaus, išgerti ligi dugno... 

— Tik tą paskutinį kartą, Jaguse, tą paskutinį! — 
šnibždėjo maldaujamai, tarytum jai pačiai. Paskui ilgai 
trynėsi akis, lakstydamas jomis per medžius, kol atsi- 
peikėjo ir nutraukė į kalvę. Mykolas buvo vienas ir 
kaip tik ėmėsi jo plūgo. 

— O tavo vežimas ar išlaikys tokį sunkumą? — 
paklausė. 

— Kad tik būtų ko dėti... 

— Jei aš pažadėjau, tai lyg turėtum jau vežime. 

Antanas ėmė rašyti kreida ant durų ir skaičiuoti. 

— Dar ligi rugiapjūtės uždirbčiau kokius tris šim- 
tus auksinų! — tarė džiaugsmingai. 

— Kaip tik praverstų tau, kai bus byla,— atsiliepė 
kalvis lyg netyčia. 

Antanas staiga apsiblausė, ir jo akys niauriai su- 
žibo. 

— Tikras slogutis toji mano byla, kai tik ją prisi- 
menu, viskas man krinta iš rankų, net ir gyventi ne- 
sinoTi... 

— Nenuostabu, tik tas mane stebina, kad jokios 
pagalbos dar nesidairai. 


526 


— O ką gi galėčiau daryti? 

— Vis dėlto reikėtų ką daryti! Juk negi duosies 
papjaunamas kaip veršis? 

— Kakta sienos nepramuši! — atsidūsėjo skausmin- 
gai. | 

Mykolas ir vėl nirtingai kalė, o Antanas nugrimzdo 
į neramų ir baimingą susimąstymą, ir tokios jį ėmė 
lankyti mintys, net jam keitėsi veidas, ir tarpais jis 
pašokdavo iš vietos, bejėgiškai lakstydamas akimis po 
pasaulį; bet mielas svainis leido jam ilgai krimstis, tik 
sekdamas jį gudriomis žlibėmis, o pagaliau tyliai tarė: 

— Modlicos Kazimieras sugebėjo pagalbą sau rasti... 

— Ar tas, kur į Ameriką išbėgo? 

— Taigi tas! Gudrus, bestija, uoste suuodė, kaip 
bus geriau. 

— Tai ar kas įrodė, kad jis nudėjo tą stražniką? 

— Jis nelaukė, kol įrodys! Ne kvailas! Ne kvailas 
jis pūti Cypėj... 

— Jam bepigu, jis nevedęs. 

— Kam reikia, tas gelbsti kailį. Aš nieko tau ne- 
įkalbu, kad kartais nepamanytum, jog numatau čia sau 
kokį pelną, bet tik sakau, kaip kiti tokiu atveju darė. 
Kaip tau geriau patinka, taip ir daryk. Volicos Vaitie- 
kus Gaida taip pat grįžo iš Cypės per pačias šventes. 
O ką, dešimt metų — ne visas amžius, galima ištverti... 

— Dešimt metų! Jėzau brangiausias! — sudejavo 
jis, griebdamasis už galvos. 

— Ogi tiek jis ištupėjo sunkiųjų darbų kalėjime, 
aišku, ilgai. 

— Viską galėčiau pakelti, kad tik nereikėtų sėdėti. 
Vajezau! Sėdėjau tik porą mėnesių, ir tai ko iš galvos 
neišėjau... 

— O po trijų savaičių jau būtum už jūrų marių, 
pasiklausk Jankelio... 

— Baisiai toli! Kaip čia eisi, viską pametęs, palikęs 
namus, vaikus, žemę, kaimą, ir į platųjį pasaulį, amži- 
nai! — Siaubas jį pervėrė. 

— Tiek yra iškeliavusių savo noru, ir nė vienas 
negalvoja grįžti į tą Mūsų rojų. 

— O man net pamanyti apie tai baisu! 

— Žinoma, bet susitik su Vaitiekum ir paklausyk, 
ką jis pasakoja apie kalėjimą, tai dar labiau susirūpin- 
si! Kaipgi, vyras dar pilnų keturių dešimčių metų netu- 
Ii, o jau visai pražilęs ir į kuprą susimetęs, gyvu krauju 
spjaudo ir vos kojas bepavelka. Tik ir lauk, kad išdroš 
pas Abraomą alaus gerti. Bet ką čia tau pasakosiu, 
turi savo protą, pasiklausk jo. 

Jis laiku nutilo, suvokęs, kad jau pasėjo nerimą, 
tad visa kita pavedė ateičiai, tik slapčiomis džiaug- 
damasis derliumi, kurį tikėjosi gauti. Tačiau baigęs 
taisyti plūgą, prašneko linksmai: 

— Dabar lėksiu pas pirklius, o tu parenk vežimą 
rytdienai, nes važiuosi vežti. Apie bylą negalvok, ne- 
verta galvos sau kvaršinti: kas bus tas, ir ką gailestin- 
gasis Dievas duos. Ateisiu pas tave vakare. 

Bet Antanas taip ūmai neužmiršo; prarijo tuos jo 
bičiuliškus pasakojimus kaip žuvis masalą ir užsprin- 
go, jis draskė jam kepenis, jis vos bekrutėjo, kanki- 
namų svarstymų siaubo prislėgtas. 

— Dešimt metų! Dešimt metų! — šnibždėjo stipda- 
mas iš baimės. 

Jau leidosi santėmis, žmonės traukė iš laukų, sody- 
boje pakilo nemažas sąmyšis, nes Vitekas parginė ban- 
dą, o Moterys milžo karves ir ruošėsi vakaro ruošą; 
viskas kaime net drebėjo nuo vakaro klegesio ir tven- 
kinyje besimaudančių vaikų riksmo. 

Antanas išvežė ratus už daržinės sutaisyti ir apžiu- 
rIėti rytojaus dienai, tačiau beregint dingo jam noras 

ko nors imtis, tad tik šūktelėjo Petrekui, girdančiam 
prie šulinio arklius: 

— Ištepk ratus ir sutaisyk, nuo rytdienos veši me- 
džius į lentpjūvę. 

Bernas ugningai nusikeikė. Ne pagal šerį jam buvo 
toks darbas. 

— Užverk žiaunas ir daryk ką įsakytas! Hanuse, 
duok tris gorčius avižų arkliams, o dobilų, Petrek, par- 
nešk jiems iš lauko, tegu užėda... 

Hanka bandė jį klausinėti, bet jis tik murmtelėjo 
kažką ir, pasisukiojęs sodyboje, išėjo pas Matą, su ku- 
riuo dabar gyveno didelėj bičiulystėj. 

Matas buvo ką tik pargrįžęs iš darbo ir priešais tro- 
bą siurbčiojo rūgusį pieną atsivėsinti. 

Iš kažkur, lyg iš sodo, sunkėsi tylus, gailus verks- 
mas. 

— Kas ten taip unkščia? 2 

— Ogi Nastusė! Galvos jau neteksiu per tas meiles: 
užsakai išėjo, sekmadienį turi būti šliūbas, .o Domini- 
kienė vakar pranešė per šaltyšių, kad gyvenimas už- 
rašytas jos vardu ir kad Simui neduos nė rėželio ir į 
trobą jo neįsileis. Ir šventai padarys taip, gerai pažįstu 
tą šuns veislę. 

— O ką Simas? 

— O ką gi? Kaip atsisėdo nuo pat ryto sode, taip 
ir sėdi ligi šiol ten it stulpas, net Nastusės kalbinamas 
neatsako. Jau net bijau, kad iš galvos neišeitų. 

— Simai! — sušuko jis į sodą. — Eikš gi pas mus; 
Boryna atėjo, gal ką patars tau... 

Jis po valandėlės atėjo ir atsisėdo trobos pašalėj, 
su niekuo nepasisveikinęs. Iš tikrųjų, vaikinas buvo 
visiškai sunykęs ir išdžiūvęs, nelyginant drebulinė len- 
ta; vienos tik akys degė, o sulysusiame veide slypėjo 
kažkoks kietas sprendimas. 

— Tai ką išgalvojai? — švelniai paklausė Matas. 

— O ką, paimsiu kirvį ir nudėsiu ją kaip šunį! 

— Kvaily! Paistyk karčiamoj, ne čia! 

— Prisiekiu, nudėsiu ją. O kas man belieka daryti, 
ką? Tėvų paliktos žemės man neužleidžia, iš trobos 
lauk varo, dalies neišmoka, tai ką daryti? Kur pasidė- 
ti, kur? Ir kad tikroji motina taip skriaudžia! — sude- 
javo, šluostydamasis rankove ašaras, bet ūmai pašoko 
ii suriko: — Nedovanosiu, po velnių, savo, nors ir ka- 
lėjime už tai tektų supūti, nedovanosiu! 

Apramino jį tiek, kad jis pritilo ir sėdėjo įniršęs 
ir apsiblausęs, net neatsakinėjo į ašaringus Nastusės 
šnibždėjimus. O juodu galvojo, kaip čia jam padėti, 
bet ką padarysi, kad nieko iš to neišėjo, nes neįmano- 
ma buvo Dominikienę įveikti. Pagaliau Nastė, nusi- 
vedusi brolį į šalį, kažką jam išdėstė. 

— Moteris, 0 protingai sugalvojo! — sušuko jis 
džiaugsmingai, grįždamas prie trobos. — Taigi ji sako, 
reik nupirkt iš pono kokius šešis margus Podlesėj iš- 
simokėtinai! Geras patarimas, ką? O močiai bus galima 
parodyti špygą, tepasiunta iš pykčio... 

— Patarimas geras, žinoma, kaip ir kiekvienas pa- 
tarimas, bet kurgi pinigai?.. 

— Nastusė turi savo tūkstantį auksinų, rankpini- 
giams užteks... 

— O kur dar troba, gyvuliai, padarynė, grūdai sėk- 
lai? į 

— Kur? Ogi čia! — suriko staiga Simas, pašokda- 
mas prieš juos ir rodydamas sugniaužtus kumščius... 

— Taip sakai, bet ar įstengsi? — su nepasitikėjimu 
murmtelėjo Antanas. 

— Tik duokit man žemės, tai pamatysit, tik duo- 
kit! — sušuko anas galingai. 

— Tai nėra ko galvoti, reik eiti pas poną ir pirkti! 

— Palauk, Antanai, leisk viską galvoj sutvarkyti... 

— Pamatysit, kaip versiuos! — greitai kalbėjo Si- 
mas. — O kas motinai arė? Kas sėjo? Kas pjovė ir kūlė? 
Juk aš pats vienas! Ar blogai žemę dirbau, ką? Tegu 
visas kaimas pasako, tegu motina paliudija! Tik duokit 
man lauko, padėkit, broliai tikrieji, aš ligi smerčio 
jums liksiu skolingas. Padėkit, žmonės brangūs, padė- 
kit! — šaukė jis, juokdamasis ir verkdamas sumišai, 
tarytum visiškai pasigėręs džiaugsminga viltimi. 

O kai truputį aprimo, visi drauge ėmė svarstyti tą 
sumanymą. 

— Kad tik ponas sutiktų parduoti išsimokėtinai! — 
atsidūsėjo Nastė. 

— Mudu su Matu laiduosim, tai man taip rodos, 
kad duos. 

Nastusė net rankas norėjo jam pabučiuoti už tokį 
jo gerumą. 

— Gerokai vargo esu patyręs, tai žinau, koks jis 
skanus ir kitiems! — tarė jis tyliai, pakildamas eiti, nes 
santėmis jau visiškai buvo aptraukęs. žemę, tik dan- 
gus dar švietė ir vakaruose baigė blėsti žaros. 

Antanas kurį laiką stovėjo“ ties tvenkiniu, dvejo- 
damas, į katrą pusę eiti, bet po valandėlės nutraukė 
namų link. 

Tačiau ėjo pamažėli, lyg verčiamas, dažnai susto- 
damas pasikalbėti su pažįstamais, nes keliai buvo pilni 
žmonių, slankiojančių galvijų ir vaikų. 

Tarputvoriuose virpėjo dainelės, kažkur gageno pa- 
sibaidžiusios Žąsys, palei malūną rėkavo besimaudan- 
tys berniukai, kažkokios kūmos barėsi anapus tvenki- 
nio, kaip ir palei Balcerekų sodybą, ir gręžė ausis veriąs 
dūdelės balsas. 

Kad ir neskubėjo Antanas, kad ir stoviniavo pake- 
liui ir šnekučiavosi su kiekvienu sutiktu, vis dėlto pa- 
galiau atsidūrė ties savo kiemu. 

Langai buvo kiaurai atdari ir nušviesti, pasieny 
verkė kūdikis, o iš kiemo sklido rėksmingas Hankos 
balsas ir traškūs Juzės atsikandžiojimai. 

Jis ir vėl sudvejojo, tačiau Lapai suunkštus ir ėmus 
džiaugsmingai šokinėti, paspyrė jį, staigaus pykčio 
pagautas, ir pasuko atgal į kaimą. Nusigavo į klebono 
kelelį, prasėlino pro vargoninkų sodybą taip tyliai, 
net šunes jo nepajuto, ir nuslinko už klebono sodo, 
tuoj už plačios ežios, kuri skyrė Klombų žemę nuo 
klebono laukų. 

Jį užklojo gilus vešliai išaugusių medžių šešėlis. 

Patamsėjusiame danguje jau buvo pakibęs mėnulio 
pjautuvas, ir vis spindulingiau žėrėjo Žvaigždės; va- 
karas atėjo Irasotas, smarkiai įšilęs, tikras vasaros va- 
karas. Javuose klykavo putpelės, iš tolimų pievų skrido 
stori baublių ūkčiojimai, o ties laukais kabojo tokia 
pakvipusi tyla, net galva svaigo. 

Tačiau Jagusė kažkodėl nesirodė. 

Jos vietoj, gal per keliasdešimt žingsnių nuo Anta- 
no, ežia vaikštinėjo baltai apsivilkęs, vienplaukis kle- 
bonas, taip paskendęs maldoje, jog tarsi nematė, kad 
jo arkliai, besiganą nutrintame, plikame pūdyme, pe- 
rėjo ežią ir godžiai šlamštė Klombo dobilus, kurie 
juodavo lyg giria, puikiai išaugę, visi apsipylę žiedais. 

Klebonas vis vaikštinėjo, murmėdamas poterius, 
klaidžiojo akimis po žvaigždes, tarpais stabčiojo, ausy- 
lai klausydamasis, ir jei tik kas sujudėdavo kaimo 
pusėje, jis skubiai pasinešdavo prie arklių ir tariamai 
piktai juos bardavo: 

— O kurgi įlindai, šyvie Į Klombo dobilus, ką? Ma- 
tyk tu juos, kokie šelmos! Patinka jums svetimi dobilai, 

ką! O botago ar nenorit paragauti? Na, sakau, bota- 
go! — grasė jis labai griežtai. 

Bet arkliai taip skaniai ėdė, net klebonui pritrūko 
širdies varyti juos iš dobilų, tad jis tik dairėsi ir tyliai 
šnekėjo: 

— Na, pakabinkit kąsnį kitą... sukalbėsiu kokį po- 
terį už Klombo vėlę, o gal su laiku ir atlyginsiu nuos- 
tolį! Žiū, kaip įsikibo į šviežius dobilus! 

Ir vėl vaikštinėjo, kalbėjo poterius ir sergėjo, nė 
nesitikėdamas, kad Antanas žiūri į jį, klausosi ir vis 
neramiau laukia Jagnos. 

Taip praslinko geroka valandėlė, tik staiga Antanui 
užėjo į galvą prieiti prie jo ir išpažinti jam savo rū- 
pesčius. 

— Toks mokytas, gal veikiau ras kokią išeitį! — 
galvojo jis, traukdamasis šešėliais už tvarto, ir tik pas- 
kui drąsiai išėjo iš už kampo į ežią ir garsiai atsi- 
krenkštė. 

O klebonas, išgirdęs, kad kažkas eina, ėmė šaukti 
arkliams: 

— A, bjaurybės, a, išdykėliai! Nė valandėlės ne- 
galima paleisti iš akių, tuoj į svetimą kaip kiaulės! 
Na, laukši! — Ir pasikaišęs sutaną, ėmė skubiai juos 
varyti. 

' — Borynal Sveikas gyvas! — šaukė, pažinęs jį iš 
arti. 

— Taigi ieškau klebono, buvau klebonijoj. 

— Išėjau papoteriauti ir arklių pasaugoti, nes Va- 
lekas išlėkė į dvarą. Bet tokie nirtingi išdykėliai, kad 
Dieve sergėk, nieko negaliu su jais pasidaryti. Žiūrėk, 
kokie Klombui dobilai sužėlę, kaip giria! Iš mano sėk- 
los... O mano taip iššalo, kad liko vien bobos ir usnys!— 

atsidūsėjo gailiai, prisėsdamas ant akmens. — Sėskis, 
pasikalbėsim! Puikus oras! Po kokių trijų savaičių 
suskambės dalgiai! Na, sakau tau!.. 

Antanas atsisėdo šalimais ir pamažėli ėmė pasakoti, 
ko atėjęs. Klebonas atidžiai klausėsi, šniaukė tabokos 
ir dažnai šaukė arkliams, ugningai čiaudėdamas. 

— O kur! Ar aklas esi, nematai, kad čia svetimo! 
Matai, paršai neklaužados!.. | 

Antanui kažkodėl nesisekė, jis mikčiojo ir painiojosi. 

— Matau, kažkoks sunkumas tave kankina. Nuo- 
širdžiai išpažink, ir palengvės tau, išpažink! Kam gi 
išsiguosi, jei ne kunigui? — paglostė jam galvą ir pa- 
vaišino taboka, o Antanas įsidrąsinęs papasakojo jam 
visus savo rūpesčius. 

Kunigas ilgai svarstė jo žodžius, dūsavo ir pagaliau 
tarė: 

— Aš už eigulį paskirčiau tau bažnytinę atgailą: 
tu juk tėvą gynei, o kad eigulys buvo pasileidėlis ir 
bambizas, tai nedidelis ir nuostolis! Bet teismas nedo- 
vanos. Mažų mažiausia gausi ketverius metus at- 
sėdėti. Ir ką gi galiu tau patarti? Dieve brangus, ir 
Amerikoj žmonės gyvena, ir iš kalėjimo grįžta. Bet 
vienas būdas blogas, o kitas irgi ne geresnis. 

Jis čia patarinėjo, kad Antanas bėgtų nors ir rytoj, 
čia vėl įtikinėjo likti ir atbūti bausmę, o pagaliau 
pasakė: 

— Tik vienas dalykas yra tikras: pasiduoti Apvaiz- 
dai ir laukti Viešpaties malonės. 

— Taigi, sukaustys mane grandinėmis, į Sibirą iš- 
varys... 

— Daug kas grįžta, pats pažinojau ne vieną... 

— Žinoma, tik ką po tiekos metų rasi namuose, 
ką? Ar Moteris viena išsivers? Vėjais viskas perniek 
nueis! — sušnabždėjo bejėgiškai. 

— Iš visos širdies norėčiau tau padėti, bet ką gi 
galiu... Palauk, šventas mišias atlaikysiu prie Viešpaties 
atsimainymo tavo intencija. Nuvaryk man arklius į 
stainią, vėlu jau! Na, sakau tau, vėlu, metas gulti! 

Antanas buvo taip pagautas rūpesčių, kad tik išėjęs 
iš klebonijos kiemo atsiminė Jagusę ir skubiai prie jos 
nubėgo. 

Aišku, kad ji laukė susigūžusi palei tvartą. 

— Laukiau ir laukiau! 

Jos balsas buvo tarsi užkimęs nuo rasos. 

— Negalėjau juk iš kunigo ištrūkti, — jis norėjo ją 
apkabinti, ji atstūmė jį. 

— Ne išdykavimai man galvoj, ne kibinimasis!| 

— Visai nebepažįstu tavęs! — jis pasijuto įžeistas. 

— Kokią mane palikai, tokutėlė ir tebesu... 

— O nepanaši į save... — jis prislinko arčiau. 

— Nesirūpinai manimi tiek laiko, o dabar stebies? 

— Kad jau labiau neįmanoma, bet ar galėjau at- 
lėkti pas tave, ką? 

— O aš likau vien su numirėliu ir su sielvartais! — 
ji nusipurtė šiurpu. 

— Nė galvoj tau nebuvo užsukti pas mane, kitkas 
rūpėjo!.. | 

— Tai laukei manęs, Jantosi, laukei? — išmikčiojo 
su nepasitikėjimu. 

— Dar ir kaip! Gi kaip kvailys kas mielą dieną ka- 
bojau ant grotų ir akis kone pražiūrėjau tavęs ir kas- 
dien laukiau! — staigus apmaudas jį nupurtė. 

— Jėzau brangiausias! O taip mane išplūdai ten, 
už stirtos! Ir toks piktas buvai anksčiau! O kai tave 
ėmė, tai nė nepažvelgei į Mane, nė neprakalbinai... 
Gerai pamenu, visiems turėjai gerą žodį, net šuniui, 
tik ne man! Jau maniau, kad pasiusiu! 


— Neturėjau pykčio ant tavęs, Jaguse, ne. Bet kai 
žmogui siela sukepa širdgėloj, tai, rodos, galėtum ir 
save, ir visą svietą pasmaugti... 

Tylėjo dabar, stovėdamį vienas prie antro, šlaunis 
į šlaunį. Mėnulis švietė jiems tiesiai į veidus. Alsavo 
juodu sunkiai, kandžių atsiminimų draskomi, akys 
plaukiojo sukrešėjusiose apmaudų ir kančios ašarose. 

— Ne taip mane kadaise sveikindavai! — tarė jis 
liūdnai. 

Ji pravirko ūmai ir graudžiai, kaip kūdikis. 

— O kaip turiu tave sveikinti, kaip? Ar maža mane 
esi nuskriaudęs ir paniekinęs, net dabar žmonės žiūri 
į Mane kaip į šunį... 

— Aš tave paniekinau? Dėl manęs į tave taip žiū- 
Ii? — jį pagavo pyktis. 

— O dėl tavęs! Dėl tavęs išvarė mane iš trobos 
ta mazgotė, ta kiaulės išmata! Per tave aš išstatyta viso 
kaimo pajuokai... 

— O vaitą ar užmiršai? O kitus, ką? — pratrūko jis 
grėsmingai. 

— Viskas dėl tavęs! Viskas! — šnibždėjo ji su vis 
didesne nuoskauda. — O kam mane prisijaukinai kaip 
šunį? Juk turėjai pačią. Kvaila buvau, o tu mane taip 
apkerėjai, kad per tave svieto nebemačiau! O kodėl 
paskui palikai mane vieną žmonių pykčiui? 

Tačiau ir jis, apmaudo pagautas, BUELYDSĖS pro su- 
kąstus dantis: 

— Tai aš tau liepiau būti man pamote? Tai aš tave 
verčiau zulintis su kiekvienu, kas tik norėjo, ką? 

— Tai kodėl man neužgynei? Jei būtum mylėjęs, 
nebūtum man davęs valios, nebūtum palikęs vienos, 
bet būtum saugojęs nuo pikto nuotykio, kaip kiti kad 

daro! — skundėsi ji skausmingai, tokia pilna neišma- 
tuojamos. širdgėlos, jog jis nebeįstengė gintis. Pabėgo 
nuo jo visi pykčiai, 0 širdis suvirpo meile. 

— Nurimk, Jaguse, nurimk, mažyte! — šnibždėjo 
jis jautriai. 

— O dabar, kai man tokia skriauda, ir tu prieš 
mane, kaip visi, ir tu, ir tu! — kukčiojo ji, atrėmus 
galvą į daržinės sieną. 

Jis pasisodino ją greta savęs ant ežios ir ėmė glausti 
prie širdies, ir globstinėti, ir glostyti jai plaukus ir, 
šluostydamas ašarotą veidą, bučiavo jos virpančias lū- 
pas ir graudžių ašarų užlietas akis, tas brangias, to- 
kias liūdnas akis. Glamonėjo ją, glaudė ir ramino kaip 
įmanydamas, tad ji vis tyliau verkė, glausdamasi prie 
jo, ir su tokiu pasitikėjimu pakibo ant kaklo ir padėjo 
galvą jam ant krūtinės lyg ant motinos širdies, kur 
taip miela išverkti visus škausmus ir liūdesius... 

Bet Antanui jau svaigo galva, nes tokie geiduliai 
iš jos dvelkė ir taip jį kaitino jos šilima, jog vis nir- 
tingiau bučiavo ir vis smarkiau globstė ją savimi... 

Išsyk ji nesuvokė, kur čia linksta ir kas jai darosi. 
Tik tąsyk, kai jau visiškai pasijuto jo galioje ir kai jis 
ėmė gniaužti jos lūpas liepsningais bučiniais, ji ėmė 
spurdėti, baimingai, kone su ašaromis prašytis: 

— Paleisk mane, Jantosi! Paleisk! Vajezau! Ba 
šauksiu! 

Bet ar galėjo ištrūkti iš slibino, kai jis suspaudė ją, 
net kvapo pritrūko, ir visą persmelkė karštis ir kra- 
tuliai, 

+— Paskutinį kartą leisk, paskutinį! — unkštė jis vos 
bekvėpuodamas. 

Net visas pasaulis ėmė suktis drauge su ja, ir ji 
nugarmėjo tarsi į rojaus dugną, o jis ją paėmė, kaip 
kitados imdavo, užsimirštinai, per geismingą mylėji- 

mo galią, ir ji pasidavė jam taip pat, kaip kadaise, 
saldžioje negalios kančioje, į neišmatuojamą laimę, į 
pačią mirtį. 

Kaip kitados, vajezau! Kaip anksčiau! Kaip visuo- 
met! | 

Naktis buvo žvaigždėta, mėnulis kybojo aukštai dan- 
gaus viduryje; įšilęs, sukvipęs oras gaubė giliausioje 
tyloje sumigusius laukus; visas pasaulis tįsojo be kva- 
po ir be sąmonės, svaigiame užsimiršime ir saldžiame 
glamonėjime. 

Ir juodu, jau visiškai netekę sąmonės, nieko nebe- 
jautė, vien tik ugnį ir amžinai nepasotinamą ilgesį. 
Kaip išdžiūvusi pušis kad susituokia su žaibu ir iššauna 
į dangų liepsnomis, ir drauge abu žūsta, ūždamį pra- 
gaišties vestuvių dainą, taip ir juodu pradingo kažko- 
kioje nepasotinamoje ugnyje. Atgijo jų senos meilės, 
susikibo, šaukdamos didžia, džiaugsminga ugnimi tą 
vieną užsimiršimo akimirką, tą vieną paskutinio džiaugs- 
mo valandėlę. 

Nes kai ir vėl atsisėdo greta vienas antro, jau kaž- 
kas taip buvo aptemdęs jų sielas, jog žvilgčiojo vienas 
į antrą baimingai, vogčiomis, bėgdami vienas nuo ant- 
ro akimis, lyg su gėda ir apmaudu. 

Veltui jis ieškojo lūpomis jos bučinių išalkusių lūpų 
kaip kitados; ji apmaudingai gręžėsi šalin. 
kė, atidžiai įsižiūrėjusi į mėnulį; tad jis kunkuliavo 
viduje ir vėso, keisto liūdnumo ir apmaudų suimtas. 

Sėdėjo, jau nebežinodami, ką kalbėti, tik nekant- 
raudami ir laukdami, kuris pirmas pakils ir eis sau 
tolyn, 

O Jagusės širdy viskas jau tarytum išgeso ligi dug- 
no ir subyrėjo pelenais, nes ji prabilo su slepiamu 
pykčiu: 

— Tai kad privertei mane, kaip koks žmogžudys, 
na! 

— Ar tų ne mano, Jaguse, ne mano? — jis norėjo 
ją priglausti, ji atstūmė jį staigiai, šiurkščiai. 

— Ir ne tavo aš, ir niekieno, supranti? Niekieno! 

Ji ir vėl apsiverkė, bet! jis jau neberamino jos ir 
nebeglaudė, o po valandėlės pasakė rimtu balsu: 

— Jaguse, ar eitum su manim į svietą? 

— O kurgi taip? —ji pakėlė į jį apsiašarojusias 
akis. 

— O kadir į Ameriką! Ar eitum su manim, Jaguse? 

— O kur dėsi savo pačią? 

Jis pašoko lyg botagu perlietas. 

— Iš tikrųjų! Nuodų“ jai užduosi, ką? 

Jis stvėrė ją per liemenį, stipriai prispaudė ir, aist- 
ringai bučiuodamas visą veidą, ėmė prašyti, maldauti, 
kad vyktų su juo į pasaulį, kur juodu visuomet būtų 
drauge amžinai. Ilgai jis pasakojo jai savo sumanymus 
ir viltis, nes į tą Mintį pabėgti drauge su ja buvo įsi- 
kibęs kaip girtas į tvorą ir kaip girtas porino, įkarščiu 
užsidegęs. Ji išklausė ligi galo ir pašaipiai atsakė: 

— Privertei mane nusidėti, tai dabar manai, kad 
aš jau visai papaikusi ir tikėsiu viskuo, ką tik tu 
paistysi... 

Jis prisiekinėjo visomis šventybėmis, kad šventą 
teisybę sakąs; ji nė klausyti nebenorėjo ir, išsitraukusi 
iš jo glėbio, sušnibždėjo: 

— Nė nesapnuoju bėgti su tavim. Ko? Ar man blo- 
ga vienai? — susigaubė prijuoste, atidžiai dairydama- 
si. — Vėlu, jau turiu lėkti! 

— Kur taip skubi, juk niekas troboj tavęs nelau- 
kia? 

— Bet tau jau metas. Hanka jau duknas ten vė- 
dina ir dūsauja... 


Jis sulig tais žodžiais įsiuto nelyginant šuo ir pa- 
šiepdamas sušnypštė: 

— Aš tau neprikišu, kas ten tavęs karčiamose 
laukia... 

— O kad žinotum, jog ne vienas noriai lauktų nors 
ir ligi saulėtekio, kad žinotum! Labai didžiu vediesi 
ir IMmanai, kad tik tu vienas tesi! — kalbėjo kandžiai 
šypsodamasi. 

— Tai ir lėk, kad ir pas žydą, lėk! — iškrenkštė jis. 

Tačiau ji nepasijudino iš vietos; dar stovėjo juodu 
greta vienas antro, vien sunkiai alsuodami ir žvelg- 
dami vienas į antrą rūsčiomis žlibėmis, tarytum ieško- 
dami pačių skaudžiausių žodžių. 

— Žadėjai kažką man pasakyti, tai sakyk, ba dau- 
giau nebeateisiu susitikti su tavim... 

— Nebijok, nebešauksiu tavęs, ne... 

— O nors ir po kojų Man parpuolęs Cypsi, vis vien 
nebeateisiu. 

— Žinoma, laiko neišteksi, kai pas tiek daug kas- 
nakt turi eiti... 

— Kad tu pastiptum kaip šuo! — ji šoko į lauką 
po tiesumu. 

Bet jis nepuolė vytis, net nešaukė jos, matydamas, 
kaip ji nulėkė per rėžius lyg šešėlis ir dingo soduose; 
tik trynėsi akis tarsi iš miego pabudęs ir nusiminęs 
dūsavo. 

— Visai jau nukvaišau! Vajezau, kur gali boba 
žmogų nuvestį. 

Jam buvo kažko labai gėda, kai ėjo namo; negalėjo 
sau dovanoti to, kas įvyko, ir smarkiai dėl to graužėsi 
ir kankinosi. 

Parengtas guolis jau laukė jo sode, vežėčių kėbule, 
nes troboje buvo neįmanoma išsimiegoti dėl tvanku- 
mo ir musių. 

Tačiau jis negalėjo užmigti; gulėjo, įsižiūrėjęs į 
tolimus žvaigždžių mirgesius, ir klausydamasis tylių 
nakties atgarsių, galvojo apie Jagusę. 

— Nei su ja, nei be jos! A kad tave kur! — nusi- 
keikė patylom, ir gailiai dūsavo, ir vartėsi nuo vieno 
šono ant kito, ir metė šalin duknas, kišo kojas į vėsią, 
rasotą žolę, bet miegas vis nėjo, ir mintys apie ją ne- 
paleido nė valandėlės. 

Troboje pravirko kažkuris vaikas, kažką sumurmėjo 
Hanka; jis pakėlė galvą, bet netrukus viskas nutilo, o 
jį apniko svarstymai ir plūdo per jį lyg pavasariški 
kvapnūs dvelkimai, sūpuojantys sielą saldžiais atsimi- 
nimais; tačiau jis nebesidavė dabar jiems pavergti, 
žiūrėjo į juos blaiviai, o pagaliau priėjo prie to, kad 
iškilmingai, kaip per šventą išpažintį, tarė sau: 

— Kartą turi būti tam galas! Gėda tai ir griekas! 
Ką žmonės pasakytų! Juk aš vaikų tėvas ir gaspado- 
rius! Turi būti galas! 

Taip griežtai jis nusprendė, bet jam buvo gaila 
jos, neapsakomai gaila. 

„Tegu tik Žmogus vieną sykį sau leidžia ką — be- 
regint taip susibičiuliauja su piktu, jog nė mirtis ne- 
išskirs!“ — galvojo karčiai ir rimtai. 

Jau darėsi priešaušris, visas dangus vilkosi tary- 
tum pašukine marška, o Antanas vis dar nebuvo už- 
migęs, o kai šviesi diena ėmė žvilgčioti jam į akis, 
atlėkė Hanka jo žadinti. Pakėlė į ją apsiblaususį veidą, 
tačiau toks nuostabiai geras jai buvo, jog kai papasa- 
kojo, ko vakar vėlai vakare buvo atėjęs kalvis, jis 
paglostė jos nešukuotus plaukus. 

— Kad jau pavyko gauti tuos medžius vežti, tai 
nupirksiu tau ką per jomarką. 

Ji apsidžiaugė tokia jo malone ir kad ims prašyti 
nupirkti stiklinę spintą lėkštėms, tokią, kokią turį vaI- 
goninkai. 

— Tu greit užsimanysi ir poniškos kanapos! — nu- 
sijuokė jis, tačiau prižadėjo viską, ko tik ji prašė, ir 
greitai atsikėlė, nes darbas laukė ir reikėjo jungti 
sprandą į jungą ir traukti, kaip kasdien. 

Pasikalbėjo dar su kalviu ir tuoj po pusryčių Pet- 
reką išsiuntė mėšlo vežti, o pats pora arklių išvažiavo 
į girią. | 

Kirtimas net ūžė darbu; daug žmonių sukiojosi, 
dorodamį žiemą nukirstus medžius, ir lyg nepaliauja- 
mas genių kalimas sklido kirvių karčiai ir pjūklų grie- 
žimas: o vešlioje kirtimo žolėje ganėsi Lipcų bandos, 
rūko ugniakurai. 

Jis atsiminė, kas kitados čia įvyko, ir palingavo 
ciečiai su Žepkų šlėktomis ir kitais. 

— Vargas juos proto išmokė. Ir kam reikėjo viso 
to mūšio, kam? — tarė jis Pilypui, Jagustynkos sūnui, 
kuris genėjo egles. 

— O kas dėl to buvo kaltas, jei ne ponas ir gaspa- 
doriai! — Niauriai murmtelėjo vyras, nesiliaudamas ge- 
nėti. 

— O labiausiai — pyktis ir kvailas kiršinimas. 

Jis sustojo toj vietoj, kur buvo nudėjęs eigulį, ir 
taip kažkas pikta suspaudė jam po krūtine, net nu- 
sikeikė: 

— Maita, per jį visa pragaištis man! Kad galėčiau, 
tai dar tau pridėčiau! — nusispjovė ir ėmėsi darbo. 

Ir dabar jau kiauras dienas vežė medžius į lent- 
pjūvę, įsijungęs į darbą ir taip užsimiršęs, lyg mirtinai 
norėdamas persidirbti, bet vis vien nenusmaugė atsi- 
minimų apie Jagusę ir apie tą nelemtą bylą. 

Vieną dieną Matas jam pasakė, kad Simas pirkęs 
lauko Podlesėj, ponas davęs išsimokėtinai ir dar duo- 
dąs rąstų ir grebėstų, o Nastusės vestuves atidėję, kol 
Simas šiaip taip įsigyvensiąs. 

Ką jam rūpėjo svetimi dalykai, ar maža turėjo sa- 
vo rūpesčių? O be to, dar ir kalvis jau kone kasdien 
įvairiausiais būdais gąsdino jį byla ir pamažėli, atsar- 
giai, didžiai gudriai minėjo, kad jeigu jam skubiai rei- 
kėtų, tai ir pinigų duotų kai kas... 

Antanas jau šimtą kartų buvo pasirengęs trenkti 
viską ir bėgti, bet kai pažvelgdavo į kaimą, pagalvo- 
davo, jog teks išeiti iš čia amžinai, — jį apsiausdavo 
tokia baimė, jog meilijo kalėjimą, meilijo viską kuo 
blogiausia, kad tik ne tai. 

Bet ir apie kalėjimą galvojo su sielvartu širdyje. 

Tad dėl tų vidaus grumtynių jis sumenko, apkarto 
ir pasidarė namuose rūstus ir neatžvalgus. Hanka nieku 
gyvu negalėjo suprasti, kas jam pasidarė, veltui bandė 
tai sužinoti. Iš pradžių jį net įtarė jį vėl susiuosčius 
su Jaguse; bet kadangi turėjo geras akis, o atsiganiusi 
Jagustynka taip pat jį sekė, ir kiti patvirtino, kad aiš- 
kiai juodu vienas į antrą skersuoja ir niekur nesueina, 
tad dėl to ji nusiramino. Bet kas iš to, kad tarnavo 
jam kuo ištikimiausiai, kad jis valgį turėjo rinktinį ir 
laiku, kad švarioj troboj buvo tvarka gražiausia, kad 
ūkis sekėsi kuo puikiausiai, jei jis nuolat būdavo apsi- 
blausęs, piktas, dė] bet ko plūsdavo ir gero žodžio jai 
netardavo. 

Bet sunkiausia pasidarydavo tąsyk, kai jis vaikščio- 
davo tylus, nusiminęs, susirūpinęs, liūdnas kaip rudens 
naktis ir nei pykdavo, nei priekaištaudavo, tik sun- 
kiai dūsaudavo ir kiaurus vakarus leido karčiamoj, 
gerdamas su pažįstamais. 

Atvirai klausti ji neturėjo drąsos, o Rokas prisie- 
kinėjo nieko nežinąs; tai galėjo būti teisybė, nes da- 
bar senis pareidavo tik nakvynės, o per dienas klai- 
džiojo po apylinkę su savo knygelėmis, mokydamas 
dievobaimingų maldų į Jėzaus širdį, kurių valdžia ne- 
leido kalbėti bažnyčiose. 

O vieną vakarą, kai dar visi sėdėjo troboje prie 
dubenų, nes saulei nusileidus buvo pakilęs vėjas, palei 
tvenkinį ėmė pašėlusiai loti šunes. Rokas padėjo šaukš- 
tą, ausylai klausydamasis. 

— Kas nors svetimas! Reik eit pažiūrėti! 

Ir vos išėjęs, grįžo išblyškęs ir greitai tarė: 

— Kardai tarška ant kelio! Jei klaus, pasakykit, 
kad išėjau į kaimą! | | 

Nėrė į sodą ir dingo. 

Antanas mirtinai išbalo ir pašoko į kojas. Šunes 
jau tarputvoriuose puldinėjo, priebutyje pasigirdo sun- 
kūs žingsniai. 

— O gal čia jau manęs? — sudejavo jis išsigandęs. 

Visi lyg apmirė, tarpdury pamatę stražnikus. 

Antanas nebegalėjo pasijudinti, tik lakstė akimis 
pro atdarus langus ir duris. Laimė, Hanka visai blaiviai 
kvietė juos sėstis, pristumdama suolą. 

Jie mandagiai pasisveikino, drauge prisikalbėdami 
vakarieniauti, tad ji turėjo jiems iškepti kiaušinienės. 

— Kurgi taip vėlai? — paklausė pagaliau Antanas. 

— Tarnybos reikalais! Turim didelį reikalą! — at- 
sakė vyresnysis, vadžiodamas akimis per susirinkusius 
troboje. 

— Turbūt vagis gaudot? — pridūrė Antanas drą- 
siau, atnešęs iš kamaros butelį. 

— lr vagių ieškom, ir dar kai ko! Užgerkit mus, 
gaspadoriau! 

Jis išgėrė su jais. Jie įniko šluoti kiaušinienę, net * 
šaukštai skambėjo. 

Visi sėdėjo tylutėliai, nelyginant išgąsdinti kiškeliai. 

Stražnikai iššlavė dubenį ligi dugno, užgėrė dar 
degtinės, ir vyresnysis, šluostydamasis ūsus, iškilmin- 
gai tarė: 

— Ar seniai išleido jus iš kalėjimo, ką? 

— Negi ponas nežinot! 

Antanas ėmė virpėti. 

— O kurgi Rokas? — ūmai paklausė vyresnysis. 

— Koks Rokas? — tuo akimirksniu suprato ir greit 
aprimo. 

— Sako, pas jus gyvena kažkoks Rokas? 

— O gal ponas kalbat apie tą senuką, kur vaikšto 
po kaimą? Teisybė, juk jis vardu Rokas!. 

Stražnikas nekantriai krustelėjo ir rūsčiai tarė: 

— Netaisykit juokų, juk jis gyvena pas jus, mes 
žinom! 

— Žinia, kad dažnai pas mus gyvendavo, bet gy- 
vendavo ir pas kitus. Ubagas jis, tai ir priglaudžia 
galvą naktį kur pasitaiko. Šiandien troboj, rytoj kūtėj, 
o kitą sykį stačiai patvory. O ką gi ponas turit prieš 
jį“ 

— Nieko, šiaip klausiu, pažįstu jį... 

— Geras jis žmogus, niekam kelio nepastoja, — įter- 
pė Hanka. 

— Na, mes žinom, kas jis toks, žinom! — murm- 
telėjo reikšmingai, įvairiais būdais bandydamas apie 
jį išklausinėti. Net ir taboka ėmė vaišinti, bet visi kal- 
bėjo tą patį, tad nieko negalėdamas suuosti, piktai atsi- 
kėlė nuo suolo: — O aš sakau, kad jis gyvena pas jus 
troboj! 

— Juk kišenėn jo neįsidėjau! — suurzgė atgal An- 
tanas. 

-— Aš čia tarnybos reikalais, nepamirškit, Boryna! — 
grėsmingai šoko vyresnysis, tačiau tuoj atlyžo, gavęs 
vakarčio tuziną kiaušinių ir gerą gniutulą šviežio svies- 
to. 

Vitekas išsekė juos ir paskui pasakojo, kad jie buvo 
užsukę pas šaltyšių ir bandė žvilgčioti pro kai kurių 
trobų langus, kur dar su šviesa buvo, bet šunes taip 
lojo, jog niekur nesugebėję slaptai pasižiūrėti, nuėjo 
sau it musę kandę. 

Tačiau tas įvykis taip keistai sukrėtė Antaną, jog 
jis, tik pasilikęs vienas su žmona, ėmė jai atvirai dės- 
tyti visus savo rūpesčius. 

Ji plakančia širdimi klausėsi, atidžiai, nepraleisdama 
nė vieno žodžio, ir kai pagaliau jis pasakė, jog jiems 
nieko kito nebelieka, tik viską išparduoti ir bėgti į 
platųjį pasaulį, kad ir į Ameriką, ji atsistojo priešais 
jį išbalusi kaip siena. 

— Neisiu ir vaikų į pražūtį neleisiu! — pasakė grės- 
mingai. — Neisiu! O jei mane versi — kirviu suskaldy- 
siu vaikams galvas, o pati kad ir į šulinį! Teisybę sa- 
kau, taip man padėk Dieve! Neužmiršk to! — šūkavo 
ji, klaupdamasi prieš šventuosius paveikslus tarytum 
iškilmingos priesaikos. 

— Nurimk! Juk tik taip sakau! 

Ji atsikvėpė ir tarė tyliau, vos sulaikydama ašaras: 

— Atsėdėsi savo ir pargrįši! Nebijok, ištversiu... 
neprarasiu tau nė rėželio, tu dar manęs nepažįsti... 
nepaleisiu iš nagų. Jei tik Dievas padės, ir tą rykštę 
atlaikysiu, — verkė ji tyliai. 

Jis ilgai galvojo ir pagaliau pasakė: 

— Taip bus, kaip Dievas duos! Reikia laukti bylos. 

Taip ir nuėjo niekais gudrios kalvio pastangos. 

VI 


— Gulk tu pagaliau ir duok miegoti! — sumurmėjo 
papykęs Matas, versdamasis ant kito šono. 

Simas valandėlę nusiramino, bet tik anam vėl pra- 
dėjus knarkti, ėmė tyliai sėlinti iš užtvaros, nes jam 
pasirodė, kad į daržinę, kurioje juodu miegojo, jau 
veržiasi pirmojo priešaušrio blanda. 

Apgraibomis rinkosi plūkte dar vakar surengtus 
padargus ir taip skubėjo, jog jam nuolat kas krisdavo 
iš rankų su veriamu skambesiu, net Matas plūdo pro 
miegus. 

Bet laukuose dar driekėsi santėmis, tik žvaigždės 
jau buvo pablyškusios, rytų pusėjė truputį blaivėsi, 
ir pirmieji gaidžiai plakė sparnais, kimiai rėkdamį. 

Simas susirinko į vienratį visą savo naudą ir, tyliai 
prasivogęs palei trobą, išsigavo į tvenkinio krantą. 

Kaimas tebemiegojo kaip užmuštas, nė šuo nesulojo, 
ir tylumoje tebuvo girdėti besisunkiančio pro užleistą 
malūno užtvanką vandens kliunksėjimas. 

Sodų aptemdytuose keliuose dar buvo taip tamsu, 
jog tik kur ne kur sudūluodavo baltinta siena, o tven- 
kinys tiek iš nakties tesirodė, kiek mirgėjo jame at- 
sispindinčios žvaigždės. 

Priėjęs motinos trobą, jis sulėtino žingsnius, atidžiai 
klausydamasis, nes jam pasirodė, kad tarputvoriuose 
kažkas vaikšto, tyliai murmėdamas. 

— Kas ten? — ūmai išgirdo motinos balsą. 

Jis nutirpo ir stovėjo sulaikęs kvapą, nedrįsdamas 
pasijudinti, o senė, nesulaukusi atsakymo, vėl ėmė 
vaikštinėti. 

Jis matė ją tarytum šešėlį, slankiojantį po medžiais; 
ji graibstinėjo lazdele kelią ir vaikščiojo, pusbalsiu 
kalbėdama litaniją. 


„Trankosį naktimis kaip Morkus po peklą,— pagal- 
vojo jis, bet kažkaip gailiai atsidūsėjo ir tylutėliai 
baimingai nusėlino toliau. — Graužia ją Mano skriauda! 
Graužia!“ — pakartojo su giliu džiaugsmu, išeidamas į 
platų, duobėtą kelią už malūno, ir staiga pasileido grei- 
tai, lyg vejemas, nebepaisydamas kelduobių ir akmenų. 

Sustojo tik ties kryžium, Podlesės kryžkelėje. Dar 
per tamsu buvo pradėti darbą, tad atsisėdo po smūt- 
keliu truputį atsikvėpti ir palaukti. 

— Vagių metas, neatskirsi lauko nuo miško,— mur- 
mėjo, klaidžiodamas akimis po pasaulį. 

Laukai tebetįsojo paskendę kirbančiame santėmyje, 
bet danguje jau vis aiškiau žėrėjo auksinos aušrų 
juostos. 

Laikas jam slinko pamažėli, tad ėmė poteriauti, bet 
vos palietęs ranka rasotą žemę, pamesdavo žodžius 
ir džiaugsmingai galvodavo, kad eina į savo lauką, į 
savo Ūkį. 

„Turiu tave ir nepaleisiu“,— galvojo atkakliai, 
džiaugsmingai ir su neišmatuojama meilės užmarštim 
smelkėsi įsiliepsnojusiomis akimis į susigumulavusią 
pamiškėje tamsą, kur jau laukė jo tie šeši margai, pirk- 
ti iš pono. 

— Priglobsiu aš jus, našlaičiai brangūs, ir nepalei- 
siu, kol gyvas būsiu! — murmėjo, užsitraukdamas kaili- 
nius ant atsilapojusios krūtinės, nes jį truputį vėrė 
vėsuma; atsirėmė pečiais į kryžių, įsižiūrėjęs į aušras, 
ir ėmė knarkti, beregint miego įveiktas. 

Laukai jau pilkėjo kaip plačiai išsilieję vandenys, 
o IasomMis pražilę javai baksnojo jį įsisiūbavusiomis 
varpomis, kai jis pašoko į kojas. 

— Diena kaip jautis, metas prie darbo! — sušnibž- 
dėjo įsiręždamnas ir atsiklaupė po kryžium pasimelsti; 

tačiau dabar jis netarškėjo lyg malūnas, kaip papras- 
tai kad darydavo, tik greičiau nusikratyti, daug prisi- 
dūsauti, į krūtiūię prisimušti ir tiek prisižegnoti, kol 
ranka nutirps; šiandien buvo kitaip, nes jis graudžiai 
ėmė maldauti Viešpaties pagalbos ir meldėsi iš visos 
širdies, net jam ašaros byrėjo ir, apkabinęs Jėzaus ko- 
jas, įsižiūrėjęs ištikimomis akimis į nukankintą, šventą 
jo veidą, prašė: 

— Padėk, Jėzau gailestingasis! Tikroji motina ma- 
ne nuskriaudė, tad vien tau atsiduodu, našlaitis! Pa- 
dėk! Juk kaip koks paskutinis einu į sunkų darbą! 
Žinia — nusikaltęs aš, bet padėk man, gailestingasis. 
Viešpatie, užpirksiu mišias, o gal ir dvejas! Nupirksiu 
žvakių, o kai prasisieksiu, tai net ir baldakimą įtaisy- 
siu! — prašė jis ir žadėjosi, širdingai glausdamas lūpas 
prie kryžiaus, nusižeminęs apėjo aplink jį keliais, pa- 
bučiavo žemę ir atsikėlė didžiai sustiprėjęs ir savimi 
pasitikįs. 

Pasijuto stiprus, pasirengęs viskam ir toks kupinas 
vilčių, jog stvėręs sunkų vienratį, stūmė jį lyg plunks- 
nelę, atkakliai glėbdamas akimis Lipcus, besidriekian- 
čius žemiau, dar apsiaustus miglų, iš kurių vien tik 
bažnyčios bokštas kyšojo aukštai, žėrėdamas aušroje 
nuauksintu krvžiumi. 

— Pamatysit! Ė, pamatysit! — sušuko džiaugsmin- 
gai, įžengdamas į savo lauką. Tasai buvo pačioje pa- 
miškėje, vienu šonu prisiglaudęs prie Lipcų laukų, bet 
kokia ten buvo žemė, tai Dieve sergėk! Gabalas apleis- 
to dirvono, pilnas duobių, kaip plytinės būta, pilnas 
graužų ir akmenų krūvų, apaugusių erškėtkrūmiais. 
Devynvaistės, šunramunės ir rūgštynės vešliai augo 
ant gūbrelių, ir tik kur ne kur styrojo vargana susisu- 
kūsi pušelė, kupstelis alksnių ar kadugių, o duobėse 
ir dumblynuose kaip jauna giria siūbavo ajerai ir nkn- 

drės. Žodžiu, žemė buvo tokia, kad ir šuo imtų verkti, 
net ir pats ponas atkalbinėjo, bet vaikinas užsispyrė: 

— Kaip tik man! Įveiksiu ir tokią! 

Ir Matas jį atkalbinėjo, su baime žvelgdamas į tą 
plyną dykvietę, kur vien palivarko šunes vestuvės 
keldavo, bet Simas vis spyrėsi, o pagaliau kietai pa- 
sakė: 

— Pasakiau! Kiekviena žemė gera, jei tik žmogus 
darbo įdeda! į 

Ir paėmė ją, nes ponas pardavė pigiai, po šešiasde- 
šimt rublių margą, ir dar prižadėjo padėti miško me- 
džiaga ir kitais dalykais. 

— Ė, kodėl negalėčiau apsitekti! — sušuko aplaks- 
tęs jį įdėmiomis akimis ir, pastatęs vienratį ant ežios, 
ėmė eiti savo lauko ribomis, paženklintomis susmaigs- 
tytais žagarais. | 

Ėjo pamažėli, tokio tylaus, gilaus džiaugsmo apim- 
tas, net širdis jam plakė tarytum kūjis ir stigo kvapo. 
Vaikštinėjo, dėstydamas galvoje, ką iš eilės daryti, nuo 
ko pradėti. Juk rengėsi dirbti pats sau, Nastusei, būsi- 
majai Pačesių giminei, tad įsitempė galia ir smarkiu 
noru dirbti nelyginant išalkęs vilkas, kuris pačiumpa 
aviną ir įsigraužia į gyvą mėsą. 

Apėjęs visą lauką, apdairiai ėmė rinktis vietą tro- 
bai statyti. 

— Tikrai čia geriausia, kaimas priešais ir giria čia 
pat, lengviau bus malkų parsigabenti ir ramiau žie- 
mą, — galvojo ir, pažymėjęs akmenimis keturis kampus, 
nusimetė kailinius, persižegnojo, pasispjaudė delnus ir 
ėmė lyginti žemę ir kasti krūmus. 

Diena jau buvo pakilusi auksinė, iš kB skrido 
genamų į ganyklas galvijų būbavimas, girgždėjo svir- 
tys, žmonės ėjo į darbą, keliais dardėjo vežimai ir 
sklido įvairiausi balsai drauge su lengvučiu vėjeliu, 

kuris ėmė išdykauti javuose, viskas vyko kaip ir kas- 
dien, tik Simas, nieko nepaisydamas, tarytum užsimir- 
šo darbe, tik tarpais atsitiesdavo, atsikvėpdavo, nusi- 
šluostydavo prakaito užlietas akis ir vėl įsisiurbdavo 
į žemę, nelyginant toji nepasotinama siurbėlė, ir vis 
murmėjo savo papratimu kiekvienam daiktui, lyg kam 
gyvam. 

Ėmė kasti didžiulį akmenį ir kalbėjo: 

— Prisigulėjai, pasilsėjai, gali dabar man pirkią 
paremti. 

O kirsdamas erškėtkrūmius, kalbėjo su patyčios 
juoku: 

— Nesipriešink, stagare! Manai, kad man atsispirsi! 
Taigi! Manai, paliksiu tave, kad kelnės man plėšytum, 
ką? 

O praamžinoms akmenų krūvoms tarė: 

— Ir jus išjudinsiu, sunku krūvoj spaustis! Grindi- 
nį iš jūsų padarysiu palei kūtę, kaip Borynų sodyboj! 

O tarpais atsikvėpęs apsiausdavo savo žemę mylin- 
čiomis akimis ir karštai šnibždėdavo: 

— Tu mano! Mano! Niekas tavęs iš manęs neiš- 
plėš! 

Ir gailėdamasis tos piktžolių priaugusios vargšelės, 
liesos, nederlingos ir apleistos, pridurdavo švelniai, lyg 
kūdikiui: 

— Palauk truputį, našlaitėle, išdirbsiu tave, pape- 
nėsiu, išpuoselėsiu, ir imsi derėti kaip kitur. Nebijok, 
pamylėsiu tave, pamylėsiu. 

Saulė pakilo viršum laukų ir ėmė šviesti jam tiesiai 
į akis. 

— Viešpatie Dieve, atlygink! — tarė jis, primerkda- 
mas akis. — Vėl kaitrą rodo ir sausrą — pridūrė, nes 
ji kilo skaisčiai raudona. 

Netrukus prašneko mažasis bažnyčios varpelis, o iš 
Lipcų kaminų pamažėli iškilo žydri dūmų ruožai. 

— Užvalgytum dabar, gaspadoriau, ką? — jis la- 
biau susiveržė diržą. — Tik kad motina nebeatneš tau 
lauknešėlių, ne,— liūdnai atsidūsėjo. 

Ir Podlesės laukai sukirbėjo žmonių, jie ėjo, kaip 
ir jis, ką tik įsigytų laukų dirbti; jis pamatė Stachą 
Piošką, kuris arė pora stambių arklių. 

— Jėzau brangus, kada man duosi nors vieną, — 
pagalvojo. 

Juozas Vachnikas vežė akmenis trobos pamatams. 
Klombas su sūnumis kasė griovį aplink savo žemę, o 
Gželia, vaito brolis, palei pat kryžių prie kelio ilgai 
kažką matavo kartimi. 

— Vieta lyg tyčia parinkta karčiamai,— pastebėjo 
Simas. 

Paženklinęs basliukais išmatuotą sklypą, Gželia pri- 
ėjo pasisveikinti. 

— Oho! Oho! Matau, kad dešimt vyrų atstoji prie 
darbo! — jo akyse buvo nuostaba. 

— O gal man nereikia? O ką gi turiu? Vienas kel- 
nes ir tuos dykus nagus! — sumurmėjo, neatitraukda- 
mas rankų nuo darbo. Gželia patarė jam šį ir tą ir 
grįžo į savo Sklypą, o vėliau prieidavo ir kiti, kas su 
geru žodžiu, kas pasišnekučiuoti, o kiti pasirūkyti ir 
dantų pakaišioti, tačiau*Simas atsakinėjo vis nekantriau, 
o pagaliau aštriai sušuko Pričkui: 

— Dirbtum savo darbą ir kitų negaišintum! Šventę, 
dykūnai, sau taiso! 

Ir pasiliko vienas, nes dabar jo lenkėsi. 

Saulė kilo vis aukščiau, kybojo jau viršum bažny- 
čios, skrido nesulaikoma, užliedama pasaulį akinančiu 
aiškumų ir karščiu, vėjas kažkur pradingo, ir karštis 

jau netrukdomas siautė žemę mirgančia užuolaida, ku- 
rioje javai skendėjo tarytum tyliai kunkuliuojančiame, 
verdančiame vandenyje. 

— Manęs tai greit nenuvysi,— tarė lyg priešinda- 
masis saulei ir, pamatęs Nastusę su pusryčiais, išėjo 
jos pasitikti ir godžiai įsikibo į lauknešėlius. 

Nastusė kažko nusiminusi dairėsi po laukus. 

— Manai, užderės kas tokiuose *žvirgždynuose ir 
pelkėse?! Ė 

— Viskas užderės, pamatysi, net ir kviečių turėsi 
pyragams. | 

— Lauk, šviesos nesulaukus, kol vilkai kumelę pa- 
pjaus. 

— Nepapjaus, Nastusel Žemės turiu, tai lengviau 
bus laukti, juk net šeši margai mūsų, — kalbėjo skubiai 
valgydamas. 

— Taigi, juk žemės negrauši| O kaipgi žiemą iš- 
-gyvensim? | 

— Čia jau aš dėtas, nesirūpink! Viską apgalvojau 
ir viską padarysiu! — jis atstūmė tuščius lauknešėlius, 
ištiesė kaulus ir nusivedė ją, rodydamas įr aiškinda- 
mas. 

— Šitoj vietoj bus troba, — sušuko jis džiaugsmingai. 

— Bus! Gal iš dumblo ją sulipdysi, kaip kregždė! 

— Ogį iš medžių, ir iš šakų, ir iš molio, ir iš smėlio 
ir iš ko tik galima, kad tik joje išgyventume kokius 
metelius, kol prasisieksim. 

— Puikų dvarą, matau, ketini įtaisyti] — suurzgė ji 
-atkariai. 

— Meiliju verčiau būdoj gyventi negu kampininkas 
būti. 

— Ploškienė sako, kad pas juos kraustytumės žie- 
:mos praleisti, pati pasiūlė mums trobą, iš geros širdies. 

— Iš geros širdies. Taigi, tikriausiai nori motinai 
akibrokštą padaryti, juk jiedvi riejasi tarpusavy kaip 
šsunes. Terba pasmirdusi, nereikia man jos gerumo. 
Nebijok, Nastuse, ištaisysiu tau tokią pirkią, kad ir 
langas bus, ir kaminas, ir viskas, ko tik reikia. Pama- 
tysi, kaip amen poteriuose, po trijų savaičių bus gata- 
va, Nors rankas nutrinčiau bedirbdamas, bet bus. 

— A jau, galgau vienas pastatysi! 

— Matas man padės, prižadėjo! 

— Ar motina nepadėtų kuo? — pasakė ji būgštau- 
dama. 

— Kad ir pastipt reikėtų, jos neprašysiu! — suriko 
jis, bet matydamas, kad ji dar labiau nuliūdo, didžiai 
susirūpino ir, juodviem atsisėdus palei rugius, baimin- 
gai ėmė aiškinti. 

— Tai ar galiu, Nastuse? Kaipgi, juk ji mane iš- 
varė ir tave plūsta. 

— Dieve brangus, kad nors kokią karvutę duotų, 
antraip kaip tie paskutiniai ubagai, be niekur nieko, 
net baisu pagalvoti. 

— Bus ir karvė, Nastuse, bus, vieną esu nužiūrėjęs. 

— O čia nei trobos, nei kokio gyvulėlio, nei nie- 
ko! — pravirko ji, glausdamasi prie jo; jis šluostė jai 
akis, glostė galvelę, bet ir jį pagavo toks gailestis, 
jog vos ištvėrė nesubliovęs, tad pašoko į kojas, čiupo 
kastuvą ir suriko, lyg smarkiai papykęs: 

— Dievo bijok, moterie, tiek darbo, o tu tik skun- 
dies ir verki! 

Ji atsikėlė, kupina sunkių minčių ir didelių rūpes- 
čių. 

— Jeigu badu nenumirsim, tai mus vilkai suės šioj 
dykynėj. 

Jis papyko ne juokais ir, stverdamasis darbo, kietai 
tarė: 


554 


— Jei žadi žliumbti ir plepėti nei šį nei tą, verčiau 
"pasilik savo troboj. 

Ji norėjo prisiglausti prie jo ir jį apraminti, bet jis 
ją atstūmė. 

— Taigi, ne metas dabar myluotis, taigi! — tačiau 
leidosi nuraminamas, nors ir tebepyko už bobišką ple- 
pėjimą, o ji nuėjo rami ir net linksma. 

— Vaje! Juk ir boba žmogus, o žmoniškai nesupran- 
ta. Tik verkia, dejuoja, o juk nieko iš dangaus nenu- 
kris, jei rankomis nepadarysi. Kaip vaikai, čia juokias, 
čia verkia, čia pyksta ir skundžiasi! Vaje! 

Murmėjo jis, įnikęs į darbą, ir netrukus užmiršo 
visa pasaulį. 

Ir taip jis dirbo kasdien, keldavosi priešaušriu ir 
grįždavo tik vėlai vakare, tad dažnai net burnos ne- 
praverdavo per kiauras dienas žodžio kam pasakyti, 
valgyti jam atnešdavo Teresė arba kas kitas, nes Nas- 
tusė ėjo dienas prie klebono bulvių. 

Iš pradžių užsukdavo pas jį koks kaimynas, bet 
kad jis nenorėjo šnekėtis, tai jie tik iš tolo žiūrėjo, ste- 
bėdamiesi jo nenuvargstamu darbu. 

— Kietas, bestija! Kas būtų tikėjęsis— murmėjo 
Kiombas. 2 

— Kam gi būtų Dominikienės veislė! — juokdama- 
sis sušuko kažkas, bet Gželia, nuo pat pradžių atidžiai 
sekęs Simą, tarė: 

— Teisybė, kad jis: pluša kaip jautis, bet reiktų 
jam truputį padėti. 

— Žinoma, pats vienas nejįstengs, reiktų, jis to 
vertas! — teigė, tačiau niekas neskubėjo pirmas, visi 
laukė, kad jis pats paprašytų. 

Bet Simas neprašė, jam' tai net neatėjo į galvą, tad 
vieną dieną labai nustebo, pamatęs kažkokį vežimą, 
atidardantį pas jį. 

Vežikavo Andrius ir jau iš tolo linksmai šaukė: 

— Parodyk, kur reikia užarti! Taigi čia aš! 

Simas tik ilgai žiūrėjęs įtikėjo akims. 

— Kad ir drįsai, na, na, išpers tau kailį, vargšeli, 
pamatysi. 

— Tegu! O jei mane išpers, tai jau visai prie tavęs 
pIisidėsiu. 

— Ar pats sumanei man padėti? 

— Ogi pats! Seniai jau norėjau, tik bijojau, ser- 
gėjo mane ir iš pradžių Jagusė atkalbinėjo, — pasakojo 
jis plačiai, imdamasis darbo, o paskui jau drauge juodu 
arė; traukdamas namo, jis pažadėjo atvykti dar ir kitą 
dieną. 

Ir atvyko su saule, o Simas tuoj pamatė jo bent 
kiek mėlynėmis paženklintus skruostus, bet paklausė 
tik pavakarėj. 

— Smarkią peklą tau pakėlė? 

— Ė... akla, tai nelengva jai mane sugraibyti, o 
pats juk po nagais nelendu,— atsakė kažkaip liūdnai. 

— O Jagna tavęs neišdavė? 

— Juk Jagusė mums nepriešinga. 

— Kol jai kas makaulėn neužeina, kas ten supaisys 
moteris! — gailiai atsidūsėjo Simas ir uždraudė jam 
lankytis. 

— Pats įveiksiu, vėliau man padėsi, kai reikės sėti. 

Ir vėl pasiliko vienas ir dirbo nenuvargdamas, kaip 
arklys, įkinkytas į suktuvą, nepaisydamas nei nuovar- 
gio, nei kaitros, o dienos ėjo tokios. karštos, šutrios ir 
tvankios, net žemė skilo, vandenys džiūvo, žolė gelto, 
o javai linko jau vos begyvi tame pragariškame gaisre, 
laukai tuštėjo ir tilo, nes neįmanoma buvo ištverti 
darbe, stačiai gyva ugnis iš dangaus liejosi, ir saulė 
graižė akis. Pabalęs, blandus dangus kybojo lyg ugnin- 
ga, įsivirpėjusi marška, gaubianti visą žemę tokiu karš- 

<iu, jog neį vėjas papūs, nei medis pajudės, nei paukš- 
tis sugiedos, nei žmogaus balsas kur pakils, ir kiek- 
vieną dieną vienodai iš rytų į vakarus keliavo saulė, 
Žžerdama nenumaldomą ugnį ir sausrą. 

Bet ir Simas kiekvieną dieną vienodai stojo dirbti, 
nesiduodamas kaitros nuvejamas, net ir naktis dabar 
miegodavo lauke, kad tik nereiktų laiko gaišti, Matas 
jau ėmė stabdyti jo įniršį, bet jis atsakė jam trumpai: 

— Šventądien pasilsėsiu. 

Ir iš tikrųjų, šeštadienį vakare jis parėjo į trobą, 
tačiau toks nuvargęs, jog užmigo prie dubens, o kitą 
dieną miegojo kone ligi pat vakaro, nes tik pavakarėj 
atsikėlė ir, šventadieniškai apsitaisęs, atsisėdo prie ku- 
pinų dubenų; moterys vaikščiojo apie jį kaip apie kokį 
svarbų asmenį, dažnai pridėdamos valgio ir sekdamos 
kiekvieną jo mostą, o jis, ligi soties prisikimšęs, atsilei- 
do diržą, įsiręžė ir linksmai šūktelėjo: 

— Dieve atlygink, motin! O dabar eiva truputį pa- 
silinksminti! 

Ir ištraukė su Nastuse į karčiamą, o drauge su jais 
ir Matas su Terese. 

Žydas lenkėsi jam ligi žemės, degtinės statė nešau- 
kiamas ir gaspadorium jį vadino, dėl to Simas didžiai 
pūtėsi ir, gerokai įkaušęs, grūdosi tarp pirmųjų ir apie 
viską savo nuomonę reiškė. 

Karčiamoj buvo daug žmonių ir muzika griežė, kad 
linksmiau būtų, tačiau niekas dar nešoko, tik visi svei- 
kinosi stikliukais, skųsdamiesi kaitra ar priešpjūte, 
kaip paprastai karčiamoje. 

Net ir Borynai su kalviais atėjo, bet nutraukė į alkie- 
Tių ir, Matyti, neblogai linksminosi, nes žydas dažnai 
tempė jiems degtinės ir alaus. 

— Antanas žiūri šiandien į savo pačią kaip varna 
į kaulą, net žmogaus nepažįsta, — skundėsi liūdnai Jam- 

brožis, veltui žvilgčiodamas į alkierių, iš kur sklido 
skambūs, jam malonūs garsai. 

— O kad jam geriau savo klumpė negu čebatai, 
kur kiekvienai kojai tinka, — juokdamasi tarė Jagustyn- 
ka. 

— Užtat tokie kojos žmogui nenutrins! — pridūrė: 
kažkas, o visa karčiama sugriaudė juoku, nes visi su-- 
prato, kad Jagusę turi galvoje. 

Tik Simas nesijuokė ir, apkabinęs Andrių už kak-- 
klo, bučiavo jį ir šnekėjo jau gerokai įkaušęs. 

— Turi manęs klausyti, tik pagalvok, kas tau sako. 

— Taigi žinau, taigi... tik kad motulė liepė, — mik-- 
čiojo anas verksmingai. 

— Ką ten motulė! Manęs turi klausyti, aš gaspado- 
rius. 

Muzikantai užrėžė chodzoną, kilo triukšmas, trink-- 
telėjo kulnys, sukvykė grindys, pasigirdo dainelės, ėmė 
suktis poros, tad ir Simas, stvėręs per liemenį Nastusę.. 
milinę paleido, kepurę nusistūmė ant šalies, šūktelėjo, 
prasiveržė pats pirmas ir visų garsiausiai rėkavo, už- 
simirštiniausiai trankė grindis, smarkiausiai sukiojosi. 
ir Iitosi agniai, linksmai, triukšmingai, tarytum pava- 
sariškos galios pritvinęs upokšnis. 

Bet pašckęs vieną ir kitą šokį, leidosi moterų išve-- 
damas iš smuklės ir, jau gerokai išsiblaivęs, sėdėjo su 
jomis trobos pašalėj; ir Jagustynka atslinko, tad visi. 
šnekučiavosi. Kad ir vėlu jau buvo ir Simas rengėsi 
grįžti, bet nelabai norėjo, delsė, laukė, prie Nastės 
glaustėsi ir kažko dūsavo, net jos motina pasakė: 

— Pernakvok daržinėj, kur čia bastysies naktį. 

— O kad jo patalas ten, pašiūrėj, — aiškino Nastusė. 

— Tai įsileisk jį po savo duknom, Nastuse,— atsi- 

— Ką jūs galvojat! Taigi, dar ko! — gynėsi ji susi- 
gėdusi. 

— Juk jis tavo vyras! Kad ir truputį anksčiau, prieš 
kunigui pašventinant, jau ne griekas, o vaikinas pluša 
kaip jautis, ar nenusipelnęs dovanos. 

— Šventa teisybė! Nastuse! Nastuse! — jis šoko kaip 
viikas prie merginos, sugriebė ją kažkur sode ir, ne- 
paleisdamas iš glėbio, bučiavo ir maldavo: 

— Ar varai mane, Nastuse2 Nejau varai, mieliau- 
:sia, tokią naktį? 

Motinai atsirado kažkoks reikalas priemenėj, o Ja- 
gustynka, rengdamasiį eiti namo, tarė: 

— Nedrausk jam, Nastuse! Maža gero tėra gyveni- 
me, o kad pasitaiko lyg aklai vištai grūdas, tai nepa- 
leisk iš nagų. 

Jį prasilenkė tarputvoriuose su Matu, kuris, pama- 
*tęs pro langą kas darosi, sušuko Simui: 

— Tavim dėtas, aš seniai būčiau taip padaręs! 

Ir švilpaudamas ištrūko į kaimą ieškotis pasisma- 
ginimo. 

Bet kitą rytą auštant Simas stojo į darbą kaip vi- 
suomet ir dirbo nenuilsdamas, tik kai Nastusė atnešė 
jam pusryčius, jis godžiau siekė jos raudonų lūpų ne- 
gu lauknešėlių. 

— Tik apgauk mane, tai snukį tau nuplikysiu — 
grasė ji, šliedamasi prie jo. 

— Mano tu, Nastuse... pati man daveisi... jau tavęs 
nebepaleisiu,— vapėjo jis karštai ir, žvilgtelėjęs jai į 
akis, tyliau pridūrė: — Pirmas turi būti berniukas. 

— Kvailas tu! Žiū, kokie niekai jam galvoj! — at- 
stūmė jį ir išraudusi pabėgo, nes netoliese pasirodė 
ponas Jackus; rūkė sau pypkelę, smuikelį pasispaudęs 
po pažastimi, ir taręs pagarbintą ėmė klausinėti šio ir 
40. Simas noriai gyrėsi, ką jau nuveikęs, ir staiga ne- 

teko žado, išsprogino akis, nes ponas Jackus padėjo 
smuiką, nusimetė milinę ir ėmėsi minkyti molį. 

Simas net kastuvą iš rankų išmetė ir išsižiojo. 

— Ko taip stebiesi, ką? 

— Tai kaip čia dabarį Tai ponas Jackus su manim 
dirbs? 

— Ogi dirbsiu, padėsiu tau trobą statytis, manai, 
kad nesugebėsiu? Pamatysi. 

Ir dirbo dabar jau dviese. Teisybę pasakius, senis 
nedaug spėkų beturėjo ir prie sunkaus darbo nebuvo 
pratęs, bet žinojo tokių išmoningų būdų, jog darbas ėjo 
kur kas greičiau ir sklandžiau. Aišku, kad Simas stro- 
piai jo visur klausė, tik tarpais murmėjo: 

— Vajezau! Dar to nėra buvę sviete... Kad ponas... 

Ponas Jackus tik šypsojosi ir ėmė kalbėti apie įvai- 
rius dalykus ir tokių stebuklų pasakojo apie pasaulį, 
jog Simas vos nepuolė jam po kojų iš dėkingumo ir 
nuostabos, tačiau nedrįso, o vakare nulėkė apie viską 
papasakoti Nastusei. 

— Sakė, kad pakvaišęs, o jis kaip kunigas išmin- 
tingiausias! — baigė jis. 

— Kitas gudriai kalba, o kvailai daro! Žinia, jei 
turėtų sveiką protą, manai, padėtų tau, ką? Arba gal 
ganytų Veronkos karves? 

— Teisybė, neįmanoma to suprasti. 

— Nieko kito, tik jam galvoj negerai. 

— Bet ir geresnį Žmogų sunku rasti sviete. 

Ir buvo be krašto dėkingas jam už gerumą, bet 
nors ir dirbo drauge, iš vienų lauknešėlių valgė, vie- 
nais kailiniais apsikloję miegojo, vis dėlto Simas ne- 
drįso su juo laisvai susibičiuliauti. 

„Vis dėlto jis ponų giminės“, — galvojo su didžia 
pagarba ir dėkingumu, nes, anam padedant, pirkelė 
augo kaip ant mielių, o kai dar Matas atėjo padėti ir 

Klombų Adomas atvežė iš girios ko reikėjo,— lūšna: 
radosi tokia puiki, net buvo matyti iš Lipcų. Matas. 
beveik visą savaitę smarkiai plušėjo, kitus raginda- 
mas, ir kai šeštadienį po pietų baigė, jis įsmeigė prie 
kamino žalią gairę ir išlėkė prie savo darbo. 

Simas dar baltino trobą, šlavė drožles, o ponas 
Jackus apsitvarkė, pasibruko smuikelį po pažastim ir“ 
juokdamasis tarė: 

— Gūžta gatava, tupdyk dabar pereklę... 

— Taigi ryt po mišparų šliūbas,— puolė jam dėkoti.. 

— Ne dykai dirbau! Kai mane iš kaimo išvys, tai 
ateisiu pas tave kampininku — užsirūkė pypkelę ir 
nukiūtino į mišką. 

O Simas, kad ir visa baigęs, dar kažko slankiojo, 
rąžė išvargintus kaulus ir su nesitikėtu džiaugsmu žvilg- 
čiojo į lūšną. 

— Mano! Taigi mano! — kalbėjo ir, tarytum netikė- 
damas akimis, lietė sienas, vaikščiojo aplink ir žvilg- 
čiojo pro langą, su malonumu uosdamas rūgštelėjusį 
kalkių ir šlapio molio kvapą, ir tik temstant nutraukė 
į kaimą rengtis rytojaus dienai. 

Aišku, jau visi žinojo apie vestuves, tad ir Domini-- 
kienei kažkuri kaimynė pranešė, tačiau senė apsimetė 
nesuprantanti, ka jai sako. 

O rytojaus dieną, sekmadienį, jau nuo pat ankstyvo 
ryto Jagusė dažnai išsivogdavo iš trobos su nemažais 
ryšuliais, kuriuos tempė pas Nastusę, tačiau senė, nors 
gerai jautė, kas darosi, niekuo nesipriešino, tik slan- 
kiojo tylėdama ir tokia apsiblaususi, kad Andrius tik 
po sumos išdrįso prie jos prieiti. 

— Tai jau eisiu, motut! — sušnibždėjo, stovėdamas 
toli, atsargiai. 

— Verčiau arklius išgintum į dobilieną... 

— Šiandien Simo vestuvės, ar nežinot... 

— Dėkui Dievui, kad ne tavo! — nusijuokė ji pašai- 
-piai. — Tik nusigerk man, tai pamatysi, ką tau pada- 
rysiu! — pagrasė piktai ir, vaikinui ėmus šventadieniš- 
kai taisytis, išdyrino kažkur į kaimą. 

— Ir nusigersiu, tyčia nusigersiu! — murmėjo jis, 
bėgdamas per kaimą į Mato trobą, iš ten kaip tik jau 
ėjo į bažnyčią, bet tyliai, be dainų, be šūksmų ir be 
muzikos. Jungtuvės taip pat įvyko labai neturtingai, 
tik su dviem žvakėm, Nastusė net graudžiai apsiverkė, 
„o Simas kažko puikavo ir įžūliai, priekabiai žiūrėjo į 
-žmones ir tuščią bažnyčią. Laimė, išeinant vargoninkas 
užgriežė taip šoksmingai, net kojos pačios ėmė spar- 
-dytis ir širdyje pasidarė kažkaip gaiviau ir linksmiau. 

Tuoj po jungtuvių Jagusė grįžo pas Motiną ir pas- 
kui tik tarpais užeidavo pas vestuvininkus, nes Matas 
griežė smuiku, Borynų Petrekas pritarė fleita, o kažkas 
taip smarkiai mušė būgną, jog ėmė šokti ankštoj tro- 
boj, o kiti, kur smarkesni mėgėjai, šoko priešais trobą, 
tarp stalų, kur susėdo vestuvininkai, valgė, gėrė į kits 
kito sveikatą ir šnekučiavosi tyliai, nes nepritiko rė- 
„kauti, kol dar diena ir negirti. 

Simas nuolat slankiojo paskui žmoną, tempė ją į 
kerčias ir taip ugningai bučiavo, net kiti juokėsi iš 
jo, o Jambrožis niauriai pasakė: 

— Džiaukis, žmogau, šiandien, ba ryt imsi verkti! — 
ir vijosi žlibėmis stikliuką. 

Teisybę pasakius, ir smarkaus ūpo nebuvo, ir ne- 
atrodė, kad galėtų kilti didesnė linksmybė, nes kai 
kurie, šiek tiek užvalgę ir iš mandagumo kiek pasė- 
„dėję, saulei nusileidus ir dangui suliepsnojus Žžaromis, 
„ėmė jau rengtis namo. Tik vienas Matas smarkiai įsi- 
linksmino, griežė, dainavo, merginas šokti vedė, deg- 
tine vaišino, o atėjus Jagusei, smarkiai su ja susidrau- 

gavo, į akis jai žvilgčiojo, karštai kažką kalbėjo, ne- 
paisydamas ašaromis pasruvusių, jį sekančių Teresės 
akių. 

Jagusė jo nesišalino, nes jis jos nei šildė nei šaldė, 
klausė kantriai, tik budriai sekė, ar neateina Antanai, 
su kuriais nieku gyvu nenorėjo susitikti. Laimė, juodu 
neatėjo, nebuvo nė vieno stambesnio ūkininko, nors- 
kviečiami neatsisakė ir vestuvių atnašalus pagal pa- 
pročius atsiuntė, tad kai kažkas apie tai užsiminė, Ja- 
gustynka sušuko: 

— Jeigu čia jiems būtų skanėstų privirę, jeigu pa- 
kviptų ąsotis degtinės, tai nė lazda neatsigintum nuo 
pačių pirmųjų, o veltui kratyti pilvus ir sausai liežu- 
viais Malti jie nemėgsta. 

Ji buvo jau šiek tiek įkaušusi, tad pamačiusi Jasių 
Griovą, kuris kažkur kerčioje gailiai dūsavo, nosį šluos- 
tėsi ir suglumusiomis akimis žvilgčiojo į Nastusę, jį 
pritempė prie jos pasityčioti. 

— Pašok su ja, nors tiek pasinaudok, jei motina 
uždraudė tau ženytis, o apsisuk apie ją, gal tau iš 
melonės ką suteiks, ji dabar turi vyrą ir jai vis vien, 
ar vienam, ar daugiau. 

Ir tauzijo tokias nešvankybes, net ausys leipo, o 
kai ir Jambrožis pripuolė prie stikliuko ir paleido lie- 
žuvį, tai jau abu dviese pirmavo, juokingai plepėda- 
mi, net pilvai visiems kretėjo, ir vestuvininkai nė ne- 
pamatė, kaip besilinksminant praėjo toji trumpa naktis. 

Beregint iš svetimų pasiliko tik Jambrožis, besausi- 
nąs butelius ligi dugno, o jaunieji nusprendė tuojau 
pat persikraustyti į savo trobą; Matas kvietė pasibūti 
kurį laiką namuose, bet Simas užsispyrė, pasiskolino 
iš Klombo arklį, skrynias, patalus ir rakandus sukrovė 
vežiman, iškilmingai pasodino Nastusę, puolė po kojų 

jos motinai, išbučiavo svainį, ligi žemės nusilenkė gi- 
minėms, persižegnojo, sudrožė arkliui ir išvažiavo, o 
šalimais ėjo lydėtojai. 

Ir traukė taip tylėdami, tuo tarpu pasirodė saulė, 
rasomis įsikibirkščiavę išsidriekė laukai, skambą paukš- 
čių čiulbėjimu, sujudo sklidinos varpos, ir per visą 
pasaulį skriejo linksmas dienos džiaugsmas, kuris ta- 
rytum šventa malda dvelkė iš kiekvienos žolelės ir 
kilo į giedrą dangų. 

Tik už malūno, kai aukštai viršum jų ėmė skrieti 
ratus du gandrai, pliaukštelėjusi delnais, atsiliepė mo- 
tina: 

— Kad tik neprasitarus! Geras ženklas, seksis ju- 
dviem su vaikais. 

Nastusė truputį nuraudo, o Simas, paremdamas ve- 
žimą kelduobėse, įžūliai švilptelėjo ir agniai sumetė 
žlibėmis. 

O kai juodu pasiliko vienu du, Nastusė apsidairė 
savo ūkyje ir gailiai pravirko, net Simas suriko: 

— Nežliumbk, kvaiša! Kiti nė tiek neturi! Dar pa- 
vydės tau! — pridūrė ir, būdamas didžiai pavargęs ir 
kiek įkaušęs, griuvo kerčioje ant šiaudų ir beregint 
ėmė knarkti, o ji atsisėdo trobos pašalėje ir verkšleno, 
žvilgčiodama į baltas, soduose matomas Lipcų sienas. 

Ir ne kartą dar ji verkė dėl savo skurdo, bet vis 
rečiau ir rečiau, nes kaimas buvo tarytum susitaręs 
jiems padėti. Pirmoji atėjo Klombienė su perekle po 
pažastimį ir būreliu viščiukų krepšelyje ir, matyti, pa- 
darė gerą pradžią, nes kone kiekvieną dieną pas nau- 
jakurius užsukdavo kuri ūkininkė ir vis ne tuščiomis 
rankomis. 

— Žmonės brangūs, kuo gi aš jums atsilyginsiu — 
šnibždėjo ji susijaudinusi. š 

— O kad ir geru žodžiu, — atrėmė Sikorienė, duo-- 
dama jai rietimą drobės. 

— Kai prasigyvensi — atiduosi tam, kas mažiau tu- 
Ii, — pridūrė įsišniokštusi Ploškienė, traukdama iš po. 
prijuostės geroką gabalą lašinių. 

Ir prinešė jai tiek, jog ilgam galėjo užtekti, o vieną 
pavakarę Jasius atvedė jiems savo Brisių ir, pririšęs 
jį palei trobą, pabėgo tarsi nuplikytas. 

Jie juokdamiesį papasakojo apie tai grįžtančiai iš 
girios Jagustynkai, o senė pašaipiai susiraukė ir tarė: 

— Perpietėj jis rinko tau, Nastuse, uogas, bet mo--. 
tina iš jo atėmė. 

Ji nuėjo pas Borynus, nešdama raudonų uogų Juzei,. 
o kad Hanka milžo karves prieš trobą, tai ji atsisėdo 
šalimais pasienyje ir ėmė plačiai pasakoti, kaip žmo- 
nės apdovanojo Nastę. 

— Taigi tyčia, Dominikienės pykčiui tai daro, — už-. 
baigė. 

— Nastei tas vis tiek, bet ir man reikėtų jai ko. 
nunešti, — sušnibždėjo Hanka. 

— Parenkit, tai nunešiu,— pasisiūlė skubriai, o iš. 
trobos atsklido silpnas, maldaujantis Juzės balsas: 

— Hanuse, atiduokit jai mano kiaulaitę! Tikrai pa-. 
simirsiu, tai Nastusė sukalbės už mane kokį poterį. 

Tai atitiko Hankos norą, ir ji tuojau liepė Vitekui 
parišti paršeliui virvę ir nuvaryti jį pas Nastusę, nes. 
pati eiti kažkodėl nesiryžo. 

— Vitek, tik pasakyk, kad kiaulaitė nuo manęs! 
Ir tegul ji greit atlekia pas mane, ba jau nebegaliu 
pasijudinti! — skausmingai prašneko Juzė, mat jau visą 


565- 


savaitę sirgo vargšelė, gulėjo antrajame trobos gale 
sutinusi, karščiuodama ir visa išberta raupais. Pirma 
ją išnešdavo į sodą po medžiais, nes ji gailiai to prašė. 

Bet ką gi, taip ėjo blogyn, kad Jagustynka uždrau- 
„dė nešti ją į orą. 

— Turi patamsy gulėti, ba saulėje gulint visi rau- 
“pai puls į vidurius. 

Tad ir gulėjo vieniša pritemdytoj troboj, tik vai- 
"todama ir tylutėliai dejuodama, kad neprileidžia prie 
jos vaikų ir nė vienos draugės, nes ją globojanti Ja- 
"gustynka lazdele varė visus šalin. 

Dabar, išsikalbėjusi su Hanka, pakišo ligonei uogų 
ir ėmėsi minkyti tepalą iš grynų grikinių miltų, pras- 
kiestų šviežiu nesūdytu sviestu ir vienais tryniais. Sto- 
rai apdėjo juo Juzei veidą ir kaklą, viršum užkrovė 
šlapių skudurų, o mergina kantriai leidosi gydoma, 
tik baimingai klausinėjo: 

— Ar nebus rauplėti skruostai? 

— Nekrapštyk, tai praeis be ženklo, kaip Nastusei. 

— Kad taip niežti o Jėzau! Jau geriau pririškit 
"man rankas — neištversiu! — prašė ji ašaringai, vos 
"susilaikydama nedraskiusi odos, tuo tarpu senė sumur- 
mėjo prie jos kažkokį užkalbėjimą, pasmilkė džiovin- 
tais šilokais ir, pririšusi jai rankas prie šlaunų, išėjo į 
darbą. | 

Juzė gulėjo ramiai, įsiklausiusi į musių zirzimą ir į 
tą keistą ūžesį, kuris be atlydos ritosi per galvą; ji 
lyg pro miegus girdėjo, kad tarpais kas namiškių žvilg- 
telėdavo į ją ir žodžio netaręs išeidavo, čia vėl jai 
vaidenosi, kad raudonais obuoliukais apsunkusios ša- 
kos karo žemai ties ja, o ji veltui kyla ir neįstengia 
jų pasiekti, čia vėl kad aplink ją grūdasi avelės, kaž- 
kaip gailiai L bet Vitekui įslinkus į trobą, 
tuoj jį pažino. 

— Ar nuvareį kiaulaitę? Ką gi pasakė Nastusė?' 

— Taip džiaugėsi paršeliu, jog vos jo nepabučia- 
vo į uodegą! 

— Matai, juoksis jis čia iš Nastusės! 

— Teisybę sakau! Ir liepė pasakyti, kad rytoj at- 
lėks pas tave. 

Ji staiga ėmė blaškytis lovoje ir baimingai šaukti: 

— Nuvyk jas, ba sumindžios mane, nuvyk! Buri, 
buri, buri! Būr! i 

Ir tarytum užmigusi gulėjo ramiai. Vitekas išėjo, 
bet dažnai užeidavo jos pasižiūrėti. Ji neramiai paklau> 
sė: 2 

— Ar jau pietų metas? ' 

— Turbūt netoli vidunakčio, 6 miega. , 

— Teisybė, tamsu! Paimk tuos žvirblius iš palėpės, 
čirškia kaip nupešti! 

Jis ėmė kažką pasakoti apie lizdus, bet ji suriko,. 
stengdamasiį atsikelti: 

— O kur šėmoji?! Vitek, neleisk jos į javus — tė-- 
vas tau kailį išpers! ž 

Vieną kažkurį kartą ji liepė jam atsisėsti arčiau ir 
pašnibždomis ėmė sakyti: 

— Hanka man draudžia eiti į Nastusės vestuves, 
bet tyčia eisiu ir pasipuošiu žydra liemene ir tuo sijonu,. 
pamatysi! Vitek, paskink man obuolių, tik kad Hanka 
taves nesučiuptų! Žinoma, šoksiu vien tik su bernais! — 
ūmai pritilo ir užmigo, o Vitekas ištisomis valandomis 
sėdėjo prie jos, vaikė šaka muses ir davinėjo jai atsi- 
gerti, budėjo prie jos kaip pėreklė, nes Hanka buvo 
jį palikusi troboje padėti, o bandą drauge su savo gal- 
vijais jo vietoje ganė Klombų Macius. 

Iš sykio berniukas ilgėjosi miško ir laisvės, bet 
Juzės liga sukėlė jam tokį gailestį, jog noriai būtų 

dangų jai prilenkęs ir vis ką išgalvojęs, kad tik galė- 
tų ją pasmaginti ir prajuokinti. 
“Vieną dieną jis atnešė jai visą pulkelį kurapkiukų. 

— Juze, paglostyk paukštelius, tai ims Cypauti, pa- 
glostyk. 
 — O kaipgi, kad neturiu kuo, — sudejavo ji, pakel- 
dama galvą. 

O kai jis atrišo jai rankas, ji paėmė paukštelius 
nutirpusiomis, bejėgėmis rankomis ir spaudė juos prie 
veido į; akių. 

— Taip jiems širdytės plasta, taip jie bijo, vargše- 
liai! Paleisk juos, Vitek! 

— Pats juos susekiau, kur čia tau dabar paleisiu,— 
gynėsi jis, tačiau paliko. 

O kitą kartą vėl atnešė kiškiuką ir, laikydamas jį 
už ausų, patupdė prieš ją ant patalo. 

— Triušis brangus, triušelis, iš motulės tave paė- 
mė, našlaitėli, iš motulės. 

Ji šnibždėjo, spausdama jį prie krūtinės lyg kūdi- 
kėlį, glostė ir glamonėjo, tačiau kiškis suriko tarsi dras- 
komas, ištrūko jai iš rankų, šoko į priemenę, į visą 
būrį vištų, kurios išlakstė, pašėlusiai kvakšėdamos, o 
jis šiūsterėjo į priebutį ir pro snaudžiantį Lapą pasilei- 
do į sodą; šuo puolė jo vytis, o paskui juos rėkdamas 
Vitekas, ir kilo toks triukšmas, jog iš kiemo atbėgo 
Hanka, o Juzė net leipo juokais. 

— Gal jį šuo pagavo, ką? — klausinėjo ji paskui 
truputį nerami. 

— Taigi, tik pauodegį jo tepamatė, kiškis puolė į 
javus kaip akmuo į vandenį, smarkus bėgikas! Nenu- 
simink, Juze, parnešiu tau kitą. 

Ir nešė jai ką tik nutvėręs: čia auksu nubarstytų 
putpelių, čia ežį, čia prijaukintą voverę, kuri baisiai 
juokingai šokavo troboje, čia jaunų kregždžių, kurios 

taip gailiai Cypavo, jog senės krykštaudamos veržėsi 
į trobą, net Juzė liepė jam padėti jas atgal, čia vėl 
kitokių dalykų, jau nebeminint, kad obuolių ir kriaušių 
prinešdavo tiek, kiek tik begalėjo slapta nuo vyresniųjų 
suvalgyti, tačiau niekas jau jos nebelinksmino, ir ji 
dažnai žiūrėdavo lyg nesuprasdama, dažnai nusigręž- 
davo pavargusi ir netekusi nuotaikos. | 

— Nenoriu, atnešk man ką naujo! — gaižavo, nu- 
gięždama akis ir net nežiūrėdama į gandrą, kuris šei- 
mininkavo troboje, badė snapu visus puodus ir veltui 
palei duris tykojo Lapos. Tik tąsyk, kai jis atnešė jai 
gyvą meletą, ji šiek tiek išsiniaukstė. 

— Vajezau, tai gražumėlis, kaip paveiksliukas! 

— Saugokis, kad tau į nosį neįkirstų, pikta kaip 
šuo. 

— Žiū, net nesiveržia pabėgti, prijaukinta, ar ką? 

— Sparnus ir kojas jai surišau, o akis užliejau 
smala. 

Kurį laiką žaidė paukščiu, bet meleta vis nejudėjo 
ir buvo liūdna, nenorėjo lesti ir pagaliau, visų namų 
nusiminimui, nugaišo. 

Ir taip jiems slinko dienos. 

O lauke vis kepino, ir juo labiau artinosi rugiapjū- 
tė, juo kaitra didėjo, dieną neįmanoma buvo dirbti 
laukuose, o naktys taip pat nenešė vėsos, nes ėjo tvan- 
kios, įkaitusios, net soduose negalėjai išsimiegoti dėl 
karščio: stačiai pragaištis užgriuvo kaimą, žolė jau taip: 
išdegė, kad galvijai grįždavo iš ganyklų alkani ir baub- 
davo kūtėse, bulvės nuvyto, užsimezgė lyg riešutai ir 
tokios paliko, nusvilintos avižos šiurpsojo vos pakilu- 
sios nuo žemės, miežiai pagelto, o rugiai per anksti 
išdžiūvo ir bolavo liesomis varpomis. Rūpinosi tuo 
visi didžiai, su liūdnoka viltimi žvelgdami į kiekyjeną 
saulėlydį, ar kartais neparodys oro atmainos, bet dan- 

gus vis būdavo be debesų ir visas aptrauktas tarst 
stikline, balzgana pašvaiste, o saulė leisdavosi gryna, 
nė mažiausio debesėlio nepritemdyta. 

Ne vienas jau širdingai maldavo prieš šventus pa- 
veikslus Viešpaties atsimainymo, tačiau nieko nepadė- 
jo, laukai vis labiau alpo, vyto, iš medžių biro nepri- 
nokę vaisiai, šuliniai džiūvo, net tvenkinyje vanduo 
taip išseko, kad lentpjūvė nebegalėjo dirbti, ir malū- 
nas taip pat stūksojo uždarytas, tad sielvarto pagauti 
žmonės susidėjo votyvai su išstatymu, kurios susirin-- 
ko visas kaimas. 

Ir meldėsi taip karštai ir iš visos širdies, kad net 
akmuo būtų pasigailėjęs. 

Ir, matyti, Viešpats Jėzus pasidavė savo gailestin- 
gumui, nes rytojaus dieną, nors buvo taip karšta, tvan- 
ku ir šutringa, jog paukščiai krito nualpę, karvės gai- 
liai baubė ganyklose, arkliai nenorėjo eiti į lauką, 
o žmonės, visiškai nusikankinę, be jėgų klaidžiojo įkai- 
tusiuose soduose, net ir į daržą bijodami išeiti, tačiau 
kažkaip pačiu vidudieniu, kai jau atrodė, jog viskas 
leidžia paskutinį kvapą, toje pabalusioje, įsimirgulia- 
vusioje kaitroje Ūmai saulė aptemo ir pablanko, lyg 
būtų kas žerstelėjęs į ją saują pelenų, o netrukus kaž- 
kur aukštai suužė tarsi koks pulkas paukščių didžiu- 
liais sparnais, ir iš visų pusių ėmė traukti mėlynumo 
pritvinę debesys, leisdamiesi vis žemiau ir grėsmingiau. 

Dvelktelėjo baimė, visi gyviai pritilo ir sustojo, 
slėpdami virpėjimą. 

Sudardėjo tolimi griausmai, pakilo trumpas vėjas, 
keliais susisuko dulkių viesulai, saulė išsiliejo lyg try- 
nys smėlyje, ūmai sutemo, ir danguje sukirbėjo spie- 
čiai žaibų, lyg būtų kas mirginęs ugninėmis virvėmis, 
ir kažkur netoliese trenkė pirmas perkūnas, net žmo- 
nės išbėgo prieš trobas. 

Staiga viskas ligi dugno sukunkuliavo, saulė užge- 
so, radosi nuožmi maišatis ir ėmė. siausti tokia vėtra, 
jog susivėlusiose tamsybėse tik liejosi akinančios švie- 
sybės srautai, trankėsi perkūnai, griausmai ritosi dan- 
gumi, ūžė liūtis ir dejavo vėjas ir medžiai. 

Perkūnai trankėsi vienas po kito, net akis žlibino, 
ir puolė tokia liūtis, jog pasaulio negalėjai įžiūrėti, o 
pašaliais slinko kruša. 

Audra truko gal valandą, net javai palinko, ir ke- 
liais išsiliejo ištisos upės putoto vandens, o jei tik va- 
landėlę aprimdavo ir imdavo giedrytis— beregint ir 
vėl sugriausdavo, tarytum tūkstančiai vežimų dardėda- 
vo sušalusiu gruodu, ir naujas lietus pildavo kaip iš 
karties. 

Baimingai žvilgčiojo žmonės į lauką, vienur kitur 
jau užžiebė lemputes ir giedojo „,„Tavo apgynimo“, ki- 
tur. nešė į prieangius šventus paveikslus apsisaugoti 
nuo nelaimės, bet, dėkui Dievui audra praslinko, ne- 
padariusi didesnių nuostolių, ir tik kai jau buvo kone 
visai nurimusi ir lynojo vis smulkiau, iš kažkokio pa- 
skutinio debesies, pakibusio ties kaimu, trenkė perkū- 
nas į vaito daržinę. 

Išsiveržė liepsnos ir dūmai, tuo akimirksniu visą 
daržinę apsiautė ugnis, kaime pakilo baisus riksmas, 
ir kas tik galėjo, visi bėgo prie gaisro, tačiau nė kal- 
bos negalėjo būti apie gelbėjimą. Daržinė degė nuo 
viršaus ligi apačios lyg krūva suverstų skiedrų, Anta- 
nas su Matu ir kitais nirtingai gynė nuo ugnies tik 
Koziolų pirkią ir kitus jų trobesius; laimė — nestigo 
vandens ir purvo kelyje, nes kai kurie stogai jau bu- 
vo pradėję rūkti ir į artimiausias sodybas skrido tan- 
kios kibirkštys. 

Vaito nebuvo namie, dar anksti rytą buvo išvykęs 
į valsčių, o vaitienė baisiai dejavo, lakstydama aplin- 

kui kaip įsikvakšėjusi pereklė, tad pavojui jau praė- 
jus ir žmonėms skirstantis, prislinko prie jos Koziolienė 
ir įsisprendusi pašaipiai suriko: 

— Matai, įveikė tave Viešpats Jėzus, ponia vai- 
tiene, įveikė! Už mano skriaudas! 

Ir būtų priėję ligi peštynių, nes vaitienė šoko prie 
jos su nagais, bet Antanas suskubo jiedvi išskirti ir 
taip aprėkė Koziolionę, jog ji nelyginant paspirtas šuo 
giįžo į savo trobą, tik urgzdama ir baigdama loti: 

— Pūskis, ponia vaitiene, pūskis, atgausiu aš savo 
su procentais. 

Bet niekas jos jau nebeklausė, daržinė sudegė, rūks- 
tančius degėsius užvertė purvu ir išsiskirstė namo, 
pasiliko viena vaitienė, besiskundžianti Antanui, ku- 
ris kantriai išklausė, kiek tik galėjo, į kitus jos skun- 
dus numojo ranka ir nuėjo sau. 

Audra buvo jau nusiritusi ant miškų ir girių, pasi- 
rodė saulė, žydru dangumi traukė kaimenės baltų de- 
besų, sučvireno paukščiai, oras pasidarė gaivus ir vė- 
sokas, o žmonės ėjo vandens leisti ir išrausų lyginti. 

Kone palei pat trobą Antanas netikėtai susidūrė su 
Jaguse; ji ėjo su pintinėle ir kauptuku, jis skubriai 
ją pasveikino, tačiau ji žvilgtelėjo vilko žlibėmis ir 
praėjo be žodžio. 

— Žiū, kokia didi! — murmtelėjo papykęs ir, paste- 
bėjęs tarputvoriuose Juzę, rūsčiai ją apibarė, kam slan- 
kioja drėgmėje. 

Mat mergina jau buvo tiek pagerėjusi, kad galėjo 
kiauras dienas gulėti sode, spuogai jau buvo užgiję 
puikiausiai, nepalikę jokių Žymių, ir Jagustynka tik 
vogčiomis tepė ją tepalu, nes Hanka raukėsi, kam 
eikvoja tiek daug sviesto ir kiaušinių. 

Ir gulėjo ji sau, pamažėli taisydamasi, per kiauras 
dienas kone visiškai viena, nes Vitekas grįžo prie kar- 

vių, ir tik tarpais atlėkdavo kuri draugė trumpai 
"paplepėti arba Rokas valandėlę pasėdėdavo prie jos, 
dar senoji Agota pasakodavo vis tą patį: kad tikriausiai 
per rugiapjūtę pasimirsianti Klombų troboje gaspa- 
doriškai; bet daugiausia mergina laiką leido su Lapa, 
kuris neatsitraukdamas ją saugojo, su gandru, kuris 
prieidavo šaukiamas, ir su paukščiais, kurie suskris- 
davo duonos trupinių. 

Vieną dieną, kai troboje nieko nebuvo, užsuko pas 
ją Jagusė ir atnešė visą saują saldainių, bet Juzei ne- 
suskubus nė padėkoti, kažkur pasklido Hankos balsas, 
ir Jagna išsigandusi pabėgo. 

— Į sveikatą tau! — sušuko per tvorą ir pradingo. 

Ji lėkė pas brolį, kažką jam nešdama po pažasčia. 

Nastusę rado prie karvės, kuri gėrė iš auseklio, o 
Simas statė kažkokį priestatėlį ir smarkiai švilpavo. 

— Ir karvę jau turite? — ji nepaprastai nustebo. 

— Ogį turim! Ką, ar ne puiki? — su pasididžiavimu 
pasakė Nastusė. 

— Gera karvė, turbūt iš dvaro, kada pirkotės? 

— Žinoma — karvė mūsų, nors ir nepirkom jos! 
Kai viską papasakosiu — už galvos nusitversi ir nepa- 
tikėsi! Taigi vakar apyaušry pajutau, kad kažkas taip 
kasosi į kampą, net visa pašiūrė dreba, manau sau: 
gena į ganyklas, ir kokia kiaulė priėjo nusibraukti 
purvo. Atsiguliau vėl ir dar nespėjau užmigti, o čia 
kažkas tylutėliai mykia. Išeinu, žiūriu, karvė stovi, 
pririšta prie durų, prieš ją padėtas gniužulas dobilų, 
pritvinkusi ir tiesia į mane snukį. Nusibraukiau akis, 
ba man pasirodė, kad miegai man dar nenulakstę, bet 
ne, gyva karvė stovi, mykia ir laižo man pirštus. Ži- 
noma, pamaniau, kad atsiskyrė nuo bandos, ir Simas 
taip pat sako: tuoj čia atlėks jos. Tik man nedavė ra- 
mybės mintis, kad ji pririšta. Kaipgi, juk pati prie sai- 

to neprisirišo. Bet praėjo pietūs, ir niekas jos neatėjo, 
pamilžau ją, kad jai lengviau būtų, nes jau pienas 
varvėjo iš spenių. Praėjo vakaras, praėjo naktis, klau-- 
sinėjau kaime, net ir dvaro skerdžių klausinėjau, tik 
nieks nebuvo girdėjęs, kad būtų kam dingusi karvė. 
Senis Klombas pasakė, kad čia gali būti koks vagių 
dalykas ir geriau būtų karvę nuvesti į kanceliariją! 
Gaila Man buvo, bet nieko nepeši, o per pietus ateina 
Rokas ir sako: 

— Tu esi gera, tau karvės reikia, tai Viešpats Jė-- 
zus ir padovanojo. 

— Na jau, kurgi ne, karvės mat iš dangaus byra, 
net ir kvailas nepatikės,— o jis tik nusijuokė ir eida- 
mas sau sako: 

— Karvė jūsų, nebijokit, niekas jos iš jūsų neatims! 

Supratau taip, kad čia jis bus ją atvedęs, puoliau 
jam po kojų dėkoti, bet jis ištrūko. 

— O kai sutiksit poną Jackų,— sako jis juokda- 
masis, — tai jam už karvę nedėkokit, nes, ko gero, dar 
lazdele jus pasveikins, jis nemėgsta padėkų! 

— Tai, matyt, Jackus davė jums karvę! 

— O kas gi kitas atsiras toks gailestingas bied- 
niems žmonėms! 

— Teisybė, juk jis davė Stachui medžių trobai ir 
tiek padeda! 

— Stačiai šventas ŽmOgUS, dabar kasdien už jį po-- 
terius kalbu! 

— Kad tik nepavogtų tau kas gyvulėlio. 

— Ką? Karvę pavogti! Vajezau, taigi akis išdras- 
kyčiau, į platųjį pasaulį jos eičiau ieškoti! Viešpats 
Dievas neleis tokios skriaudos! Į trobą ją įsivesiu nak- 
čiai, kol Simas pastatys kūtelę. Ir Jasiaus Brisius pa-. 
saugos gyvulėlį! Mano paguoda brangiausia, mano 
mylimiausia! — šnibždėjo ji, apkabinusi ją už kaklo. ir 

"bučiavo į snukį, karvė net sustenėjo, šuo ėmė džiaugs- 
mingai loti, pasibaidžiusios vištos įsikudakino, o Simas 
-švilpavo vis garsiau. 

— Iš to matyti, kad Viešpats Dievas jus laimina! — 
atsidūsėjo Jagusė, tarsi su tyliu gailesčiu atidžiai žvelg- 
„dama į anuodu. Pasirodė jai labai pasikeitę, ypač Si- 
mas ją domino, juk pažino jį liurbį, kuris ligi trijų 
suskaičiuoti nesugebėjo, troboje buvo pastumdėlis, ir 
niekino jį visi, kas tik norėjo, o dabar atrodė visiškai 
kitoks, pramoningai vertėsi, didžiu vedėsi ir kalbėjo 
kaip gudragalvis. 

— Kuris gi čia jūsų laukas? — paklausė ji, ilgai 
svaIsčiusi. 

Nastusė ėmė rodyti, pasakoti, kur ką sės. 

— O iš kur gausit sėklos? 

— Simas pasakė, kad bus, tai turės būti, tuščiomis 
jis neplepa. 

— Jis mano brolis, o klausau apie jį kaip apie vi- 
sai svetimą. 

— O toks jis geras, toks sumanus ir toks darbinin- 
kas, kad rasi antro tokio nėra pasaulyje,— karštai išsi- 
pažino Nastusė. 

— Taigi, — pritarė ji liūdnai, — o kieno šitos kap- 
«iais nužymėtos dirvos? 

— Antano Borynos! Nedirba dar jų, sako, laukia, 
ko! pasidalys Motiejaus palikimą. 

— Bus gal koks pusvalakis, na, na! Neblogai jiems 
sekasi. 

— O tegu jiems Viešpats Dievas dar dešimt kartų 
-dosniau visko duoda, juk Antanas laidavo ponui už 
mūsų žemę ir ne kartą Mums padėjo. 

— Antanas padėjo Simui! — ji net sustojo nuste- 
busi. 


— Ir Hanka už jį ne blogesnė, davė man kiaulaitę, 
ji dar paršelis, bet bus iš jos džiaugsmo, ba geros veis- 
lės. 

— Stebuklus pasakoji. Hanka davė tau kiaulaitę, 
stačiai nepatikėtum. 

“ Jiedvi grįžo prie trobos, ir Jagusė, išmezgusi iš 
skarelės dešimt rublių, įspraudė juos Nastusei į ranką. 

— Paimk tuos kelis skatikus, anksčiau negalėjau — 
žydas už žąsis nebuvo užmokėjęs. 

Juodu dėkojo jai iš visos širdies, tad eidama sau 
pasakė: 

— Palaukit, motina atsileis ir jums dar šio to duos. 

— Nereikia, tegu ji mano skriauda grabą sau išsi- 
kloja! — pratrūko Simas taip staiga ir taip užsimiršęs, 
jog ji pasitraukė, nebetarusi daugiau nė žodžio. 

Ėjo namo susimąsčiusi, liūdna ir kažkodėl kupina 
ilgesio. 

— O ką gi aš? Kaip tas sausas stagaras, kur nie- 
kam nerūpi, — graudžiai atsidūsėjo. 

Kažkur pusiaukelėj sutiko Matą; jis lėkė pas sese- 
Iį, bet pasuko atgal drauge su ja ir atidžiai klausėsi 
jos pasakojimų apie Simus. 

— Ne visiems taip gera,— pasakė jis niūriai. 

"Juodviem nesisekė pasikalbėjimas, jis kažkodėl dū- 
savo, susirūpinęs krapštėsi pakaušį, o Jagusė įsižiūrėjo 
į saulėlydžio Žarų nušviestus Lipcus. 

— Ė, trošku šiame pasaulyje ir ankšta, — tarė jis 
tarytum pats sau. 

Ji klausiamai žvilgtelėjo jam į akis. 

— O kas gi tau? Raukiasi lyg acto paragavęs. 

Jis ėmė skųstis, kad jam įgrisęs gyvenimas ir kai- 
mas, ir viskas, ir kad jis tikriausiai ištrauks į pasaulį, 
kur akys veda. 

— Apsiženyk, ir turėsi permainą,— juokavo ji. 

— Kad norėtų manęs toji, kuri Man galvoj, — pa- 
žvelgė jai į akis įsispyręs, o ji nugręžė galvą nepa- 
tenkinta ir drauge sumišusi. 

— Paklausk ją! Kiekviena už tavęs tekėtų, ir ne 
viena jau laukia piršlių. 

— O jei atsakys! Bus gėda ir susigraužimas. 

— Tai pasiųsi su degtine pas kitą. 

— Aš ne toks, nužiūrėjau sau vieną ir manęs prie 
kitų netraukia. 

— Vyriškam visos vienodai kvepia ir su kiekviena 
patinka arti susieiti. 

Jis nesigynė, tik pradėjo iš kito krašto. 

— Žinai, Jaguse, vaikinai tik laukia laiko siųsti pas 
tave su degtine. 

— Tegu sau patys išlaka, netekėsiu nė už vieno! — 
ištarė ji tvirtai, net jis susimąstė, ir nuoširdžiai ji taip 
"pasakė, nes nė vienas nebuvo jai mielesnis už kitus, 
beje, gal tik Jasius... 

Ji sunkiai atsidūsėjo, meiliai pasiduodama atsimi- 
nimams apie jį, tad Matas, nebegalėdamas susikalbėti, 
pasuko atgal pas seserį. 

O ji, baimingomis akimis glėbdama pasaulį, pagal- 
vojo: 

— Ką jis ten dabar beveikia, ką? 

Suspurdėjo smarkiai, kažkas nelauktai apkabino ją 
ir suspaudė. 

— Nepabėgsi dabar nuo manęs, — aistringai šnibždė- 
jo vaitas. 

Ištrūko jam iš nagų įsiutusi: 

— Jei dar kartą mane paliesit, žlibes jum išdras- 
kysiu ir tokį pragarą pakelsiu, kad visas kaimas sulėks. 

— Nešauk, Jaguse, juk lauktuvių tau parvežiau,— 
ir bruko jai į rankas karolius. 

— Įsikiškit juos sau kur nelenda, tiek man rūpi 
jūsų dovanos, kiek tas sulaužytas pagalys! 

— Jaguse, ką tu darai, ką? — mikčiojo jis nustebęs. 

— O tą, kad jūs — kiaulius, ir tiek! Ir nedrįskit 
kibti prie manęs. 

Ji pabėgo nuo jo užsirūstinusi ir kaip viesulas įpuo- 
lė į trobą. Motina skuto bulves, o Andrius milžo kar- 
ves tarputvoriuose, tad ji gyvai ėmėsi vakaro ruošos, 
bet visa virpėjo pykčiu ir, negalėdama nurimti, vos 
sutemus vėl susirengė bėgti. 

— Užsuksiu pas vargoninkus,— pasakė motinai. 

Dažnai dabar ji ten užeidavo, visaip jiems įsiteiki- 
nėjo, kad nors retkarčiais gautų išgirsti žodį kitą apie 
Jasių. 

Tad ir lėkė, ištroškusi žinių apie jį, su kažkokia slap- 
ta viltimi išgirsti šiandien ką naujo. 

Netrukus tamsoje sužėrėjo Jasiaus kambario lan- 
gai, kur Mykolas kažką rašė po kabančia lempa, o 
vargoninkai sėdėjo prieš trobą, vėsumoj. 

— Ryt po pietų parvažiuoja Jasius! — pasveikino 
ją vargoninkienė su naujiena, nuo kurios ji vos ne- 
krito negyva, kojos jai linko, širdis sujudo plakti ligi 
kvapo netekimo, ją visą apsiautė liepsnos ir virpėji- 
mas, tad, tik valandėlę pasėdėjusi, kad nesuprastų, pa- 
bėgo lyg vejama, net kažkur į tuopų kelią, nudūmė į 
pamiškę... 

— Jėzau mano brangiausias! — prasiveržė dėkingai, 
ištiesdama rankas, ašaros pabiro jai iš akių, ir taip 
širdy įsidainavo džiaugsmas, kad ji norėjo juoktis ir 
šaukti, ir kažkur lėkti, ir bučiuoti medžius, ir glaustis 
prie laukų, sumigusių Mėnulio spindesy. 

— Jasius parvažiuoja, parvažiuoja,— šnibždėjo pro- 
tarpiais, pakildama staiga lyg paukštis, ir skrido, pa- 


578 


gauta visos laukimo ir ilgesio galios, tarytum savo li- 
kimo ir neapsakomos laimės pasitikti. 

Buvo jau vėlus vakaras, kai pargrįžo, langai jau 
buvo tamsūs, tik vienų Borynų degė žiburys, nes pas 
juos susirinko nemaža žmonių; ji parėjo namo laukti 
tos rytojaus dienos ir sapnuoti apie Jasiaus grįžimą. 

Tačiau veltui vartėsi nuo vieno šono ant kito, tad 
vos Motinai ėmus knarkti tylutėliai atsikėlė ir, apsisiau- 
tusi skara, atsisėdo palei trobą laukti miego arba auš- 
IOS. 

Borynų pirkioje, anapus tvenkinio, dar tebešvietė 
langai viename gale, ir tarpais iš ten sklido slopinami 
pasikalbėjimų atgarsiai. 

Ji išsyk įsižiūrėjo į virpančius vandenyje šviesos 
atspindžius ir užmiršo viską, skendėdama ūkanotuose 
ir įsimirgėjusiuose mMąstymuose, kurie apraizgė ją kaip 
voratinkliai ir beregint nunešė į kažkokį tylų, žaromis 
raudonuojantį vakarą, į platųjį nenuraminamo ilgesio 
pasaulį. 

Mėnulis jau buvo nusileidęs, palšas santėmis siautė 
laukus, aukštai švietė žvaigždės, ir tarpais viena jų nu- 
krisdavo taip greitai ir taip kažkur baisiai toli, net 
kvapo krūtinėje stigo ir šaltis žvarbino kaulus; kai ka- 
da glamoningai braukiojo įšilęs, lengvutis dvelktelėji- 
mas, tarsi kieno mylimiausios rankos, o iš laukų kilo 
kaitrus, kvapnus atsidūsėjimas ir vėrė širdį, Jagusė 
net rąžėsi, išskėsdama rankas. Čia vėl sėdėjo, visa 
paskendusį mintyse ir neapsakomos saldybės nuojau- 
toje, lyg metūgė, kuri stiebiasi ir kaupiasi galios... o 
naktis žengė per ją tyliai, atsargiai, tarytum nenorė- 
dama žmogaus laimės baidyti. 

Borynų tebebuvo su šviesa, ir kelią budriai sergėjo 
Vitekas, kad kas neprašytas nepasiklausytų, nes ten 

buvo suėję tyliai, draugiškai pasitarti dėl rytojaus su- 
eigos kanceliarijoj, į kurią vaitas užragino visus Lipcų 
ūkininkus. 

Troboj buvo tamsoka, kažkoks žvakigalis silpnai 
smilko ant gaubto, tad tik kai kurias galvas galėjai įžiū- 
rėti iš pulko, nes buvo suėję apie dvidešimt vyrų, vis 
tie, kur ėjo išvien su Antanu ir Gželia. 

Kažkur patamsyje sėdįs Rokas plačiai aiškino, kas 
būtų kaimui, jeigu sutiktų pastatyti mokyklą Lipcuose, 
o paskui Gželia kiekvieną skyrium mokė, ką kuris turi 
pasakyti viršininkui ir kaip balsuoti. 

Ilgai naktį tarėsi, tad neišsivertė be barnių ir nesu- 
tikimų, bet pagaliau nusprendė vieningai ir prieš auš- 
tant skubiai išsiskirstė, nes rytojaus dieną reikėjo anks- 
ti važiuoti. 

Tik Jagusė dar pasiliko prieš trobą, tarsi visiškai 
pradingusi mintyse ir naktyje, sėdėjo akla ir kurčia 
viskam, tik protarpiais šnibždėdama sakytum karštus 
neužbaigtus poterių žodžius: 

— Parvažiuos, parvažiuos! 

Ir lenkėsi bejėgiškai tarytum ties rytojumi, tarytum 
norėdama įžiūrėti, ką jai neša toji aušra, pilkėjanti virš 
žemės, su baime ir džiaugsmu pasiduodama tam, kas 
turėjo įvykti. 


VIII 


Artėjo dienovidis, kaitra darėsi vis smarkesnė, ir 
žmonės jau visi susirinko prieš kanceliariją, 0 viršinin- 
ko vis nebuvo. Raštininkas dažnai išeidavo į tarpdurį 
ir, prisidengęs akis, žvelgdavo į platų, kreivais žilvi- 
čiais apaugusį kelią, bet ten tik likusios po vakar die- 

nos liūties valkos tviskėjo, pamažėli riedėjo kažkoks 
pasivėlinęs vežimas, ir kur ne kur tarp medžių subal- 
tuodavo kaimiečio milinė. 

Vyrija kantriai laukė, tik vienas vaitas lakstė kaip 
pasvilintas, žvilgčiojo į kelią ir vis garsiau ragino vy- 
rus, kurie lygino vandens išrausas ir duobes aikštėje 
prieš kanceliariją. 

— Greičiau, vyručiai! Vajezau, kad tik suspėtumėt, 
kol atvažiuos. 

— Tik nesusileiskit iš baimės, — atsiliepė iš būrio 
kažkieno balsas. 

— Krutėkit, žmonės! Aš čia tarnyboj, ne metas 
juokauti. 

— Vaite, taigi tik vieno Dievo bijok,— nusijuokė 
kažkuris Žepkų vyras. 

— O jei kuris dar žiaunas atvers, tą į Cypę liepsiu 
įgrūsti! — rūsčiai suriko vaitas ir išlėkė pasižiūrėti nuo 
šventoriaus, ant kalnelio, o į jį galu buvo prisikišusi 
kanceliarija. 

Viršum jos kilo didžiuliai, praamžini medžiai, pro 
šakas pilkavo bažnyčios bokštas, o iš už akmeninės 
tvoros virš stogų ir kelio, einančio per kaimą, kyšojo 
juodos kryžių rankos. 

Nieko neįžiūrėjęs vaitas paliko prie Žmonių vieną 
šaltyšių ir pats įėjo į kanceliariją, kur nuolat kas įeida- 
vo ir išeidavo, nes raštininkas dažnai pasišaukdavo 
kurį ūkininką, tyliai primindavo jam nesumokėtus mo- 
kesčius, neįneštus pinigus teismui arba ir dar ką ge- 
resnio. Aišku, niekam juk nebuvo malonūs tie prisi- 
minimai, tačiau klausė dūsaudami, nes ką gi galėjo pa- 
daryti dabar, per tą sunkią priešpjūtę? Ar galėjo mo- 
kėti, jei ne vienam jau ir druskai nusipirkti pinigų 
stigo, tad tik lenkėsi jam iki žemės, vienas kitas net 
ir ranką bučiavo, o kiti ir paskutinį auksinėlį į atkištą 

jo delną bruko, ir visi kaip vienas maldavo palaukti 
ligi rugiapjūtės arba ligi artimiausio prekymečio. 

Raštininkas buvo gudrus ir velnių priėdęs diegas, 
tad ir lupo žmonėms odą, net braškėjo, tariamai viską 
žadėjo, vienus gąsdino stražnikais, antriems dūmus pū- 
tė į akis, su trečiais broliavosi ir iš visų ką nors sau 
išlojo: čia jam avižų mat pritrūko, čia reikėjo jaunų 
žąselių viršininkui, ten vėl prašė šiaudų grįžtėms, ir 
žmonės norom nenorom turėjo prižadėti visa, ko tik 
jis geidė, o jis aniems išeinant geresnius pažįstamus 
traukė į šalį ir lyg draugiškai jiems patarinėjo: 

— Ir žiūrėkit, nuspręskit statyti mokyklą, nes jeigu 
priešinsitės, viršininkas gali supykti ir dar, ko gero, 
pagadins jums susitarimą su ponu dėl girios, — įspėjo 
Lipcų žmones. 

— Tai kaip čia dabar — su ponu darom taiką geru 
noru! — nustebo Ploška. 

— Teisybė, bet ar nežinot: ponas su ponu midų 
geria, o Mužikui kailį peria. 

Ploška pasitraukė didžiai susirūpinęs, o raštininkas 
toliau šaukinėjo žmones, vis iš kitų kaimų, kiekvieną 
kuo kitu gąsdindamas ir į tą pačią pusę lenkdamas; 
šitai tučtuojau pasklido vyrų sueigoj. 

Žmonių buvo susirinkęs nemažas pulkas, suėjo gal 
apie du šimtu vyrų, kurie pradžioje stovėjo kaimais, 
saviškiai su saviškiais, ir lengvai galėjai pažinti, kurie 
iš Lipcų, kurie iš Modlicos, o kurie iš Pšylenko ar Žep- 
kų, nes kiekvieno kaimo buvo kiek kitokie apdarai, 
bet vos pasklidus žiniai, kad reikia balsuoti už mo- 
kyklą, nes taip norįs pats viršininkas, žmonės ėmė 
maišytis, eiti iš būrio į būrį ir spiestis į draugę, kur 
kam tiko, ir tik vieni Žepkų šlėktos laikėsi skyrium, 
nenuolankiai, įžūliai žvelgdami į kaimiečius, nors pa- 
tys buvo tokie skurdžiai, kad, anot tų juokų, trise lai- 

kėsi įsikibę vienos karvės uodegos; o kiti visi Žmonės, 
susipynę kaip virkščios, išsibarstė aikštėje ir glaudėsi 
šventoriaus pauūksmėje ir prie vežimų. 

Labiausiai spaudėsi palei didžiulę karčiamą, kuri 
stūksojo priešais kanceliariją, medžių kupste, lyg 
ūksmingoj giraitėj; ten daugiausia būriavosi; Mat, nors 
laukus vilnijo vėsokas vėjas, bet kaitra kilo žiauri, 
taip svilino, jog ne vienas jau vos bepūtė ir ėjo aluje 
ieškoti atsivėsinimo. Dėl to ir karčiama buvo perpil- 
dyta, ir po medžiais būriais stovėjo Žmonės, tyliai šne- 
kučiuodamiesi ir svarstydami tą naujieną, drauge bud- 
riai stebėdami kanceliariją ir raštininko butą antrame 
namo gale kur vis daugėjo maišaties ir sukiojimosi. 

Kartkarčiais raštininkienė kyšteldavo pro langą put- 
lų snukį ir šaukdavo: 

— Paskubėk Magde! Kad rankas kojas susilaužy- 
tum, kerėžos velėna tu! 


Mergė dažnai perbėgdavo per kambarius, net dun- 
dėjo ir skambėjo stiklai, dangų veriančiu balsu ėmė 
rėkti kažkoks kūdikis, kažkur už namų kudakavo pa- 
baidytos vištos, o suplukęs sargas ėmė vaikyti beišlaks- 
tančius po javus ir keliu viščiukus. 

— Man rodos, kad vaišins viršininką, — tarė kaž- 
kuris. 

— Sako, vakar raštininkas parvežęs pilną bričką 
gėrimų. 

— Nusilaks kaip pernai. | 

— O gal neturi iš ko, ar Maža žmonės suneša mo- 
kesčių, o juk niekas jiems rankų netikrina,— tarė 
Matas, bet kažkas sušuko: 

— Tylėkit, stražnikai atėjo! 

— Kaip vilkai slankioja, kad nė nepajusi, kur ir 
pro kur. 


Tačiau baimingai pritilo visi, nes stražnikai susėdo 
priešais kanceliariją, apsupti pulko žmonių, tarp kurių 
buvo vaitas, malūninkas, o šiek tiek toliau sukinėjosi 
kalvis, ausylai klausydamasis. 

— Malūninkas vizgina uodegą kaip išalkęs šuo! 

— Nes ko kiti bijo, tas jam mieliausias! 

— Kad jau yra stražnikai, tai viršininkas atsiras 
beregint! — sušuko Gželia, vaito brolis, ir pasitraukė 
į šalį, kur stovėjo Antanas, Matas, Klombas ir Stasys 
Ploška. Pasitarę tarpusavy, jie išsiskirstė tarp Žmonių, 
ėmė jiems kažką sakyti ir kažką svarbaus dėstyti; 
žmonės klausė jų didelėje tyloje, tik tarpais vienas kitas 
atsidūsėdavo, susirūpinęs pasikasydavo arba šaudavo 
žlibėmis į stražnikų pusę ir vis labiau spausdavosi į 
būrį. 

Antanas, pečiais atsišliejęs į smuklės kampą, kal- 
bėjo trumpai, stipriai ir kone įsakomai, o kitame būu- 
ryje, po medžiais, Matas porino su patyčiomis, tad ne 
vienas nusijuokdavo, o trečioje draugijoje, palei šven- 
torių, Gželia kalbėjo taip išmintingai, tarsi iš atskleis- 
tos knygos skaitė, net sunku buvo suprasti. 

Visi trys įkalbinėjo tą patį: neklausyti viršininko, 
neklausyti tų, kurie su valdžia visuomet eina išvien, 
ir nebalsuoti už mokyklos statymą. 

Žmonės klausėsi susikaupę, siūbuodami čia į vieną, 
Čia į kitą pusę, visiškai lyg giria, sūkuringam vėjui 
papūtus. 

Niekas nieko neatsakė, visi pritardami lingavo gal- 
vas, nes ir kvailiausias suprato, jog iš naujos mokyk- 
los tiek tebus naudos, kad uždės jiems naujus mokes- 
čius, o iš to nė vienam jokio smagumo. 

Tačiau vyriją ėmė siausti nerimas, žmonės mindži- 
kavo, krenkštė, kosčiojo, ir niekas dar nežinojo, ką 


daryti. 

Teisybė, išmintingai dėstė Gželia, tiesiai į širdį kal- 
bėjo Antanas, bet vis tiek buvo baisu priešintis viI- 
šininkui ir pyktis su valdžia. 

Visi dairėsi vienas į kitą, kiekvienas skyrium gal- 
vojo, ir visi Zvalgėsi į turtingesniuosius, tačiau malū- 
ninkas ir kitų kaimų patys pirmieji laikėsi kažkaip 
nuošaliai, tarytum tyčia sustoję ten, kur juos galėjo 
matyti stražnikai ir raštininkas. 

Priėjo prie jų Antanas, norėdamas ką išdėstyti, bet 
malūninkas burbtelėjo: 

— Kas turi protą, tas ir pats žino, kaip jam reik 
balsuoti, — ir nusigręžė į kalvį, kuris visiems teigė, bet 
neramiai sukinėjosi vyrijoje, uostinėdamas kas daro- 
si, Čia pas raštininką landė, čia su malūninku kalbėjosi, 
Gželią vaišino taboka ir taip slėpė savo mintis, kad 
ligi pat galo nežinojai, su kuriais išvien eina. 

Tačiau daugumas jau buvo linkę balsuoti prieš mo- 
kyklą, išsibarstė po aikštę ir, nepaisydami vidudienio 
kaitros, postringavo vis garsiau ir atkakliau, kol raš- 
tininkas sušuko pro langą: 

— Prieikit čia kuris vienas! 

Bet niekas repasijudino, tarytum nenugirdę. 

— Nubėkit kuris į dvarą žuvies, žadėjo iš ryto 
atsiųsti, bet kažkodėl nesiunčia! Tik greičiau! — griaudė 
įsakomai. 

— Ne tarnų vietoj čia bėgioti atėjom! — atsiliepė 
kažkieno atkaklus balsas. 

— Pats tegu lekia, gaila jam pilvą pakratyti — nu- 
sijuokė kažkas, mat raštininko pilvas buvo it būgnas. 

Raštininkas tik nusikeikė, o po valandėlės iš kiemo 
išėjo vaitas, nusigavo už smuklės ir greit nudrožė kai- 
mo pakluonėmis į dvarą. 

— Ponios raštininkienės vaikus pervystė ir apšluos- 
tė, tegu labar truputį prasivėdins. 

— Žinia, ponia raštininkienė nemėgsta smarvės 
kambariuose. 

— Netrukus ir naktinius puodus lieps jam nešioti, — 
šaipėsi. 

— Ale kad dvaro pono dar nematyti, — stebėjosi 
kažkuris vienas, bet kalvis tarė, gudriai sukrizenęs: 

— Ne kvailas jis čia rodytis! 

Pažvelgė į ji klausiamai. 

— Aišku, kas jam liepia pyktis su viršininku, o 
juk už mokyklą jis nebalsuos, ar maža turėtų už ją 
mokėti! Gudrus! 

— Bet tu, Mykolai, su mumis išvien, ką? — primyg- 
tinai spyrė jį Matas. 

Kalvis rangėsi nelyginant užmintas kirminas ir, kaž- 
ką sumMurmėjęs, ėmė spraustis prie malūninko, kuris 
priėjęs prie vyrų, garsiai kalbėjo seniui Ploškai, kad 
ir kiti girdėtų: 

— O aš jums patariu taip: balsuokit, kaip valdžia 
nori. Mokyklos reikia, ir nors ji būtų blogiausia — vis 
geriau, negu jokios neturėti. O tokios, kokią jūs turit 
galvoj — neducs. Nieko nepeši, galva mūro nepramuši. 
Jeį nenorėsit nutarti — pastatydins ir be jūsų leidimo. 

— Kai neduosim pinigų, tai iš ko gi pastatydins? — 
atsiliepė kažkas iš būrio. 

— Kvaily! Patys paims, o jei geruoju neduosi — 
parduos paskutinę tavo karvę ir dar tave patį į Cypę 
įkiš už priešinimąsi! Supranti! Čia tau ne su ponu by- 
la,— kreipėsi į lipciečius,— su viršininku ne juokai. 
Sakau jum, darykit, kaip liepia, ir dėkokit Dievui, kad 
blogiau nėra. 

Pritarė jam taip pat galvojantys, o senis Ploška, il- 
gai svarstęs, netikėtai tarė: 

— Teisybę sakot, o Rokas tik žmones sudrumstė ir 
į pIažūtį stumia. 

Tada prabilo kažkuris Pšylenko ūkininkas ir garsiai 
pasakė: ž 

— Mat Rokas su ponais išvien ir todėl kiršina žmo- 
nes prieš valdžią! 

Užrėkė jį iš visų pusių, tačiau vyras nepabūgo ir, 
tik aniems aprimus, vėl pakėlė balsą: 

— O kvailiai jam padeda! Sakau! — apvedė aplink 
gudriomis akimis. — O kam nepatinka, tegu pasirodo, 
į akis jam pakartosiu: kvailys! Nes nežino, jog visuo- 
met taip būdavo, kad ponai maištauja, žmones kiršina, 
bėdą užtraukia, o kai reikia už tai atsakyti, kas atsako? 
Žmonės! Kai jums kazokų į kaimus atsiųs, kas ragaus 
bizūnų? Kas kentės? Ką po turmas tampys?! Ogi tik 
jus, prastus žmones! Ponai jūsų neužstos, ne, išsižadės 
visko kaip judošiai, dar vyresnybę vaišins dvaruose. 

— O kas jiems žmonės — tik tiek, kad vietoj jų 
kaulus girgždintų. 

— Jeį ti< galėtų rytoj pat sugrąžintų baudžiavą! — 
pakilo šauksmai. 

— Gželia sako,— vėl kalbėjo jis — tegu muūsiškai 
moko, o jei nenori, tai nenutarti mokyklą statyti, ne- 
duoti nė skatiko, priešintis, — taigi tik bernas gali rik- 
telti gaspadoriui: nebedirbsiu, pabučiuok man ten ir 
ten — ir pabėgti nenubaustas. Bet Žmonės nepabėgs ir 
už Maištą gaus į kailį, nes niekas kitas už juos muša- 
mcs vietos neatkiš... Sakau jum, pigiau išeis pastaty- 
dinti mokyklą, negu valdžiai priešintis. O kad mūsiškai 
nemoko, teisybė, bet vis vien ruskiais mūsų nepavetrs, 
nes nė vienas kitaip nepoteriaus ir su žmogumi nesi- 
kalbės, o tik kaip motina išmokė! O pagaliau dar jums 
pasakysiu: mes tik savo žiūrėkim| O kad ponai tarpu- 
savy pjaunasi, ne mūsų reikalas, tegu sau vaidijas ir 
draskos, tokie jie mums broliai vieni, tokie ir kiti, tegu 
maras jų neaplenkia. 

Susigrūdo aplink jį spūstimi ir užėrėkė nelyginant 
pasiutusį šunį, veltui jį gynė malūninkas, veltui kiti 
užstojo. Gželios šalininkai net ėmė jam kumščiais grū- 
moti, ir gal kas blogo būtų įvykę, bet senis Pričkus 
sušuko: 

— Stražnikai klausosi! 

Pritilo ūmai, o senis prabilo ir kone piktai prišne- 
kėjo: 

— Šventą teisybę jis pasakė: savo naudos, žiūrė- 
kim! Tylėkit, savo pasakei, tai ir kitam leisk žodį tarti! 
Rėkauja ir mano, kad jie didžiausi galvočiai! 
Žinia, jeigu protas susidėtų vien iš riksmo, tai kiek- 
vienas pleperza daugiau už patį kleboną išmanytų! 
Juokitės, šunsnukiai, o aš jum pasakysiu, kaip būdavo 
tais metais, kai ponai buntavodavo; gerai pamenu, kaip 
mus mulkino ir saikdino, kad kai bus Lenkija, mus iš 
dvarysčių paleis, ir žemės duos, ir girios, ir visko! Pri- 
žadėjo, kalbėjo, o davė kas kitas ir dar turėjo juos 
nubausti, kad niekuo nenorėjo Žmonėms palengvinti! 
Klausykit ponų, kad kvaili esat, o manęs pelais nepri- 
masinsit, žinau, ką reiškia ta jų Lenkija: tik stirnakojis 
mums, baudžiava ir priespauda! Dar mane... 

— Duokit jam kuris per snukį, kad nutiltų! — ištrū- 
ko kažkieno balsas. 

— O dabar,— traukė jis toliau, — aš toks pat ponas, 
kaip ir jie, savo teisę turiu, ir niekas nedrįsta manęs 
nė pirštu paliesti] Ten man Lenkija, kur man gera, kur 
turiu... 

Nutraukė jį patyčių balsai, kurie pasipylė iš visų pu- 
sių lyg kruša: 

— Ir kiaulė kriuksi, kai patenkinta, giria tvartą ir 
pilną lovį! 

— Ir už tą ėdalą gaus vėzdu. per galvą ir peiliu į 
pagurklį! 

— Per jomarką jį stražnikas išvanojo, o dabar sa- 
ko, kad niekas jo paliesti nedrįsta! 

— Plepa, o tiek teišmano, kiek arklio uodega! 

— Stambus ponas, valią turi, žinia, utėlės pačios 
jį neša į valią! 

— Ir virkščios iš čebatų taip gebėtų pamokyti! 

— Vištos pažiūrėti nesugebąs, o čia mat balsą kels! 
Mėšlius, šunsnukis! Avinas! 

Senis smarkiai supyko, bet tiek tepasakė: 

— Rupūžės! Net ir žilo plauko nebegerbiat! 

— Tai gal ir šyvą kumelę reikėtų gerbti vien už tai, 
kad pražilus, ką? 

Sugriaudė juokas, ir beregint ėmė gręžtis nuo jo, 
keldamį akis į kanceliarijos stogą, kur užlipo valsčiaus 
pasiuntinys ir, laikydamasis už kamino, žiūrėjo į tolį. 

— Juozai, užčiaupk burną, ba dar įskris kas! — 
šaukė pašaipi5i, nes visas būrys karvelių suko ratą viI- 
šum jo, bet jis staiga suriko: 

— Atvažiuoja! Atvažiuoja! Jau vingyje ties Pšy- 
lenku! 

Vyrija ėmė rinktis artyn prie namo ir vis tirščiau 
grūstis, kantriai žvilgčiodama į dar tuščią kelią. 

Ir saulė jau buvo persiritusi į laidos pusę, už stogo 
keteros, ir iš pastogės slinko vis ilgesnis šešėlis, ku- 
riame paštatė žaliai užtiestą stalą su kryžiumi viduryje. 
Rudagalvis, pultliaveidis padėjėjas dėjo ant stalo raš- 
tus ir nesiliaudamas kažką meistravo sau nosyje. 

Raštininkas galvotrūkščiais ėmė rengtis šventadie- 
niškai, o visuose namuose vėl kilo raštininkienės riks- 
mas, lėkščių skambėjimas, stumdomų baldų ir lakstymo 
trenksmas; netrukus atsirado ir vaitas. Atsistojo tarp- 
duryje, raudonas kaip burokas ir sukaitęs, vos kvapą 
beatgaunąs, bet jau su grandine; perbraukęs žlibėmis 
vyriją, griežtai suriko: 


— Nurimkit. žmonės, juk čia ne karčiama! 

— Petrai, prieikit arčiau, jums kai ką pasakysiu! — 
sušuko jam Klombas. | 

— Čia nėra jokio Petro, yra valdininkas! — burb- 
telėjo atgal išdidžiai. 

Kiti pagavo liežuviais tą jo pasakymą, net pilvai 
jiems kretėjo iš juoko, kai staiga vaitas iškilmingai 
sušuko: 

— Prasiskirkit, žmonės! Viršininkas! 

Tuo metu ant kelio pasirodė brička ir, pasišokėdama 
per duobes, pasuko prie kanceliarijos. 

Viršininkas pridėjo ranką prie kaktos, žmonės nu- 
siėmė skrybėles, užėjo tyla, vaitas su raštininku pri- 
puolė laipinti jo iš vežimo, c stražnikai sustojo palei 
duris, išsitiesę kaip pagaliai. 

Viršininkas leidosi išlaipinamas, išvelkamas iš balto 
apsiausto ir atsigręžęs apvedė akimis vyriją, pasiglos- 
tė gelsvą barzdžiukę, prisikaupė rūstybės, linktelėjo 
galvą ir įėjo į vidų, kur jį kvietė dvilinkas susirietęs 
raštininkas. 

Brička nuvažiavo, žmonės ir vėl susigrūdo aplink 
stalą, supratę, kad beregint prasidės susirinkimas, bet 
praėjo geras laiko tarpas, būtum galėjęs sukalbėti ,„svei- 
ka Marija“, o gal ir visus poterius, tačiau viršininkas 
nesirodė, tik iš raštininko kambarių sklido stiklų skam- 
bėjimas, juokas ir kažkokie nosį kuteną kvapai. 

O kadangi įgriso laukti ir saulė vis labiau kepino, 
vienas kitas 2mė vogčiomis gautis į karčiamą, bet vai- 
tas suriko: 

— Nesiskirstyti! Jei kurio trūks, tam pabauda bus 
užrašyta... | 

Teisybė, nustojo skirstytis, tik vis ugningiau keikėsi 
ir nekantriai žvalgėsi į raštininko buto langus, nes kaž- 
kas juos privėrė iš vidaus ir užleido. 


590 


— Gėdinasi lakti visų akyse! 

— Geriau taip, ba kiekvienas tik ryklę krutina ir 
veltui seiles ryja! — kalbėjo žmonės. 

Iš daboklės, stovinčios greta kanceliarijos, ištrūko 
gailus, pratisas bliovimas, o po valandėlės iš ten išniro 
pasiuntinys, tempdamas už saito geroką veršį, kuris 
spyriojosi iš visų jėgų ir staiga trenkė jam galva, net 
vyras kėžterėjo žemėn, o veršis užrietė uodegą ir nu- 
kūrė, tik dulkės pakilo. 

— Laikyk vagį! Laikyk! 

— Užpilk jam druskos ant uodegos, tai sugrįš! 

— Koks akiplėša, pabėgo iš Cypės ir dar uodegą 
užrietė, rodydamas ponui vaitui! 

Taip sau porino, šaipydamiesi iš pasiuntinio, kuris 
vaikėsi veršį ir tik šaltyšių padedamas įvarė jį kieman. 
Nespėjo jie nė atsikvėpti, o jau vaitas liepė jiems 
šluoti daboklę, pats prižiūrėjo, ragino ir padėjo, bijo- 
damas, kad viršininkas neužsimanytų ten pažiūrėti. 

— Vaite, reikia išrūkyti, kad anas neužuostų, koks 
ten buvo areštantas! 

— Nebijokit, po degtinės anas bus visai uoslės ne- 
tekęs! 

Vis svaidė kandžius žodžius, net vaitas žybčiojo 
žlibėmis ir sukando dantis, bet jiems pagaliau ir šaipy- 
tis nusibodo ir taip įkyrėjo laukti saulėje ir alkti, jog 
visu pulku nusirito po medžiais, nepaisydami vaito 
draudimo, o Gželia jam pasakė: 

— O ką, gal žmonės tai šunes, neprieis tau prie 
kojų, kad ir ligi vakaro šauksi! — ir patenkintas, kad 
pasitraukė nuo stražnikų akių, vėl ėmė sukiotis tarp 
žmonių, kiekvienam skyrium primindamas, kaip reikia 
balsuoti. 

— Tik nebijokit! — pridurdavo. — Teisybė mūsų pu- 
sėje! Ką nutarsim, taip ir bus, o ko vyrija nenorės — 
niekas neprivers daryti. 

Tačiau žmonės dar nespėjo išsitiesti paūksmėse, ne- 
suskubo nė ko užkąsti, jau šaltyšiai ėmė šaukti, o vai- 
tas atlėkė rėkdamas: 

— Viršininkas eina! Eikit greičiau! Pradedam! 

— Prisiuostė skanių valgių, tai dabar varo! Mums 
neskubu! Tegu palaukia! 

Piktai murmėjo, vangiai rinkdamiesi prieš kance- 
liariją. 

Šaltyšiai sustojo savo kaimų priekyje, o vaitas atsi- 
sėdo prie stalo, šalia jo sėdėjo raštininko padėjėjas ir 
krapštydamasis nosį švilpavo karveliams, nes jie, kle- 
gesio pabaidyti, pakilo nuo stogo ir įsiplazdėjusiu, 
baltu debesiu skriejo ratus. 

— Molčatįj! — staiga suriko vienas palei duris išsi- 
tempęs stražnikas. 

Visų akys nukrypo į duris, bet pro jas išėjo tik raš- 
tininkas su raštu rankoje ir įsispraudė į užstalę. 

Vaitas suskambino varpeliu ir iškilmingai tarė: 

— Pradedame, brangūs žmonės! Nurimkit ten, mod- 
liciečiai! Ponas sekretorius paskaitys apie tą mokyk- 
lą! Klausykit atidžiai, kad visi suprastumėt, koks čia 
dalykas! 

Raštininkas užsidėjo akinius ir pamažu, aiškiai ėmė 
skaityti. 

Jau gerą laiko tarpą skaitė visiškoj tyloj, tik šit 
kažkas suriko: 

— Kad nesuprantam! 

— Skaityti mūsiškai! Nesuprantam! — pakilo daug 
balsų. 

Stražnikai atidžiai ėmė dairytis spūstyje. 

Raštininkas susiraukė, bet dabar jau ėmė skaityti, 
versdamas į lenkų kalbą. 

Stojo tyla, visi klausėsi susikaupę, svarstydami kiek- 
vieną žodį ir žiūrėdami į skaitantįjį kaip į paveikslą. 

Raštininkas pamažėli traukė: 

— „kadangi įsakyta pastatyti mokyklą Lipcuose, 
kuri būtų ir Modlicai, Pšylenkui, Žepkams ir kitiems 
mažesniems kaimams. 

Paskui ilgai išvadžiojo, kokia iš to būsianti nauda, 
kokia gėrybė yra švietimas, kaip valdžia dieną naktį 
gaivoja žmonėms padėti, juos remti, šviesti ir ginti nuo 
pikto. O galop skaičiavo, kiek reikės sklypui su lauku, 
kiek pačiam pastatui ir mokyklai išlaikyti drauge su 
mokytoju, ir kad tam reikės nutarti atskirą mokestį po 
dvidešimt kapeikų nuo margo. Nutilo, pasišluostė aki- 
nius ir tarė, tarytum pats sau: 

— Ponas viršininkas pasakė, kad jeigu šiandien nu- 
tarsit, jis leis pradėti statybą dar šiemet, ir kitą rudenį 
vaikai jau eis Mokyklon. 

Jis baigė, tačiau niekas neatsiliepė, kiekvienas kaž- 
ką svarstė mintyse, lyg gūždamasis po naujo mokesčio 
Ahašta, ir pagaliau vaitas atsiliepė: 

— Ar gerai girdėjot, ką ponas sekretorius perskai- 
tė? 

— Girdėjom! Girdėjom, juk mes ne kurčiai! — atsi- 
liepė šen ir ten. 

— O kuris tam priešingas, tegu išeina ir savo pa- 
sako. 

Ėmė vieni kitus alkūnėmis baksnoti, stumti į priekį, 
krapštyti, dairytis į kitus ir į vyresniuosius, tačiau nie- 
kas neturėjo drąsos prabilti pirmas. 

— Jeį šitaip, tai greitai nutarkim mokesčius, ir na- 
mo,— pasiūlė vaitas. 


38. Kaimiečiai. 593 


— Tai ką, ar visi vienu balsu sutinkat? — iškilmin- 
gai paklausė raštininkas. 

— Ne! Nenorim! Ne! — užriko Gželia, o paskui jį 
dar keliasdešimt vyrų. 

— Nereikia mums tokios mokyklos! Nenorim! Ga- 
na mums mokesčių! Ne! — šaukė jau iš visų pusių, vis 
drąsiau, garsiau ir atkakliau. 

Sulig tuo riksmu pasirodė viršininkas ir atsistojo 
tarpdury, žmonės pritilo jį pamatę, o jis pešiojosi barz- 
delę ir didžiai Maloniai tarė: 

— Sveiki gyvi, gaspadoriai! 

— Sveikas, pone! — atsakė pirmieji nuo krašto, siū- 
buodamiesi stumiami minios, besiveržiančios priekin 
paklausyti viršininko, kuris atsirėmęs į stiklą, ėmė kaž- 
ką šnekėti rusiškai, tačiau vis atsirūgdamas. 

Stražnikai šoko į žmonių tarpą ir kad ims šaukti: 

— Šapki doloi! Šapki! 

— Eik šalin, maita, ir nesipainiok po kojų! — plūdo 
juos kažkas. 

O viršininkas, nors saldžiai kalbėjęs, baigė įsakomai 
lenkų kalba: 

— Tuojau patvirtinkit mokestį, nes aš neturiu laiko. 

Ir griežtai žvelgė į veidus, jog ne vieną pagavo 
baimė, minia susiūbavo, pasklido baimingi, nuslopinti 
šnibždesiai. 

— Tai ką, balsuosim už mokyklą? Sakykit, Ploška! 
Tai kaip darysim?.. Kurgi Gželia? Liepia balsuoti! Bal- 
suokim, žmonės, balsuokim! 

Vis garsiau ėmė virti, kai prabilo Gželia ir drąsiai 
tarė: 

— Tokiai mokyklai nepatvirtinsim nė skatiko. 

— Nepatvirtinsim! Nenorim! — parėmė jį gal šim- 
tas balsų. 

Viršininkas rūsčiai susiraukė. 

Vaitas apmirė iš baimės, o raštininkui net akiniai 
nukrito nuo nosies, tik vienas Gželia neišsigando, įrėmė 
į aną atkaklias akis, norėjo dar kažką pridurti, tuo tar- 
pu išėjo priekin senis Ploška ir, žemai nusilenkęs, nuo- 
lankiai pasakė: 

— Prašau šviesųjį poną malonės nesupykti už tai, 
ką pasakysiu, kiek mano galva išneša: mokyklą, žinia, 
patvirtinsim, ale kaip mums rodos, kad auksinas ir 
dešimt grašių nuo margo bus per daug. Metas dabar 
sunkus ir gyvą pinigą gauti nelengva! Tik tai norėjau 
pasakyt. 

Viršininkas nieko neatsakė, nugrimzdęs kažkokiose 
savo Mintyse, tik lingavo galvą lyg pritardamas ir try- 
nėsi akis, tad to padrąsintas vaitas ėmė ugningai kal- 
bėti mokyklos naudai; paskui jį ir jo vienminčiai ėmė 
lenkti į tą pusę, o malūninkas tratėjo karščiausiai, ne- 
paisydamas aštrių Gželios šalininkų kandžiojimų, kol 
pagaliau supykęs Gželia sušuko: 

— Tik pilstom iš tuščio į dyką, — ir nužiūurėjęs pato- 
gų akimirksnį, priėjo arčiau ir paklausė: 

— O kokia gi žada būti toji nauja mokykla? 

— Kaip ir visos! — atsakė viršininkas, atmerkdamas 
akis. 

— Tai mums tokia nereikalinga! 

— Savo mokyklai nutarsim ir po pusę rublio nuo 
„margo, o kitokiai — nė skatiko! 

— Kam mums tokia mokykla, maniškiai mokėsi 
trejus metus ir nei be nei me. 

— Nurimkit, žmonės, nurimkit! 

— Pradėjo spardytis avinai, o čia tik žiūrėk — vil- 
kas ir šoks į būrį! 

— Tauzija, bestijos, naują bėdą visiems ištauzys! 

Šūkavo vieni per kitus, kilo smarkus triukšmas, nes 
kiekvienas įrodinėjo savo ir puldinėjo kitus. Kaito vis 

labiau, išsiskirstė būreliais; ir visur jau užvirė barniai 
ir vaidai, o Gželios šalininkai rėkavo garsiausiai, nir- 
tulingiausiai kildami prieš mokyklą. Veltui vaitas, ma- 
lūninkas ir kitų kaimų ūkininkai aiškino jiems, prašė 
ir net gąsdino Dievas žino kuo,— daugumas vis įžū- 
liau šiaušėsi ir kalbėjo, kas tik ant liežuvio užeidavo. 

O viršininkas sėdėjo, tartum nieko negirdėdamas, 
šnibždėjosi kažką su raštininku, leisdamas aniems išsi- 
kalbėti lig valios, o nusprendęs, kad pakaks tuščio jų 
lojimo, liepė vaitui suskambinti. 

— Tylėkit ten! Tylėkit! Klausykit! — ramino šalty- 
šiai. 

Ir dar visai nenutilus, pasklido jo įsakmus balsas: 

— Mokykla turi būti, suprantat! Klausyti ir daryti, 
kas jums liepiama! 

Griežtai jis prašneko, tačiau anie neišsigando, ir 
Klombas šiūsterėjo atgal: 

— Mes nieko neverčiam galvomis vaikščioti, tai te- 
gu ir mums leidžia taip krutėti, kaip kojos išaugusios. 

— Užverkit žiaunas! Tylėkit, šunsnukiai! — plūdo 
vaitas, veltui skambindamas. 

— Pasakiau ir pakartosiu, kad mūsų mokykloj turi 
mūsiškai mokyti. 

— Karpenko! Ivanov! — sustaugė viršininkas straž- 
nikams, stovintiems vidury minios, bet vyrai tuo aki- 
mirksniu juos suspaudė, ir kažkas jiems sušnibždėjo: 

— Tik palieskit kurį... mūsų čia gal trys šimtai... 
neužmirškit... 

Ir tuoj prasiskyrė, darydamį laisvą kelią ir grūsda- 
miesi paskui juos priešais viršininką su gūdžiu, įsiu- 
tusiu klegesiu, tik šniokšdami, plūsdami ir grūmodami 
kumščiais; iš pulko nuolat veržėsi šūksmai: 

— Kiekvienas gyvulys turi savo balsą, tik mums 
liepia turėtį svetimą! 

— Ir vis įsakymai, o tu, žmogau, klausyk, mokėk 
ir kepure žemę šluok! 

— Netrukus be leidimo nė už daržinės nebeleis nu- 
eiti savu reikalu. 

— Jei tokie galingi, tegu įsako kiaulėms, kad čiul- 
bėtų kaip vieversiai! — ūktelėjo Antanas. Suvirpo juo- 
kas, o jis šaukė įsiutęs: 

— Arba tegu jiems žąsis ima baubti. Kai taip pa- 
darys, tai mes patvirtinsim mokyklą! 

— Liepia mokesčius — mokam; liepia rekrutus — 
duodam, bet šalin nuo... 

— Nutilkit, Klombai. Pats šviesiausias Ciesorius da- 
vė nuostatus, ir ten kaip jaučio skūroj įrašyta, kad 
mokyklos ir teismai turi būti lenkiški! Taip prisakė 
pats ciesorius, jo ir klausysim! — rėkė Antanas. 

— Ty kto takoj? — paklausė viršininkas, įrėmęs į jį 
akis. 
Jis sudrebėjo, bet tarė drąsiai, rodydamas į gulin- 
čius ant stalo raštus: 

— Ten parašyta. Ne šarka mane pametė,— pridūrė 
įžūliai. 

Viršininkas pasikalbėjo kažką su raštininku, ir šis 
netrukus paskelbė, kad Antanas Boryna, turįs baudžia- 
mąją bylą, neturi teisės dalyvauti valsčiaus sueigoje. 

Antanas išraudo pykčiu, bet kol surado kokį žodį, 
viršininkas suriko: 

— Pašo] von! —ir parodė į jį akimis stražnikams. 

— Nepatvirtinkit, vyručiai! Mūsų teisybė! Nieko 
nebijokit! — atkakliai sušuko Antanas. 

Ir nutraukė pamažėli kaimo link, žvilgčiodamas į 
stražnikus nelyginant vilkas į šunis taip, jog tie vis la- 
biau ėmė atsilikti. 

Bet vyrija staiga užvirė lyg koks katilas, visi drau- 
ge ėmė kalbėti, šaukti ir nirtingai bartis, nebegirdėjo 

jau vieni kitų, ir tik pavieniai plūdimo, grasymų ir 
tyčiojimosi žodžiai skraidė viršum galvų kaip akmenys. 
Tarsi piktasis būtų juos apsėdęs, taip nirtingai jie rė- 
kavo, ir niekas negalėjo suvokti, iš kur tai atėjo ir 
kodėl. 

Ginčijosi dėl mokyklos, dėl Antano, dėl vakarykš- 
čio lietaus, vieni pernykščias eibes minėjo kaimynams, 
kiti šiaip lengvino sau kepenis, treti tik taip sau, vien 
tam, kad priešintųsi, barėsi, ir pakilo toks sąmyšis, 
toks riksmas ir mMaišatis, jog jau atrodė, kad tuo aki- 
mirksniu kibs vieni kitiems į čiupras ir griebs už atla- 
pų. Bandė raminti Gželia, bandė ir kiti, tačiau neįveikė 
pasiutimo. Vaitas taip skambino, net jam rankos nu- 
tirpo, šaukdamas tvarkos, bet veltui. Nelyginant įsiutę 
kalakutai šokinėjo žmonės vieni kitiems į akis, viskam 
jau akli ir apkurtę. 

Pagaliau tik tąsyk, kai vienas šaltyšius ėmė tvoti 
lazda į tuščią statinę, stovinčią pasieny, ir ji sudundėjo 
kaip būgnas, — žmonės kiek atsipeikėjo, ėmė vieni ki- 
tus raminti. 

Negalėdamas sulaukti, kol nutils, viršininkas supy- 
kęs sušuko: 

— Tylėkit! Gana tų pasitarimų! Tylėkit, kai aš kal- 
bu, ir klausykit. Mokyklą patvirtinkit. 

Nutilo visi, aguonos byrant būtų girdėjęsi, baimė 
užgulė visus, šaltis pervėrė kaulus, žmonės stovėjo 
tarsi nutirpę, be žado, bejėgiškai žvilgčiodami vieni į 
kitus, nė galvoj jiems nebebuvo priešintis, nes jis sto- 
vėjo grėsmingai, vadžiodamas akimis per baimės apim- 
tus jų veidus. 

Jis ir vėl atsisėdo, o vaitas, malūninkas ir kiti puolė 
į Žmonių tarpą, ėmė įkalbinėti nesipriešinti ir smarkiai 
gąsdinti. 

— Balsuoti už mokyklą! Balsuoti! 

— Gali būti blogai. Girdėjot? 

Tuo tarpu raštininkas darė dalyvių patikrinimą, ir 
vis čia vienas, čia kitas atsiliepdavo: 

— Yra! Yra! 

Po patikrinimo vaitas užlipo ant kėdutės ir suko- 
mandavo: 

— Kas už mokyklą, tegu pereina į dešinę puse ir 
pakelia ranką. 

Nemaža perėjo, bet dar daugiau žmonių pasiliko 
vietoje; viršininkas susiraukė ir įsakė, kad teisingumo 
dėlei balsuotų po vieną, pavardėmis šaukiami. 

Gželia tuo susirūpino, gerai suprasdamas, kad kiek- 
vienas, skyrium balsuodamas, nedrįs priešintis. 

Tačiau nieko negalėjo padaryti. Padėjėjas ėmė šauk- 
ti, ir visi ėjo iš eilės, po vieną, o raštininkas ties pa- 
varde ženklino brūkšnelį, kas balsavo už mokyklą, ir 
dėjo kryželį — kas prieš. 

Ilgai tai truko, nes žmonių buvo didelė minia, bet 
pagaliau paskelbė: 

— Du šimtai balsų už mokyklą, aštuoniasdešimt 
prieš. 

Gželios šalininkai pakėlė riksmą: 

— Iš naujo balsuoti] Apgavo! 

— Aš sakiau: ne, o jis pastatė man brūkšnelį! — 
rėkė kažkas, paskui jį ir kiti tą pat tvirtino, o karštes- 
nieji ėmė šūkauti: 

— Neleisti, suplėšyti popierius, suplėšyti! 

Laimė, prie kanceliarijos privažiavo dvaro brička, 
ir Žmonės norom nenorom turėjo pasitraukti į šalis, o 
viršininkas paskaitęs liokajaus jam įteiktą raštą, iškil- 
mingai paskelbė: 

— Taip, labai gerai, mokykla Lipcuose bus. 

Aišku, niekas nė neprasižiojo ką pasakyti, visi sto- 
vėjo kaip mūras, ramiai į jį žiūrėdami. 


Jis pasirašė kažkokius raštus, įsėdo į bričką ir pa- 
judėjo. 

Žmonės žemai jam lenkėsi, bet jis į nieką nepažvel- 
gė, nė galvos nelinktelėjo, tik dar pasikalbėjęs su 
stražnikais, pasuko šaliniu keliu į Modlicos dvarą. 

Žiūrėjo įkandin dar kurį laiką tylėdami, o pagaliau 
vienas Gželios šalininkas tarė: 

— Avinėlis nekaltasis, nors prie žaizdos dėk, o nė 
nepamatysi, kai griebs tave iltimis, pikčiau negu vil- 
kas, ir pamins po kanopom. | 

— O kuo gi kvailius valdytų, jeigu ne grasymais? 

Gželia tik atsidūsėjo, žvilgtelėjo į pulką ir tyliai 
sušnibždėjo: 

— Pralaimėjom šiandien, nieko nepeši, žmonės dar 
nepratę priešintis. 

— Bijo visko, sunkiai beįpras. 

— Tamstele, o koks tas žmogus, net įstatymus per- 
niek laiko. 

— Žinia, juk įstatymą rašė mums, o ne sau. 

Priėjo kažkuris Pšylenko vyras ir skundėsi Gželiai: 

— Norėjau išvien su jumis, bet kai jis pergręžė 
mane žlibėmis, tai užmiršau turįs liežuvį burnoje, ir 
raštininkas užrašė, kaip jam patiko. 

— Tiek buvo apgavysčių, kad patvirtinimą galima 
būtų apskųsti. 

— Eikim į karčiamą. Kad juos kur perkūnai! — 
nusikeikė Matas ir, atsigręžęs į vyriją, sušuko: 

— Ar žinot, žmonės, ką viršininkas užmiršo jums 
pasakyti? Užmiršo pasakyti, kad jūs vėplos ir avinai. 
Ir gerai užmokėsit už savo klusnumą, bet tegu jum 
neria kailį, kad tokie mulkiai esat! 

Jie pradėjo atsikirtinėti, kažkas net ėmė jį plūsti, 
tačiau veikiai nutilo, nes pro šalį pravažiavo kažkoks 
žydo vežimas, kuriame sėdėjo vargoninkų Jasius. 

Jį apsupo lipciečiai, o Gželia viską papasakojo. 
Jasius išklausė, pasišnekėjo apie šį bei tą ir liepė va- 
žiuoti toliau. 

O žmonės nutraukė į smuklę, ir po antro stikliuko 
Matas ūktelėjo: 

— O aš jums sakau, kad viskuo kalti vaitas ir ma- 
lūninkas| 

— Teisybė, juodu daugiausia įkalbinėjo ir gąsdi- 
no,— pritarė Stasys Ploška. 

— O kai viršininkas grasė, tai atrodė, lyg ką jau 
žinotų apie Roką,— šnibždėjo kažkas. 

— Jei nežino, tai jam pasakys. Atsiras tokių! 

— Kur stražnikai? — neramiai paklausė Gželia. 

— Tarytum į Lipcų pusę nuėjo. 

Gželia apsisuko smuklėje, ir kiti net nepastebėjo, 
kaip jis išsinešdino ir nutraukė ežiomis į kaimą, ati- 
džiai dairydamasis. 


x 


Antanas atsigręždamas žvilgčiojo į vyriją nelyginant 
katinas, nuvytas nuo dubens, ir svarstė, ar negrįžti at- 
gal, bet pamatęs sekančius stražnikus, ūmai kažką su- 
manė, išsilaužė pakeliui didoką pagalį ir, atsirėmęs 
tvoros, ėmė genėti, taikydamas prie rankos ir stebėda- 
mas maskolius, kurie, kad ir kaip pamažu stengėsi eiti, 
netrukus jį prisivijo. 

— Kurgi ponas staršas traukia šnipinėti? — užkal- : 
bino pasityčiojamai. 

— Tarnybos reikalais, pone gaspadoriau, o gal mums 
bus pakeliui, ką? 

— Iš grynos širdies norėčiau, tik man rodos, kad 
mūsų keliai skyrium. 


! 

Jis greitai apsidairė, kelyje nebuvo nė gyvos dva- 
sios, tačiau kanceliarija buvo dar per arti, tad nutrau- 
kė drauge su jais, laikydamasis patvorio ir akylai 
žiūrėdamas, kad neužpultų jo netikėtai. 

Vyresnysis sumetė ir kad ims bičiuliškai kalbėti ir 
skųstis nuo pat ryto dar nieko burnoje neturėjęs. 

— Viršininkui raštininkas nešykštėjo, tikriausiai ir 
ponui staršui paliko kokių kaulų. Kaimuose juk ska- 
nėstais nepavaišins; ką ten kukulaičiai ir kopūstai, ne 
tokiems ponams,— šaipėsi jis tyčia, jaunesnysis, stam- 
bus, šmaikščių akių vyras, kažką sumurmėjo, bet vy- 
reshysis neišleido nė žodelio. 

Antanas tik šaipėsi, vis greičiau karpydamas kojo- 
mis, o anie vos begalėjo suskubti paskui, nepaisydami 
jau nei kelduobių, nei valkų. 

Kaimas buvo tuščias, lyg išmiręs, ir saulė taip ke- 
pino, jog tik retkarčiais kas išeidavo iš trobos žvilgtelti 
į juos, arba kur paūksmėje suboluodavo vaikų galve- 
lės, ir tik vieni šuneliai ištikimai juos lydėjo, smarkiai 
lodami ir puldinėdami. 

Vyresnysis užsirūkė papirosą ir, šmirkštelėjęs pro 
dantis, ėmė guostis, kad jis niekad neturįs ramios nak- 
ties nei dienos, nes vis tarnyba ir tarnyba. 

— Žinia, nelengva dabar kad ir menkniekį iš žmo- 
nių išplėšti... 

Stražnikas tik nusikeikė, paminėdamas net motiną, 
bet Antanas, kuriam nusibodo vis kilpas narstyti, stip- 
riau suspaudė pagalį ir tarė jau visiškai priekabingai: 

— Teisybę pasakius, iš tos jūsų tarnybos tiek tėra 
naudos, kad kaimuose šunes prisiloja lig valios ir vie- 
nas kitas žmogus paskutinio auksino netenka. 

Ir tai vyresnysis dar ištvėrė, nors jau pažaliavęs iš 
pykčio graibstinėjo kardą, bet tik jiems priėjus pasku- 
tinę trobą, staiga puolė Antaną ir sušuko savo sėbrui: 

— Griebk jį! 

Tačiau blogai sumanė, nes nespėjus jiems sulaikyti, 
jis bloškė juodu į šalį lyg šunis, šoko į kitą pusę, palei 
trobą, iššiepė dantis nelyginant vilkas ir, grūmodamas 
pagaliu, suurzgė prismaugtu, trūkinėjančiu balsu: 

— Drožkit savo keliu... su manim nelaimėsit... ne- 
pasiduosiu nė keturiems... o dantis išdaužysiu kaip 
šunims. Ko norit iš manęs?.. Aš niekuo nekaltas... O 
jei norit pasipešti, gerai... tik užsisakyk pirma vežimą 
kaulams... Tik prieikit katras prie manęs, tik palieskit, 
pabandykit! — suriko, grūmodamas pagaliu, pasirengęs 
net ir nudobti. 

Stražnikai sustojo lyg įkalti, nes jis buvo vyras kaip 
milžinas, įsiutintas, ir lazda net urzgė jo rankoje, tad 
vyresnysis, Matydamas, kad čia nebe kas, pamėgino 
viską paversti juokais. 

— Cha! Cha! Cha! Puiku, tai kad pavyko mums 
juokas! — ir susiėmęs už šonų, tarytum iš juoko, pasu- 
ko atgal, tačiau nuėjęs keliolika žingsnių, pagrūmojo 
jam kumščiu ir jau visai kitoniškai suriko: 

— Mudu dar pasimatysim, pone gaspadoriau, ir 
pasikalbėsim. 

— O kad tu sprandą pirma nusisuktum! — šūktelėjo 
Antanas atgal. — Taigi mat baimė jį surietė, tai dabar 
juokais išsisukinėja, pasikalbėsiu ir aš su tavim, tegu 
tik nutykosiu kur nuošaliai, — murmėjo sekdamas, kol 
anie du pranyko jam iš akių. 

„Anas užsiundė mane, mulkis, manė, kad pagaus 
kaip šunes kiškį. Taį už mano priešinimąsi, žinia, tei- 
sybė, jam tai nepatiko“, — galvojo jis ir, priėjęs dvaro 
daržą, gerokai už kaimo, atsisėdo paūksmėje kiek pa- 
silsėti, nes visas dar virpėjo ir buvo prakaitu suplukęs 
kaip pelė. ž 

Pro medinę tvorą buvo matyti balti dvaro rūmai, 
stūksą aukštų maumedžių giraitėje; atdari langai juo- 
davo kaip skylės, o priebuty sėdėjo kažkokie ponai 
ir, Matyti, valgė, nes apie juos vis sukiojosi tarnai, 
taukšėjo indai, o tarpais atskrisdavo pratisas linksmas 
juokas. 

„Tokiems gerai! Valgo, geria, ir jiems vis vien", — 
galvojo, imdamas duonos su sūriu, kur Hanka buvo jam 
įbrukusi į kišenę. 

Valgė sau, vadžiodamas akimis per didžiules liepas, 
kurios augo palei kelią; visos buvo aplipusios žiedais 
ir skambėjo bičių dūzgesiu; saldus, saulėje sušutęs 
kvapas vėrė jį malonumu, kažkur kūdroje suplerpsėjo 
antis, ir sklido mieguistas varlių kunksėjimas, tankmės 
tylutėliai virpėjo įvairiausių gyvių balsais, o laukuose 
tarpais pagarsėdavo ir vėl pritildavo žiogų Muzika, 
tačiau netrukus visas pasaulis ėmė tilti tarsi saulės 
gaisro apimtas. Jis neteko žado, ir kas tik gyvas, nuo 
gaisro pasislėpė paūksmėse, tik vienos kregždės šmaikš- 
čiojo nesiliaudamos. 

Dienovidis jau kunkuliavo tokiu karščiu, net akys 
skaudėjo nuo spindulių ir kaitros, net paūksmės svili- 
javų ir iš sukepusių pūdymų tarpais dvelkčiojo lyg iš 
atdaros krosnies. 

Pasilsėjęs Antanas gyvai nutraukė link netolimų 
girių, bet išslinkęs iš paūksmės į saulės tvano užlietą 
kelią, pasijuto taip, lyg būtų jį kas karštomis žarijomis 
apibėręs, ir dabar ėjo toliau tarsi pro kunkuliuojan- 
čias, balzganas liepsnas. Nusivilko švarką, bet vis vien 
marškiniai lipo prie suplukusio kūno tarytum įkaitinta 
skarda; jis nusiavė batus ir grimzdo smėlyje lyg karš- 
tuose pelenuose. 

Vienur kitur stūksą susisukę berželiai dar neklojo 
šešėlių, rugiai lenkė ties keliu apsunkusias varpas, ir 
kaitroje kabojo apakę nualpę žiedai. 

Kaitri tyla tvyrojo ore, ir niekur nebuvo matyti nei 
žmogaus, nei paukščio, nei kokio gyvulio, ir niekur 
nevirpėjo nei vienas lapelis, nei mMenkiausia žolelė, 
tarsi šiuo metu pasaulį būtų užgulusi vidudienio žiež- 
mara ir sukepusiomis lūpomis iš nualpusios žemės iš- 
čiulpusi visą galią. 

Antanas ėjo vis lėčiau, galvodamas apie susirinki- 
mą, ir dažnai jį pagaudavo pyktis, čia vėl griebdavo 
juokas, čia perverdavo nusivylimas. 

„Ir padaryk ką su tokiais! Kiekvieno stražniko bi- 
jos... Jei jiems įsakytų klausyti viršininko bato, irgi 
klausytų. Avinai, šunsnukiai, avinai! — galvojo su pa- 
sigailėjimu ir pykčiu. — Teisybė, kad kiekvienam blo- 
ga, kiekvienas raitosi kaip primintas gružas iš skurdo 
vos begyvas, tai kur jie tau rūpinsis tokiais dalykais. 
Žmonės tamsūs ir suvargę, net ir neišmano, ko jiem 
reikia,— susirūpino jis didžiai už visus ir nuoširdžiai 
susigraužė. — Žmogus tai nelyginant kiaulė, sunku jam 
pakelti knyslę į saulę.“ 

Mąstė ir dūsavo ir nuo tų svarstymų ir rūpinimosi 
pajuto, jog ir jam bloga, o gal dar blogiau negu ki- 
tiems. 

„Nes tik tam gera, kas nieko nesupranta!" 

Numojo ranka ir ėjo keliu, taip susimąstęs, jog 
kone užlipo ant žydo skuduminko, besėdinčio palei 
javus. 

— Pavargot, žinia, toks karštis — atsiliepė pirmas 
kiek stabtelėjęs. 

— Tai pečius, tai Dievo koronė, o ne karštis — 
pratrūko žydas ir atsikėlęs įnėrė į pavalkus savo seną, 
susikūprinusį sprandą, įsikibo į vienratį nelyginant 

siurbėlė ir stūmė jį pirma savęs neapsakomai sunkiai, 
nes buvo prikrautas maišų su skudurais ir medinių 
dėžių, o ant jų dar stovėjo pintinė kiaušinių ir narvas 
su viščiukais; be to, kelias buvo smėlėtas ir baisi kait- 
ra, tad nors plėšėsi iš paskutiniųjų, nors stūmė iš visų 
jėgų, dažnai turėjo ilsėtis. 

— Nuchim, tu pasivėlinsi į šabą! — verksmingai 
ragino pats save. — Nuchim, tu stumk, tu esi stiprus 
kaip arklys! — murmėjo drąsindamasis. — Nuchim, nu, 


viens... du... trys... — ir puldinėjo vienratį su sielvarto 
šauksmu, pastūmėdavo jį keliolika žingsnių ir vėl stab- 
čiojo. 


Antanas linktelėjo jam ir buvo benueinąs, bet Žy- 
das Maldaujamai sušuko: 

— Padėkit, pone gaspadoriau, gerai užmokėsiv, jau 
nebegaliu, jau visai nebegaliu, — parpuolė ant vienra- 
čio išblyškęs kaip lavonas, vos bekvėpuodamas. 

Antanas, nė žodžio netaręs, apsigręžė, užmetė ant 
vienračio savo švarką ir batus, stipriai jį suėmė ir ėmė 
stumti taip greitai, net ratas girgždėjo ir kilo dulkės. 
Žydas kiūtino greta, uždusęs, krūtine gaudydamas kva- 
pą, ir Maginamai kalbėjo: 

— Tik ligi miško, ten jau geras kelias, jau nebetoli, 
duosiu jum visą griveną. 

— Įsikišk ją sau į nosį! Mulki, rūpi mat man tavo 
grivena! Na, kad tie žydai mano, jog viskas pasauly 
tik už pinigus. 

— Nepykit, aš jums duosiu puikių švilpynėlių vai- 
kams, ne? Tai gal siūlų, adatų, kokių kaspinų? Nel 
Gal pyrago, cukierkų, baronkų ar dar ko? Aš visko 
turiu. O gal ponas gaspadorius nupirks pakelį tabokos? 
O gal duoti stikliuką fain degtinės? Aš tik sau laikau, 
bet pažįstamam... Kaip mane gyvą matot, tik pažįsta- 
mam! 

Jis sukosėjo, net žlibės jam išsprogo, o Antanui 
kiek sulėtinus žingsnį, įsikibo į vienratį ir slinko, aša- 
ringai į jį žvelgdamas. 

— Bus geras derlius, rugių kainos jau krito,— pra- 
dėjo iš kito galo. 

— O kai neuždera, taip pat mažiau moka. Visuomet 
ūkininkui nuostolis. 

— Puikų orą Dievas davė, grūdai jau sausi,— jis 
aižė varpas ir valgė grūdus. 

— Taigi, mat pasidaro sau tokią pramogą Viešpats, 
miežiai jau pražuvo. 

Šnekučiavosi pamažėli apie šį bei tą, kol užkliudė 
susirinkimą, apie kurį žydas žinojo, nes baimingai dai- 
rydamasis aplinkui, tarė: 

— Žinot ką, dar žiemą viršininkas padarė kontrak- 
tą su vienu meistru pastatyti Lipcuose mokyklą. Mano 
žentas jiems tarpininkavo. 

— Dar žiemą? Prieš patvirtinimą? Ką jūs sakot? 

— O gal jis turėjo klaustis leidimo? Ar jis ne po- 
nas savo apskrity? 

Antanas ėmė klausinėti, nes žydas žinojo daug įdo- 
mių dalykų ir noriai pasakojo, o pagaliau atlaidžiai 
tarė: 

— Taip turi būti. Gaspadorius minta iš žemės, kup- 
čius iš kupčiavimo, ponas iš dvaro, kunigas iš parapi- 
jos, o valdininkas iš visų. Taip turi būti, užtat kad 
kožnas turi biskį gyventi. Ar ne teisybė? 

— Man taip atrodo, jog ne to reikia, kad vienas 
kitam kailį nertų, o kad visi gyventų teisingai, kaip 
Dievo įsakyta. 

— O ką padarysi? Kožnas gyvena, kaip išgali. 

— Žinau, kad visi savo ropę lupa, ir todėl visiems 
taip bloga. 

Žydas tik palingavo galvą ir laikėsi savo nuomonės. 

Pagaliau juodu priėjo girią ir kietesnį kelią. 

Antanas paliko vienratį, už visą auksiną nupirko 
saldainių vaikams, o žydui ėmus jam dėkoti, murmte- 
lėjo: 

— Mulki, padėjau tau, nes man taip patiko. 

Ir smarkiai nudrožė link Lipcų, jį apsiautė maloni 
vėsuma, išsišakoję medžiai taip dengė kelią, jog tik per 
vidurį Matėsi dangaus ruožas, o žeme kibirkščiavo įsi- 
mirguliavusi saulės upė. Giria buvo sena ir aukšta, 
ąžuolai, pušys ir beržai sumišai grūdosi spūstimi, o 
apačioje prie storulių kamienų glaudėsi smulki lazdy- 
nų, drebulių, kadugių ir skroblų giminė, o vietomis 
įžūliai plėtėsi eglių giraitės, godžiai tįsdamos į saulę. 

Kelyje dar tankiai tviskėjo vakarykščios audros 
paliktos valkos, mėtėsi nulaužtos viršūnės ir šakos, kur 
ne kur dargi išbėginis medelis, išrautas su šaknimis, 
gulėjo skersai kelio it lavonas. 

Buvo tylu tylu, gaivu ir tamsoka, kvepėjo pelėsiais 
ir grybais, medžiai stūksojo nejudėdami, tarytum įsi- 
žiūrėję į dangų, 0 pro susiglaudusius vainikus tik vie- 
tomis veržėsi saulės spinduliai, nelyginant auksiniai 
vorai ropinėdami samanomis, raudonomis it sukrešėju- 
sio kraujo lašai uogomis, išbrinkusiomis ant blyškių 
žolių. 

Antaną taip paveikė vėsa ir gili miško rimtis, jog 
jis, prisėdęs kažkur po medžių, nejučiom užsnūdo. Jį 
prižadino kanopų trepsėjimas ir arklio prunkštimas; 
pamatęs jojantį poną, jis priėjo prie jo. 

Juodu pasisveikino paprastai, kaimyniškai. 

— Tai kad kepina,— prašneko ponas, 4 asas 
neramią kumelę. 

— Taigi kepina smagiai, po savaitės reikės eiti su 
dalgiais. 

— Modlicos laukuose jau kerta rugius, net skamba. 

— Ten smėlys, tik kad šiemet ir visur anksčiau 
rugiapjūtė. 

Ponas paklausė jį apie susirinkimą valsčiuje ir iš- 
girdęs viską, kaip buvo, net ,akis išpūtė nustebęs. 

— Ir jūs taip garsiai, atvirai reikalavot lenkiškos 
mokyklos? 

— Taigi sakau, juk iš savo burnos aulo nedarau. 

— Kad ir išdrįsot tokį dalyką iškelti viršininkui, 
na, na! 

— Įstatyme parašyta aiškiai, turėjau teisę. 

— Bet iš kur jums atėjo galvon reikalauti lenkiš- 
kos mokyklos? 

— Iš kur, juk mes lenkai, o ne vokiečiai ar kiti 
kokie. 

— Kas gi jums šitai įkalbėjo? — paklausė tyliau, 
pasilenkęs prie jo. 

— Ir vaikai be mokisjasi įgauna proto,— išsilenkė 
tiesaus atsakymo. 

— Matau, kad Rokas ne veltui sukinėjosi- po kai- 
mus, — traukė taip pat. 

— Ogi juodu su pono dėde kaip išgali, taip ir moko 
žmones. 

Tai jis įterpė primygtinai, gyvai žvelgdamas jam 
į akis, Ponas kažkaip neramiai pasisukiojo ir ėmė apie 
kitką kalbėti, tačiau Antanas tyčia grįžo prie to daly- 
ko ir prie įvairiausių ūkininkų skaudulių, nuolat skųs- 
damasis tamsumu ir apsileidimu, kuriame žmonės gy- 
vena. 

— O kad nieko neklauso! Puikiai žinau, kaip ku- 
nigai dėl jų darbuojasi, kaip ragina dirbti, bet viskas 
lyg žirniai į sieną. 

— Taigi, pamokslas tiek padės, kiek numirėliui pa- 
smilkymas. 

— Tai kas gi padės? Išgudrėjai, matau, kalėjime, — 
sviedė kandžiai, Antanas net išraudo, žybtelėjo žlibė- 
mis, bet atsakė ramiai: 

— Išgudrėjau, dabar žinau, kad viso pikto šaknis — 
ponai. 

— Niekus plepi, o ką gi blogo jie tau padarė? 

— O tą, jog lenkų laikais tiek žmonėmis tesirūpi- 
no, kad turėtų ką botagais lupti ir niokoti, o patys taip 
ūžė, net praūžė visą tautą, ir dabar viską reikia iš 
naujo pradėti. | 

Ponas, karštakošis būdamas, papyko ir sušuko: 

— Kas tau rūpi, chame, ką ponai darė, verčiau 
+ žiūrėk savo mėšlo ir šakių, supranti! O liežuvį prikąsk, 
kad tau jo nenupjautų! 

Šmaikštelėjo rimbu ir pasileido, net kumelei bluž- 
nis sužvagėjo. | 

O Antanas nutraukė savo keliu, taip pat piktas ir 
įsiaudrinęs. į 

— Šunų veislė! — murmėjo piktai. — Šviesūs ponai, 
šunsnukiai! Kai buvo reikalingas žmonių malonės, tai 
su visais broliavosi. Maita! Pats net keptos utėlės ne- 
vertas, o kitus chamais pravardžiuoja! — giežė jis, iš 
piktumo spardydamas po kojų pasipainiojusias musmi- 
res. 

Jau buvo beišeinąs iš girios į tuopų kelią, kai staiga 
išgirdo tarsi pažįstamus balsus; apsidairė atidžiai: pa- 
lei kryžių, berželių paūksmėje, glūdėjo kažkieno dul- 
kinas vežimas, o pamiškėje stovėjo vargoninkų Ja- 
sius su Jaguse. 

Persibraukė akis, įsitikinęs, kad jam taip pasimatė, 
bet ne, juodu stovėjo vos už keliolikos žingsnių, įsi- 
žiūrėję vienas į antrą ir nuostabiai juokdamiesi. 

Jis labai nustebo, drauge pastatė ausis, tačiau nors 
ir girdėjo balsus, negalėjo sugaudyti ir suprasti nė 
žodelio. 

„Ji grįžo iš miško, jis važiavo, ir susitiko',— pagal- 
vojo, bet tuo akimirksniu kažkas gnybtelėjo jam į šir- 
dį, jis paniuro, ir krūtinėn durstelėjo tylus, dygus įta- 
rimas. | | 

„Ne kitaip, tik buvo susitarę!“ — bet pamatęs kuni- 
giškus Jasiaus drabužius ir tokį lyg šventą jo veidą, 
jis nurimo ir lengviau atsikvėpė, tik negalėjo suprasti, 
kodėl Jagusė taip pasišvietė, eidama į girią? Ir kodėl 
taip Žydravo jos įsikibirkščiavusios akysį Kodėl taip 
virpėjo raudonos jos lūpos ir veržėsi iš jos toks džiaugs- 
mas? Jis glostinėjo ją alkano vilko žlibėmis, kai ji, 
atstačiusi išpūstas krūtis, laikė pintinėlę, iš kurios Ja- 
sius rinkosi uogas, pats valgė ir jai kišo į lūpas... 

— Bemaž jau kunigas, o nori žaisti kaip vaikas, — 
sušnibždėjo jis su pasigailėjimu ir greitai nutraukė į 
namus, iš saulės nustatęs, kad jau pavakarių metas. 

„Kol nepajudini tos rakšties, tol neskauda! — gal- 
vojo apie Jagusę. — O kaip ji godžiai žiūrėjo į aną, 
rodos, ims ir praris. Ogi tegul, tegul sau..." 

Tačiau veltui kratėsi, rakštis vis vien skaudino jį 
ligi širdies gelmių. 

„O nuo manęs tai bėga kaip nuo apkrėsto. Žinia, 
naujas žaislas labiau traukia, tik laimė, kad su Jasium 
nieko ji nepeš,— vis labiau skaudinosi. — Kita moteris 
tai kaip kalė, kas tik švilptelia, paskui tą ir lekia.“ 

Jis žengė greitai, tačiau neįstengė iškratyti tų kar- 
čių prisiminimų; kažkokie žmonės jį lenkė, jis net ne- 
pastebėjo; nurimo pagaliau prie pat kaimo, nes pamatė 
vargoninkienę, su neriama kojine rankoje sėdinčią pa- 
griovy, jauniausiasis ritinėjosi prieš ją smėlyje, o tarp 
tuopų skabė žolę pulkelis apipešiotų žąsų. 

— Net iki čia atsivarius ponia su žąsimis? — stab- 
telėjo jis, šluostydamasis suprakaitavusį veidą. 

— Išėjau Jasiaus pasitikti, beregint turi parvažiuoti. 

— Taigi ką tik pralenkiau jį pamiškėje. 

— Jasių! Tai jau parvažiuoja? — sušuko ji pašok- 
dama. — Ziul, ziul, ziul, ziuliukai, o kur, eibininkai, o 
kur? — suriko ji, nes žąsys netikėtai puolė į palei ke- 
lią augančius: rugius ir nirtingai ėmė juos kulti. 

— Vežimas stovėjo po smūtkeliu, o jis kalbėjosi 
su kažkokia moterimi. 

— Turbūt susitiko su kokia pažįstama ir šnekučiuo- 
jasi. Tai jis beregint čia atvažiuos. Gerutėlis bernelis, 
jis net 'svetimo šuns nepraleidžia nepaglostęs. O kurią 
gi jis ten sutiko? 

— Tikrai nepažinau, bet man taip pasirodė, kad 
Jagusę,— ir Matydamas, kad senė kažkaip atkariai su- 
siraukė, reikšmingai nusijuokęs pridūrė: — Nepažinau, 
ba pradingo man iš akių kažkur į tankmę... turbūt 
nuo kaitros... 

— Viešpatie gailestingasis ir visi šventieji! Ką jūs 
galvojat, kur čia Jasius prasidės su tokia... 

— Tokia ji, kaip ir kitos, o gal dar ir geresnė!.. — 
smarkiai supyko jis. . 

Vargoninkienė greičiau ėmė krutinti virbalus, kaž- 
kodėl atidžiai žiūrėdama į kojinę. „Kad tau liežuvis 
nudžiūtų, tauzyla,— galvojo ji, labai įsižeidus. — Jasius 
+tau prasidės su tokia merga... bemaž jau kunigas...“ — 
Bet atsiminė įvairias kunigų istorijas, ir ją apsiautė 
nerimas; ji pasikasė virbalu pakaušį, ryžosi plačiau 
išklausinėti, bet Antano jau nebebuvo, o kelyje nuo 
pamiškės pakilo debesis dulkių ir vis greičiau ritosi 
prie jos. Nebūtum nė „sveika Marija“ sukalbėjęs, o 
Jasius jau spaudė ją iš visų jėgų ir širdingai kalbėjo: 

— Motule brangiausia! Motule! 

— O Viešpatie! Pasmaugsi mane! Paleisk, slibine, 
paleisk! — ir jam paleidus, pati ėmė jį globstinėti, bu- 
čiuoti ir žvelgti į jį Meilės kupinomis akimis. : 

— Tai kad suvargino tave, krisleli! Toks išblyškęs, 
sūneli! Toks sumenkęs! 

— Nuo švęsto vandens sriubos nenusipenėsi,— juo- 
kavo jis, ūžčiodamas brolį, kuris net cypė iš džiaugs-. 
mo. 

— Nebijok, aš tave nupenėsiu,— šnibždėjo ji, švel- 
niai glostydama jo veidą. 

— Tai važiuokim, motule, greičiau būsim namie. 

— O žąsys? Viešpatie ir visi šventieji! Vėl rugiuose! 

Jis šoko varyti, nes jos vėl buvo supuolusios į ru- 
gius ir lesinėjo varpas, net gražu, paskui įsodino bro- 
liuką į vežimą ir, varydamasis priešais žąsis, nutraukė 
viduriu kelio ir pasakojo apie kelionę. 

— Žiūrėk, kaip tas bubulis išsibuzojo! — pastebėjo 
ji, rodydama į vaiką. | 

— Prisigretino prie mano uogų. Valgyk, Staseli, 
valgyk! Sutikau miške Jagusę, ji ėjo uogavusi ir man 
truputį nupylė... — išraudo gėdingai. 

— Kaip tik prieš valandėlę man sakė Boryna, kad 
judu sutiko... 

— Nemačiau jo, turbūt kur šalimais praėjo. 

— Vaikelį mano, kaime žmonės ir pro sienas mato, 
ir net tai, ko visiškai nebuvo! — ištarė ji primygtinai, 
nuleisdama akis į spinksinčius virbalus. 

Jasius lyg apsimetė nesupratęs, nes išvydęs žemai 
per javus skrendantį karvelių būrį, sviedė į juos ak- 
menį ir linksmai sušuko: 

— Tuojau pažinsi, kad klebono... iš nupenėtų pilvų... 

— Tylėk, Jasiau, dar kas išgirs] — švelniai sudrau- 
dė jį, įsisvajodama mintimis, kaip jis ilgainiui bus kle- 


613 


bonas, o ji pasiliks prie jo karšti, paskutinių gyvenimo 
dienų ramybėje ir laimėje leisti. g 

— O kada gi Felekas parvažiuos atostogų? 

— Tai ar Mama nežino, kad jis suimtas? 

— Viešpatie ir visi šventieji! Suimtas! Ir ką gi jis 
padarė? Aš visuomet sakiau, visuomet pranašavau, kad 
jam blogai baigsis! Toks nedorėlis, kaip sykis tinka 
kokiu raštininkėliu būti, bet malūninkai užsimanė pa- 
daryti iš jo daktarą! O taip juo didžiavosi, taip nosį 
rietė, o dabar sūnelis cypėj, turi dabar džiaugsmo! — 
ji net virpėjo kažkokiu kerštingu džiugesiu. 

— Bet kad čia visai kitas dalykas, jis sėdi citade- 
lėj. 

— Citadelėj, tai turbūt dėl kokių politinių priežas- 
"čių? — ji nuslopino balsą. 

Jasius negalėjo atsakyti, o gal nenorėjo, ir ji bai- 
mingai sušnibždėjo: 

— Mano krisleli, tik tu niekur nesikišk. 

— Pas mus net kalbėti apie tokius nevalia, tuoj 
išvytų! g 

— Matai! Išvytų tave, ir nebūtum kunigas! Taigi 
juk aš mirčiau iš gėdos ir susikrimtimo! Viešpatie gai- 
lestingas, pasigailėk mūsų! 

— Prašau nebijoti dėl manęs, mama. 

— Juk pats supranti, kaip plušam ir stengiamės, 
kad jums nors kiek gerėliau būtų. Pats žinai, kaip sun- 
ku, tiek mūsų namie, o pajamos vis mažesnės, ir jei ne 
tas gabalėlis žemės, tai su tokiu kaip mūsų klebonu 
turėtume dažnai badą kęsti. Žinai, klebonas dabar pats 
su žmonėmis derasi dėl jungtuvių ir laidotuvių, pats, 
ar girdėti dalykai! Sako, kad tėvas žmones lupo! Mat 
koks geradaris iš svetimos kišenės. 

— O kad iš tikrųjų lupo! — iškošė jis nedrąsiai. 


614 


— Ką tu! Prieš tėvą kilsi? Prieš tikrą tėvą! O jei 
ir lupo, tai kam? Juk ne sau, 0 tik jums, tau, tavo 
mokslui, — ėmė skausmingai skųstis. 

Jasius sujudo ją atsiprašinėti, tačiau jį nutraukė 
kažkoks skardus skambinimas, plaukiąs kažkur nuo 
tvenkinio pusės. 

— Ar girdi, mama? Turbūt Kunigas pas ligonį eina 
su ponu Dievu. 

— Greičiau bitėms čia skambina, kad nepabėgtų, 
kaip tik klebonijoje spiečiasi. Klebonas dabar labiau 
žiūri savo buliaus ir bityno negu bažnyčios. 

Buvo kaip sykis beprieiną šventorių, kai staiga pa- 
biro į juos skambus dūzgesys, ir Jasius tik suskubo 
šūktelti vežėjui: 

— Bitės! Laikykit arklius, nes pasibaidys! 

Ir iš tikrųjų, viršum aikštės palei bažnyčią ūžė di- 
džiulis spiečius, skrido aukštai it zvimbiantis debesis, 
suko ratus, ieškodamas patogios vietos, čia vėl leido- 
si, praplaukdamas tarp medžių, paskui jį lėkė klebo- 
nas vien su kelnėm ir marškiniais, be skrybėlės, už- 
dusęs, mojuodamas šlėktuvu, o Jambrožis, sėlindamas 
pašaliais, pašešėliais, nirtingai skambino ir rėkė; aplėkė 
taip aikštę du kartu, nesustodami nė valandėlės, nes 
bitės leidosi vis žemiau, tarytum ketindamos kristi ant 
kurio namo, tačiau staiga truputį pakilo ir nukūrė 
tiesiai prie Jasiaus vežimo. Vargoninkienė suriko ir, 
užsiplėšusi sijoną ant galvos, pritūpė kažkur griovyje, 
arkliai ėmė draskytis, net vežėjas šoko uždengti jiems 
akių, žąsys išlakstė, ir tik vienas Jasius stovėjo ramus, 
atkraginęs galvą, o spiečius ūmai apsisuko verpetu 
viršum jo ir nutraukė tiesiai ant varpinės. 

— Vandens! — subaubė klebonas, pasileido šuoliais 
paskui bites, pripuolė iš arti ir taip jas pašlakstė, kad 

jos, nebegalėdamos pajudinti sušlapusių sparnelių, ėmė 
tūpti ant varpinės. 

— Jambroži! Kopėčias, rėtį, tik greičiau, nes nu- 

skris! Pasijudink gi, šlubi! Sveikas gyvas, Jasiau, už- 
kurk smilkytuvą, reikia jas parūkyti, tai nurims! — rėkė 
jis įsikarščiavęs, nesiliaudamas šlakstyti tupinčio spie- 
čiaus, ir netrukus palei varpinę jau stovėjo kopėčios, 
Jambrožis skambino, Jasius leido dūmus iš smilkytuvo 
kaip iš kamino; o kunigas kopė aukštyn ir, pasiekęs 
bites, ėmė jas graibstinėti, reškodamas motinos. 
. — Yra! Dėkui Dievui, jau nebepabėgs! Parūkyk, 
Jasiau, iš apačios, nes ima skirstytis! — įsakinėjo, pli- 
komis rankomis žerdamas bites; mat visiškai jau nebi- 
jojo, nors jos nutūpė jam galvą ir ropinėjo veidu, tik 
kažką joms sakė ir vis šlavė į rėtį ir rankiojo, nes 
spiečius buvo labai didelis. 

— Atsargiai! Pyksta, gali imt gilti! — įspėjo leisda- 
masis kopėčiomis žemyn, apsuptas viso debesies, be- 
sisukančio verpetu viršum jo su dūzgimu ir ūžesiu. 
Nusileidęs žemėn, nešė rėtį priešais save taip rimtai 
ir iškilmingai, tarytum monstranciją; Jasius jį rūkė, 
siūbuodamas smilkytuvą, Jambrožis skambino, vis 
šlakstydamas, ir tokia štai procesija traukė į bityną 
už klebonijos, kur atskiroj užtvaroj stovėjo keliasdešimt 
avilių, taip ūžiančių, lyg iš kiekvieno eitų spiečius. 

O klebonui užsiėmus bičių įkurdinimu, smarkiai 
išalkęs ir pavargęs Jasius tylomis išslinko namo. 

Aišku, kad namiškiai neapsakomai juo apsidžiaugė, 
ir kiek ten buvo cypimo, bučiavimosi ir klausimų, nė 
neapsakytum, o pirmam džiaugsmui praėjus, jį paso- 
dino prie stalo ir kad ims nešti įvairiausių skanėstų, 
jam brukti ir prašyti, raginti valgyti, net visas namas 
drebėjo riksmais ir lakstymu, nes visi iš karto norėjo 
jam patarnauti ir būti kiek galėdami arčiau jo. 

Per tą sąmyšį įpuolė uždusęs Gželia, vaito brolis, 
neramiai klausinėdamas, ar nematę Roko? Bet niekas 
nebuvo jo matęs. | 

— Niekur negaliu jo rasti — skundėsi jis susirūpi- 
nęs ir, nesiveldamas į kalbas, išlėkė toliau ieškoti pa- 
kiemiais, o vos jam išėjus Jasių pašaukė į kleboniją. 
Jis delsė, nenorėjo, bet turėjo eiti. 

Klebonas laukė. jo priebuty, valgydamas pavaka- 
rius, tėviškai jį išbučiavo ir, pasisodinęs greta savęs, 
didžiai maloniai tarė: 

— Džiaugiuosi, kad parvažiavai, turėsiu su kuo skai- 
tyti brevijorių! Bet ar žinai, kiek turiu šiemetinių spie- 
čių? Penkiolika! O stiprūs kaip seni, kai kurię prinešė 
medaus po ketvirtį avilio! Spietėsi ir daugiau, Ambra- 
zui liepiau sergėti bityną, bet jis, vėpla, užmigo, ir 
bitelės bzzz... į miškus, į girias. O vieną spiečių man 
pavogė malūninkas! Na, sakau tau, kad pavogė! Suskri- 
do jo kriaušėn, jis pasiėmė kaip savo, ir nė girdėti 
nenorėjo atiduoti. Pyksta už bulių, tai ir keršija man 
kuo tik galėdamas, grobikas! Ar jau girdėjai apie 
Feleką? Tos bestijos kerta kaip širšės, a štiš! — sude- 
javo jis, gindamasis nosine nuo musių, kurios nuolat 
puldinėjo jam plikę. 

— Tik tiek, kad sėdi citadelėj. 

— Kad tik tuo baigtųs! Priėjo liepto galą, ką? O 
sakiau, o kalbėjau, neklausė, asilas, ir dabar turi ba- 
lių! Senis — sukčius ir godišius, bet Feleko gaila, gabus 
šelmis, lotyniškai moka dėstyti, kad ir pats vyskupas 
geriau nesugebės. Bet ką, mMakaulėje vėjai laksto, tai 
ir puola saulę su kauptuku... O pasakyta: kaipgi... aa! 
Ko negalima, to neliesk, o kas uždrausta, to lenkis iš 
tolo. Glaudus veršis dvi karves žinda... taigi... — trau- 
kė jis tyliau ir vis silpniau, gindamasis nuo musių. — 
Gerai įsikalk į galvą, Jasiau! Na, sakau, įsikalk! — 

jis panarino galvą ir sudribo giliame krėsle, tačiau 
Jasiui atsikėlus pramerkė akis ir sumurmėjo: — Nu- 
vargino Mane bitelės! Ateidinėk vakarais brevijoriaus 
skaityti. Bet žiūrėk savęs ir su kaimiečiais nesibroliauk, 
nes kas prasideda su pelais, tą kiaulės suės! Na, sakau, 
suės, ir baigta! — užsiklojo plikę nosine ir ėmė knarkti 
kaip reikiant. 

Matyti, taip galvojo ir vargoninkas, nes kai bernas 
vedė naktigonėn arklius ir Jasius užšoko ant vieno, 
senis suriko: 

— Nulipk tuoj! Netinka kunigui be balno jodinėti 
ir su piemenimis prasidėti! 

Jis baisiai norėjo pajodinėti, bet nulipo kaip musę 
kandęs ir, kadangi jau leidosi santėmis, nutraukė už 
daržų vakarinių maldų atkalbėti, tačiau ar galėjo su- 
sikaupti, jei kažkur netoliese skambėjo mergelės daina, 
ir kažkuriame sode tarškėjo bobos, net kiekvienas žo- 
dis skrido rasomis, ir vaikai rėkavo, besimaudydamį 
tvenkinyje, kitur virpėjo juokas ir karvės mykė, čia 
vėl klebono patarškos veriamai plėšė gerkles, ir visas 
kaimas ūžė įvairiausiais balsais lyg koks įsidūzgėjęs 
avilys, tad jis nuolat klydo, o kai pagaliau pagavo 
siūlo galą ir, atsiklaupęs parugėj, paskandino maldin- 
gas akis žvaigždėtame danguje ir nuskraidino sielą kaž- 
kur už pasaulio krašto, iš kaimo išsiveržė tokie skar- 
dūs riksmai, dejavimai ir plūdimas, kad jis parlėkė 
namo, didžiai nusigandęs ir sujudęs. 

Motina kaip sykis buvo išėjusi priešais šaukti jo 
vakarienės. 

— Kas ten atsitiko? Pešasi, ar ką? 

— Juozas Vachnikas grįžo iš valsčiaus truputį įkau- 
šęs ir susimušė su savo boba. Seniai jau reikėjo bobai 
gerai įkirsti. Nebijok, nieko jai neatsitiks. 

— Betgi ir rėkia, lyg jai kas kailį nertų. 

— Paprasti bobiški riksmai, įei jis vanotų ją laz- 
da, tai ji tylėtų! Atmuš ji rytoj savo ruožtu, atmuš! 
Eikš, krisleli, nes vakarienė atauš. 

Jis vos prisilietė prie valgio ir, jausdamasis labai 
kelionės išvargintas, tuojau nuėjo gulti. t 

Bet rytą. saulei tik sušvitus, jis buvo jau ant kojų. 
Aplakstė laukus, parnešė arkliams dobilų, paerzino 
klebono kalakutus, net jie suburbuliavo, pasveikino 
šunelius, tie vos grandinių nenutraukė iš džiaugsmo, 
pabėrė karveliams grūdų, padėjo jaunesniajam išginti 
karves, priskaldė malkų už Mykolą, paragavo sode 
nokstančių vasarinių kriaušių, pažaidė su kumeliukuų 
ir visur viską sveikino bučiuojančiomis akimis, lyg 
širdingus bičiulius, lyg tikrus brolius, net ir tas žiedais 
nubertas pilrožes, net ir saulėje besišildančius paršiu- 
kus, net dilgėles ir piktžoles, prigludusias patvoryje, 
o motina, lakstydama paskui jį įsimylėjusiais žvilgsniais, 
atlaidžiai šypsojosi ir šnibždėjo: 

— Patrakėli tu! Patrakėli! 

O jis skleidėsi ir spinduliavo, kaip ir toji liepos die- 
na giedras, besijuokiąs, pritvinęs šilimos ir glėbiąs 
visą pasaulį mMylinčia siela, bet vos mažajam varpeliui 
suskambinus, metė viską ir išlėkė į bažnyčią. 

Klebonas išėjo votyvos, pirma jo ėjo Jasius su nau- 
ja kamža, papuošta naujais raudonais kaspinais, var- 
gonai užgriežė berlia, triukšminga gaida, nuo viškų 
pakilo storas balsas; nuo kurio suvirpėjo šviesos, ke- 
liolika asmenų priklaupė prieš altorių — ir prasidėjo 
pamaldos. 

Nors ir tarnaudamas mišioms ir pertraukomis karš- 
tai melsdamasis, Jasius vis dėlto pamatė Jagusę, kuri 
klūpojo šiek tiek šone, ir kiekvieną kartą pakėlęs gal- 

vą matydavo jos žydras, žibančias akis, įsmigusias į jį, 
ir kažkokią slepiamą šypseną jos pravirose, raudonose 
lūpose. 

Tuoj po mišių kunigas pasiėmė jį į kleboniją ir pri- 

sodino rašyti, tad tik po vidudienio jis ištrūko į kaimą 
lankyti pažįstamų. 
"Pirmiausia užėjo pas Klombus, nes jie gyveno ar- 
čiausia, tik per kelelį, tačiau troboje nieko nerado, ir 
tik kiaurai atdaroje priemenėje kažkas kerčioje suju- 
dėjo ir kažkieno balsas sugirgždėjo: 

— Taigi čia aš, Jagata! — pakilo ji, išskėsdama 
rankas nustebusi. — Vajezau, ponas Jasius! + 

— Gulėkit ramiai! Ar sergat? — klausinėjo jis rū- 
pestingai ir, prisistūmęs trinką; atsisėdo arti, vargiai 
bepažindamas jos išdžiūvusį it žemė veidą. 

— Tik jau Viešpaties pasigailėjimo belaukiu, — jos 
balsas suskambo iškilmingai. 

— O kas gi jums? 

— Ogi nieko, mirtis sau manyje auga ir pjūties 
laukia. Klombai mane priglaudė, kad pas juos pasimir- 
čiau, tai poterius kalbu ir kantriai laukiu tos valandos, 
kada giltinė pasibels ir pasakys: eikš, pailsusi siela. 

— O kodėl jūsų negulina troboj? 

— Tai, kol ne metas, kam be reikalo jiems vietą 
užimsiu... ir taip veršį turėjo išvesti iš priemenės. Bet 
prižadėjo man, kad tą paskutinę valandą perkels mane 
į trobą, paguldys lovoj po paveikslais ir žvakę man 
užžiebs... ir kunigą parkvies... o paskui šventadieniais 
drabužėliais mane apvilks ir gaspadoriškai palaidos. 
Aišku, daviau jiems viskam... o žmonės jie geri, gal 
nenuskriaus varguolės. Juk neilgai jiems čia po kojų 
painiosiuos, ne... Ir prie liudininkų man prižadėjo, prie 
liudininkų. 

— Ar nenusibosta jums vienai? — jo balsas suskam- 
bo gailesiu ir grauduliu. 

— Visai man gera, ponaitėli. Ar maža svieto matau 
pro duris? Kas, žiūrėk, keliu tau praeis, kas prakalbės 
kur, kitas ir užsuks, o dar kitas mes gerą žodį, taigi 
lyg po kaimą sau vaikštinėčiau. O kai visi išeina į 
darbą, tai vištos pasikapsto šiukšlyne, kiaulės pakriuksi 
už sienos, šuneliai užsuka, žvirbliai įskrenda į priemenę, 
saulė truputį pašviečia prieš laidą, o kartais koks iš- 
dykėlis grumstą įmeta, ir diena pralekia, net nespėji 
apsidairyti žmogus. O naktimis taip pat pas mane atei- 
na....taigi.. ir ne vieni... 

— Kas gi tokie? Kas? — jis pažvelgė į jos atmerk- 
tas, bet tarsi nereginčias akis. 

— O tie manieji, kurie jau seniai pasimirė, ir gi- 
minės, ir pažįstami. Teisybę sakau, ponaitėli, ateina.., 
O kartą, — ji šnibždėjo su neapsakomos laimės ir sal- 
dumo šypsniu,— atėjo pas mane Panelė Švenčiausia ir 
tylutėliai sako: gulėk sau, Jagata, Jėzus tau atlygins!.. 
Pati Čenstakavos Panelė Švenčiausia, tuoj pažinau... Ji 
buvo su karūna, su ploščium ir visa auksu ir karoliais 
nusagstyta. Paglostė man galvą ir tarė: nebijok, naš- 
laitėle, būsi sau gaspadinė, pati pirmoji dangaus dva- 
re, ponia sau būsi, dvaro ponia... 

Senė sau šnekučiavo nelyginant beužminganti paukš- 
telė, o Jasius, prie jos pasilenkęs, klausėsi ir žiūrėjo 
tarsi į kažkokią neįspėjamą gelmę, kur kažkas slap- 
tingo kunkuliuoja, ir šneka, ir žybčioja, ir darosi kaž- 
kas, ko Žmogaus protas negali suvokti. 

Jam pasidarė kažkaip baisu, tačiau neįstengė ati- 
trūkti nuo to žmogystės lauželio, nuo to sudūlėjusio 
stuobrelio, kuris tarsi santėmy gęstanti liepsna virpė- 
damas dar sapnuoja naujo gyvenimo dienas. 

Pirmą kartą gyvenime jis žvelgė iš arti į nenumal- 
domą žmogaus Hkimą, tad ir nenuostabu, jog jį peI- 
vėrė nuožmi baimė, gailestis sugniaužė sielą, ašaros už- 
tvindė akis, užuojauta ir pasigailėjimas prilenkė prie 
žemės, o karšta, prašymo kupina malda i jau ver- 
žėsi iš jo virpančių lūpų. 

Senė atsipeikėjo ir, keldama galvą, susižavėjusi 
šnibždėjo: 

— Aniuole švenčiausias! Kunigėli mano brangiau- 
sias! 

O jis paskui ilgai stovėjo palei kažkokią sieną, šil- 
dėsi saulėje ir džiugino akis tąja giedra diena ir aplin- 
kui verdančiu gyvenimu. 

Nes ir kas jau čia, kad kažkokia žmogaus siela 
dejavo mirties naguose! 

Saulė nesiliovė švietusi, javai šnarėjo, aukštai au- 
kštai plaukė balti debesys, ant kelių žaidė vaikai, so- 
duose raudonavo nokstantys obuoliai, kalvėje plakė 
kūjai, net skambėjo visas kaimas, kažkas taisė vežimą, 
kažkas dalgį plakė, rengdamasis rugių kirsti, kvepėjo 
šviežiai kepta duona, tratėjo moterys, ant tvorų džiūvo 
skalbiniai, žmonės judėjo laukuose ir sodybose, kaip 
kiekvieną dieną, kaip visuomet, kirbėjo žmogiškasis 
spiečius tarp rūpesčių ir triūso, nė neimdamas galvon, 
kuris čia pirmas nusiris nuo kranto. 

Kokia kam iš to būtų buvusi nauda! 

Tad ir Jasius greitai nusikratė liūdesį ir ištraukė į 
kaimą. 

Pasėdėjo kurį laiką prie Mato, kuris jau rentė Stacho 
trobą; pastovėjo ties tvenkiniu su Ploškiene, kuri bal- 
tino drobes; aplankė sergančią Juzę; prisiklausė vai- 
tienės skundų; pasižiūrėjo kalvėj, kaip kalvis grūdina 
dalgius ir kerta ašmenis pjautuvams; užsuko ir į dar- 
žus, kur dirbo daugiausia merginų ir moterų, o visur 

ir visi juo džiaugėsi, bičiuliškai sveikino ir žiūrėjo su 
pasididžiavimu: juk jis buvo Lipčų vaikas, tad tarytum 
visiems giminė. 

Ir tik į pat pabaigą užėjo pas Dominikienę: senė 
sėdėjo priešais trobą ir verpė vilnas; jam buvo nuosta- 
bu, nes jos akys buvo aptvarstytos. 

— Gi pirštais užčiuopiu, tai ir žinau, koks siūlas, 
ar plonas, ar per storas,— aiškino ji ir, labai nudžiu- 
gusi dėl jo apsilankymo, pašaukė vaEUBS, kuri darba- 
vosi kažkur kieme. 

Jį beregint atlėkė, tik truputį neapsitaisiusi, nes 
vien su sijonu ir marškiniais, tačiau išvydusi Jasių, už- 
sidengė krūtis rankomis ir, it vyšnia nuraudusi, pabėgo 
į trobą. 

— Jaguse, atnešk pieno, gal ponas Jasius norės 
atsivėsinti! 

Ji netrukus atnešė pilną puodynę ir puoduką, pati 
apsirišusi skarele, tačiau tokia kažkodėl susigėdusi, 
kad ėmus pilti pieną, jai rankos virpėjo, ir ji čia raudo, 
čia blyško, nedrįsdama į jį akių pakelti. 

Ir per visą laiką nepratarė į jį nė žodelio, ir tik 
jam išėjus, palydėjo į kelią, žiūrėdama pavymu, kol 
pradingo jai iš akių. 

Neapsakomai stūmė ją kažkas paskui jį ir taip bai- 
siai traukė, jog bijodama susigundyti, įpuolė į sodą, 
abiem rankom įšikibo į kažkurį medį ir, prisiglaudusi 
prie jo, stovėjo kone visiškai be kvapo ir sąmonės, 
nukarusiomis obelų šakomis tarytum apsiaustu apgaub- 
ta; stovėjo prisimerkusi, su šypsena, slypinčia lūpų 
kerteiėse, kupina laimės ir drauge baimės ir kažkokių 
saldžių ašarų ir meilingo virpėjimo, kaip tąsyk, kai 
žiūrėjo į jį pro langą aną pavasario naktį. 

Bet ir Jasių traukė prie jos, nes, kad ir nenoromis, 
o vis užsukdavo pas jas, trumpam, ir išeidavo iš jų 

nuostabiai džiaugsmingas ir kasdien matydavo ją baž- 
nyčioje, nes .ji visuomet klūpodavo per visas mišias, 
tokia didžiai paskendusi maldoje ir tarsi susižavėjusi, 
jog jis žvelgdavo į ją saldžiai susijaudinęs, o kartą 
ėmė pasakoti apie jos pamaldumą. 

Motina tik gūžtelėjo pečiais. 

— Turi už ką Dievą atsiprašinėti, turi... 

Jasiaus siela buvo skaisti kaip balčiausias žiedas, 
tad jis nesuprato užuominos, o kadangi ji dažnai užei- 
davo į jų namus ir visi namiškiai ją mėgo, kadangi jis 
matė, kokia ji pamaldi, tad jam nekilo jokio įtarimo; 
tik dabar jis stebėjosi, kad jam parvažiavus ji nė kar- 
to nebuvo užėjusi. 

— Kaip tik pasiunčiau jos atkviesti, nes daug rei- 
kia lyginti, — atsakė motina. 

Ir ji atėjo netrukus, tokia išsipuošusi, kad Jasius 
nustebo. 

— Tai ką, ar į vestuves einat? 

— O gal atsiuntė kas pas jus piršlius su degtine? — 
sucypė kažkuri mergina. 

— Kas čia išdrįstų, juk išvyčiau juos lauk! — nusi- 
juokė ji, raudonuodama lyg rožė, mMat visi į ją žiūrėjo. 

Senė tuoj pristatė ją lyginti, paskui ją nulėkė. var- 
goninkiukai drauge su Jasium, ir taip visiems netrukus 
pasidarė linksma, taip jie griaudė juoku dėl menko 
nieko ir šūkavo, jog vargoninkienė turėjo drausti: + 

— Nutilkit, šarkos! Jasiau, verčiau eik į sodą, ne- 
tinka tau čia dantis kaišioti! 

Tad norom nenorom jis pasiėmė knygą ir išslinko, 
kaip paprastai, į laukus, ir ten, kažkur toli už kaimo, 
ežiose po kriaušėmis, ant kapčių, sėdėjo, įsigilinęs į 
knygą arba šiaip galvodamas. | 

Tačiau Jagusė jau gerai žinojo tas vienišas jo slėp- 
tuves, gerai žinojo, kur ieškoti jo pasiilgusiomis aki- 

mis, kur skristi prie jo nors tik džiaugsminga mntimi; 
mat ji skrajojo aplink jį kaip drugys šviesos rate, ir 
turėjo skrajoti, nes kažkas nesulaikomai stūmė ją prie 
jo ir traukė taip nenumaldomai, kad ji jau užsimiršusi 
pasidavė tarytum putotiems vandenims, kurie nešė ją 
į kažkokius išsapnuotus laimės kraštus, pasidavė visa 
siela ir širdimi, net negalvodama, į kokį krantą ir kokią 
dalią jie ją išneš. 

Ar vėlai. naktį gulant, ar anksti rytą pašokant iš 
guolio, jos širdis visad viena malda virpėjo: 

— Pamatysiu jį vėl! Pamatysiu! 

Ir ne kartą, kai ji klūpodavo prieš altorių, ir kai 
kunigas išeidavo mišių, ir kai vargonai užgrodavo širdį 
veriančią giesmę, ir kai pakvipdavo smilkytuvo dūmai 
ir pabirdavo karšti poterių šnibždesiai, ir kai ji maldos 
kupinomis akimis įsižiūrėdavo į Jasių, kuris su baltais 
rūbais, lieknas, neapsakomai dailus, susidėjęs rankas 
judėdavo tuose dūmuose ir iš langų besiveržiančiose 
spalvose,— jai atrodydavo, kad gyvas angelas nusilei- 
do iš paveikslo ir štai plaukia į ją su saldžia šypsena... 
eina... atrodydavo, kad jos sieloje atsivėrė dausos, ir 
ji puldavo kniūbsčia į dulkes, glausdama lūpas prie tų 
vietų, kur mynė jo pėdos, ir susižavėjimo pagauta vi- 
somis žmogiškosios laimės išgalėmis giedojo: 

— Šventas! Šventas! Šventas! 

Ir ne kartą tikdavos taip, kad jau ir mišios pasibaig- 
davo, ir žmonės išsiskirstydavo, ir Jambrožis tuščioje 
bažnyčioje skambindavo raktais, o ji vis dar klūpoda- 
vo, įsižiūrėjusi į tuščią vietą, kur Jasiaus stovėta, įsi- 
meldusi švenčiausia apsvaigimo tyla, tuo skausmo pri- 
tvinusiu džiaugsmu, vien tomis ašaromis, kur pačios 
byrėdavo iš jos akių kaip brandūs, sunkūs ir gryniausi 
grūdai. 

Ir dienos būdavo jai tarsi nesibaigianti šventė, kaip 
tie iškilmingi atlaidai su nesiliaujančiu džiaugsmu pa- 
maldų, nuolatos laikomų jos sieloje, mat vos jai išėjus 
į laukus — beregint tą patį skambindavo prinokusios 
varpos, skambindavo sukepusi žemė, skambindavo so- 
dai, palinkę po vaisių našta, skambindavo tolimos gi- 
Iios, ir tie debesys klajokliai, ir toji švenčiausia saulės 
ostija, iškilusi viršum pasaulio, ir viskas giedodavo 
drauge su jos siela vieną dangų siekiantį padėkos ir 
džiaugsmo himną. 

— Šventas! Šventas! Šventas! 

Vaje, koks puikus tas pasaulis, kai į jį žiūri įsimy- 
lėjusios akys! 

O koks žmogus galingas tą šventą metą! Su Dievu 
eitų grumtynių, mirčiai nepasiduotų, net likimui pasi- 
priešintų! Būtis jam. vien džiaugsmas, ir kad ir men- 
kiausia būtybė — brolis! Prieš kiekvieną dieną pultų 
keliaklupščias su padėka, kiekvieną naktį laimintų ir 
kiekvienoje vietoje visą save dalintų artimiesiems, pats 
didžturtis pasilikdamas ir vis daugiau įgaudamas ga- 
lios ir meilės, ir gyvendamas vis nuostabesnes dienas! 

Jo siela sklando pasauliais, aukštybėse iš arti žiūri 
į Žvaigždes, įžūliai siekia dangaus, sapnuoja apie am- 
žiną laimę, nes jai atrodo, kad jos galiai ir meilei ne- 
bėra nei krašto nei kliūties. 

Taip rodėsi ir įsimylėjusiai Jągusei. 

Dienos ėjo paprastos, prakaitu nušlakstytos pasi- 
rengimų rugiapjūtei dienos, o ji sukosi su darbais čiul- 
bėdama kaip vieversys, nenuvargdama, džiugi ir links- 
mai pražydusi tarsi jos darželio rožė, tarsi pilrožė liekna 
ir lyg kokia Viešpaties laukų gėlė visų puikiausia, ir 
tokia akis traukianti, tokia žėrinčiomis akimis vilio- 
janti, tokia nuolat besijuokianti, jog net ir seniai se- 

kiojo ją akimis, o vaikinai ir vėl ėmė apie ją suktis 
ir dūsaudami stoviniuoti palei jos trobą, bet ji vijo 
visus. 2 

— Kad ir į žemę įaugtum stovėdamas — vis tiek 
nieko neišstovėsi,— tyčiojosi ji. 

— Iš visų jau ji juokias! O didi kaip ponial — 
skundėsį jie, girdint Matui, kuris gailiai atsidūsėjo, nes 
net ir jis tiek begaudavo, kad kartais galėdavo sambrėš- 
koje pasiplepėti su Dominikiene, pasižiūrėti į Jagusę, 
triūsiančią troboje, ir pasiklausyti jos dainelių. Tad ir 
žiūrėjo, ir klausėsi taip karštai, jog išeidavo vis labiau 
apsiblausęs ir vis dažniau užsukdavo į smuklę, o pas- 
kui namie visaip triukšmaudavo. Aišku, daugiausia kliū- 
davo Teresei, tad ji slankiojo jau vos gyva iš susikrim- 
timo ir, kartą sutikusi Jagusę, nusigręžė nuo jos ir 
nusispjovė. 

Tačiau Jagusė, įsižiūrėjusi kažkur priešais save, pra- 
ėjo, jos net nepastebėjusi. 

Supykusi Teresė kreipėsi į skalbiančias prie tven- 
kinio merginas: | 

— Ar matėt, kaip pučias? Eina pro šalį ir nė ne- 
pasižiūri į nieką! 

— O pasišvietusi kaip į atlaidus. 

— Kurgi ne, ligi pat pietų sėdi ir šukuojas. 

— Ir vis perkasi kaspinų ir pašvaitų,— kalbėjo jos 
pavydžiai, nes ir vėl, jau kuris metas, vos jai pasiro- 
džius kaime, slankiojo paskui ją it nagai aštrūs ir it 
gyvatės nuodingi bobų žvilgsniai. Valkiojo ją liežu- 
viais kiekviena proga ir taip nagrinėjo, kad apsaugok 
Viešpatie, mat negalėjo jai dovanoti, kad labiau už 
visas puošiasi, kad visų gražiausia, neminint jau to, 
ką ji išdarinėjo su vyrais. 

— Taip pučias prieš kitas, kad sunku ir pakęst! 

— Ir puošias kaip ponia, ir iš kur viskam tam pi- 
nigų? 

— Te, o gal vaitas ne jos malonėj? 

— Sako, kad ir Antanas nešykšti,— kuždėjosi mo- 
terys, susirinkusios Ploškienės tarputvoriuose. 

— Antanui tiek ji rūpi, kiek šuniui penkta koja, — 
įterpė Jagustynka. — Čia kam kitam bėda darosi! — 
ji taip nuovokiai nusijuokė, kad jos visais šventaisiais 
ėmė ją maldauti, tačiau ji neprasitarė, tik pagaliau joms 
"pasakė: 

— Aš liežuvių nenešioju. Turit akis, pačios nužiū- 
Tėkit. : 

Ir nuo tos akimirkos šimtas porų žlibių dar nirtin- 
giau šoko sekti Jagusės, nelyginant skalikai kiškio. 

Tačiau Jagusė, kad ir sutikdama kiekviename žings- 
nyje tas tykojančias, besekančias žlibes, nieko nenu- 
vokė; pagaliau ką jai visa tai rūpėjo, jei ji kiekvienu 
metu galėjo matyti Jasių ir mirtinai skęsti jo akyse. 

Pas vargoninkus užeidavo kone kasdien ir visuomet 
tokiu metu, kai Jasius būdavo namie, tad kartais, jam 
arti atsisėdus, pajutusi jo žvilgsnį, vos nealpdavo iš 
geismo, taip nupildavo ją karštis, taip virpėdavo ko- 
jos ir širdis plakdavo tarytum kūjis; o vėl kitąsyk, kai 
gretimame kambaryje jis mokė seseris, ji net kvapą 
sulaikė, įsiklausiusi į jo balsą lyg į saldžiausią skam- 
binimą, net vargoninkienė paklausė: 

— Ko taip ausylai klausotės? 

— O kad ponas Jasius taip mokytai kalba, kad nie- 
ko negaliu suprasti! : 

— Norėtumėt! — nusijuokė anoji atlaidžiai. — Ar 
menkose mokyklose jis mokosi, — pridūrė su pasididžia- 
vimu ir įsivėlė į platų pasikalbėjimą apie sūnų, nes 
ji mėgo Jagusę ir mielai ją kviesdavo, mat toji noriai 

padėdavo jai kiekviename darbe, o be to, dažnai ir at- 
nešdavo šio to: čia kriaušių, čia uogų, o kartais net 
ir šviežio sviesto gniužulėlį. 

Jagusė visuomet su vienodu užsidegimu klausyda- 
vosi tų pasakojimų, tačiau vos tik Jasius išeidavo iš 
namų, tuoj ir ji skubėdavo, lyg pas motiną; mat baisiai 
mėgo sekti jį iš tolo ir ne kartą, pritykojusi, pasislė- 
pusi kur javuose ar už kokio medžio, žiūrėdavo į jį 
ilgai ir taip jautriai, jog negalėdavo susilaikyti nepra- 
virkusi. 

Bet mieliausios jai buvo tos trumpos, įkaitusios, 
šviesios naktys, tad vos motinai užmigus, ji išsinešdavo 
patalą į sodą ir, atsigulusi aukštielninka, įsižiūrėjusi 
į dangų, mirgantį pro šakas, nugrimzdavo į kažkokias 
saldžias, neaprėpiamas svajas. Karšti nakties dvelki- 
mai braukiojo jai veidą, žvaigždės žvilgčiojo į plačiai 
atmerktas akis, kvapų prisisunkę patamsių garsai, ku- 
pini neraminančio karščio ir goslybės balsai, kvapo 
netekę lapų šnibždesiai, mMieguisti, nutrūkstami gyvu- 
lių šlamesiai, tarsi slopinami atsidūsėjimai, tarsi šauki- 
mai, plaukiantys kažkur iš po žemės, tarsi pabaidyti 
krizenimai liejosi į ją lyg keista muzika ir vėrė karš- 
čiu, virpuliais gniaužė kvapą ir rąžė tokiais rąžuliais, 
jog ji nusirisdavo į šaltą, rasotą žolę, krisdama sun- 
kiai, lyg prinokęs vaisius... ir gulėdavo bejėgė, pritvi- 
nusi kažkokios šventos, gimdančios galios, ir būdavo 
kaip tie nokstantys laukai, kaip vaisių apsunkintos ša- 
kos, Kaip tas priėjusių kviečių rėžis, pasirengęs pasi- 
duoti pjautuvams, paukščiams ar vėtroms, nes jau bet 
kokios dalies seniai pasiilgęs laukia. 

Tokios buvo tos trumpos, įšilusios, šviesios Jagusės 
naktys ir tokios tos kaitrios, šutrios liepos dienos, ir 
slinko jos lyg koks saldus, visuomet trokštąmas s4p- 
nas, 

Ji vaikščiojo tad lyg sapne, vos atskirdama dieną 
nuo nakties. 

Dominikienė nujautė, kad jai darosi kažkas keista, 
tačiau negalėjo suvokti kas, tad tik džiaugėsi jos ne- 
tikėtu ir karštu pamaldumu. 

— Pasakysiu tau, Jaguse, jog kas su Dievu, su tuo 
ir Dievas! — kartojo ji su gerumu. 

Jagusė tik šypsojosi, kupina tylios, nusižeminusios 
laimės ir laukimo. 

Ir vieną dieną visiškai netyčia ji susidūrė su Ja- 
siumi. Jis sėdėjo palei kapčių su knyga rankoje, ji ne- 
begalėjo pasitraukti ir atsistojo prie jo, visa išraudusi 
ir smarkiai susisarmatijusi. 

— Ką gi jūs čia veikiat? 

Ji mikčiojo išsigandusi, ar kartais jis ko nenumano. 

— Sėskit, matau, pavargusi. 

Ji varžėsi, nežinodama, ką beveikti, o jis patraukė 
ją už rankos, tad atsisėdo greta, skubiai slėpdama po 
sijonu basas kojas. 

Tačiau ir Jasius buvo sumišęs, dairėsi aplinkui, ne- 
įmanydamas, ką pradėti. 

Laukuose buvo tuščia, Lipcų stogai ir sodai kyšojo 
iš javų tarsi tolimos salos, vėjas lengvai braukiojo 
varpas, kvepėjo įšilusiais čiobreliais ir rugiais, viršum 
jų praskrido kažkoks paukštis. 

— Baisiai karšta šiandien! — tarė jis, kad tik ką 
pradėtų. . 

— Ir vakar smarkiai kepino! — sugriebė ją už gerk- 
lės kažkokia džiaugsminga baimė, net vos beįstengė 
prakalbėti. 

— Netrukus prasidės rugiapjūtė. 

"— Taigi... žinia... — teigė ji, įsmeigusi į jį sunkias 
akis. 

Jis nusišypsojo ir pabandė kalbėti laisvai, bemaž 
juokaudamas: 

— Jagusė tai kasdien vis gražesnė... 

— Kas iš to mano gražumo! — visa išraudo, patam- 
sėjusios akys sušvytravo liepsnomis, o lūpos suvirpėjo 
slepiamu džiaugsmo šypsniu. 

— Ir iš tikrųjų Jagusė nenori tekėti? 

— Nė nesapnuoju, gal man bloga vienai! | 

— Ir niekas jums nepatinka, ką? — jis įgavo vis 
daugiau drąsos. 

— Niekas, niekas, ne, niekas! —ji kratė galvą, 
žvelgdama į jį saldžiai susisvajojusiomis akimis, jis 
pasilenkė ir pažvelgė giliai į tas žydras prarajas; jos 
žvilgsnyje buvo giliausia, saldžiausia ir pasitikinti mal- 
da, karštas širdies šauksmas, besiveržiąs per pakylėji- 
mą. Siela taip virpėjo kaip saulės kibirkštys ant laukų, 
plazdėjo kaip paukštis, čyruliuojąs aukštai viršum že- 
mės. 

Jis pasitraukė kažkaip keistai neramiai, persibraukė 
delnu akis ir atsikėlė. 

— Turiu jau eiti namo] — linktelėjo salys atsis- 
veikindamas ir nuėjo sau plačia ežia- kaimo link, tar- 
pais skaitydamas knygą arba klaidžiodamas akimis, ta- 
čiau vienąsyk atsigręžė ir stabtelėjo. 

Jagusė ėjo paskui jį už poros žingsnių. 

— Ir man čia arčiausia,— aiškinosi ji, kažkokia iš- 
sigandusi. 

— Tad eikiva drauge, — murmtelėjo jis, Ešisosi pa- 
tenkintas draugija, įspyrė akis į knygą ir, pamažėli 
eidamas, skaitė pusbalsiu. 

— Apie ką ten parašyta? — paklausė ji baimingai, 
žvilgčiodama į lapus. 

— Jęi norit, jums truputį paskaitysiu. 


O kad kaip tik netoliese augo plačiai išsikerojęs 
medis, tai jis prisėdo paūksmėje ir ėmė skaityti, o Ja- 
gusė pritūpė prieš jį ir, atrėmusi smakrą į kumščius, 
įsiklausė visa siela, nenuleisdama nuo jo akių. 

— "Kaip jums patinka? — metė jis po valandėlės, 
pakeldamas galvą. 

Ji išraudo ir, pabėgusi akimis, susigėdusi murmte- 
lėjo: š 

— Bene žinau... Tai ne apie karalius istorija, ką? 

Jis tik susiraukė ir.ėmė vėl skaityti, tačiau dabar 
jau aiškiai, pamažu ir žodis po žodžio: apie laukus ir 
javus: skaitė, apie kažkokį dvarą, kuris stūksojo ber- 
žais apaugęs, tarytum apie pono sūnų, kuris pargrįžo 
namo, ir apie dvaro panelę, kuri sėdėjo sau sode su 
vaikais... Ir viskas buvo sutaikyta eilėmis, lygiai kaip 
tose šventose giesmėse, atrodė, lyg kas iš sakyklos mo- 
kė, ne kartą jai net užėjo noras atsidūsėti, persižegnoti 
ir pravirkti, taip visa tai smigo į širdį. 

Tačiau tame užkampyje, kur juodu sėdėjo, „buvo 
baisiai karšta, aplinkui. stūksojo tanki rugių siena, pri- 
sipynusi rugiagėlių, žirnelių ir kvepiančių vijoklių, tad 
nė mažiausias dvelktelėjimas negaivino, tik toje kait- 
rioje tyloje tarpais byrėjo nukarusių varpų šnaresys, 
tarpais tarp šakų sučirškėdavo žvirbliai, zvimbtelėdavo 
praskrendanti bitė ir skambėjo Jasiaus balsas, pritvi- 
nęs keisto saldumo, tačiau Jagusė, kad ir įsižiūrėjusi į 
jį lyg į puikiausią paveikslą, ir nepraleidusi nė vieno 
žodžio, knaptelėjo kartą ir kitą, nes ją veikė kaitra ir 
taip ėmė miegas, jog vos begalėjo ištverti. 

Laimė, jis liovėsi skaitęs ir giliai pažvelgė jai į 
akis. 

— Teisybė juk, koks puikus dalykas, ką? 

— Taigi, puikumėlis... lyg būčiau pamokslo klau- 
siusis. 

Jam net akys sužibo ir veidas nusidažė spalvomis, 
kai ėmė pasakoti, dar kartą skaitydamas tas vietas, 
kur buvo aprašyti laukai ir girios, tačiau ji nutraukė 
ji: 

— Juk ir vaikas žino, kad giriosė auga medžiai, 
kad upėmis teka vanduo, o javus sėja laukuose, tai 
kam reikia apie visa tai rašyti knygas?.. 

Jis net atsitraukė nustebęs. 

— Man patinka tik tokios pasakos apie karalius, 
apie slibinus arba apie šmėklas, kai apie juos klau- 
santis, net skruzdėlės ima žmogų kirbinti ir lyg kas į 
krūtinę žarijų pripila. Kai Rokas kartais pasakoja to- 
kias istorijas, tai galėčiau klausytis per dienas ir nak- 
tis. O ponas Jasius ar turi tokių knygų? 

— Kas gali skaityti tokius niekus! — prasiveržė jis 
paniekinamai, didžiai pasipiktinęs. 

— Plepalai! Taigi... Juk Rokas skaitė pasakas, ir iš 
knygos. | 

— Niekus jums skaitė ir vien primeluotus dalykus! 

— Nejaugi tokie stebuklai galėtų būti primeluoti?.. 

— O taip, visa tai pasakos ir prasimanymai. 

— Tai neteisybė ir apie žiežmaras, ir apie slibinus? — 
klausinėjo ji vis gailiau. 

— Neteisybė, juk sakau jums! — atsakinėjo jis ne- 
kantriai. 

— Gal ir tas L šišisybė, kad Viešpats Jėzus vaikš- 
tinėjo po svietą su šventu Petru, ką?.. 

Jis nesuskubo atsakyti, nes staiga, lyg iš po žemių, 
išaugo Koziolienė ir, sustojusi palei juodu, įsispitrėjo 
patyčios kupinomis žlibėmis. 

— Taigi pono Jasiaus ieško po visą kaimą, — tarė 
ji saldutėliai. 

— O kas ten jau taip atsitiko? 

— Net trys vežimai žandarų atvažiavo į kleboniją. 

Jis neramiai pašoko ir kone tekinas nubėgo. 

Ir Jagusė patraukė link kaimo, tačiau kažkodėl la- 
bai apsiblaususi. | 

— Turbūt nutraukiau judviem poterius, ką? — su- 
šnypštė Koziolienė, eidama greta. 

— Kur ten poterius! Jis skaitė man tokias pasakas, 
eilėmis sudėtas. 

— Žiū, o aš visai ką kita maniau. Vargoninkienė 
išsiuntė mane jo ieškoti... bėgu į šią pusę, dairausi... 
tuščia... pastūmėjo mane kažkas pasižiūrėti palei kriau- 
šę... Taigi, vieta patogi... toli nuo žmonių akių... taigi... 

— Kad jum tas jūsų bjaurus liežuvis susisuktų,— 
prasiveržė išbėgdama priekin. | 


pasityčiojamai jai pavymu. 
X 


Jagusė tuoj iš pat kario suprato, kad kaime darosi 
kažkas svarbaus, šunes kažkaip nirtingiau lojo sody- 
bose, vaikai slapstėsi soduose, tik žvilgčiodami iš už 
medžių ir tvorų, žmonės jau traukė iš laukų, nors sau- 
lė dar tebebuvo aukštai, kitur rinkosi tyliai besikal- 
bančios moterys, ir visų veiduose buvo matyti didelis 
nerimas, ir visų akys buvo kupinos baimės ir laukimo. 

— Kas čia darosi? — paklausė ji Balcerekaitės, 
žvilgčiojančios iš už kampo. | 

— Nežinau, sako, kariuomenė traukia nuo miško. 

— Jėzau Marija! Kariuomenė! — net kojos jai su- 
linko iš baimės. > 

— O Klombiukas ką tik sakė, kad iš Volios eina 
kazokai, — pridūrė kažkur bėganti Pričkaitė. 

Jagusė paskubino žingsnius ir, didžios baimės apim- 
ta, pribėgo savo trobą; motina sėdėjo ant slenksčio su 
verpstu, o prie jos pora užsiplepėjusių moterų. 

— Mačiau juos kaip jus dabar, sėdi gonkose, o 
vyresnieji klebono kambariuose. 

— O vargoninkų Mykolą pasiuntė vaito pašaukti. 

— Vaito! Tamstele, čia ne juokai. Vaje, vaje, bus 
dalykėlių, bus... 

— O gal tik mokesčių ieškotį atvažiavo? 

— Taigi... Kur tau tiek daug jų važiuotų, ką? Ma- 
tyti, kažkas kitą. 

— Turbūt, tik, sakau, nieko gero iš to neišeis, pa- 
matysit, atminsit mano žodžius. 

— Tai aš jums pasakysiu, ko jie atvažiavo,— tarė 
priėjusi prie jų Jagustynka. 

Jos susigrūdo būrelin ir, lyg žąsys ištempusios kak- 
lus, godžiai klausėsi. 

— Ogi jus užrašinės į vaiską, — nusijuokė anoji 
traškiai, bet nė viena jai nepritarė, tik Dominikienė 
priekaištingai tarė: - 

— Jums tai vis vėjai galvoje. 

— Tai kad iš adatos vežimą priskaldot! Visos vos 
dantų neišbarsčiusios iš baimės, o kiekviena noriai lau- 
kia kokios bėdos. Didelio čia daikto — žandarai! 

Ploškienė įritino savo nupenėtą pilvą į tarputvorius 
ir kad ims pasakoti, kaip ji tuoj nujautė, tik pamačiusi 
vežimus, kaip... 

— Tylėkit! Štai Gželia su vaitu lekia į kleboniją. 

Jos pakėlė akis į anapus tvenkinio, lydėdamos ei- 
nančius. 

— Žiū, ir Gželią pašaukė! 

Tačiau neįspėjo, nes Gželia paleido brolį pirma, o 
pats apžiūrėjo priešais kleboniją stovinčius vežimus, 
išklausinėjo vežėjus, pažiūrėjo į priebutyje sėdinčius 

žandarus ir kažkaip smarkiai sunerimęs nulėkė pas Ma- 
tą, kuris triūsė su Stacho troba; kaip tik sėdėjo ap- 
žergęs sienoją, kirsdamas lizdą gegnei. 

„— Ar dar neišvažiavo? — paklausė, nemesdamas 
darbo. į 

— Ne, ir visa bėda, kad nežinia, ko atvažiavo. 

— Čia slypi kažkas negera! — ėmė mikčioti Bylica. 

— O gal dėl susirinkimo! Viršininkas grasino, ir 
stražnikai jau šen ir ten klausinėjo, kas Lipcus kurs- 
to,— tarė Matas ir nulipo žemėn. 

— Vadinasi, būtų manęs atvažiavęė — sušnibždė- 
jo Gželia, neramiai dairydamasis, išblyško ir sunkiai 
alsavo. 

— O man taip rodos, kad greičiausiai Roko! — pa- 
stebėjo Stachas. 

— Teisybė, juk apie jį jau klausinėjo! Kad nė pa- 
galvot to nepagalvojau! — atsikvėpė jis lengviau, bet 
smarkiai anuo susirūpinęs, liūdnai tarė: 

— Taip ir bus, jei jau ką ims, tai tik Roką! 

— Tai ką, ar atiduosim jį, ką? Savo tikrą tėvą? — 
sušuko Matas. 

— Taigi, nėra kaip jiems priešintis, nė kalbos... 

— Tegu jis kur pasislepia, reikia jį įspėti, taigi... — 
mikčiojo Bylica. 

— O gal čia kas kita, gal čia dėl vaito visas da- 
lykas... — nedrąsiai įterpė Stachas. 

— Dėl viso ko lėksiu jo įspėti! — sušuko Gželia ir 
puolė į javus, norėdamas prasigauti daržais į Borynus. 

Antanas sėdėjo priebuty, plakdamas pjautuvus ant 
priekalėlio, ir pašoko išsigandęs, sužinojęs, kas yra. 

— Ką tik ir parėjo. Rokai, ateikit pas mus! — su- 
šuko. 

— O kas yra? — paklausė senis, iškišęs galvą pro 
langą, tačiau kol anie spėjo jam pasakyti, atlėkė smar- 
kiai uždusęs vargoninkų Mykolas. 

— Žinot, taigi pas jus, Antanai, traukia žandarai! 
Jau ties tvenkiniu... 

— Tai manęs! — sudejavo Rokas, liūdnai panarin- 
damas galvą: 

— Jėzau Marija! — sušuko Hanka, sustojusi tarp- 
dury, ir pravirko. “ 

— Tylėkit! Reikia ką nors daryti! — sušnibždėjo 
Antanas, smarkiai sukdamas galvą. | 

— Sušauksiu kaimą, ir neduosim jūsų, Rokai! — 
smarkavo Mykolas, išsilaužė storą pagalį ir rūsčiai -va- 
džiojo akimis. 

— Nepaistyk! Rokai, už stirtos ir į rugius, tik grei- 
čiau! Prisigūžkit kur vagoj, kol jus pašauksim. Tik 
greičiau, kad neužtiktų... 

Rokas apsisuko troboje, metė kažkokius popierius 
lovoje gulinčiai Juzei ir sušnibždėjo: 

— Paslėpk po savimi ir neišduok! 

Ir, kaip stovėjęs, be kepurės ir milinės, puolė į sodą 
ir dingo kaip akmuo vandenyje, tik kažkur už stirtos 
sujudėjo rugiai. 

— Eik sau, Gželia! Hanka, prie savo darbo! Bėk, 
Mykolai, ir nė žodelio! — įsakinėjo Antanas, sėsdamas 
prie nutraukto darbo ir vėl ėmė lygutėliai plakti pjau- 
tuvą, ir taip ramiai, kaip ir anksčiau, tik dažnai kėlė 
ašmenis prieš šviesą ir šaudė akimis į visas puses, nes 
šunų lojimas vis artėjo, ir netrukus pasigirdo sunkūs 
žingsniai, kardų žvangčiojimas ir kalbos... 

Jam suspurdo širdis ir suvirpėjo rankos, bet jis ir 
toliau plakė vienodai, tiksliai, dūžis į dūžį, neatplėš- 
damas akių, ligi jie sustojo jam priešais. 

— Ar Rokas namie? — paklausė didžiai išsigandęs 
vaitas. 

Antanas apmetė žvilgsniu visą būrį ir pamažėli at- 
sakė: 

— Turbūt bus kaime, nes nemačiau jo nuo pat ry- 
to. 

— Atidaryti! — griausmingai įsakė kažkoks vyres- 
nysis. 

— Juk atidarytos! — murmtelėjo Antanas atgal, kel- 
damasis nuo suolo. 

Valdininkas drauge su žandarais įėjo į trobą, o 
stražnikai išlakstė saugoti sodo ir visos sodybos. 

Ant kelio jau susirinko bent pusės kaimo žmonės 
ir žiūrėjo, kaip krato namus lyg šieno kupetą. Antanas 
turėjo jiems viską rodyti ir atidarinėti, o Hanka sėdėjo 
palangėj su kūdikiu prie krūtinės. 

Aišku, veltui jie ieškojo, bet taip visur rausėsi, 
nieko nepraleisdami, jog vienas žvilgtelėjo net i pa- 
lovius. 

— Taigi, ten jis ir sėdi, ir laukia jūsų! — sumur- - 
mėjo ji. 

Vyresnysis pamatė ant stalo kažkokias knygeles, 
prispaustas kryželiu, šoko prie jų kaip lūšis ir atidžiai 
ėmė žiūrinėti. 

— Iš kur jas turit? | 

— Turbūt Rokas bus padėjęs, tai ir guli sau. 

— Borynienė beraštė,— paaiškino vaitas. 

— Kuris iš jūsų moka skaityti? 

— Ogi nė vienas nemoka, mokykloje Mus taip mo- 
kė, kad dabar niekas negali paskaityti net ir iš mal- 
daknygės! — atsakė Antanas. | 

Vyresnysis perdavė knygeles kitam ir išėjo į ant- 
1ąjį trobos palą. 

— Kas čia, ar ji serga? — paėjo kiek arčiau prie 
Juzės. 

— Taigi, jau dvi savaitės serga raupais. 

Valdininkas skubiai pasitraukė į priemenę. 

— Ar šitoj troboj jis gyveno? — ėmė klausinėti 
vaitą. 

— Ir šitoj, ir kur tik pasitaikydavo, kaip visada 
ubagas. 

Jie apžiūrėjo visas kertes, ieškodami net ir už pa- 
veikslų; Juzė sekiojo juos degančiomis akimis ir taip 
drebėjo iš baimės, kad vienam jų priėjus prie jos, lyg 
be sąmonės sučirškė: 

— Gal po savim jį paslėpiau, ką? Ieškokit!.. 

O kai jie baigė, Antanas priėjo prie vyresniojo ir, 
lenkdamasis jam ligi juostos, nusižeminęs paklausė: 

— Prašau pono malonės, ar Rokas bus ką blogo 
padaręs?.. 

Valdininkas žvilgtelėjo kažkaip labai iš arti jam į 
veidą ir primygtinai tarė: 

— O jei pasirodys, kad tu jį slepi, tai jau drauge 
abudu iškeliausit, ar girdi?!.. 

— Taigi girdėt girdžiu, tik neišmanau, dėl ko visa 
ta byla! — susirūpinęs pasikasė, o valdininkas aštriai 
pasižiūrėjo ir išsinešdino į kaimą. 

Jie vaikščiojo dar daug pas ką, žvilgčiojo vienur 
ir kitur, klausinėdami kiekvieną sutiktą, net ir saulė 
jau nusileido, ir kelius užkimšo iš ganyklų pargenamos 
kaimenės, ir jie pagaliau išvažiavo, nieko nepešę. 

Kaimas atsikvėpė, ir tąsyk prašneko visi, nes kiek- 
vienas ėmė pasakoti, kaip ieškojo po Klombus, kaip 
pas Gželią, kaip pas Matą, ir kiekvienas matęs ge- 
riausiai, ir Mažiausiai bijojęs, ir labiausiai ahuos kan- 
džiojęs. 

O Antanas, kai jau pasiliko visiškai vieni, tyliai 
tarė Hankai: 

— Matau, dalykas toks, kad jau Gebeeniinis jo lai- 
kyti troboje. 

— Tai ką, išvysi jį! Toks šventas žmogus, toks ge- 
radaris! 

— O, kad velniai kur griebtų! — nusikeikė jis, ne- 
bežinodamas ką daryti, bet laimė, netrukus atlėkė 
Gželia su Matu, ir jie užsidarė daržinėj ko nors sutarti, 
nes į trobą nuolat kas užbėgdavo pasiteirauti. 

Jau visiškai sutemo, Hanka pamilžo karves, Petre- 
kas pargrįžo iš girios, ir pagaliau jie iš ten išėjo. 

Antanas tuoj ėmėsi rengti vežimą, o Gželia su Ma- 
tu, norėdamį sumėtyti pėdas, išėjo ieškoti Roko pakie- 
Imiais. 

Žmonės labai tuo stebėjosi, nes kiekvienas juk būtų 
galėjęs prisiekti, kad jis sėdįs kur paslėptas pas Boryną. 

— Tuoj po pietų kažkur pradingo, ir nė girdo! — 
„skelbė draugai. 

— Turi laimę, jau būtų bekeliaująs, apkaltas gran- 
dinėmis! 

Ir tuo akimirksniu pasklido žinia, kaip anie ir norė- 
jo, kad Roko jau nuo pietų nebėra kaime. 

— Užuodė ir išdūmė kur pipITai auga! — kalbėjo 
žmonės patenkinti. 

— Tegu tik daugiau nebegrįžta, nėr jam ko čia 
veikti! — tarė senis Ploška. 

— Ar jum užkliūva? O gal jus nuskriaudė, ką? — 
suurzgė Matas. 

— O ar maža privirė košės? Maža jus prikiršino? 
Per jį dar visas kaimas nukentės... 

— Tai pagaukit jį ir išduokit! 

— Kad turėtumėt protą, tai seniai anie būtų jį jau 
pasiėmę... 

Matas išburnojo jį ir norėjo primušti, vos kiti juo- 
du išskyrė, tad jis tik pagrūmojo jam kumščiu, prišuns- 
nukiavo ir pasitraukė, o kadangi jau buvo visiškai su- 
temę, tai ir žmonės išsiskirstė po namus. 

To ir laukė Antanas, nes tik keliams ištuštėjus, 
žmonėms susėdus vakarienės ir po kaimą pasklidus 
spirgintų lašinių kvapui, šaukštų kaukšėjimui ir tylioms 
kalboms prie dubenų, jis atvedė Roką į Juzės pusę, 
neleisdamas žiebti žiburio. - 

Senis paskubomis šio to. užkando, susirinko savo 
mantą ir atsisveikino su moterimis. Hanka puolė įam 
po kojų, o Juzė surudo dejuodama gailiu verksmu. 

— Pasilikit su ponu Dievu, gal dar pasimatysim! — 
šnibždėjo jis ašaringai, spausdamas jas prie krūtinės 
ir bučiuodamas į galvas lyg tikras tėvas, bet kadangi 
Antanas ragino, tad palaiminęs dar vaikus ir namus, 
Rokas persižegnojo ir išėja link perlipos palei stirtą. 

— Arkliai lauks pas Simą Podlesėj, o Matas jus 
nuveš. 

— Turiu dar užsukti pas vieną kitą kaime... Kur 
susitiksim?.. 

— Prie smūtkelio pagiry, tuoj ten ir einam...“ 

— Tai gerai, mat turiu dar daug apie ką pasikal- 
bėti su Gželia. 

Ir dingo patamsy, net jo žingsnių nebuvo girdėti. 

Antanas pakinkė arklius, įkrovė į vežimą gal ket- 
virtį rugių ir maišą bulvių, ilgai kažką kalbėjo su Vite- 
ku nuošaliai ir balsiai tarė: 

— Vitek, nuvaryk arklius pas Simą į Podlesę ir 
pats tuoj grįžk! Ar supratai? 

Berniukas tik žybtelėjo akimis, puolė prie arklių ir 
išdardėjo iš vietos taip. smarkiai, jog Antanas sušuko | 
įkandin: 

— Lėčiau, arklius man nuvarysi, varle tu! 

Tuo tarpu Rokas vogčiomis nusigavo pas Domini- 
kienę, kur turėjo kažkokių daiktų, ir užsidarė alkieriu- 
je. 

Andrius saugojo kelią, Jagusė dažnai žvilgčiojo į 
tarputvorius, o senė, sėdėdama troboje, neramiai klau- 
sėsi. 

Praėjo geroka valandėlė, kol jis išėjo, pasikalbėjo 
"dar nuošaliai su Dominikiene ir, užsimetęs ryšulį ant 
kupros, norėjo jau eiti, bet Jagusė užsispyrė panešti 
jam daiktus nors ligi girios. 

Jis nesipriešino ir, atsisveikinęs su sene, ištraukė 
pIo sodą į laukus. A 

Ėjo ežiomis pamažu, atsargiai ir tylėdami. 

Naktis buvo giedra, „smarkiai Įįsikibirkščiavusi 
tarputvorius, o senė, sėdėdama troboje, neramiai klau- 
kaime lojo šuo... 

Buvo jau beprieiną girią, kai Rokas stabtelėjo ir 
paėmė ją už rankos. 

— Jaguse! — tarė su gerumu. — Paklausyk manęs 
atidžiai. 

Ji ausylai klausėsi, virpėdama kažkokiu blogu nu- 
jautimu. 

Jis mokė kaip kunigas per išpažintį, prikaišiojo jai 
Antaną, vaitą, o jau labiausiai Jasių! Prašė, saikdino 
visomis šventenybėmis, kad atsipeikėtų ir kitaip pra- 
dėtų gyventi! 

Ji susigėdusi nugręžė veidą, ją aptvieskė deginanti 
gėdos ugnis, ir širdis susigniaužė kančia, bet jam pri- 
minus Jasių, ji išdidžiai pakėlė galvą. 

— O ką gi blogo darau su juo? Ką? | 

Jis ėmė savotiškai išvadžioti, švelniai dėstyti, į 
kokias pagundas juodu einą ir prie kokios nuodėmės 
bei papiktinimo galįs juodu piktasis privesti... | 

Ji neklausė, tik dūsavo ir skrido mintimis pas Ja- 
sių, net žvilgančios, kraujo pritvinusios lūpos pačios 
karštai, užsimirštinai šnibždėjo: 

— Jasiau! Jasiau! | 

O įsižėrėjusios akys lėkė kažkur tarsi džiaugsmin- 
gai giedantys paukščiai ir suko ratus ties jo mylimiau- 
sia galva... | 

— Taigi juk eičiau paskui jį kad ir į pasaulio ga- 
lą! — nejučiomis ištrūko jai, net Rokas suvirpėjo, pa- 
žvelgė į jos plačiai atmerktas akis ir nutilo. 

Pamiškėje palei kryžių subolavo tarsi kieno milinės. 

— Kas ten? — jis neramiai stabtelėjo. 

— Čia mes! Savi! 

— Kojos man jau pinasi, truputį pasilsėsiu,— tarė 
jis, sėsdamasis tarp jų. Jagusė padėjo ryšulį ir atsisėdo 
kiek šone, palei kryžių, tirštame beržų šešėlyje. 

— Kad tik neturėtumėt kokių naujų rūpesčių... 

— Ė... blogiausia, kad jūs paliekat mus! — pasakė 
Antanas. 

— Galbūt kada nors grįšiu, galbūt!.. 

— Šunsnukiai, taip žmogų vaikyti nelyginant tą 
šunį pagedusį! — pratrūko Matas. | 

— Ir už ką, Dieve brangus, už ką? — sudejavo 
Gželia. 

— Už tą, kad noriu teisybės ir teisingumo ŽžŽmo- 
nėms! — atsiliepė jis iškilmingai. 

— Visiems gyventi bloga, bet jau blogiausia tei- 
singam. - 

— Nesįsielok, Gželia, pasikeis dar į gera, pasikeis... 

— Ir aš taip tikiuos, nes sunku pamanyti, kad visas 
triūsas perniek, veltui. 

— Kol saulė patekės, rasa akis įšės! — atsiduso An- 
tanas įsižiūrėjęs į šešėlius, kur bolavo Jagusės veidelis. 

— Sakau jums — kas rauna piktžoles ir gerą sėklą 
sėja, tas susilauks pjūties! 

— O jei neužderės? Juk ir taip gali tiktis, ar ne? 

— Taip, bet kiekvienas sėja, tikėdamasis, kad jam 
dvigubai užderės. 

— Aišku, kas gį norėtų veltui vargti! 

Giliai susimąstė apie tuos dalykus. 

Papūtė vėjas, sušlamo beržai viršum jų, gūdžiai 
suošė giria, ir laukais nuskrido šnarus javų šlamesys. 

Išplaukė mėnulis ir lėkė dangumi tarsi gatve baltų, 
eilėmis sukrautų debesų, medžiai paklojo šviesos pri- 
sijotus šešėlius, tyliu, vingriu skrydžiu sukiojosi vir- 
šum jų galvų lėlys, ir kažkoks liūdesys vėrė širdis. 

Jagusė tylutėliai pravirko, nežinia ko. 

— Kas gi tau, kas? — su gerumu klausinėjo Rokas, 
glostydamas jai galvą. 

— Bene žinau, šiaip man liūdna. 

Bet ir visiems buvo liūdna, ir kažkoks gailesys 
gniaužė sielas, jie sėdėjo apsiblausę, suvytusiomis aki- 
mis glėbdami Roką, kuris dabar jiems atrodė kaip tas 
Viešpaties šventasis. Jis sėdėjo po kryžium, nuo kurio 
sunkiai kybantis Kristus tarsi laimipno kruvinomis ran- 
komis jo žilą, iškankintą galvą, o jis ėmė pasitikėjimo 
kupinu balsu sakyti: 

— O dėl manęs nebijokit, aš tik krislelis, tik stie- 
belis vešlaus lauko, kad. ir paims mane, kad ir pražu- 
dys, kas iš to, juk tokių dar daug liks, ir kiekvienas 
jų taip pat pasirengęs mirti dėl mūsų reikalų... O kai 
ateis Metas, atsiras jų tūkstančiai, ateis iš miestų, ateis 
iš lūšnų, ateis iš dvarų ir netrūkstančia eile padės jie 
galvas, atiduos savo kraują ir kris vieni po kitų, rikiuo- 
damiesį kaip akmenys, kol pasistatys iš jų toji šven- 
ta, su pasiilgimu laukiama bažnyčia... Sakau jums, kad 

iškils ir stovės per amžių amžius, ir jau jokia pikta 
galybė jos neįveiks, nes ji bus išaugusi iš aukų kraujo 
ir Meilės... 

Ir plačiai pasakojo, kad nė vienas lašelis kraujo, 
nė viena ašara, nė viena pastanga neprapuls veltui, 
kad be atlydos, tarsi javai įtręštoj Žemėj, gimsta vis 
nauji gynėjai, naujos jėgos, naujos aukos, kol paga- 
liau ateis toji šventa diena, prisikėlimo diena, teisy- 
bės ir visiems Žmonėms teisingumo diena... 

Kalbėjo karštai, tarpais tokiais aukštais žodžiais, kad 
neįmanoma buvo visko suprasti, tačiau juos persmel- 
kė šventa liepsna, „širdys pritvino užsidegimo ir tokio 
tikėjimo, galios ir troškimų, jog Antanas sušuko: 

— Vajezau... tik veskit... kad ir mirti tektų, eisiu... 

— Visi eisim, o kas pastos mums kelią — sutryp- 
sim! 

— O kas gi mums pasipriešins, kas mus įveiks? 
Tegu tik pabando!.. 

Šūkavo vienas po kito, vis užsimirštiniau, net jis 
turėjo juos tildyti ir, prislinkęs dar arčiau, ėmė mo- 
kyti, kokia bus toji trokštama diena ir ką reikia daryti, 
kad ji greičiau ateitų... 

Jis kalbėjo tokius svarius ir visiškai netikėtus daly- 
kus, jog jie klausėsi jo sulaikę kvapą, su baime ir 
drauge su džiaugsmu, kiekvieną jo žodį priimdami su 
širdingo tikėjimo šiurpu, tarytum švenčiausią komuni- 
ją... Nes jis atvėrė jiems dangų, parodė dausas, net 
"jų sielos puolė keliaklupsčios, susižavėjimo pavergtos, 
akys regėjo neapsakomus stebuklus, o širdys sotinosi 
angelišku, saldžiausiu vilties giedojimu... 

— Jūsų galioje, kad taip įvyktų! — baigė jis, jau 
gerokai pavargęs. 

Mėnulis pasislėpė už debesies, dangus supilkėjo, o 
laukai susidrumstė, giria kažką tyliai prašneko, ir bai- 

mingai sušnarėjo javai, o kažkur iš tolimų kaimų sklido 
šunų lojimas. O jie sėdėjo nebylūs, nuostabiai tylūs, 
dar įsiklausę ir tarsi apsvaigę nuo jo žodžių ir tokie 
iškilmingi, lyg po didelės priesaikos. 

— Jau metas man traukti! — tarė jis atsikėlęs ir 
ėmė kiekvieną jų globstyti ir bučiuoti atsisveikinda- 
mas. Nuostabu, kad neapsiverkė visi iš gailesčio, o 
jis priklaupė, trumpai pasimeldė, puolė kniūbsčias ir 
pravirko, apkabinęs rankomis žemę, tarsi amžinai pa- 
liekamą motiną. 

Jagusė net sukukčiojo verksmu, vyrai slapčiomis 
šluostėsi akis. Š 

Ir tuoj išsiskirstė. 

Į kaimą grįžo tik Antanas su Jaguse, anie dingo 
kažkur pamiškėj. 

— Tik niekam nepasakok, ką čia girdėjai! — tarė 
jis po ilgos valandėlės. 

— Bene lakstau su naujienomis po trobas! — su- 
urzgė ji piktai. 

— Ir jau gink Dieve, kad nesužinotų vaitas — 
griežtai mokė ją. 

Ji neatsakė, tik pagreitino žingsnius, tačiau jis ne- 
sileido pralenkiamas, laikėsi greta jos, dažnai žvilg- 
čiodamas į jos apsiverkusį ir papykusį veidą... 

„Mėnulis vėl pasirodė ir kybojo tiesiai viršum kelio, 
tad juodu ėjo tarsi kokia sidabrine ežia, apkraštuota 
susukiotais medžių šešėliais Umai jam suvirpėjo šir- 
dis, ilgesys ištiesė nepasotinamas rankas, jis prislinko 
truputi arčiau, taip arti, kad tik ištiesk ranką ip pri- 
trauk ją prie savęs, bet jis nesiekė, nes pritrūko drą- 
sos ir laikė jos atkaklus, paniekinamas tylėjimas, tad 
tik pasakė kandžiai: 

— Taip leki, lyg norėdama nuo manęs pabėgti... 

— O kad taip ir yra! Pamatys dar mudu kas, ir 
gatavi nauji liežuviai. 

— O gal tau skubu pas ką kitą! 

— Aiškų, gal man negalima! Gal aš ne našlė! 

— Matau, ne veltui sako, kad rengiesi kunigo gas- 
padine būti... 

Ji pasileido kaip viesulas, ir ašaros ištryško jai iš 
akių sodriais, deginančiais srautais. 

Jau vietomis, kur smėlėtos ir lengvos dirvos, žmo- 
nės ėjo su pjautuvais, jau kur ne kur aukštumose švyt- 
ravo dalgiai, bet kaimuose, kurių žemė sunkesnė, dar 
tik ėmė rengtis, ir rugiapjūtė turėjo netrukus prasi- 
dėti. 

Tad ir Lipcuose, gal porai dienų praslinkus po Roko 
pabėgimo, ėmė smarkiai ruoštis rugiapjūtei; galvotrūk- 
čiais taisė kryples ir mirkė tvenkinyje labiau perdžiūu- 
vusius vežimus, valė klojimus, jie stovėjo kiaurai at- 
dari, kitur sodų paūksmėse suko grįžtes, ir kone palei 
visas trobas skambėjo plakami dalgiai, o moterys triūsė, 
kepdamos duoną ir ruošdamos maisto atsargą, ir dėl 
to susidarė tiek plušimo ir maišaties, kad kaimas atrodė 
tarytum prieš kokią didelę šventę. 

e kadangi, be to, dar nemaža žmonių suvažiavo iš 
kitų kaimų, tai ant kelių ir palei malūną kirbėjo lyg 
prekymety, nes daugiausia visi buvo suvažiavę su grū- 
dais malti, tačiau lyg tyčia vandens buvo tiek maža, 
jog Malė tik vienom girnom, ir tai vos vos, bet žmonės 
kantriai laukė savo eilės, nes kiekvienas norėjo susi- 
malti dar prieš rugiapjūtę. 

Taip pat nemaža žmonių grūdosi į malūninko na- 
mus pirktis miltų, kruopų, net ir iškeptos duonos. 

Malūninkas sirgo, gulėjo lovoje, bet, matyti, niekas 
nesidarė be jo leidimo, nes jis sušuko žmonai, sėdin- 
čiai kieme, palei atdarą langą: | 

— O Žepkų žmonėms neduok nė už skatiką, jie 
vedė savo karves pas klebono bulių, tai tegu jiems 
dabar klebonas duoda bargan ir ko kito. | 

Ir jau nepadėjo jokie prašymai nei maldavimai, 
veltui ji užstojo vargingiausius, jis užsikirto ir nė vie- 
nam, kuris tik vedė karvę į kleboniją, neleido duoti 
patikin nė pusės kvortos miltų. 

— Patiko jiems klebono bulius — tegu sau dabar 
jį melžia! — šaukė jis. | 

Malūninkienė, taip pat kažko negaluojanti, apsi- 
galėdama ne vienam vogčiomis davė šio to patikin. 

Priėjo Klombienė, prašydama pusės ketvirties grūs- 
tinių kruopų. 

— Jei tuoj mokėsit, tai gausit, o bargan neduosiu 
nė kruopelės. 

Ji didžiai susirūpino, nes, aišku, buvo atėjusi be 
pinigų. 

— Tomas su juo išvien, tai tegu išprašo kruopų iš 
jo. | 

Ji įsižeidė ir atžariai tarė: 

— Žinia, kad jis išvien su klebonu ir bus išvien, 
bet čia daugiau nė kojos nekels! 

— Mažas nuostolis, negaila! Pabandykit kur kitur 
malti. 

Ji išėjo didžiai susirūpinusi, nes namie nebuvo jau 
nė skatiko, tačiau susidūrusi sų, kalviene, kuri sėdėjo 
palei uždarytą kalvę, išsiguodė jai ir apsiverkė dėl to- 
kio Malūninko pasielgimo. " 

Bet kalvienė juokdamasį atsiliepė: 

— Tiek jums pasakysiu, kad jau nebeilgai jis po- 
naus. 

— Taigi, o kas ką padarys tokiam turtuoliui, kas? 

— Kai pastatys jam pašonėj vėjo malūną, tai pa- 
darys. 

Klombienė net akis išpūtė nustebusi. 

— Ogi Manasis pastatys vėjo malūną. Ką tik išėjo 
su Matu rinktis medžių, Podlesėj statys, tam lauke ties 
kryžium, 

— Žiū... Mykolas statosi vėjo malūną, veikiau mir- 
ties būčiau tikėjusis, na, na. Bet gerai tam lupikui, gal 
jam pilvas suliesės. 

Taip jai palengvėjo, kad jau skubiau ėjo namo, 
bet pamačiusi palei trobą skalbiančią Hanką, užsuko 
pasidalyti su ja tąja nelaukta naujiena. 

Antanas krapštėsi kažko apie vežimą ir, išgirdęs 
pasikalbėjimą, tarė: 

— Magdė teisybę jūms pasakė, kalvis jau pirkosi 
iš pono dvidešimt margų Podlesėj, ties kryžium, ir ten 
pastatys vėjo malūną! Malūninkas pasius iš piktumo, 
bet tegu ragus nulaužo! Taip jau jis visus priveikė, 
kad niekas jo nepasigailės| 

— Ar nieko nežinot apie Roką? 

— Ničnieko,— kažkaip skubiai nusigręžė nuo jos. 

— Tai keista, jau trečia diena, ir nežinia, kas jam 
nutiko. | 

— Juk ne kartą taip yra buvę, kad išeidavo kur, 
o paskui vėl atsirasdavo. 

— O kas jūsų eina į Čenstakavą? — paklausė Hanka. 

— Ogį. mano Jevka su Maciusiu. Šiemet nedaug 
kas iš kaimo rengiasi. 

— Ir aš eisiu, kaip tik skalbiuosi kelionei lengves- 
nius drabužius. 

— Sako, iš kitų kaimų nemaža rengias. | 

— Gerą metą išsirinko, pačiu darbymečiu,— murm- 
telėjo Antanas, bet žmonai nesipriešino, seniai žinoda- 
mas, kokia intencija ji apžadus padariusi. 

Ėmė viena kitai pasakoti šį ir tą, o tuo tarpu įpuolė 
Jagustynka. 

— Ar žinot, — rėkė ji, — taigi gal prieš valandą par- 
grįžo Jasius iš kariūmenės!| 

— Teresės vyras! Ogi ji sakė, kad pargrįšiąs tik 
per bulviakasį. | 

— Ką tik mačiau jį, toks pasišvietęs ir baisiai sa- 
viškių išsiilgęs. 

— Geras vyras, tik atkaklus. Tėresė-ar namie? 

— Rauna kebono linus ir dar nežino, kas jos na- 
mie laukia. 

— Vėl užvirs Lipcuose, juk tuoj jam kas nors išklos! 

Antanas atidžiai klausėsi, nes naujiena jį labai su- 
domino, bet neatsiliepė, o Hanka su Klombiene, nuo- 
širdžiai gailėdamosi Teresės, ėmė svarstyti kas blo- 
giausia jos laukia, kol jas nutraukė Jagustynka: 

— Šuniui ant uodegos tokia teisybė! Taigi mat! Iš- 
eis tau koks veršis į svietą metų metams, paliks mo- 
terį vieną, o paskui, kai vargšelei kas atsitinka, tai 
gatavas kad ir negyvai nudobti! O ir visi kaip žvėrys 
ant jos! Kur čia teisybė? Vyras tai gali naudotis kaip 
per šunų veseliją, ir niekas jam blogo žodelio netars! 
Suvis Kvaila tvarka sviete! Tai ką, gal moteris ne gy- 
vas Žmogus, gal iš medžio nutašyta, ką? Taigi! Kad 
jau turi atsakyti, tai tegų. ir kavalierius lygiomis at- 
moka, juk kartu griešijo. Kodėl tik jam vienam sma- 
gumas, o jai tik ašaros, ką? 

— Tamstele, toks jau sutvarkymas nuo amžinųjų 
amžių, taip ir paliks! — sušnibždėjo Klombienė. 

— Paliks, kad žmonės niekais eitų, o piktasis džiaug- 
tųsi, ale aš kitaip nustatyčia: paėmė kuris svetimą mMo- 
terį, tai tegu ir pasilieka su ja visados, o jei nenori, 
ba jau nauja jam pakvipo, — vėzdais bestiją ir į cypę! 

Antanas nusijuokė iš tokio jos įkarščio, o ji šoko 
prie jo rėkdama: 

— Jums šitai tik juoko verta, ką? Žmogžudžiai pa- 
smirdę, kožna jums mieliausia, kol jos negavot! O pas- 
kui dar tyčiojas! ) 

— Rėkiat kaip šarka prieš lietų! — sviedė jis ap- 
maudžiai. 

Ji išlėkė į kaimą ir tik pavakarėj pargrįžo, bet smar- 
kiai apsiverkusi. 

— Kas gi jums atsitiko? — neramiai paklausė 
Hanka. 

— O ką, prisigėriau žmonių skausmo, ir net bloga 
ant širdies pasidarė, — pravirko ir pro ašaras ir kukčio- 
jimus ėmė kalbėti: — Žinot, taigi Koziolienė paėmė į 
savo globą Jasių ir viską jam ištroško. 

— Ne ji, tai kita būtų pasakiusi, tokie dalykai 
paslapty nelieka. ž 

— Sakau jums, kažkas baisaus bus jų troboj! Nu- 
lėkiau pas juos — neradau nieko. Užsukau dabar — 
abu sėdi ir žliumbia, ant stalo išdėliotos lauktuvių do- 
vanos, kurias jis jai parnešė. Jėzau, net šaltis mane 
pervėrė, lyg į kapą būčiau pažvelgusi. Nieko vienas 
antram nesako, tik verkia. Mato motina pasakojo man, 
kaip ten buvo, net plaukai man ant galvos pasišiaušė. 

= — Nežinot, ar minėjo jis Matą? — neramiai paklau- 
sė Antanas. 

— Keikia jį, kad Dieve apsaugok! Jasius jam to 
nedovanos, ne! 

— Nebijokit, Matas nemaldaus jo meilės — metė 
jis piktai atgal ir daugiau nebeklausydamas išlėkė į 
Podlesę bičiulio įspėti. 

Surado jį pagaliau pas Simus, jis sėdėjo su Naste 
pasieny ir juodu kažką tyliai kalbėjosi; pašaukė jį tuo- 
jau ir, geroką kelio galą nuėjęs, papasakojo. 

Matas net užspringo ir ėmė keiktis: 

— A, kad ją kur perkūnai, tokią naujieną! 

Grįžo į kaimą. Matas raukėsi ir kažkaip skausmin- 
gai, sunkiai dūsavo. 

— Matau, kad tau liūdna ir gaila, — atsargiai įter- 
pė Antanas. ) 

— Ko čia gailėsies, ji man jau šikšna buvo pasmir- 
dusi. Kitkas man rūpi. “ 

Antanas nustebo, bet nebuvo kaip klausinėti. 

— Laiko neužtektų kiekvienos gailėtis! Pakliuvo 
man į nagus, tai paėmiau, kiekvienas būtų taip pada- 
Ięs. Nemanyk, turėjau smagumo kaip šuo šuliny, nes 
kiek gavau prisiklausyti bliovimų ir aimanų, tai užtek- 
tų dešimčiai vyrų. Jei pabėgdavau, tai kaip šešėlis 
slankiodavo iš paskos. Tegu ir Jasius pasidžiaugia ją- 
ja. Ne mylimosios man galvoj, visai kas kita. 

—- Aišku, metas būtų tau vesti. 

— Ir Nastė tą pat man sakė. 

— Mergių kaime kaip aguonų, nesunku išsirinkti. 

— Jau nuo seno turiu nužiūrėjes vieną,— ištrūko 
jam nenoromis. 

— Tai kviesk mane piršliu ir kelk vestuves, nors 
ir tuoj po rugiapjūtės. į 

Nepatiko jam tai, nes susiraukė ir vėl ėmė kal- 
bėti apie Jasių, o visko išklausinėjęs, ėmė pasakoti 
apie Simo ūkį ir drauge lyg netyčia prasitarė, kad 

Andrius sakęs Nastei slaptai, jog Dominikienė žadanti 
paduoti į teismą dėl Motiejaus Jagusei užrašytos že- 
mės. | | 

— Tėvas jai užrašė, niekas to ir neginčija. Aiš- 
ku, pačios žemės neduosiu, bet šventai išmokėsiu 
tiek, kiek ji verta! Bylinėtoja, norisi jai po teismus 
tampytis! | | 

— Ar teisybė, kad Jagusė užrašą atidavusi Han- 
kai? — atsargiai klausinėjo Matas. 

— Kas iš to, kad ji nepanaikino užrašo pas no- 
tarą. | 

Matas kažkodėl pralinksmėjo ir, jau nebegalėda- 
mas susilaikyti, kalbėdamasis vis minėjo Jagusę ir 
labai ją gyrė. 

Antanas, suvokęs, kas anam rūpi, pašaipiai tarė: 

— Ar girdėjai, ką vėl apie ją kalba? 

— Bobos visuomet jai lopų prisiūdavo. 

— Paskui vargoninkų Jasių lakstanti kaip kalė, — 
pridūrė tyčia. 

— Ar matei? — Matas net išraudo supykęs. 

— Sekioti jos nesekioju,. nes man nei šilta nei 
šalta, bet yra kas mato kasdien, kaip ji susitinka 
girioj su Jasium arba ežiose... 

— Kailį išperti toms boboms, tai beregint liautųsi 
liežuvavusios. 

— Pabandyk, gal išsigąs ir liausis! — kalbėjo pa- 
mažėli, nes jį sukrėtė staigus, baisiai draskantis pa- 
vydas dėl Jagusės, o jau tos mintys, kad Matas gali 
ją vesti, kandžiojo jį kaip pasiutę šunes. 

Neatsakinėjo į jo priekabingus ir dažnai nemalo- 
nius žodžius, bijodamas parodyti savo kančią, bet skir- 
damasis nebeištvėrė ir tarė, piktai nusijuokęs: 

— O kas ją ves, tas turės daug svainių... 

Išsiskyrė gana šaltai. 

Keletą žingsnių žengęs, Matas tyliai nusijuokė ir 
pamanė: . 

„Turbūt arti jo neprisileidžia, tai ir pyksta ant jos, 
ir šneka. Tegu sau laksto su Jasium, jis toks vaikė- 
zas. Ją labiau prie jo traukia kunigas, negu vaikinas.“ 

Galvojo atlaidžiai, nes patyręs iš Antano apie tą 
Motiejaus užrašą, jau tikrai nusprendė ją vesti. Su- 
lėtino žingsnius ir skaičiavo sau galvoje, po kiek 
reikėtų išmokėti Andriui ir Simui, kad pats galėtų 
pasilikti ūkyje, ant visų dvidešimt margų. 

— Senė bjauri, teisybė, bet juk ne su saule gy- 
vens. 

Prisiminė Jagusės darbelius, tas jį truputį surūpino. 

— Kas buvo, to nebėra, o jei ir vėl užsimanys 
šėlti, tai greit išvarysiu jai pasiutį. 

Tarputvoriuose prieš trobą jo laukė motina. 

—Jasiųus pargrįžo,— sušnibždėjo ji išsigandusi,—. 
jau jam viską pasakė. 

— Dar geriau, nereikės meluoti. 

— Teresė jau porą kartų buvo atlėkusi, graso 
nusiskandinsianti... jeigu ne... 

— Žinia, ji gali tai padaryti, žinia, — sušnibždėjo 
jis išsigandęs ir taip labai tuo susirūpino, kad atsisė- 
dęs prieangyje vakarieniauti, negalėjo valgyti, tik vis 
klausėsi atgarsių iš Jasiaus sodo, nes jų gyvenimai 
buvo greta. | 

Jį vėrė Vis didesnis nerimas, tad atstūmė dubenį 
ir, Iūkydamas papirosus vieną po kito, veltui grūmėsi 
su baimės virpuliu, veltui plūdo pats save ir visas 
moteris ir veltui norėjo visą dalyką paversti juokais, 
nes baimė dėl Teresės augo vis labiau ir jau nebe- 
pakenčiamai jį kamavo. Jau porą kartų buvo besi- 
keliąs eiti kur į kaimą, į žmones, bet vis pasilikdavo, 
lūkuriuodamas nežinia ko. 

Buvo jau naktis užėjusi, kai ūmai išgirdo kažkie- 
no žingsnius, ir kol suvokė, iš kurios pusės jie arti- 
nosi, Teresė jau kabėjo jam ant kaklo. 

— Gelbėk, Matai! Vajezau, taip laukiau tavęs, 
taip ieškojau. 

Jis pasisodino ją greta, bet ji spaudėsi jam prie 
krūtinės lyg kūdikis ir pro čiurkšle besiliejančias aša- 
ras, pro kančias ir sielvartą šnabždėjo: 

— Pasakė jam viską! Veikiau mirties būčiau ti- 
kėjusis, negu jo pargrįžtant. Buvau prie klebono li- 
nų... atlekia viena ir sako... vos nekritau negyva... 
ėjau kaip mirti... nebuvo tavęs namie... išėjau ieškoti... 
nebuvo tavęs ir kaime... sukau ratą gal valandą ir tu- 
rėjau Eiti... įeinu į trobą... o jis stovi vidury, išblyš- 
kęs kaip siena... kad šoks šoks prie manęs su kumš- 
čiais... teisybės klausia... teisybės... 

Matas net sudrebėjo ir ėmė šluostytis nuo veido 
šaltą ledinį prakaitą. 

— Prisipažinau jam... nieko nebūt padėję meluo- 
ti... jis kirvio stvėrėsi... pamaniau, jau galas, ir pati 
pirma jam pasakiau: užmušk, abiem pasidarys leng- 
viau! Bet jis nė pirštu manęs nepalietė! Tik pasižiū- 
rėjo į mane, atsisėdo palangėj ir pravirko!.. . Jėzau 
gailestingasis, kad nors būtų mane išvanojęs, prispar- 
dęs, suniekinęs, būtų buvę lengviau, lengviau, o jis 
sėdi ir verkia! Ir ką man dabar daryti, vargšei, ką? 
Kur pasidėtit! Gelbėk mane, nes šoksiu į šulinį arba 
ką blogo sau pasidarysiu, gelbėk! — suriko ji, griū- 
dama jam po kojų. 

— Ką gi galiu tau padėti, vargšele, ką? — mikčio- 
jo jis bejėgiškai. 

Staiga ji pašoko su nuožmiu pikto pašėlimo urzge- 
siu. 


— Tai kam mane ėmei? Kam mane apgavai? Kam 
atvedei prie grieko? 

— Visas kaimas sulėks, nerėk! 

Ji ir vėl pripuolė jam prie krūtinės, apsikabino 
ir, nuklojusi jį bučiniais, suunkštė visa baimės, mei- - 
lės ir sielvarto galia: 

— Mano tu vieninteli, mano tu išrinktasis iš tūks- 
tančių, nudėk mane vietoj, tik nevaryk nuo savęs! 
Ar myli mane, ką? Myli? Taigi priglausk mane pas- 
kutinį kartą, taigi paimk mane, apkabink ir neatiduok 
kančiai, neatiduok ašaroms, neatiduok pražūčiai! Tik 
tave vieną vienintelį beturiu šiame sviete, vieninte- 
lį... Tik palik mane prie savęs, tarnausiu tau kaip iš- 
tikimiausias šuo, kaip pati paskutinė merga! 

Ji dejavo graudžiais žodžiais, plėšiamais iš pačių 
iškankintos sielos gelmių. 

O Matas raitėsi tarytum replėm suspaustas ir kiek 
galėdamas išsisukinėjo nuo griežto atsakymo, tenki- 
no ją bučiniais ir mylavimu ir viską, ko tik ji norėjo, 
žadėdamas, baimingai, vis nekantriau dairėsi, nes jam 
pasirodė, kad ant perlipos sėdi Jasius. 

Tačiau kažkuriuo akimirksniu Teresė, ligi dugno 
permaniusi teisybę, atstūmė jį nuo savęs ir suriko, 
pliekdama žodžiais kaip botagais: * 

— Meluoji kaip šuo! Visuomet man melavai! Jau 
dabar manęs nesuvadžiosi. Bijai Jasiaus lazdos, tai 
ir raitaisi kaip užmintas kirminas! O aš juo tikėjau 
lyg geru daiktu! Dieve brangus, Dieve brangus! O 
Jasius toks geras, parvežė man dovanų, niekad ne- 
pasakė blogo žodžio, ir aš taip jam atsimokėjau. Ir 
tokiu viliūgu patikėjau, tokiu žmogžudžiu! Tokiu šu- 
nim! Lėk sau paskui Jagusę! — suriko ji, šokdama 
prie jo su kumščiais. — Eik, ir tegu jus rakalis suženi- 
ja, tinkat vienas antram, paleistuvė ir apgavikas! 

Ji pargriuvo žemėn ir pratrūko baisiu, beprotišku 
verksmu. 

Matas stovėjo prie jos, neįmanydamas ką daryti, 
motina žliumbė kažkur pasieny, tuo tarpu iš sodo 
išėjo Jasius ir, priėjęs prie žmonos, ėmė jai šnibždėtą 
jautrius, ašarų vilgomus, gerumo kupinus žodžius: 

— Eikš namo, eikš, vargšele. Nebijok, nenuskriau- 
siu tavęs, lig soties gavai už savo kaltę, eikš, žmona... 

Pakėlė ją, paėmė ant rankų ir, nunešęs iki perli- 
pos, sušuko Matui: 

— Kol gyvas būsiu, jos skriaudos tau neatleisiu, 
taip padėk man, Viešpatie Dieve! 

Matas tylėjo, jį smaugė gėda ir širdį užpylė tokiu 
kartėliu ir tokiu veriančiu skausmu, jog jis išsineš- 
dino į smuklę ir girtuokliavo ten kiaurą naktį. 

Visas šis dalykas tuo akimirksniu pasklido po kai- 
mą, ir visi didžiai nustebę ir su didžia pagarba kalbė- 
jo apie Jasiaus-pasielgimą. 

— Dieną su žvake antro tokio nerastum,— kalbėjo 
susigraudinusios moterys, drauge smarkiai puldamos 
Teresę, bet Jagustynka karštai ją gynė. | 

— Teresė nekalta! — rėkė ji visur tarputvoriuose, 
kur tik išgirsdavo aną liežuviais valkiojant. — Snarg- 
lė ji dar buvo, kai Jasių paėmė į kariūmenę, paliko 
viena, net ir be vaiko, tai ir nenuostabu, kad per tiek 
metų išsilgo vyro. Nė viena nebūtų atlaikiusi tokio 
pasninko. O Matas užuodė kaip šuo ir ėmė į akis 
dūmus pūsti, saldžius žodelius kalbėti, į karčiamą šokti 
vestis ir sumulkino kvailę. 

— Kad ir teisybės nėra tokiems suvadžiotojams,— 
atsidūsėjo viena. 

— Pakaušis jam jau šeriasi, o dar paskui moteris 
laksto. 

— Viengungis vargšas, tai iš ko gi pasisotintų, 
jei ne iš svetimo, — šaipėsi bernai. 

— Ir Matas nekaltas, gal nežinot — jei kalaitė ne- 
duos, tai šunelis nepaims! — nusijuokė Ploškų Stachas 
dr vos negavo į kailį. 

Tačiau beregint liovėsi apie tai kalbėti, nes rugia- 
pjūtė buvo už slenksčio, dienos slinko lyg tyčia tam 
parinktos, sausos ir kaitrios, rugiai kalvose tarsi pra- 
šyte prašėsi dalgių, ir miežiai jau baigė prieiti, tad 
kasdien vienas kitas traukė laukų tyrinėti, o turtin- 
gesnieji jau dairėsi samdinių. 

Pats pirmasis ištraukė vargoninkas, vesdamasis prie 
rugių keliolika moterų, net pati vargoninkienė stojo 
su pjautuvų, ėmė pjauti ir dukterys, o senis budria 
akimi visko žiūrėjo. Jasius atlėkė po mišių, bet ne- 
ilgai džiaugėsi rugiapjūte, nes vidudienio kaitrai pa- 
kilus, Motina jį parvarė, kad saulėje nepėrsikaitintų 
galvos. 

— Pasiieškos paūksmės pas Jagusę, tik to jam ir 
bereikia,— suurzgė paskui jį Koziolienė. 

Tačiau namie buvo karšta, nuobodu, ir musės taip 
smarkiai kando, kad jis išsirengė į kaimą ir, eidamas 
pro Klombų namus, išgirdo kažkieno duslius vaitoji- 
mus, plaukiančius iš kiaurai atdaros trobos. 

Tai Agota gulėjo priemenėj, palei slenkstį, troboje 
buvo tuščia, nes visa šeimyna buvo išėjusi prie ru- 
gių. 

Jis perkėlė ją į trobą, paguldė į lovą, davė atsi- 
gerti ir taip gaivino, tad ji šiek tiek atsipeikėjo ir 
atmerkė ašarotas akis. 

— Taigi jau baigiuosi, ponaitėli — nusišypsojo ji, 
tarsi prižadintas kūdikis. 

Jis tuoj norėjo bėgti kunigo, bet ji sulaikė jį už 
sutanos. 

— Panelė Švenčiausia šiandien man pasakė: „Būk 
pasirengusi rytdienai, dūšele iškankinta!“ Dar spėsiu, 
ponaitėli! Ryt... dėkui tau, Viešpatie gailestingasai, 
dėkui! — mikčiojo vis silpniau, šypsnelis suruseno 
jos lūpose, ji sudėjo rankas ir, įsižiūrėjusi kažkur, į 
kažkokius tolius, nugrimzdo tarsi į gilią sielos maldą, 
o Jasius, supratęs, kad jau merdinti, išlėkė Klombų 
šaukti. 

Užsuko ir vėl pas ją po pietų; ji gulėjo lovoje su 
visa sąmone, palei ją ant suolo stovėjo skrynelė, o ji 
imliojo iš jos stingstančiomis rankomis visa, ką buvo 
sau parengusi paskutinei valandai: švarią drobulę 10- 
vai užtiesti ir naujus apvalkalus patalams, švęstą van- 
denį, dar visiškai naują šlėktuvą, geroką galą grau- 
dulinės ir Čenstakavos Panelės Švenčiausios paveiks- 
lėlį į rankas įdėti ir naujus marškinius, klostytą si- 
joną, išsiuvinėtą kyką drauge su skarele aprišti ir 
visiškai naujus batelius, — visą mirtinį kraitį, suišmal- 
dautą per visą gyvenimą, išdėliojo aplink save, džiaug- 
damasi kiekvienu daiktu ir girdamasi moterims, o 
kykelį net prisitaikė ir, pasižiūrėjusi į veidrodėlį, su- 
šnibždėjo, didžiai laiminga: 

— Gražu bus, atrodau kaip stambi gaspadinė. 

Įsakė, kad ją apvilktų visomis tomis bragenybė- 
mis ryt iš pat ryto. 

Aišku, niekas jai neprieštaravo, visi vaikščiojo 
aplink ją pirštų galais ir kaip įmManydami malonino 
jai tas paskutines valandas. 

" „Jasius išsėdėjo prie jos ligi sambrėškos, balsiai 
skaitydamas maldas, o ji kartojo paskui jį, nuolat 
užsnūsdama su kažkokiu lengvučiu šypsneliu. 

O kai sėdo vakarieniauti, ji paprašė kiaušinienės, 
tiesa, knabtelėjo tiktai kartą kitą ir tuoj atstūmė val- 

gį ir jau visą vakarą gulėjo tylutėlė, tik kai jau rengėsi 
gulti, pašaukė Tomą. 

— Nebijok, neilgai bekliūsiu tau čia, ne,— ištarė 
baimingai. 

Rytojaus dieną ją apvilko, kaip buvo įsakiusi, pa- 
guldė į Klombienės lovą, į nuosavus jos patalus, ir 
ji pati žiūrėjo, kad viskas būtų kaip reikiant, pati 
drebėdama purtė liesas duknas, pati pripylė švęsto 
vandens į lėkštę ir padėjo ant jos šlėktuvą, o nusta- 
čiusi, kad viskas jau taip parengta, kaip turi būti to- 
kią valandą pas- ūkininkus, paprašė kunigo. ' 

Jis atėjo su ponu Dievu, parengė ją į paskutinę 
kelionę ir pavedė Jasiui likti ligi galo, nes pats kažkur 
skubėjo. 

Jasius atsisėdo prie jos ir tyliai skaitė brevijorių, 
Klombai irgi liko namie, o netrukus atlėkė Jagusė ir 
susigūžė kažkur kertelėj, tylutėlė kaip kiškis. 

Troboj tik musės zirzė, nes žmonės slankiojo be 
garso kaip šešėliai, baimingai žvilgčiodami į Agotą... 
Ji gulėjo su rožančium rankoje, dar su visa sąmone, 
atsisveikindavo su kiekvienu, kas tik užeidavo į trobą, 
o kai kuriems vaikams, kurie grūdosi priemenėj ir 
palangėj, dalino po porą skatikų. 

— Še, ir sukalbėk poterius už Agotą! — šnibždėjo 
ji meiliai. . 

O paskui jau ištisomis valandomis nebeprašneko 
į nieką. 

Ir gulėjo sau oriai, ūkininkiškai, lovoje, po šven- 
tais paveikslais, kaip buvo svajojusi per visą gyvėe- 
nimą. Gulėjo kupina tylaus pasididžiavimo ir neapsa- 
komos laimės, džiaugsmo ašaros blandžiai spindėjo jos 
akyse. Kažko krutino lūpas, palaimingai šypsodama, 
įsižiūrėjusi pro langą į gilų dangų, į neaprėpiamus 
laukus, kur jau vietomis skambčiodami švytravo dal- 

giai ir gulė prinokę, brandūs rugiai, žiūrėjo į kažko- 
kius, vien jos apmirusiai sielai tematomus toliūs. 

Tačiau vienu tarpu, kai jau diena ėjo prie laidos 
ir trobą užliejo raudonos saulėlydžio žaros, ji smarkiai 
sudrėbėjo, atsisėdo ir, ištiesusi rankas, sušuko stipriu, 
tarsi svetimu balsu: 

— Metas jau man, metas! 

Ir griuvo aukštielninka. 

Troboj pasidarė baisu, išsiveržė raudos, visi su- 
klaupė palei lovą, Jasius ėmė skaityti maldą už mirš- 
tančius, Klombienė užžiebė žvakę, mirštančioji karto- 
jo maldą paskui Jasių, bet vis silpniau, vis tyliau, 
vis labiau vapėdama, jos akys geso lyg toji kaitrų 
išvarginta vasaros diena, jos veidas grimzdo į amži- 
no santėmio rūkus, ji paleido iš rankų žvakę ir mirė. 

Ir pasimirė ubagė Agota kaip pati pirmoji kaime, 
o Jambrožis, kuris kaip tik suskubo į patį galą, už- 
merkė jai akis, Jasius karštai sukalbėjo už ją pote- 
rius, ir visas kaimas ėjo prie jos kūno pasimelsti, pa- 
verkti ir pavydžiai stebėtis laiminga mirtimi ir lengvu 
merdėjimu. 

Tik: vieną Jasių, pažvelgusį į jos negyvas akis ir 
į tą gruodu sustingusį, mirties nagų suakėtą veidą, 
nupurtė tokia baimė, kad jis pabėgo namo, krito į 
lovą, įspaudė veidą į priegalvius ir pravirko. 

Įkandin išlėkė Jagusė ir, nors pati kupina pasibai- 
sėjimo ir gailesčio, ėmė jį raminti ir šluostyti jo apsi- 
ašarojusį veidą. Jis prisiglaudė prie jos kaip prie 
motinos, padėjo įsiskaudėjusią galvą ant jos krūtų, 
apkabino ją už kaklo ir, net springdamas kukčioji- 
mais, gailiai skundėsi: 

— Dieve brangus, kaip tai baisu, kaip tai baisul.. 

Tuo tarpu įėjo vargoninkienė, pamatė, ir ją nu- 
purtė nuožmus pyktis. 

— Kas čia darosi?! — ji žengė į vidurį kambario 
ir vos jau besivaldydama sušnypštė: — Matai kokia 
jautri ramintoja, tik, deja, Jasius jau nebereikalingas 
auklės ir pats sugeba nosį nusišluostyti! 

Jagusė pakėlė į ją apsiverkusias akis ir virpėdama 
išsigandusi ėmė pasakoti apie senės mirtį. Jasius taip 
pat skubriai šoko aiškinti motinai, kas jam atsitiko, 
bet vargoninkienė, matyti, jau gerokai kūmų prikurs- 
tyta, paleido ant jo gerklę: 

— Kvailas tu kaip veršis! Verčiau užsičiaupk, kad 
ir tau nekliūtų kartais! 

Ji šoko ūmai prie durų, atvėrė jas kiaurai ir suriko 
Jagusei: 

— O tu nešdinkis, ir kad nė kojos "daugiau čia 
nekeltum, nes šunimis užpjudysiu! 

— Kuo gi aš kalta, ką? — mikčiojo ji, jau visiškai 
iš gėdos ir kančios apdujusi. 

— Eik lauk tuo akimirksniu, nes šunis liepsiu pa- 
leisti! Aš tai jau neverksiu per tave kaip Hanka ar 
vaitienė! Aš tau parodysiu -zulintis, beždžione tu, Ži- 
nosi tu Man, pasileidėle! — plėšė ji gerklę. 

Jagusė pratrūko verkti, išbėgo iš namų ir nukūrė 
į platų pasaulį. 

O Jasius stovėjo it perkūno trenktas. 


XII 


Staiga pašoko bėgti paskui ją. 

— O tu kur? — grėsmingai suurzgė motina, užsto- 
dama jam duris. 

— Kodėl mama ją išvarei, už ką? Kad ji buvo man 
tokia gera? Tai neteisinga, aš to neleisiu! Ką ji pa- 
darė blogo? Ką? —šūkavo jis nebe savo DaiSU, VEeIž- 
damasis iš kietų motinos rankų. 

— Sėskis ramiai, nes pašauksiu tėvą... Už ką? Tuoj 
tau pasakysiu: ketini būti kunigas, tai aš nenoriu, 
kad po mano pastoge įsitaisytum sau meilužę, nenoriu 
prigyventi tokios gėdos ir pažeminimo, kad žmonės 
imtų mane pirštais badyti! Todėl ją išvariau, dabar 
supranti?! 

— Vardan Dievo Tėvo ir Sūnaus! — suaimanavo jis, 
giliausiai pasipiktinęs. 

— Sakau tą, ką žinau! Aišku, žinojau, kad su ja 
susitinki šen ir ten, bet Viešpats tebūnie mano liu- 
dytoju, kad nejtariau tavęs niekuo blogu! Visuomet 
maniau sau, kad jei mano sūnus nešioja kunigo rūbą, 
tai niekad neišdrįs jo suteršti! Taigi prakeikčiau tave 
amžinai ir išplėščiau iš širdies, nors ji tuo akimirksniu 
turėtų sprogti... — Jos akys suliepsnojo tokia šventa 
Iūstybe ir atkaklumu, kad Jasius nutirpo iš baimės, — 
Tik Koziolienė pagaliau atmerkė man akis, o dabar ir 
pati pamačiau, prie ko norėjo tave privesti toji kalė... 

Jis gailiai apsiverkė ir pro kukčiojimus ir skun- 
dus dėl tų baisių įtarimų taip nuoširdžiai nupasakojo 
visus susitikimus, jog motina visiškai patikėjo ir, pri- 
glaudusi jį prie krūtinės, ėmė jam šluostyti ašaras 
ir raminti. 

— Nesistebėk, kad pabūgau dėl tavęs, juk ji blo- 
giausia pasileidėlė kaime... 

— Jagusė! Blogiausia kaime! — Jis netikėjo savo 
ausimis. 

— Man gėda, bet tavo paties naudai turiu tau 
viską pasakyti. 

Ir papasakojo jam apie ją įvairiausių istorijų, ne- 
šykštėdama priedo nei liežuvių, nei visokiausių prasi- 
manymų. 3 

Jasiui plaukai ant galvos šiaušėsi, jis net pašoko 
iš vietos ir riktelėjo: 

— Tai neteisybė, niekad nepatikėsiu, kad Jagusė 
galėtų būti tokia niekšė, niekad... 

— Motina tau tai sako, supranti? Juk iš piršto viso 
to neišlaužiau. 

— Pasakos, daugiau nieko! Juk tai būtų baisu! — 
jis sielvartingai grąžė rankas. 

— O kodėl ją taip atkakliai gini, ką? 

— Kiekvieną nekaltą ginu, kiekvieną! 

— Kvailas tu kaip avinas. — Ji supyko, jo nepasi- 
tikėjimo didžiai įžeista. 

— Kaip mamai patinka. Bet jei Jagusė tokia jau 
blogiausia, tai kodėl mama leido jai ateidinėti pas 
mus? — jis karštai užsidegė it gaidžiukas. 

— Nesiaiškinsiu, jei tu toks kvailas, kad nieko ne- 
supranti, tik sakau tau: šalinkis jos, nes jei judu kur 
sučiupsiu drauge, tai kad ir viso kaimo akyse, taip 
ištaisysiu jai kailį, jog per amžius neužmirš! Ir tau 
drauge gali kliūti... 

Išėjo, trinktelėjusi durimis iš piktumo. 

O Jasius, pats nesuvokdamas, kodėl jam taip rūpi 
Jagusės garbės plėšimas, gromuliavo motinos žodžius 
lyg dygias usnis, springo jomis, sotindamas sielą pe- 
lynų kartumu. , 

— Tai tu tokia, Jaguse! Tai tu tokia! — skundėsi 
su gailiu priekaištų, ir jei ji tuo. momentu būtų čia 
atsiradusi, jis būtų nuo jos nusigręžęs su panieka ir 
piktumu. Ar galėjo ko panašaus tikėtis? Juk net į 
galvą jam neateidavo tokie baisūs dalykai. Tačiau 
svarstė juos su vis didėjančiu skausmu ir jau. šimtą 
kartų buvo bešokąs bėgti pas ją, stoti jai prieš akis 
ir mesti į veidą visą nuodėmių litaniją... Tesužino, 
ką apie ją sako, ir tegu užsigina, jei gali... Tegu gar- 
siai pasako: neteisybė! Jis galvojo karštligiškai, tačiau 
vis labiau tikėjo jos nekaltumu, ir jį siautė gėda, ir 

kilo tylus ilgesys, ir kėlėsi kažkokie saldūs, džiaugs- 
mingi susitikimų atsiminimai, ir kažkoks saulėtas ne- 
suvokiamas palaimos rūkas užtraukė jam akis ir kan- 
kino širdį, net jis umai pašoko ir ėmė šaukti tarsi vi- 
sam pasauliui: 

— Neteisybė! Neteisybė! Neteisybė! 

Bet per vakarienę atkakliai žiūrėjo į lėkštę, veng- 
damas motinos akių, ir nors buvo kalbama apie Ago- 
tos mirtį, jis nesikišo į kalbą, tik vis gaižavo, purkš- 
tavo dėl valgio, priešinosi seserims, skundėsi kamba- 
rio tvankumu ir, vos nukrausčius dubenis, išdūmė į 
kleboniją. Klebonas sėdėjo sau priebutyje su pypke 
dantyse ir kažką rimtai kalbėjo Jambrožiui. Jasius 
apėjo juodu iš tolo ir, vaikštinėdamas po medeliais, 
susirūpinęs galvojo. 

— O gal ir teisybė! Juk mama to nepramanė. 

Iš klebonijos langų liejosi ruožai šviesos į gėlyną, 
kur išdykavo šuneliai, draugiškai vieni ant' kitų UIgz- 
dami, o iš priebučio plaukė storas balsas. 

— Ar miežius žiūrėjai Knisyklų lomoj2 

— Šiaudas dar truputį žalias, bet grūdai jau kaip 
pipirai. 

— Turėtum rytoj išvėdinti arnotus, visai supelys. 
Kamžą ir albą nunešk Dominikienei, tegu Jagusė iš- 
skalbia. O kas buvo po pietų karvę atvedęs? 

— Kažkas iš Modlicos. Malūninkas sutiko jį ant 
tilto ir bandė nutempti pas savo bulių, žadėjo net 
dykai prileisti, bet Žmogus meilijo mūsiškį... 

— Ne kvailas, už vieną rublį visam gyvenimui tu- 
rės naudos, bent karvių prisiaugins. Nežinai, ar Klom- 
bai kels Agotos laidotuves? 

— Juk ji palikusi laidotuvėms bent dešimt auksi- 
nų. 

— Palaidosim ją iškilmingai, kaip gaspadinę. Ir 
pasakyk brostvininkams, kad vaško aš jiems parduo- 
siu, tegu prisiperka tik baltinto. Rytoj bažnyčią apruoš 
Mykolas, o tu eik sų žmonėmis prie rugių ir ragink, 
barometras kažko nepastovus, gali užeiti audra! O 
kada gi renkasi kompanija į Čenstakavą? 

— Votyvą užsakė ketvirtadieniui, tai, žinia, tuoj 
po mišių ir ištrauks... 

Jasių tas pasikalbėjimas truputį erzino, tad pasi- 
traukė toliau, net ligi žemos pintinės tvoros, kuri 
skyrė sodą nuo bityno, į siaurą, apžėlusį takelį, ir 
vaikštinėjo sau, tarpais bakstelėdamas galva į obuo- 
liais apsunkusias šakas. 

Vakaras buvo įšilęs ir tvankus, kvepėjo medus ir 
kažkur už sodo nukirsti rugiai, oras buvo sunkus, 
prisigėręs kaitros, baltinti kamienai dūlavo santėmy 
tarytum padžiauti marškonai, prie tvenkinio piktai 10- 
jo šunes, o iš Klombų godybos tarpais atplaukdavo 
gedulingos, dejuojamos raudos. 

Savo minčių nuvargintas, Jasius buvo besukąs jau 
namo, tik staiga išgirdo tarsi iš bityno sklindančius 
kažkokius duslius, karštus šnibždesius. 

Neįžūrėjo nieko, tačiau stabtelėjo ir, sulaikęs kva- 
pą, klausėsi. 

— „„kad tu surūgtum... paleisk, paleisk, rėksiu! 

— .„kvaile... Ko dabar rėki? Ar nuskriaust tave no- 
riu, nuskriaustį.. 

„„dar nugirs kas. Vajergutėliau, kaulus man su- 
Iaišyėis paleisk... 

Borynų Petrekas ir klebonijos Maryna!l Jasius pa- 
žino juos iš balso ir nusišypsojęs žengė porą žingsnių 
eiti sau, bet vėl grįžo į seną vietą ir klausėsi su keis- 
tai plakančia širdimi. Tankūs krūmai ir tamsa juodu 
dengė, neįmanoma buvo nieko matyti, bet jis vis aiš- 

kiau girdėjo trumpus, nutraukiamus, karščiu kunku- 
liuojančius žodžius, kurie veržėsi lyg liepsnos, ir ilgais 
protarpiais karštligiškai „virė uždusę alsavimai ir grum- 
tynės. 

— „Visai tokią kaip Jagusės, pamatysi... tik ne- 
gink man, Maryse, tik... 

— „taip tau ir patikėsiu... manai, aš tokia... va- 
jergutėliau, leisk dvasią atgauti... 

Smarkiai sutratėjo krūmai, kažkas sunkiai griuvo 
žemėn, bet netrukus ir vėl suvirpėjo trumpi, įkaitę 
šnabždesiai, slopinamas juokas ir bučkiai. 

— „nė užmigt jau nebegaliu, tik apie tave, Ma- 
ryse... apie tave, brangiausia... S 

— Visoms tą pat loji... laukiau tavęs ligi vidunak- 
čio... pas kitą buvai... 

Jasius staiga tarytum apkurto ir sudrebėjo lyg epu- 
šės lapas. Per sodą praskrido vėjas, medžiai sujudo 
ir sušnibždėjo tylutėliai, sakytum pro miegus, iš bity- 
no dvelktelėjo tokie medaus kvapai, net jam suspaudė 
krūtinę ir akys pasruvo ašaromis, jį pervėrė kažkoks 
virpantis karštis, ir kažkas tokio geidulingo ėmė jį 
kankinti, jog jis tik rąžėsi ir dūsavo. | 

— „tiek ji man rūpi, kiek tos žvaigždės... Jasių 
dabar prisijaukino... 

Jis atsipeikėjo, prisišliejo prie tvoros ir vis labiau 
virpėdamas klausėsi. 

— „teisybė... kasnakt vaikšto pas jį... Koziolienė 
užklupo juodu miške... 

Pasaulis visas ėmė suktis ratu drauge su juo, akys 
aptemo, jis vos besilaikė ant kojų, o ten tankmėje 
erzinamai vis pliaukšėjo bučkiai, kikenimai ir šnibž- 
desiai... 

— „tai tau snukį nuplikysiu karštu vandeniu kaip 
šuniui... 

— „tik tą vieną sykį, brangiausia... taigi juk ne- 
nuskriausiu tavęs... pamatysi... 

— Petrek, vajergutėliau, Petrek... 

Jasius atšoko ir nudūmė kaip vėjas, plėšydamas 
sutaną pro krūmus, įpuolė į namus, išraudęs kaip bu- 
rokas, apsiliejęs prakaitu ir karščio apimtas, bet, lai- 
mė, niekas neatkreipė į jį dėmesio. Motina sėdėjo 
prie židinio su kuodeliu ir verpė, tyliai giedodama: 
„Visus Mūsų dienos darbus“, seserys plonais balsais 
pritarė drauge su Mykolu, kuris šveitė žvakides, tėvas 
jau buvo atsigulęs. | 

Jasius užsidarė savo kambaryje ir ėmėsi brevijo- 
riaus, bet ką gi, nors ir atkakliai kartojo lotyniškus 
žodžius, vis vien be atlydos girdėjo anuos šnibžde- 
sius ir anuos bučkius, tad pagaliau atrėmė kaktą į 
knygą ir jau nenoromis pasidavė kažkokioms min- 
tims, deginančioms tarsi ugnies sukūrys. 

„Vadinasi, šitaip?“ — galvojo jis su vis didėjančiu 
siaubu ir drauge su kažkokiu geidulingu šiurpų. — 
„Vadinasi, šitaip!" — pakartojo ūmai balsu ir, norėda- 
mas atitrūkti nuo tų įgrisusių minčių, pasikišo bre- 
vijorių po pažasčia ir nuėjo pas motiną. į 

— Eisiu sukalbėti poterių prie Agotos, — tarė tyliai 
ir nuolankiai. 

— Eik, sūnau, paskui užeisiu tavęs,— ji pažvelgė 
į jį labai maloniai. 

Klombų pirkioj jau bemaž nieko nebuvo, tik vie- 
nas Jambrožis Murmėjo iš knygos prie mirusios, kuri 
gulėjo apklota marška; ant lovos atkaltės smilko grau- 
dulinė, įsmeigta į puodelį, pro atdarus langus žvilg- 
čiojo obuoliais apsunkusios šakos, žvaigždėmis įsiki- 
birkščiavusi naktis, o tarpais kyšteldavo veidą koks 
vėlybas praeivis, priemenėje nuolat urzgė šunes. 

Jasius atsiklaupė prie šviesos ir taip karštai pasi- 
davė maldai, jog nė nepajuto, kaip Jambrožis iššlu- 
bavo namo, Klombai sugulė kažkur sode ir pragydo 
pirmieji gaidžiai, tik laimė, kad motina jo neužmiršo. 

Bet ką gi, miegas jo neėmė, vos tik pradėdavo 
snausti, o čia beregint atsistodavo prieš jį Jagusė tarsi 
gyva, net jis pašokdavo iš lovos, trindavosi akis ir išsi- 
gandęs dairydavosi; aišku, nebūdavo nieko, visi na- 
mai gulėjo, nugrimzdę į kietą miegą, o iš gretimo 
kambario sklido tėvo knarkimas. 

„Tai gal ji dėl to... — jis susimąstė, atsiminęs jos 
karštus bučinius, įsižėrėjusias akis ir virpantį balsą. — 
O aš maniau!“ — sudrebėjo iš gėdos, iššoko iš lovos, 
atidarė langą ir, atsisėdęs palei jį, ligi pat aušros 
mąstė ir gailėjosi savo nenoromis padarytų nusikalti- 
mų ir pagundų. 

O ryto metą, per mišias, nedrįso net akių pakelti 
į Žmones nei pasižvalgyti bažnyčioje, bet juo karš- 
čiau meldėsi už Jagusę, nes jau visiškai buvo įtikėjęs 
jos baisiomis nuodėmėmis, tik neįstengė širdy sukelti 
prieš ją pykčio ir pasibjaurėjimo. 

— Kas tau? Taip dūsavai, jog nuostabu, kad ne- 
užgeso žvakės! — paklausė jį klebonas zakristijoje. 

— Sutana mane taip svilina! — nusiskundė jis, sku- 
biai nugręždamas veidą. 

— Kai priprasi, tai dėvėsi ją lyg antrą odą. 

Jasiuūs pabučiavo jam ranką, išėjo pusryčių, taiky- 
damas eiti paūksmėmis, palei tvenkinį, nes saulė jau 
kepino nepakenčiamai, ir susidūrė su klebonijos Ma- 
ryna; ji tempė už karčių akląjį arklį ir rėksmingai 
dainavo. 

Atsiminimai pervėrė jį tarsi yla, ir jis priėjo prie 
jos papykęs. 

— Ko jau čia Marysė taip džiaugiasi? — žiūrėjo į 
ją su gėdingu smalsumu. 

— O kad man linksma! — nusijuokė ji, net žybte- 
lėjo balti jos dantys, patraukė arklį ir uždainavo dar 
skardžiau. 

„Po vakarykščio tokia linksma!“ — jis greitai nu- 
sigręžė, nes iš po aukštai pasikaišyto sijono žaibavo 
balti jos pakinkliai; jis bejėgiškai išskėtė rankas ir 
užėjo pas Klombus. Agota jau iškilmingai gulėjo vi- 
duryje trobos, apvilkta šventadieniais drabužiais, su 
klostytu virš kaktos kyku, su nauju sijonu ir raudo- 
Jos veidas buvo tarsi nulietas iš baltinto vaško ir 
nuostabiai džiaugsmingas, sustingusiuose pirštuose 
kreivai smMygsojo paveikslėlis, abipus jos galvos degė 
dvi žvakės, Jagustynka didele šaka vaikė muses, ka- 
dugių dūmai plaukė iš židinio ir sklaistėsi po visą 
trobą, kaskart vis kas įeidavo sukalbėti poterių už 
velionę, o pasienyje glaustėsi keletas vaikų. 

Jasius kažkaip baimingai dairėsi po tamsią trobą. 

— Klombai išvyko į miestą, — sušnibždėjo jam Ja- 
gustynka. — Nemaža jiems amžinatilsį paliko, tai turi 
iškelti pakasynas, ne bet kokias, juk giminė buvo! 
Išlydės tik vakare, nes Matas dar nespėjo padaryti 
grabo... 

Troboje buvo tvanku, ir vaikiną tokia baime vėrė 
tas geltonas, šypsena sustingęs numirėlės veidas, jog 
jis tik persižegnojo ir išėjo. Tuoj pat prieš trobą 
kaktomušom susitiko su Jaguse. Ji ėjo su savo mo- 
tina ir, jį pamačiusi, stabtelėjo, tačiau jis praėjo ne- 
taręs nė žodžio, nepasakė pagarbinto, tik jau būda- 
mas tarputvoriuose, nejučiom atsigręžęs žvilgtelėjo į 
ją, o ji dar tebestovėjo vietoje, įsižiūrėjusi į jį Iiūd- 
nomis akimis. 

Namie jis nenorėjo valgyti pusryčių, skundėsi, kad 
labai galvą skauda. 

— Eik, truputį pasivaikščiok, gal praeis, — patarė 
jam motina. 

— O kurgi eiti? Ar kad vėl mama Dievas žino ką 
pamanytum! | 

— Jasiau, ką tu plepi! 

— Juk mama neleidi Man išeiti iš namų nė žings- 
nio! Juk mama man uždraudei net kalbėtis su žmo- 
nėmis! Juk... — jis keršijo, smarkiai suirzęs. O pasi- 
baigė taip, kad ji aprišo jam galvą actu sudrėkintu 
skuduru, paguldė tamsiame kambaryje ir, išvariusi vai- 
kus į kiemą, budėjo prie jo kaip pereklė, kol jis gerai 
išsimiegojo ir kaip reikiant užvalgė. 

— O dabar eik, pasivaikščiok, eik į tuopų alėją, 
ien cGidesnė pauksmė ir vėsiau. 

Jis nieko neatsakė, bet jausdamas, jog motina 
budriai jį seka, tyčia nuėjo visai į kitą pusę; slan- 
kiojo po kaimą, žiopsojo į kalančius kūjais kalvius, 
užsuko į malūną, vaikštinėjo sodais, godžiai žvilgčio- 
damas į linų rėžius ir visur, kur tik raudonavo mo- 
terų apdarai, pasėdėjo su ponu Jackum, kuris ganė 
kažkur paežiuose Veronkos karves, atsigėrė pieno 
pas Simus Podlesėj ir grįžo į kaimą tik prietemoj, 
niekur nesutikęs Jagusės. 

Pamatė ją tik rytojaus dieną per Agotos laidotu- 
ves. Jį taip žiūrėjo į jį per visas pamaldas, net raidės 
jam šokinėjo akyse, ir jis vis klydo giedodamas, o 
kai kūną lydėjo į kapus, nepaisydama rūsčių vargo- 
ninkienės žvilgsnių, ji ėjo kone greta jo, ir jis, klau- 
sydamasis gailių jos dūsavimų, tirpo viduje tarsi snie- 
gas pavasario saulėje. 

O kai grabą leido į „duobę ir pratrūko raudos, jis 
išgirdo ir jos gailų verksmą, tačiau suprato, kad ne 

mirusios ji taip verkia, o tik iš sunkios įskaudintos, 
nuskriaustos širdies kančios. 

„Turiu su ja pasikalbėti“, — nusprendė jis, grįžda- 
mas iš laidotuvių, tačiau greitai negalėjo ištrūkti lais- 
vėn, nes tuoj pat dienovidžiu ėmė rinktis į Lipcus 
kitų kaimų, net kitų parapijų Žmonės rytdienos išky- 
lon į Čenstakavą. 

Būrys rengėsi išvykti rytoj rytą, tuoj po iškilmin- 
gos votyvos, tad jau pamažėli rinkosi, ir tuoj buvo 
pilni keliai palei tvenkinį vežimų ir klegesio, ir Ja- 
sius turėjo sėdėti ir atlikinėti už kleboną įvairiausius 
reikalus, tačiau kažkaip pavakarėj, nužiūrėjęs pato- 
gią valandėlę, pasiėmė“ knygą ir nepastebimai /išsi- 
nešdino į ežią pakluonėse, prie kriaušės, kur ne kartą 
buvo jo sėdėta su Jaguse. 

Beje, jis nepalietė akimis knygos, tik sviedė ją 
kažkur į žolę ir, apsidairęs laukais, šoko į rugius ir 
pagūžomis, kone keturpėsčias nusigavo į Dominikie- 
nės daržus. 

Jagusė tuo laiku ruopliojo bulves, visiškai nema- 
nydama, kad kas į ją žiūri, nes tarpais sunkiai iš- 
sitiesdavo ir, atsirėmusi į kauptuką, liūdnomis akimis 
perbraukdama pasaulį, ilgai ir giliai dūsaudavo. 

— Jaguse! — pašaukė jis baikščiai. . 

Ji išbalo kaip drobė ir stovėjo it įkasta, vos beti- 
kėdama jau savo akimis, pritrūko kvapo, ir kažkas 
suspaudė po krūtine, bet ji žiūrėjo į jį tarsi į kokį 
nuostabų regėjimą, o jos staiga išraudusiose lūpose 
suruseno saldus šypsnys, sumirguliavo liepsnomis ir 
prasiveržė it saulė. 

Ir Jasiui įsižėrėjo akys, ir medus užliejo širdį, bet 
jis neatsileido, tylėjo, tik atsisėdo ant užuoganos ir 
žiurėjo į ią su nuostabiu meilumu. 


672 


— Bijojau, kad pono Jasiaus galiu niekad nebe- 
pamatyti... 

Tarsi kvapnus vėjas dvelktelėjo iš pievų ir jį pa- 
lietė, net jis panarino galvą, taip jam tas balsas skam- 
bėjo sieloje bemaž nuvokti neįmanoma laime. 

— O pas Klombus vakar ponas Jasius nė nepa- 
žvelgė... 

Ji stovėjo prieš jį įsiliepsnojusi it rožių krūmas, 
lyg obels žiedas, alpstąs ilgesio kaitroje, kupina lai- 
mės ir panaši į stebuklą. 

— Nuostabu, kaip širdis man neplyšo! Nuostabu, 
kad iš galvos neišėjau. 

Ant jos blakstienų sužvilgo ašaros, tarsi deimantais 
pridengdamos žydrą dangų. 

— Jaguse! — ištrūko jam iš kažkur, iš pat širdies. 

Ji priklaupė vagoje ir, glausdamasi prie jo kelių, 
įrėmė į jį akis, ugningas prarajas, akis žydras kaip 
dangus ir kaip dangus neišmatuojamas, akis svaigi- 
nančias tarytum bučiniai ir tarytum mylimų rankų 
glamonėjimai, gundančias ir drauge nekaltas vaikiškas 
akis. 

Jis smarkiai sudrebėjo ir, tarsi gindamasis nuo vi- 
lionių, skaudžiai ėmė jai prikaišioti jos nuodėmes, 
visas, kurias jam buvo sakiusi motina. Ji gerte gėrė 
kiekvieną žodį, nenuleisdama nuo jo akių, bet ne- 
daug teįstengė suvokti, nes tik viena žinojo, kad štai 
jis sėdi priešais ją, jis, iš visų išrinktasis, kad jis kaž- 
ką kalba, kad jam akys žėri, o ji klūpo prieš jį lyg 
prieš šventąjį ir meldžiasi neišmatuojamu meilės ti- 
kėjimu. 

— Pasakysi, Jaguse, kad visa tai netiesa? Pasa- 
kyk! — mygo prašė. 

— Netiesa! Netiesa! — teigė ji taip nuoširdžiai, kad 
jis išsyk patikėjo, turėjo patikėti, o ji įsirėmė krūti- 

nis į jo kelius ir, paskendusi jo akyse, tylutėliai jam 
išpažino savo meilę... Tarsi per šventą išpažintį, kiau- 
Tai atvėrė jam savo sielą, metė po kojų lyg paklydu- 
sią paukštelę ir maldingu, karštu prašymu visa pasi- 
davė jo malonei ar nemalonei. 

Jasius drebėjo kaip smarkaus viesulo draskomas 
lapelis, norėjo ją atstumti ir bėgti, tačiau tik šnibž- 
dėjo kone nualpęs, netekęs sąmonės: 

— Cit, Jaguse, taip negalima, nuodėmė, cit! 

Ir ji nutilo, visiškai netekusi jėgų, dabar jau abu- 
du tylėjo, vengdami vienas antro akių, o drauge taip 
arti glausdamiesi vienas prie antro, jog girdėjo savo 
širdis plakant ir tylius, deginančius atsikvėpimus; jied- 
viem buvo baisiai gera ir džiugu, per išblyškusius vei- 
dus abiem riedėjo ašaros, juokėsi abiejų raudonos 
lūpos, o sielos tarytum per pakylėjimą buvo pasken- 
dusios kažkokioj švenčiausioj, slaptai kažkur aukšty- 
bėse spindinčioj tyloj ir kilo dar aukščiau, viršum 
pasaulio. 

Saulė jau nusileido, ir žemėje patvino žaros tarsi 
auksinė rasa, viskas pritilo, viskas sulaikė kvapą ir 
viskas tarsi apmirė, klausėsi varpų, kurie skambino 
vakaro maldos, ir viskas tarytum meldėsi tyliais pa- 
dėkos poteriais už šventą atimamos dienos malonę. 

Juodu ėjo žarų dulkėmis nubarstytais laukais, ėjo 
kažkokiomis ežiomis, pilnomis gėlių, ėjo per prino- 
kusius javus, braukydami rankomis nukarusias jiems 
ligi kelių varpas, ėjo, įsižiūrėję į saulėlydžio pašvzis- 
tes, į plačias auksines dangaus prarajas, ėjo su En. 
gumi sielose ir su dangumi akyse ir tarsi su dangiš- 
komis vaivorykštėmis viršum galvų. 

Tarytum mišios jų sielose buvo laikomos, tokie 
juodu buvo kupini švento pamaldumo, taip klūpojo 

jųdviejų susižavėjusios sielos ir taip jiems giedojo dan- 
giško žavesio apimtos širdys apie Viešpaties malonę, 
tik jiems tą gyvenimo valandą apreikštą. 

Nė vieno žodžio juodu vienas antram nebepratarė, 
nė vieno žodžio, tik tarpais it žaibai susikeisdavo jų- 
dviejų žvilgsniai, visiškai jau atbukinti liepsnų ir vi- 
siškai netekę nuovokos apie save. 

Juodu nežinojo, kad gieda kažkokią giesmę, kuri 
iš jų pačių gimė ir tarytum čiulbantis paukštis skren- 
da į patamsių gaubiamus laukus, į visą platųjį pa- 
saulį. 

Juodu nebežinojo, kur esą ir kur einą, ir ko? 

Staiga ir iš kažkur arti jų galvas užgriuvo kietas 
ir sausas balsas. 

— Jasiau, namo! 

Jis išsiblaivė tuo akimirksniu; juodu buvo tuopų 
alėjoje, o motina stovėjo čia pat priešais rūsčiu, ne- 
numaldomu veidu — jis ėmė kažką vapėti ir pinti nei 
šį, nei tą. 

— Eik namo! 

Ji paėmė jį už rankos ir piktai patraukė paskui 
save, O jis pasidavė nesipriešindamas, visiškai nuolai- 
džiai... . 

Jagusė ėjo paskui anuodu tarsi apkerėta, tik staiga 
vargoninkienė pakėlė nuo kelio akmenį ir sviedė į ją 
su baisingu įniršiu. 

— Eik šalin! Į būdą tu, kale! — suriko paniekina- 
mai. 

Jagusė apsidairė aplink nesuprasdama, kam toji 
šitai taiko, bet aniems pranykus iš akių, ilgai klaidžio- 
jo keliais, o paskui, kai troboje visi sugulė, ji atsisėdo 
pasieny ir išsėdėjo ligi išauštant. 

Valandos slinko paskui valandas, giedojo skėtrū- 
nai, žvengė arkliai prie vežimų palei tvenkinį, jau 

švito, kaimas ėmė busti, jau sėmė vandenį tvenkinyje, 
jau ginė galvijus į ganyklas, vienas kitas jau traukė 
į darbą, kažkur jau tratėjo moterys, kažkur gižliai 
verkšleno vaikai, o ji vis sėdėjo vienoj vietoj ir su 
atmerktomis akimis budėdama sapnavo apie Jasių — 
kad su juo kalbasi, kad juodu žvelgia vienas į antrą 
taip iš arti, net ją apėmė saldžios liepsnos, kad juodu 
kažkur eina ir dainuoja kažką, ko neįstengė atsimin- 
ti, — vis tą pat II tą pat. 

Iš tų nuostabių regėjimų ją prižadino motina, -o 
labiausiai Hanka, kuri atėjo jau pasirengusi į kelionę 
ir, nors ir nedrąsiai, pirmoji ištiesė ranką susitaikyti. 

— Į Čenstakavą einu, atleiskit man, ką esu jums 
nusikaltusi... 

— Dėkui už gerą žodį, bet kur skriauda, vis tiek 
skriauda! — murmtelėjo senė. 

— Nelieskim tol Iš grynos širdies prašau jus man 
atleisti. 

— Piktumo jums jau nebeturiu širdyje,— sunkiai 
atsidūsėjo Dominikienė. 

— Nei aš! Nors ir nemaža prisikentėjau! — rimtai 
ištarė Jagna ir, išgirdusi mažąjį varpelį, nuėjo reng- 
tis bažnyčicn. 

— Ar žinot, vargoninkų Jasius eina drauge su 
kompanija,— po valandėlės prašneko Hanka. 

Išgirdusi tą naujieną, Jagusė išbėgo iš trobos dar 
neapsirengusi. 

— Pati vargoninkienė ką tik man pasakė, kad jis 
būtinai užsispyrė eiti į Čenstakavą! Drąsiau mums bus 
keliauti su kunigėliu ir garbė didesnė! Pasilikit su 
ponu Dievu. — Ji draugiškai atsisveikino ir išėjo į baž- 
nyčią, sutiktiems pasakodama naujieną. Aišku, žmonės 
labai tuo stebėjosi, tik Jagustynka palingavo galvą ir 
tyliai tarė: 

— Čia kas nors yra! Jau savo geru noru tai jis 
neina, ne... 

Tačiau ne metas buvo ilgiau išvadžioti, nes kone 
pusė kaimo susirinko į bažnyčią, ir kunigas jau ėjo 
votyvos, laikomos keliaujančių intencija. 

Jasius kaip visuomet tamavo mišioms, tik šiandien 
jo veidas buvo kažko labiau išblyškęs ir keistai skaus- 
mingas, akys pakaustytos mėlynais lankais ir dar Žžvil- 
gančios ašaromis, tad visa bažnyčia jam dūlavo tarsi 
pro rūką: kryžiumį per visas pamaldas gulinti Teresė, 
išsigandusios Jagusės akys, motina, sėdinti dvaro suo- 
le, ir komunijos einantieji keliauninkai — lyg pro mig- 
las, jis Matė visa tai pro vos besulaikomas ašaras, pro 
širdį draskantį gailestį ir pro mirtiną liūdesį. 

Klebonas nuo altoriaus žegnojo iškeliaujančius, o 
kai jie išsigrūdo į šventorių, pašlakstė juos švęstu van- 
deniu ir palaimino. Beregint iškėlė vėliavą, priekyje 
sužibėjo kryžius, kažkas užtraukė giesmę, ir pulkas 
sujudo tolimon kelionėn. 

Iš Lipcų ėjo: Hanka, Marysė Balcerekaitė, Klom- 
bienė su dukterimi, Gželia kreivaburnis, Teresė su vy- 
ru — juodu buvo apsižadėję per visą kelią nevalgyti 
nieko karšto — ir pora trobelninkų, o drauge su kitų 
kaimų žmonėmis susirinko apie šimtą keliauninkų. 

Juos lydėjo visas sodžius, o užpakaly riedėjo ry- 
šulių prikrauti vežimai. Nors buvo dar ankstus rytas, 
kaitra jau augo, saulė akino akis ir kilo dulkės taip, 
jog jie ėjo tarsi pilkuose, troškiuose debesyse. 

Jagusė ėjo su motina ir su kitais, buvo baisiai sų- 
menkusi, virpėjo viduje iš gailesčio ir, rydama kar- 
čias ašaras, žvelgė į Jasių tarytum į saulę, aišku, kad 
tik iš tolo, nes vargoninkienė su vaikais nepasitraukė 


nuo jo nė valandėlės, ir neįmanoma buvo nei jo pra- 
kalbinti, nei net jam akyse atsistoti. 

Matas kažką jai kalbėjo, šnekino motina ir kiti, 
bet ką gi, ji tik tiek žinojo, kad Jasius išeina amžinai, 
kad ji nebematys jo daugiau niekad, niekados! 

Palei smūtkelį Podlesėj atsisveikino su keliaunin- 
kais, kurie tučtuojau ištraukė toliau, giedodami vis la- 
biau tolo, kol visiškai pranyko iš akių, ir tik kažkur 
saulėtuose toliuose virš kelių kilo dulkių debesys. 

— Kodėl? Kodėl? — vaitojo, it numirėlis slinkda- 
ma paskui grįžtančius į kaimą. 

„Griūsiu ir mirsiu!“ — galvojo, jausdama viduje 
tarsi mirties pradžią, ėjo vis lėčiau ir sunkiau, nete- 
kusi jėgų dėl karščio, nuovargio ir tos baisios savo 
kančios. 

— Ir ką man dabar daryti, ką? — klausė ji tą keis- 
tai tuščią ir skausmingai akinančią dieną. 

Ištroškusi laukė nakties ir tylos, tačiau ir naktis 
neatnešė jai atlydžio ir nusiraminimo, ji klaidžiojo ligi 
pat aušros aplink trobą, ėjo keliais, buvo nulėkusi 
net į Podlesę, prie smūtkelio, kur paskutinį kartą matė 
Jasių, ir nuo kančios sukepusiomis akimis ieškojo 
plačiame smėlėtame kelyje nors jo pėdų, nors palikto 
šešėlio, nors jo paliesto žemės grumstelio. 

Nebuvo, nebuvo jai nieko ir niekur, nebebuvo jau 
nei pasigailėjimo, nei išsigelbėjimo. 

Pagaliau ji net ir ašarų pritrūko, liūdesio ir siel- 
varto nužudytos jos akys švietė tarytum neišmatuo- 
jamo skausmo šuliniai. 

Ir tik tarpais, jai besimeldžiant, iš jos sukepusių 
lūpų ištrūkdavo gailus skundas: 

— Ir už ką, Dieve brangus, už ką? 

Dominikienės namuose pasidarė taip, kad jau nebe- 
įmanoma buvo ištverti. Jagusė slankiojo kaip iš galvos 
išėjusi ir visą pasaulį užmiršusi, Andrius irgi tik dėl 
akių dirbo, vis dažniau laiką leisdamas pas Simus, o 
ūkyje prasidėjo toks nuopuolis ir apleidimas, jog daž- 
nai išgindavo į ganyklas nepamilžtas karves, kiaulės 
žviegė alkanos ir arkliai graužė ėdžias, žvengdami 
prie tuščių lovių, nes senė neįstengė viena visur apsi- 
tekti. Ji vis dar šlubčiojo pasiramsčiuodama lazda, 
aptvarstytomis akimis, pusaklė, tad ir nenuostabu, kad 
jai galva plyšo nuo rūpesčių. 

Nes ir kurgi neplyš: mėšlas kviečių pūdyme džiūvo, 
ir nebuvo kas jį aparia, linai jau patys prašėsi rau- 
nami, bulves būtų buvę pravartu dar kartą apravėti 
ir atarinėti, stigo malkų, ūkio padargai gedo, rugia- 
pjūtė buvo čia pat, darbo kad ir dešimčiai rankų, o 
viskas ėjo, lyg nosį kas krapštinėtųsi. Ji pasisamdė 
net trobelninkę, pati taip pat kiek galėdama plušėjo 
ir vaikus ragino prie darbo, bet Jagusė buvo tarsi 
kurčia visiems prašymams ir aiškinimams, o Andrius, 
motinai pagrasius, įžūliai urzgė: 

— Trenksiu viską ir išeisiu į svietą! Išvarėt Simą, 
tai dabar pati dirbkit! Jam jūs neberūpit, jis turi savo 
trobą, turi skatiko, turi moterį, turi karvę ir yra gas- 
padorius per visą stuomenį. — Taip jis pramaniai bur- 
nojo, laikydamasis atokiau. 

— Dievaži, tas žmogžudys sugebėjo gerai įsigyven- 
ti! — sunkiai atsidūsėjo senė. 

— Kur tau nesugebės, net Nastė stebis! 

— Reikėtų dar ką pasamdyti arba berną sulygti...— 
galvojo ji balsu. 


Andrius pasikrapštė pakaušį ir nedrąsiai tarė: 

— Še tau, kam svetimo ieškot, kad Simas savas 
yra... Tik vieną žodelį jam... 

— Mulki! Netįsčiok kaklo, jei ne tave užgeria! — 
suurzgė ji ir labai dėl viso to susikrimto, nes, šiaip 
ar taip, Matyti, reikės nusileisti ir kaip nors su anuo 
susitaikyti. 

Tačiau labiausiai ji krimtosi dėl Jagusės, nes vel- 
tui stengėsi iš jos išgauti, kas jai yra? Andrius taip 
pat nežinojo, o kūmų klausinėti ji nedrįso, kad kartais 
per daug nepridėtų. Kiauras tris dienas, maldininkams 
išėjus į Čenstakavą, ji klaidžiojo su įvairiausiais spė- 
jimais lyg po bjaurius patamsius, o pagaliau šeštadie- 
nį po pietų, jau visiškai netekusi kantrybės, pasikišo 
po pažasčia riebų gaigalą ir išėjo į kleboniją. 

Pargrįžo pavakarėj, įsiaudrinusi kaip rudens nak- 
tis, apsiverkusi ir sunkiai dūsaudama, nepratarė nie- 
kam nė žodžio, ir tik po vakarienės, kai pasiliko vie- 
na su Jaguse, uždarė priemenės duris ir prabilo: 

— Ar žinai, ką šneka apie tave ir Jasių? 

— Nesmalsi aš liežuvių! — atsakė atkariai, pakel- 
dama karščio kupinas akis. 

— Smalsi ar ne, o turi žinoti, kad nuo žmonių nie- 
ko nepaslėpsi! O kas tylomis daro, apie tą garsiai 
šneka! O apie tave taip šneka, kad Dieve apsaugok! 

Ji plačiai papasakojo, ką sužinojusi iš klebono ir 
vargoninkų. 

— Tuoj pat naktį padarė jam teismą, vargonin- 
kas sučaižė kailį, klebonas nuo savęs pridėjo kandik- 
liu ir apsaugai nuo tavęs išsiuntė į Čenstakavą. Ar 
girdi? Pagalvok, ko pridarei!l — sušuko rūsčiai. 

— Jėzau Marija! Jį mušėl Jasių mušė! — pašoko 
ji, pasirengusi bėgti jo ginti, tačiau tik suriko pro su- 
kąstus dantis: 

— Kad jiems rankos nudžiūtų, kad jų myrius ne- 
aplenktų! — ir pravirko. Iš paraudusių akių pasipylė 
graudžių ašarų srautai, o visos sielos žaizdos apsiliejo 
tarsi gyvu širdies krauju. 

— Vieną sykį tam turi būti galas, supranti? Toliau 
taip gyventi negalima! — šaukė motina vis nirtingiau, 
nors iš po skudurų, kuriais buvo aptvarstytos jos akys, 
liejosi deginančios ašaros. — Kad tave laikytų pasku- 
tine, kad badytų pirštais! Tokia gėda man senatvėj, 
tokia gėda, vajezau! — dejavo sielvartingai. 

— Ir tamsta jaunystėje ne geresnė, sako, buvai! — 
trenkė jai piktu žodžiu. 

Senė taip įsiuto, jog vargiai beišvapėjo: 

— Kad ir šventas būtum, vis tiek nedovanos! 

Nedrįso daugiau jos kamuoti, o Jagusė ėmėsi ly- 
ginti kažkokius drabužėlius rytojaus dienai; vakaras 
buvo vėjuotas, ošė medžiai, smulkiais debesimis už- 
griozdintu dangumi skrido mėnulis, kažkur kaime 
dainavo merginos, ir kažkieno smuikelis čirškė didžiai 
šoksminga gaida. 

Už langų pasigirdo praeinančios vaitienės balsas: 

— Kaip išvažiavo vakar į kanceliariją, taip ir din- 
go... 

— Išvažiavo su raštininku į apskritį, dar vakar iš 
vakaro. Šaltyšius sakė, kad juodu pasišaukė viršinin- 
kas,— atsakė Matas. 

Aniems praėjus, senė ir vėl atsiliepė, tačiau da- 
bar švelniau: 

— Kodėl išvarei iš trobos Matą? 

— O kad įgriso jis man, ir ko jam čia sėdėti! Aš 
neieškau vyro! 

-— Metas jau būtų tau apsidairyti, metas! Tuoj ir 
žmonės liautųsi tave puldinėję! Kad ir Matas, irgi 
vyras, sumanus, geras... 

Ilgai ji kalbėjo apie jį ir didžiai Maginamai, tačiau 
Jagusė neatsiliepė nė žodelio, pasinėrusi vien į savo 
darbą ir į savo širdgėlą, tad senė pagaliau liovėsi ir 
ėmėsi rožančiaus. Lauke balsai jau nutilo, buvo jau 
vėli naktis, mėnulis tarsi visiškai nugrimzdo tarp griu- 
venų, ir tik kur ne kur švietė debesų krašteliai ir ver- 
žėsi šviesos pėdai. 

— Jaguse, rytoj tau reikės eiti išpažinties. Paleng- 
vės, nusikračius griekų. 

— Kas man, neisiu! 

— Nenori išpažinties! — net balsas jai užkimo iš 
pasibaisėjimo. 

— Ogi ne. Kunigas bausti greitas, bet su pagal- 
ba tai neskuba... 

— Tylėk, kad tavęs Viešpats nenubaustų už tokias 
bedieviškas kalbas! O aš tau sakau — eik išpažinties, 
atgailok ir melskis, gal dar viskas tau išeis į gera. 

— Ar maža atgailojuų, ką? O kuo aš nusidėjau? 
Už ką? Gal už mano meilę ir už kentėjimus man toks 
atlygis tenka, ką? Kas tik gali būti blogiausia, viskas 
mane ištiko! — skundėsi ji gailiai. 

Nenujautė net vargšelė, kad ją užgrius kai kas dar 
blogesnio ir staigesnio, ir neteisingesnio. 

Mat rytojaus dieną, sekmadienį, prieš sumą, su- 
griaudė kaime visiškai neįtikėtina naujiena, kad vaitą 
suėmė už pinigų trūkumą valsčiaus kasoj. 

Iš sykio neįmanoma buvo patikėti ir, nors kas va- 
landa vis kas nors atlėkdavo su nauju ir vis bloges- 
niu priedu, žmonės dar nesiėmė to per daug į širdį. 

— Dykūnai išsigalvoja ką ir smaginasi perkratinė- 
dami! — kalbėjo rimtesnieji. 

Tačiau patikėjo, kai grįžo iš miesto kalvis ir viską 
pažodžiui patvirtino, o Jankelis vidudieny pasakė* 
visai vyrijai: 

-— Viskas teisybė! Kasoj trūksta penkių tūkstančių, 
atims iš jo visą ūkį, o jei bus per maža, tai Lipcai 
turės už jį primokėti! 

Visus šitai sujaudino, kad apsaugok Viešpatie, kur- 
gi tau ne, vargas visur net Cypia, ne vienas prasis- 
kolinęs, kad tik įstengtų pratraukti ligi rugiapjūtės, 
o čia reikės mokėti už vagį! To jau buvo per daug 
žmonių kantrybei, tad ir nenuostabu, kad visas kaimas 
tarsi pasiuto iš pykčio; plūdimas, grasymai ir pravar- 
džiavimai pabiro lyg akmenys: 

— A, kad tu pastiptum, rupūže, kaip šuo! 

— Nebuvau jo kompanionas, tai ir nemokėsiu už 
jį! 

— Ir aš ne! Uliojo sau, naudojosi, o tu, žmogus, 
kentėk už svetimas nuodėmes! — kalbėjo taip susirū- 
pinę, jog ne vienas jau verkti norėjo iš apmaudo. 

— Seniai jį įtariau ir sakiau, prie ko tai veda, aiš- 
kinau, neklausėt, o dabar turit balių! — tyčia kalbėjo 
senis Ploška, o Ploškienė jam padėjo, pasakodama 
visiems, kas tik norėjo klausytis. 

— Ar žinot, Antanas jau apskaičiavo, kad ponui 
vaitui šelpti mes sumokėsim po tris rublius nuo mar- 
go, bet už tokį prietelių negaila ir dešimties... 

Tos žinios taip prislėgė žmones, jog nedaug jų ėjo 
į bažnyčią, tik vis tarėsi, vieni antriems skųsdamiesi, 
tad pilna jų buvo tarputvoriuose, prieš trobas, o ypač 
palei tvenkinį, tačiau veltui suko galvas, kur jis ga- 
lėjo padėti tiek pinigų. 

— Turbūt jį kas apkraustė, negali būti, kad pats 
vienas tiek būtų vėjais paleidęs. 

— Raštininkui patikėdavo, o juk žinia, kas jis per 
paukštis! 

— Gaila žmogaus, žinia, mums padarė skriaudą, 
-bet save labiausiai nuskriaudė! — kalbėjo kai kurie 

rimtesnieji, bet tuo akimirksniu tarp jų įspraudė savo 
riebų pilvą Ploškienė, ir kad ims su tariama pagaila 
dejuoti ir šluostyti sausas Žžlibes: 

— O man gaila vaitienės! Vargšė moteris, ponia sau 
buvo ir nosį rietė, o dabar kasį Trobą atims, lauką 
parduos, ir teks jai, nabagėlei, kampininke būti, rank- 
pelniauti. Ir kad nors jai kas būtų tekę iš to! 

— O ar maža ji prisiragavo visokio skanumo| — 
karštai užriko Koziolienė, tik antraip pritardama. — 
Pagyveno, rupūžės, kaip kokie ponai. Kasdien mėsą 
valgė! Vaitienė pusę puoduko cukraus į kavą dėda- 
vosi, o gryną araką stiklinėmis gėrė! Pati mačiau, 
kaip jis vežė iš miesto pilnais vežimais visokių ska- 
numynų. O ko jiems pilvai išsipūtė, juk ne iš bado! 

Klausė jos rimtai, nors galop ji ėmė plepėti nei 
šį nei tą, bet tik vargoninkienė pagaliau pataikė vi- 
siems į širdį. Pasirodė ji kaime tarytum atsitiktinai ir, 
pasiklausiusi kalbų, lyg tarp kitko tarė: 

— Kaip jūs nežinot, kur vaitas išleido tiek pinigų? 

Žmonės ėmė grūstis aplink ją, versdami atsakyti. 

— Taigi dėl Jagusės išeikvojo, žinoma. 

To niekas nesitikėjo, tad tik nustebę žvilgčiojo vie- 
ni į kitus. 

— Jau visa parapija kalba apie tai nuo pat pava- 
sario! Aš jums nepasakosiu, bet klauskit ko tik norit, 
nors ir Modlicos žmonių, sužinosit visą teisybę! 

Ir atsitraukė, tarsi nenorėdama išsiplepėti netyčia, 
tačiau bobos jos nepaleido, prirėmė prie tvoros ir taip 
kamantinėjo, jog ji ėmė pasakoti tariamai slaptai: ko- 
kių vaitas parveždavo Jagusei gryno aukso žiedų, 
kokių šilkinių skarų, o kiek jai davęs grynais pini- 
gais] Aišku, ji melavo, net rūko, tačiau moterys šven- 
tai patikėjo, tik viena Jagustynka piktai atsiliepė: 


684 


— Kuūmutytė kūmutytei sakė pasakė! Ar matei gi, 
ponia? 

— Taigi mačiau ir net bažnyčioj prisiekti galė- 
čiau, kad dėl jos apsivogė, dėl jos, o gal ji net ir pri- 
kalbino aną. Oho, oho, ji viską įmanytų, jai nėra nieko 
švento, visai neturi nei gėdos, nei sąžinės! Kaip kokia 
pasiutusi kalė laksto po kaimą ir nešioja papiktinimą 
ir bėdą! Net mano Jasių norėjo suvedžioti, vaikis ne- 
kaltas kaip kūdikėlis, tai pabėgo nuo jos ir man viską 
išpasakojo! Ar ne baisu, net ir kunigo nelenkia! — 
tratėjo ji greitai, vos pagaudama kvapą iš pykčio. 

Tarsi kibirkštys krito į paraką, taip staiga išsiver- 
žė visas senas apmaudas prieš Jagusę, visas pavydas 
ir piktumai, ir neapykanta; bobos ėmė minėti, ką kuri 
turėjo širdyje, ir pakilo neapsakomas riksmas. Rėkė 
vienos per kitas, ir vis pasiučiau. 

— Kaip ir šventa žemelė tokią laiko! 

— O per ką pasimirė Motiejus? Tik prisiminkit! 

— Visas kaimas turės atsakyti už tokią pasileidėlę! 

— Net ir kunigą norėjo sugundyti! Jėzau, pasigai- 
lėk mūsų! 

— O kiek per ją girtuokliavimo, piktumų ir Dievo 
rūstinimo! 

— Ji viso kaimo dėmė! Per ją Lipcus pirštais bado! 

— Maras nebūt blogesnis už tokią derglą. 

— Kol tokia bus kaime, tol bus nuodėmės, pasilei- 
dimas ir blogis, užtat kad šiandien vaitas dėl jos apsi- 
vogė, rytoj kitas tą pat padarys! 

— Pagaliais užbakinti ir maitą šunims išmesti! 

— Išgrūsti ją iš kaimo, išvyti į miškus ir girias, 
kaip kokį marą! 

— Išgrūsti! Vienas išsigelbėjimas! Išgrūsti! — ėmė 
rėkti įniršusios, pasirengusios jau viskam ir, Vargo- 
ninkienės įkalbėtos, patraukė pas vaitienę. 


Ji pasitiko jas sutinusi nuo ašarų ir tokia suvar- 
gusi, tokia nelaiminga, dejuojanti, jog moterys ėmė ją 
glėbesčiuoti, verkti dėl jos ir iš visos širdies guosti. 

Ir tik po valandėlės vargoninkienė priminė Jagusę. 

— Šventa teisybė! Ji viskuo kaltal — sielvartingai 
sudejavo vaitienė. — Ta kalė padraika, ta pragaro iš- 
pera! Kad tu pastiptum kur patvory už mano skriau- 
dą, kad tave kirminai sugraužtų už mano gėdą, už 
mano nelaimes! — krito kažkur ant suolo, ritinėdamasi 
iš neapsakomos kančios, ir kukčiojo. 

Moterys prisiverkė dėl jos ligi soties, išsiguodė ir 
išsiskirstė namo, nes saulė jau linko prie laidos. Pa- 
siliko tik vargoninkienė ir, užsidariusi su vaitiene, 
kažką abi svarbaus nutarė, nes dar nesutemus išlėkė 
į kaimą ir trobose pradėjo kažkokį tylų, slaptą darbą. 

Prie jų prisidėjo Ploškai, prikalbėjo dar kitus, ir 
visi nuėjo pas kleboną... Jis visko išklausė, tačiau 
skėstelėjo rankas ir sušuko: 

— Nesikišiu į nieką, darykit ką norit, aš nieko. 
nežinau, 0 ryt iš ryto išvažiuoju į Žarnovą “visai die-- 
nai! 

Vakaras pasidarė didžiai barningas, kupinas pasi- 
tarimų, vaidų ir slaptų šnibždėjimų, o kai jau užėjo 
tamsi Naktis, visi susimokėliai suėjo į karčiamą ir, 
vargoninkų vaišinami, vėl ėmė tartis ir svarstyti. O 
ištekėjusios moterys ir jau gana ilgai tarėsi, tik štai 
Ploškienė sušuko: 

— O kurgi Antanas Boryna? Visas kaimas suėjęs, 
jis pirmas Lipcų gaspadorius, be jo negalima nutarti, 
nebus kaip reikiant. 

— Teisybė, pakviesti jį! Turi ateiti! Be jo negali- 
ma! — rėkė balsai. 

— O gal jis gins ją, ką gali žinoti? — sušnibždėjo 
kažkuri moteris. 

— Kur tau išdrįs visam kaimui priešintis! Kad jau 
visi, tai visi! 

Nulėkė jo kviesti šaltyšius ir turėjo traukti iš 10- 
vos, nes buvo jau užmigęs. 

— Turit eiti ir savo tarti! O jei neisit, pasakys, 
kad ją užstojat ir prieš vyriją einat! Bobos jums ne- 
dovanos senų nuodėmių! Eikit, reikia sykį šitai pa- 
baigti. 

Ir nors sunkia širdimi, jis nuėjo, nes turėjo eiti. 

Smuklė buvo prisigrūdusi sausakimšai, sunku jau 
buvo net pirštą įsprausti, ir tyliai ūžė, nes vargonin- 
kas stovėjo užsilipęs ant suolo ir tarsi pamokslą sakė: 

— „ir kito būdo nėra! Kaimas tai lyg namai, tegu 
vienas vagis išlupa pamatą, antras tesusigundo sijo- 
mis, o trečias teužsimano išimti dalį sienos, ir pagaliau 
troba sugrius ir visus negyvai prispaus! Supraskit 
gerai! O jei čia visiems bus leista vogti, skriausti, 
plėšti, pasileidimą skleisti, tai kas bus su kaimu? Sa- 
kau jums, tai nebebus kaimas, o tik velnio tvartas, o 
geriems žmonėms gėda ir pažeminimas! Ir visi lenks 
jį iš tolo ir žegncsis jo vardą išgirdę! Bet sakau jums, 
anksčiau ar vėliau tokį kaimą turi užgriūti dievo baus- 
mė, kaip užgriuvo Sodomą ir Gomorą! Užgrius ir vi- 
sus išžudys, nes visi lygiai kalti, ir tie, kur blogai 
daro, ir tie, kur leidžia nuodėmei vešėti! Šventas Raš- 
tas Mus moko: jei tave piktina tavo ranka, nukirsk 
ją; o jei piktina akis, išlupk ją ir išmesk šunims! O 
Jagusė, sakau. jums, blogesnė už marą, blogesnė už 
myrių, nes sėja papiktinimą, nusikalsta visiems įsaky- 
mams ir užtraukia kaimui Dievo rūstybę ir baisų jo 
kerštą! Išvykit ją, kol dar metas! Jau persipildė jos 

nuodėmių indas, ir atėjo bausmės valanda! — baubė 
jis kaip jautis, net jam akys išsprogo išraudusiame 
veide. 

— Aišku! Metas! Žmonės, visi suėję, gali nubausti, 
žmonės gali ir dovanoti! Išvyti ją iš kaimo! Išvyti! — 
rėkė vis garsiau. 

Kalbėjo dar Gželia, vaito brolis, šnekėjo senis 
Ploška, plepėjo Gulbasas, tačiau maža kas besiklausė, 
nes jau visi kartu kalbėjo. Vargoninkienė be paliovos 
pasakojo, kaip buvo su Jasium, vaitienė taip pat savo 
skriaudas visiems į ausis kišo, o ir kiti paleido gerkles, 
tad virė tarytum per prekymetį. 

Tik vienas Antanas nieko nesakė, stovėjo prie smuk- 
lininko stalo apsiblausęs kaip naktis, sukandęs dantis, 
pablyškęs iš kančios, ir užeidavo jam tokie akimirks- 
niai, jog jis norėdavo griebti suolą ir tvoti juo tiems 
visiems rėkaujantiems snukiams ir trypti juos kulni- 
mis lyg bjauriausius kirminus, ir taip jam viskas pa- 
sidarė abuoja, jog jis gėrė stiklą po stiklo, tik spjau- 
dėsi ir tyliai keikė. 

Priėjo prie jo Ploška ir garsiai, kad visa smuklė 
girdėtų, paklausė: 

— Jau visi susitarė vienaip, kad Jagusę reikia iš 
kaimo išvyti. Tark ir tu, Antanai, savo žodį. 

Staiga smuklė nutilo, visų akys įstrigo į jį, visi 
buvo įsitikinę, kad jis pasipriešins, tačiau jis atsipūtė, 
išsitiesė ir garsiai tarė: 

— Kaime gyvenu, tai išvien su kaimu ir einu! No- 
rit ją išvyti — išvykit; o jei norit pasodinti ant alto- 
riaus — pasodinkit! Man vis tas pat! 

Ranka atstūmė užstojančius jam kelią ir, į nieką 
nepažvelgęs, išėjo. 

Jam išėjus, dar ilgai tarėsi, kone ligi pat aušros, 
o ryto metą jau visi žinojo, kad nutarta Jagusę išvyti 
iš kaimo. 

Nedaug kas stojo jos ginti, nes kiekvieną visi už- 
rėkdavo, tik vienas Matas, nieko neišsigandęs, plūdo 
visus į akis ir keikė visą kaimą, o pagaliau, jau vi- 
siškai įsiutęs, nulėkė ieškoti pagalbos pas Antaną. 

— Ar žinai apie Jagusę? — buvo išblyškęs kaip 
lavonas ir visas virpėjo. 

— Ogi žinau, jie turi teisę! — metė trumpai, praus- 
damasis prie šulinio. 

— Kad juos perkūnas kur trenktų su tokia teise! 
Tai vargoninkų darbas! Tai ką, ar leisim tokią netei- 
sybę! O ką gi ji kam padarė? Kuo ją kaltina, tai netei- 
sybė, grynas melas| Vajezau, išdrįsk tu man išvyti 
žmogų kaip kokį pasiutusį šunį. Negalima leisti, kad 
taip būtų! 

— Ar pasipriešinsi visam kaimui? 

— Taip sakai, lyg su jais išvien eitum,— suurzgė 
grėsmingu priekaištu. 

— Su niekuo neinu, tik tiek ji man terūpi, kiek 
tas akmuo. 

— Gelbėk, Antanai, patark ką nors! Vajezau, jau 
man galvoj maišosi] Pamanyk tik, ką gi ji veiks, kurgi 
pasidės! A, šunsnukiai, žmogžudžiai, vilkai! Turbūt 
griebsiu kirvį ir kaposiu, bet neleisiu, neleisiu! 

— Nieko tau nepadėsiu. Kad jau nusprendė, tai ką 
Čia padarysi, vienas priešindamasis, nieko. 

— Tu piktas ant jos! — suriko netikėtai. 

— Piktas ar ne, tai niekam nerūpi — pasakė rūs- 
čiai ir, atsirėmęs į šulinį, įsižiūrėjo kažkur į tolį. Skaus- 
mingu kamuoliu susigumulavo viduj prigludusi, ta- 
čiau amžinai gyva meilė ir pavydas, tad jis sVyravo, 
tyliai vaitodamas tarsi vėtros draskomas medis. 

Umai apsidairė, Mato nebebuvo, o kaimas pasirodė 
kažkoks svetimas ir keistai ogus, ir baisiai rėksmingas. 

Teisybę pasakius, ir šita atmintina diena buvo kaž- 
kokia nepaprasta. Saulė slinko blyški ir tarytum pa- 
biinkusi, buvo tvanku ir baisiai karšta, dangus kybo- 
jo žemai, užgriozdintas bjaurių debesų, tarpais pakil- 
davo vėjas ir šluodavo, o ant kelių sūkuriavo gumu- 
lai dulkių, artinosi audra, kažkur viršum girių lyg ir 
žaibavo. 

O žmonėse jau kaupėsi smarki vėtra; jie lakstė po 
kaimą it pašėlę, visose trobose virė barniai, kažko- 
kios bobos susimušė palei tvenkinį, šunes lojo be at- 
lydos, bemaž niekas neišėjo į laukus, neišginti galvi- 
jai baubė kūtėse, net klebonas tą rytą nelaikė mišių 
ir su aušra išvažiavo, su kiekvienu akimirksniu kilo 
vis didesnė mMaišatis ir augo nerimas. 

Antanas, pamatęs, kad vargoninkų tarputvoriuose 
renkasį vis daugiau žmonių, užsidėjo ant peties dalgį 
ir skubiai išėjo į lauką, į pamiškę. 

Jam kliudė vėjas, painiodamas javus ir žerdamas 
į akis smėlį, tačiau jis įsirėmė į rėžį ir ėmė kirsti, 
drauge ramiai klausydamasis tolimo klegesio. 

— Gal jau, — prabėgo jam staiga per galvą mintis, 
širdis suplakė lyg kūjis, supurtė pyktis, jis ištiesė nu- 
garą, jau buvo besirengiąs mesti dalgį ir lėkti gelbėti, 
bet dar laiku atsipeikėjo. 

— Kas nusikalto, tas tegu gauna ir bausmę. Tegu, 
tegu. 

Rugiai šnarėdami linko jam po kojų ir ūžčiojo į jį 
tarytum įsisiūbavę vandenys, vėjas taršė jam plaukus 
ir džiovino veidą, suprakaitavusį iš kančios, akys be- 
maž nieko nematė, jis visas tarsi buvo ten, prie Ja- 
gusės, ir tik kietos, pripratusios rankos mojavo dalgį, 
klodamos pradalgę po pradalgės. 

Vėjas atnešė iš kaimo kažkokį ilgą, pratisą riksmą. 

Jis metė dalgį ir atsisėdo palei rugių sieną, tarsi 
įsirėmė į žemę, tarsi įsikibo į ją iš visų jėgų, sugriebė 
lyg geležiniais nagais, ir išturėjo, ir nepasidavė, nors 
jo akys lakstė į kaimą tarytum pašėlę paukščiai, nors 
širdis jam spirgėjo iš baimės, nors jis visas drebėjo 
ir virpėjo iš nerimo. 

„Viskas turi eiti savo keliu, viskas. Reik arti, kad 
galėtum sėti, reik sėti, kad būtų ką pjauti, o kas kliu- 
do, tą reikia išrauti kaip piktžolę“,— bylojo jam kaž- 
koks rūstus, praamžinas balsas, tarsi tos žemės ir tų 
sodybų balsas. 

Dar maištavo, bet jau klausėsi vis labiau susitai- 
kydamas. 

— Žinia, kiekvienas turi teisę gintis nuo vilkų, 
kiekvienas. 

Jį pagavo kažkoks paskutinis gailestis, ir mintys 
tarytum žiaurios, kandžios vėtros apipūtė jį tamsiu 
rūku, keldamos iš vietos. 

Pašoko į kojas, pasipustė dalgį, persižegnojo, pa- 
sispjaudė delnus ir ėmėsi darbo, klodamas pradalgę 
po pradalgės su tokiu įniršiu, net švilpčiojo lėkšni 
dalgio ašmenys ir vaitojo rugių siena. 

O tuo tarpu kaime užėjo baisi teismo ir bausmės 
valanda, ir net neapsakysi, kas ten darėsi. Lipcus apė- 
mė tarsi pamišimas, ir žmonės visiškai pasiuto, nes 
kurie buvo apdairesni, tie užsidarė trobose arba išbė- 
go į laukus, o kiti krūvomis susibūrė prie tvenkinio 
ir, tarytum apsvaigę nuo pykčio, vis karščiau kunku- 
liavo, kiršindami vieni antrus riksmais, kol pagaliau 
visi jau rėkė, visi keikė, visi drauge rūstavo, keldami 
gausmą, panašų į tolimą grėsmingą griaustinį. 

Ir po valandėlės jau visas kaimas traukė pas Do- 
minikienę lyg kokia patvinusi, ūžianti upė, O visus 

vedė vargoninkienė su vaitiene, o paskui jas staug- 
dama grūdosi visa įniršusi kaimenė. 

Įsiveržė į trobą kaip audra, net sienos sudrebėjo. 
Dominikienė pastojo kelią, tad ją sutrypė, Andrius 
šoko ginti — tuo akimirksniu jam padarė tą pat, pa- 
galiau Matas norėjo juos sulaikyti prie kamaros ir, 
nors tvojo Mietu, nors visomis išgalėmis gynė, bet 
greit gulėjo kažkur pasieny su pramušta galva, nete- 
kęs sąmonės. 

Jagusė buvo užsidarius alkieriuje, ir kai išplėšė 
duris, ji stovėjo prilipusi prie sienos ir nesigynė, net 
nesuriko, buvo išblyškusi it lavonas, o jos plačiai at- 
merktose akyse degė niauri siaubo ir mirties liepsna. 

Šimtas rankų išsitiesė į ją, šimtas rankų alkanais, 
godžiais nagais iš visų pusių sugriebė ją, išrovė tarsi 
lėkštai žemėj augantį kerą ir išvilko į tarputvorius. 

— Suriškit ją, dar ištrūks ir pabėgs, — tvarkė vai- 
tienė. 

Ant kelio jau stovėjo parengtas vežimas, ligi kryp- 
lių kraštų prikrautas kiaulių mėšlo ir pakinkytas pora 
juodų karvių, metė ją ant mėšlo, surištą it aviną, ir 
pajudėjo važiuoti pragariškoj maišaty: patyčios, plū- 
dimai, juokas ir keiksmai pabiro ant jos tarytum šimtą 
kartų žudanti kruša. 

Tačiau ties bažnyčia visa eisena stabtelėjo. 

— Reikia ją nurengti nuogą ir prie bobinčiaus nu- 
plakti rykštėmis! — suriko Koziolienė. 

— Visad tokias plakdavo prie bažnyčios! Ligi pir- 
mo kraujo, čiupkit ją! — rėkė moterys. 

Laimė, šventoriaus vartai buvo užrakinti, o varte- 
liuose stovėjo Jambrožis su klebono šautuvu rankose 
ir, aniems tik stabtelėjus, iš visos krūtinės subaubė: 

— Kas išdrįs įžengti į šventorių, tą nušausiu, kaip 
Dievą myliu! Nudėsiu kaip šunį — grasė jis ir taip 

kažkaip baisingai žvelgė, laikydamas ginklą tarytum 
šauti, jog visi atsisakė ketinimo ir nutraukė toliau, 
į tuopų kelią. 

Ėmė net skubėti, nes kiekvienu akimirksniu galėjo 
kilti audra, dangus vis labiau niaukėsi, vėjas plakė 
tuopas, net jos gulė, iš po kojų kilo dulkių gumulai, 
užberdami akis, ir pašaliais dundėjo griaustiniai. 

— Varyk, Petrek, greičiau! — ragino, neramiai dai- 
rydamosi į dangų, kažkodėl pritilo, be tvarkos ėjo 
pašaliais, nes kelio viduryje buvo gilu smėlio, ir tik 
tarpais kuri pasiutesnė, prišokusi prie vežimo, leng- 
vindavo sau širdį, nirtulingai šūkaudama: 

— Tu kiaule! Tu paleistuve! Pas kareivius marš, 
išjoda pasmirdusi]| 

— Smaginais, tai dabar atsiryk gėdos, paragauk 
širdgėlos! — plėšė gerklę ant jos. 

Petrekas, Borynų bernas, kuris vežikavo, nes nie- 
kas kitas nenorėjo, ėjo greta vežimo, šmaikščiojo kar- 
ves ir, tik nutaikęs valandėlę, jai gailestingai šnibž- 
dėjo: 

— Jau nebetoli... keršto reik už tokią skriaudą... 
tik pakentėk... 

O Jagusė, surišta virvėmis, mėšle, sumušta ligi 
kraujo, suplėšytais drabužiais, paniekinta visam gyvėe- 
nimui, nuskriausta labiau, negu gali suvokti žmogaus 
protas, ir nelaimingiausia, gulėjo, tarytum nebegirdė- 
dama ir nebejausdama, kas aplink ją darosi, tik gyvos 
ašaros nepaliaujama čiurkšle tekėjo mėlynėmis nu- 
ženklintu jos veidu, o tarpais tarytum suakmenėjusių 
šauksmu iškildavo krūtinė. 

— Greičiau, Petrek, greičiau! — šaukė vis dažniau, 
nes augo jų nekantrumas, tarsi atsipeikėjimas, tad 
jau kone tekini pasiekė savo laukų ribos kapčius pa- 
čioje pamiškėje, 

Pakėlė vežimo kryples ir išvertė su mėšlu, nelygi- 
nant biaurią dvėseną, net žemė po ja sustenėjo; ji 
krito aukštielninka ir net nepasijudino. 

Prišoko prie jos vaitienė ir, spyrusi koja, suriko: 

— O jei grįši į kaimą — užpjudysim tave šuni- 
"mis! — pakėlė kažkokį grumstą ar akmenį ir sviedė į 
ją iš viso vieko. — Už mano vaikų skriaudas! 

— Už viso kaimo gėdą! — tvojo jai antroji. 

— Kad pražūtum amžinai! 

— Kad tave šventa žemė išmestų! 

— Kad tu pastiptum badu ir troškuliu! 

Daužė ją balsai, žemės grumstai, akmenys ir sau- 
jos smėlio. o ji gulėjo nelyginant rąstas, įsižiūrėjusi 
į viršum jos siūbuojančius medžius. 

Staiga pasaulis paniuro, ėmė pilti stambus, sodrus 
lietus. 

Petrekas prie vežimo kažko krapštėsi, tad jau ne- 
belaukdami jo grįžo būriais, kažkaip keistai tylėdami, 
o pusiaukelėj sutiko Dominikienę, ėjo sukruvinta, su- 
draskytais drabužiais, nusiverkusi, vargiai graibydama 
vėzdu kelią, o suvokusi, kas ją lenkia, pratrūko baisiu 
balsu: 

— Kad jus maras išsmaugtų! Kad jus myrius! Kad 
"jūsų nei ugnis, nei vanduo neaplenktų! 

Visi tik itraukė galvas į pečius ir išsigandę pasilei- 
„do bėgti. 

O ji dideliais žingsniais nuskubėjo Jagusei pagalbon. 


Audra jau įsismarkavo kaip reikiant, dangus pa- 
mėlo lyg kepenys, dulkės susigumulavo dideliais ka- 
muoliais, tuopos su kažkokiu verksmu ir šauksmu 
lenkėsi prie žemės, sustaugė viesulai ir ėmė vis nir- 
tingiau griūti į javus, kurie išlakstė į visas puses, ir 

maurodami kaip įniršę buliai, smogė į susiplakusias, 
įsisiubavusias ir dangų veriamai ošiančias girias. 

Griaustiniai jau skubėjo paskui griaustinius, risda- 
miesi su dardesiu per visą pasaulį, net žemė drebėjo 
ir trobos virpėjo. 

Susipynę variniai debesų gaurai nukarino žemai 
pripampusius, sutinusius pilvus ir tarpais vis kuris 
praplyšdavo, trenkdavo perkūnas ir prasiverždavo aki- 
nančios šviesos srautai. ži, 

Tarpais biro reta kruša, tratėdama lapais ir ša- 
komis. 


O mėlyname dienos, dulkių ir krušos santėmyje 
sielvartingai trūkčiojo medžiai, krūmai ir javai, tary- 
tum verždamiesi pabėgti, tačiau iš visų pusių vėtros 
smogiami, žaibų akinami, pašėlę nuo ūžesio, tik su- 
kosi ir draskėsi, nuožmiai švilpaudami, o kažkur au- 
kštybėse, pro debesis, tamsybes ir viesulus, lakstė žyd- 
ri žaibai, skriejo tarsi pulkas ugnies žalčių, skrido, 
iš kažkur išplėšti ir nežinia kur svaidomi, skrido mir- 
gantys ir pasimetę, akinantys visą pasaulį, tačiau akli 
ir nebylūs, kaip žmogaus dalia. 

Ir truko taip su perstogėmis ligi pat vakaro, ir tik 
pačioj sambrėškoj visiškai nurimo, ir užėjo tyli, tamsi 
ir vėsoka Naktis. 

O rytojaus diena pakilo nuostabi, dangus buvo be 
debesėlio ir žydravo tarsi nuplautas, žemė žvilgėjo ra- 
somis, linksmai čiulbėjo paukščiai, ir visi gyviai su 
džiaugsmu skendėjo gaiviame, kvapniame ore. 

Lipcuose viskas grįžo į senas vėžes, tačiau saulei 
vos iškilus per du stuomenis, visi it susitarę išėjo- 
rugių kirsti, ir jau iš visų trobų traukė ištisais būriais, 
iš visų trobų švytravo pjautuvai ir dalgiai, iš kiek- 
vienos sodybos ritosi vežimai į ežias ir lauko kelelius. 

O mažajam varpeliui sučiulbus bažnyčioje, visi jau 
stovėjo pasirengę savo ežioje ir, išgirdę skambinimą, 
o kiti, kurių laukai arčiau, ir veriantį vargonų balsą, 
ėmė kalbėti poterius; vieni priklaupė, kiti net balsu 
meldėsi, tieti tik pamaldžiai dūsavo, drauge kaupda- 
miesi kvapo ir spėkų, ir visi žegnojosi, spjaudėsi del- 
nus, kojomis tvirtai rėmėsi į rėžį, lenkė sprandus ir, 
karštai stverdamiesi pjautuvo ar dalgio, ėmė kirsti ir 
pjauti. 

Didelė, iškilminga tyla apsiautė kertamų javų lau- 
kus, tarytum būtų prasidėjusios šventos sunkaus, ne- 
paliaujamo ir vaisingo darbo pamaldos. 

Saulė kilo vis aukščiau, kaitra augo su kiekviena 
valanda, laukus užliejo ugningos žaros, ir rugiapjūtės 
diena ėmė ristis kaip kviečių auksas ir skambėti bran- 
džiais, prinokusiais grūdais. 

Kaimas pasiliko tuščias ir tarsi išmiręs, trobos stūk- 
sojo uždarytos, nes visa, kas gyva ir galėjo krutėti, 
išėjo pjūties, net vaikai, net ligoniai ir seniai, net 
šuneliai plėšėsi nuo grandinių ir bėgo iš ištuštėjusių 
sodybų paskui žmones. 

Ir jau visuose laukuose, kiek tik siekė akis, bai- 
sioje kaitroje, tarp auksinių javų, mirgančiame ir aki- 
nančiame ore, nuo pat aušros ligi vėlaus vakaro švyt- 
ravo pjautuvai ir dalgiai, bolavo marškiniai, raudona- 
vo sijonai, triūsė nenuvargstantys žmonės, ir ėjo 
tylus, įtemptas darbas, ir niekas jau netingėjo, į kai- 
mynus nesidairė, apie nieką kitą negalvojo, tik pasi- 
lenkęs ant rėžio kaip jautis, šluostydamasis prakaitą, 
dirbo. 

Tik vienos Dominikienės laukai tįsojo apleisti ir 
tarytum užmiršti; grūdai jau byrėjo iš varpų, javai 
alpo nuo sausros, o tačiau niekas ten net nesirodė, 
su baimingu liūdesiu žmonės gręžė nuo jų akis, ne 


vienas jau dūsavo dėl jų, ne vienas susirūpinęs krapš- 
tėsi pakaušį, baimingai dairėsi į kitus ir paskui dar 
smarkiau kibo į darbą, nes ne metas buvo galvoti apie 
tą pragaištį ir nuostolį. 

Nes rugiapjūtės dienos ritosi jau kaip auksiniais 
saulės stipinais mirgantys tekiniai ir slinko vienos po 
kitų, ir vis greičiau, ir lygiai karštos, ir lygiai sun- 
kiam, bet džiaugsmingam triūsui paskirtos. 

O netrukus, po kelių dienų, kadangi oras buvo 
lyg tyčia tam parinktas ir nuolat giedra, ėmė nukirs- 
tus rugius rišti storais pėdais, statyti juos gubomis 
rėžiuose ir pamažėli vežti į Lipcus. 

Ir jau be atlydos ritosi sunkūs, pasišiaušę vežimai; 
ritosi iš visų laukų, visais keliais ir į visus kiaurai 
atdarus klojimus, tarytum berlaus aukso pritvinusios 
bangos liejosi keliais, kiemais ir plūktais, barstėsi 
net ties tvenkiniu, net ant medžių pakelėj kybojo 
auksinės šiaudų barzdos, o visas pasaulis pakvipo su- 
vytusiais šiaudais, žolėmis ir šviežiais grūdais. 

Jau kur ne kur plūktuose dundėjo spragilai, sku- 
biai kuldami duonai. O erdviuose, tuštėjančiuose lau- 
kuose, auksinėse rugienose godžiai ieškojo varpų pul- 
kai žąsų, ganėsi ištisos kaimenės avių ir karvių, kur 
ne kur rūko pirmosios ugnelės, ir jau kiauras dienas 
skambėjo merginų dainos, linksmi rėkavimai, šauks- 
mai, vežimų dardėjimas, ir švietė įdegę, laimingi žmo- 
nių veidai. 

Ir dar nespėjo baigti rugių kirsti, o jau ant kalve- 
lių avižos ėmė maldauti dalgio, ir miežiai noko kone 
bežiūrint, ir kviečiai vis grynesniu auksu gelto, taigi 
nebuvo laiko nei atsikvėpti, nei šiaip taip užvalgyti, 
bet kad ir toks buvo darbymetis, ir toks visų nuo- 

vargis, jog ne vienas užmigdavo prie dubens, vaka- 
rais, kai sutraukdavo iš laukų, Lipcai net drebėdavo 
nuo džiaugsmingo klegesio, juokų, pasakojimų, dainų 
ir muzikos. 

Nes pasibaigė priešpjūtė, klojimai buvo pilni, ja- 
vai brandūs, ir visi, kad ir vargingiausieji, išdidžiai 
kėlė galvas ir su pasitikėjimu žvelgė į rytojų ir sva- 
jojo apie nuo seno trokštamą laimę. 

Vieną tokią auksinę pjūties dieną, kai jau vežė 
miežius, per kiemą, vedamas šuns, ėjo aklas ubagas, 
tačiau kad ir smarkiai kepino, jis niekur neužsuko, 
nes skubino į Podlesę. Sunku jam buvo nešti storą 
pilvą ir kilnoti šleivas kojas, tad slinko pamažėli ir 
nuolat traukiojo orą nosimi, budriai karpė ausimis ir, 
stabtelėjęs ties kirtėjais, garbino Dievą, vaišino ta- 
boka, o kai netikėtai jam kliūdavo koks skatikas, 
murmėdavo poterius, tačiau drauge gudriai, tarsi ne- 
tyčia, klausinėjo apie Jagusę ir kitus Lipcų dalykus. 

Nedaug tačiau tesužinojo, nes visi nenoriai ir tik 
šį tą jam tepasakydavo. 

Pagaliau Podlesėj, kai atsisėdo palei smūtkelį šiek 
tiek atsikvėpti, jį užtiko Matas, kuris netoliese rengė 
medžiagą kalvio vėjiniam malūnui. 

— Parodykit man kelią pas Simus! — paprašė uba- 
gas, keldamasis su ramentais. 

— Nepasilsėsit pas juos! Ten vien tik ašaros ir 
širdgėla! — sušnibždėjo Matas. ; 

— Ar Jagusė tebeserga? Sakė, kad jai galvoj kaž- 
kas pasigadino... 

— Neteisybė, tik vis guli ir visą svietą bemaž už- 
miršusi! Akmuo, ir tas jos pasigailėtų! O žmonės, 
žmonės! 

— Taip pražudyti žmogų krikščionį! Ale, sako, 
-senė apskundusi visą kaimą? 

— Nieko nepešl Visi nusprendė, visu kaimu, turi 
teisę... 

— Baisus dalykas — visų žmonių pyktis, baisus! — 
net suvirpėjo. 

— Žinia, bet kvailas ir neteisingas! — pratrūko 
Matas ir, nuvedęs jį ligi pat trobos, pats žvilgtelėjo į 
vidų, tačiau beregint išėjo, vogčiomis šluostydamasis 
ašaras. Nastusė pasieny verpė linus, ubagas atsisėdo 
greta jos ir išsitraukė mėlyną butelį. 

— Ar žinot, reikia šituo vandeniu šlakstyti Jagusę 
tris kartus per dieną ir trinti jai smilkinius, tai per 
nedėlią kaip ranka atims| Tą vandenį man davė Pšy- 
IOvo vienuolės! 

— Dėkui jums! Jau dvi nedėlios praėjo, o ji vis 
guli be sąmonės, tik tarpais pašoka kažkur bėgti, vai- 
toja ir Jasiaus šaukiasi. 

— O kaip Dominikienė? 

— Ogi taip pat kaip lavonas, tik prie jos sėdi. 
Neilgai jiedvi patrauks, neilgai. 

— Vajezau, kiek žmonių žūsta, Jėzau! O kurgi 
Simas? 

— Lipcuose sėdi, juk viskas ant jo galvos, nes aš 
turiu jas abi sergėti. 

Ji įspraudė jam į delną griveną, bet ubagas neno- 
rėjo imti. 

— Iš geros širdies jai atnešu ir dar kokį poterį 
pridėsiu į Viešpaties atsimainymą! Gera ji buvo varg- 
šams kaip reta kas sviete, gerutė! 

— Teisybė, gerą širdį turėjo, teisybė! O gal per 
tai ir turi tiek kentėti! — sušnibždėjo ji, liūdnomis 
akimis perbraukdama tolius. 

K Lipcų atskrido vakaro maldos varpas, tarpais 
atplaukdavo vežimų dardėjimas, pustomų dalgių girgž- 
dėjimas ir tolimos dainos, auksiniai saulėlydžio ūkai 
apgaubė visą kaimą ir visus laukus ir girias. 

Ubagas atsikėlė, nuvijo šunis, pasitaisė terbas ir, 
pasirėmęs ramentais, tarė: 

— Pasilikit su ponu Dievu, žmonės brangūs! 

W. Reymonto (1867—1925) „Kaimiečiai“ — didinga mozūrų kai- 
zno epopėja, sukurta 1901—1908 m. Keturios romano dalys pava- 
dintos metų laikais — „Ruduo“, „Žiema“, „Pavasaris“, „Vasara“ — 
-o kaimas ir jo gyventojai alsuoja žeme ir triūsia gamtos ir Dievo ma- 
lonės prieglobstyje. Kaimiečiai lyg tikri gamtos vaikai moka džiaug- 
tis grožio blyksniais, parodyti dosnią ir gerą širdį, iki užsimiršimo 
siausti šventėse, bet būna pikti ir pašėlę lyg gamtos gaivalai. Senie- 
ji dar mena 1863 m. sukilimą, o jauniesiems skirta rekrūtų dalia. 
Skriaudų lauk ir iš rusų caro, ir iš lenkų dvaro! 

Autorius myli savo kaimiečius, jų gailisi, bet neidealizuoja. Tas 
pats kaimas gali būti baisus, kai sukrunta juodosios jo galios,— ta- 
da žmogų prislegia tamsi jo rūstybės jėga, čaižo pikti žodžiai, o ypač 
už meilę, už skaudžią ir nuodėmingą švelniasielės kaimo gražuolės 
Jagusės, ištekėjusios už senio našlio Borynos, meilę posūniui Anta- 
nui. Tada ir įvyksta tragedija, nes kaimas paleistuvę smerkia ir bau- 
džia baisingai, tiesiog kaip viduramžiais... 

Už šį didi meno kūrinį rašytojui 1924 m. buvo paskirta Nobelio 
literatūros premija. 

W. Reymanto (1867-1925) "Kaimiečiai" - didinga 
mozūrų kaimo epopėja, sukurta 1901-1908 m. 

Autorius myli savo kaimiečius, jų gailisi, bet 
neidealizuoja.Tas pats kaimas gali būti baisus, kai su- 
krunta juodosios jo galios, - tada Žmogų prislegia tam- 
si jo rūstybės jėga, čaižo pikti žodžiai, o ypač už mei- 
lę, už-skaudžią ir nuodėmingą švelniasielės kaimo gra- 
žuolės“ Jagusės, ištekėjusios už seno našlio Borynos, 
meilę posūniui Antanui. Tada ir įvyksta tragedija, nes 
kaimas paleistuvę smerkia ir baudžia baisingai, tiesiog 
kaip viduramžiais... 

Už šį didį meno kūrinį rašytojui 1924 m. buvo pa- 
skirta Nobelio literatūros premija. 


